
Cuvint înainte 


Romanul ştiințifico-fantastic „Generatorul de minuni“ al 
lui I. Dolguşin, publicat înainte de război, în revista „Teh- 
nika molodioji“, s-a bucurat de un mare succes, marcînd o 
eiapă importantă în dezvoltarea literaturii ştiințifico-fantastice 
sovietice. De aceea salutăm iniţiativa „Trudrezervizdat-ului“ 
care publică o ediție nouă, completată şi revăzută a roma- 
nului. 

În ciuda nemaipomenitului ritm de dezvoltare a ştiinţei 
şi tehnicii în anii de după război, ideile de bază ale romanu- 
lui nu s-au învechit de loc. Mai mult decit atît, unele dintre 
ele, uitate pentru o vreme în perioada 1940—1950, -intră 
acum în rîndul celor 'mai interesante şi promițătoare pro- 
bleme ale contemporaneităţii. 

Biocurenţii creierului şi ai mervilor, radiaţiile activităţii 
vitale a omului şi animalelor în momentul de față nu sînt 
folosiți mumuai în medicină ca mijloc de diagnoză. Există 
acum posibilitatea tehnică reală de a dirija cu ajutorul 
biocurenţilor iaparate complexe. Această realizare 'a ştiinţei 
şi a tehnicii aduce orbilor vedere, auz fin :surzilor, invalizi- 
lor mîini şi picioare care funcţionează minunat... lar în 
viitor, perspeotive imense de dirijare la distanță a întregii 
tehnici a muncii şi vieții. 

„Generatorul de minuni“ este un roman amplu, bogat în 
date ştiințițice, dinamic şi pasionant, valoros prin năzuinţa 
de a cunoaşte şi supune natura, puternic prin credinţa în 
puterea minţii omeneşti. Poate că în acest roman au loc prea 
multe descoperiri şi invenţii într-un termen scurt. Poate că 
este prea atotputernic profesorul Ridan, care de unul sin- 
gur ţine locul cîtorva institute ştiinţifice... Dar mu se poate 

nega că electronica tinde într-adevăr să fie fundamentul 
civilizației noastre tehnice şi că în viitor curenții de înaltă 
frecvenţă sînt chemaţi să joace un rol şi mai mare în tehnica 
ciberneticii viitoarei societăţi comuniste. 

Un mare merit al autorului constă în faptul că în romanul 
său el a ştiut să aprecieze în modul cuvenit importanţa 
descoperirii radiațiilor mitogenetice 1 şi să vadă în această 
descoperire mult măi mult decît au văzut unii stilpi ai ştiin- 
ței oficiale. Radiațiile yitogenetice descoperite de savantul 
sovietic Gurvici nu au fost apreciate în modul cuvenit numai 
din pricina greutăților tehnice (din acei ani) a experimentării 
radiaţiilor foarte slabe. Acum, cu noile 'metode de care 
dispunem în urma succeselor obținută în fizică, problema ra- 
diațiilor mitogenetice capătă din nou o importanță primor- 
dială. 

Fondul riguros: ştiinţific, dezvoltat 'pe un plan vast, a 
constituit încă în prima ediţie a romanului nota lui distinc- 
tivă faţă de toate celelalte lucrări ştiinţifico-fantastice so- 
vietice apărute înainte de război, chiar de cele valoroase, 
cum ar fi romanele lui A. Tolstoi „Hiperboloidul inginerului 
Garin“, „„Aelită“, şi romanele lui A. Beleaev. Toate aceste 
cărți, cu' meritele lor mari în domeniul artistic, cu subiectele 
lor captivante, bogate în aventuri, sînt departe, din punct 
de vedere ştiinţific, de problematica serioasă a romanului 
„Generatorul de minuni“. 

În aceşti ani 1940—1950 au mai apărut şi alte romane 
ştiinițifico-fantastice sovietice caracterizate prin lealismul 
ideilor tehnice prezentate în ele şi prin fondul lor adînc 
ştiinţific — așa cum sînt „Taina celor-două oceane“ de Ada- 
mov sau „Podul peste Arctica“ de Kazanţev. Printre ele, 
romanul lui Dolguşin a ocupat un loc de cinste. 

Cea de-a doua ediţie a romanului, cu titlul mai „modest“ 
de „G. M.“, revăzută de autor, a căpătat o canava ştiinţifică 
mult mai detailat fundamentată şi mult mai apropiată de 
preocupările ştiinţifice ale zilelor noastre. Totuşi, I. Dolguşin 
(aşa cum scrie el însuși în cuvîntul său introductiv), a 
renunţat la ideea de a prelucra romanul în aşa fel încît 


1 Radiaţii ultraviolete de intensitate slabă care apar ca produs 
secundar aproape în toate reacțiile exotermice din țesuturile vii ; 
stimulează diviziunea celulei — mitoza — de unde şi numele 
lor. (n.t.) 


$ 


—. 


să facă din el o carte care să corespundă pe deplin 
celor mai înaintate probleme ale contemporaneităţii. Pen- 
tru aceasta, bineînțeles, ar fi trebuit să distrugă pur şi 
simplu vechiul „Generator de minuni“ şi să scrie o nouă 
lucrare, consacrată în primul rînd problemelor ciberne- 
ticii. Autorul s-a limitat, pe bună dreptate, la preciza- 
rea şi lărgirea vechilor idei cuprinse în carte, care înainte 
păreau pe 'deplin fantastice, iar acum sînt pe cale de a 
fi înfăptuite. Locurile neclare din ediţia veche a romanu- 
lui au fost înlăturate în nouatediţie ; eroii sînt conturaţi mult 
mai viu, iar firul subiectului mai pregnant depănat, conflictul 
mai bine închegat. Din păcate, unele lipsuri din vechea edi- 
ție a romanului 1,,/Ganeratorul de minuni“ au :rămas şi în 
noua ediţie. Este vorba, în primul 'înd, de zugrăvirea sche- 
matică a duşmanilor, a căror întreagă activitate este descrisă 
mai puţin convingător şi mai puţin original decît a eroilor 
pozitivi ai cărţii. Totuşi, cititorul care, datorită zugrăvirii mai 
puţin convingătoare a paginilor consacrate antifasciştilor din 
străinătate şi a duşmanilor acestora, nu va întrevedea ade- 
vărata şi -umana convingere a oamenilor sovietici în semni- 
ficația antirăzboinică a marilor descoperiri ştiinţifice, va fi 
cu totul nedrept faţă de 'vechea și noua ediţie a „Generato- 
rului de minuni“. Nu va avea dreptate -nici cititorul care, 
observînd că unele descrieri ştiinţifice (cum ar fi, de pildă, 
diviziunea celulară) nu 'au o rezonanţă pe deplin modernă, 
vor 'pune la îndoială bogata şi vasta canava ştiinţifică a ro- 
manului. 

În întregul său, 'romanul lui 1. Dolguşin răspunde pe 
deplin sarcinii unei cărți ştiinţifico-fantastice sovietice, -aceea 
de a conduce pe cititori, o dată cu eroii călăuziţi de visuri 
luminoase, pe cărările necunoscute ale viitorului neluminat 
încă de cunoştinţe precise. 


20 iunie 1958 | , 


I. A. Efremov 


Din partea autorului A = IP, 


Romanul „Generatorul de minuni“ l-am scris de mult, 
înainte de Marele Război pentru Apărarea Patriei. Istoria 
înfiripării ideii acestui roman şi munca de patru ani.la el 
sînt legate de vremuri extrem de interesante, uneori aproape 
fantastice, vremuri despre care s-ar'putea scrie o carte de, 
sine stătătoare. Dar acum este vorba de altceva. 

În 1989 şi 1940, romanul a fost publicat în revista „Teh- 
nika molodioji“. Numeroasele scrisori primite atît de mine cît 
şi de redacţia revistei, consfătuirile cu cititorii, sesizările 
bibliotecilor, totul spunea că romanul s-a bucurat de o 
oarecare popularitate în mijlocul cititorilor. lată de ce, acum, 
cînd pregătesc romanul pentru a-l edita în volum, n-am găsit 
de cuviinţă 'să-l „înnoiesc“ în mod simţitor. 

Deși au fost unii critici care m-au sfătuit în -mod insistent 
să pornesc pe acest drum. Mi se spunea: „Descoperirile şi 
uimitoarele invenţii descrise de dumneavoastră, care prezintă 
importanţă și -pentru apărarea ţării, au fost făcute în anii 
premergători războiului — aceasta rezultă direct din conţi- 
nutul romanului. Războiul însă a trecut şi aceste invenţii 
n-au fost aplicate. Cititorul m-ar fi în drept să întrebe : ce 
s-a întîmplat cu ele P Unde sînt? Deci, pentru a nu trezi 
nedumerirea cititorului, mi s-a spus, transpuneţi -acțiunea 
romanului în viitor, sau măcar în prezent ; schimbaţi 'biogra- 
fiile eroilor dumneavoastră (pentru că, în acest caz, toți vor 
fi cu douăzeci de ani mai în vârstă 1), comisarului poporului 
spuneţi-i ministru şi aşa mai departe“. Într-un cuvînt, mi se 
propunea de fapt să scriu un nou roman cu aceeaşi temă. 

Cu asta n-am putut -să fiu de loc de acord. Zugrăvind un 
vis care se înfăptuieşte şi care într-o oarecare măsură 
schimbă viața eroilor săi, scriitorul de romane ştiinţifico-fan- 
tastice, indiferent dacă scrie la trecut sau la prezent, încalcă 
în mod inevitabil adevărul istoric. Şi o asemenea „realizare 
a viitorului“ este o trăsătură caracteristică şi pe deplin legi- 
timă a literaturii -ştiinţifico-fantastice. 

Astă nu înseamnă că la pregăţirea „Generatorului de 
minuni“ pentru a fi editat în volum — şi încă la mulţi ani 
după ce prima variantă -a fost publicată în revistă — n-am 
făcut modificări. Prelucrarea primei versiuni a cerut din 
partea mea o muncă intensă. Multe capitole am fost nevoit 
să le scriu din nou, a trebuit să schimb compoziţia romanu- 
lui, să înlătur cîte ceva, să adaug destul de multe lucruri 
noi... Am muncit cu multă însufleţire pentru a îmbunătăţi, 
pentru a face romanul mai viu, mai accesibil şi mai intere- 
sant. Dar să-i trădez pe 'vechii mei eroi cu ideile, caracte- 
rele, înfăţişarea şi faptele lor, nu puteam, pur şi simplu 
n-avedm dreptul să procedez așa. : 

Baza fantasticului din carte au constituit-o evenimente 
reale petrecute în ştiinţă în perioada premergătoare războiu- 
lui, o perioadă extrem de interesantă. Avea loc -atunci forma- 
rea ştiinţei noi, materialiste, care căpăta posibilități nelimi- 
tate de a se dezvolta liber în condiţiile socialismului. Oame- 
nii de -ştiinţă progresiști duceau o luptă acerbă împotriva 
vechilor principii ale ştiinţei „de cabinet“ sau de tip „uni- 
versitar“ ; în ajutorul lor se ridicau mereu forţe noi, din 
popor. 

Evenimente deosebit de tulburătoare se petreceau atunci 
în două sfere ale cunoştinţelor ce-mi erau mie mai apro- 
piate — în fizică şi în biologie. Ideile biologiei noi, miciuri- 
niste, şi ale fiziologiei moi, pavloviste, repurtau victorii una 
mai importantă decît alta. Prin experienţele sale uluitoare, 
academicianul A. D. Speranski a dezvăluit -pentru întîia oară 
rolul misterios al nervilor în organizarea proceselor mala- 
dive. Profesorul S. S. Briuhonenko “a dezminţit vechile con- 
cepții referitoare la moartea organismului -şi a prezentat spre 
dovadă un cap viu de cîine. Biologul A. G. Gurvici a desco- 
perit iradiațiile 'mitogenetice ale țesutului viu, iar Lepeşkin 
radiațiile necrobiotice — „razele morţii“. Nenumărate studii 
apărute în revistele de specialitate vorbeau despre efectul 

specific al radiațiilor electromagnetice de înaltă frecvență 
asupra țesutului viu şi asupra dezvoltării plantelor şi micro- 
bilor. K. K. Korovin, folosind un generator de unde ultra- 
scurte, a izbutit să „cultive“ o ridiche de lună de mărimea 
unui măr. Un alt experimentator a conectat, printr-un am- 
plificator, firul unui difuzor, la nervul -auditiv al unei pisici 
şi s-a constatat că urechea acesteia serveşte drept microfon 
obișnuit, iar nervul drept conductor care transmite oscilaţiile 
curentului de frecvenţă acustică. 

Eram pe atunci la curent cu toate aceste descoperiri 
spectaculoase şi multe altele ; îmi era limpede că fizica şi 
biologia se îndreaptă irezistibil una spre cealaltă şi era de 
aşteptat ca la punctul lor de întîlnire să se producă cele 
mai uimitoare descoperiri. . 

Aşa era timpul acela. Cititorul va găsi în „Gegeratorul de 
minuni“ amprentele acestui timp, trăsăturile lui .caracte- 
ristice ; n-am putut să nu arăt cum aceste :izvoare reale ale 
generalizărilor mele, deocamdată încă fantastice, s-au născut 
şi s-au format în ideile şi faptele oamenilor de ştiinţă, în 
viaţa lor-plină de însufleţire şi încordare. Oare nu în aceasta 
constă sensul şi importanța unui roman ştiințifico-fantastic ?P 

Ce s-ar fi întîmplat dacă aș fi dat ascultare criticilor şi aş 
fi transpus acţiunea romanului în prezent P l-aş -fi pus pe 
eroii mei să reediteze, în epoca energiei atomice şi a sate- 
liților artificiali ai pământului (cînd o parte din pronosticu- 
rile .mele fantastice sînt aproape de înfăptuire), descoperiri 
făcute de multă vreme şi să dau drept noi idei cunoscute de 
multă vreme | Or asta ar fi fost o adevărată şi nepermisă fal- 
sificare a istoriei -ştiinței. 

Și mai este încă o împrejurare importantă pe care trebuie 
neapărat s-o relev. Să nu creadă cititorul că dacă pe coperta 
cărții se află numele -.meu, înseamnă că eu, autorul, am reali- 
zat singur acest roman. De fapt, la realizarea acestei cărţi 
au colaborat numeroşi oameni. 

Genul ştiințifico-fantastic, -aşa cum îl înțeleg eu, este un 
gen literar excepţional de greu. Fiecare operă de acest fel 
trebuie nu numai să satisfacă cerințele generale ale litera- 
turii, dar şi să conțină pronosticuri, bazate pe -cele mai înain- 
tate idei ştiinţifice. Aceste pronosticuri trebuie să fie în felul 
lor descoperiri noi, invenţii fundamentate, din punct de 

vedere principial, chiar dacă nu sînt elaborate în detalii. Este 
limpede că îndeplinirea unei asemenea sarcini implică o in- 
tensă muncă pregătitoare atît de cunoaştere, cît şi de creaţie. 

Trebuie să spun că în uctivitatea mea literară, această 
perioadă de patru ani, cît am lucrat la roman, a fost o peri- 
oadă într-adevăr ca de basm, uneori chinuitor de grea, dar 
plină de cele mai mari bucurii, bucurii pe care ţi le dă cu- 
noașterea unor adevărate minuni, tăinuite în ştiinţa noastră, 
în oamenii ei, în cărți şi în institute. Alergam, captivat, 
dintr-un loc în altul, de la cărţi la oameni de ştiinţă, de la 
laboratoare la inventatori, ca o albină care caută şi culege 
strop cu strop acest nectar al minunilor. . 

Vechiul meu prieten Nikolai Afanasievici  Baikuzov, pe 
atunci încă student şi un „mare radioamator“ (ulterior, într-o 
perioadă utnitor de scurtă, a ajuns general-maior .de aviaţie 
— inginer radiotehnic) m-a iniţiat în tainele electromagne- 
ticii, a făcut din mine un radioamator. Împreună cu el, am 
construit primul televizor de.amatori din Uniunea Sovietică, 
pe ecranul căruia i-am arătat apoi lui Valerian Vladimiro- 
oici Kuibîșev filmul de desene animate „Mickey Mouse“ recep- 
ționat din străinătate 1. Nikolai Afanasievici nu .mai este în 
viață. Trăsăturile acestui om neobişnuit de talentat, modest 
și harnic le-am materializat în Nikolai Tungusov. unul dintre 
eroii mei. De altfel şi -profesorul Ridan, al doilea erou prin- 
cipal al cărţii mele, reprezintă o „combinare“ 'mai compli- 
cată a cîtorva savanţi de seamă pe care i-am cunoscut. Ridan 
este un nume născocit. care s-a născut ca personaj 'cu mulți 
ani înainte de a scrie „Generatorul de minuni“. În felul 
acesta şi Ana Ridan este un personaj viu, zugrăvit după reali- 
tate. La fel şi Nataşa, şi tuşa Paşa, „gazda“ lui Tungusov... 
Alte figuri „reale nu mai există în carte. 

În schimb în viața mea din acea perioadă au fost foarte 
multe figuri de acest Tel. Într-o cămăruță mică de la Insti- 
tutul tropical doctorul Evgheni Alekseevici Dubrovin m-a 
pus să ţin în mînă un şobolan alb, cu sarcom pe spate, în 
timp ce el îl trata cu radiaţii ultrascurte ; profesorul 'Mihail 
Vasilievici Frolov îmi arăta şi-mi explica ore în şir cum şi 
de ce se usucă în cîteva secunde o scîndură udă introdusă 
într-un cîmp de înaltă frecvenţă. 


1 Reamintim că pe atunci primele emisiuni experimentale de 
televiziune se făceau pe unde lungi. (n. red. ruse) 

N-am să uit niciodată întilnirile mele cu academicianul 
Aleksei Dmitrievici Speranski la Institutul unional de medi- 
cină experimentală. Acest om — a cărui carte scrisă pe o 
temă în aparenţă atît de „aridă“ : „Elementele constitutive 
ale teoriei medicinii“, am citit-o ca pe cel mai captivant 
roman — m-a uluit pur şi simplu cu ideile lui, cu fineţea 
şi uimitoarea eleganţă a analizei fenomenelor. Aveam multe 
de discutat şi cum nu era străin de literatura pe care o cu- 
noştea şi o iubea, Aleksei Dmnitrievici mi-a redactat chiar 
cîteva capitole din roman. 

O uriaşă influență asupra muncii mele a avut-o şi Cunos- 
cutul fiziolog şi inventator, profesorul Serghei Sergheevici 
Briuhonenko. Cînd l-am vizitat pentru întîia oară, făcea ex- 
periențe de reanimare a unor cîini morţi. Acolo am văzut 
„inima artificială“ creată de el, un aparat care înlocuia în 
mod miraculos inima animalului pînă cînd aceasta se reîn- 
torcea la viaţă. Erau lucrările pregătitoare pentru experien- 
țele de mai târziu, asupra omului, şi aceste lucrări erau în 
tr-adevăr de domeniul fantasticului. 

Serghei Sergheevici a înţeles din capul locului ce vreau. 
La următoarea experiență de reanimare am asistat şi eu, în 
halat alb ; ba îi mai dădeam şi ajutor, ţineam cîte ceva, îi 
dădeam instrumentele de care avea nevoie, urmăream indi- 
caţiile cardiograțfului şi mă străduiam să nu pierd nici un 
Cuvânt din cele spuse de acest excelent experimentator. 

Serghei Sergheevici a redactat şi el o parte dintre capi- 
tolele „Generatorului de minuni“. 

Cunoștinţa mea cu academicianul Trofin  Denisovici 
Lâsenko, discuţiile cu el referitoare la „viu şi mort“, la ne- 
murire şi moarte, la o nouă genetică m-au [Jăcut să simt 
adierea proaspătă a biologiei noastre înaintate, să-mi închi- 
pui căile ei de dezvoltare. Biofizicianul G. S. Frank — mai 
tîrziu membru corespondent al Academiei de ştiinţe medi- 
cale — mi-a dat posibilitatea, în urma unei discuţii temei- 
nice, să înţăţişez o uluitoare experienţă cu iepuri, a cărei 
descriere cititorul o va găsi în roman. 

Cercetările minuţioase pe care le-am făcut la Biblioteca 
„Lenin“ m-au ajutat să găsesc un extrem de interesant articol 
ştiinţific — „Neuronul, maşină de curent alternativ“, scris de 
Aleksandr Vasilievici Leontovici, membru titular al Academiei 


de ştiinţe a R.S.S. Ucrainiene. Mai tîrziu, cu prilejul uneia 

dintre vizitele lui la Moscova, am avut fericitul prilej să-l 
întîlnesc şi să discut cu el despre romanul pe care îl scriam. 
Ideile acestui minunat om de ştiinţă au constituit “veriga 
hotărîtoare care îmi lipsea ca să pot desăvirşi structura şi. 
concepția ştiinţifică de bază a „Generatorului de minuni. 

După cum vedeţi, reprezentanţi de seamă ai ştiinţei au 
fost atraşi la munca mea, toţi adepţi ai gîndirii înaintate, 
oameni ai cutezanțelor mari, dar în acelaşi timp şi adevăraţi 
visători, am putea spune, pentru că ei văd mult mai departe 
decît alţii ce va fi şi ce ar putea fi. Și poate tocmai din 
această cauză m-au întîmpinat toţi cu o atît de sinceră şi 
de prietenească înţelegere. 

Păstrez pentru totdeauna o adincă recunoştinţă acestor 
oameni 'minunaji pentru solicitudinea lor, pentru tot ce 
mi-au dat ei mie şi „Generatorului de minuni“. 

Mă folosesc de acest prilej pentru a mulțumi tuturor ace- 
lora pe care nu i-am pomenit aici, dar care într-un fel sau 
altul m-au ajutat să-mi aduc la îndeplinire sarcina. 

Dacă am îndeplinit-o bine sau rău, asta rămîne la apre- 
cierea cititorului. 


Partea întîi 


NU-I LINIŞTE ÎN LUME 


Capitolul 1 


SEMNALE DIN APUS 


În cameră nu era nimeni. 

O fişie de lumină se strecura oblic prin cele două geamuri 
ale ferestrei aşezate mult deasupra podelei. 

Deși încăperea era mare, abia aveai loc să te mişti prin- 
tre mobilele simple dar atît de straniu îngrămădite. Într-un 
colţ, un pat de fier acoperit cu o pătură astfel așezată încît 
marginea ei forma o linie absolut paralelă cu podeaua. Ală- 
turi, o etajeră înaltă, aproape pînă în plafon, ticsită de cărţi. 
Mai încolo, un banc de lăcătuşerie, cu menghine şi scule 
lăsate în dezordine, şi două mese : una cu tot felul de epru- 
bete, baloane, retorte, flacoane cu reactivi şi alta ocupată de 
o staţie de emisie-recepţie pe unde scurte. Peretele de deasu- 
pra acestei a doua mese era în întregime acoperit de 
„QSL“ 1 — din aproape toate ţările lumii. 

Peste tot — pe jos, sub mese, pe pervazul ferestrei, pe 
rafturi bătute în pereţi — erau îngrămădite aparate electrice 
ciudate, materiale, acumulatoare şi diferite scule de radio- 
amator. Fire se întindeau prin cameră, se tîrau pe pereţi, se 
strecurau afară prin nişte găurele mici, sfredelite în cerce- 
velele ferestrei. 


1 QSL — prescutare a așa-numitului cod Q, folosit de radio- 
amatori în convorbirile lor pe unde scurte ; constituie o „dovadă 
de recepţie“, pe care un radioamator o trimite prin poștă pentru 
a confirma recepţia unei emisiuni. (n.t.) 

Există pseudoştiinţe ca frenologia, grafologia, chiromanţia, 
care pretind chipurile că după forma capului, trăsăturile 
feţei, liniile din palmă sau după scris poţi cunoaşte caracte- 
rul unui om, înclinațiile şi preocupările lui. Dar nimic nu. 
caracterizează pe om mai bine decit locuinţa. Obiectele mute 
vorbesc amănunţit despre stăpînul lor, trebuie numai să le 
cunoşti graiul. Şi aceste obiecte ştiu uneori mai mult decit 
ştie însuşi stăpînul lor despre el. 

În această cameră însă chiar şi Sherlock Holmes s-ar fi 
aflat în impas. Nu încape îndoială că locatarul este un ra- 
dioamator. Şi aparatul de emisie-recepţie, şi bancul de lăcă- 
tuşerie confirmă această presupunere. Dar ce rost au la un 
radioamator aparatele de chimie ? Ce rost au „culturile 
verzi“ din microscopicele glastre aşezate pe pervazul fe- 
restrei sau seminţele încolţite de pe hiîrtia de filtru ? Ce rost 
au insectele mari şi hidoase închise în colivii minuscule .aşe- 
zate unele peste altele ? Şi, în sfîrşit, cărţile... 

Numai cărţile ar fi fost de ajuns să pună pe oricine pe 
gînduri. Cîteva tomuri dintr-o veche colecţie de lucrări filo- 
zofice, un tratat de topografie minieră, altul despre ceai, 
volume de Engels, Darwin, cele mai noi lucrări ale biologilor 
și fizicienilor, Gogol, Shakespeare — cui ar putea să apar- 
ţină o bibliotecă atît de pestriță ? 

Să tot fi fost ora şase cînd pe o a treia masă care servea 
şi de birou — sună telefonul. De îndată ce zbîrniitul 
încetă, într-o cutiuță așezată lîngă aparatul telefonic se auzi 
un vuiet abia desluşit : lucra un mecanism, se învîrteau nişte 
rotițe nevăzute. Deodată receptorul telefonului săltă puţin 
din furcă şi în cutiuţă răsună un glas: 

— Aici casa inginerului Tungusov. Cine e la telefon, vă 
rog ? | 

Trei secunde nu se auzi nimic. Apoi glasul pronunță: 

— La telefon automatul. Tungusov nu este acasă; vine 
la ora,şapte. Ce să-i transmit, vă rog ? 

O scurtă pauză. | 

— Bine. Asta-i tot? lar după o altă pauză: Bună ziua. 

Cu un țăcănit sec, receptorul se aşeză la loc. 


+ 

În vestibulul neîncălzit al aceleiaşi case aşteptau trei băr- 
baţi cu serviete. Doi dintre ei fumau cu un aer plictisit, ne- 
hotărîndu-se să se aşeze pe pervazul prăfuit ; al treilea, un 
om înalt, îmbrăcat după ultima modă, cu nişte umeri largi, 
pătraţi, care ieşeau proeminent de sub gulerul mare de blană 
al paltonului, alerga cu un aer agitat de colo-colo prin 
vestibul. 

— În astfel de cazuri — spuse el cu un glas tăios de 
bariton, parcă lătrat — în astfel de cazuri principalul este să 
stabileşti dacă ai de-a face cu un şarlatan sau nu. E o sarcină 
politică | Înţelegeţi ? Aici, fie vorba între noi, nu-i vorba de 
o analiză ştiinţifică. Ştiinţa-i un lucru tare încurcat, adeseori 
discutabil. Tot felul de şcoli, curente... şi, ce să vă mai 
spun, printre inventatorii ăştia — şarlatani cu duiumul! Şi 
nu şarlatani obişnuiţi! Nu-u-ul În domeniul lor sînt bine 
pregătiţi. li prezint analiza unei expertize, iar el urlă cît îl 
ţine gura: „Ce experţi ? Experții voştri sînt nişte profanil| 
Să-mi daţi alţii, pe care am să vi-i indic eul“ Ei, şi începe 
o tărăgăneală... cu anii... pînă scapi de ei. Nu, cu ăştia tre- 
buie să fii vigilent. Trebuie să ai fler, să simţi imediat care-i 
şarlatan. Uite, nu de mult a venit ăla... cum îl cheamă... 
care a venit şi la voi, la Institut... „Un aparat pentru stu- 
dierea radiaţiilor solare“. Cam aşa ceva. i l-am pus cu botul 
pe labe, ştii cum ? Aşa, ca la carte. Tactic. Am fixat de- 
monstraţia la ora unu, iar eu am venit la douăsprezece... 

— De asta ne-ai adus dumneata aici mai devreme, tova- 
răşe Taranovici — îşi dădu seama unul dintre interlocutorii 
lui. Te pomeneşti că-i o metodă... 

— Păi dar... E o metodă, dragul meu, şi încă una foarte 
prețioasă | Să-l iei pe nepregătite. 

— Dar e aproape şapte. Să mai încercăm o dată. Poate 
că a venit prin intrarea cealaltă. | 

Luîndu-şi servietele de pe pervaz, vizitatorii coboriră la 
subsol, străbătură coridorul întunecos şi se opriră în faţa ca- 
merei inginerului. Taranovici apăsă pe butonul soneriei şi 
din nou se aprinse pe uşă tăbliţa cu cuvintele: „Voi fi 
acasă la şapte“. 

În coridor era cald, aşa că hotărîră să aştepte aici. Tara- 
novici deschise gura să-şi continue povestirea cînd, deodată, 
în dosul uşii închise sună telefonul şi un glas răspunse. Cu- 

vintele nii se puteau desluşi, dar nu inai încăpea îndoială că 
cineva e înăuntru. 

— El el şopti triumfător Taranovici, trăgînd cu urechea. 
V-am spus eu | E glasul lui | Vedeţi ce bună-i metoda mea? 
De pe acum pot să vă spun că-i un şarlatan... 

În clipa aceea se auzi sus trintită uşa grea de la intrare, 
răsunară paşi repezi care coborau scara în grabă şi în capă- 
tul coridorului apăru un om nu prea înalt. Acesta se apro- 
pie de cei care aşteptau și privi miop feţele lor. Era chiar 
inginerul Tungusov. 

— A-a, tovarăşul Taranovici|! Cum să-mi explic această 
punctualitate, cu totul şi cu totul neobişnuită, această în- 
duioşătoare atenţie faţă de un inventator ? întrebă el ironic, 
scoţînd cheia din buzunar. 

— Pardon, punctualitatea înainte de toate prinse Tara- 
novici glas. Ne-am înțeles la ora şapte? Poftim! arătă el 
ceasul. 

Tungusov deschise uşa şi intrară cu toţii în cameră. 

— Ei, şi acum să facem cunoştinţă. Inginerul rostise cu- 
vintele acestea simplu, ca o gazdă primitoare, dar în tonul 
invitaţiei vizitatorii simţiră cu totul altceva : „Și acum, sti- 
mațţii mei, arătați-mi împuternicirile voastre. Oare aveţi 
dreptul să-mi răpiți din timpul atît detpreţios 2“ 

Taranovici încercă să explice prezenţa taciturnilor săi în- 
soţitori : 

— Şeful secţiei s-a interesat de propunerea dumnea- 
voastră, tovarăşe Tungusov, şi m-a rugat să antrenez în 
această problemă pe un reprezentant al Comisariatului 
Poporului pentru Telecomunicaţii şi un membru al Uniunii 
inventatorilor. Iată-i: tovarăşii Kazelin şi Ovanesian, ingi- 
neri specialişti în curenţi de înaltă frecvenţă. Eu, după cum 
ştiţi, reprezint Direcţia generală. 

— Aşadar, o comisie interdepartamentală... 

Prin întreaga sa înfăţişare, Tungusov se deosebea net de 
oamenii care se aflau în faţa lui. Arăta mult mai simplu. De 
sub cozorocul şepcii lui vechi, săltat în sus, priveau ochii 
mici, verzi, pierduţi parcă pe figura largă, cu pomeţii pro- 
eminenţi. Paltonul ponosit, pe care-l avea probabil încă din 
anii studenţiei, nici nu mai putea fi încheiat la toţi nasturii : 
abia-i încăpeau în el umerii largi şi pieptul voinic. Nimic 

din înfăţişarea lui nu bătea la ochi, n-avea nimic deosebit. 
Pe stradă astfel de oameni trec ca nişte umbre, fără să 
atragă atenţia nimănui. 

“În schimb felul lui de a vorbieera cu totul deosebit. Vor- 
bea rar, încet, uniform, aproape fără nici un fel de intonaţie, 
fără mimică şi gesturi. Fiecare cuvînt îl pronunţa întreg, 
răspicat, fără să-l scurteze sau să înghită vreun sunet. Cei cu 
care stătea de obicei de vorbă bănuiau că el se bilbiîie şi de 
aceea, pentru a-şi învinge acest defect de vorbire, îşi alege 
cuvintele şi le pronunţă cu atîta grijă; dar nu era aşa, do- 
vadă că fiecare frază ptonunţată de Tungusov era plină de 
sans şi conţinut. 

Tungusov avea aproape treizeci de ani. Nu de mult îşi 
terminase studiile superioare, iar acum, în calitate de cola- 
borator ştiinţific la Institutul electrotehnic, lucra mult şi cu 
perseverenţă într-un laborator de înaltă frecvenţă. 

Vizitatorii lui erau mai în vîrstă, -oameni care şi-au cucerit 
o „situaţie“, şi de ei depindea soarta invenţiei lui Tungusov. 

Tungusov îşi scoase paltonul vechi şi îl atîmnă într-un cui, 
lîngă uşă ; oaspeţii îşi aranjară hainele îmblănite şi fularele 
pe un scaun; în cameră nu era nici un cuier. Vădit lucru, 
inginerului nu-i prea păsa de confort. 

— Luaţi loc — le arătă Tungusov patul. Și vă rog să mă 
iertaţi, va trebui să mă aşteptaţi o clipă. 

Se apropie de masa lui de scris, apăsă pe un buton şi 
mută ceva din loc. Din cutiuţa de lingă telefon se auzi un 
glas grăbit : 

— „Aici casa inginerului Tungusov. Cine e la telefon, 
vă rog?“ 

— „Ce casă! Caut cooperativa de croitorie.“ 

Ţac | 

— „Aici casa inginerului Tungusov. Cine e la telefon, vă 
rog P“ 

— „Nicolai, tu eşti P“ 

Tungusov se aplecă deodată spre aparat şi ascultă cu 
atenţie. 

— „La telefon automatul. Tungusov nu este acasă, vine 
la ora şapte...“ 

— „Automatul ? Ciudat |... Dar îţi recunosc glasul...“ 

— smmuCe să-i transmit ?“ 

— „Extraordinar! Am să vin astăzi pe la... tine, după 
ora şapte.” 

— „Bine. Asta-i tot P“ 

— „Ştii că nu-i rău automatul, tovarăşe Tungusov... 

— „Bună ziua“. 

Ţac | 

Tungusov se îndreptă încet de spate. Cine o fi? De ce 
n-a spus cum îl cheamă ? Tovarăşii de la Institut și toate 
cunoştinţele lui ştiu de mult despre automat, iar acestuia nici 
nu-i venea să creadă. 

Şi deodată i se treziră în minte imagini vagi, amintiri din 
vremuri îndepărtate ; anumite intonaţii din glasul necunoscu- 
tului puseseră în funcțiune mecanismul tainic şi atît de com- 
plicat al gîndirii ; asociaţii imperceptibile începură să se an- 
greneze una de cealaltă, asemenea roţilor dinţate dintr-un 
mecanism de ceasornic. Dar deodată mişcarea lor se între- 
rupse. 

Cît timp automatul „îşi dădu raportul“, cei trei interde- 
partamentali de pe pat, întocmai ca nişte cocoşi de munte 
într-un copac, urmăreau tăcuţi, cu gîturile întinse, mişcările 
lui Tungusov. 

— Formidabil|l Mare minunăţie! nu se putu stăpîni 
grăsanul Ovanesian. Și asta este tot opera dumneavoastră ? 

Kazelin îi puse cîteva întrebări de ordin tehnic. El înţele- 
sese desigur imediat principiul după care funcţiona aparatul ; 
îl interesau însă detaliile construcţiei. 

Descurajat de eşecul „tacticii“ lui, Taranovici îşi dădu şi 
el frîu liber entuziasmului pentru această „ingenioasă maşi- 
nuţă“, 

Tungusov tăcea. 

— Este un secretar automat — spuse el în sfîrșit. O obiş- 
nuită înregistrare magnetică a sunetului. Astfel de jucării 
pot face acum la noi şi pionierii de doisprezece ani la cercu- 
rile lor tehnice. Aşa că nu vă înţeleg uimirea. Interesant este 
însă altceva. La dumneavoastră, în secţia de invenţii, zac de 
vreo trei ani schiţele acestui „secretar“, cu descrierea amă- 
nunţită a construcţiei lui simple, comode, şi nici un abonat 
din Uniune nu a aflat măcar de existenţa lui... De altfel, 
după cum văd, nici dumneavoastră nu ştiţi nimic. 

Taranovici vru să răspundă ceva, Tungusov însă i-o luă 
înainte : 

— Dar nu pentru asta v-aţi obosit dumneavoastră pînă 
aici. Să pornim deci la treabă. Îngăduiţi-mi să repet pe scurt 
ce am scris în cererea adresată Direcţiei generale. Propun 
să se înlocuiască telefonul cu fir, de care ne folosim în pre- 
zent, cu un radiotelefon pe bază de unde ultrascurte. În 
primul rînd: e necesară această înlocuire ? Să ne gîndim. 
lată, de pildă, tovarăşul Kazelin cunoaște desigur foarte 
bine întreaga reţea telefonică şi ne va spune cam cît chel- 
tuieşte anual Statul Sovietic pentru întreţinerea şi comple- 
tarea acestei reţele, ca să nu mai vorbim de înlocuirea mate- 
rialelor uzate. 

— Ei, asta trebuie calculat — mormăi Kazelin, aprin- 
zîndu-și o ţigară. 

— Dar nu-i nevoie acum de cifre precise. Aproximativ : 
cam cît metal, cîți bani ? Este doar reţeaua dumneavoastră | 

— Noi, tovarăşe Tungusov, avem toate cifrele acestea... o 
întreagă bibliotecă | Dar nu putem... 

— Păcat, tovarăşe Kazelin | Ar trebui să studiaţi cifrele, 
să cunoaşteţi măcar în linii mari această problemă. Tungusov 
simţea că se înfurie. Ei bine, atunci am să vă spun eu ce 
reprezintă astăzi reţeaua noastră telefonică... 

În uşă ciocăni cineva. 

Tungusov se repezi şi, înciudat, deschise... Privirile celor 
din cameră fură atrase de un tablou apărut pe neaşteptate 
în cadrul uşii, un portret — „portretul“ unui bărbat tînăr, 
în toată înălţimea lui, pictat îndrăzneţ, poate chiar groso- 
lan, cu tuşe energice şi vii: prea era sclipitor de albă faţa 
lui prelungă, bine rasă, cu o bărbie mare, voluntară, prea 
luceau sub sprîncenele lui late şi negre ochii de un albastru 
cu totul ireal; care priveau ştrengăreşte la Tungusov... 

Impresia de tablou o crea nu numai rama grea a uşii, ci 
și lumina puternică ce cădea de sus, din cameră, pe fondul 
întunecos al coridorului, şi mai ales absoluta nemişcare a 
omului. Îmbrăcat într-o manta soldăţească, noul venit stătea 
tăcut în cadrul uşii, în poziţia de drepţi, ca în faţa supe- 
riorilor. | 

Doar o clipă îl privi Tungusov cu ochi mijiţi de miop, 
apropiindu-se, şi deodată, recunoscîndu-l, se repezi spre el: 

— Fedka|l Fedka, diavole |... 

— M-ai recunoscut P Automat parşiv... 

Se îmbrăţișară cu putere. 


— Tu ai telefonat | Simţeam eu ceva, dar nu-mi venea să 
cred. Prea dispăruseşi fără urmă | Sînt cinci ani de-atunci! 
Ce stupid ne-am despărţit | Şi-acum, dezbracă-te, stai jos şi 
aşteaptă puţin. Terminăm repede... | 

Tungusov se întoarse cu o mişcare hotăriîtă spre „comisie“. 
Trebui să facă un adevărat efort ca să-şi adune gîndurile 
zburătăcite şi să se poată concentra din nou asupra discu- 
ţiei întrerupte. 

— Așadar... reţeaua telefonică — reveni el. În primul 
rînd, asta înseamnă o irosire de metale neferoase scumpe: 
cupru, plumb, staniu. În fiecare an, la Moscova se îngroapă 
în pămînt zeci de tone de astfel de metale. Pînă acum au 
fost îngropate patru mii cinci sute de tone de cupru şi nouă 
mii de tone de plumb, din care o bună parte s-a şi distrus, 
ca urmare a procesului de coroziune. Şi-apoi, nu uitaţi 
cheltuielile de manipulare. O armată întreagă de instalatori, 
zidari şi săpători deservesc această îngropare a metalului, o 
armată care numără zeci de mii de oameni. Valoarea întregii 
reţele telefonice din Moscova se ridică la sute de milioane 
de ruble. Dacă vom înlocui telefonul nostru cu unul pe unde 
ultrascurte, atunci nu numai că se va termina cu această 
distrugere permanentă de metal, dar statul va putea recu- 
pera dintr-o dată tot metalul îngropat în decursul ultimelor 
decenii. Aceasta înseamnă aproape treisprezece mii de tone 
de cupru și plumb numai în capitala noastră | 

— Într-adevăr, merită să te gîndeşti la asta | spuse Ova- 
nesian, aruncîndu-i lui Kazelin o privire. 

Taranovici făcea de zor nişte calcule într-un carneţel, în- 
găimînd într-una : „Daţi-mi voie, daţi-mi voie...“ Tungusov 
însă își dădea seama că el nu calculează nimic, că se pre- 
face numai. Kazelin, cu ţigara uitată între degete, asculta 
încordat, 

— Telefonul de care ne folosim astăzi este anacronic. 
Reţeaua telefonică creşte cu fiecare zi. Vă închipuiţi cît de 
greoaie va deveni în curînd instalaţia noastră telefonică 
subterană dacă şi în viitor fiecare aparat telefonic îl vom 
lega de centrală cu un fir aparte? Asta înseamnă tehnică 
înaintată ? Folosirea undelor ultrascurte, legătura prin radio 
ridică tehnica telefonului pe o treaptă nouă, superioară. 
Instalaţia subterană se lichidează. Nici un fel de „linii“, nici 
un fel de fir sau circuite, nici un fel de cablu. Și toată 

armata de care am pomenit va putea fi îndrumată spre o 
muncă mai productivă. Vrei să ai telefon ? Intri în prăvălie, 
îți cumperi un aparat de emisie-recepţie şi nu-ţi mai rămîne 
decît să capeţi de h Direcţia telefoanelor o lungime de undă 
care va fi chiar numărul abonatului. Dar să vedem acum: 
este posibilă o asemenea trecere la radiotelefoane ? Ei, aici 
e buba. După cum susţineţi dumneavoastră, radiotehnica 
modernă nu dispune de asemenea posibilități... 

— Asta-i E şi firesc... — bombăni Kazelin. Tungusov nu 
răspunse imediat. Toţi însă își dădeau seama că această 
pauză constituie ameninţarea unui nou atac. * 

— O fi firesc... pentru dumneavoastră, tovarăşe Kazelin | 
Dar pentru mine, ca şi pentru toți cei care se interesează. 
activ de radiotehnică și-o îndrăgesc, este nefiresc | 

În timp ce discuta cu „comisia“, inventatorul răsucea 
maşinal în mînă o mică piesă de ebonită. Dar cînd rosti 
ultimele cuvinte, o strînse cu atîta putere, încît piesa trosni. 
Luînd în seamă acest avertisment, Tungusov continuă, de 
data aceasta mai liniștit : 

— Problema telefonului cu unde ultrascurte am rezol- 
vat-o. De şase luni propunerile mele, cu schițe, calcule pre- 
cise şi descrierea 'aparatului, rătăcesc din laborator în labora- 
tor, pe la experţii dumneavoastră | Am primit pînă acum opt 
referate care se străduiesc să mă convingă că... — Tungusov 
desfăcu un vraf de hîrtii şi citi — „„Radiotehnica nu dispune 
de metode de stabilizare a unor unde atît de scurte încît să 
poată fi folosite în mod util pentru scopul propus...“ Sau 
uite aici : „Metoda de stabilizare pe care o propune autorul 
este inacceptabilă din punct de vedere al teoriei moderne...“ 
De altfel, pe hiîrtia aceasta se află şi semnătura dumnea- 
voastră, tovarăşe Kazelin. Cum să calific răspunsurile dum- 
neavoastră ?| Eu vă propun o metodă nouă, originală de 
stabilizare, am verificat această metodă, v-am prezentat toate 
calculele, iar dumneavoastră îmi răspundeţi că „este inac- 
ceptabilă din punct de vedere al...“ Iertaţi-mă, dar toate 
argumentele pe care le aduceţi nu sînt decît... poliloghie 
birocratică. 

Kazelin sări ca ars. 

— Tovarăşe Tungusov, n-am venit aici ca să fiu insultat | 
Nu aveţi dreptul să-mi aruncaţi aceste învinuiri ; orice idee 


tehnică nouă, neverificată în mod practic, este discutabilă. 
Şi n-o să ne apucăm să verificăm orice propunere absurdă 
pe dare o primim... , 

Tungusov zîmbi satisfăcut. | 

— În sfîrşit, aţi dat cărţile pe faţă! „Propunere absurdă“ 
ați spus ? Bine. Atunci nu mai are rost să discutăm. Să tre- 
cem la fapte. Aflaţi că în ciuda „teoriei dumneavoastră 
moderne“, telefonul cu unde ultrascurte, aplicabil în condi- 
țiile oricărui oraş, există şi funcţionează. Şi fineţea acordului 
este atît de mare, încît pot fi serviţi pe banda undelor deci- 
metrice de cinci ori mai mulți abonaţi decît are astăzi 
Moscova. 

Tungusov trase de pe masă un aparat nu prea mare. 

— lată unul dintre aparate. Două aparate la fel le-am 
instalat în altă parte, la colegii mei radioamatori. Cu oricare 
dintre ei puteţi lua legătura. Pentru aceasta trebuie numai 
acordat aparatul pe acest disc, formînd numărul ca la orice 
aparat telefonic. Vedeţi, aici se conectează partea emițătoare 
şi pornesc semnalele de apel pe unda fixată pentru corespon- : 
dentul meu. Pe această undă se desfăşoară şi convorbirea. 
După ce am terminat de vorbit, pun receptorul în furcă şi 
discul revine automat în poziţia sa iniţială, pe propria undă 
de lungime. Poftim, încercaţi. Iată undele lor... 'Tovarăşul 
Niîrkin, care stă lîngă Bariera Ilici, la vreo cinci kilometri de 
aici ; şi tovarăşul Surikov, care locuieşte în suburbia Sokol, 
la nouă kilometri. Amîndoi cred că sînt acasă : i-am prevenit. 

— Interesant | rosti afectat Taranovici, ridicîndu-se în pi- 
cioare. Permiteţi ? 

Se apropiară toţi trei de aparat. Tungusov conectă un difu- 
zor pentru ca discuţia să fie auzită de toţi. Taranovici formă 
numărul pe disc şi ridică receptorul. În difuzor se auzi un 
sunet gros. 

—  Paraziţi ? întrebă Kazelin. 

— În această bandă nu există paraziți. Sînt semnalele de 
apel. O clipă. Trebuie să răspundă... 

— Alo, da ? se auzi în difuzor şi vuietul se stinse. 

— Tovarăşul Niîrkin ? 

— Da, eu sînt. Cine vorbeşte ? 

— De la Tungusov. Comisia studiază instalaţia. Se aude 
bine ? 


— Foarte bine. Mă bucur mult că vă ocupați de pro- 
blema aceasta. De mult ar fi fost timpul 

Îl chemară şi pe Surikov. Apoi Surikov îi chemă pe ei şi 
vorbi cu Kazelin. ți 

Fiodor zîmbea încîntat şi, admirîndu-l pe prietenul său, 
urmărea atent tot ce se petrece. Tungusov luă de pe masă o 
servietă şi făcîndu-i un semn discret lui Ovanesian, ieşi cu 
el pe coridor. Peste o clipă, se întoarse: singur. Kazelin şi 
Taranovici cercetau piesele instalaţiei. 

Deodată se auzi semnalul de apel. Tungusov ridică recep- 
torul şi în difuzor răsună o voce veselă: 

— Alo, daţi-mi-l pe Taranovici... Dumneata eşti, Tara- 
novici ? Aici Ovanesian. Mă aflu în holul blocului... ies În 
stradă | 

Se auzi un scîrţiit, apoi uşa grea de la intrare trîntindu-se. 
Difuzorul revărsă în cameră zgomotele străzii, frînturi din 
discuţiile trecătorilor, claxoane de automobil. 

— Dar daţi-mi voie, ce înseamnă asta? întrebă nedu- 
merit 'Taranovici, rostogolindu-şi glasul gros la microfon. 

Difuzorul îi răspunse : 

— Nimic deosebit. Ce să însemne ?... Am plecat să-mi iau 
țigări. Sînt acum pe strada Nasceokinskaia... Cotesc în Kro- 
potkinskaia. N-aveţi nevoie de ţigări, tovarăşe Taranovici ? 
Pot să vă iau.. 

— La naiba ! Ochii lui Taranovici se lărgiră de uimire. 
Ce, ori ai luat toată instalaţia cu dumneata ?| 

— N-am luat nici un fel de instalaţie, totul e aici, în 
servietă. Staţi puţin... — şi prin difuzor se auzi o şoaptă: 
se uită oamenii la mine ca la un nebun; merg pe stradă și 
vorbesc singur... Lăsaţi-mă în pace... Daţi-mi, vă rog, un 
pachet de „Deli“. 

— Ovanesian, ia-mi şi mie | strigă Taranovici. 

— Două, vă rog. 

— „Kolhida“... Mie ia-mi „Kolhida“! Altele nu fumez! 

— Ce strigi? Aud şi-aşa... Nu, nu vorbeam cu dum- 
neata, tovarăşă. Un pachet „Deli“ şi unul „Kolhida“. Nu-mi 
bat joc de nimeni. De ce să-mi bat. joc... | 

Toţi cei din cameră rîdeau cu hohote. 

Însufleţirea crescu şi mai mult cînd Ovanesian se întoarse 
și cu 0 adevărată artă de comedian începu să le povestească 

ce i s-a întîmplat pe stradă. Kazelin se mai îmbună şi nită 
de jignirea pe care i-o aruncase în faţă Tungusov. 

Fiodor, zîmbind, se bucura de victoria evidentă a prietenu- 
lui său. 

Tungusov însă n-avea motiv să se bucure. Simţi dintr-o: 
dată că demonstraţia lui. a eşuat, transformată într-un spec- 
tacol ieftin, de bilci. Şi numai el era vinovat: nu s-a putut 
stăpîni şi s-a lăsat -ispitit de plăcerea de a le arăta această 
scamatorie cu telefonul portativ, iar ei atîta aşteptau. 

— Nu vă supăraţi — încercă el doar de circumstanţă să 
fie politicos. Trebuie să iau legătura prin radio. Ştiţi... sînt 
aşteptat. E timpul să încheiem discuţia noastră. Aţi văzut 
imstalaţia în funcţiune şi v-aţi convins, sper, că nu este 
nimic absurd şi nimic fantastic în ea. Toate calculele şi 
schiţele v-au fost transmise. Restul depinde de dumnea- 
voastră. 

În timp ce oaspeţii se îmbrăcau, Taranovici vorbea cu 
vocea-i groasă de bas, întrerupîndu-l pe Ovanesian: 

— Să vezi cu propriii tăi ochi, ăsta-i lucrul cel mai impor- 
tant. Acum, cum s-ar spune, totul s-a aranjat. Nu mai pot 
exista nici un fel de îndoieli. Chiar mîine am să raportez 
şefului Direcţiei generale. Puteţi fi liniştit, vom face totul 
ca să punem în aplicare propunerea dumnedvoastră... 

După ce-şi conduse oaspeţii, Tungusov se întoarse şi trînti 
furios uşa în urma lui. Ă 

— Palavragiii dracului, birocraţi scîrboşi | 

Sprîncenele negre ale lui Fiodor se împreunară la rădă- 
cina nasului. 

— De ceP Ce-i cu tine, Kolea ? N-ai văzut cît de mult 
le-a plăcut radiotelefonul tău ? 

— Ce ştii tu, Fedea|l Le-a plăcut... Le-a plăcut cum îi 
place oricărui gură-cască o scamatorie. Dar sensul, ideea 
pentru care ar fi trebuit să vină aici 2... S-au entuziasmat 
mai mult ca să mă liniştească pe mine. Îi cunosc cum îmi 
cunosc buzunarele. Nişte funcţionăraşi. Le stă în gît tehnica 
şi gata, iar pe inventatori îi socotesc aproape nişte duşmani 
ai lor. Acum graţie lor vor circula pe la Comisariatul Poporu- 
lui tot felul de anecdote despre „minunea“ mea. Atiît. Şi 
treptat, problema va fi dată uitării. Ai să vezi| 

— Ei, nu-i chiar aşa. Dacă asta ar fi soarta tuturor inven- 
țiilor, n-am mai progresa. Oyi vezi şi tu cu ce paşi mergem 

înainte | Mereu aflăm, chiar şi din ziare, despre noi şi noi 
invenţii. 

— Asta aşa e. Poporul creează acum cum n-a mai creat 
niciodată. E adevărat. Sînt însă cazuri, şi te rog să mă crezi ză . 
nu ţi-o spun din auzite sau, ca să zic aşa, „pro domo sua“, 
ci după datele Asociaţiei unionale a inventatorilor, sînt cazuri 
cînd inventatori sau inovatori, oameni inteligenţi şi talen- 
taţi, adevăraţi patrioţi, nu fac ani întregi altceva decît să 
bată fără succes în uşi închise, dincolo de care minunatele 
lor realizări zac în dosare prăfuite. Tungusov tăcu şi căzu 
pe gînduri. 

— Dacă-i aşa, înseamnă că există motive ascunse ?... 

— Motive ascunse... — repetă rar Tungusov şi pe neaştep- 
tate faţa lui se lumină. Îşi aminti că şi înainte vreme, discu- 
tînd, constatau adesea o uimitoare coincidență a gîndurilor 
Jor. Abia se gîndea unul la ceva, iar celălalt spunea imediat 
acelaşi lucru. La fel şi acum. Problema invențiilor îl preocupa 
de mult pe Tungusov ; a ajutat în mod activ la promovarea 
multora dintre ele, ca reprezentant al Institutului de cerce- 
tări ştiinţifice a participat la expertize, a demascat pe autorii 
unor referate tendenţioase. Erau desigur cazuri particulare, 
dar existau | Şi abia acum, povestindu-i lui Fiodor despre 
situaţia creată, a simţit pentru întîia oară nevoia să generali- 
zeze toate aceste fapte şi în acelaşi timp a şi înţeles de ce 
sînt ele totuşi posibile în tînăra ţară a sovietelor care — 
poate chiar mai mult decît de pîine — are acum nevoie de 
un avînt rapid al tehnicii. 

Şi iată că Fiodor l-a întrebat: „Există oare motive 
ascunse ?“ 

— Noul intră întotdeauna greu în viaţă, făcîndu-şi loc cu 
mare caznă — spuse Tungusov. Asta este o lege. Au existat 
întotdeauna și există cauze obiective. Avem încă destul bi- 
rocratism, mai sînt oameni indiferenți, carierişti sau incapa- 
bili, ca aceştia, de pildă. Dar tare mă tem că există şi motive 
ascunse. Miroase a război. E de ajuns să priveşti ce fac 
fasciştii în Europa, ca să înţelegi totul. Şi duşmanii nu stau 
cu mîinile în sîn. Ei acţionează | Să frineze progresul nostru 
tehnic pînă termină ei pregătirile pentru agresiune, iată 
scopul lor. 

Fiodor se posomori. 


—Da, din păcate-i logic... E greu să-ţi închipui că Hitler 
n-a căutat să organizeze la noi o reţea secretă de sabotori şi 
diversionişti... 

Semnalul -radiotelefonului îl întrerupse. Tungusov luă re- 
ceptorul. Se auzi glasul lui Nîrkin : 

— Mai e comisia acolo ? 

— Cum o să mai fie? A plecat! 

— Ce-i cu dumneata? De ce n-ai ieşit în eter? 

Tungusov îşi privi ceasul şi se luă cu mîinile de cap. 

— Văleul La naiba... Am întîrziat cu cinci minutel 
Ies îndată, Nîrkin. Ce se întîmplă? Mă cheamă? 

— Neamţul dumitale lansează apelul general. 

— Neamţul | 'Tungusov se repezi la emiţător şi-l puse 
în funcţiune. | 

— Fedea, trînteşte-te acolo, pe pat, că scaunul ăsta 
scîrţiie... Şi tacil Am nevoie de linişte. _ 

Scoase caietul în care își nota comunicările recepționate, 
îşi puse casca și începu să manevreze butonul de acord. 


+ 
+ * 


Minunate lucruri se petrec în lume | 

Iată că noaptea învăluie pămîntul. Din rîpe adinci, din 
adîncul codrilor şi din bîrlogurile fiarelor, iar în oraş din 
subsoluri şi hrube, întunericul se revarsă moale, creşte şi 
“se umflă. A umplut văile şi acum se ridică mai sus, spre 
cer, gata să înghită stelele, iar în oraş se năpusteşte furios 
dar neputincios din toate părţile spre aţiţătoarele globuri 
ale felinarelor aprinse şi spre sprinţarele fişii luminoase ale 
farurilor de automobile. 

Tîrziu noaptea se lasă şi liniștea. Somnul toropeşte tot ce 
este viaţă şi se pare că numai acolo unde-i zbucium şi su- 
ferință nu-şi face loc odihna binefăcătoare. 

Dar nu, nu există linişte... 

„Unde nu pătrunde omul! Ce adîncuri nu scormoneşte 
şi ce taine nu dezvăluie el în lume! 

A scos pînă pe acoperiş, prin fereastră, o sîrmă legată de 
o cutiuță scornită de mintea lui, iar o altă sîrmă, pornită 
de la aceeaşi cutiuţă, a lipit-o de conducta de apă, întinzînd 
astfel o capcană depărtărilor. Pe această cale au început 
să se scurgă nişte curenţi sprinteni şi neobosiţi; în cu- 

tiuţă curenţii sînt siliți să treacă prin labirintul unei reţele 
ingenioase de fire subţiri şi iată-i că s-au prins: căutînd 
o ieşire au început să bată în membranele sensibile ale 
căștii. Aici şi-au trădat prezenţa, transformîndu-se în su- 
nete şi. omul ascultă mişcarea lor fremătătoare. 

Aşa s-a dezvăluit în faţa omului o lume nouă pe care 
niciodată n-ar fi putut nici să o audă, nici să o cunoască, 
dacă nu şi-ar fi dat seama de existenţa ei şi nu şi-ar fi 
adaptat aceste urechi noi, ingenioase, din metal şi din masă 
plastică neagră şi strălucitoare. Ştim acum că eterul, care 
ne înconjoară, e un ocean nesfîrşit ce pătrunde prin tot ce: 
există în lume, viu sau mort. Tot oceanul acesta se mişcă 
şi se cutremură în spasme neînţelese, cînd molcome ca o 
respiraţie egală, cînd dezlănţuind furtuni, cicloane şi ex- 
plozii catastrofale. Prin păduri şi munţi, prin pereţii de 
beton ai caselor, prin om — sunetele acestea străbat cu 
uşurinţă, tăind şi împărțind totul cu liniile de forță ale 
undelor lor. Omul redus la sisţurile-i proprii nu vede şi nu 
simte nimic din toate acestea, dar... cine ştie ce s-ar petrece 
cu el, şi cu tot ce-l înconjoară, dacă dintr-o dată n-ar mai 
exista acest ocean, aceste furtuni electrice în care s-a 
născut tot ce există: oameni, plante, roci... | 

Nu, în lume nu există linişte! Şi nici setea de cunoaştere 
a omului nu are graniţe: el caută veşnic, va căuta veşnic 
să descopere lumi moi, să dezlege nenumăratele taine noi 
care îl înconjoară, 

Au trecut mulţi ani de cînd radioamatorul Tungusov, 
construindu-şi un aparat de emisie-recepţie pe unde scurte, 
a auzit pentru întîia oară glasul eterului. Şi de atunci, de 
fiecare dată cînd îşi pune casca cu membranele deocamdată 
inoarte, simte senzaţia tulburătoare a omului gata să-şi des- 
facă braţele şi să se avînte într-un zbor spre înălţimi, așa 
cum numai în somn se întîmplă. 

Răsuceşte uşor butonul. Şi deodată, cu un pocnet uşor, 
surd, ca atunci cînd apeşi fundul unei cutii, se deschide pe 
neașteptate o fereastră spre univers şi membranele căştilor 
lipite de urechi prind viaţă. Un ciripit vesel de păsări ce 
fluieră şi cîntă în triluri pe diferite voci îi mîngiie auzul. 
Este limbajul punctelor şi liniuţelor trimise în spaţiu de 
către nenumăratele stații de radio pe unde scurte, 

Întoarce mai departe butonul de acord ; în cutiuță, din- 
colo de peretele de ebonită al aparatului receptor, două 
plăcuţe subțiri de metal se rotesc încet de tot, fără să se 
atingă măcar — asta-i tot. Nimic altceva nu se mişcă acolo. 
Dar chiar şi această mişcare de necuprins cu ochiul liber 
a plăcuţelor este suficientă pentru a schimba „acordarea“ 
electrică a receptorului şi iată că în locul primelor unde, 
alte unde, alte staţii, alte voci se năpustesc în aparat: frîn- 
turi de foxtroturi pariziene, glasul de bariton graseiat al unui 
spicher german, bătăile solemne ale orologiului de pe cate- 
drala Westminster sau trosnituri seci şi un sîstit sălbatic care 
arată prezența unor furtuni electrice cu descărcări atmo- 
sferice. Și după toate acestea, eterul iarăşi respiră liniştit şi 
măreț, ca oceanul după furtună. 

Anii de muncă încordată l-au făcut pe Tungusov un ade- 
vărat virtuos al radioamatorismului. Rar îl întrece cineva 
în ceea ce priveşte viteza recepţiei, în determinarea sensului 
semnalelor atunci cînd se pierd în fading! profund sau 
cînd sînt acoperite de zgomotul paraziţilor. Glasul sigur și 
egal al liniuţelor şi punctelor sale e bine cunoscut nenumă- 
raţilor radioamatori de pe toate continentele. Multe ser- 
vicii prețioase a adus el exploratorilor polari ori expedițiilor 
noastre îndepărtate, desluşind în trosnetele aurorelor bo- 
reale şi în furtunile magnetice tropicale, frînturile grele, 
distorsionate ale semnalelor răgușşite. 

În mod regulat, la fiecare două zile, exact la ora două- 
zeci şi unu şi zece, ora Moscovei, el ieşea în eter lansînd 
primele semnale „CQ“ — „Tuturor !“. În limbajul interna- 
ţional al radioamatorilor asta înseamnă: „Sînt gata. Cine 
vrea să stea de vorbă cu mine?“ Apoi transmitea indicati- 
vul său şi trecea pe recepţie. Manevrînd încet butonul de 
acord, asculta întreaga bandă a undelor scurte rezervată, 
conform convențiilor intemaţionale, radioamatorilor. Primea 
răspunsuri, îşi alegea un interlocutor și deschidea din nou 
emițătorul. Aşa se legau în eter cunoştinţe, se fixau „în- 
tilniri“, se stabileau legături regulate, de scurtă sau de 
lungă durată, se stabileau recorduri „DX“ — adică legături 
pe distanţă mare. Fiecare cunoştinţă nouă se termina cu 
rugămintea : „Pse QSL“. Asta înseamnă: „Vă rog, trimi- 

teți-mi o dovadă de recepţie“. Şi iată că tot peretele de 
lîngă staţia lui de radiorecepție era acoperit de aceste 
„dovezi“ originale, martori pitoreşti ai „DX“-urilor, trimise 
prin poştă din Chile, Uruguay, Liberia, Maroc, Haiti, Fili- 
pine, Insulele Hebride, Noua Zeelandă şi din alte colţuri 
îndepărtate şi pierdute ale globului pămîntesc. Pe ele erau 
zugrăviți palmieri, sfincşi, piramide, cîini cu căşti pe cap 
şi uneori chiar fotografiile radioamatorilor respectivi. La 
rîndul lui şi Tungusov le trimitea acestora „numele“ — 
care în jargonul radioamatorilor înseamnă nu atît numele 
omului, cît punctul geografic, adică Moscova — „QSL -urile 
sovietice cu imaginea mausoleului lui Lenin pe ele. 

Regulile internaţionale interzic discuţiile cu caracter „par- 
ticular“ între radioamatori. Se poate vorbi numai despre teh- 
nica undelor scurte, despre audiție, despre construcţia apara- 
tului şi a receptorului, a pieselor lui etc. În ţările capitaliste 
există chiar servicii radio speciale ale poliţiei care suprave- 
ghează ordinea în eterul rezervat radioamatorilor. Dar cum 
să te abţii de la cîteva cuvinte în plus? Cum să nu faci 
măcar o aluzie la viață cînd vorbeşti cu un radioamator 
sovietic | 
„În ultimele săptămîni, un neamţ se arăta deosebit de in- 
sistent și, judecînd după toate, era și el un radioamator 
încercat. Experimenta o antenă nouă de construcţie proprie 
şi îl ruga foarte corect, fără nici un fel de cuvinte „inutile“, 
să menţină legătura regulat pînă cînd îşi va termina expe- 
rienţele. Toate acestea ar fi fost absolut normale dacă încă 
de la început Tungusov n-ar fi simţit, cu flerul său de „bă- 
trîn lup“ al eterului, unele particularităţi destul de ciudate. 
Mai întîi, neamţțul evita să-şi dea indicativul. La început a 
fost desigur nevoit să-l 2omunice, dar n-a făcut-o după cum 
se obişnuieşte, răspicat şi repetat, ci numai o singură dată, 
în treacăt. După aceea, dacă a observat că Tungusov îi 
recunoaşte „CQ“-ul după „scris“, adică după felul lui de 
a lucra în telegrafie, nu-şi mai transmitea indicativul, ci 
îşi începea noile convorbiri de parcă ar fi continuat una 
întreruptă. Tungusov şi-a dat seama că partenerul lui este 
un „unlis“ — un radioamator clandestin. 

Această presupunere i-a fost cu timpul confirmată de încă 
o observaţie: după tonul schimbător al semnalelor şi după 
activitatea neregulată a neamţului, Tungusov şi-a dat seama 

că acesta folosește emițătoare diferite şi că, după toate pro- 
babilităţile, experienţele cu antena sînt născocite. 

Dar ce rost aveau toate acestea ? 

El se hotărî să aştepte şi să observe, continuînd să men- 
ţină legătura şi îndeplinind cu acurateţă „tradiţiile eterului“. 

Ultima discuţie îl intrigase şi mai mult. Neamţul i-a 
transmis : „Sînt bucuros că aţi înţeles bine sensul muncii 
mele cu antena. Data viitoare am să vă comunic noua schemă, 
Ea prezintă un deosebit interes pentru dumneavoastră“. 

Cuvîntul „antenă“ fusese transmis într-un mod jucăuş, 
voit neregulat. Desigur că neamțul îi dădea astfel să înţe- 
leagă că acest cuvînt trebuie luat în ghilimele ; îi atrăgea 
deci lui Tungusov atenţia să-i înţeleagă sensul ascuns. Iar 
faptul că ultima frază, dimpotrivă, se caracteriza printr-o 
fermitate accentuată, dovedea că-i vorba de o chestiune 
extrem de serioasă. Nikolai răspunse : „Rok| — Am înţeles 
totul. Aştept“. 

Şi aştepta cu interes comunicarea ce-i fusese promisă. 
lată de ce s-a repezit atît de grăbit şi alarmat la emiţător 
atunci cînd Nîrkin, pe care îl prevenise, i-a comunicat că 
neamţul repetă apelul „CQ“. 

Întorcînd lin butonul de acord, el găsi repede în piuitul 
dezordonat al eterului semnalele cunoscute, puţin înceti- 
nite spre sfîrşit, şi răspunse la apel. Neamţul transmise: 
„nWQSK 20 mins“. 

Asta însemna: „Acum întrerupeţi legătura. Am să vă 
chem peste douăzeci de minute.“ 

Muşcîndu-și înciudat buzele, Tungusov deconectă aparatul 
şi îşi scoase casca. Cuvintul „acum“ suna ca o imputare. Cu 
întîrzierea lui îi produsese cine ştie ce încurcături neamţului. 
Se ruşină: pentru întîia oară în toţi aceşti ani dăduse 
dovadă de nepunctualitate în activitatea lui de radioamator | 

— Să mai stăm şi noi de vorbă — se întoarse el spre 
Fedea. Am la dispoziţie douăzeci de minute; după aceea 
va trebui să trec din nou la emiţător. la spune! Povesteş- 
te-mi despre tine... 

— Nu, Nikolai! Despre mine o să vorbim mai tîrziu. 
Văd că viaţa ta e mai interesantă. Dar mă uit şi, te rog 
să mă crezi, nu înţeleg nimic. Cu ce te ocupi tu propriu-zis ? 
Nu cumva... te-ai însurat? Văd şi niște floricele pe-aici... 

Nikolai rîse, 

— Nu, Fedea, nu m-am însurat. Dar viaţa mea şi acum 
se rostogoleşte tumultos ca un torent! E adevărat, mă ocup 
cam de multe: și floricele, şi chimie, şi matematică; şi 
electricitate... Dar toate acestea le fac cu un rost. În vre- 
mea noastră, dacă vrei să realizezi ceva măreț, în ştiinţă, 
în tehnică, trebuie să cunoşti foarte multe, trebuie să ai 
în fața ta un orizont larg, cuprinzător. 

— Nici nu te văd pe tine altfel decît zbătîndu-te să reali- 
zezi lucruri măreţe. Te ştiu eu! Ţi-aduci aminte de dispu- 
tele noastre: „Sistem de viață“, „Însuşirea unei culturi 
vaste“ P... Oare te mai menţii pe aceeaşi poziţie? 

— Da' de unde — oftă Nikolai din greu. Tot ce este 
inutil, am dat în lături. Pur şi simplu nu-mi ajunge timpul 
nici pentru treburile importante, cele mai necesare... 

— Adică pentru acel „ceva măreț“ ? şi Fiodor învălui 
cu privirea mesele de lucru ale lui Nikolai. 

— Da. Ăsta-i principalul. După ce-mi termin munca, de 
asta mă ocup pînă noaptea tirziu. 

— Dar de ce nu lucrezi la Institut, în laborator? Cred 
că-i mai comod acolo. Şi mai este şi colectivul. Mai multe 
capete... 

— La Institut... e planul — răspunse cu îndoială Nikolai. 
Avem mult de lucru... o mulțime de probleme ce-i drept, 
nu prea interesante, dar necesare şi urgente. Pe cînd asta... 
ce fac eu aici la mine... e pentru suflet, Nici n-am încercat 
să-mi întocmesc un plan de lucru. Dar dacă reuşesc... cred 
că am să realizez într-adevăr ceva măreț. E o problemă 
serioasă. N-am vorbit încă nimănui despre ea. ie însă am 
să-ţi povestesc. Te pricepi la radiotehnică ? 

— Puțin, Kolea. Cam cît am învăţat pe vremuri, la 
Sokolniki. 'Ți-aduci aminte ? 

— Vai, ce ruşine, Fedea! Astăzi oricine trebuie să se 
priceapă la electricitate cu atît mai mult cei care lucrează 
în domeniul științei sau tehnicii. Fără asta nu numai în 
fizică nu poţi să faci un pas înainte, dar nici în biologie 
şi nici în psihologie măcar. Dar, în sfîrşit, ascultă-mă|! Am 
să-ţi explic în aşa fel încît să înţelegi. 

Nikolai tăcu cîteva clipe, apoi continuă : 

— Vezi tu, radiotehnica modernă poate să creeze unde 
electromagnetice făcînd curentul să alterneze, să-şi schimbe 
foarte repede sensul într-un conductor, un fir, de pildă 

într-o antenă. Dacă aceste oscilaţii ale curentului se produc, 
să spunem, de trei sute de mii de ori pe secundă, atunci 
antena emite unde radio „lungi“ obişnuite. Dacă viteza 
oscilaţiilor creşte pînă la trei milioane pe secundă, atunci 
antena va emite unde scurte, care au însuşiri noi şi care se 
propagă cu totul altfel. Aceste unde scurte, după cum vezi, 
îmi îngăduie, cu ajutorul unei instalaţii nu .prea mari, ca 
a mea, să pot comunica cu orice ţară de pe globul pămîn- 
tesc. Şi acest emiţător al meu nu consumă energie nici cât 
un bec electric obişnuit de o sută de waţil Dacă însă ridi- 
căm şi mai mult frecvenţa curentului, căpătăm aşa-numitele 
unde ultrascurte. Tu, bineînţeles, ai auzit că aceste unde 
ultrascurte au însuşiri uluitoare : pot să vindece boli, să gră- 
bească creşterea plantelor, să distrugă microorganismele 
ş.a.m.d. 

— Aşadar, cu cât undele sînt mai scurte, cu atît posibi- 
litățile lor sînt mai mari ? 

— Să spunem că-i aşa, Fedea. În frecvențele mai înalte 
se ascund forțe uriaşe. Acolo există invizibilele raze calorice 
infraroşii care ne permit să vedem în întuneric ; acolo-i lu- 
mina, cu ajutorul căreia căpătăm hrană şi percepem lumea 
şi frumuseţea. Acolo sînt razele ultraviolete mortale şi în 
acelaşi timp dătătoare de viaţă. Acolo-s razele Rântgen, în- 
fricoşătoarea însușire de dezagregare a radiului, atotpătrun- 
zătoarele radiaţii cosmice, particulele atomice care stră- 
pung nemărginitul spaţiu al universului... 

— Tu, Kolea, eşti un adevărat poetl 

— Ei, poet! Deşi, la drept vorbind, acest spectru al 
energiei electromagnetice eu îl socotesc chiar un poem creat 
de natură, un poem pe care omul abia a început să-l desci- 
freze. El a fost scris cu o scriere necunoscută, dar noi 
treptat dezlegăm această scriere, îi aflăm tainele. Aproape 
în fiecare an se descoperă noi proprietăţi ale unora sau al- 
tora dintre frecvenţe. Oare cît e de cînd am descoperit că 
undele scurte sînt bune pentru legături la distanțe mari? 
Apoi luminiscenţa sub acţiunea razelor ultraviolete, culorile 
fosforescente | Sau radiolocaţia, mitogeneza, radioastrono- 
mia | Și cîte alte multe care n-au fost încă descoperite... 

— Şi tu descoperi acum o nouă taină ? îl întrebă Fiodor, 
readucîndu-l la începutul discuţiei pe prietenul care se cam 
luase cu vorba. 

— Am găsit deocamdată metoda prin care pot crea un 
generator de unde extrem de scurte, pe una din benzile 
aproape de loc studiate — continuă Nikolai cu acelaşi aer 
serios. Să le spunem deocamdată undele micro. Datorită 
acestui generator, care va îngădui să se schimbe lin frec- 
venţa, aceste unde vor putea fi amplificate şi astfel vor putea 
fi studiate proprietăţile lor. Îţi închipui ce aport preţios va fi 
adus tehnicii noastre ? Am: însă şi o altă idee. Eu cred că 
în aceste frecvențe se ascunde rezolvarea unui vechi vis 
al omului: stăpînirea elementelor. 

— Alchimia P! 

— Spune-i cum vrei. Dar mai devreme sau mai tîrziu va 
trebui să ajungem şi la asta, 

— Tu pînă unde ai ajuns? 

Cîteva secunde Tungusov îl privi tăcut pe prietenul său. 
Apoi se îndreptă hotărît către una din mese, aşezată în col- 
țul camerei, şi ridică husa din pînză de pe un aparat. Apro- 
piindu-se şi el, Fiodor cercetă atent această construcție ne- 
înţeleasă. 

— Acesta e... — spuse încet Tungusov. 

— Cum? E gatalP Ăsta e generatorul tău de... mi- 
nuni necunoscute ? 

— Da, el este — confirmă Nikolai. Dar nu e gata. [i 
mai lipsesc unele piese. 

Era o ciudată îmbinare a radiotehnicii cu chimia. Zeci 
de eprubete, balonașe, tubuleţe şi plăcuţe din metale dife- 
rite alternau cu fire, bobine, ecrane şi tuburi electronice de 
felurite forme și dimensiuni. 

— Vezi că mi-a venit în ajutor chimia ? Fiecare element 
chimic posedă o anumită radiaţie proprie... Dar stai — 
Nikolai se uită la ceas. Mai am numai două minute, nu mai 
putem discuta. Acum taci, Fedea! | 

Tungusov se „cufundă“ din nou în marea undelor. 
Parcurse de două ori toată banda rezervată radioamatorilor, 
fără să întîlnească semnalele cunoscute. La a treia încer- 
care îl „prinse“ pe neamţ. După tonul semnalelor, îşi dădu 
seama că neamţul lucra iarăşi cu un alt emiţător. 

Convorbirea fu grăbită şi laconică. Neamţul îi transmise : 

— „Îţi dau schema antenei mele: LMRWWAT. Dez- 
leag-o neapărat şi comunică-mi, atunci am să-ţi transmit 
cum lucrez după schemă. Repetă-mi cum ai recepționat.“ 

Apoi interlocutorul dispăru, fără să mai spună nimic. 

Timp de cinci minute, fără să se ridice de la masă, Tun- 
gusov se strădui să dezlege sensul literelor misterioase. Acum 
se convinse definitiv că „antena“ nu era decît un pretext. 
În radiotehnică nu există nici un fel de scheme şi notații 
de acest fel pentru antene. Scrise pe un petic de hîrtie: 
„LMRWWAT“ şi se apropie de Fiodor. 

— Uite, Fedea, o nouă problemă! Ăsta-i un cifru. Sau 
mai bine zis cheia cifrului unei comunicări pe care am s-o 
primesc de îndată ce voi fi descifrat cheia. | 

Fiodor se uită îndelung la hîrtie. 


— Nu înţeleg nimic — spuse el în sfîrşit. 
— Nici eu — îi răspunse îngîndurat Tungusov. 
+ 
+ + 


În noaptea aceea Nikolai Tungusov nu putu mult timp 
să adoarmă. Nu, nu vizita „comisiei“ îl tulburase, nici 
soarta radiotelefonului său, nici chiar radiograma miste- 
rioasă a neamţului. Întîlnirea cu Fiodor, singurul şi adevă- 
ratul lui prieten, a fost cel mai de seamă eveniment al 
zilei, deşi i-a simţit importanţa abia după ce a rămas singur. 

În viaţa lui intrase ceva măreț şi atotpătrunzător, ceva 
care a mai existat odată, de mult, dar apoi s-a estompat şi 
a fost. dat uitării... 

Era pe vremea adolescenţei — triste, flămînde, uneori 
înspăimîntătoare. În anii aceia vîrtejul războiului civil bîn- 
tuia, pustiind o parte uriaşă a globului pămîntesc. Vîrtejul 
acesta, întocmai ca pe nişte fire de nisip, smulsese oameni 
din locurile lor şi-i risipise în spaţiu; pe unii îi măturase 
peste graniţele ţării, pe alţii îi ridicase şi-i împrăştiase 
care încotro... După aceea ani de zile oamenii s-au tot cău- 
tat unii pe alţii. 

Viîrtejul acesta l-a luat şi l-a acoperit undeva cu pămînt 
pe tatăl său. Pe fratele mai mare, Nikifor — singurul susţi- 
nător al familiei — l-a zvirlit tocmai la Moscova, într-o 
uzină. Numai Nikolai rămăsese cu maică-sa bolnavă, în 
satul sărăcăcios de pe malurile Volgăi. 

Nikolai îşi amintea în cele mai mici amănunte începutul 
marelui său drum în viaţă. 

„„Se însera. Băieţandru de doisprezece ani, desculţ, sub 
ferestruica scundă a căsuţei lui natale, el răsucea din păr 
de cal sfoara unei undiţe : mîine în zori va pleca la pescuit, 
pe Volga. Alături, pe o laviţă, şedea mama, obosită, poso- 
morîtă, tăcută ; el i-a surprins privirea îngrijorată şi-i ghi- 
ceşte gîndurile. De vreo două luni n-a primit nici o veste 
şi nici bani de la Nikifor. Ce i s-o fi întîmplat? Din ce-o 
să mai trăiască P Dacă s-a întîmplat ceva, atunci totul s-a 
sfîrşit... | 

Nikolka este un băieţandru serios și aşezat. I-e milă de 
maică-sa, dar nu poate să-i împărtășească neliniștea. De ce 
şi-o fi făcînd griji degeaba? Doar nu ştie încă nimic... 
Pentru el, Nikolka, altceva e important acum : să se scoale 
mîine de cu noapte şi să prindă cît mai mulți peşti, ca o 
parte din ei să-i schimbe pe pîine.... Cît de prost ar merge 
treaba, vreo treizeci-patruzeci de porcuşori tot o să prindă. 
Parcă mult e ce le trebuie lor... 

„Soarele a apus dincolo de pădure, după un cot al Volgăi ; 
e un întuneric, să-ți dai cu degetele în ochi, nu altceva. 

Deodată mama se ridică de pe laviţă şi îşi întinde feri- 
cită mîinile spre uşă, dar acolo nu-i nimeni — uşa e în- 
chisă... 

— Nikifor | 

S-a repezit înainte și, îmbrăţişînd aerul, s-a prăbuşit. 

„Mai tîrziu, cînd şi-a revenit, mama i-a spus pe un ton 
sigur, liniştit de astă dată: 

— Nikolka, dragul meu, Nikifor al nostru s-a prăpădit... 
Acum găteşte-te de drum și du-te la Moscova. În vreo zece 
zile ai să ajungi tu acolo... poate s-or găsi niscaiva oameni 
buni, să te ia cu căruţa... Uite, ai aici adresa, la uzină... 
Explică-le tot, tu eşti băiat isteţ... poate ţi-or găsi şi ţie de 
lucru. Spune-le că fratele tău... 

„Și iată — drumul. A plecat înainte de a miji de ziuă, 
simplu, aşa cum pleca la pescuit; atîta doar că avea o 
bocceluţă în spate. Moscova cea necunoscută nu şi-o putea 
de loc închipui. Că viaţa lui a intrat pe un alt făgaş sau 
că pleacă acum pentru totdeauna de acasă, la asta băiatul 
nu se gindea. Sătucul lui, locurile dragi unde se născuse 
şi copilărise i se păreau veşnice şi de neclintit. Vor trece 
zile, poate săptămîni sau ani, dar se va întoarce şi toate 
vor fi ca înainte. Cui i-ar fi trecut prin minte atunci că nu 


numai el, ci şi sătucul rămas în urmă, se vor ridica şi se 
vor muta într-un alt loc? Cine s-ar fi gîndit că vilceaua în 
care s-a aciuat satul va fi fundul unei mări noi, Marea Mosco- 
vei, şi că pe deasupra islazului unde Nikolai păştea vacile 
vor trece vapoare pe cea mai mare şi mai nouă dintre căile 
navigabile create de om ? 

„„Potecile liniştite ale pădurii îl scoaseră la o şosea desfun- 
dată şi băiatul porni prin gloduri spre miazăzi. Toată ziua, 
cînd dispărînd la rarele cotituri și coborişuri ale drumului, 
cînd apărînd din nou în depărtare, zări în faţă, dacă nui 
s-o fi năzărit cumva, boiul unui copil, tot cu o bocceluţă în 
spate, ca şi el. 

Piraie îi tăiau uneori drumul, iar alteori alergau zglobiu 
alături de el. Era cald. Nikolai bea din fiecare izvor întîlnit 
în cale şi se așeza pe malul lui să se odihnească o clipă. 
Prin sate trecea repede, străduindu-se să nu atragă atenţia 
copiilor şi a cîinilor. Spre seară îşi alese un loc unde să în- 
nopteze, lîngă o bulboană care i se păru mai bogată în peşte, 
îşi meşteri repede o undiţă, prinse cîteva gîngănii în aluniş 
pentru momeală şi pînă la scăpătatul soarelui în bocceluţa 
lui se zbăteau cîteva văduviţe grase. 

Făcu focul şi înfigînd peştele într-un beţişor, îl puse la 
fript... Toate acestea îi erau cunoscute şi obişnuite — în- 
tocmai ca acasă. 

A doua zi, de îndată ce se mistui picla dimineţii, zări din 
nou în faţă, la aceeaşi depărtare, bocceluța din ajun. Nu, 
nu i se năzărise. După-amiază se făcu cald şi Nikolai văzu 
bocceluţa mai aproape. De zăpuşeală poate, drumeţul din 
fața lui îşi încetinise pasul. Și iată că spre seară, după o 
cotitură, îl ajunse. Un băieţandru ca şi el se odihnea pe 
iarbă, mai la o parte de drum. Era palid şi de aceea faţa 
lui colbuită părea și mai murdară, iar ochii mari, albaştri, 
sub sprîncenele negre, îl priveau pe Nikolai lucind ca nişte 
ochiuri de apă prin desişul pădurii. Nikolai dădu să treacă 
mai departe. 

— Încotro ? îl întrebă băieţelul. cu glasul slab. 

Aşa s-au cunoscut. | 

Din cele ce i-a povestit pe scurt băiatul, Nikolai înţelese 
că e moscovit, orfan, dintr-o familie de muncitori. Cum de 
a ajuns la rudele lui, aici, la ţară, unde „era mai rău“ decit 
acasă, Nikolai n-a prea înțeles, dar s-a bucurat tare mult 

aflînd că fugise din sat şi că acum se întorcea înapoi, la 
Moscova. În doi — e mult mai uşor! Aşa s-au unit pentru 
multă vreme drumurile lor. Au pornit împreună. 

Orăşean, trezindu-se singur în  întinderile împădurite, 
Fiodor se pierduse cu firea. Flămînzea, slăbise ; prin satele 
posomoriîte, oameni închişi şi temători îl petreceau cu priviri 
mohoriîte, fără să-i dea nimic. Sleit de puteri, poate că ar 
fi adormit pentru totdeauna. la marginea drumului dacă 
Nikolai nu l-ar fi hrănit cu peştișorii graşi, prăjiţi la proțap. 

Şi parcă mult e ce-i trebuie unui pui de om! Cu cîtă 
admiraţie urmărea el seara cum se strecura Nikolai prin 
stufărişurile de pe mal să dea cu undiţa şi cum prindea 
peştişorii strălucitori care aveau să le potolească foamea. 
Apoi, repetînd ascultător întocmai mişcările lui, aruncînd 
undiţa şi trăgînd peştele la momentul potrivit, învăţa şi el 
să pescuiască ; mai învăţă să aleagă şi să-şi întocmească 
din ramuri un adăpost care să-l apere noaptea de rouă şi 
ploaie... 

lar Nikolai, la rîndul lui, asculta cu ochii larg deschişi 
cele ce povestea Fiodor despre tramvaiele care duc fără 
cai cîte o sută de oameni odată sau despre casele de 
piatră — mult mai înalte decît bradul acela. Acolo nu tre- 
buie să te duci după apă — apa curge singură prin ţevi — 
iar lămpile ard fără gaz şi se aprind fără chibrituri... 

— Ce viaţă | se minuna Nikolai, simțind că acum păşeşte 
undeva, în sus, spre ceva nou. 

„„Coşuri ascuţite se zăriră la orizont şi începură să se 
înalțe tot mai sus, mai sus spre cer, într-o creştere ce părea 
fără sfîrșit... Unde începea oraşul, Nikolai n-a putut să 
priceapă pînă la urmă. 

„„„Moscova era atunci în plină reconstrucţie. Pe magistrale, 
după atîta întrerupere, circulau cele dintîi tramvaie. Schelele 
proptite cu picioarele lor grele pe trotuare se cățărau pe zi- 
durile caselor muşcate de gloanţe şi bortite de obuze. Peste 
trecători picura varul, cădeau bucățele de tencuială veche, 
jupuită... Moscova înfometată dezgropa la periferii, în marile 
grădini de zarzavaturi ale cooperativelor, cartofii rămaşi 
după strînsul recoltei. 

Începea vara anului 1921. 

„„Capitala îl întîmpină pe Nikolai cu asprime, tot aşa 
cum îl întîmpinase şi pe Fiodor la ţară natura necunoscută. 

Cu glas de buhai mugeau la el automobilele, chiuiau căruţa- 
şii chiar la urechile lui, alungîndu-l să nu-l strivească sub co- 
pite caii uriași şi păroşi, ca de basm, iar şinele de tramvai 
tirîte pe caldarîm spre locul unde trebuiau montate făceau 
un zgomot de nesuportat. Toate acestea îl făceau pe Nikolai 
să tresară înspăimîntat la tot pasul și poate că ar fi pierit 
pînă la urmă în acest haos citadin, sub cine ştie ce roţi, 
dacă n-ar fi avut în faţă bocceluţa lui Fiodor care, netulbu- 
rat, îl conduse în sfîrşit prin niște ulicioare tihnite spre 
Krasnaia Presnea. 

Rudele lui Fiodor îl adăpostiră şi pe umilul lui tovarăș de 
drum, găsiră uzina şi aflară că Nikifor Tungusov, turnător 
la „„Gujon“ 1, murise într-adevăr. l-au scris mamei în sat, 
dar răspunsul îl primiră din partea sovietului sătesc: nici 
mama nu mai era în viaţă. 

Nikolai a rămas singur. 

Nu, nu. N-a rămas singur! Îl avea pe Fiodor. Au trăit 
împreună, au învățat împreună în colonia de copii orfani 
de la Sokolniki, apoi la şcoala medie tehnică. Nikolai învăța 
cu lăcomie, citea mult, se ducea la concerte, la muzee, 
asculta conferințe — totul îl atrăgea. Căuta să cunoască 
viața necunoscută lui pînă atunci, nu ca un sălbatic atras 
de măreţia lumii noi ce i se dezvăluia, ci ca un moştenitor 
cu depline drepturi, căruia — deşi nici nu visase — i se 
cuveneau toate aceste comori. Înclinaţia-i nesăţioasă spre 
cunoaştere şi spre însuşirea culturii el o ridicase la rangul de 
principiu fundamental şi bineînţeles „veşnic“, căruia îi spunea 
„sistemul lui de viață“. 

Pe Fiodor nu-l chinuia, ca pe Nikolai, această atotcuprin- 
zătoare sete de a cunoaște totul. De altfel și aptitudinile 
lui erau mai modeste decît ale lui Nikolai. Pe el un singur 
lucru îl atrăgea: mecanica, lumea mecanismelor şi a ma- 
şinilor. Să ajungă inginer constructor de maşini, iată visul 
lui de totdeauna. În timp ce Nikolai înota în marea fără 
fund şi fără limite a „culturii“, riscînd să se înece în ea 
fără să vadă malul, Fiodor simţea sub picioarele lui terenul 
sigur al specializării, ceea ce îi îngăduia, după păre- 


4 Vechea denumire, pînă în .1922, a marii uzine metalurgice 
„Serp i molot“ din Moscova. (n.t.) 


rea lui, să păşească mai sigur decît prietenul lui pe drumul 
realizărilor. | 

Vederile lor diferite nu numai că dădeau naştere unor 
nesfîrşite dispute, dar constituiau chiar izvorul unor ade- 
vărate certuri între ei. Prietenia lor nu amintea de loc un 
cer senin, fără nori. 

Era însă o prietenie adevărată, deşi ei nu s-au gîndit 
niciodată la asta şi nu-şi dădeau seama de existenţa «ei, 
aşa cum un om sănătos nu-şi simte căldura corpului. De 
altfel şi acum, cînd îşi amintea de acele vremuri, Nikolai 
nu se gîndea la prietenie, ci la acel simţ al răspunderii faţă 
de Fiodor, care nu l-a părăsit niciodată în tot timpul gigan- 
ticei munci efectuate asupra lui însuşi. Orice victorie obţi- 
nută, orice cucerire în domeniul cunoașterii, orice lucru 
nou care îl impresiona și-l atrăgea, lui Fiodor i-l împărtăşea 
mai întîi ; cu el îşi împărțea trofeele, indiferent dacă acesta 
avea sau nu nevoie de ele; lui i se lăuda, pe el se stră- 
duia să-l uluiască cu voinţa, dirzenia şi cu succesele sale, 
iar greşelile, lipsurile şi slăbiciunile căuta să le ascundă de 
Fiodor, de parcă i-ar fi fost ruşine de dezaprobarea lui. 
Reieşea că tot ceea ce făcea el pentru sine, pentru „lărgirea 
orizontului“ său, pentru „ridicarea nivelului cultural“, îl 
făcea dacă nu pentru, în orice caz în prezenţa lui 
Fiodor. Şi asta l-a ajutat foarte mult, îi era chiar absolut 
necesar, Dacă nu ar fi fost acest simţ al răspunderii față 
de prietenul său, poate că Nikolai n-ar fi reușit să înfăp- 
tuiască atîtea... Şi mai înainte — Nikolai îşi amintea de 
anii copilăriei — tot aşa se întîmpla: nu numai cînd făcea 
vreo treabă prin gospodărie, dar chiar şi atunci cînd pescuia, 
de pildă, se străduia să facă totul cît mai bine, numai ca să 
poată vedea după aceea ochii blînzi ai mamei cum se lumi- 
nează de un zîmbet duios și aprobator... Şi cît de fericit era 
în acele momente, cît de bun şi de puternic se simţea şi 
cum ar fi vrut chiar atunci să facă încă ceva mai bun şi 
mai de folos | 

Da, un om ca să poată lupta, ca să învingă greutăţile și 
să se ridice trebuie să simtă alături o inimă caldă, apropiată, 
o altă inimă omenească | 

„„Cînd Nikolai a intrat la Institutul electrotehnic, pe Fiodor 
l-au luat în armată și l-au trimis undeva departe, în Sud, iar 

de acolo într-o şcoală militară. Nikolai însă, din cauza mio- 
piei, a fost reformat. 

Din clipa aceea „sistemul de viaţă“ al lui Nikolai a început 
să se simplifice într-un mod ciudat. Într-un timp scurt au 
dispărut, s-au topit şi s-au resorbit undeva în el şi pasiunea 
pentru Skreabin (odată cu pasiunea pentru muzică în ge- 
neral), şi setea pentru literatură, care îl făcea să piardă nopţi 
nedormite deasupra unei cărţi ; nu i se mai părea absurd să 
lipsească de la conferințele ce se ţineau la muzeul politehnic 
şi începu să i se pară lipsit de sens să piardă atîta timp ca 
să stea la rînd pentru bilete de teatru. Nikolai însă considera 
toate acestea drept o renunțare. Îşi dădea seama că deocam- 
dată studiul la Institut îi răpea aproape tot timpul, iar ce-i 
mai rămînea nu-i ajungea nici pentru principala lui preocu- 
pare, la care în ruptul capului n-ar fi renunţat : radiotelinica, 
undele scurte... Nikolai dăduse în sfîrşit cu picioarele de fund 
şi se îndrepta spre mal. Şi pe acest drum anevoios, ducea 
într-adevăr cu el un bagaj mare de valori. Dar va ajunge 
oare la liman ? 

Prietenii îşi scriau rar şi puţin, căci în anii aceia nici unul, 
nici celălalt „nu aveau timp“. Se despărţiseră atunci într-un 
mod caraghios de simplu — s-au întîlnit la cantina studen- 
ţească şi şi-au luat rămas bun din fugă, grăbindu-se fiecare 
la treburile lui, de parcă s-ar fi despărţit pînă a doua zi. 
Nici unul dintre ei nu şi-a dat atunci seama de pierderea 
pe care o încerca, 

Abia acum, după ce apariţia prietenului său i-a pricinuit o 
atît de neaşteptată şi de puternică bucurie, după ce a simţit 
iarăşi vechiul şi zelosul interes al lui Fiodor pentru viaţa lui, 
Nikolai a înţeles cît îi este de scump acest vlăjgan cu suflet 
mare, care-i pune întrebări atît de naive şi totuşi atît de 
juste şi necesare, 


Capitolul II] 


VILA DIN ORDÎNKA 


Furtuna de primăvară se dezlănțuise undeva în apropierea 
capitalei. Cupola întunecată a cerului nocturn bubuia şi se 
cutremura parcă sub loviturile năprasnice ale unui uriaş 
nevăzut. Ca urmare a acestor lovituri cumplite, crăpături sub- 
iri şerpuiau pe cupolă şi prin ele se năpustea vijelios spre 
pămînt o lumină albastră, strălucitoare. Ploaia torențială se 
revărsa pe pămînt în şuvoaie neîntrerupte. | 

În astfel de nopţi pînă şi păsările, simțind primejdia, îşi 
părăsesc cuiburile şi se pierd în beznă, orbite de strălucirea 
fulgerelor înfricoșătoare ; pe astfel de furtuni trăsnetele des- 
pică pînă la pămînt trunchiurile puternice ale stejarilor secu- 
lari. Numai că arareori astfel de furtuni izbucnesc în lati- 
tudinile noastre nordice. 

Pe asfaltul neted al şoselei Entuziaştilor, trimiţîndu-și 
înainte tentaculele luminoase, gonea dinspre oraş o limu- 
zină strălucitoare, scăldată din belşug de apele cerului. 
Asfaltul fîşiia sub roţi, ţişneau pietricele întîmplătoare şi 
stropii ochiurilor de apă făcute ţăndări. 

Acul fosforoscent al vitezometrului se apropia încet de 
cifra „80“. Viteza începea să fie primejdioasă. Ce nenoro- 
cire sau treabă urgentă îi făcuse pe aceşti oameni să plece 
din oraş în această noapte furtunoasă ? 

Lîngă şofer, un om de vreo cincizeci de ani, în pardesiu 
şi cu capul gol, privea încordat şi neclintit drumul ce zbura 
înapoi pe sub roțile maşinii. Părul încărunţit îi cădea pe 

frunte şi el, cu un gest repezit al miinii, cînd își dădea șu- 
viţele pe spate, cînd îşi netezea energic barba nu prea mare, 
rotundă ca o lopată. Tulburarea se oglindea şi în ochii lim- 
pezi, cenuşii, energici, care făceau ca fața acestui om să 
pară neobişnuit de frumoasă, 

Altcineva nu mai era în automobil. 

Da, profesorul era tulburat. Urmărea atent fiecare nouă 
descărcare electrică apoi, cu ochii pe ceas, aştepta bubuitul 
tunetului. 

— Mai repede, Slaval E la cel mult zece-cincisprezece 
kilometri înaintea noastră |,,, 

Întoarse mîna cu ceasul spre becul șoferului. 

— Vezi, am făcut cincizeci şi opt de minute de la ba- 
rieră... Să spunem o oră... Atunci era la treizeci de kilo- 
metri. lar noi am făcut, 

— Patruzeci și şase — zise şoferul. 

— Se îndepărtează |... exclamă neliniștit profesorul, Ce 
mai |... Distanţa s-a redus aproximativ la jumătate. Dar dacă 
mergem cu aceeași viteză, o ajungem din urmă abia peste 
o oră. Şi va fi prea tîrziu, Slava... Totul se va termina — 
rosti el cu amărăciune. 

Şoferul abia își stăpînea zîmbetul, văzînd cu cîtă nerăb- 
dare urmăreşte profesorul acul vitezometrului. Apăsă uşor 
pe pedala acceleratorului şi acul începu să se mişte spre 
dreapta, 

— Aşa, aşal... Încăl bolborosi mulţumit profesorul, lă- 
sîndu-se pe speteaza scaunului. 

Era limita vitezei permise în astfel de condiţii. Pe fața 
de obicei mucalită a tînărului șofer se oglindea acum o în- 
cordare neobişnuită, Degetele lui strîngeau cu putere vo- 
lanul. Era şi explicabil, căci la cea mai mică mişcare greşită — 
catastrofa ar fi fost inevitabilă. 

Deodată o revărsare orbitoare de lumină înghiţi razele fa- 
rurilor şi risipi întunericul, Pînă departe în faţa lor, se vedeau 
ca ziua șoseaua, şanţurile, stîlpii de telegraf, pădurea... Ful- 
gerul, înfigîndu-se într-un mesteacăn înalt aflat lîngă drum, 
la vreo sută de metri de maşină, continuă să tremure pentru 
o clipă deasupra jertfei sale. 

Cuprins de extaz, cu trupul aplecat înainte, profesorul fl 
tot trăgea pe șofer de pulpana hainei, strigînd ca să acopere 
bubuitul tunetului : 

— 0O-o-ol Asta-i] Ia te uită| Uite, Slavka, uite! TIi-i... 
Ei, dracel Ai văzut ? Tocmai cînd a trăsnit| 

Muşchii şoferului, încordaţi ca nişte trăgace armate care 
așteaptă doar o ușoară apăsare pentru a-şi face datoria, 
răspunseră comenzilor nervoase, făcînd ca maşina să evite 
şi primejdia de afară, şi primejdia pe care o constituia entu- 
ziasmul necontrolat al profesorului. 

Fulgerele se descărcau acum undeva în lături şi în urmă. 
Putea să încetinească. Ploaia continua să se reverse torențial. 
Profesorul îşi răvăşi părul şi lăsîndu-se atît de mult pe spate 
încît barba i se proțăpi aproape în sus, închise ochii cu aerul 
unui om care a dus la bun sfîrşit o operaţie complicată şi 
obositoare. 

— Acum întoarce, Slava, şi mergi mai încet. Aşa să 
mergi — spuse el. Ei, azi am avut noroc! Foarte rar ai po- 
sibilitatea să vezi o descărcare atît de puternică şi încă, aș 
putea spune, la doi paşi de tine ! Simţi ce aer ? Asta-i ozonul. 
Ah, ce bine! Respiră, Slava, profită de ocazie. 

De fiecare dată cînd vechiul lui barometru aneroid, înca- 
drat într-o ramă de nuc sculptat, arăta o scădere bruscă a 
presiunii atmosferice şi la orizont se îngrămădeau nori plum- 
burii, profesorul Ridan, celebrul fiziolog, îşi lăsa lucrul și 
pornea în întîmpinarea furtunii, Cu câţiva ani în urmă publi- 
ease o teorie a sa referitoare la acţiunea biologică a descăr- 
cărilor electrice din atmosferă. Această teorie a fost primită 
în lumea savanților cu destulă indiferenţă. S-a întîmplat ceea 
ce se întîmplă adeseori cu ipotezele ştiinţifice : toți au luat 
cunoştinţă cu interes de această „noutate științifică“ — ni- 
meni n-a încercat măcar să-l contrazică ; curînd însă teoria 
a fost dată uitării, fără să se tragă nici un fel de concluzii 
practice. Or tocmai asupra implicaţiilor practice insistase sa- 
vantul, Teoria aceasta constituia doar un rezultat secundar al 
unei lucrări a lui de mari proporţii care însă era departe de a 
fi terminată. Dar pentru că acest rezultat avea o imiportanţă 
de sine stătătoare, profesorul a socotit că n-are dreptul să 
întîrzie publicarea lui. Iar faptul că colegii lui n-au primit 
comunicarea cu prea mult entuziasm nu l-a necăjit de loc 
pe Ridan, Profesorul cunoştea bine lumea savanților. „N-au 
înţeles — spunea el vesel şi ironic, Fiecare e ocupat cu ale 
lui. Nu-i nimic, cu timpul o să înţeleagă. Iar pînă atunci să 
profităm noi de ea...“ 

Şi el profita. De îndată ce observa semnalele barometrălui, 
telefona la Institutul meteorologic, afla tot ce se putea afla 
în legătură cu furtuna, stabilea pe harta împrejurimilor 
Moscovei direcţia de deplasare şi pornea într-acolo în goană 
cu maşina sa, străduindu-se să ajungă chiar în focarul furtunii. 

„Băile de furtună“ erau pasiunea profesorului Ridan. El 
cunoştea valoarea lor terapeutică. Oboseala fizică, starea de 
deprimare din pricina insucceselor în munca ştiinţifică, in- 
dispoziţiile supărătoare legate de vîrsta lui, toate acestea 
se risipeau după băile de furtună, iar după aceea se simţea 
întinerit, vioi, energic, vesel; şi muncea cu mult mai mult 
spor, manifestînd o neobişnuită prospeţime şi acuitate a 
perceperii lumii înconjurătoare. Simţea în tot organismul o 
vitalitate nouă, capabilă să-i hrănească mult timp activitatea. 

Dar asta nu era totul. Profesorul nu vorbise încă nimănui 
despre un uimitor fenomen pe care-l observase. Activitatea 
supremă a creierului, raţiunea însăşi, e stimulată de aceste 
băi de furtună. Dacă nu reuşea să rezolve ceva în munca 
lui grea ştiinţifică, dacă nu se simţea în stare să tragă o 
concluzie justă sau nu-i venea în minte o experienţă elegantă 
cu care să rezolve problema, era suficient „să se scalde“ în 
furtună şi căpăta după aceea, pentru multă vreme, o neaştep- 
tată strălucire a minţii, asemănătoare fulgerului... 

Iată de ce astăzi căutase cu atîta îndirjire să ajungă furtuna 
din urmă. 

Munca profesorului Ridan ajunsese la acea limită cînd 
“se hotărăşte însăşi soarta învățatului. Mare fiziolog, anato- 
mist şi iscusit chirurg, profesorul Ridan şi-a consacrat viaţa 
studierii structurii şi funcţiilor organismului viu. Uimitoarele 
operaţii pe inimă şi pe creier efectuate de el îi duseseră 
faima nu numai pe tot cuprinsul patriei, dar şi peste graniţă. 
În chirurgie aproape că n-a avut insuccese şi ajunsese să 
cunoască atît de bine omul — la crearea căruia natura 
şi-a folosit toate resursele — încît s-ar fi putut opri aici, con- 
sacrîndu-se în întregime practicii chirurgicale. 

Dar toomai cînd credea că a atins culmile cunoaşterii or- 
ganismului omenesc, a venit catastrofa. Soţia lui, bolnavă de 
la o vreme, a murit cînd se aştepta el mai puţin. Ridan-omul, 

Ridan-soţul a fost copleşit de durere. Ridan-savantul a rămas 
uluit, descurajat. Cum vine asta ? Pentru salvarea acestei 
vieţi, care-i era cea mai dragă, apelase la toate cunoştinţele, 
la toată experienţa sa de medic. Nu comisese nici o greşeală. 
Şi totuși știința se dovedise neputincioasă. Sfîrşitul n-a putut 
fi evitat. | 

Cu o limpezime zguduitoare, Ridan a înţeles cît de imper- 
fectă este încă ştiinţa şi atunci pentru întîia oară, cu toate 
succesele din trecut, s-a îndoit de justeţea bazelor ei. Cu- 
noştinţele lui Ridan se dovediseră insuficiente pentru a con- 
trola un organism bolnav ; asta înseamnă că în organism acţio- 
nează forţe al căror rol nu-l cunoaşte încă nimeni. Și atunci 
savantul s-a întrebat sceptic: ar fi putut vreodată în prac- 
tica sa chirurgicală să spună că „omul va trăi“? Nu, nu 
a avut niciodată această siguranţă. Şi atunci, ce fel de ştiinţă 
e aceasta ?| Care este adevăratul drum pe care va trebui 
să apuce ? 

Atunci Ridan a trăit zile înfricoşătoare. Chiar şi tezele 
cele mai sigure, de multe ori verificate, ale fiziologiei i se 
părură deodată îndoielnice. Nenumăraţii „factori întîmplă- 
tori“, „particularităţile individuale“, asemenea unor vedenii 
de basm îl înconjurau şi îl copleşeau, cerîndu-i noi expli- 
caţii, noi ipoteze. Din adîncul memoriei se ridicau la supra- 
faţă fapte şi fenomene „suspecte“, pe care le observase 
cîndva. Treptat, Ridan începu să pătrundă noul lor sens şi, 
în sfîrşit, apăru în faţa lui ideea proceselor electrice care 
dirijează viaţa. 

Profesorul Ridan schimbă brusc drumul său. Practica chi- 
rurgicală o părăsi cu hotărîrea care-i era caracteristică, în 
ciuda protestelor energice ale lumii medicale. 

O vilă nu prea mare, cu parter şi etaj, aşezată pe una din 
străduțele liniștite din Ordînka, a fost transformată în Institut 
de electrofiziologie. Guvernul, fără să precupeţească nimic, 
a pus la dispoziţie suficiente mijloace pentru amenajarea 
acestui Institut, după toate cerinţele lui Ridan. 

Era o clădire ciudată, ferită de zgomotele străzii, încon- 
jurată de tei bătrîni şi tufe dese de iasomie înmiresmată; 
un grilaj înalt de fier, pe soclu de piatră, oprea accesul ne- 
poftiților spre clădirea înconjurată de verdeață. Cea mai 
mare parte din parter era ocupată de o „menajerie“. Aici 
îşi duceau viaţa nenumărați iepuri, cîini, peşti, broaşte, pă- 


4 49 


sări, maimuțe — cu care Ridan și colaboratorii săi făceau 
experienţe, 

Ceva mai la o parte se aflau rînduri de cuşti speciale, cu 
animalele operate. Nişte botniţe ciudate, legături şi aparate 
le încătuşau mișcările. 

Stăpînul „menajeriei“ era Tiîrsa, un tătar tăcut şi deşirat, 
burlac aspru şi nesociabil, care însă în mod vădit cunoştea 
graiul animalelor şi veşnic bombănea ceva pe sub nas. Ridan 
aprecia mult capacitatea lui Tiîrsa de a înţelege animalele 
şi de a şti să se comporte cu ele după dispoziţia lor, pre- 
cum şi excepţionalul lui spirit de observaţie şi simţ al ordi- 
nei. În „menajerie“ era întotdeauna o curăţenie exemplară 
şi Tirsa nu lăsa pe nimeni să intre fără: permisiunea spe- 
cială a lui Ridan. . 

O scară largă, cu balustradă de marmură, ducea în vesti- 
bulul etajului de unde se putea ajunge în locuinţa profeso- 
rului sau într-un coridor, de-a lungul căruia se aflau aşe- 
zate laboratoarele. În fiecare dintre ele lucrau unul sau doi 
colaboratori. Aceştia veneau zilnic la ora 8 dimineaţa şi ple- 
cau la ora 3. Ridan le interzicea cu stricteţe să rămînă peste 
orele de program. El lucra de obicei în laboratorul propriu, 
care se afla alături de biroul lui. 

Rareori intra cineva în această odaie misterioasă. Aici 
pulsa întotdeauna viaţa liniştită, ciudată, închisă în compli- 
cate maşini nichelate sau în vase de sticlă, prinsă în tenta- 
culele metalice ale aparatelor. Aici băteau inimi scoase din 
trupuri, se mișcau cîini cărora li s-a scos inima. Capete tă- 
iate de trup îşi roteau încet ochii. Instrumente electrice, cu 
tentacule strecurate în preparate vii de organe, ori în cutii 
craniene de animale, foşneau ușor notînd ceva pe benzi de 
hîrtie cadrilată. 

Liniştea laboratorului era întreruptă doar de zgomotul pi- 
căturilor desprinse din nişte filtre cu secreții de glande ale 
animalelor operate, precum și de tic-tacul aparatelor care 
înregistrau automat procesele vieţii „fiziologice“ dezgolite. 

Într-o cameră alăturată, nu prea mare, mobilată ca o 
rezervă de spital, cu un singur pat, apăreau uneori bolnavi 
cu leziuni ale nervilor sau creierului. În această cameră nu 
era nici un obiect de prisos care ar fi putut să atragă atenţia 
pacientului. Dacă trebuia însă efectuată o operaţie, Ridan 
apăsa pe nişte pîrghii şi din dulapuri camuflate în pereţi 

apărea 6 masă de operaţii, un dulăpior cu instrumente, insta- 
lația de iluminat. 

Şi în toate cazurile, spre capul sau spre spatele bolnavului, 
acolo unde făcea intervenţia, se întindeau cabluri subţiri, 
ecranate, trecute prin perete, care alături, în laboratorul lui 
Ridan, puneau în funcţiune aparate ce înregistrau pe o bandă 
fotografică viaţa electrică a creierului bolnav. 

Creierul | Creierul | Iată cine comanda maşina umană atât 
de complicată. Iată unde converg toate semnalele lumii ex- 
terioare, de unde pornesc toate firele nervoase care dirijează 
muşchii, organele şi fiecare proces fiziologic ; iată de unde 
este dirijată activitatea organismului, dezvoltarea, viaţa lui. 
Dar ce se petrece în creier P În ce constă încordata activt- 
tate veşnic neîntreruptă din această substanţă aparent inertă ? 
Ce reprezintă de fapt aceste „excitaţii“ şi „inhibiţii“, aceste 
„conexiuni“ deduse de marele Pavlov după manifestările lor 
exterioare în organism ? Care este natura lor fizică ? Deocam- 
dată, la aceste întrebări nu există răspunsuri. Dar ele trebuie 
găsite : numai atunci omul va fi într-adevăr stăpînul pro- 
priului său organism. 

Întreaga experienţă, cunoştinţele uriaşe acumulate, energia 
plină de pasiune a savantului s-au canalizat spre acest nou 
ţel. Ridan acţiona de parcă ar fi cunoscut rezolvarea şi n-avea 
decit să demonstreze justețea ei, 

EI a fost unul dintre primii care au început să studieze 
curenţii ce iau naştere în creier. Ace subţiri de argint, pă- 
trunzînd în cutia craniană trepanată, găseau centrii care di- 
rijează un anumit simț al animalului — văzul, auzul, miro- 
sul. De la ac, un fir trecea printr-un amplificator spre osci- 
Jograful sensibil ; tremurul micului spot luminos al oscilo- 
grafului dezvăluia prezenţa unor tensiuni electrice abia per- 
ceptibile. Căzînd pe banda sensibilă la lumină, în continuă 
mişcare, spotul desena pe ea fel de fel de curbe care repre- 
zentau impulsurile electrice ale creierului. 

Iat-o, viaţa electrică a organismului! Ridan făcea în fie- 
care zi zeci de astfel de notări — cerebrograme. A putut 
să constate lucruri minunate. Fiecare sector al creierului în 
stare liniştită dădea un desen al său, o curbă caracteristică. 
Sub influenţa excitaţiilor exterioare, sau în caz de îmbolnă- 
vire, desenul se schimba, dar numai în anumite limite. Fie- 

cărui fel și grad de excitație îi corespundeau schimbări ab- 
solut precise în caracterul impulsurilor electrice ale creierului. 

Studiind cu atenţie curbele pe care le obținea, Ridan a 
observat însă că grosimea liniilor care reprezentau oscilaţiile 
curentului nu era întotdeauna constantă, ci se schimba tot 
timpul. De asemenea, urma spotului luminos era rareori tot 
atît de subţire ca şi spotul. Ea era aproape întotdeauna ceva 
mai groasă, iar pe alocuri grosimea urmei întrecea de multe 
ori diametrul spotului. 

Această împrejurare, aparent neînsemnată — căreia alţi 
cercetători nu i-au acordat atenţie — pentru Ridan a fost 
o adevărată revelaţie. Explicaţia putea fi numai una singură. 
Pentru a-și venifica presupunerea, profesorul a schimbat me- 
canismul care plimbă banda sensibilă la lumină prin faţa 
spotului. Noul aparat rotea bobina cu o viteză de douăzeci 
de ori mai mare ca înainte. Acum banda lungă de zece 
metri se desfăşura de pe o rolă şi se înfăşura pe cealaltă în 
decurs de numai două secunde. 

Ridan aştepta cu nerăbdare şi emoție noua probă. Cîteva 
zile tehnicienii de la Institut au pregătit şi au pus la punct 
noul mecanism. În sfîrşit, totul a fost gata şi Ridan a co- 
nectat la oscilograf curenţii produşi de creierul unui iepure... 

Bineînţeles | Presupunerea lui se adeveri|l Segmentul de 
curbă care înainte încăpea pe o porţiune de zece centimetri 
de bandă se întindea acum pe o lungime de doi metri şi 
se vedea că este format din zigzaguri care înainte, în timpul 
mișcării încete a bandei, se contopeau şi formau linii îngro: 
şate. Aşadar, oscilaţiile curentului în creier se produc cu o 
frecvență mult mai mare decit s-a crezut pînă acum. 

Dar asta ce-i P Profesorul se plecă deasupra unei noi cere- 
brograme. Da, da : din nou liniile nu aveau aceeaşi grosime. 
Ele erau de asemenea alcătuite din oscilaţii şi mai repezi 
ale spotului luminos. Dar asta... — și profesorul calculă re- 
pede în gînd viteza posibilă a noilor oscilaţii — e radiofrec- 
venţa | Înseamnă deci că trebuie să existe unde, radiaţii! 

Aşa, aşa! Nu s-a întîmplat nimic deosebit și cu atît mai 
puţin ceva neaşteptat. În fundul conştiinţei sale, Ridan bă- 
nuia de mult că aşa trebuie să fie. 

Tabloul vieţii electrice a creierului îl avea acum tot mai 
limpede în faţa ochilor. Acum înţelegea de unde apar aceste 
oscilaţii relativ încete ale curentului, care — înregistrîndu-se 

atît de limpede pe banda fotografică — derutează pe toţi 
cercetătorii. Ele constituie în electrotehnică aşa-numitele 
„bătăi“ ce se produc ca rezultat al acţiunii simultane asupra 
unui aparat" de recepţie a cîtorva — probabil a foarte multe 
— unde de diferite frecvenţe. Cînd coincid în direcţie, os- 
cilaţiile lor se însumează şi atunci pe bandă apar curbe pro- 
nunțate, care descresc lent. Cînd, dimpotrivă, acţionează în 
direcții opuse, îşi anulează efectele, atenuîndu-se treptat. 

E adevărat că „bățăile“ reprezentate pe cerebrograme 
oferă o oarecare idee despre activitatea creierului. Aceste 
însumări fizice ale oscilaţiilor sînt totuşi caracteristice pentru 
fieeare excitație, pentru fiecare stare. După ele se poate stu- 
dia creierul, se poate determina modul cum sînt dispuse di- 
feritele lui regiuni şi limitele acestora. Dar „bătăile“ nu re- 
prezintă decît o imagine întîmplătoare a forţelor electrice 
care acţionează în creier. În realitate acţionează tocmai aceste 
unde elementare din care rezultă „bătăile“. Aceste unde 
trebuie să le stăpîneşti ca să poţi stăpîni organismul. 

Acum, cînd Ridan era convins că există în creier curenţi 
ce pulsează cu o viteză uluitoare — de cel puţin milioane 
sau poate chiar miliarde de oscilații pe secundă — nu se 
mai putea îndoi că există şi radiaţii ale creierului. Nu puteau 
să nu existe Astfel de curenţi creează desigur în jurul lor 
cîmpuri electrice şi magnetice şi dau naştere fără îndoială 
unor unde electromagnetice care trebuie în mod inevitabil 
să se propage în jur. 

Şi dacă există, înseamnă că pot fi captate, măcar de la 
o distanţă cît de mică. Nici unul dintre savanţi însă n-a reu- 
şit pînă acum să facă lucrul acesta. 

Să capteze aceste unde! Numai atunci se va putea con- 
vinge definitiv că toate concluziile lui sînt juste. 

Ridan nu se îndoia că experienţa de control va confirma 
presupunerile lui. 

El a dezgolit o porţiune din zona vizuală a creierului unui 
iepure şi a fixat un ac receptor la o distanță de numai doi 
milimetri de substanța medulară. Tot spaţiul din jurul acu- 
lui — această antenă de argint improvizată — a fost ecra- 
nat cu plumb, pentru ca nici un fel de unde întîmplătoare 
din afară să nu poată acţiona asupra acului. 

Întuneric deplin. Iepurele nu trebuia să vadă nimic. Apă- 
şînd pe un buton, profesorul puse în funcţie ascilograful şi 


53 


după aceea aprinse de două ori pentru o durată foarte 
scurtă un mic bec electric în faţa ochilor iepurelui. 

Peste douăzeci de minute Ridan ţinea în mînă banda de- 
velopată. 

O linie dreaptă tăia toată banda în lungul ei. Nici un 
fel de oscilaţii... 

De cîteva ori Ridan repetă experienţa, dar de fiecare dată 
căpăta aceeaşi linie imperturbabil de dreaptă. 

Aşadar... nu există radiaţii ? 

Începură zile lungi de meditații încordate. În ce consta 
greşeala — în logica concluziei propriu-zise ori în metoda 
de verificare ? De zeci de ori Ridan şi-a controlat raționa- 
mentele, a schimbat condiţiile experienţei. Rezultatul era 
mereu acelaşi. Aparatele lui nu înregistrau nici un fel de 
unde în jurul creierului. 

Au fost zile de căutări creatoare pline de chin şi îndoială. 
În viaţa savanților intervin adeseori astfel de perioade grele, 
cînd gîndirea se zbate într-un impas din care trebuie să ieşi 
cu orice preţ. Atunci se mobilizează toate resursele interi- 
oare şi exterioare — cunoştinţele, inventivitatea, mijloacele 
tehnice... 

Ridan trecuse de mult dincolo de limitele sferei sale de 
cunoştinţe. Studia acum mecanica ondulatorie. Şi simţea că 
cunoştinţele lui în domeniul radiotefinicii sînt insuficiente. 

— Dar nu poţi să ştii totul| exclama el în clipele de dez- 

nădejde. 

În aceste zile, Ridan încerca ceva asemănător mustră- 
rilor de conştiinţă. Se învinuia de ignoranță. E adevărat că 
la universitate nu s-a învăţat fizica aşa cum trebuie — pe 
atunci lucrul acesta nu se socotea necesar, iar biologii şi 
fizicienii erau priviţi aproape ca specii diferite de oameni. 
EI însă ar fi trebuit de mult să înțeleagă că asta-i absurditate, 
că fiecare cercetător al naturii este obligat să cunoască în 
mod temeinic fizica, şi mai ales electricitatea, începînd cu 
galvanizarea şi sfîrşind cu radiotehnica. 

Mustrîndu-se cu înflăcărarea-i caracteristică, Ridan exagera 
„profanismul“ său şi uita că a reuşit totuşi să cucerească o 
bună parte din această „ţară a făgăduinţei“ — electricitatea. 

Ridan nu era singur în munca sa. Dimpotrivă, caracterul 
lui sociabil, înclinația de a-şi împărtăşi gîndurile şi de a 
„crea cu glas tare“ făcea ca toţi colaboratorii lui, inclusiv 

tehnicienii şi laboranţii, să-i cunoască gîndurile, să fie la cu- 
rent cu greutăţile pe care le întîmpina ; pe toţi îi făcea ast- 
fel să gîndească, să caute, să-l contrazică, să-l dezmintă. 
Ridan își alegea colectivul cu multă grijă şi discemămînt. 
Din acest colectiv făceau parte fiziologi, histologi, citologi, 
biochimiști, toți oameni serioşi, care se afirmaseră ca cercetă- 
tori de sine stătători, lar în rîndurile lor se găseau nu nu- 
mai adepți ai ideilor lui Ridan, ci şi sceptici şi chiar adver- 
sari. Pe aceştia mai ales Ridan îi aprecia în mod deosebit: 

Dar ceea ce îi era mai necesar, şi anume fizicieni, nu 
avea. De la bun început, pe cînd întocmea statele persona- 
lului său, Ridan se gîndise să le completeze în primul rînd 
cu biofizicieni şi de aceea şi-a aruncat năvodul în „apele“ 
respective ale ştiinţei. „Vînatul“ a fost însă puţin şi sără- 
căcios, Erau nişte fiziologi mediocri, cu slabă pregătire în 
domeniul fizicii. Pretindeau că „studiază biocurenţii“, dar 
Ridan n-a observat în munca lor nici un fel de idei, nici 
un fel de căutări creatoare şi a renunţat imediat la ei. 

Atunci a organizat o adevărată „razie“ după fizicieni 
„puri“ — electricieni radiofonişti. Aceştia sînt „cîtă frunză 
şi iarbă“, spunea Ridan fericit că a scăpat de biofizicieni. 
Între timp, ajunsese să-şi dea seama că tocmai de electri- 
cieni de acest profil are nevoie. Totuşi, nici de data aceasta 
n-a făcut nimic. Nici un fizician serios, specialist în dome- 
niul undelor, n-a vrut să treacă la studierea problemelor fi- 
ziologice. Aveau ei destule probleme și idei proprii. Ridan 
însă n-a renunţat şi continua să caute, deşi cu mai puţină 
energie ca la început. Căutările acestea i-au ușurat întru- 
cîtva situaţia. Își formase un cerc de noi cunoştinţe, savanţi 
care îl ajutau cu plăcere, sfătuindu-l în cazurile grele. 

Aşa s-a întîmplat și acum. Unul dintre fizicieni, care nici: 
nu ştia bine despre ce este vorba, i-a spus simplu, fără să 
bănuiască măcar ce revelație vor constitui pentru Ridan cu- 
vintele lui : 

— Dacă sînteţi sigur că radiaţiile acestea există şi că ele 
sînt indefinit de mici, de ce nu încercaţi să folosiţi ampli- 
ficatorul dinatronic inventat de curînd? El este destinat 
tocmai studiului curenților foarte slabi. 

A doua zi, nevrînd să încredinţeze nimănui o sarcină atit 
de importantă, Ridan a plecat personal la inventatorul acestui 
minunat aparat electronic, tocmai la Leningrad. Inginerul, om 

modest, l-a cucerit definitiv pe profesor tu invenţia sa. Era 
un tub nu prea mare, de o formă elegantă; curenţi iniţiali 
abia perceptibili, trecînd prin tub, se amplificau de zeci de 
milioane de ori. Şi asta fără nici un fel de lămpil Tubul 
putea să funcţioneze şi ca celula fotoelectrică : sub acţiunea 
celei mai slabe lumini venite din afară, el amplifica curenţii 
care se năşteau în el. 

Inventatorul îi arătă lui Ridan cîteva „scamatorii“ ului- 
toare. Tubul aprinse lumina electrică în cameră atunci cînd 
profesorul, stînd în întuneric, la o distanţă de cîţiva metri 
de el, îşi aprinse o ţigară, înecîndu-se şi tuşind din pricina 
neobișnuinţei. Aparatul de radio prevăzut cu acest tub nu 
mai avea nevoie de curent ca să se încălzească şi putea să 
funcţioneze alimentîndu-se direct, de la orice izvor de lu- 
mină din cameră. Pus în legătură cu un microfon şi un di- 
fuzor, tubul făcea să se audă în toată camera „paşii“ unei 
muşte care alerga pe o cutie de ţigări. 

Plin de admiraţie, Ridan îi povesti inginerului despre greu- 
tăţile pe care le întîmpină. Ar putea oare să folosească tubul 
pentru amplificarea biocurenţilor ? Neîndoindu-se de aceasta, 
inginerul îi explică amănunţit cum să procedeze. 

Înaripat de speranţă, cu tubul preţios în braţe, Ridan se 
întoarse la Moscova şi de îndată se apucă, ajutat de cola- 
boratorii săi, să monteze tubul minune. 

lată, în sfârşit, totul gata. Ridan simţi din nou tulburarea 
pe care o încercase de atitea ori în faţa unei experienţe ho- 
tăritoare. 

Fu adus din nou iepurele cu cutia craniană trepanată, an- 
tena de argint, ecranul de plumb. 

Linişte. Întuneric. Becul electric se aprinse de două ori... 

Cînd i se aduse banda developată, profesorul o desfăşură 
dintr-o dată, nerăbdător. 

— Aha, iată 

Banda era toată acoperită de zigzaguri inegale ce săreau 
dintr-un loc într-altul. Închizîndu-şi uşor pleoapele, ca să 
poată desprinde din haosul acestor sărituri direcţiile princi- 
pale ale curbei, Ridan desluşi desenul cunoscut al impulsu- 
rilor electrice ce apăreau întotdeauna în creier cînd lumina 
acționa pe neaşteptate asupra ochilor. 

Undele produse de creier au fost captatel| 

Era în sfîrşit dezlegată una din enigmele pe care de multă 
vreme zadarnic s-au străduit să o dezlege fiziologii: cum 
se transmite excitaţia de la un nerv la altul sau de la o 
celulă nervoasă la alta atunci cînd între ele nu există un 
contact direct. 

Nu era nevoie de nici un contact! Undele electromagne- 
tice se propagă fără nici un fel de conductori. 

În felul acesta, cu perseverenţă, neabătut şi sigur, Ridan 
înainta pe drumul ce şi-l trasase. 

Dimineaţa profesorul făcea experienţe, trecea prin labo- 
ratoare, controla munca colaboratorilor, le dădea indicaţii. 
Seara, de obicei îşi întindea pe masă ultimele cerebrograme 
şi se adîncea în studierea lor. Făcea calcule, îşi nota ceva. 
într-un caiet gros, cartonat, uneori desena pe hîrtie milime- 
trică nişte curbe şi lipea aceste schiţe în acelaşi caiet. Cere- 
brogramele îi ofereau un material extrem de bogat pentru 
meditații şi în mintea lui se nășteau mereu alte şi alte idei 
pe care a doua zi dimineaţa le verifica printr-o nouă serie 
de experienţe. 

După ora unsprezece seara, înainte de a adormi, Ridan 
citea. Lectura revistelor sovietice şi străine în care urmărea 
activitatea altor cercetători ai biocurenţilor îi lua destul de 
mult timp. La început aceste informaţii îi ajutau lui Ridan 
'să se orienteze; găsea în ele indicaţii care-i erau de folos. 
Dar peste un an îşi dădu perfect de bine seama că îi de- 
păşise pe colegii din străinătate. Pe drumul pe care mergea 
el, lucrările lui Berger, ale lui Adrian şi ale altora rămăse- 
seră ca nişte jaloane în urmă. 

Cu unii dintre colegii din străinătate era în corespondenţă. 
Odată Jasper i-a scris o scrisoare în care îşi arăta entuzias+ 
mul față de concluziile lui Ridan referitoare la legătura din- 
tre unele curbe ale biocurenţilor şi structura diferitelor zone 
ale scoarţei cerebrale la animalele superioare. Se mira cum 
de a reuşit Ridan într-un termen atît de scurt să efectueze 
O lucrare atît de dificilă şi constata cu părere de rău că el 
nu dispune de mijloace pentru a-şi procura în cursul unui 
an măcar două maimuțe, vreo zece cîini şi treizeci de iepuri 
de casă. | 

Ridan zîmbi, răsfoind un vraf de hiîrtii ce se aflau pe un 
colţ al biroului său, și scoase deasupra o foaie de hîrtie. Era 
copia unui deviz pe care-l trimisese nu de mult la Academie. 

În colţul paginii se afla rezoluţia: „Se aprobă“. Ridan citi 
încă o dată cu deosebită satisfacţie lista cunoscută : 

„În contul sumelor alocate de dumneavoastră pe următoa- 
rele şase luni, vă rog să achiziţionaţi pentru noi... Lista a 
fost întocmită de comun acord cu administraţia Centrului 
zoologic de stat. 


Gorilă . cc... 1 
Cimpanzeu . . .. ., 1 
Cîini a 50 
lepuri de casă . . .  .  .  „ 500 
Arici e 10 
Șarpe boa . . .. . . . . 1 
Crapi în vîrstă de lan . . .  . 10 
Crapi în vîrstă de Gani . . . . 5 
Peşti-torpilă . . . . . . 2 
Ţipari de Brazilia . . . . . . 2 
Ciori . a 15 
Bufniţe  . . . 2...“ 


Profesonul îi descrise lui Jasper condiţiile pe care le oferă 
guvernul Uniunii Sovietice savanților şi instituţiilor ştiinţi- 
fice şi anexă, ca o ilustrare, copia acestui deviz. 

Ridan vedea că păşeşte în fruntea tuturor celorlalți elec- 
trofiziologi şi asta îi înzecea energia clocotitoare. În afară 
de aceasta, simţea că se apropie de țelul său... 

Totuşi problemele ştiinţifice nu-l izolau de restul lumii. 
Dis-de-dimineaţă, cînd i se aducea poşta, în primul rînd lua 
ziarele şi, cufundîndu-se în fotoliu, răsfoia foile proaspăt 
tipărite, citind cu nesaţ. 

La prînz îşi aştepta fetele de la cursuri. Amîndouă, şi Ana 
şi Nataşa, îi erau la fel de dragi. Dar Ana... 

După moartea soţiei, lui Ridan nu i-a rămas nici un om 
apropiat în afară de fiică-sa. Cînd îi murise nevasta, fetiţa 
era o adolescentă deşirată, oarecum stîngace, cu o fire în- 
chisă, perseverentă şi domică să înveţe şi să afle cît mai multe. 
Şi iat-o acum pe punctul de a deveni domnişoară. Cu o de- 
osebită atenţie, Ridan urmărea cum natura își finisează 
opera, cum se netezesc asperităţile şi se desăvîrşesc liniile 
acestei fiinţe atît de dragi. 

Ridan nu era de loc înclinat să vadă în Ana „un copil 
genial“ cum fac mulţi părinţi. El cunoştea această mala- 


die atît de răspîndită, ştia ce influenţe nefaste are asupra 
formării caracterului copilului şi se străduia să fie cît se poate 
de obiectiv şi reţinut în aprecierea calităţilor şi aptitudinilor 
Anei. În asta însă nu era nici indiferenţă, nici severitate. 
Dragostea lor reciprocă, profundă și atentă, evita sfioasă orice 
atribute sentimentale exterioare. 

Şi iată că Ana a crescut mare. 

Cu o mândrie ascunsă Ridan urmărea rezultatele muncii 
sale educative. Fata intra în viață uşor, vesel. Din caracte- 
rul închis şi din stîngăcia copilului de altădată nu rămăsese 
nici urmă. 

Şi totuşi adeseori Ridan punea la îndoială aprecierile sale 
„obiective“. Oare îşi cunoştea el fiica ? Cum este ?P Ce ştie 
despre ea P? Tatăl se convingea cu uimire că nu poate să 
răspundă nici măcar la o întrebare în aparenţă atît de 
simplă : oare e drăguță ? E frumoasă ? Bineînţeles că toate 
„amănuntele“ el putea să le aprecieze. În ceea ce priveşte 
statura, e aşa cum trebuie să fie o fată, nici prea scundă, 
nici prea înaltă. Conformaţia — normală, armonioasă. E 
destul de dezvoltată fiziceşte, e puternică însă nu în dauna 
graţiei şi a feminităţii. Îmbinarea părului castaniu cu ochii 
mari, de un cenuşiu-deschis — exact ca ai tatălui — era 
cel puţin originală, şi tocmai de aceea, în primul rînd, atră- 
gea atenţia asupra ei. Nasul... poate cam prea mare; dacă 
vîrful lui m-ar fi uşor ridicat în sus, ar părea un nas bor- 
cănat... Dar în general ?... 

În general, „din toate aceste amănunte tatăl nu fusese în 
stare să formuzele acea trăsătură caracteristică a Anei pe 
care odată o formulase atît de simplu Vikenti Sergheevici, 
unul dintre vechii lui prieteni din tinereţe : Ana e „o perso- 
nalitate luminoasă“ spusese el. „Luminoasă“ P Cum rămîne 
atunci cu principialitatea ei, perseverenţa ei soră cu încă- 
păţinarea, francheţea ei uneori cam aspră ? 

Dar nu. Ana era într-adevăr „luminoasă“. Luminoase erau 
mişcările ei liniștite, spontaneitatea ei. 

În orice caz, două trăsături importante pe care Ridan se 
străduise în mod deosebit să le dezvolte la fiica lui, le avea 
în mod indiscutabil : cinstea şi spiritul de independenţă. 

Cinstea... 

În această privinţă, profesorul îşi avea concepţia sa pro- 
prie. Ce este cinstea? A fi cinstit înseamnă oare numai a 

spune adevărul, a nu înșela încrederea altora ? Nu. Cinstea 
înseamnă ceva mai mult, înseamnă a gîndi adevărul şi a 
crede în oameni. Înseamnă a şti să vezi lumea şi oamenii aşa 
cum sînt ei şi a-i iubi. Este un sistem deosebit de a gîndi, 
simplu şi îndrăzneţ, eliberat de ceața acelei false morale a 
lumii: burgheze, care învăluie pe nesimţite oamenii cu un 
strat înecăcios de nesinceritate, înstrăinare şi dușmănie. 

Această cinste îndruma întotdeauna faptele Anei, şi de 
aceea toţi cei care o cunoşteau se simțeau atraşi spre ea. 

Cea de a doua trăsătură a ei era spiritul de independenţă. 
Ridan nu se mai îndoia că în orice situaţie grea, Ana va 
şti să găsească singură ieşirea justă. Din ce în ce mai rar 
se adresa ea cuiva, cerîndu-i sfatul, întrebînd cum să pro- 
cedeze. În schimb alţii veneau la ea să se consulte în tot 
felul de probleme, şi cu cît trecea timpul, cu atît aceştia 
erau mai numeroşi, pentru că Ana îndrăgise munca obştească 
şi îşi dădea seama că oamenii au nevoie de ea. 

Cu cîteva luni în urmă, Ana fusese aleasă în Comitetul 
Comsomolului. Ridan a înţeles că prin asta el a obţinut ca- 
lificativul „foarte bine“ pentru activitatea sa educativă. Şi 
era mîndru de această apreciere, cu atît miai mult cu cît 
foarte puţini dintre oamenii ce-i erau apropiaţi s-au gîndit 
că ar trebui să-l felicite şi pe el cu această ocazie. 

Dar nu în toate domeniile activitatea părintească a lui 
Ridan se desfăşura atît de senin şi satisfăcător. De pe cînd 
Ana era mică el visase în taină să trezească în ea o încli- 
nație spre cercul de fenomene care-l preocupau şi pe el. O 
şi vedea păşind pe urfnele lui, tovarăş de luptă apropiat şi 
de nădejde, şi în sfîrşit — într-un viitor ceva mai îndepăr- 
tat — luîndu-i-o înainte şi continuîndu-şi opera. 

Cu timpul, Ridan a fost nevoit să renunţe la acest vis. 
N-a găsit la fiică-sa nici un fel de înclinaţie mai aparte spre 
un astfel de viitor. „Fie şi aşa — s-a gîndit el. Dar ce este 
predominant la ea ? Ce o va atrage? Ce o preocupă?“ 

Timpul trecea. Ridan aştepta, observînd cu atenţie. Faţă de 
tot ce o înconjura în viaţă, Ana manifesta un interes uimi- 
tor de egal. Învăţa cu plăcere şi uşurinţă şi în foarte rare 
cazuri îi cerea tatălui său să o ajute. Îi plăcea muzica, citea 
mult, îndrăgise munca obştească, sportul... Pe Ridan îl mira 
memoria ei prodigioasă şi capacitatea de a-şi însuşi totul 
foarte repede. „Ce multilateralitate ciudată | se gîndea alar- 

mat Ridan. În felul acesta n-o să se găsească niciodată pe 
sine însăşi...“ 

Veniră ultimele zile de şcoală. Unde să meargă? Ce să 
urmeze ?P Discuţiile pe această temă, care-i amărau din ce 
în ce mai mult pe amîndoi, nu duseră la nici un rezultat. Ana 
nu-şi putea opri alegerea la nimic. Iat-o şi cu diploma de 
maturitate în mînă. A trecut și vacanţa... Din nou o oare- 
care speranță începu să se înfiripe în sufletul profesorului. 
Dacă într-adevăr „îi este totuna“, atunci de ce nu urmează 
medicina ? Ana strimbă puţin din nas, dar acceptă... Trebuia 
doar să se hotărască odată. Apoi începură să discute că va 
fi probabil nevoie să renunţe sau în orice caz să reducă lec- 
țiile de muzică... 

Şi deodată lucrurile se lămuriră de la sine, neaşteptat și 
atît de minunat| Ana se încăpăţină. Cum Pl Să lase mu- 
zica P Pentru nimic în lume| Mai degrabă renunţă la ma- 
tematică ori la fizică, la oricare dintre disciplinele care se 
predau în şcoală, e gata să se lase de patinaj, de înot, de 
orice, numai de muzică nu |... Mai ales acum cînd ea în- 
săşi a compus două piese: o romanţă şi un cîntec! 

Ridan îşi privea fiica cu un zîmbet liniştit şi în sinea-i își 
ridea de el — la ce i-a mai supraveghiat atîţia ani evoluţia, 
dacă n-a fost în stare să observe ceea ce era evident ? 

„„Ana Ridan a fost primită la conservator fără examen, 
dacă nu punem la socoteală un mic „concert“ pe care l-a 
dat în faţa unui juriu foarte sever. Toamai acest concert i-a 
hotărît soarta. 


4 + 


Zilele zburau repede şi pe neobservate ; se adunau ani de 
muncă nouă, plini de căutări. 

Treptat, viaţa electrică a creierului se dezvăluia în faţa 
lui Ridan. Unul după altul, fenomenele care înainte îi erau 
neînţelese se încadrau supuse în noi legităţi din care înce- 
peau să se întrevadă, ispititoare, contururile îndrăzneţei ge- 
neralizări pe care pînă atunci Ridan doar o întrezărise. 

Dar cu cît se apropia profesorul de ţintă, cu atît se iveau 
mai multe enigme. Extraordinara complexitate şi excepţionala 
perfecţiune a construcţiei creierului îl speriau uneori. 

Creierul produce oscilaţii de înaltă frecvenţă, unde cere- 
brale. Foarte bine ! Asta e limpede. Dar ce sînt aceste unde? 

Nu sînt cumva „undele substanţei“ P Acele unde electro- 
magnetice pe care le răspîndeşte chiar materia „moartă“, 
şi a căror frecvenţă este tot atît de variată pe cît este de 
variată materia P Atunci izvorul acestor unde este constituit 
de substanţele care fac parte din compoziţia creierului, iar 
instabilitatea oscilaţiilor se explică prin reacţiile chimice care 
se produc în creierul viu ? - 

Nu! Ridan cunoştea bine chimia creierului. Oricât ar fi 
de numeroase substanţele care fac parte din structura cre- 
ierului, tot sînt mult prea puţine faţă de nesfîrşita varietate 
de influenţe — momentane şi precise — pe care creierul 
le poate avea asupra organismului. Una nu corespunde cu 
cealaltă. Aşadar undele creierului nu sînt, nu pot fi radiaţii 
ale substanţelor din care e compus. 

Dacă e aşa, atunci înseamnă că aceste unde sînt rezulta- 
tul unei anumite activităţi a creierului, o funcţiune a lui. 
Chiar dacă numărul undelor cerebrale este nesfîrşit de mare, 
şi varietatea funcţiilor organismului, dirijate de creier, este 
de asemenea nelimitată. Se poate deci presupune că fiecărei 
unde emise de creier îi corespunde o anumită funcţie bine 
determinată a organismului. 

Dar cum, pe baza cărui principiu, necunoscut deocamdată 
în fizică, creierul-generator produce aceste unde ? 

Din toate problemele la care deocamdată nu avea răs- 
puns, Ridan scoase în evidenţă una, tocmai problema prin- 
cipală, cea care socotea el că trebuie elucidată în primul rînd: 

„Iată în faţa lui sute de cerebrograme reprezentînd curbele 
curenților produşi la diferite animale de senzaţia durerii sau 
de alţi stimuli: sonori, luminoşi, tactili, gustativi, motrici... 

La toate animalele, aceiaşi stimuli externi provoacă în ge- 
nera] oscilaţii electrice cu diagrame asemănătoare. Înseamnă 
asta oare că, de pildă, durerii provocate de o înţepătură îi 
este specifică tocmai această curbă a oscilaţiilor curentului 
— tremurătoare, cu minime periodice foarte pronunţate ? Şi 
apoi acest impuls electric produce direct în organism sen- 
zaţia de durere sau fenomenele electrice însoțesc numai vre- 
un alt proces, necunoscut, „de durere“ în organism ? 

Dacă ar putea reproduce pe cale fizică un cîmp electro- 


magnetic identic aceluia care dă senzaţia de înţepătură şi 

dacă ar putea supune acţiunii lui sectorul respectiv al cre- 
ierului, omul ar simţi înțepătura, iar problema ar fi rezolvată. 

Dar nu, fizica, tehnica nu sînt deocamdată capabile să 
realizeze astfel de cîmpuri electromagnetice, pentru că, aşa 
cum a stabilit Ridan, toate oscilaţiile înregistrate se compun 
din nenumărate alte oscilaţii de frecvenţe ultra înalte, care 
numai ele pot produce senzațiile respective. Înseamnă deci 
că pentru a lămuri problema esenței acestor impulsuri elec- 
trice trebuie găsită o altă cale. 

Și din nou începură căutările, mereu alte cercetări şi ex- 
perienţe, investigaţii în necunoscut. 

Ca întotdeauna în astfel de cazuri, Ridan nu-şi întrerupse 
celelalte lucrări, ba dimpotrivă le intensifică, pentru că to- 
tul era legat de firele unei aceleiaşi idei. E ştiut doar că 
în orice lucrare secundară poţi găsi cînd te aştepţi mai puţin 
cheia pentru rezolvarea problemei principale. 

Dar treceau săptămîni, gîndirea obosită începuse să se 
agite reîntorcîndu-se mereu la izvoarele problemei ivite. 
După cum îi era obiceiul, Ridan controla din nou şi din nou 
justeţea poziţiilor iniţiale. Totul se arăta a fi just, rezolvarea 
plutea în aer. Dar calea spre această rezolvare nu o putea 
găsi. 

Luna mai, neobişnuit de călduroasă în acel an, se apropia 
de sfîrşit cînd deasupra Moscovei se dezlănţui furtuna scurtă 
dar extrem de puternică pe care Ridan, gonind spre răsărit 
cu o perseverenţă atît de pătimașă, izbutise să o ajungă la 
cincizeci de kilometri de capitală. 

A 
x x 


Pe la orele unu din noapte, limuzina profesorului claxonă 
în faţa porţii. 

Ana şi Nataşa nu dormeau. Erau amîndouă în toiul exa- 
menelor, cînd toţi oamenii sovietici, de la cei de unsprezece 
pînă la cei de cincizeci de ani, se prezintă în faţa comisiilor 
de profesori ca să capete aprecierea cunoştinţelor acumulate 
în cursul unui an de zile. 

Nataşa era o mică sălbăticiune acum un deceniu, cînd 
soarta, sub înfăţişarea unei mătuşi inimoase care lucra la 
cantina Institutului lui Ridan, o adusese din satul ei natal 


63 


în capitală : pînă una alta trebuia hrănită fetița de mouă ani 
rămasă fără părinţi, şi pe urmă „om vedea noi“. 

Vioaie şi inteligentă, Nataşa se obişnui repede cu noua 
ambianţă şi începuse să fie un ajutor activ aproape al tutu- 
ror lucrătorilor din „secţia de alimentare“ a Institutului, 
adică bucătăria şi cantina. Curînd începu să apară în lo- 
cuința; profesorului, ajutînd femeii de serviciu sau ospătări- 
ței care aducea dejunul şi prînzul de la cantină. 

Văzînd-o o dată, Ridan a rămas uimit de vioiciunea ei 
senină. I-a vorbit blînd, bucurîndu-se de răspunsurile ei in- 
teligente, sigure, apoi a aflat de la mătuşa-bucătăreasă totul 
despre ea... 

Apariţia Nataşei îi puse în faţă o problemă importantă. 

— N-a fost de loc atinsă de cultură. Este un pui sălbatic 
de om — îi spunea în aceeaşi zi fiicei sale. Dar ce vioaie 
e, cît de inteligentă şi simpatică... Şi gîndeşte-te, Ana, încă 
nu ştie cartel Trebuie să înveţe, nu să curețe cartofi la 
bucătărie. Ia ascultă, ce-ar fi s-o luăm la noi? Să stea aici. 
O învăţăm carte, o educăm, o dăm la şcoală, facem din ea 
un adevărat om cult... Ei, ce zici, o luăm? 

Nu-i mai puţin adevărat că această idee a lui avea şi un 
alt sens. Există o zicătoare orientală : „Nu e bine ce-i prea 
bine“. Aşa şi cu Ridan. Era un tată bun, iar Ana o fiică 
bună. Dar un om în virstă şi o fiică adolescentă pot forma 
oare o familie ? Oricum, la ei nici vorbă nu putea fi de aşa 
ceva. Nu existau acele nesfîrşite şi neobservate griji, pasiuni, 
aprecieri, compasiuni, conflicte şi necazuri care îmbogăţesc 
cu culorile şi nuanțele lor viaţa unei familii obişnuite, aşa 
cum cutia de rezonanţă a viorii dă sunetului simplu al stru- 
nei acel minunat timbru care ne vrăjeşte. 

Profesorul nu greşise. Treptat, Nataşa ajunsese să fie un 
adevărat membru al familiei. Ana avea acum o surioară mai 
mică şi o elevă pe care s-o educe, iar Ridan o a doua fiică. 
Viaţă lor se schimbă pe nesimţite. Cînd se întorcea din la- 
borator în locuinţă, nu-l mai întîmpina pe profesor acea 
surdă tăcere care-i amintea atît de apăsător moartea soției. 
Nu, acum auzea de departe glasurile cristaline ale fetelor, 
rîsul, cîntecul, uneori cearta lor nevinovată. Şi chiar liniştea 

din camere încetase să mai fie posomorită : căpătase un alt 
sens — denota o încordată concentrare a minţii acolo, în 
spatele uşii, şi asta îl îmbărbăta şi-l bucura pe Ridan. 

Şi iată că Nataşa trecea în ultima clasă a şcolii. Era greu 
să recunoşti în această fată graţioasă şi drăguță cenuşăreasa 
de odinioară, „ţigăncuşa“, cum i se spunea pe atunci. Cu 
toate acestea, trăsăturile ei esenţiale rămăseseră aceleaşi. Era 
tot atît de suplă şi smeadă, cu ochii tot atît de vioi, iar co- 
dițele caraghioase, care odinioară i se proțăpeau într-o parte 
şi-n alta a capului, acum împodobeau mîndru, ca o coroană 
grea şi neagră, feţişoara ei ştrengară. 

În aceste zile dinaintea examenelor (Ana trecea în anul 
IV la Conservator) fetele învățau sîrguincios şi metodic, ţi- 
nîndu-se cu stricteţe de programul zilnic pe care îl întoc- 
miseră împreună cu tatăl lor. De data aceasta însă programul 
fusese încălcat : hotărîseră să lucreze pînă va veni Ridan. 

Învăţau în sufragerie, la o masă mare încărcată cu cărţi 
şi caiete. Prin ferestrele larg deschise pătrundea parfumul 
florilor şi mirosul reavăn al pămîntului ud de ploaie. 

Zgomotul automobilelor care treceau în goană pe asfaltul 
ud al străzii distrăgea mereu atenţia Anei. Începuse să se 
neliniştească. Tatăl ei era plecat de trei ore şi din povesti- 
rile lui Slavka ea ştia că goana după furtună era adeseori 
legată de primejdii. 

În sfîrşit afară, în stradă, răsună semnalul cunoscut. Scâr- 
ţii uşor portiţa şi glasul profesorului răsună vesel în curte. 
Fredonînd, el suia cu paşi repezi scara. 

— A venit| oftă Ana uşurată, închizînd cartea. Hei, Na- 
taşa, gatal Lasă învățătura| 

Ridan stabilise o regulă: în rarele ceasuri cînd se întil- 
neau toţi laolaltă — nici un fel de lecţie, nici un fel de 
treburi ; acestea erau ore de odihnă, de joacă, de hiîr- 
joană... 

Profesorul se năpusti vesel în cameră, luă o atitudine 
teatrală şi ridicînd cu un gest autoritar mîinile, începu să 
dirijeze, fredonînd : 


Și timp şi spaţiu noi cucerim, 
Întreg pămîntul îl stăpînim... 


Fr 

Obişnuite cu aceste apariţii furtunoase ale profesorului, 
fetele se însufleţiră şi începură să cînte şi ele cu glas 
tare : 


Cîntul ne-ajută voioşi să fim 
Și viață nouă să făurim... 


continuă . profesorul, improvizînd. versuri noi. 

Între timp, cărţile şi caietele dispărură de pe masă, iar 
Nataşa, continuînd să cînte, scoase din bufet ceştile pentru 
ceai. 

— Atenţie ! le întrerupse deodată Ridan. Care dintre noi 
dă mîine examen ? 

— Miine, nimeni. Poimiîine... 

— Perfect! Admirabil | Acum vă arestez pe amîndouă. Veţi 
fi la dispoziţia mea... Gata, am zisl O oră, nu mai mult. 
Ne-am înţeles ? Facem o experienţă. 

O privi pe Ana cu un aer şiret. Fata înţelese: 

- — Efectele furtunii ? rîse ea. 

— Bineînţeles | Şi de data asta se pare că m-a ajutat 
în mod strălucit. Vedem noi acuşica... Şi ce descărcare elec- 
trică am reuşit să prindem! Nu mă credeţi? Întrebaţi-l 
pe Slavka! Cît pe-aci să ne cadă în cap. Timpanele, praf! 
Nervii vizuali, ferfeniţă |... Păcat că n-aţi fost acasă cînd 
am plecat, nu vă lăsam eu să tociţi... vă luam cu mine... Şi 
acum hai să mîncăm repede... Pînă pregătiţi, mă duc să 
mai aranjez cîte ceva... Încolonarea | comandă Ridan şi dis- 
păru în laboratorul său. 

Peste vreo zece minute se aşezară toţi trei în jurul mesei. 

— Cum terminăm — spuse Ridan cu gura plină — du- 
ceți-vă jos, treziţi-l pe Tiîrsa şi aduceţi-mi trei iepuri. Nume- 
rele 84, 85 şi 86... Au nişte căşti cu electrozi. 

— Nu ni-i dă, Konstantin Aleksandrovici — răspunse Na- 
taşa — dacă nu-i scrieţi cîteva rînduri. Nu ştiţi cînd m-am 
dus să iau bufnița ? N-a vrut să mi-o dea. 

Îi puse profesorului în faţă creionul şi un blocnotes. 

— Nu există |! mormăi Ridan, băgîndu-şi în gură eo jumă- 
tate de tartină. 

— Ei, asta-il se bosumflă Nataşa. Cum nu există? Nu 
v-aţi supărat şi dumneavoastră pe Tîrsa... 

Ridan continua să mormăie clătinînd negativ din cap. 

Fără să-şi dea seama de cursă, Ana îi luă apărarea Na- 
taşei. 

— Ba aşa e... acum o lună... Ai trimis-o pe Nataşa să 
aducă o bufniţă... Chiar ai uitat, tată P Nu ştii că l-ai făcut 
atunci pe Tiîrsa birocrat zoologic... 

“Profesorul tot bodogănea scuturind mereu din cap. Îndig- 
nate, fetele căutau să-i aducă aminte... În sfîrşit, Ridan în- 
ghiţi ultima bucăţică, sorbi o înghiţitură de ceai şi, zîimbind 
deodată viclean, spuse : 

— Ho, bufniţelor | Cucuvelelor | Voi sînteţi nişte „bufniţe“. 
Bubo Maximus, asta sînteți... 

Înţelegîndu-i în sfîrşit jocul, fetele se năpustiră asupra 
lui ; Ridan sări în picioare şi începu o vînzoleală zgomo- 
toasă. Cădeau scaune, zbură pe podea o ceaşcă... 

— Mă predaul Gatal Lăsaţi-mă în pace! strigă profe- 
sorul satisfăcut de această hîrjoneală. 

Pînă făcură fetele ordine, el se aşeză la masă şi scrise 
rîndurile cerute pentru Tîrsa. 

„Să se dea trei iepuri — nr. 84, 85 şi 86. Şi trei porţii 
de varză“. 

— Asta-i| Eu am plecat, fetelor| Vă aştept în laborator | 


+ 
A A+ 


Ca întotdeauna cînd intra în laborator, savantul îşi puse 
_un halat alb. Îşi scoase ochelarii şi începu să şteargă încet 
sticlele. 

O experienţă cere totdeauna o mare atenţie. Totul tre- 
buie prevăzut din timp, de totul trebuie să ţii seama, toate 
trebuie puse la locul lor. Cea mai mică neglijenţă, chiar una 
care ar părea lipsită de importanţă, te poate duce la o con- 
cluzie greşită. Înainte de a începe o experienţă, Ridan se 
transforma parcă, nu mai era om, ci un ghem încordat de 
nervi. În locul gesturilor repezi, făcea mişcări prudente, 
calculate. El, cel obişnuit să discute, dădea atunci dispo- 
ziţii scurte, precise, punea întrebări şi numai în ochii vii, 
cenușii, putemic conturaţi de gene, clocotea o viață com- 
plicată şi. plină de zbucium. 

Fetele aduseră iepurii în cuşti portative şi, cuprinse de 
sfială, intrară tăcute în acest sanctuar al savantului. 

Soluţia găsită de Ridan după întîlnirea cu furtuna era sim- 
plă şi avea toate şansele să rezolve complicata problemă. De 
data aceasta tehnica n-avea aproape nici un rol în expe- 
rienţă. Nu folosea nici un fel de aparat. 

Lîngă peretele care despărţea laboratorul de mica sală de 
operaţii, utilată şi pentru experienţe asupra animalelor, Ri- 
dan puse pe o masă o cuşcă specială ecranată cu o reţea 
de plumb, pentru a feri cuşca de orice influenţe electrice 
exterioare. Două cuşti asemănătoare erau aşezate de cealaltă 
parte a peretelui, în sala de operaţii. 

Un cablu subțire, perfect izolat, ieşea din prima cuşcă şi, 
trecînd printr-o deschizătură din perete, se bifurca și tre- 
cea în celelalte două cuşti. Fiecare cuşcă era prevăzută cu 
un rhic întrerupător aflat la îndemînă, deasupra uşiţei. Cînd 
făcea cercetări asupra creierului, Ridan conecta de obicei 
la cablu un amplificator şi un oscilograf. Acum aceste apa- 
rate lipseau. 

— Aduceţi iepurii — dădu indicaţii profesorul. Unul aici, 
ceilalţi doi în sala de operaţii. 

— De ce au botniţele astea? întrebă Ana aproape în 
şoaptă. 

Ridan luă iepurele şi, desprinzîndu-i cureluşa, scoase de 
pe capul lui un fel de cască de piele. Nataşa, care dusese 
ceilalți doi iepuri în sala de operaţii, se apropie şi ea. 

— Nu sînt botniţe, sînt căşti — începu Ridan să le ex- 
plice. În acele zone ale creierului unde se găsesc centrii de 
dirijare a funcţiilor de nutriţie, acestor iepuri le-am intro- 
dus nişte electrozi foarte subţiri de argint... Uite-i aici... Les 
la suprafaţa cutiei craniene prin orificiul aflat în mijlocul 
acestui mic disc de porțelan. Electrozii au la capăt nişte inele 
mici... Vedeţi ? De ele se conectează un conductor al ca- 
blului care uneşte toate cele trei cuşti. În felul acesta, dacă 
întoarcem butoanele întrerupătoarelor spre dreapta... ţineţi 
minte să nu greşim| dacă le întoarcem spre dreapta, zic, 
atunci centrii respectivi din creierele celor trei iepuri vor fi 
uniţi între ei prin acelaşi conductor. Asta-i tot. Deci astea 
nu-s botniţe, ci căşti ; ele acoperă locul unde electrodul iese 
din craniu, pentru ca iepurii să nu se poată scărpina cu 
laba şi să rupă inelul. Acum să scoatem căştile... iar iepurilor 
să le aplicăm aceste dispozitive... tot în acelaşi scop. 

Cu o mișcare abilă, obişnuită, Ridan prinse dispozitivul 
mic de lemn în jurul iepurelui. 

— Vedeţi ? Poate să se mişte, să umble, să mănînce; 
numai că nu poate să se scarpine. Iar electrodul este dez- 
golit. Şi acum să-l conectăm la cablu... 

O clamă microscopică, prinsă la capătul unui şnur sub- 
ţire şi moale ce trecea prin tavanul cuştii, se prinse de inelul 
electrodului de pe craniul iepurelui. La fel procedară şi cu 
celelalte animale. 

— Ei, asta-i tot... Aşadar... Înţelegeţi ce se petrece? Un 
iepure este aici, iar doi... dincolo de perete. Centrul de nu- 
triţie din creierul acestui iepure este unit printr-un obişnuit 
conductor electric cu centrii respectivi ai celorlalți iepuri. 
În acest circuit nu există, în afară de întrerupătoare, nici 
un fel de aparate, nici un fel de generatoare de curent. Nu 
există nimic. Nimic | Aţi înţeles P Și acum... fiecare la locul 
său. Nataşa, tu stai lîngă cuşca aceea. Cînd am să-ţi spun, 
deschide uşiţa şi pune în cuşcă toată varza odată. Apoi să-l 
laşi să mănînce. Nu, nu încă| Ana, vino tu încoace... O 
duse pe fiica lui în sala de operaţii. Aşază-te aici lîngă 
această cuşcă, şi pune mîna pe întrerupător... Stai liniştită 
și urmăreşte cu atenţie iepurele. O să-mi spui ce face şi cum 
se simte. | 

Ridan se postă alături de Ana, lîngă cea de-a treia cuşcă. 

Cîteva secunde domni o linişte desăvîrşită. Ridan îşi trecu 
degetele prin păr ; observă pe mîneca halatului un fir de 
aţă — îl smulse şi-i dădu drumul jos. 

Prin fereastră se zărea cerul palid de dinaintea zorilor. 
Fetele aşteptau în tăcere dispoziţii. 

— Începe, Natașa — se auzi în sfîrşit glasul lui Ridan. 

— Gata. Am pus toată varza — răspunse fata din cealaltă 
cameră. 

— Întoarce întrerupătorul la dreapta | 

— L-am întors | 

— Ce face? 

— Adulmecă... fomnăie. Și-a ciulit urechile. Se apropie de 
varză... 

— Anka, întoarce întrerupătorul — spuse încet Ridan. 

— Da. 

— Ei, ce face? 

— Nimic. E somnoros. 


— A început să mănînce — se auzi din laborator. 

Şi de îndată observă şi Ana: 

— Adulmecă... Mestecă, mestecă |... 

— Mestecă ?| 

Ridan se apropie cu paşi repezi, fără zgomot, de Ana şi 
se lipi de cuşcă. Apoi lăsîndu-se pe vine, profesorul se stră- 
dui să vadă de jos botul iepurelui. 

Iepurele mesteca într-adevăr. Mînica, deşi în faţa lui nu 
se afla nici um fel de hrană |! Întindea botişorul în spaţiul din 
fața lui, prindea cu mişcări repezi ale limbii lui umede ceva 
nevăzut, apoi mesteca ; îşi dezgolea caraghios incisivii gălbui, 
mușca aerul, apoi iarăşi mesteca repede. Picături de: salivă 
cădeau uşurel pe fundul curat al cuştii. | 

O privelişte neobişnuită, care pentru orice observator ne- 
iniţiat ar fi părut un număr de circ, rezultatul unui dresaj 
iscusit : iepurele se juca parcă, prefăcîndu-se că mănîncă. 
Nici un animal nu face vreodată mişcări atît de „absurde“, 
nedeterminate de nimic. 

Cu simţurile ascuţite la maximum şi cuprins de o adîncă 
emoție, Ridan înţelese şi sensul şi importanţa acestui eveni- 
ment datorat numai lui. Era, bineînțeles, o nouă etapă în 
cunoaşterea materiei vii. Această experienţă va intra în isto- 
ria ştiinţei. lată dovada incontestabilă ! Iată minunea săvir- 
șindu-se pentru întîia oară, chiar în clipa asta... lată cum 
picură saliva | Ridan îşi dădu seama că tocmai aceste pică- 
turi de salivă l-au emoţionat mai mult decît toate celelalte 
manifestări din comportarea iepurelui. Reflexul condiţionat 
avea loc chiar în creierul profesorului | Care fiziolog - nu 
mutreşte un profund respect faţă de reflexul salivar devenit 
celebru de cînd Pavlov l-a transformat în baza metodei de 
studiere a creierului ? Şi atunci, la fel, a început o nouă 
etapă în fiziologie, un nou capitol... Iar acum Ridan începea 
capitolul următor. Dar de data aceasta saliva nu mai juza 
acelaşi rol... 

— Ce face, Nataşa, mănîncă ? 

— Mănîncă, mănîncă |! 

— Anka, întoarce spre stînga întrerupătorul... Uite]... 
Vezi ? Nu mai mestecă. Admirabil, Anka, admirabil! Trecu 
lîngă cealaltă cuşcă. Să-l încercăm şi pe-al meu. Veniţi în- 
coace. Nataşa, lasă totul așa cum este şi vino aicil Lasă-l 

să mănînce liniştit... Uitaţi-vă: al meu aproape a adormit. 
Dar întorc întrerupătorul şi... Vedeţi ? 

lepurele întinse capul într-o mişcare energică, de parcă 
s-ar fi străduit să prindă ceva... 

Tabloul „„mîncării fără mîncare“ se repetă în toate amă- 
nuntele. De data aceasta Ridan nu mai acţiona cu obişnui- 
tele-i gesturi calculate, cum făcea cînd era în laborator ; se 
mişca degajat, vorbea cu glas tare, bătu chiar cu degetul în 
cușcă. După mişcarea ochilor şi urechilor iepurelui, îţi pu- 
teai da seama că el vede şi aude normal, dar toate acestea 
nu-l mai puteau distrage, prea era puternică influenţa, în- 
tocmai ca o hipnoză, a celuilalt creier, fluxul care se scurgea 
prin conductorul subţire din cuşca de după perete. 

— Întorc spre stînga întrerupătorul. 

Iepurele încremeni în vechea poziţie. 

Un timp oarecare Ridan rămase locului, mutîndu-și tăcut 
privirea de la o cuşcă la alta, apoi sări în picioare. 

— Gata! Înapoi, fuga marş! Repaus! Totul e limpede. 
Înţelegeţi voi, tocilarelor, ce înseamnă asta ?... O descoperire 
epocală | Ura-a-a | 

— Ura-a-a|l răsună în cameră. 

— Şi acum, la culcare! Hai, fără vorbe! Dacă vreţi, 
vorbim mîine. 

Ajutoarele se priviră una pe alta zîmbind, cu ochii obosiţi 
dar fericite, şi plecară cuminţi să se culce. Profesorul „deco- 
nectă“ iepurii din acest circuit uimitor, îi aşeză pe fiecare 
în cuşca lui şi, împărțindu-le varza cîtă mai rămăsese, plecă 
în camera sa. 


Capitolul II] 


APARATUL DOCTORULUI GROSS 


Încă patru trepte. Opt le urcase. 

Ținîndu-se de balustradă, un om mare, mătăhălos, îşi ridică 
piciorul şi cu o mişcare hotărîtă se plecă înainte, intenţio- 
nînd probabil să învingă dintr-o singură răsuflare acest ultim 
obstacol. 

Balustrada de lemn se legăna vizibil, iar treptele roşii, 
frecate cu ceară, scîrțiiau enervant. 

Nu, va trebui să se mai oprească o dată. Respira prea 
greu, şi prea tare îi bătea inima. 

Puse pacheţelul pe genunchiul îndoit. Revoltător ! Jumă- 
tate de kilogram şi totuşi cum atîmă... A obosit... Pe faţa 
de apoplectic, năpădită de barba neagră, şiroiau picături de 
sudoare. 

Pe palier se crăpă mai întîi încetişor, cu fereală, apoi se 
deschise larg o uşă. 

— A-a, domnul Miillenberg! Bună ziua! 

— Bună ziua, frau Lies — răspunse omul şi, cerîndu-şi 
parcă iertare pentru slăbiciunea sa, adăugă gifiind: Uite, 
vedeţi... 

Femeia clătina înţelegătoare din cap. Inima... În vremea 
noastră n-ai voie să ai inimă. Sau trebuie să trăieşti în pro- 
vincie. La Miinchen n-ai ce respira. Nu-i aer. Tot aerul a 
fost alungat de mirosul de benzină. Şi-apoi căldura... 

— Înima ţine socoteala timpului, frau Lies — s use Miil- 
lenberg, păşind în sfîrşit pe palier. Acum zece? 
venit întîia oară la doctorul Gross, urcam goană acăastă 
scară. În goană! Da, da! lar acum mă firii... Un jubijeu cu 
trist, frau Lies. Ani grei... tare răi... Dar ce să-i faci | Di 
cum se vede, vor veni alţii şi mai răi.. E e i 

Frau Lies făcu ochii mari. Nu se cade să vorbeastă 
Cine ştie... Parcă acum poţi să spui ce gîndeșşti Ș... 

— A venit Hans... E aici, în laborator — aruncă ea în 
treacăt, poate ca să schimbe vorba. 

— Hans e băiat bun, frau Lies... A şi venit? Înseamnă 
că astăzi vom termina munca noastră mare. Ehei — oftă el. 
Minunată realizare... dar are vreun sens ? Ultimele cuvinte 
le pronunţă ca pentru sine. 

— Domnul doctor a primit o scrisoare. E pe masă... Aveţi 
nevoie de ceva, domnule Miillenberg ? 

— O scrisoare P Cîteva secunde studie plicul. Nu... puteţi 
pleca, frau Lies. Pînă vine doctorul Gross, n-am nevoie de 
nimic. 

Aşteptă pînă auzi țăcănitul clanţei. Apoi, în picioare, des- 
făcu plicul. 

„Administraţia municipală a oraşului Miinchen roagă în 
mod insistent pe domnul dr. Gross să se prezinte la adresa: 
Ludwigstrasse 104, secţia 8, camera 56. Domnul inginer 
Weintraub îl va aştepta pe doctorul Gross astăzi, între orele 
ll şi 12“ 

Aşadar, se întîmplase şi asta! Totul era limpede. Miillen- 
berg simţi că i se moaie genunchii. Se lăsă greu în fotoliu 
şi îşi luă capul în palme. Cîţi oameni destoinici, cinstiţi au 
pierit în acest fel... se gîndea el. Pe mulţi i-a cunoscut... 
Metoda standard. Omul este invitat să se prezinte undeva, 
într-o instituţie. Acolo, într-o cameră care n-are nici o legă- 
tură cu profilul instituţiei, un agent al Gestapoului îi amin- 
teşte politicos şi confidenţial omului că în cutare zi şi în 
cutare loc a spus anumite cuvinte sau a povestit o anecdotă 
cu caracter antinazist... ori că atunci cînd şi-a completat fişa 
la serviciu şi-a ascuns originea neariană. Sau că n-a salutat 
cu braţul întins la o adunare când era aclamat fiihrerul, ori 
a refuzat să participe la elaborarea unei noi metode de exter- 
minare în inasă a oamenilor... 

Uneori omul pur şi simplu nu se mai întorcea acasă, alteori 
se întorcea, dar frînt, copleşit, cu sufletul pustiit... 

Nu exista altă soluţie. Bineînţeles, Gross trebuie să se 
ducă. N-are încotro. Dar de ce îl cheamă ? În orice caz, 
nu ca să-i înmîneze un brevet de invenţie. Nu cumva... şi-au 
dat seama cum poate fi folosită invenţia lui? Asta mai 
degrabă | 

— Hans strigă el spre camera vecină. Vino, te rog, 
puţin | 

Un tînăr slab şi blond, cu părul răvăşit, cu ochii duşi adînc 
în fundul capului, într-o salopetă veche și unsuroasă, apăru 

în prag, răsucind o şurubelniţă în mînă. 

— Bună ziua, Hans! Cum merg treburile ? 

Tînărul zîmbi. 

— Aproape gata, domnule inginer. Montajul agregatului 
suplimentar va fi terminat peste vreo două ore. Astăzi se 
poate trece la încercarea maşinii... 

Dar aerul posomorît al: lui Millenberg stinse repede exal- 
tarea lui plină de bucurie. | 

— Ce s-a întîmplat? Domnul Millenberg e nemulţumit 
de felul cum merge lucrarea ? 

— Nu, nu... Dimpotrivă. Dacă va fi sortit ca aparatul 
nostru să aibă un succes, cred că partea dumitale de merit 
nu este mai mică decit a mea. Dar... uite... citeşte aici... 

Pe faţa îmbujorată de laude a lui Hans, apărură umbre 
de neliniște. 

— De ce îl cheamă ? Nu curva... 

— După cite ştiu eu, Gross este un bavarez pur sînge. 
Nu, cred că asta-i urmarea notei din ,„Gazeta tehnică“. I-am 
spus eu să nu publice această informaţie! De altfel, mai 
devreme sau mai tîrziu... tot aflau. 

Uşa de jos bufni trîntită. 

— Du-te, Hans! Continuă! Vorbim noi mai tîrziu. 
Deocamdată să nu-l tulburăm. 

Doctorul Gross deschise cu un gest brusc şi trînti uşa în 
urma sa. Era şi ca fizic şi ca fire cu totul opus lui Miillen- 
berg : de statură scundă, uscăţiv, repezit, agitat. Părul că- 
runt îi cădea în şuviţe. Pentru o clipă se opri lîngă uşă. 

— Ai şi venit Pl Drept răspuns, Miillenberg îşi zbiîrli cu 
un aer blajin mustăţile. Dar bine, dragă colega... Eşti pur 
şi simplu copil... La ora asta ar trebui să dormi şi în general 

să te mişti mai puţin. Ori vrei ca în clipele cele mai impor- 
ttante să rămîn fără dumneata ? Şi Hans e aici! Ei, bravo! 
Pe el nu pot decît să-l laud pentru sîrguinţa lui. 

Gross strînse zîmbind mîna lui Miillenberg şi, trecînd în 
camera vecină, îl salută pe Hans. 

— Cum merg treburile, dragul meu ? O, după cum văd, 
eşti aproape gata | Admirabil | Din nou se întoarse la Miil- 
lenberg. Ai văzut ? Trebuie să-l experimentăm. Unde facem 
proba ? Ah, Miillenberg, am început să am emoţii. E un 
moment solemn | 

— Da, Gross... astăzi este într-adevăr o zi solemnă. E doar 
jubileul... 

Sprîncenele groase, cărunte, ale lui Gross se ridicară for- 
mînd două unghiuri ascuţite, 

— Ce jubileu ? 

Miillenberg se ridică în picioare şi îi întinse pacheţelul. 

— Poftim... darul meu modest cu acest prilej. Azi se împli- 
mesc zece ani de cînd lucrăm împreună. Şi pot să afirm că 
în activitatea mea de inginer nu am cunoscut ani mai fru- 
mofi... | 

Emoţionat de această introducere solemnă, Gross strînse 
ambele mîini ale lui Millenberg. Apoi dezlegă pacheţelul. 

— Unt... Unt veritabil! Drept să-ţi spun, îi cam duceam 
dorul. Mulţumesc, dar... de unde îl ai? Într-adevăr acum 
nu prea ne răsfață cu aşa ceva. Fi, dar dacă-i bal, bal să 
fie! O să bem o cafea straşnică. Hans, cheam-o te rog pe 
Lisette. Dragă Miullenberg, află că numai participarea dumi- 
tale la lucrările mele mi-a permis să rezolv problema trans- 
miterii energiei fără conductori. Dacă nu erai dumneata n-aş 
fi reuşit să transform ideea mea în mașina care astăzi va fi 
gata. Da, într-adevăr e o dată însemnată! Astăzi se vor 
clătina temeliile tehnicii moderne. Vă închipuiţi, prieteni, ce 
o să fie P Magistralele de transport a energiei electrice nu 
vor mai împânzi globul pământesc. Transmiterea energiei: va 
fi mai simplă şi mai ieftină chiar decît construirea de mici 
centrale electrice locale. Conductori nevăzuţi vor purta ener- 
gia pe deasupra oceanelor şi a pustiurilor. Avioanele, tre- 
nurile, navele vor fi toate electrice şi vor porni pe traseele 
lor fără combustibil. Electricitaţea va înlocui definitiv abu- 
rul. Consumul de petrol şi al derivatelor lui se va reduce la 
minimum. Omenirea va fi atunci mai bogată, mai cultă... 

Gross se ridică în picioare. 

— Mullenberg, fiecare cucerire a tehnicii este un pas spre 
epoca înfloririi omenirii. Cu această descoperire, îţi dai 
seama ? ne aducem şi noi obolul la progres, la crearea unei 
nemaivăzute înfloriri a culturii... 

Capul lui Gross se înălţase semeţ în sus, ochii îi ținea 
aţintiți undeva, în spaţiu. Dacă n-ar fi avut haina, şi aceea 
destul de ponosită, ar fi părut un prooroc. 

Miillenberg asculta tăcut. Făcea sforţări uriaşe să nu-şi 
trădeze enervarea. Gross e un copil. Un copil îndărătnic şi 
orb. Despre care „omenire“ vorbeşte el? Despre omenirea 
ai cărei reprezentanţi hidoşi au început să semene în jurul 
lor — fără nici un rost — moartea ? Mai pot fi numiţi oa- 
meni hienele turbate care folosesc toate forţele şi mijloacele 
pentru exterminarea semenilor ? Care udă cu sîngele paş- 
nicilor agricultori spaţii înfloritoare din Europa, Africa, Asia, 
care şterg de pe faţa pămîntului monumentele unei culturi 
acumulate de milenii ?... Acestei „omeniri“ îi aduce Gross 
„obolul“ său ?... Nu-şi dă seama că de îndată ce acest „obol“ 
va ieşi dincolo de uşile laboratorului, „omenirea“ îl va trans- 
forma într-o armă cumplită de exterminare şi distrugere ?! 

Miillenberg se simţea şi el părtaş la această crimă. 

Gross e un om cinstit şișbun. El a realizat ceva magnific. 
Dar cum să-i explici adevărata situaţie, cînd el nici nu vrea 
să audă de politică ? „Pe mine nu mă interesează politica 
— spunea el uneori iritat. Politica nu este decît o funcţie a 
culturii, a tehnicii“... Ce absurditate | | 

Prinzînd un moment prielnic, Miillenberg îi întinse lui 
Gross invitaţia primită. 

— Poftim ! Încă o surpriză de ziua jubileului... 

Gross citi. Miillenberg urmărea pe sub sprîncene expresia 
feței lui. Va înţelege sau nu ? Îşi va'da seama ?... 

Nu | Nici o umbră de neliniște. Dimpotrivă, în ochii sa- 
vantului-inventator ge aprinseră scîntei de ambiţie satisfă- 
cută. 

— Primul ghiocel — zîmbi el. Mă cheamă, desigur, pentru 
emițătorul nostru. O să vedeţi voi ce zile minunate ne aş- 
teaptă. Şi unde mai pui că deocamdată nu ştiu ei mare 
lucru. Dacă ar bănui! Tirtbuie să mă duc. Ludwigstrasse 
104. E aproape, pot să merg pe jos. 

Miillenberg nu se mai putu stăpîni. Era ultima încercare, 
deznădăjduită, de a-l face pe doctor să înţeleagă | 

— Ascultă, Gross... Bineînţeles, trebuie să te duci. Dar... 
nu te bucura înainte de vreme: nu poţi să ştii de ce te 
cheamă... şi cine. Dacă convorbirea se va referi la emiţător, 
atunci s-ar putea să ţi se propună să-l cedezi departamen- 
tului militar și atunci, pune-i cruce |! 

Gross îl ascultă, stăpînindu-și rîsul de parcă şi-ar fi stă- 
pînit un sughiţ. Apoi pufni ca un gînsac. 

— Să-mi propună să-l cedez ?! Ah, dragul meu Miillen- 
berg... Şi adică ce crezi, că dacă o să mi se facă o asemenea 
propunere, eu am să zic „poftim“, şi gata, bună ziua Pl Te 
roade frica dumitale de mic-burghez, dragul meu prieten. 
Ei bine, ca să fii liniştit, te asigur că dacă mi se va pro- 
pune ceva în felul acesta, am să refuz! E limpede ? 

— Ai să refuzi... 

— Bineînţeles ! 

Nu, Miillenberg n-are să fie niciodată în stare să-i bage 
ceva în cap acestui... acestui idealist zănatic. Orice discuţie 
e inutilă. Desfăcu braţele în semn de neputinţă. 

— Bine. Du-te. Dar ţine minte un lucru, Gross: princi- 
piul ionizatarului nu trebuie să-l cunoască nimeni. În caz 
contrar... 

Gross izbucni din nou în riîs, rîsul său sîsîitor. Îşi luă pălă- 
ria şi cu un gest prietenesc îl scutură pe Millenberg de braţ. 

— Asta bo ştiu tot altît de bine ca şi dumneata... Liniş- 
teşte-te, prietene, totul va fi în regulă. Am să mă întorc şi 
atunci te vei convinge singur cît eşti de absurd. Ei, la reve- 
dere | 'Terminaţi montajul pînă vin. Trebuie să trec şi pe 
acasă, să mă schimb. 


Cobori în goană scările şi trînti cu zgomot uşa de la in- 
trare. Miillenberg, de la fereastră, privi după Gross pînă ce 
acesta dispăru după primul colţ. 

A 
+ e 


Sînt prieteni. În această privință nu există nici un fel de 
îndoială. Cei zece ani au sudat prietenia lor. Gross îi împăr- 
tășea orice idee nouă îi trecea prin minte. lată mapa lui. Aici. 
se află istoricul invenţiei — schiţe, calcule, desene. Cine cu- 

noaște principiul descoperit de Gross, după aceste foi poate 
construi maşina. Chiar şi principiul însuşi ar putea fi extras 
din această mapă, dar asta e o problemă destul de grea, 
accesibilă numai unui specialist cu o înaltă calificare. 

Miillenberg păstrează cu sfinţenie taina. Mapa e la dispozi- 
ţia lui şi nimeni, în afară de ei doi, nu ştiu despre existenţa ei. 
Hans? Hans e un tînăr de nădejde şi-apoi ce-ar înţelege 
el din aceste schiţe şi calcule ? Este un radioamator cu expe- 
rienţă, un montor bun, un executant admirabil, dar ca să 
poţi înţelege maşina lui Gross ai nevoie de altfel de cu- 
noştinţe. 

Mullenberg ascunse mapa într-o casetă de oţel şi trecu în 
camera vecină. Hans lipea ultimii conductori. Mirosea a colo- 
foniu ars. 

Iată înfăptuit, în sfîrşit, visul unei întregi pleiade de in- 
ventatori şi savanţi | Și totuşi întruchiparea acestui „vis“ este 
întrucîtva stîngace, gieoaie. Şasiul putea fi de dimensiuni 
mai mici, dacă partea de forţă ar fi fost montată mai în faţă. 
Atunci tabloul de comandă s-ar afla mai în spate şi n-ar mai 
fi nevoie de platformă. 

„„„Să te urci pe platformă la tabloul de comandă, să conec- 
tezi grupul de acumulatoare la clamele ionizatorului. Apoi 
să dai drumul curentului la dinam... Atunci, pe*o rază sub- 
ţire, care ionizează aerul, curentul se transmite ca printr-un 
conductor metalic. El poate fi recepționat la distanţă... Ai- 
cea-i problema. La ce distanță P Calculele arată că acest 
aparat va putea trimite curentul pînă la un kilometru. Şi 
asta-i deocamdată o victorie uriaşă. Dar Gross pretinde că 
distanţa poate fi oricît de mult mărită. Totul e să fie con- 
firmate calculele după care a fost construit emițătorui. Tre-. 
buie făcută proba. Dar asta numai afară din oraş se poate 
face. Şi-i legată de prea mari cheltuieli | Numai transportul 
aparatului cât costă... 

— Gata, domnule Miillenberg | Hans apăru, zîmbind vic- 
torios, din spatele aparatului. 

Mullenberg simţi, cum i se strînge inima. 

— Să-l așteptăm pe Gross. Trebuie să vie — spuse el 
posomorit. 

Și Hans se posomori. 

— Dar despre ce-i vorba, domnule Miillenberg ? îl în- 
trebă el insistent. 

__— Ascultă, Hans! Stai jos! Trebuie să-ți explic totul. 
Sînt un om cu spirit de observaţie şi cred că nu greşesc 
încredințîndu-ţi o taină importantă. Eşti un om cinstit... sînt 
convins de asta,.. eu la fel. Şi totuşi... îţi dai seama că sîntem 
pe cale să săvirşim o crimă ? Şi încă ce crimă înspăimîn- 
tătoare ! Aparatul nostru e gata. Nu mă îndoiesc 'că încer- 
carea lui va confirma pe deplin speranţele doctorului... 

Se apropie 'de Hans şi cu ochii mici îl privi ţintă. 

— Hans, dumneata ştii ce maşină e asta ? 

O nedumerire plină de neliniște se oglindi pe faţa tînă- 
rului. | 

— Cum? Nu e un... aparat pentru transmiterea energiei 
electrice la distanţă, fără conductori ? 

— Ba da, Hans... asta este. Dar închipuieşte-ţi că ne-am 
propune un alt scop. Că am renunţa la folosirea industrială 
a maşinii... Dacă prin „cablul nostru invizibil“, pe raza ioni- 
zată, am trimite de pildă un curent alternativ de o frecvenţă 
şi o putere în stare să distrugă orice organism... 

Ochii lui Hans, tot mai mari, priveau cu spaimă. 

— Razele morţii| şopti el. 

— Razele morţii — confirmă Millenberg. Acelea pe care 
pînă în ultima clipă le-a căutat Marconi, pe care le caută, 
din fericire fără nici un rezultat, cercetătorii în toate labo- 
ratoarele militare din lume. 

Deodată, Hans se încruntă. 

— Aşadar, domnul Gross... 

— Stai, nu te grăbi! Gross... Hm!... E caraghios, dar 
Gross nu admite nici măcar „gîndul“ că ideea lui ar putea 
fi folosită în acest scop. El pur şi simplu ignorează o astfel 
de posibilitate. Ca să înţelegi, trebuie să-l cunoşti pe Gross 
cum îl cunosc eu, să cunoşti cinstea lui cristalină şi nesfîrşita 
lui naivitate politică. În sfîrşit, el nu este vinovat că desco- 
perirea lui într-adevăr genială poate găsi şi o astfel de apli- 
care. Asta este... Acum înţelegi, Hans, ce se va întîmpla 
dacă invenţia lui Gross încape pe miinile lor.P Noi sîntem 
oameni de ştiinţă, oameni de cultură. Nu trebuie să admitem 
așa ceva | 

Cuprins de tulburare, Hans umbla dintr-un colţ în altul 
al camerei, aruncîndu-şi de fiecare dată privirile afară, pe 
fereastră. Da, nu e de admis aşa ceval Totuşi... Poate nu 

se cuvine să se amestece... dar are şi el ceva de spus, deşi 
poziţia lui coincide cu poziţia lui Miillenberg. 

Şi iată că soseşte clipa cînd în faţa unui eveniment ne- 
aşteptat şi uluitor se sfarmă obişnuitele forme ale comportării 
reciproce dintre oameni. 

Dezorientarea dispare de pe chipul lui Hans. Deodată, 
sub influenţa unui nou gînd, priveşte liniştit şi foarte sever. 
Acum Hans e parcă mult mai matur, mai matur chiar decît 
Mullenberg, şi capătă noi drepturi. 

— Cum vine asta ?. întrebă el cu asprime. Zece ani aţi 
lucrat la această invenţie... şi abia acum aţi înţeles ce aţi 
creat ?| 

Cu cîteva minute mai înainte, pe cînd era tînăr, foarte 
tînăr, n-ar fi îndrăznit să-i vorbească astfel inginerului. 

Millenberg tăcu multă vreme înainte de a-i răspunde. Se 
încordă tot în sine, înăbuşindu-şi protestul şi... acceptă mus- 
trarea lui Hans. *, 

— Ai dreptate, Hans — rosti el, în sfîrşit, lungind cuvin- 
tele şi parcă răspunzîndu-şi sieşi. Asta nu se poate justifica... 
deşi, cu puţină bunăvoință, se poate înţelege... Oamenii fac 
istoria, dar şi istoria îi face pe oameni. [i face şi... îi schimbă. 
E adevărat, nu întotdeauna la timp, ca în cazul meu de 
pildă... şi nu pe toţi, ca de pildă pe Gross. Dumitale ţi-e 
mai uşor să înţelegi prezentul pentru că eşti tînăr, nu eşti 
legat de trecut... Cînd am început lucrul, nimănui nu i-ar 
fi trecut prin minte ce se va petrece acum la noi. Germania 
nu-l cunoştea atunci pe Schicklgruber !. Viaţa nu se norma- 
lizase încă, dar noi eram convinşi că furtuna stîrnită de război 
se va potoli curînd şi viaţa va intra din nou pe făgaşul ei 
normal. Nu fiecare dintre noi, cei bătrîni, Hans, poate să 
înţeleagă că nu mai are ce aştepta... Am ştiut întotdeauna 
ce ascunde în sine ideea lui Gross, dar am aşteptat. Speram 
că roata istoriei va reuşi să facă această cumplită răsturnare 
înainte de a ne fi atins noi ţinta. Și poftim |... Ținta a fost 
atinsă, iar... răsturnarea nu s-a produs... şi cine ştie cît va 
mai dura pînă... | 

Millenberg căzu pe gînduri. Hans continua să păşească 
pe aceeaşi diagonală — de la fereastra din colţ, spre uşă şi 
înapoi. 


i Adevăratul nume al lui Hitler. 

— Vine... exclamă el, în sfîrşit. | 

Amîndoi scoaseră capetele pe fereastra deschisă. Gross mai 
că alerga, strecurîndu-se printre pietoni ; pe faţa lui se citea 
triumful. 'Coborînd de pe trotuar, ca să traverseze strada, 
îi făcu semne victorios lui Mullenberg. Peste o clipă se nă- 
pusti în laborator, gîftind. 

— Fi, prieteni... puteţi să mă felicitaţi |... Pfui, ce-am obo- 
sit... Temerile dumitale s-au dovedit neîntemeiate, Mullen- 
berg... Nici o grijă| Administraţia municipală este extrem 
de interesată de maşina noastră... Dacă încercarea reuşeşte, 
iau asupra lor toată procedura de brevetare, cu condiţia să 
le revină lor în exclusivitate dreptul de exploatare. Ştiţi ce 
condiţie le-am pus şi eu ? Să organizeze proba cu mijloacele 
lor. Chiar astăzi. Ne dau ei autocamion şi ne găsesc şi un 
loc potrivit. Ce zici, Miillenberg ? Nu-i aşa că-i grozav ?... 

— Stai puţin... Cu cine ai stat de vorbă? 

— Cu domnul Weintraub. O, e cel mai simpatic om din 
lume | Inginer al administraţiei. A fost împuternicit să poarte 
discuţiile. Vezi ? Dacă nu publicam nota în „Gazeta teh- 
nică ... 

— Bine, dar care sînt totuşi condiţiile ? Cum va fi păstrat 
secretul construcţiei ionizatorului şi a receptorului ? 

— Acceptă toate condiţiile noastre. Pînă şi organizarea 
producţiei şi a exploatării admit să se facă sub controlul 
oamenilor noştri. Cît despre remuneraţie, Weintraub a făcut 
aluzie la o sumă astronomică. Recunosc importanţa mondială 
a acestei descoperiri. Toate acestea le vom discuta amănunţit 
de îndată ce se vor convinge că emițătorul acţionează la »o 
distanță suficientă. Un kilometru, în general, socotesc că-i 
puţin, dar dacă proba reuşeşte, iau asupra lor toate chel- 
 tuielile.., Înţelegi ? Ne pun totul la dispoziţie ca să începem 
perfecţionarea aparatului şi fac imediat demersurile pentru 
brevetare. Ce vrei mai mult ? 

— Aşadar, mai avem timp... — oftă Mullenberg uşurat. 
Va să zică pînă nu mărim distanţa de acţiune, putem să 
păstrăm secretul... 

— Bineînţeles, Mullenberg ! 'Toate rămîn cum au fost. Ei 
numai ne pun fonduri la dispoziţie. Îţi dai seama ce însem- 
nează asta pentru noi acum, în situaţia financiară în care 
ne aflăm P Ha-ha... La naiba, dar nu-i rău de loc... Şi acum, 
dragii mei, ne putem permite un mic banchet. Mi-e o foame 

de lup. Unde-s bunătăţile pregătite pentru jubileu ? Frau 
Lisette |... Hans, nu-ţi închipui ce fericit sînt că nu mai 
trebuie să ne despărțim de dumneata! Şi trebuie să recu- 
nosc 'că eram aproape s-o facem... Lisette |! strigă el deschi- 
zînd larg uşa şi ciocnindu-se în prag de gazda care, roşie 
de emoție, abia apucase să-şi ridice capul de la gaura cheii. 
+ 
+ * 


Evenimentele începură să se desfăşoare într-un tempo acce- 
lerat. 

La ora 5 după-amiază, două automobile porniră din fața 
casei în care era instalat laboratorul doctorului Gross. În 
camionul din față, acoperit cu o prelată, se aflau piesele 
aparatului, demontat pentru a fi transportat mai uşor, și 
agregatele de recepţie. Patru muncitori sub conducerea lui 
Hans, toți în salopete câfenii, însoțeau preţioasa încărcătură. 

Îndată după autocamion, fără să se grăbească, porni şi 
limuzina lui Weintraub. Acesta şedea alături de şofer, iar 
Gross şi Miillenberg în spate. Toţi trei discutau cu însufle- 
ţire. Domnul Weintraub era politicos, prevenitor şi temerile 
lui Miillenberg începură treptat să se risipească, deşi luase 
cu fermitate hotărîrea să fie prudent şi să nu slăbească vigi- 
lenţa nici pentru o clipă. | 

De cîteva ori Miillenberg încercase să afle încotro îi duce 
maşina. El cunoştea bine împrejurimile Miinchenului. Wein- 
traub însă habar n-avea, aşa că din răspunsul lui cu greu 
puteai să înţelegi unde se află locul ales de administrație 
pentru experienţe. 

Trecînd, de centura oraşului, maşinile porniră pe şoseaua 
Wolfratshausen, spre sud-vest. Era o zi călduroasă. În dreapta 
se întindeau ca o panglică nesfîrşită livezi înflorite, iar în 
stînga, şerpuind, Isarul cel zgomotos şi verde ca smaraldul 
se apropia din cînd în cînd de şosea. 

Pe la orele şapte seara, maşinile cotiră brusc la dreapta, 
pe o altă şosea, şi curînd se opriră în faţa porţii unui gard 
nesfîrşit de scînduri. Miillenberg observă imediat paza în- 
armată de la poartă şi simţi cum i se opreşte inima. 

— Ce-i aici ? întrebă el. 

— Un poligon de artilerie — răspunse Weintraub. Acum 
însă nu funcționează. Se pare că e în reconstrucție. De aceea 

departamentul militar ne-a permis cu amabilitate să-l folosim 
pentru experienţele tehnice. 

Trecu pe la punctul de control, prezentă nişte documente, 
după care porţile fură date în lături şi maşinile intrară 
înăuntru. 

În faţa lor se întindea o cîmpie uriaşă, care se înălța trep- 
tat spre orizont şi acolo se transforma într-un şir lung de 
dealuri. Suprafaţa netedă a cîmpiei, străbătută toată de şan- 
ţuri lungi şi strîmte, se desfăşura pe zeci de kilometri. Era 
greu să-ți poţi închipui un loc mai adecvat pentru trageri 
de artilerie, ca şi pentru experimentarea aparatului lui Gross. 

În dreapta se afla un grup mic de clădiri: 'cazărmi, depo- 
zite de muniții, o' remiză de tunuri, un garaj. Citeva 
construcții mai mici se zăreau în diferite puncte ale poli- 
gonului. Pe alocuri mişunau oameni care apăreau şi dispă- 
reau pe neaşteptate sub pămînt; ei instalau ţinte, semne 
şi continuau să traseze complicate forme geometrice pe 
cîmpia poligonului. Autocamioane cărau pămîntul ps care 
aceştia îl săpau. 

Comandantul poligonului, prevenit probabil prin telefon 
de la punctul de control, le ieşi în întîmpinare şi îi salută 
respectuos pe Weintraub şi pe însoțitorii lui. Cu o amabi- 
litate exagerată îi invită pe oaspeţi să-şi aleagă singuri orice 
loc, unde vor voi, pentru încercarea aparatului. Dacă va fi 
nevoie, le pune și oameni la dispoziţie. 

Măgulit de atîta atenţie, Gross umbla de colo-colo cu 
aerul unui cocoşel semeţ —. pînă şi mişcările îi erau parcă 
mai puţin agitate. Din cînd în cînd îi arunca o privire 
sarcastică prietenului său care păşea mohorît în urma lui. 

— Ei, ce zici, dragă Ahasver? glumi el ironic, profi- 
tînd de un moment cînd nu se afla nimeni în preajma lor. 

— Quidquid id est timeo danaos et dona ferentes 1 — 
scandă Miillenberg drept răspuns. 

Soarele coborîse aproape la orizont cînd aparatul lui Gross 
fu asamblat şi „pus în baterie“. Hans şi cei patru muncitori 
duseră cu maşina pe cîmp două agregate de recepţie. Fiecare 
dintre ele, în afară de receptorul de curent, era format 
dintr-un grup de lămpi electrice dispuse pe o riglă verti- 


1 „Orice-ar fi, de grec, chiar cînd vine cu daruri, fereşte-te.“ 
(Virgiliu, „Eneida“). 

cală şi o sirenă electrică. Folosind indicaţiile unuia dintre 
lucrătorii de pe poligon, Hans instală agregatele cu recep- 
toarele îndreptate spre aparatul emiţător, unul cam la un 
kilometru distanță, celălalt la vreun kilometru şi jumătate. 

Apoi se înapoiară. În urma dispoziţiei date de comandantul 
poligonului, clopotul de pe clădirea principală anunţă înce- 
tarea oricăror lucrări pe cîmp. 

Privind întinderile pe care începeau să se aştearnă umbrele 
serii, Miillenberg observă cu mirare cum poligonul prinde 
dintr-o dată viaţă. Asemenea unor furnici, oamenii, care de 
departe păreau nişte puncte negre, ieşeau de sub pămînt unul 
după altul şi adunîndu-se în nişte pete compacte, se scur- 
geau pe poligon spre clădiri. 

Mullenberg îşi duse binoclul la ochi. Erau detaşamente 
de oameni înarmaţi cu lopeţi, tîrnăcoape sau răngi. Cu cît 
se apropiau mai mult, cu atît vedea mai desluşit chipurile 
lor murdare, istovite, trupurile încovoiate sub greutatea unel- 
telor. Pe mulţi dintre ei hainele atîrnau în zdrenţe. Detaşa- 
mentele se mişcau sub paza unor naziști înarmaţi, ghiftuiţi... 
Millenberg înţelese : erau acei oameni care dispăreau stupid 
şi pe neaşteptate din viaţă, cei despre care chiar şi rudele 
se străduiau mai mult să gîndească decît să vorbească cu 
glas tare... 

Deţinuţii treceau prin dreptul celui mai îndepărtat dintre 
agregatele aşezate de Hans şi dispăreau după grupul de 
clădiri. 

Abia după vreo oră, poligonul rămase pustiu. Se întune- 
case de-a binelea. 

Gross şi Millenberg terminaseră între timp montarea şi 
reglarea aparatului. Amîndoi erau emoţionaţi. Sosise clipa 
hotărîtoare a încercării. Nu le rămînea decît să pună în 
funcţiune motorul generatorului, să conecteze acumulatoa- 
rele şi să lanseze energia în spaţiul întunecat. 

Direcţia razei fusese determinată dinainte cu ajutorul vi- 
zorului. Iată cadranul. Dacă slăbeşti şurubul de strîngere 
şi deplasezi cadranul chiar cu un milimetru, raza ionizato- 
rului va trece pe lîngă ţintă. Atunci totul va eşua; dom- 
nul Weintraub nu va mai arăta probabil nici un interes faţă 
de această „descoperire genială“ şi va fi fără îndoială mai 
puţin prevenitor cu ei. Dar Gross... Pentru Gross ar fi o 
tragedie. E atît de sigur de victorie ! 

Nu. Millenberg nu e şi nici nu va fi vreodată în stare 
să-şi înşele prietenul! Să decurgă totul în mod firesc... 
deocamdată. În definitiv, dacă curentul nu va ajunge sau 
dacă nu se va transmite de loc? Parcă poţi să fii sigur că 
ai prevăzut totul ? 

— Începem ? 

În glasul lui Gross, Miillenberg simţi emoție. În momentul 
hotărîtor, siguranţa parcă îl părăsise. 

— Totu-i gata... Să începem! spuse cu fermitate Miil- 
lenberg. 

Gross înălță capul şi cu paşi repezi se urcă pe platformă. 
Tabloul de comandă, puţin înclinat, se afla în faţa lui. Nu-i 
rămînea decît să apese pe piîrghii, să aştepte cîteva secunde 
— şi totul va fi limpede. Va fi rezolvată problema întregii 
lui vieţi... Nu... e cu neputinţă! Atît de simplu să se re- 
zolve o asemenea problemă ? În afară de Mullenberg, ni- 
meni nu simţea cîtă importanţă au aceste ultime mişcări ale 
mîinii deasupra tabloului de comandă... Acuma... Dar Gross 
se îndreptă din spate şi făcu un gest autoritar. 

— Vă rog să treceţi toţi aici, în dreapta... Aşa. Deci, 
domnii mei, începem experimentarea primului emiţător de 
energie electrică la distanță, fără conductor, construit de 
noi... . 

Millenberg se simţi prost. Această introducere solemnă 
era nelalocul ei. Gross îi amintea de un prestidigitator de 
circ. 

— „Domnilor, vă amintiţi desigur cu toţii vilva produsă 
de celebrul Marconi care, după cum se obişnuieşte să se 
spună, „a aprins luminile expoziţiei de la Chicago“ aflîn- 
du-se pe iahtul său „Electra“ în Marea Mediterană, aproape 
la celălalt capăt al globului pămîntesc. Nu se poate nega 
importanţa tehnică a acestui fapt în acea vreme. Dar dum- 
neavoastră ştiţi, bineînţeles, că emițătorul lui Marconi a 
jucat numai rolul unui semnal care a făcut ca energia uzinei 
electrice din Chicago să se reverse în reţeaua de iluminat 
a expoziţiei. Energia trimisă de Marconi n-ar fi ajuns nici 
să încălzească filamentul unui bec de lanternă... 

Rezemat de caroseria limuzinei, Miillenberg urmărea ex- 
presia feţei lui Weintraub. Se străduia să observe pe faţa 
acestuia semne că-l enervează peroraţiile vădit neinteresante 

şi inutile pentru el ale lui Gross... Dar nu, faţa lui Weintraub 
nu exprima nimic în afară de o atenţie încordată, respec- 
tuoasă. Oare într-adevăr el se înşela, iar Gross avea drep- 
tate ?... Desluşi în semiîntuneric faţa comandantului poli- 
gonului. Aceeaşi atenţie, acelaşi respect — ca la înmormîn- 
tarea unui necunoscut... 

Gross îşi termina discursul : 

— „Sarcina noastră — spuse el — este de a înlătura firele, 
de a elibera globul pămîntesc de povara reţelelor cu care îl 
înconjoară ' energetica modemă. Teoretic, această problemă 
noi am rezolvat-o. Să vedem acum dacă ea este rezolvată 
şi tehnic. - 

Se aplecă şi conectă becurile tabloului de comandă. Se 
auzi țăcănitul demarorului, motorul începu să vuiască, acele 
începură să' se mişte pe cadrane. 

Gross aşteptă. cîteva secunde. Apoi cu mişcări încete în- 
toarse un mîner aflat în partea de sus a tabloului. Grupul 
de acumulatoare începu să fumizeze lourent ionizatorului 
ale cărui tuburi, aidoma uncr ţevi de tun, ieșeau în faţa 
aparatului. Acum, din aceste ţevi ies raze nevăzute — „,ca- 
blurile aeriene“ ale lui Gross. Nu-i rămîne decit să unească 
aceste raze cu polii dinamului. 

În întunericul care-i înconjura nu se desluşea decât si- 
lueta lui Gross aplecată deasupra tabloului de comandă — 
alb, luminat. Faţa lui inspirată, încadrată de suviţe cărunte 
pe care le .mişca o boare de vînt şi buzele strîns închise 
îi aminteau de Beethoven. 

— Aparatul e îndreptat spre lămpi ? întrebă el încetişor, 
fără să-şi ia ochii de pe tablou. 

— Da — răspunse din întuneric Milleniberg. 

— Voi declanşa mai întîi sirena... Întoarse puţin butonul 
din dreapta, apoi spuse încet, ca pentru sine: Conectez 
reostatele... — şi îndreptându-se din spate, privi cu încor- 
dare înainte, în întuneric. 

Toţi ceilalţi priveau de asemenea, încremeniţi. Nu se 
auzea nimic în afară de vuietul motorului. Trecu o jumătate 
de minut. Miillenberg nu mai rezistă — ocoli maşina lui 
Weintraub şi dispăru în spatele ei, cît mai departe de 
vuietul motorului. Hans îl urmă. 

— Sună | spuse acesta încetişor şi nehotărît. 

Dar Miillenberg nu auzea nimic. 


— Sună, sună Auziţi ? 

Acum şi Miillenberg desluşi vuietul îndepărtat al sirenei. 
Se întoarseră amîndoi lîngă aparat. Gross sărise jos de pe 
platformă și, fixînd reostatele în poziţia de rezistență minimă, 
se alătură celorlalţi. Urletul sirenei, crescînd mereu, acoperea 
de pe acum zgomotul motorului. 

Pe feţele oamenilor care îl felicitau pe Gross apărură zîm- 
bete. Dar Gross, cuprins din nou de aceeaşi impetuozitate 
nestăpînită care-l caracteriza, se repezi spre tabloul de co- 
mandă. 

— Şi acum, lămpile | Imediat! Într-o clipă ! Priviţi acolo, 
înainte... | 

Răsuci uşurel butonul. Glasul sirenei se stinse repede. În 
aceeaşi clipă în depărtare se aprinse o coloană orbitoare de 
lumină. 

=— Bravo, domnule Gross | Felicitări ! strigă, plin de admi- 
raţie, Weintraub. Fi, acum putem spune că problema a fost 
rezolvată „şi teoretic, şi tehnic“ ? Dar cel de-al doilea re- 
ceptor ? 

d SE încercăm şi pe-acela. Vă previn însă, fără nici 
o speranță! lIonizatorul este calculat pentru acţiuni pînă 
la un kilometru. Difracţia razei este posibilă doar pe o dis- 
tanță de cîţiva metri... 

Mută ţeava puţin în dreapta, urmărind indicatorul ca- 
dranului. 

— Ei, vedeţi... L-am îndreptat asupra lămpilor celui de 
al doilea agregat... Nimic! 

Gross opri motorul, deconectă alimentarea ionizatorului şi 
sări jos de pe platformă. 

— Încercarea s-a terminat ? întrebă Weintraub. 

— Da, asta-i tot. 


— Permiteţi-mi să vă spun cîteva cuvinte... Sînt fericit 


că, printre cei dintîi, am avut prilejul să văd această mi- 
nune. Momentul pe care l-am trăit aici cu toţii va intra în 
istoria tehnicii mondiale. I-am felicitat deja pe doctorul 
Gross şi pe inginerul Millenberg pentru uriașul succes do- 
bîndit. Este absolut evident că atît din punct de vedere 
teoretic, cît şi tehnic, problema transmiterii la distanţă a 
energiei fără a folosi conductori este rezolvată. Dar asta nu 
e totul. Rămîne să o rezolvăm practic, adică să facem ca 
energia să poată fi transmisă la distanţe mai mari. Un kilo- 

metru nu poate avea o importanță practică. Nu mă în- 
doiesc că veţi face față acestei noi probleme, cu atît mai 
mult cu cît însuşi dumneavoastră aţi spus că teoretic aţi şi 
rezolvat-o.... 

— Toate calculele sînt făcute, nu ne rămîne decît să con: 
struim un nou emiţător — interveni Gross. 

— Şi... pentru ce distanţă sînt făcute calculele dumnea- 
voastră ? 

— Zece kilometri — răspunse pe nerăsuflate Gross. 

— Minunat... Aşadar, încă un pas şi veţi fi cu adevărat 
un om mare, doctor Gross. Cît timp vă trebuie ca să realizaţi 
noul emiţător ? 

— Depinde... 

— Iertaţi-mă, înţeleg... Chiar mîine ne întîlnim să dis- 
cutăm condiţiile şi să semnăm convenţia. Vă punem totul 
la dispoziţie. Dar pînă nu-i terminată procedura de breve- 
tare, cred că mă înţelegeţi, toate acestea trebuie să rămînă 
în cel mai mare secret. Nici un fel de informaţii în presă, 
nici un fel de discuţii, cu oricine ar fi, în afară de noi, cei 
de faţă. Deocamdată n-aţi descoperit nimic. Aceasttt este 
chiar în propriul dumneavoastră interes... Şi acum, încă o 
problemă, doctor Gross. Pe şeful administraţiei noastre, care 
m-a împuternicit să mă ocup de această chestiune, îl inte- 
resează extrem de mult descoperirea dumneavoastră. Întrucît 
încercarea s-a terminat cu succes, vă transmit rugămintea ca 
mîine să demonstraţi şi în faţa domniei-sale posibilităţile 
emiţătorului. Cred că asta va avea o influență hotărîtoare 
asupra bunului mers al problemei care ne preocupă pe toţi. 

— Bineînţeles, cu plăcere — primi Gross. 

— Atunci, foarte bine. În acest caz n-are nici un rost să 
mai luăm aparatul de aici. Nădăjduiesc că domnul Flaucher 
va şti să-l păstreze în deplină siguranţă, la adăpost de orice 
mînă sau privire străină 2... 

— Puteţi fi liniştit — răspunse zîmbind comandantul poli: 
gonului. Paza poligonului se face după regim militar. 

Dădu ordin să se aducă prelata. 

— Unele piese nu le putem lăsa aici — observă Miillen- 
berg. Noaptea ar putea să fie umed | 

-— Te gândeşti la... — începu Gross. 

— Atunci scoateţi aceste piese şi le vom duce în magazie. 

= Mă refer la adaptorul ionizatorului care trebuie păstrat 
într-un mod deosebit — spuse cu hotărîre Miillenberg, strîn- 
gînd în întuneric mîna lui Gross. Mai bine îl luăm cu noi. 

Urcînd greoi pe platformă, el scoase repede din spatele 
ionizatorului un tub destul de mic şi învelindu-l într-un ziar, 
îl strecură în buzunarul de la piept. Aparatul fu acoperit 
cu prelata. | 

— Foarte bine — încuviință Weintraub. Atunci, putem 
pleca. 

Miillenberg urcă ultimul în automobilul lui Weintraub. 
Sentimentul apăsător de răspundere, de neliniște în legătură 
cu soarta descoperirii lui Gross nu-l părăsise nici o clipă, 
în ciuda faptului că nu observase în comportarea lui Wein- 
traub nimic care să-i mărească temerile. 


* 


După cum se înţeleseseră, Gross şi Miillenberg urmau să 
se întîlnească spre prînz la laborator, ca să discute între patru 
ochi unele detalii ale viitorului contract cu municipalitatea. 

La ora două, Gross avea întîlnire cu Weintraub la ad- 
ministraţie. Pe Hans nu-l mai chemară, întrucît nu era ni- 
mic de lucru; el va veni după ora cinci, cînd vor merge 
din nou la poligon. 

Miillenberg sosi mult mai devreme. Închise bine uşa în 
urmă, o rugă pe frau Lies să nu-l deranjeze şi începu să 
umble cu paşi rari dintr-un colţ într-altul al camerei, mătă- 
hălos şi posomorît ca un nor de furtună, cu mîinile prinse 
la spate sub haina descheiată. 

Da, sosiseră zilele unor grele încercări. Ce stupid! De 
fapt nu se petrecuse nimic neaşteptat. Ba dimpotrivă. Timp 
de zece ani lucrase cu pasiune la înfăptuirea ideii lui Gross. 
Era parcă hipnotizat de această problemă tehnică. Şi iat-o 
rezolvată. lar acum, cînd starea aceea de hipnoză se risipi, 
înţelegea limpede că de fapt rezolvarea acestei probleme a 
dus la construirea unei maşini infernale, pe care ei sînt pe 
cale să o ofere în dar duşmanilor lumii civilizate. Nul 
Maşina trebuie imediat distrusă ! Da, distrusă, căci de ascuns 
nu mai pot s-o ascundă. 

Un kilometru sau douăzeci de kilometri — e totuna : ideea 
a fost realizată. După cum se ştie, marile descoperiri „pla- 

nează totdeauna în aer“. Cu atît mai uşor poate fi desă- 
vîrşită o descoperire gata făcută. Aparatul lui Gross există. 
A funcţionat şi a fost văzut cum funcţionează. Nimic nu-i 
mai poate opri să ducă ideea pînă la capăt... 

Ah, afurisită treabă | 

Dar poate că nu-i aşa... E oare chiar atît de simplu să 
poţi reconstitui aparatul ? Oricum, lor le-au trebuit zece ani 
de muncă pasionată şi plină de abnegaţie, dusă cot la cot, 
pînă să găsească principiul razei ionizante şi să-l pună în 
practică... Numai această piesă mică — adaptorul ioniza- 
torului — cât s-au chinuit pînă l-au realizat! Iată-l, cheia 
întregii probleme, inima aparatului, învelit aici, într-o bucată 
de ziar... Acest tub de mărimea unui stilou e totul. Restul ? 
Fleacuri | Orice electrician priceput poate să reconstituie apa- 
ratul. În acest tub însă este întruchipată şi ideea lui Gross 
şi imensa inventivitate de constructor a lui Millenberg. 
În el e tot secretul. El e totul! 

Mullenberg are senzaţia că în acest tub este închisă însăşi 
viaţa lui. Asupra lui îşi concentrează toată atenţia, toate 
gîndurile. Ca înecatul de un pai, de el îşi leagă toată spe- 
ranța că va putea îndrepta lucrurile ; atîta timp cât îl are 
în mînă, nu-i totul pierdut. Puse cu grijă tubul înapoi în 
buzunar. Nu, n-o să le dea tubul. La urma urmei, îl. poate 
pierde, poate să-i cadă din buzunar cînd se apleacă să 
coboare din maşină. 

Dar poate că într-adevăr nu se petrece nimic înspăimîn- 
tător. Nu cumva toate temerile lui sînt rezultatul nervilor săi 
zdruncinaţi ? Gross crede cu sinceritate în lege, în dreptate, 
în morală, în cinste... Nu |! Toate acestea nu mai există acum 
în Germania. Trebuie să-l convingă pe Gross, să-l facă să 
înţeleagă... 

Gross vine mulțumit, mîndru şi plin de însufleţire; mai 
vesel ca oricînd. Mullenberg ghiceşte în starea lui sufle- 
tească urmele discuţiilor avute de curînd în sînul familiei, 
referitor la bunăstarea viitoare, la o maşină proprie, la o vilă 
confortabilă pe malul Isarului sau la Baden. 

— Millenberg, dragul meu, văd că tot mai eşti pbsomorit. 
Oare ziua de ieri nu te-a liniştit ? spuse Gross, strîngînd cu 
prietenie mîna mare şi păroasă a acestuia. 

— Am donmit prost — răspunse Miillenberg, încercînd să 
zîmbească. Mă cam supără inima... 

— O să-ţi vindecăm inima | Acum sigur o' vindecăm. Încă 
un mic efort, şi ne vom ocupa de reparația generală a pro- 
priului nostru organism. Cei mai buni doctori, staţiuni bal- 
neare... Cred că acum n-ai să te mai plîngi de bani... — rîde 
Gross mulţumit. 

Aşezîndu-se la masă, alcătuiră lista noului utilaj necesar 
în laborator pentru ultima etapă a lucrului. Apoi calculară 
cheltuielile făcute de ei în decursul acestor zece ani pentru 
întreaga lucrare. Răsplata, desigur, ar trebui să depăşească 
mult totalul acestor cheltuieli. Dar în orice caz, pentru orien- 
tare, un astfel de calcul nu strică. 

În sfârşit, toate problemele referitoare la partea materială 
fură puse la punct. Gross mai avea la dispoziţie o jumătate 
de oră. 

— Dăruiește-mi mie această jumătate de oră — îl rugă 
Millenberg. Vreau să mai stăm 'de vorbă. 

— Cu plăcere, dragul meu. Gross îl privi, oarecum mirat, 
şi aşteptă. 

Mullenberg se ridică în picioare şi începu să umble pe 
diagonală prin cameră, 

— Ascultă, Gross — începu el — acum ai să te duci la 
această administraţie, să-i zicem municipală, şi ai să vinzi 
munca noastră de zece ani. lartă-mă, te rog, dragul meu 
prieten, dacă am să mă refer puţin la politică... Fără asta, 
din păcate, nu pot. Numai... te rog, Gross, să discutăm li- 
niştit, prieteneşte. Crezi într-adevăr că ei nu ştiu că inven- 
ţia dumitale poate servi drept armă de distrugere ? 

— Armă de distrugere... — repetă Gross, descumpănit. 

— Da. Eu sînt convins 'că „Razele morţii“ le sînt acum 
mai scumpe decât orice revoluţie în industrie sau în tehnică. 

— „Razele morţii“... Ihm |... Dă-mi voie, Mullenberg, dar 
eu sînt autorul acestei invenţii... ea va fi brevetată, este pro- 
prietatea mea ; deci pot să dispun de ea după propria mea 
apmeciere. Eu închei contractul cu administraţia municipali- 
tăţii numai pentru folosirea invenţiei. mele în scopuri indus- 
triale bine stabilite. Dacă vrei, am să stipulez în miod special 
acest lucru. Dar nu înţeleg. La urma umnei am de-a face cu 
municipalitatea, nu cu departamentul militar ; de unde pînă 
unde „armă de distrugere“ ?! 

— Gross dragă, dar știi bine că la noi toate instituţiile le 
conduc naziștii. De ce n-ar fi şi la municipalitate ? E război. 

Înţelege că indiferent cărui departament sau instituţii i-ai 
propune maşina dumitale, ea tot în miinile militarilor o să 
ajungă. Și-atunci ?... Mi-e groază, Gross, să mă gîndesc la 
ceea ce va fi pe urmă. Cea mai mare nenorocire pentru în- 
treaga contemporaneitate ! Asta va fi maşina dumitale, a 
noastră... Gîndeşte-te că vom avea pe conştiinţă moartea 
atitor oameni, că vom fi traşi la răspundere în faţa întregii 
omeniri | 

Gross ascultă uimit aceste cuvinte rostite pe un ton atît 
de neobişnuit, şi deodată se simţi cuprins de o spaimă ne- 
bună : dar dacă Mullenberg are dreptate? | 

— Ce propui? îl întrebă el, tresărind. 

— Am mers atîț de departe, încît ne va fi greu să ne 
mai descurcăm. Aducem mîine aparatul în laborator, sub un 
pretext oarecare, şi... îl lichidăm. Semnarea contractului cu 
ei trebuie amînată pînă la verificarea definitivă a calculelor. 
Verificarea va arăta că am greşit şi că deocamdată nu putem 
mări bătaia. 

— Cum ?1... Cum adică P Să înmormîntăm propria noastră 
descoperire ? Să înşelăm oamenii... care poate la fel ca şi 
noi se gîndesc la progresul tehnic ?... De unde ştii că nu- 
tresc alte gînduri ? Nu, Muillenberg |! Pînă nu m-am convins 
că vor să ne înşele nu fac eu aşa ceva. Ştiu că dumneata 
eşti călăuzit de cele mai bune intenţii, dar... Uite, dă mîna 
aici... Crede-mă că niciodată n-am să permit ca marea noas- 
tră cucerire tehnică să se transforme într-o armă de distru- 
gere a oamenilor. Dacă ar fi aşa, desigur, n-aş sta nici o clipă 
în cumpănă, aş distruge cu mîna mea munca noastră de 
atîţia ani | 

Miillenberg se linişti întrucîtva. El cunoştea caracterul 
ferm al lui Gross. | 

Gross se ridică. Era timpul să plece la administraţie. 

— Hai, fruntea sus, bătriîne! N-ai nici o grijă... La cinci 
ne întîlnim în colţ, la o halbă de bere. Fix la cinci... 

+ 
% * 


Discuţia cu Weintraub luase sfîrşit. Gross era pur şi simplu 
uluit de rezultatele ei. Lista modestă a utilajului suplimentar, 
întocmită de el şi de Millenberg, nu numai că fusese accep- 
tată, dar — după sfatul lui Weintraub — chiar mult mă- 

fită. Suma de bani care i se oferea lui Gross drept răsplată 
era de-a dreptul astronomică: de opt ori mai mare decit 
presupunerile lui orientative |! 

Nemaipomenit |... Gross se pătrundea de un şi mai mare 
respect față de descoperirea sa, faţă de sine. însuşi. Într-a- 
devăr, şi-a subapreciat opera. Are dreptate Weintraub : nici 
propriile lui vorbe referitoare la viitoarea revoluţie în ener- 
getică nu oferă un tablou complet al perspectivelor... Nici 
el nu-şi dă seama pe deplin de importanţa practică a inven- 
ţiei lui. Da, ei l-au apreciat în mod just! 

Nu-i mai rămîne decît să semneze contractul. Dar asta nu 
intră în competenţa lui Weintraub. Îl conduse pe Gross la 
Ricksheim, şeful administraţiei. Vizita lor era aşteptată. 
Intrară fără să mai aştepte la rînd. 

Ricksheim, roşu, chel, rotofei şi strălucitor, se ridică în 
întîmpinarea lor şi-l salută respectuos pe savant. . 

— Doctor Gross, sînt încîntat să vă cunosc! Domnul 
Weintraub v-a transmis, desigur, rugămintea mea... Vreau 
să asist şi eu la demonstrarea minunatei dumneavoastră in. 
venţii. Admirabil|! Mă simt ca înaintea unui spectacol in- 
teresant. 

Weintraub citi textul contractului pregătit dinainte. Sensul 
lui consta în aceea că administraţia cumpăra nu numai apa- 
ratul gata făcut, ci şi viitorul emiţător de energie la o distanţă 
de zece kilometri, în eventualitatea că doctorul Gross va 
reuşi să construiască un asemenea emiţător. Gross se obliga 
ca în termenul cel mai scurt să-şi termine lucrarea cu mij- 
loacele pe care administraţia, la cererea lui, i le va pune 
la dispoziţie, iar dacă încercările vor confirma justețea cal- 
culelor lui Gross, tot lui îi va fi încredinţată organizarea 
producţiei de emițătoare şi relee pentru diferite scopuri. 

În general, contractul nu prevedea deocamdată nici un fel 
de obligaţie pentru Gross, în afară de una singură — aceea 
de a-şi continua lucrul — pe care el, oricum, chiar cu mij- 
loacele lui modeste, tot nu l-ar fi întrerupt... 

— Dacă nu aveţi nici un fel de obiecţii sau completări 
la text, putem semna contractul — propuse Ricksheim. 

Gross îşi aduse aminte. La naiba, era cît pe-aci să uite 
făgăduiala dată lui Millenberg | 

— Daţi-mi voie, aş vrea să se precizeze întrucitva o anu- 
mită chestiune. Vedeţi, este vorba de faptul că... Se fistici : 

cum să le spună fără să le sugereze chiar el ideea „razelor 
morţii“ P Este vorba despre faptul că... pot fi... diferite apli- 
cări ale acestui aparat... 

Gross îşi ridică privirea şi tresări. Nu mai vedea nimic în 
afară de faţa lui Ricksheim care, asemenea unui balon, 
plutea drept în faţa lui, pe fondul întunecat al tapetelor din 
cabinet. 

Dar era acum cu totul altă faţă. Ultimele cuvinte ale 
lui Gross o schimbaseră deodată în mod magic. Ceva se 
pleoştise, se boţise pe această faţă, de parcă în interiorul ei 
ar fi plesnit un resort, resortul care a menţinut pe ea ex- 
presia de corectitudine şi naivitate oficială de pînă acum. 
Faţa aceasta îi zîmbea lui Gross dezgustător, complice. Sprîn- 
cenele săltate se împreunaseră formînd o singură linie, iar 
din colţul ochilor pornea acum un evantai de riduri. În pupile 
i se aprinseseră scîntei jucăuşe, sinistre. 

Făcînd o sforţare, Gross îşi mută privirile asupra lui 
Weintraub. 

Acelaşi lucru... Era un zîmbet cumplit de hidos,. ca al 
unui părtaş la o fărădelege, în faţa căruia nu mai are rost 
să porţi mască. 

— Ehei, doctore... plesni într-o horcăială dulce -balonul 
roşu. Doctore Gross, sînteţi un om de zahăr! Dar aveţi o 
părere prea proastă despre perspicacitatea noastră. Cum vă-n- 
chipuiţi că n-o să ţinem seama de „diferitele“... exact, bine 
spus... „diferitele“ aplicări ale acestui aparat ? 

Deodată avertismentele lui Mullenberg răsăriră cu o uimi- 
toare limpezime în mintea lui Gross. Înţelese întreaga hido- 
şenie a acestor zimbete. Un sloi de gheaţă îi trecu prin 
spate. Simţea că tremură. Totul era pierdut... 

— Adică... bîigui el cu glas stins. 

—" Adică nu trebuie să precizăm nimic — îl întrerupse 
dulceag Ricksheim, care tot nu-şi înţelesese greşeala. Puteţi 
fi pe deplin liniştit. Ştim noi cum să aplicăm minunata 
dumneavoastră invenţie, căreia îi este dat probabil să joace 
un rol măreț în istoria celui de-al treilea Reich. Să presu- 
punem că din clipa cînd armata germană va fi dotată cu... 
„emiţători de energie fără conductori“... 

Un zîmbet josnic îi trecu iarăşi pe faţă. Dar Gross nu mai 
putea rezista. Simţi cum i se urcă sîngele la cap. 

— Nu strigă el, sărind în picioare şi lovind cu palma 
în masă. Aşa ceva n-o să se-ntîmple niciodată |. Nu sînt de 
acord | Nu vreau să fiu părtaş la politica voastră mîrşavă | 
Nici un fel de contracte | Poftim... 

Luă contractul din faţa lui Ricksheim şi îl rupse în bucăţi. 

Măştile dispărură de pe feţele interlocutorilor săi. O clipă 
rămaseră năuciţi. Nu se aşteptau de loc ca lucrurile să ia 
o astfel de întorsătură. 

În clipa următoare însă, Ricksheim întinse mîna spre o 
plăcuță de ebonită aflată pe biroul lui şi, jucîndu-se parcă, 
apăsă pe unul din butoanele aflate pe ea. 

Gross se împieptoşă : 

— Invenţia doctorului Gross nu există! Țineţi minte 
asta | 

Se întoarse şi ieşi repede din cabinet. Coridorul lung i se 
păru nesfîrşit. Pe coridor. nu era nimeni. Orele de birou 
luaseră sfîrşit. Iată şi vestibulul. Chiar la intrare un tînăr 
îi tăie drumul. 

— Vreţi să ieşiţi în stradă ? întrebă el. 

— Bineînţeles | îi răspunse Gross iritat. 

— Uşa aceasta este încuiată. Poftiţi, vă rog, pe-aici... — 
şi deschise o uşă din dreapta. 

Fără să bănuiască nimic, Gross se năpusti într-acolo. 


Capitolul IV 


AL PATRULEA GRUP DE ACUMULATOARE 


La cinci fără zece Millenberg intră în localul unde avea 
întîlnire cu Gross. 

Lîngă fereastră găsi o măsuţă liberă. Era un loc bun: îl 
va vedea pe Gross încă din stradă. 

Gross e de o punctualitate excesivă. Nu ţi-ar veni cu o 
clipă mai tîrziu, dar nici mai devreme. Ce însuşire o mai 
fi şi asta P În orice caz, este un fel de sport şi ca atare ne- 
cesită prezenţa unui anumit complex de trăsături: voinţă 
fermă, atenţie perseverentă, capacitatea de a aprecia în timp 
desfăşurarea evenimentelor, onestitate şi respect faţă de se- 
meni... Toate aceste calităţi, Gross le are că prisosinţă. Dacă 
a spus: „La cinci“, înseamnă că se va strădui să apară 
chiar în clipele cînd ceasul va bate ora cinci. De aceea punc- 
tualitatea nici nu este un efort pentru el, ci o obişnuinţă. 

Mai erau patru minute. 

Mullenberg comandă două halbe de bere. Au bere bună 
aici. O delicioasă bere neagră. Iată-l pe chelner venind tac- 
ticos. Sticla halbelor e aburită ; spuma catifelată, uşor bru- 
nată, se înalță deasupra lor ca nişte pălării de ciupercă. 

La ora aceasta în local e linişte şi prima bătaie a pendulei 
din perete Miillenberg o aude limpede. Prin dreptul ferestrei 
trecătorii se perindă doar dinspre stînga spre dreapta, şi-s 
toți bărbaţi. Alţii pentru Mullenberg nu există, căci numai 
printre aceştia poate să fie Gross. 

A doua bătaie. A treia. A patra... 

Millenberg nu-şi ia ochii de la fereastră. Să fi trecut fără 
să-l observe ? În cazul acesta glasul lui va răsuna îndată în: 
spatele său. 

A cincea bătaie. 

Spuma din halbe începe să se lase. Pălăriile ciupercilo 
s-au turtit... La mijloc începe să se vadă lichidul brun. 

E totuşi stupid să stai aşa. Fără să-şi ia ochii de la fe- 
reastră, Millenberg bea o jumătate din halbă ; inima începe 
să-i zvicnească neregulat. Bea şi restul, apoi merge la tele- 
fon. 

— Frau Lies, nu s-a întors încă doctorul? 

— Nu, nu s-a întors. 

Îşi simte inima undeva, în gitlej. Miillenberg se străduieşte 
să o liniştească bînd a doua halbă. În cincisprezece minute 
de emoție, neliniştea face loc certitudinii: s-a întîmplat... 

Îşi apasă mîna pe inimă: tubul ionizatorului e aici, în 
buzunar. Trebuie să-l ascundă sau să-l distrugă. Da, mai 
bine să-l distrugă. Dar cum? Să-l arunce în Isar... 

— Chelner, plata ! 

Luă autobuzul şi după zece minute cobori lîngă pod. 
Pietonii treceau pe trotuarele podului într-un şir nesfârşit. 
Unii stăteau lîngă balustrade, admirînd apele străvezii. 

La naiba, nu-i chiar aşa de simplu! Dacă aruncă tubul, 
va pluti şi-l va scoate cineva. Trebuie mai întîi să-l deschidă. 
Dar şi atunci s-ar putea să ia o poziţie verticală şi să nu 
se ducă la fund. Şi-apoi nu se poate să nu-l vadă cineva. 
Nu, nu aici. Aici nu poate face nimic. 

Miillenberg se urcă din nou în autobuz şi plecă pe şoseaua 
Wolfratshausen ; acolo, pe drumul spre poligon, văzuse 
cîteva locuri potrivite. Uite, aici, de pildă. Cobori din auto- 
buz, merse cîţiva paşi înapoi, o luă la dreapta şi cobori spre 
rîu. În jur nu era nimeni. Numai tufăriş. Scoase tubul, îl 
desfăcu... umplu bine cu nisip ud toate intervalele dintre 
piesele lui mici — pe care el le-a născocit şi le-a montat... 
Îl închide şi-l aruncă departe în Isar. Un plescăit uşor şi... 
ideea lui Gross, opera lor, a amîndurora, s-a dus la fund. 

Mîinile lui Mullenberg tremurau. Şi asta-i o crimă. A 
curmat o viaţă. Ce să facă | Altă soluţie nu există. Cu preţul 
unei crime a preîntîmpinat alta, monstruoasă. 

97 


7 — Generatorul de minuni 


Răsuflînd greu, urcă din nou pe şosea şi ajungînd în sta- 
ție, aşteptă autobuzul. Acum se simţea aproape liniştit. 

Da, probabil că Gross „a refuzat“. Şi mai mult ca sigur 
nu vor reuşi să-l facă să accepte. Asta înseamnă că soarta 
lui Gross e pecetluită: dacă e socotit dușman al statului, 
s-a terminat cu el |... Ce să facă? 

Totuşi trebuie să verifice dacă lucrurile stau într-adevăr 
aşa. 

Frau Lies îl întîmpină pe Miillenberg cu ochii larg des- 
chişi, cu faţa palidă, pierdută. 

— S-a întîmplat ceva, frau Lies? 

De emoție, ea nu putu să spună nimic. Gesturile ei erau 
însă grăitoare: „S-a întîmplat ceva îngrozitor Intraţi, in- 
traţi, domnule Miillenberg !“ În sfîrşit, femeia își recăpătă 
graiul : 

— Au fost aici... trei inşi... au cerut să le deschid labora- 
torul şi au cotrobăit peste tot... căutau ceva. Au întrebat şi 
de dumneavoastră | 

În laborator, pretutindeni, se vedeau urmele percheziţiei. 
Miillenberg se repezi spre caseta de fier. A fost deschisă, şi 
mapa lui Gross a dispărut! 

La naiba |! Altă lovitură | Nu mai există nimic : nici Gross, 
nici însemnările lui, nici maşina... Totul e în mîinile lorl 

Acum îi vine şi lui rîndul. Şi el, Mullenberg, este duşman 
— e limpede. Nu există salvare. E ciudat că nu l-au arestat 
pînă acum. Cum de nu l-au aşteptat aici, la laborator? Se 
vede că a fost o simplă întîmplare... 

Ce-ar fi să profite de ea şi să încerce s-o şteargă peste 
graniță ? Aşa procedează eroii din romanele de aventuri: 
cumpără un avion cu pilot cu tot, se travestesc, se machiază 
şi-şi iau zborul. O grimasă care aduce de departe a zîmbet 
amar zbiîrli mustăţile inginerului. Da, dar în viaţă se întîm- 
plă altfel. Economiile lui abia i-ar ajunge să-şi cumpere un 
costum de haine sau să trăiască modest timp de o lună. 
Nu-i rămîne decît să aştepte. 

Soneria de jos îl făcu să tresară. 

Frau Lies apăru şi încremeni tăcută în pragul laboratoru- 
lui, într-o atitudine întrebătoare. 

— Vită-te pe fereastră! rosti Millenberg cu glas gituit, 

Gazda se apropie de fereastră. 

— E Hans! 

Hans... Pe Millenberg îl copleşi un sentiment cald şi plă- 
cut, ca acela pe care îl încearcă drumeţul vlăguit şi înghe- 
ţat bocnă, ajuns în sfîrşit într-o locuinţă caldă şi confor- 
tabilă. Hans... Ce bine! Cîtă încredere şi chiar duioşie îi 
inspiră acest tînăr! Are cel puţin cu cine să discute situaţia. 
Hans este singurul om care a participat la toată această 
istorie, şi în acelaşi timp singurul care nu poate păţi nimic. 
El doar nu-i decît un electrotehnician. 

Millenberg îi povesti totul repede, străduindu-se să nu 
omită nimic, să nu piardă nici o clipă. În orice moment pu- 
teau veni să-l ridice. 

Hans e uluit. În zece minute retrăieşte sentimentele pe 
care Miillenberg le-a trăit în decursul întregii zile. 

— Aşadar — glasul îi tremură — „maşina morţii“ va fi 
construită ? 

— E greu de spus, Hans. Am parcurs de cîteva ori în- 
semnările lui Gross, întrebîndu-mă dacă ar fi posibil să se 
reconstituie după ele construcţia ionizatorului. Cred că aşa 
ceva numai un inginer experimentat şi cu mult spirit inven- 
tiv ar putea s-o facă. Mă tem însă că ăştia au astfel de 
oameni în laboratoarele departamentului militar. 

Timpul trecea. Amîndoi, în tăcere, se străduiau să gă- 
sească vreun răspuns la întrebarea : ce să facă ? 

— E ciudat că pînă acum nu s-au atins de noi — spuse 
Millenberg. Dar într-un fel sau altul, se vor strădui să 
stoarcă din noi tot ce se poate stoarce. Eu unul am să mă 
comport după împrejurări, deocamdată mi-e greu să prevăd 
ceva. Probabil, o să trebuiască să urmez exemplul lui Gross 
şi „să refuz“... suportînd aceleaşi consecinţe. În cazul acesta, 
s-ar putea să te pună şi pe dumneata la „încercări“... Vei 
trece prin momente grele, Hans, dar cred că o să rămii în 
libertate. Şi asta-i bine. Ştiu că ai prieteni... Gîndeşte-te 
singur ce-i de făcut. Vor putea să-ţi ajute... Dar fii cu ochii 
în patru... mă tem că nici trădători n-or să lipsească. În 
orice caz, ţine minte principalul : datoria noastră e să facem 
tot ce ne stă în putință ca să le smulgem ideea lui Gross 

şi... s-o distrugern. Altfel, Hans, iensrociri cumplite ame: 
ninţă lumea. 
Citeva secunde se priviră cu înţelegere unul pe altul. 


+ 
+ Li 


Seara, aşa cum presupuse Miillenberg, fu chemat la ad- 
ministraţie. 

Un necunoscut îl întîmpină în uşa liftului, la etajul doi. 

— Domnul Millenberg ? întrebă el. 

— Da — răspunse gifîind inginerul. 

— Poftiţi, vă conduc. 

Weintraub îl primi rece şi distant. Se simţea că el con- 
sideră „prelucrarea“ lui Mullenberg o treabă extrem de 
simplă. 

— Staţi jos, domnule Miillenberg — îl invită el. Bănuiţi, 
cred, de ce v-am chemat... 

— Da, probabil ca să-mi comunicaţi ce-i cu prietenul meu, 
doctorul Gross, şi să-mi explicaţi ce înseamnă această in- 
vazie sălbatică în laborator. 

Weintraub zimbi cu indulgență şi-şi lăsă privirile în jos. 
Nu se aştepta la o ofensivă. 

— Nu, n-aţi ghicit. Voiam să aud din gura dumnea- 
voastră cum vă explicaţi purtarea doctorului Gross. A re- 
fuzat să semneze contractul şi în genere s-a manifestat ca 
un îndiîrjit duşman al naţiunii... 

— Şi P... Unde-i acum ? 

— La noi, domnule Miillenberg. Duşmanii naţiunii nu se 
plimbă în libertate, trebuie s-o ştiţi. 

— Aşa. Şi, mă rog, de ce a refuzat să semneze contractul ? 

— Probabil din acelaşi motiv care v-a făcut pe dum- 
neavoastră să scoateţi piesa esenţială a ionizatorului. 

— Şi pe care aţi crezut că o veţi găsi în laborator, în 
lipsa stăpînilor ? continuă Miillenberg, ca să nu-şi piardă 
poziţia. 

O grimasă de enervare trecu ca o umbră peste chipul lui 
Weintraub. 

— Să încetăm acest joc, domnule Miillenberg ! N-are nici 
un rost. Mai bine să vorbim pe față. Credeţi-mă' că nu 
sînteţi într-o situaţie atît de bună încît să ne înfruntaţi. 

— Nu mă îndoiesc — replică Millenberg. 

— Da, da! Şi situaţia dumneavoastră se va înrăutăţi şi 
mai mult dacă veţi continua să rămîneţi pe poziţia lui Gross. 
În schimb, de dumneavoastră depinde ca totul să se schimbe 
brusc în bine... 

Millenberg tăcea. 

— Condiţiile pe care le-am propus lui Gross rămîn vala- 
bile. Trebuie să perfecționăm maşina, aşa cum a fost iniţial 
intenția doctorului Gross. Vă propunem să conduceţi dum- 
neavoastră aceste lucrări în laboratoarele noastre electro- 
tehnice. 

— Militare ? 

— Bineînţeles. 

— Mulţumesc pentru sinceritate ! Am să răspund la fel. 
Spuneţi-mi, domnule Weintraub, aveţi cumva idee ce-i aceea 
loialitate, cinste sau datorie ? Descoperirea lui Gross îi apar- 
ţine lui Gross. Eu i-am fost prieten şi ajutor timp de zece 
ani şi a avut încredere în mine. El a refuzat să vă transmită 
descoperirea sa... şi dacă vreţi să-mi știți părerea, bine a fă- 
cut. Cum vă închipuiţi că o să-i trădez secretul ? În limba 
oamenilor cinstiţi asta se numeşte trădare şi ticăloşie ! 

— Într-un fel, aveţi dreptate, domnule Miillenberg. Dar 
în cazul de față avem de-a face cu un fenomen de-o mare 
importanță politică. Nu se poate să nu vă daţi seama. Cînd 
va intra în posesia descoperirii lui Gross, Germania va fi 
cel mai puternic stat din lume. Iar Rusia ne stă în drum! 
Nici asta nu se poate să nu înţelegeţi. Oare nu vedeţi că 
în cazul de faţă toate argumentele dumneavoastră referitoare 
la morala personală devin, în mod obiectiv, neînsemnate şi 
dăunătoare pentru națiunea căreia îi aparţineţi ? 

Mullenberg, indignat, se ridică în picioare. 

— Nul Sofistica aceasta e bună numai pentru indivizii 
pe care îi instruiți în detașamentele dumneavoastră de asalt. 
Vă îngrijiţi de un „bine“ îndoielnic al naţiunii, domnule 
Weintraub, pe cînd eu ţin seama de interesele întregii ome- 
niri. După cum vedeţi, ne situăm pe poziţii diferite. Îmi 
închipui în ce pîrjol veţi arunca lumea dacă veţi reuşi în- 
tr-adevăr să puneţi stăpînire pe maşina lui Gross! 

— Vom reuși | şuieră Weintraub printre dinţi. Şi dacă vă 
îndoiţi de lucrul acesta, vă înşelaţi. Calculele lui Gross se află 
în mîna noastră. Reconstituirea ionizatorului nu este decît o 


chestiune de timp, Facem apel la serviciile dumneavoastră 

numai ca să grăbim lucrurile. lar dacă va fi nevoie, o să 
vă silim să ne ajutaţi... Să nu uitaţi lucrul acesta! 

— Aşa-a-a... — îngînă Miillenberg. Pot socoti încheiată 
discuţia noastră ? 

— Încă o întrebare. Aveţi piesa ionizatorului pe care aţi 
luat-o atunci cu dumneavoastră ? Vă somez să-mi spuneţi 
adevărul | | | 

— Nu-i nevoie să mă somaţi. Eu spun întotdeauna nu- 
mai adevărul, domnule Weintraub! Am distrus-o! 

— Eram sigur. Weintraub sună. Puteţi pleca. Vă sfătuiesc 
să vă gîndiţi bine la propunerea mea, altceva tot n-o să 
aveţi ce face. Zilele acestea o să mai stăm noi de vorbă. 

Millenberg se întoarse şi ieşi. 

Acelaşi necunoscut îl urmă pe coridoarele pustii ale insti- 
tuţiei. 


+ + 


Trecură trei săptămîni de singurătate chinuitoare. 

Nu era însă o întemniţare obişnuită — Millenberg îşi 
dădea seama. Condiţiile în care era ţinut nu semănau de 
loc cu sălbaticul regim căruia îi erau supuşi nefericiţii con- 
sideraţi duşmani ai fascismului. Primea de mîncare, nu era 
pus să facă munci fără rost şi peste puterile lui, i se deretica 
în cameră, căpăta rufărie curată ; în schimb îl torturau cu 
singurătatea, 'tăcerea şi lipsa de activitate la care era con- 
damnat. Weintraub avea dreptate : lui Miullenberg nu-i ră- 
măsese altceva decît: să gîndească. Nu-i dădeau nici cărţi, 
nici hîrtie. 

Şi el se gîndea. La început normal. Se gîndi în primul 
rînd la situaţia lui Gross. Judecînd după discuţia avută cu 
Weintraub, de la Gross ei nu mai sperau nimic. Da, Gross 
era o personalitate eroică. Dacă a spus „nu“ — s-a terminat. 
Nimic, nici ameninţări, nici chiar violenţa nu-l vor face să-şi 
trădeze principiile. Şi-au dat seama probabil de la bun în- 
ceput că e neînduplecat pînă la fanatism. Desigur, viaţa lui 
e în primejdie. 

Ce-ar fi. să încerce răscumpărarea lui Gross cu preţul 
trădării ? Să dezvăluie secretul, în schimbul libertăţii lui 
Gross... şi-a propriei eliberări... 


102 


Dar imaginaţia îi zugrăvea în minte tablourile unui război 
nimicitor, „total“. Mulţimi nimicite de raza nevăzută, oraşe 
paşnice în flăcări, depozite de muniții şi combustibil arun- 
cate în aer... Detaşamente de soldaţi deşănţaţi se năpustes= 
în casele oamenilor, în muzee... 

Nu, nul... Gross l-ar blestema dacă şi-ar căpăta liber- 
tatea la un astfel de preţ 

Mullenberg şedea în capul oaselor pe pat, rezemat de pe- 
rete şi cu miinile date în lături,. şi se gîndea, se gîndea în- 
tr-una... Încarcerarea lui Gross, torturile monstruoase la care 
era desigur supus... Îşi închipui apoi propriul său viitor — 
discuţia pe care trebuia s-o aibă cu Weintraub... 

Discuţia aceasta dura ore întregi. Realitatea care îl încon- 
jura pe Mullenberg înceta să mai existe. Cu fiecare zi, 
creierul lui încins lucra tot mai febril, fără să-i dea răgaz, 
gîndurile se îmbulzeau în minte, învălmăşindu-i-se. 

Tot mai greu îi era să adoarmă. O cumplită insomnie îi 
chinuia inima bolnavă, îl făcea să tresară ca o pasăre lovită 
şi să tremure cuprins de crize înfricoşătoare. 

Şi iată că, în sfîrşit, uşa camerei se deschise. Era într-o 
după-amiază. Un om în uniformă S.A. se opri în prag. 

— Vă rog să mă urmaţi — îi ceru el. 

Coboriîră în curte şi se urcară într-un automobil închis — 
o dubă.. 

Călătoria dură mult, mai mult de o oră. În maşina ermetic 
închisă era întuneric şi cald, înăbuşitor de cald; inginerul 
respira din greu şi era lac de sudoare. 

În sfîrşit, maşina opri. 

După cîteva clipe, porni din nou, străbătu o oarecare dis- 
tanţă şi iarăşi se opri. Portiera fu dată în lături. 

Aproape în aceeaşi clipă Miillenberg văzu silueta îndesată 
a lui Weintraub, iar în spatele lui, aparatul lui Gross în 
acelaşi loc unde Miillenberg îl văzuse ultima oară. 

Se aflau pe poligon. 

Clătinîndu-se şi închizîndu-şi ochii din pricina luminii, 
Miillenberg coborî. Îi vijiia capul. Vedea din nou cerul Ba- 
variei — azuriu — norii, soarele strălucitor care cobora spre 
apus şi orizontul larg, nesfîrşit. O adiere de vînt, dinspre 
apus, purta îmbătătoarea mireasmă a ierburilor. Simţi o 
slăbiciune ; se lăsă pe scara automobilului şi închise ochii. 

Prea bruscă era trecerea din bezna înăbuşitoare a celulei în 
acest adevărat rai pămîntesc. | 

— Ce-i cu dumneata, domnule Miullenberg? întrebă 
Weintraub, oarecum alarmat, şi se apropie repede de el. 

Inginerul deschise încet ochii şi, tot atît de încet, zîmbi 
dureros. Remarcase atenţia grijulie a lui Weintraub. Semn 
bun. Înseamnă că mai au nevoie de el. 

— Nu sînt obişnuit cu acest lux — glumi el, arătînd cu 
capul spre maşina care-l transportase. Nu-i nimic... trece. 
Şi se ridică greoi. 

Weintraub, tăcut, îşi dădu mîinile în lături de parcă ar 
fi vrut să arate că nu poartă el vina că inginerul e atît de 
încăpăţinat. 

Aparatul lui Gross acapară curînd toată atenţia lui Miillen- 
berg. Iat-o, întruchiparea vie a unei idei geniale, obiectul 
unei aprigi dispute şi cauză a nenorocirii lor. Maşină odioasă, 
pe care ar trebui s-o distrugă şi nu poate! De ce l-au adus 
din nou aici? 

Explicaţia, venită pe neaşteptate, îl ului pe Miillenberg. 

— Astăzi rolurile noastre s-au schimbat — îi spuse vesel 
Weintraub de parcă i-ar fi citit gîndul. Dumneavoastră veţi 
fi spectator, iar eu am să vă demonstrez realizările noastre. 

Ce Pl Oare într-adevăr au reuşit să reconstituie ionizato- 
rul P! Miillenberg căută să se stăpînească. Să nu dea do- 
vadă de slăbiciune... Să aştepte liniștit, să observe liniștit... 

Un grup de militari înconjura aparatul. Miillenberg înţelese 
că-s specialiştii din laboratorul militar. Cînd Weintraub îl 
prezentă de departe pe Miullenberg, aceştia îl salutară cu 
un gest reținut. 

Totul era gata. Probabil că-l așteptaseră pe Miillenberg. 
Proba putea începe. 

Şi ea începu. 

Weintraub se urcă pe platformă şi dădu drumul motorului. 
Miillenberg se trase mai la o parte şi se rezemă de radia- 
torul unui automobil. De aici putea urmări toate manipu- 
laţiile lui Weintraub la tabloul de comandă, cuprinzînd în 
acelaşi timp cu ochii întreg poligonul pe care nu se vedea 
nici ţipenie de om. Privind cu atenţie, inginerul constată cu 
satisfacţie că agregatele de recepţie erau aşezate la o dis- 
tanță de mai puţin de un kilometru. Deci problema n-a fost 
încă pe deplin rezolvată. Era totuşi o consolare. 

Unul dintre militari se apropie repede de MUJ Aberg, şi, 
pi 

probabil din însărcinarea lui Weintraub, îi în e un admi- 

rabil binoclu „Zeiss“. ! 

— Aşadar, începem — anunţă Weintraub., “Astăzi expe- 
rimentăm aparatul în scopul căruia i-a fost destinat.— - adăugă 
el, şi privind spre Muillenberg, încercă să zîmbească, i 

— Numărul unu, macheta unei construcţii de lemn. 

Se plecă spre vizor, manipulînd în acelaşi timp cele două 
volane. Millenberg ridică binoclul. În partea de jos a micii 
construcţii de lemn ţîşni o limbă de foc. Flacăra se lăţi cu 
iuțeală paralel cu pămîntul, retezînd parcă de la rădăcină 
„clădirea“ ca un paloş de foc, şi se tîrî în sus, pe toată 
lărgimea peretelui. În cîteva secunde, toată construcţia fu 
cuprinsă de flăcări. 

În grupul inginerilor se auziră exclamaţii de admiraţie. 
Weintraub zîmbi triumfător, uitîndu-se atent la Miillenberg. 
Cu un aer indiferent, fără să se întoarcă, acesta privea înainte. 

— Numărul doi, macheta unui depozit de substanţe ex- 
plozive. Douăzeci de grade mai la dreapta... 

Toţi îşi îndreptară binoclurile într-acolo. 

Peste o clipă deasupra machetei mici şi scunde bufni fla- 
căra, o cupolă neagră de fum se înălță în viîrtej dens, răsfi- 
rîndu-se ca o ciupercă și abia apoi se auzi explozia. 

Inginerii aplaudară. Weintraub opri motorul și sărind de 
pe platformă se apropie de Miillenberg. 

— Ei, ce spuneţi P 

Tăcut, Mullenberg făcu un gest arătînd că în ceea ce-l 
priveşte, nu s-a petrecut nimic neaşteptat. 

— După cum vedeţi, am reconstituit ionizatorul în două- 
zeci de zile. 

— Hm... vă felicit | 

— Vreţi să spuneţi că nu este mult ? 

— Judecînd după dorinţele dumneăvoastră, e departe de 
ceea ce vă trebuie. Am impresia că distanţa e chiar mai mică 
de un kilometru. 

Weintraub se fistici. Şi Mullenberg observă că acesta e 
tulburat. 

— Da, e adevărat. Dar nu sîntem la limita posibilităţilor 
noastre. Logica gîndirii tehnice ne va duce inevitabil la re- 
zolvarea problemei. Important e că ne aflăm pe drumul cel 
drept. Restul e chestiune de timp, numai de timp. Și n-am 

vrea să aşteptăm. lată de ce vă propun din nou libertatea... 
în aceleaşi condiţii. Sper că v-aţi gîndit şi că nu voi fi silit 
să mă folosesc de alte argumente pentru a vă convinge. 

Amenințarea îl muşcă pe Millenberg ca un şarpe veninos. 
Trase cu miînie de curelușa binoclului şi privindu-l ţintă pe 
Weintraub, îi spuse ferm : 

— Nul 

Licăriri de ură izbucniră în ochii pe jumătate închişi ai lui 
Weintraub. 

— Nu? 

— Nul 

— Bine. Vom vedea. Și îndepărtîndu-se repede, Weintraub 
fu dintr-un salt pe platforma aparatului. Continuăm încer- 
carea, domnilor | Daţi semnalul | 

Se auzi o împuşcătură. În partea dreaptă a sectorului, 
deasupra unui panou de zid se ridică un fanion galben. 
Peste un minut, dintr-o tranşee ascunsă în spatele panoului 
ieşiră, mînate de niște nazişti în uniforme S.A., cîteva oi şi 
o vacă slăbănoagă. În urma lor, un om în vîrstă ieşi și se 
opri cu un aer descumpănit între turmă şi zidul-panou. 
Naziștii coborîră înapoi în tranşee şi fanionul galben dispăru. 
Weintraub puse mîna pe volan şi-şi lipi ochii de vizor. 

— Încep din stînga — anunţă el. 

Millenberg vedea prin binoclu mica turmă ce înainta 
încet spre apus. 

Pe neaşteptate două dintre oi, cele din faţă, îşi ridicară 
convulsiv capetele în sus, se repeziră înapoi, făcîndu-şi loc 
printre cele din spate şi se prăvăliră la pămînt, fără viaţă. 
Celelalte, cuprinse de panică, se repeziră care încotro, go- 
nind îngrozite. Raza nevăzută le ajunse una după alta. Vaca 
se opri locului. Omul ieşi mai în faţă şi se plecă deasupra 
primei oi ucise. În aceeaşi clipă, izbind sălbatic pămîntul 
cu copitele, vaca se ridică pe picioarele dinapoi şi se pră- 
buşi la pămînt, într-o parte. , 

Omul făcu un salt, se îndreptă din spate şi se uită în 
toate părţile. Părea că a înţeles tot şi caută cu privirea 
izvorul morţii. 

Millenberg îl urmărea fără întrerupere. Silueța acestui om 
zdrenţăros, mişcările lui, trezeau în mintea inginerului nişte 


asociaţii neclare. 

În sfîrşit omul se întoarse spre ei, privi o clipă aparatul 
și stîngaci, zvîrlindu-şi bătrîneşte picioarele, o luă la fugă. 

„E Gross!“ îi fulgeră lui Millenberg prin minte. Inima 
încetă să-i mai bată. Fără să-şi lase binoclul, întoarse repede 
capul spre maşină. 

Weintraub de pe platformă, cu mîinile pe volane dar cu 
spatele drept, privea tăcut spre el. Privirile lor se încruci- 
șară. Această înfruntare mută dură cîteva secunde. Wein- 
traub întreba din ochi şi ameninţa. Miillenberg încremenise... 
nici nu se gîndea măcar că aşteaptă un răspuns de la el... 
Faţa îi era cenușie. Binoclul, pe care-l ţinea în mîini, atîrna 
neînchipuit de greu. 

În sfîrşit, Weintraub se întoarse brusc, îşi lipi ochiul -de 
vizor, încovoindu-şi spatele, şi începu zorit, cu ambele miini, 
să întoarcă volanul de direcţie... 

— Ce faceţi? | strigă Millenberg scos din minţi și se 
năpusti spre el. 

Cîteva miîini îl înşfăcară. 1 se făcu negru înaintea ochilor 
şi îşi pierdu cunoştinţa. 

Nu-şi reveni dintr-o dată. În întreaga lui ființă continua 
încă inerția mişcării desperate spre aparatul morţii, spre 
Weintraub, mişcare prin care voia să oprească, să spargă, să 
distrugă această monstruoasă combinaţie dintre om şi maşină, 
ca să-l salveze pe Gross. 

Dar n-a apucat s-o facă şi totul s-a sfîrşit! Ciudat însă | 
Acest prim gînd după izbucnirea trăită nu-l mai cufunda în 
bezna durerii, ci răsună ca un semnal de sfîrşit al unei neli- 
nişti cumplite. Muşchii înțepeniţi într-o încordare convulsivă 
se relaxară şi îşi simți tot corpul străbătut de nişte curenți 
calzi. 

Millenberg întredeschise uşor pleoapele şi le strînse din 
nou, pentru că lumina zilei îl lovea drept în ochi. 

Continua să zacă nemișcat şi simțea cum bătăile nesigure 
și speriate ale inimii îşi recapătă treptat ritmul. Auzea un- 
deva, prin apropiere, glasuri de oameni, simţi adierea uşoară 
a vîntului şi înțelese că e întins pe pămînt, tot acolo, pe 
poligon, şi că este aşteptat. Pieptul îi era dezvelit, cămaşa 
udă... Aşadar, se îngrijiseră totuşi de el. 

Păcat că n-a aiuns totuşi la acest monstru. Dacă tot s-a 
repezit |... Aşa ? A fost o încercare jalnică fără rost. O, nul 


Ar fi trebuit să-l apuce, să-l tragă, să-l arunce de pe plat- 

formă ca pe o reptilă veninoasă, cu capul în jos... Chiar c-o 
singură mînă ar fi putut s-o facă, pentru că mînia lui n-avea 
margini. Toate acestea, bineînţeles, nu ca să-l salveze pe 
Gross... oricum Gross era pierdut... dar pentru ca toţi aceş- 
tia, și ceilalţi care vor afla apoi de la ei, să înţeleagă că nu 
numai undeva, dincolo de graniţă, ci chiar şi aici, alături 
de ei, există oameni neînfricaţi, gata să lupte, să pună sta- 
vilă mîrşăviei lor. 

Cine-i acest Weintraub ? Un inginer ca şi el. Un intelec- 
tual. Dar nu un om. Și cine sînt toţi aceştia care roiesc în 
jurul lui ? Indivizi care şi-au călcat în picioare demnitatea 
de om și, renunţînd la conştiinţă, la gîndire, la libertate, sînt 
gata să comită orice crimă, ca să-şi păstreze o bunăstare în- 
doielnică. Nişte laşi ! Numai un laş poate fi capabil să omoare 
atît de simplu un om neînarmat, lipsit de apărare. De ce? 
De teamă | Teamă de gîndirea şi de forţa lui morală... 

Millenberg zăcea la pămînt, doborit, înconjurat de duş- 
mani, dar nu se mai simțea înfrînt. Dimpotrivă, cu fiece 
clipă tot mai mult, un sentiment de superioritate triumfă- 
toare față de aceşti oameni îi umplea sufletul... Se petrecuse 
ceva înlăuntrul lui după ce se repezise — desperat şi neaş- 
teptat chiar pentru el însuşi — spre Weintraub. O uimitoare 
claritate a gîndirii luase locul desperării provocate de situaţia 
complicată în care se afla şi din care părea că nu există 
ieşire. Înţelese deodată că este puternic şi poate să lupte. 
Trebuie să lupte activ |. Nu să aştepte atacul şi să se apere, 
aşa cum procedase pînă acum, ci să atace — chibzuit, gîndit, 
curajos. 

Şi deodată văzu limpede: ce trebuie să facă, cum să se 
poarte, ce-o să se întîmple... Un plan de acţiune simplu şi 
ireproşabil îi apăru într-o clipă în faţa ochilor. 

Acum are să se ridice. Soarta lui depinde de hotărîrea pe 
care o va lua în aceste momente. Doar gestul nesăbuit al lui 
Weintraub a fost ultimul lui argument. Acum discuţia va fi 
scurtă. Ar putea, pur şi simplu, să-l ducă şi pe el acolo, pe 
cîmp, în fața maşinii infernale... Dar nu, n-o să se întîmple 
asta | 

Deschise ochii. Fu ajutat să se aşeze pe maldărul de pre- 
late lîngă care stătuse întins. Întrebările politicoase referitoare 


la starea lui rămaseră fără răspuns. Miillenberg tăcea. Îi era 

frig ; îşi încheie încet cămaşa, haină, ridică gulerul şi puse 
pălăria pe care cineva i-o întinse serviabil. 

Apoi se sculă. 

Limuzina lui Weintraub întoarse pe loc şi se opri lîngă 
el. Şoferul deschise portiera. Lăsîndu-se greoi pe perna 
moale, Miillenberg se simţi fericit ; pentru întîia oară în ul- 
timele trei săptămîni şedea atît de comod. Mare lucru și 
confortul acesta... 

Weintraub se apropie de maşină. Însoțitorii lui se retră- 
seseră mai deoparte. Şoferul plecase şi el. Ultima discuţie 
începu. 

— Îmi pare rău că am fost nevoit să recurg la măsuri 
extreme... începu Weintraub pe un ton sec, rece. 

Mullenberg nu se întoarse spre el. 

— N-am nevoie de explicaţii. Vorbea la fel de rece, inex- 
presiv. Totul e limpede. Dar nu mi-aş fi putut închipui că 
eşti un ucigaş. 

-— Nu l-am ucis — zvîrli nepăsător Weintraub, fără să 
ţină seama de disprețul care se ghicea totuşi dincolo de 
vorbele inginerului. Întreaga atitudine a lui Weintraub spu- 
nea : „Aş fi putut să-l omor, dar n-am vrut; dacă vreau, pot 
s-o fac oricînd“. 

Mullenberg îl crezu. Nu se îndoia că Gross trăieşte. O 
neobişnuită limpezime a gîndirii şi marea încredere în sine 
nu-l mai părăseau. Da, Gross trăieşte | Şi el, Miillenberg, l-a 
salvat cînd s-a năpustit asupra lui Weintraub |! Iată dar că 
încercarea n-a fost chiar „fără rost“... 

— Ciudat ! Şi de ce ? întrebă el, cu acelaşi ton indiferent, 
inexpresiv. 

— Aşa s-a întîmplat. A căzut înainte de a-l prinde în 
vizor. Probabil s-a împiedicat... După aceea mi-a sustras 
atenţia căderea dumneavoastră... 

„Atacul meu !“ îl corectă în gînd Millenberg, triumfînd. 
„Şi nu te-a sustras, ci te-a speriat.“ 

— Dacă vreţi — continuă Weintraub — puteţi să-l ve- 
deţi. Deocamdată e încă aici. Pot să vă aranjez o întîlnire. 

— Nu. Nu-i nevoie... Şi lăsînd să-i cadă capul pe piept, 
Millenberg adăugă încet; Accept propunerea dumnea- 
voastră... 

Weintraub abia îşi stăpîni un gest de triumf. 

— Ei, asta-i altceva — se bucură el. Şi vă rog să mă cre- 
deţi că n-o să regretaţi... 

Miillenberg nu-l mai asculta. 

— Accept... îl întrerupse el. Cu unele condiţii însă. 

— Să discutăm. Dacă nu vor fi condiţii de la bun început 
inacceptabile... 

— Pînă la sfîrşitul lucrărilor, nu vreau să vă văd nici pe 
dumneavoastră, nici pe... complicii dumneavoastră. Strădui- 
ţi-vă să mă înţelegeţi. Avem prea puţine lucruri comune. Re- 
gimul pe care dumneavoastră îl sprijiniți; metodele de te- 
roare, intimidare şi demoralizare a poporului pe care le folo- 
siți, toate acestea eu le consider criminale. Şi voi sînteţi 
nişte ucigaşi. Nu Gross şi cei ca el, ci voi şi cei ca voi tre- 
buie să stea după zăbrele, pentru că voi aduceţi pieirea mo- 
rală şi fizică a naţiunii noastre... Aşadar înţelegeţi că ţinînd 
seama de convingerile pe care le am, orice contact cu voi 
este inacceptabil pentru mine... 

Toate acestea Millenberg le spunea fără umbră de teamă, 
fără iritare sau mînie. Și doar spunea lucruri înfricoşătoare. 
Pentru fiecare frază de acest fel, rostită cu glas tare, oame- 
nii în cel mai bun caz erau lipsiţi de libertate. Weintraub îl 
asculta tăcut şi numai o încremenire neobişnuită a feţei îi 
trăda tulburarea. Era uluit, descumpănit. Cum poate să vor- 
bească astfel ? O clipă dădu să arunce o privire înapoi, cu 
gestul omului care se fereşte de vreun martor întîmplător. 
Dar îşi stăpîni mișcarea. Și mai era ceva ce nu înţelegea 
Weintraub : de ce Miullenberg îi vorbea dintr-o dată atît de 
liniştit şi stăpîn pe sine, cu acest ton provocător de superio- 
ritate şi forţă ? Ce urmăreşte P Ce speră ? 

— Singurul lucru pentru care aş putea să fac o tranzac- 
ţie cu propria mea conștiință este salvarea doctorului Gross 
— continuă Mullenberg. Trebuie să-l eliberaţi | N-o cer s-o 
faceţi acum. Ba mai mult, vă rog deocamdată, cît timp am 
să lucrez, să-l lăsaţi închis. Dar, bineînţeles, să înceteze orice 
înjosire a persoanei lui. 

Mullenberg îl privi liniştit pe omul acesta odios, care se 
lăfăia în perne, lîngă el, ascultîndu-l de parcă ar fi purtat o 
obișnuită discuţie de afaceri, şi după o pauză continuă: 

— Aparatul va fi transportat tot acolo, în laboratorul lui 
Gross. Puteţi pune în jur orice fel de pază, dacă găsiţi de 
cuviinţă. Însemnările lui Gross, bineînțeles, o să mi le resti- 

tuiţi. Oamenii o să-i aleg singur. Toate materialele şi apara- 
tura necesară mi se vor pune la dispoziţie imediat ce le voi 
cere prin telefon. Comenzile pentru anumite piese, ce-mi vor 
fi necesare şi pe care am să vi le cer, urmăriţi să fie execu- 
tate tot atît de urgent. Asta-i tot. Cred că în astfel de condi- 
ţii maşina cu 0 rază de acţiune de zece kilometri va fi gata 
maximum în... trei săptămîni. 

Weintraub. se gîndea. Se întreba dacă dincolo de aceste 
condiţii nu i se întinde cumva vreo cursă. Millenberg înte- 
lese lucrul acesta şi, în sfîrşit, pentru întîia oară îl privi în 
faţă. 

— Înţeleg — spuse el. Nu sînteţi obișnuit probabil să 
aveţi de-a face cu oamenii care vorbesc ceea ce gîndesc și 
nu ceea ce „trebuie“ să gîndească... Acum pot să-mi permit 
acest lux, pentru că n-o să mă reclamaţi. Nu vă convine. 
După cîte înţeleg, aţi primit sarcina să obţineţi cu orice preţ 
maşina doctorului Gross într-o formă perfecționată. Pentru 
aceasta aveţi nevoie de mine. V-aţi convins că singuri nu 
puteţi mări nici cu un metru bătaia ionizatorului pe care noi 
vi l-am demonstrat. Metoda care a stat la baza construirii 
acestui aparat a fost exploatată pînă la capăt şi greşiţi cre- 
zînd că, printr-o perfecţionare a construcţiei, inginerii voştri 
vor obține o bătaie mai mare. Din punct de vedere teoretic, 
acest lucru este imposibil. Doctorul Gross şi cu mine ne-am 
convins de aceasta după trei ani de sforțări fără nici un re- 
zultat. Şi Gross este totuşi Gross! Mă îndoiesc că în labora- 
toarele voastre s-ar putea găsi savanţi de talia lui... 

— Cum adică? îl întrerupse în şoaptă, speriat, Wein- 
traub. Toate discuţiile referitoare la cei zece kilometri sînt 
o născocire, o înşelătorie P 

— Stăpîniţi-vă... domnule inginer şi fiţi mai prudent în 
alegerea expresiilor... Miillenberg făcu o pauză sfidătoare, 
lăsîndu-i dinadins adversarului răgaz să-şi regrupeze forțele : 
el ştia bine că adversarul n-o să fie în stare să ia iarăşi ini- 
ţiativa în acest duel şi, convingîndu-se el însuşi de lucrul 
acesta, se va dezumfla şi mai mult. Millenberg n-a crezut 
niciodată că poţi vedea atît de limpede în cele mai ascunse 
cute ale sufletului omenesc. 

— Vorbesc de metoda care a fost folosită aici — arătă 
el cu capul spre aparatul lui Gross. Repet: din acest ioni- 
zator nu se poate scoate nimic mai mult. De curînd însă, 

Gross a găsit o altă posibilitate de rezolvare a problemei, de 
fapt o rezolvare principial nouă, şi dumneavoastră trebuie 
să ştiţi ce înseamnă asta, dacă într-adevăr sînteţi inginer... 
Această rezolvare a fost rezultatul unei concentrări excepţio- 
nale în mintea unui singur om a cunoştinţelor teoretice spe- 
cifice, a experienţei propriilor cercetări şi a unei munci de 
aproape douăzeci de ani dusă în acelaşi scop. Din punct de 
vedere teoretic, această rezolvare este foarte complicată ; con- 
strucţia ei însă este, pare-mi-se, mai simplă decît a acestui 
ionizator. Am şi schiţat în mare construcţia noii maşini. O şi 
văd. Ea va rezolva problema bătăii aparatului pînă la două- 
zeci de kilometri, ba chiar şi mai mult. Pînă la orizont! Uite, 
aici o am — se lovi el cu degetele strînse peste frunte. Calcu- 
lele lui Gross, pe care aţi pus mîna, v-au ajutat să reconsti- 
tuiți vechiul ionizator. A fost o simplă şaradă pentru copii. 
Dar calculele referitoare la noua idee a lui Gross n-o să vă 
mai ajute la nimic, pentru că nu sînt indicate acolo nici da- 
tele iniţiale, nici locul de unde ar putea fi ele luate. Noua 
idee n-aveţi deci de unde s-o aflaţi... Aşadar, hotărîţi! Din 
moment ce sînt silit să construiesc această nouă variantă a 
maşinii şi nu pot să refuz, vreau cel puţin să o fac cît mai 
repede posibil. Dacă n-am nici un fel de piedici, cred că 
peste cel mult trei săptămîni ne vom întîlni din nou aici 
şi o vom încerca. Pe Gross îl veţi elibera tot atunci şi-l veţi 
aduce să asiste la această încercare. Sînteţi de acord? Hai 
să ne înţelegem ca între gentlemeni. O astfel de înţelegere e 
mai bună şi mai trainică decît orice fel de contracte încheiate 
pe hîrtie. Dacă totul va fi în ordine, îmi veţi da posibilitatea 
ca, împreună cu Gross, să-mi iau pentru totdeauna rămas bun 
de la dumneavoastră, de la Miinchen. Sper că-mi veţi oferi 
această posibilitate, nu-i aşa ? 

— Bineînţeles | Şi Weintraub, uşurat, dădu drumul unui 
torent de fraze standard. Vă înţeleg foarte bine... Toate con- 
diţiile vor fi îndeplinite. Rezolvarea rapidă a problemei este 
doar în interesul nostru... Puteţi lucra liniştit... Cînd credeţi 
c-o să începeţi ? 

— Miine... dacă trimiteţi la timp aparatul înapoi, în labo- 
ratorul nostru. 

— Admirabil |! De dimineaţă vi-l 'trimitem. Şi-acum, sîn- 
teți liber. Am să mă îngrijesc personal de formalităţi. Arătă 
cu capul spre mașina închisorii. Puteţi dispune de mașina 

mea. Vă rog! Da, poftim şi numărul de telefon... Cum veţi 
avea nevoie de ceva, telefonaţi aici. 

Îl salută scurt din cap şi repede, fără să-l mai privească 
pe Miillenberg, cobori din maşină, înţelegînd că nu va primi 
răspuns la gestul lui de salut. 

Şoferul urcă la volan. Limuzina elegantă porni lin. Peste 
cîteva clipe, Millenberg văzu din nou panglica de smarald 
a Isarului. 


Li 
+ 4 


În aparenţă, totul arăta ca înainte. Aparatul lui Gross — 
ce-i drept, de astă dată parcă dezbrăcat, cu șasiul dezgolit 
şi cu piesele scoase — se afla în aceeaşi cameră de lîngă 
laborator. Peste tot se vedeau buloane şi clemele firelor des- 
făcute. Din interiorul lui se zărea mereu spatele lui Hans, 
mereu își vîra el capul înăuntru, demontînd alte şi alte piese. 
Ionizatorul scos zăcea într-un colţ al camerei ; acum nu mai 
era de trebuință. Pe celălalt, cel nou, îl monta Millenberg 
în laborator. Asta era de fapt dificultatea cea mai mare. 

Într-adevăr, munca era grea. Cerea o colosală încordare a 
gîndirii şi a atenţiei. Ca să transformi ideea ştiinţifică într-o 
realitate tehnică înseamnă de fapt să născocești, să inventezi 
din nou, pe alt plan; fiecare greşeală, aici, poate să înmor- 
mînteze ideea însăşi. Dar în afară de aceasta, Millenberg 
acţiona la limita forţelor sale fizice. Niciodată n-a fost ne- . 
voit să lucreze atît de mult. 

Pentru a păstra taina — dacă lucrul acesta mai era încă 
posibil — Mullenberg se hotărî să nu-i comande lui Wein- 
traub nici o piesă originală mai importantă a ionizatorului. 
Le confecționa el şi cu Hans. Hans făcea toată munca auxi- 
liară : strunjea piesele la singurul lor strung mititel, înfăşura 
bobinele, lipea, fixa legăturile după schemă, tăia şi executa 
găuri în panouri... La început Mullenberg făcea calculele de 
montaj, determina toate dimensiunile şi formele ; apoi, după 
ce monta piesa respectivă, calculele şi datele respective le 
ardea. 

Aproape pentru fiecare piesă nouă el improviza bancuri 
de probă cu aparate de măsurat; încerca mereu piesele la 
aceste bancuri, le determina caracteristicile, le demonta, 
schimba cîte ceva, le monta din nou şi iarăşi le încerca, pînă 

se convingea, cu ajutorul aparatelor, că toţi indicii necesari 
au fost obţinuţi. 

Amîndouă generatoarele erau gata. Ele produceau energia 
electromagnetică — baza întregii instalaţii. Unul din gene- 
ratoare lansa rectiliniar această energie în spaţiu sub forma 
unui foarte subţire fascicol de unde ultrascurte — axul în 
jurul căruia se desfăşurau toate celelalte procese fizice ; in- 
trau apoi în acţiune piesele principale ale maşinii lui Gross 
— solenoizii concentrici — din care energia magnetică se 
propaga în direcţia strict determinată ; iar liniile de forță 
ale acestei energii magnetice, iscusiţi regulatori ai mişcării 
în acest sistem complicat, reuşeau să producă minunea : ietul 
de înaltă frecvenţă care ieşea din cel de-al doilea generator 
începea să se înfăşoare cu o viteză fantastică pe raza nevă- 
zută, pe ax. Mai departe se petrecea ceva în felul unei reacţii 
în lanţ a cîmpurilor electromagnetice : o spiră a spiralei in- 
ducea o altă spiră, aceasta, la rîndul ei, inducea pe următoa- 
rea şi aşa mai departe. Înşurubîndu-se în spaţiu, acest tirbu- 
şon viu prindea în mişcarea sa moleculele de oxigen din aer, 
le polariza şi proiecta din ele electronii eliberaţi ; aceştia se 
transformau în ioni, a căror viaţă era de cîteva secunde. Așa 
se obținea fascicolul de aer ionizat, un fel de „strimer ionic“, 
asemănător acelui strimer care apare între un nor de furtună 
şi pămînt înainte de descărcarea fulgerului, însă unul recti- 
liniu, dirijat, supus voinţei omului. Pe acest strimer se putea 
„da drumul unui curent electric obişnuit, care putea fi util 
şi lucrător, sau aducător de moarte — după dorinţă... 

Pentru a realiza această maşinărie, gîndirea lui Gross 
unise într-un singur complex fenomene atît de diferite ca 
inducția electromagnetică, polarizarea moleculelor de oxi- 
gen, „disonanţe“ de frecvenţă, ionizarea. Era un lucru foarte 
complicat şi Miillenberg, obişnuit să-l ştie întotdeauna alături 
pe Gross, se simţea mereu ca un om ce şi-a pierdut bastonul 
cu care a umblat mulţi ani. Făcea eforturi să-şi strunească 
gîndirea, astfel ca să nu se adîncească în fiecare din aceste 
probleme complicate şi variate, ci să urmărească numai acel 
tot unitar simplu ce decurge din ele şi care în natură — 
sub torma unei descărcări instantanee, fulgerul — se pro- 
duce, fără doar şi poate, cu mijloace mai simple, deşi poate 
inaccesibile omului. 

La toate aceste greutăți şi griji se mai adăuga încă o 
muncă — inutilă, chinuitoare. Dacă ar fi neglijat ajutorul 
oferit de Weintraub, i-ar fi putut deştepta acestuia suspi- 
ciuni ; i-ar fi dat de gîndit dacă nu cumva Millenberg îi 
ascunde ceva. În afară de aceasta, unele piese esenţiale, com- 
plicate, chiar că n-avea rost să le execute în laboratorul sără- 
căcios utilat al lui Gross — ar fi fost în flagrantă contradicţie 
cu însuşi scopul urmărit de Miillenberg, acela de a grăbi 
mersul lucrării. 

De aceea era nevoit să inventeze subansambluri întregi, 
agregate complicate şi inutile din punct de vedere al pro- 
blemelor lui adevărate, şi potopea atelierele lui Weintraub 
cu astfel de comenzi. După ce primea comanda, scotea din 
subansamblu, așa cum scoţi miezul dintr-o nucă, o singură 
piesă, de care avea nevoie, şi o monta în schema sa. Restul 
mergea la „fier vechi“, cum spunea el maldărului de piese 
mai mult sau mai puţin inutile, pe care le arunca într-o ladă. 
Urmărind un sistem bine gîndit, Miullenberg comanda şi piese 
radiotehnice, uneori mai simple, alteori mai complicate — 
tuburi, condensatoare, rezistenţe, lentile electro-optice — din- 
tre care majoritatea mergeau direct în aceeaşi ladă, fără a 
fi măcar cercetate. De toate acestea avea nevoie ca să înde- 
părteze cît mai mult de drumul cel just gîndirea inginerilor 
lui Weintraub care, fără doar şi poate, studiau rebusurile lui. 

Din nou şi din nou Miillenberg răsfoia cu grijă însemnările 
preţioase ale lui Gross. Aici se aflau toate calculele, chiar şi 
schița celor mai importante şi mai primejdioase piese — sole- 
noizii, electromagneţii concentrici — nişte desene naive, în 
creion, făcute parcă de mîna unui copil, fiindcă — lucru 
uimitor | — Gross era pur şi simplu incapabil să reprezinte 
grafic ceva... Mullenberg îşi aducea aminte că a rîs pînă la 
lacrimi cînd Gross a explicat în sfîrşit, în cuvinte, ceea ce 
a vrut el să deseneze... Nu, din aceste schiţe nu puteau des- 
cifra nimic | Nu existau nici un fel de explicaţii, pentru că 
toate calculele Gross le făcea pentru sine şi pentru Miillen- 
berg, care de asemenea nu avea nevoie de explicaţii. Şi to- 
tuşi... denumirile mărimilor cu care Gross a operat în calcu- 
lele sale nu l-ar fi putut face oare pe un cunoscător în mate- 
rie să desluşească ideea ? Miillenberg citea aceste însemnări 
cu ochiul unui iniţiat în secretul ideii, a unei idei care îl 
obseda, şi de aceea fiecare valoare găsită de Gross, fiecare 

concluzie a lui — îl trimitea la locul respectiv, atît de bine 
cunoscut, din schema generală a aparatului. Dar altcineva ar 
fi putut ? | 

Era foarte important să rezolve această problemă. Dacă 
însemnările dezvăluiau secretul, fie chiar şi cu mare greutate, 
atunci toată strategema ingenioasă a lui Mullenberg, tot pla- 
nul lui nu era altceva decît cel mai naiv şi prostesc donchiho- 
tism. Dar numai un singur procedeu i-ar fi putut da un răs- 
puns sigur : să arate aceste însemnări vreunuia dintre marii 
fizicieni-radiologi. Millenberg îi cunoştea pe toţi. Îi trecea 
în revistă şi... nu găsea printre ei nici unul căruia ar fi putut 
să-i încredințeze taina. Ce s-a întîmplat cu germanii ?! Hit- 
ler supunea Europa cu preţul unei cumplite demoralizări a 
propriului său popor, şi aceste victorii continuau să pusti- 
iască şi să-i pervertească pe germani. O psihoză de masă! 
Pînă şi aceşti oameni de știință, oameni în vîrstă şi culţi, 
care înainte îşi exprimau făţiş indignarea faţă de Hitler, 
acum, de cînd barbaria civilizată este ideologia făţişă a na- 
ziştilor, au început să chicotească binevoitori şi chiar să ajute 
pe furiş la obţinerea acestor victorii funeste... Nu... Nici nu 
va încerca măcar să găsească printre ei un aliat de nădejde 
în această luptă inegală. Trebuie să fie prudent. Altfel se 
duce totul de rîpă... 

Într-o zi, Hans se apropie de el şi, cercetînd îndelung şi 
atent toate aceste foi, spuse în sfîrşit : 

— Proastă treabă... Toate însemnările au rămas la ei. 

— Cum aşa? nu se dumeri Miillenberg. 

— Priviţi aici, aproape pe toate foile se văd urme de 
clame. Au luat fotocopii de pe aceste însemnări. 

Miillenberg căzu pe gînduri, învăluindu-l pe Hans într-o 
privire atentă, părintească. lată singurul prieten, credincios 
şi de nădejde. Cum de s-a putut întîmpla că „stîlpii“ moralei 
— vechea intelectualitate germană, cu întreg tineretul ei — 
s-au prăvălit de pe înălţimi ca o avalanşă într-o prăpastie, 
iar tînărul acesta cu ochi albaştri, dintr-o simplă familie de 
muncitori, a rămas pe culme, atît de hotărit şi liniştit?! 

Pe Mullenberg, ca şi pe Gross, nu l-a interesat niciodată 
sociologia, politica, deşi recunoştea în mod obiectiv impor- 
tanţa acestor ştiinţe sociale şi dreptul lor la existenţă. El 
însă, prin firea lui, nu avea înclinaţie spre analiza fenome- 
nelor sociale. Spre deosebire de Gross iubea viaţa, oamenii 

şi ştia să-i observe. Viaţa punea mereu în faţa lui probleme 
noi şi el răspundea la ele cum putea, folosind principiile şi 
experienţa-i obişnuită, fără să simtă nici o necesitate de a-şi 
sintetiza răspunsurile într-un sistem de concepţii. Dar nici 
nu l-ar fi putut face cineva să procedeze ca aceia obişnuiţi 
să extragă din cutia vreunei concepţii sociale răspunsuri 
dinainte pregătite. 

În timpul celor trei ani cît a lucrat cu Hans în laborator, 
relaţiile dintre ei doi crescuseră şi se întăriseră încet dar 
vădit, ca lămiîiul de pe pervazul ferestrei, pe care Miillenberg 
l-a văzut crescînd dintr-un sîmbure. Hans era modest, tăcut, 
harnic, şi discuţiile care n-aveau legătură cu munca lor se 
înfiripau rar şi numai în absenţa lui Gross. La început Mul- 
lenberg s-a interesat de biografia lui, apoi de preocupările 
lui de radioamator, l-a întrebat despre familie, despre prie- 
teni. Şi, pe neobservate, fără ca vreunul dintre ei să-şi poată 
aminti cînd s-a întîmplat pentru întîia oară, în discuţiile lor 
au apărut acele cuvinţele scurte, care i-a apropiat dintr-o 
dată — ăia, ei. În toate timpurile şi la toate popoarele, cu- 
vîntul acesta a apărut în epoca luptei între state, naţiuni, 
clase şi pentru cei care îl pronunţau însemna: duşmanii. 
Era ca un fel de parolă firească, tainică, a acelora care gîn- 
deau la fel. 

Acest cuvînt scurt: „ăia“ sau „ei“, nu numai că a scos la 
iveală comunitatea poziţiilor lui Millenberg şi a lui Hans, nu 
numai că a aprins în inimile lor flacăra unei adevărate prie- 
tenii, dar a fost şi imboldul care a determinat o întreagă re- 
voluţie în conştiinţa lui Miillenberg. Acum a înţeles în sfîrşit 
şi el ce înseamnă „noi“. „Noi“ trebuie să existe, din moment 
ce există „ei“, „ăia“. Cine sînt — „noi“ P El, Hans şi prie- 
tenii acestuia, a căror existenţă o bănuia de mult? Nu, nu 
despre asta e vorba. „Noi“ e o noţiune mult mai cuprinză- 
toare. Noi este un alt lagăr ideologic, este cealaltă parte a 
frontului unei lupte uriaşe, iar el şi cu Hans sînt luptători 
activi, împotriva „ălora“ ! Cauza „noastră“ nu este un sim- 
plu protest personal al unor cetăţeni indignaţi, ci o misiune 
de luptă | Ei, drăcie ! Cum de s-a întîmplat aceasta ? Aşadar, 
lupta nu poate fi evitată |! 

Ah, cît de tîrziu, cît de tîrziu au încăput toate acestea în 
capul lui care gîndeşte atît de încet! Dac-ar fi înţeles asta 
măcar cu o lună mai înainte! Dacă n-ar fi făcut caz, ca un 

nătăfleţ, de această etică idioată de intelectual — da, de 
intelectual | — pur şi simplu l-ar fi înşelat pe Gross în 
timpul acelei memorabile verificări a ionizatorului, şi ar fi 
- înlăturat toate nenorocirile, l-ar fi salvat pe Gross, ideea lui, 
pe sine însuşi... şi pe Hans. 

Şi pe Hans ! Bineînţeles, şi pe Hans... La naiba |! Cîtă stă- 
pînire de sine! Cît de liniştit i-a arătat el urmele clamelor 
pe foi. cît de liniştit i-a vorbit despre c6âpiile scoase de „ăia“ | 
De parcă n-ar fi ştiut dinainte, ca şi Miillenberg, că „ăia“ nu 
sînt atît de naivi încît să-i dea înapoi toate calculele şi apa- 
ratul fără să-şi oprească nici o câpie... A pomenit despre 
clame numai pentru ca în acest fel, atent şi delicat, să veri- 
fice dacă Mullenberg n-a scăpat cumva din vedere această 
împrejurare atît de importantă. Cum îi poartă el grija | 

Bineînţeles că Hans îşi dă seama ce-l aşteaptă. Numai 
datorită legăturilor lui Gross n-a fost luat pînă acum în ar- 
mată. Acum însă, s-a terminat. Încă o mobilizare, din zi în 
zi aşteptată, şi în Germania nu va mai rămîne nici un tînăr 
peste şaisprezece ani. Hans va fi trimis să lupte împotriva 
alor săi... De l-ar putea opri măcar pînă la sfîrşitul 
lucrului | Dar Hans se poartă în aşa fel de parcă nici n-ar 
bănui ce-l aşteaptă! Și abia că el îi duce grija lui Miillen- 
berg şi încearcă să-l apere de necazuri inutile. 

Miillenberg n-a avut niciodată copii. Și cît de bine este, 
probabil, să ai un fiu... Uite, unul ca Hans de pildă... 

„Evoluţia din conştiinţa inginerului era tot mai vădită. 
Şi el începuse să-şi dea seama cît de importante sînt transfor- 
mările petrecute în conştiinţa lui. Orbul începea să vadă. De 
fiecare dată cînd doctorul, în timpul vizitei, îi ia bandajul 
de pe ochi, el desluşeşte tot mai limpede lumea înconjură- 
toare. 

Cum l-au tratat, bolnavul nu ştie; de fapt îi e indiferent. 
Numai propria lui vedere îl preocupă. Apoi abia, după ce 
a început să vadă, îl interesează şi metoda de tratament fo- 
losită. Îşi va aminti că tratamentul s-a desfăşurat pe anumite 
etape. La început i-a fost inoculat un preparat care i-a uşu- 
rat suferinţele şi i-a trezit încrederea în medic. Acest pre- 
parat la el a fost un scurt cuvînt „ăia“. Apoi a intrat în ac- 
ţiune chirurgia. Medicul intervine aspru şi crud, bisturiul 
lui pătrunde în punctul cel mai dureros şi bolnavul e nevoit 
să-şi încordeze toate forțele ca să nu tresară, „Zece ani aţi 

lucrat la această invenţie şi n-aţi ştiut ce faceţi P Ruşine! 
V-aţi purtat mai rău ca un copil!“ Aceasta a fost operaţia... 
Dureroasă, dar cît l-a ajutat 
Cînd a rămas singur, înconjurat de „ăia“, şi-a rupt ban- 


dajul, plasturele, cusăturile — ca să se năpustească asupra 
lui Weintraub — şi a văzut lumina, a văzut totul din jurul 
său | 


Şi iată că ceața se îndepărtează tot mai mult de pe ochii 
lui şi începe să întrevadă tot mai limpede, tot mai departe. 

— „Nu-i nimic, Hans răspunse în sfîrşit Miillenberg. 
Acum asta n-are importanţă. Lasă-i să-şi spargă capul răsu- 
cind copiile pe toate părţile, iar noi vom face alte originale, 
chiar cu ajutorul lor. N-o să le rămînă nimic „lor“. Te asi- 
gur. N-ai nici o grijă, vom reuşi să prevenim catastrofa. Eu 
cred că succesul nostru va fi cu atît mai deplin cu cît vom 
termina mai repede. Cu cît va trece mai puţin timp, cu atit 
avem mai multe şanse ca această istorie să nu depăşească 
limitele micului cerc de oameni care au asistat la experien- 
țele de pe poligon. Ai fost atent? Acelaşi grup de cinci 
oameni a fost şi întîia oară şi acum. Mai există desigur un 
şef care, probabil, nu poate pătrunde în esenţa acestei teh- 
nici, dar îi conduce pe ceilalți. De acest şef nu mă tem, e 
o figură inofensivă... Ba chiar folositoare pentru noi: are 
tot interesul ca maşina să nu le scape din miîini, deci să păs- 
treze Secretul. Eu așa cred, Hans. Pentru ce ne-au arestat 
ei ? Din patriotism? Nu. Ăştia sînt altfel de specimene. 
Sînt nişte fiare sălbatice. Ei vor să intre în grațiile stăpîni- 
lor, să-şi aranjeze viaţa, să facă carieră pe seama invenţiei 
lui Gross. Deci nu le convine să antreneze şi alte persoane, 
ca să nu fie nevoiţi să împartă cu prea mulţi prada! Aşadar, 
ei vor căuta să ţină totul în secret, măcar pînă vor fi siguri 
că au căpătat de la noi mașina lui Gross. Sînt sigur că nu 
vor comunica nimic la Berlin, unde-s destui amatori să pună 
mîna pe un os de ros. Dar nici să păstreze prea mult timp 
acest secret nu vor putea, căci e primejdios. Zvonurile, bine- 
înţeles, au şi început să circule. Iată de ce trebuie să ne gră- 
bim, Hans. 

— Aveţi perfectă dreptate, domnule Miillenberg. V-aţi 
gîndit bine la toate şi probabil n-o să aveţi surprize neplă- 
cute. Nu înţeleg totuşi cum vă imaginaţți că se va desfăşura 

ultimul moment ? Cine va conecta grupul patru şi cum veţi 
reuşi... | 

— Nu ştiu, Hans — se grăbi Mullenberg să-l întrerupă. 
O să mă gîndesc la aceasta acolo, la faţa locului. În caz ex- 
trem... De altfel e bine să ne. gîndim cît mai puţin la asta... 
'Şi mai ales să vorbim cît mai puţin. 

— Bine... Faţa lui Hans se înăspri din nou. Dar cu mapa 
asta ce faceţi ? Aveţi de gînd s-o luaţi acolo, s-o anexaţi, 
cum s-ar zice la maşină ? Pînă la urmă mă tem că le va 
rămîne ăstora toată documentaţia. lar noi? „Nouă“ ce ne 
rămîne ? Cred totuşi că ar trebui să ne gîndim la asta. 

Şi fără să aştepte răspuns, Hans ieşi în camera alăturată 
şi de acolo se auzi dintr-o dată zumzetul unui burghiu elec- 
tric : Hans făcea în panou găuri pentru tabloul de comandă. 

Sămînţa fusese aruncată. 

Medicul îşi continua tratamentul. 


+ 
+ + 


Părea că totul fusese hotărît, planul schiţat... rămînea doar 
să-l ducă la îndeplinire, fără să se mai gîndească la nimic 
altceva. Dar gînduri ciudate i se perindau lui Millenberg 
prin minte. | 

Jată-i pe cei doi inventatori, amîndoi oameni ciudaţi, cu 
„aparatul“ lor „pentru transmiterea energiei fără conductori... 
Cîţi ani au trecut de atunci, cînd el însuşi era mîndru şi 
considera un mare merit „obolul“ pe care îl aducea „civili- 
zaţiei umane“ ? Nu, nu sînt ani, asta a fost abia acum o 
lună, cînd incendiul izbucnise, cînd această „civilizaţie 
umană“ începuse a se dezagrega în focul mistuitor al războiu- 
lui, Da... Această maşină, ca atare, de mult nu-i mai era ni- 
mănui necesară. Dar cui au dat-o 2... Ce întrebuințare vor 
da ei mașinii ? („„Ruşine, domnule Millenberg ! Sînteţi ingi- 
ner, umanist ! Nu se putea să nu înţelegeţi lucrul acesta !“). 

Ce absurditate ! Acelaşi lucru i l-a spus şi... Weintraub. 
Nu, el a spus altceva... Millenberg căută să-şi amintească 
ce i-a spus Weintraub la „administraţie“, în timpul primei 
lor întrevederi. „...Rusia ne stă în drum, nu se poate să nu 
înţelegeţi 1...“ | 

Da, Rusia stă ca o stavilă în calea „ăstora“. E adevărat. 
Lucrul acesta l-au înţeles de mult toţi oamenii cinstiţi, nu 

'numai din Germania, ci de pretutindeni. Păcat că nu pot să 
afle cum merg, lucrurile acolo. În orice caz un lucru e sigur, 
că acolo are loc prima încercare în istoria omenirii de a con- 
strui societatea pe rațiune şi nu pe instincte animalice. Aco- 
lo-i leagănul noii lumi. 


„Rusia ne stă în drum“ — spun ei, pregătind o cumplită 
lovitură. 
„lar „nouă“ ce ne rămîne P“... — a spus Hans. 


„„„Bolnavul începea să desluşească perspective şi mai în- 
depărtate. 


Termenul fixat de Mullenberg se apropia, iar ei mai aveau 
incă mult de lucru. El n-a indicat o dată precisă, dar fie- 
care aminare putea să trezească suspiciuni sau presupuneri 
nedorite ; de aceea inginerul intensifică ritmul de lucru. Şi 
el, şi Hans, cu rare excepţii, dormeau noaptea în laborator ; 
frau Lies, care primea acum mulți bani, îi servea şi-i hrănea 
cu multă rîvnă. 

Hans nu se schimbase prea mult în această: perioadă ; doar 
slăbise puţin, fiindcă nu dormea destul, şi era mai palid. 
Miillenberg, dimpotrivă, arăta groaznic; părul şi barba îi 
crescuseră şi semăna cu un urs bătrîn, abia ieşit primăvara 
din bîrlog. Privirea ochilor lui buni, căprui, era acum poso- 
moriîtă și grea. Copiii ar fi luat-o probabil la goană, înspăi- 
mîntaţi, dacă ar fi apărut în faţa lor, afară, în curte. 

Începu, împreună cu Hans, reglarea subansamblurilor io- 
nizatorului. Singur n-ar fi putut face nimic; nu că ar fi 
avut mai mult de lucru, dar la reglare erau necesare două 
prezenţe, căci blocurile pe care le experimentau și apara- 
tele care captau fascicolul se aflau în colțuri opuse ale ca- 
merei. Miillenberg schimba succesiv cînd un parametru al 
blocului, cînd un altul, cum acordezi un instrument muzi- 
cal răsucindu-i cuiele. Lua apoi un acord, iar aparatele, as- 
cultătoare, determinau dacă rezonanţa este bună. În celălalt 
capăt al odăii, Hans urmărea cadranele şi nota indicaţiile. 

Era o muncă lipsită de bucurii, monotonă, însă îndârjită, 
încălzită de sentimentul pregnant al necesităţii şi datoriei. 

Viaţa era tot mai de nesuportat. Muillenberg nu mai văzuse 
de mult nici un cunoscut. Îi era groază de întrebări. „Unde-i 
Gross P A fost arestat P Dar de ce ?P Nu se ştie. Şi de ce l-au 


eliberat pe el, pe Millenberg ?“... Ce-ar fi putut să răspundă? 

Aproape în fiecare zi — şi acestea erau poate cele mai 
chinuitoare momente |! — telefona frau Gross. 

— N-aveţi nici o veste de la soţul meu? 

Ce era să-i răspundă ? 

— Presupun că va fi eliberat de îndată ce voi termina 


lucrarea pe care doctorul n-a reuşit s-o termine — spunea 
Millenberg. Totul se va lămuri zilele acestea. Nu fiţi îngri- 
jorată.:. 


Întreaga viaţă a lui Millenberg era acum o minciună, o 
minciună dezgustătoare şi insuportabilă. Chiar față de Hans 
era nevoit să ascundă unele intenţii de-ale sale, ca să nu-l 
amărască. | 

Vai, cum se schimbase totul | Nimic nu mai era ca înainte, 
înainte de îngrozitoarea greşeală săvirşită de Gross ! 

Înainte, el şi Gross abia făceau rost de bani, dar cînd reu- 
şeau să aibă cele necesare, lucrau uşor, cu pasiune. 

Acum nu mai ducea grija banilor. Era de ajuns să telefo- 
neze la numărul pe care i-l dăduse Weintraub şi cererea lui 
Mullenberg se îndeplinea imediat, cu o neobişnuită precizie. 
Totuşi munca era apăsătoare, odioasă. 

Miillenberg se grăbea, şi duşmanii lui se grăbeau : intere- 
sele lor coincideau deci. Cu toate acestea, Mullenberg acţiona 
contrar intereselor duşmanilor. 

Totul nu era decît un paradox | 

Simţămîntul de răspundere creştea cu fiecare zi. Cu cît 
se apropiau de sfîrşit, cu atît creştea primejdia. Miillenberg 
şi Hans îşi dădeau seama că din clipă în clipă duşmanii pot 
veni pe neaşteptate să le ia maşina pusă la punct, chiar de 
aici, din laborator. Lucrul acesta ar fi fost posibil mai cu 
seamă dacă „ăia“ şi-ar fi dat seama de planul lui Miillen- 
berg. Dar nu existau niciun fel de indicii că „ei“ i-au dibuit 
planul. Weintraub se purta peste măsură de corect. În toată 
această perioadă telefonase numai de două ori, să se inte- 
reseze dacă nu cumva inginerul are nevoie de ceva deosebit, 
să întrebe dacă cererile lui se îndeplinesc destul de repede şi 
precis. O făcea parcă numai pentru a-şi verifica oamenii. 

Millenberg profitase de aceste două convorbiri ca să-l 
informeze în modul cel mai amănunţit pe Weintraub despre 
mersul lucrărilor. Nu trebuie să se neliniştească: încă opt- 
zece zile şi totul va fi gata. De pe acum pot să prevadă 
ordinea în care se va desfăşura demonstraţia şi recepţia ma- 

şinii. Mullenberg trebuie să se convingă mai întîi singur că 
problema a fost just rezolvată. Perfect, lucrul acesta se va 
petrece chiar acolo, pe poligon. Dacă totul va fi în ordine, 
el va comunica de îndată acest lucru lu: Weintraub şi acesta 
va veni acolo cu toţi cei care trebuie să fie puşi la curent. 

Ar fi bine dacă şi celelalte obligaţii, luate de ambele părţi, 
se vor rezolva tot acolo, pe loc, în aceeaşi zi. El va da toate 
explicaţiile necesare, va preda toate calculele, schiţele, în- 
semnările... Va fi desigur şi Gross acolo. Weintraub îşi dădea 
seama, fireşte, că toate acestea îi stau pe inimă... 

Cu glas blînd, Weintraub îl dojeni pe inginer pentru „sen- 
sibilitatea lui exagerată“, dar se declară de acord cu planul 
lui, 


+ + 


— Du-te, ia puţin aer, Hans — spuse încet inginerul. Hans 
deschise repede uşa şi ieşi în coridor. 

Aşa procedau de fiecare dată, înainte de a discuta ceva 
important. Unul dintre ei se ducea la bucătărie sau la toaletă. 

De la un timp, frau Lies se arăta deosebit de prevenitoare 
cu colaboratorii doctorului Gross. Curiozitatea ei înnăscută 
şi sociabilitatea crescură vizibil, iar pasiunea de a deretica 
în laborator şi în jurul laboratorului luase proporţii... Mul-. 
lenberg şi Hans bănuiau care-i cauza acestor schimbări ciu- 
date în comportarea gazdei. Dar şi dacă s-ar fi înşelat, în 
situaţia lor, prudenţa era necesară. 

— Nu-i acasă — spuse Hans, întorcîndu-se. E plecată 
după cumpărături. 

— Perfect. Uite ce e, Hans... Trebuie să hotărîm ceva, 
pînă nu e prea tîrziu. În ultimele zile m-am gîndit mult la 
ce mi-ai spus atunci despre mapa cu documentele noastre. 
Într-adevăr, ar fi absurd să le iau acolo, la poligon, „să le 
anexez la maşină“ cum ai zis dumneata. Şi nici aici n-am 
unde să le las. La început, după arestarea doctorului, m-am 
gîndit, dumneata ştii acest lucru, Hans, că singura problemă 
constă în a distruge tot — şi documentele, şi maşina. Dar în 
acest timp multe s-au schimbat... în mine ; am înţeles multe, 
şi în mare măsură mulţumită dumitale. 

—— Exageraţi, domnule Millenberg... — bolborosi fîstîcin- 
du-se Hans. 

— Ba da, Hans, aşa e. Abia acum te-am cunoscut cu ade- 
vărat şi pot să spun că mi-eşti drag... Şi cînd te gîndeşti că 
lucrăm împreună aproape de trei ani | Vezi cît de tîrziu te-am 
cunoscut ? La mine întotdeauna se întîmplă aşa. Sînt un om, 
cum să spun, cu acţiune întîrziată... Şi totuşi sînt fericit că 
în acest moment, cel mai greu al vieţii mele, eşti alături de 
mine. În dumneata am absolută încredere, cu toate că pînă 
acum n-am stat niciodată de vorbă aşa cum trebuie, sincer... 
Uite ce e. Acum nu mai vreau să mai distrug ideea lui Gross. 
Ar fi tot o barbarie ca aceea împotriva căreia ne-am revoltat. 
Descoperirea, odată venită pe lume, trebuie să trăiască. Nu- 
mai că ea trebuie să servească acelora care luptă pentru ade- 
văratul progres al omenirii, pentru triumful raţiunii. A o 
smulge din mîinile dușmanului e doar jumătate din treabă. 
Trebuie să o dăm prietenilor. Mă înţelegi, Hans ?... 

— Bineînţeles, domnule Miillenberg. Vă înţeleg şi sînt 
fericit. Aveam convingerea că pînă la urmă veţi ajunge la 
această concluzie. Dar ce vă amărăşte ? Văd că totuşi aveţi 
ceva pe suflet. | 

— Nu ştiu cum s-o fac. Nu văd nici o posibilitate... 

— În schimb văd eu .!... Îmi iau eu răspunderea asta. 

— Ei, Hans. Asta mă şi înspăimîntă... Mi-e teamă că nu-ţi 
dai seama cît e de grea şi primejdioasă o asemenea operaţie. 
Extrem de primejdioasă, Hans! Trebuie să te pricepi în 
munca conspirativă, să cunoşti toate mrejele cu care vor în- 
cerca să te prindă la fiecare pas şi, în sfîrşit, trebuie să ai 
pur şi simplu experienţă de viaţă. Şi de unde să le iei toate 
acestea ? Tu eşti tînăr. Te vor putea prinde chiar de la pri- 
mii paşi, cu atît mai mult cu cît acuma eşti probabil urmă- 
rit de agenţii lui Weintraub. Şi-atunci ? S-a sfîrşit şi cu dum- 
neata, şi cu toate operaţiile noastre. E un risc prea mare! 

— Dar dumneavoastră uitaţi un lucru foarte important: 
că nu sînt singur. Tocmai asta am avut în vedere cînd v-am 
spus că-mi iau eu răspunderea. Unui singur om, în situaţia 
noastră de acum, bineînţeles că o asemenea sarcină i-ar fi 
peste puteri. Cîte ceva va trebui să fac şi eu, bineînţeles... 
dar... ştiţi, domnule Miillenberg, mai bine nu vorbesc nimic 
despre această operaţie. Vă spun doar că ea a şi fost chib- 
zuită în toate amănuntele. Dar dumneavoastră nu vă mai 
gîndiţi la ea. Aveţi şi aşa destule griji. Va trebui numai să 

pregătiţi documentaţia, căci asta nimeni altul nu poate s-o 
facă. 

Millenberg zîmbi. 

— După cum văd, ne citim gîndurile unul altuia... Spu- 
ne-mi Hans, îţi plac... creioanele ? 

Hans îl privi pe inginer cu o privire aproape speriată. Nu 
cumva s-a scrîntit, săracul ?... Într-adevăr, prea multe se 
abătuseră asupra lui... 

— Ce creioane ? 

— Aşa, în general... creioanele ; am găsit la mine acasă 
două creioane minunate, franţuzeşti... din păcate începute, 
dar... Uite-le... 

Scoţînd din buzunarul de la piept două creioane destul 
de groase, lăcuite în albastru, i le întinse lui Hans. 

— la briceagul şi ascute-l pe acesta; are virful rupt... 
„Conte Freres“, chiar firma urmaşilor lui Conte, chimistul 
care a inventat creionul... Vezi ce lemn are ? Cedru siberian... 
Acum încearcă să scrii... Vezi cît e de moale? Grafit din 
Boemia... 

Hans executa tăcut şi supus toate indicaţiile inginerului, 
aruncîndu-i din cînd în cînd o privire cu coada ochiului. 

— 'Ţi le dăruiesc, Hans. Mie nu-mi mai trebuie. Pune-le 
în buzunar... Nu, nu aici... la haină, să nu-ţi cadă... 

Hans strecură creioanele în buzunarul dinăuntru al hainei, 
care era atîrnată în cealaltă cameră. În cele cîteva secunde 
cît stătu acolo singur, un vîrtej de gînduri îl năpădi. Dacă... 
e adevărat... ce să facă ?... Să telefoneze la Salvare... sau lui 
Weintraub ?... Nu, mai bine la Salvare... Lui Weintraub o 
să-i telefoneze mai tirziu, după ce va rămîne singur şi va 
pune totul la punct... O să-l cheme pe Wolf, unul dintre 
prietenii lui, să ia de aici cîte ceva... 

Intră în cealaltă cameră, încercînd cu greu să arboreze un 
zîmbet liniştit. 

— Mulţumesc, domnule Miillenberg. Am să le păstrez în 
amintirea dumneavoastră şi am să scriu cu ele numai scri- 
sori de dragoste... dacă o să am ocazie. 

Miillenberg şedea în acelaşi loc, cu capul ridicat, şi-l pri- 
vea atent pe Hans. 

— Lasă astea — făcu el un gest cu mîna — şi acum spu- 
ne-mi, n-ai observat nimic... deosebit ? 

„Aşadar... deocamdată i-a trecut“ — se gîndi Hans. 

— Ce anume ? Unde să văd ceva deosebit ? îl întrebă el, 
prudent. 

— La creioane, bineînţeles | 

Hans își desfăcu braţele şi strînse din umeri plin de nedu- 
merire. 

— Ce să observ ? Sînt creioane bune... Nu-s chiar atît de 
specialist... 

— Ei, atunci înseamnă că totul este în regulă, Hans |! Poţi 
să mă feliciţi ! Ultimele două nopţi n-am închis un ochi, toc- 
mai ca să aranjez asta. Nu-i așa uşor să expui complet prin- 
cipiul lui Gross cît mai pe scurt cu putinţă. În cele din urmă, 
am reuşit să reduc într-atîta textul, încît a încăput pe o sin- 
gură filă din acest blocnotes. E adevărat că foaia este toată 
acoperită pe ambele părţi, cu un scris mărunt. Dar am trecut 
acolo toate explicaţiile, cifrele, formulele şi cele trei scheme 
de principiu. Am scris două exemplare şi le-am introdus în 
aceste creioane. A trebuit să le scobesc pe dinăuntru pînă la 
jumătate, apoi să le înclei din nou. A fost o treabă migă- 
loasă... Cred că acum comoara noastră poate fi scoasă de 
aici ; în caz de percheziţie, nu vor găsi nimic suspect la 
dumneata. Ei? Ce zici? 

— Dar asta-i de-a dreptul genial, domnule Millenberg. 
Pe cuvîntul meu, s-ar putea crede că aveţi un stagiu înde- 
lungat în munca conspirativă... Eh, dar tare m-aţi mai spe- 
riat cu creioanele astea | 

— Am observat, Hans — răspunse inginerul obosit, fără 
să zîmbească şi închizînd ochii, îşi lăsă capul pe mîinile îm- 
preunate pe masă. Puterile îl părăsiseră dintr-o dată. Ştii 
ce-am să fac acum ? îl întrebă el, abia auzit. Ia ghici... 

— N-am ce ghici. Trebuie să dormiţi. Hans înfoie perna 
de pe divan, dădu pătura deoparte, apoi îl luă pe Miillen- 
berg de braţ şi îl ajută să facă acest drum neînchipuit de 
greu, de patru paşi. Dormiţi pe săturate — spuse el, cu aer 
sever şi glas tare, pentru ca inginerul să perceapă aceste 
cuvinte ca pe un ordin dorit, căruia nu i te poţi opune. 

Peste un minut, Hans se convinse că inginerul doarme 
adînc. 

Atunci trecu în camera „sa“, scoase din haină creioanele 
şi le cercetă îndelung, clătinînd uneori entuziasmat din cap. 
Un sentiment de satisfacţie şi bucurie pusese stăpînire pe el : 
în aceste creioane se afla principalul — ceea ce era necesar. 

Şi meritul îi aparţinea în întregime lui Miullenberg, aces: 
tui om admirabil, bun, înţelept şi plin de abnegaţie... 
4 
x x 


În ultimele zile Hans avusese multe griji, multă bătaie de 
cap. 

Cu ajutorul prietenilor, organizase un mic atelier — o sta- 
ţie pentru încărcarea acumulatoarelor — la marginea oraşu- 
lui, exact pe drumul spre poligon. Acolo fură trimise cele 
mai importante piese ale ionizatorului — solenoizii concen- 
trici — electromagneţii. Acolo se montau și se încărcau noile 
baterii ale acumulatoarelor. Toate acestea erau necesare pen- 
tru a face ca pînă în ultimul moment, maşina să nu fie com- 
plet pusă la punct. Planul era următorul : cînd vor transporta 
aparatul la poligon, se vor opri la această staţie de încărcare 
ca să ridice acumulatoarele şi electromagneţii. Din clipa 
aceea n-ar mai avea nici o rațiune să le ia, înainte de verifi- 
care, maşina gata făcută, lucru de care Miillenberg se tenea 
cel mai mult. 

Tot acolo, o dată cu bateriile de acumulatoare se confec- 
ționa şi bateria a patra — cea mai importantă, aceea de care 
depindea succesul şi însăşi existenţa întregului plan al lui 
Millenberg. 

Pe poligon, atunci cînd Mullenberg, începînd să-şi reca- 
pete conştiinţa, văzuse într-o genială străfulgerare acest unic 
mijloc de a smulge din mîinile duşmanilor maşina lui Gross 
şi a o distruge, nici nu se gîndise măcar dacă va putea sau 
nu să procure materialul necesar pentru înfăptuirea acestui 
mijloc. Ştia doar atît, că trebuia să-l procure! Mai tirziu a 
văzut limpede toată greutatea şi primejdia acestei încercări, 
dar a continuat să-şi îndeplinească planul, pornind de la con- 
vingerea încăpăţinată că va obţine materialul. Mai tîrziu, 
au intrat în acţiune diverşi factori întîmplători — fenomen 
misterios care, cu o suspectă permanenţă, vine întotdeauna 
în ajutorul celui care vrea cu tărie să realizeze ceva. Acest 
lucru pare ciudat şi dă naştere la o credinţă aproape mistică 
în „soartă“, „noroc“, „şansă“... Dar omul cunoaşte de obicei 
numai o singură înlănţuire de evenimente, nu le cunoaşte 
şi pe celelalte ; iar aceste evenimente, desfăşurîndu-se fiecare 
în mod logic şi firesc, se întretaie mereu, vin în contact unele 

cu altele — şi atunci iau naştere aceşti factori în aparenţă 
„întîmplători“. 

Unul dintre prietenii lui Hans avea un unchi care, deşi 
nu era prea bătrîn, avea părul complet cărunt; acestuia, 
mai ales după naşterea unei nepoţele, rudele mai tinere în- 
cepuseră să-i zică „„moşul“, iar cei de o vîrstă cu el — „bă- 
trînul“. 

Acesta locuia într-un ţinut muntos, la vreo sută de 'kilo- 
metri spre sud de Miinchen, într-un sat de pe marginea unui 
lac mare, bogat în peşte. La drept vorbind, tocmai lacul 
acesta l-a făcut pe „,bătrîn“ să părăsească oraşul şi să se 
mute aici, împreună cu nevasta, nepoata şi „ferma“ sa, alcă- 
tuită dintr-o singură vacă. Era un pescar pasionat şi iscusit 
— îi plăcea mult să pescuiască cu undiţa. De patru ani de 
cînd locuia aici, învățase să cunoască bine lacul, relieful tun- 
dului şi deprinderile peştilor care îl populau, ceea ce îi în- 
găduia să aducă de fiecare dată de la pescuit, fără a mai 
socoti peştele mic, doi-trei „purcei“, cum le spunea el cra- 
pilor mari şi graşi. În felul acesta, familia lui avea asigurată 
o hrană gratuită (şi asta pe timp de război făcea mult!), 
iar uneori chiar vindea surplusul de peşte localnicilor. Ce 
mai, bătrînul o ducea ca în sînul lui Avram. La rudele lui 
din oraş venea rar şi fără prea multă plăcere — numai cu 
prilejul sărbătorilor tradiționale din familie. Ura făţiş Miin- 
chenul şi viaţa de oraş în general, nu dorea nimic şi nu se 
aştepta la schimbări în viaţă. 

Totuşi, schimbările surveniră, fără voia lui. 

Într-o dimineaţă, pe cînd şedea în barca lui, cu undiţele 
aruncate, bătrînul observă o însufleţire neobişnuită pe celă- 
' lalt mal al lacului. Apăruse un lung şir de autocamioane 
mari, pline de soldaţi, maşini şi diferite materiale. Începu 
o activitatea încordată şi grăbită. Nu trecu nici o oră şi pe 
celălalt mal se înălțţă un întreg orăşel de corturi ; spre seară, 
în munţii din apropiere se auziră explozii grele, puternice, în 
urma cărora peştele mărunt, cuprins de panică, începu să se 
zbată şi să sară în aer, făcînd ca faţa netedă a lacului să 
fiarbă cu zgomot, ca şfichiuită de grindină. 

Liniştea fusese alungată. 

Bătrînul nu se mai simţea în apele sale. 

Ca să afle despre ce e vorba, a încercat a doua zi să se 
apropie de celălalt mal, dar a fost alungat de o santinelă 

înarmată. Și nimeni dintre. locuitorii satului nu ştia şi nu în- 
ţelegea ce se petrece acolo. 

Peste cîteva zile, pe lac apăru o micuță barcă cu motor, 
cu doi militari în ea. Lăsîndu-şi undiţele în părăsire, bătri- 
nul nu-şi mai lua ochii de la ei. La început s-a bucurat, cre- 
zînd că sînt pescari. Pescarii sînt oameni de-ai lui, acum o. 
să afle totul|l Dar felul cum se mişca barca era ciudat. Se 
învîrtea într-un loc, căutînd parcă ceva, apoi făcea aceleaşi 
mişcări într-alt loc. Prindeau oare peşte cu năvodul'? Dar şi 
în cazul acesta, judecînd după mişcările oamenilor, era un 
pescuit cu totul neobișnuit. Abia cînd apuse soarele, bătrî- 
nul pierdu barca din vedere. 

A doua zi, la aceeași oră, barca apăru din nou, făcu ace- 
leaşi mişcări neînţelese, apoi se îndreptă spre bătrîn. Apro- 
piindu-se, militarii opriră motorul, descriseră cu grijă un 
cerc şi se opriră alături de el. Din barcă se zbirleau ostenta- 
tiv cîteva undiţe, iar un minciog ud.zăcea pe o banchetă. 
Dar bătrînul, cu privirea lui experimentată, îşi dădu seama 
dintr-o dată că undiţele acestea n-au fost niciodată folosite. 

Avea însă posibilitatea de a afla în sfîrşit toate misterele 
care îi tulburaseră viaţa, aşa că, prefăcîndu-se că nu observă 
nimic, îşi călcă pe inimă şi-i întîmpină cu bucurie pe oaspeţii 
nepoftiţi, străduindu-se să le împărtăşească din cunoştinţele 
și experiența lui de pescar. Curînd însă oaspeţii înţeieseră 
că nu-l vor putea face aşa uşor pe bătrînul pescar să le spună 
ce-i interesa pe ei: locurile unde se află peştele şi ce soiuri 
pot fi pescuite acolo, în lac, aşa că trebuiră mai întîi să se 
împrietenească cu el şi să-i cîştige bunăvoința. 

Aşa s-a creat terenul pentru o apropiere reciprocă şi ra- 
pidă. Mai departe totul s-a desfăşurat conform unui program 
precis, pe care însă nu-l fixase bătrînul. L-au invitat în barca 
lor cu motor să ia o gustare, dat fiind că peştele nu se prea 
grăbea să muşte din momeală. Apăru şi o sticlă de o înfăţi- 
şare cu totul irezistibilă... Stăpînul bărcii, militarul cu grad 
mare, probabil un tehnician, se arătă a fi un om vorbăreț şi 
vesel... Peste o oră erau prieteni la cataramă şi bătrînul ştia 
acum aproape tot ce voise să afle. Veșştile însă nu erau de loc 
plăcute. Pe celălalt mal începuse construirea unei uzine sub- 
terane, în inima muntelui stîncos ce se înălța deasupra lacu- 
lui. Bătrînul ştia că pe atunci se construiau multe asemenea 
uzine subterane, nu numai în munții Bavariei, dar şi în nord 

— în Harz, Renania, în Fichtel şi-n toate regiunile de munte 
ale Germaniei. Măruntaiele de granit ale munţilor erau zdro- 
bite cu explozivi şi scoase de şiruri de maşini afară. Explozii 
uriaşe despicau lanţuri întregi de munţi, care stăteau în 
calea viitoarelor drumuri de acces. 

Într-un cuvînt, iată că războiul a venit şi aici, în acest loc 
de refugiu atît de liniştit şi, pe cît se părea, atît de sigur, al 
bătrînului. Războiul îşi arăta şi aici colţii, începuse şi aici 
distrugerea. Deosebirea nu era mare ; acolo era ras de pe 
fața pămîntului ceea ce oamenii creaseră timp de veacuri, 
aici se sfîrtecau şi se năruiau creaţiile naturii durate de-a 
lungul mileniilor. Curînd această pecingine a războiului lovi 
şi în oameni, în existenţa lor ; una dintre primele victime fu 
chiar bătrînul. 

Noul său prieten îi dezvălui şi misterul „pescuitului“ său. 
Era specialist în lucrări de dinamitare şi avea la dispoziţie 
explozivi. De curînd, 'lucrînd la construirea unui aerodrom 
subteran, pe cursul superior al rîului Kinzig, în Baden, el 
a încercat în timpul liber să prindă peştele făcînd să explo- 
deze trotil sub apă. În două-trei ore a reuşit să umple, 
uite, chiar barca asta, de nici nu se mai putea mişca în 
ea... A încercat şi aici, pe lac, dar nu reuşeşte... Trebuie 
să cunoşti locurile... | Si 

Bătrînul era un pescar cinstit şi un om dezinteresat. 
Dispreţuia orice manifestare hrăpăreaţă. El ştia că atunci cînd 
se prinde peştele cu ajutorul explozivului, scoţi din lac numai 
o mică parte din peştii ameţiţi, restul mor şi putrezesc pe 
fund ; iar cei rămaşi în viaţă, schilodiţi, încep să.capete 
diferite boli molipsitoare şi peste un timp oarecare, piere 
aproape tot peştele din lac... | 

„.Va' trebui probabil să plece de aici, se gîndea pescarul. 
Dacă se construieşte o uzină, se va construi şi o aşezare 
muncitorească, acolo, pe mal ; vor fi bărci, debarcader, plim- 
bări, plajă, fel de fel de pescari... Şi vor tot omorî peştele 
prin explozii cît timp va ţine construcţia... Astfel de „ama- 
tori“ se găsesc destui... Nu, nu pentru asta s-a stabilit el 
aici. Trebuie să plece. Să se mute. Deci, are nevoie de 
bani... | 

Între timp, „prietenul“ îşi desfăşura programul, nimerind 
cu un tact uimitor chiar în miezul gîndurilor care îl fră- 
mîntau pe bătrîn. Ce rost are să pescuieşti într-o zi doi-trei 

„purceluşi“ din aceştia ? E caraghios. Să trosneşti o dată, 
de două ori, şi să prinzi o tonă, asta da, treabăl Și să-l 
duci pe urmă în piaţă, la Miinchen.' Oamenii o duc greu 
cu mîncarea, aşa că-l vinzi pe loc. Îi dă maşina, aşa că 
oricînd... într-o oră şi jumătate e acolo. Ce poate fi mai 
simplu ? 

Bătrînul lupta cu el însuşi. La drept vorbind, toate aceste 
propuneri erau ispititoare. Mai ales tehnica acestui fel de a 
pescui. Auzise de multe ori de acest procedeu, dar nu înţe- 
legea multe şi tare ar fi vrut să vadă măcar cum se face. 
Totodată, să verifice şi cunoştinţele sale despre peşti... Gîn- 
dul la bani, la cîştig era undeva departe, pe ultimul plan, 
exista totuşi şi el... 4 

Într-un cuvînt, hotărî să încerce. 

Ducînd cu grijă barca spre locul unde, după părerea lui, 
la ora aceea trebuia să se găsească peştele cel mare, duse cu 
mîini tremurînd de emoție bricheta la: capătul firului care, 
ca o coadă de şobolan, ieşea dintre palmele tehnicianului. 
Firul, destul de scurt, pătrundea într-un calup mare, galben, 
ca de săpun de rufe. Acesta, fără să se grăbească, verifică 
dacă şnurul s-a aprins şi lăsă uşor în apă calupul cu şnur 
cu tot. 

Bătrînul începu să vislească grăbit, îndepărtînd cît mai 
mult barca de locul acela. Capul i se lăsase între umeri, 
fruntea i se încreţise, pleoapele i se strînseră — aştepta o 
explozie îngrozitoare — una dintre acelea care se auzeau 
uneori de pe celălalt mal, apoi izbucnirea unei trombe de 
apă: şi poate chiar moartea... Era grozav de tulburat. Dar 
nu făcu decît vreo cinci-şase mişcări din visle, cînd tehni- 
cianul îi spuse : 

— Gata, ajunge | 

În aceeaşi clipă simţi un şoc puternic în fundul bărcii, 
apoi un trosnet scurt şi sec venit de undeva din adîncuri. 
Faţa netedă a apei se umflă deodată în locul unde fusese 
lăsat calupul, se albi, începu să se învolbureze şi apoi se 
linişti. Tehnicianul îi porunci să întoarcă barca înapoi, luă 
minciogul cu mînerul lung şi ridicîndu-se în picioare la prova 
bărcii, privi apa din jurul lui. Bătrînul îl privea şi pe el, şi 
apa, şi mai mult decit orice. pe lume, dorea în clipa aceea ca 
la suprafaţă să nu apară nici un peşte. 

Totuşi; el a fost primul care a observat un plescăit uşor, 
în faţă, în stînga, şi milinile lui îndreptară singure repede 
şi cu dibăcie barca într-acolo. „Un purcel“ aruncat brutal 
de sus, din minciog, se lovi greu de fundul bărcii şi rămase 
întins, tremurîndu-şi uşor codiţa. Bătrînul nu şi-ar fi îngă- 
duit niciodată să procedeze în felul acesta cu un peşte şi 
mai ales cu unul atît de frumos. Îl vedea foarte bine cu 
coada ochiului. Să-l privească „în faţă“ nu putea, pentru că 
se temea să-i întîlnească privirea... 

+ Burţile albicioase şi coastele lucioase ale peştilor apărură 
dintr-o dată în cîteva locuri. Tehnicianul îi arăta tăcut direc- 
ţia şi bătrînul îndeplinea supus dispoziţiile lui. 

Barca sg umplu de peşte. 

Iar în sufletul bătrînului creştea, învăluindu-l, un senti- 
ment apăsător de pustietate.'i era totuna... 

Războiul îl întrînsese şi pe el. 


În zilele următoare, spre marea uimire a rudelor sale din 
Miinchen, bătrînul începu să-i viziteze şi aproape de 
fiecare dată era puţin cu chef. La întrebările lor, răspundea 
laconic şi destul de precis, deoarece nu-i plăcea să mintă: 
în ultimul timp îi mergeau admirabil treburile — cu pes- 
cuitul pe lac... lar la prima sărbătoare în familie, îi invită 
pe toţi la o masă de pomină, la care nu lipsi, bineînţeles, 
favoritul lui — nepotul Wolf. Acestuia, bătrînul îi povesti în 
secret totul... 

Acest. Wolf era prietenul lui Hans, unul dintre organiză- 
torii staţiei de încărcare a acumulatoarelor din capătul şose- 
lei Wolfratshausen. 

A doua zi, înarmat cu o măricică sumă de bani primită 
prin Hans de la Miillenberg, Wolf îl însoţi pe „moşul“ acolo, 
„la ţară“, pe malul lacului. | 

Astfel se întretaie în viaţă diferite înlănţuiri de eveni- 
mente ; şi dacă priveşti mai atent, nimic nu este „întîmplă- 
tor“ nici în aceste înlănţuiri, nici în întretăierea lor. 


+ 


Ultima zi de lucru. 
Pe la prînz, Hans se apropie încetişor de Millenberg şi-i 
spuse cu glas gituit de tristeţe: 

— Eu sînt gata. 

Inginerul tresări ; Hans îşi dădu seama de lucrul acesta 
după privirea lui agitată. Da, ăsta era sfîrșitul. Tocmai ter- 
minase ultima operaţie — verificarea paralelismului axelor 
optice ale fascicolului de raze şi a vizorului. Totuşi Millen- 
berg reuşi să se stăpînească. 

— Bine, Hans. Şi eu sînt gata. Cum merg treburile noastre 
„externe“ P Totu-i în ordine ? 

— Da. Electromagneţii sînt acolo. Acumulatoarele au fost 
controlate și puse la încărcat. În noaptea asta vor fi gata. 

— Şi bateria a patra? 

— E încărcată. 

— Cît a intrat? 

— Treizeci şi cinci de kilograme. Cred că este prea mult, 

domnule Miillenberg. 

a — Nuci nimic, Hans, nu-i nimic. Cu cît e mai mult, cu 
atît mai sigur va fi efectul. . 

— Asta înțeleg. Dar dumneavoastră cum o să... 

Millenberg simţi deodată că-l mănîncă nasul; ochii-i 
trişti se umeziră. Îl atrase pe Hans spre el și-l strînse tare 
la pieptul lui puternic. ui 

— Mulţumesc, Hans! Eşti singurul om care îmi poartă 
de grijă. Dar... nu te gîndi la asta : ai şi aşa destule griji. O 
să văd... mă descurc eu. o 

Restul zilei îl consacrară unei ultime verificări a felului 
cum funcționau agregatele principale ale maşinii, împache- 
tării acestor agregate în lăzi şi, în sfîrşit, unei curăţenii 
„generale“ a laboratorului. Tot ce ar fi putut cît de cît să 
amintească despre ultima construcţie a ionizatorului fu ars, 
rupt, distrus. 

Spre seară Miillenberg îi telefonă lui Weintraub : totul e 
gata, mîine se poate ieşi pe poligon. În laudele şi compli- 
mentele nazistului, inginerul desluşi fără greutate accentele 
unei satisfacţii voluptoase care îl liniştiră puţin : probabil nu 
se pune la cale nici un fel de agresiune. ÎI trimise pe Hans 
să se odihnească, luă o doză mare de brom şi se culcă de- 
vreme — a doua zi trebuia să fie mai mult ca oricînd stă- 
pîn pe sine. Dormi liniştit, fără să viseze nimic. 

Dis-de-dimineaţă veniră muncitorii, transportară jos ma- 
şina demontată şi o urcară în autocamion. Nici unul dintre 
inginerii „administraţiei“ nu era de faţă. Şoferul unui turism 

îi înmînă lui Millenberg şi lui Hans bilete de liberă trecere 
pe poligon şi două binocluri. 

La marginea oraşului se opriră la staţia de încărcare, ca 
să ia acumulatoarele şi piesa principală a ionizatorului — 
electromagneţii concentrici. | 

Oricît de liniştit era Miillenberg după convorbirea pe care 
o avusese în ajun la telefon cu Weintraub, de astă dată se 
simţi totuşi puţin emoţionat: această operaţie era singura 
din planul lui pe care n-o contfolase personal. Nu că n-ar fi 
avut deplină încredere în Hans. Dar cine sînt misterioșii 
lui prieteni ? Ei au organizat această staţie de încărcare- 
atelier, ei au luat în păstrare electromagneţii, ei au încărcat 
bateria a patra... Probabil că nu e vreun trădător printre ei. 
Dar au ei oare destulă experienţă P Sînt destul de siguri, 
prudenţi, în sfîrşit, destul de maturi ? 

Millenberg nu-l cunoştea pe nici unul dintre ei şi nu ştia 
nimic despre ei: despre asta nu discutase nimic cu Hans. 
Inginerul şi-i închipuia pe aceşti „prieteni“ ai lui Hans ca pe 
un grup de tineri romantici, pe care îi pasionează jocul pri- 
mejdios gle-a aventurile deşi, judecînd lucid, îşi dădea bine- 
înţeles seama că părerea asta a lui este greşită. Şi totuşi, 
cine sînt ei ?... 

Hans era, evident, sigur de ei. Dar Hans e tînăr. Cu cît 
participă mai mulţi oameni la o treabă, cu atît mai mare este 
posibilitatea de a se face tot felul de greşeli, de gafe. Iar 
fiecare dintre acestea poate să atragă atenţia, să pună 
duşmanii pe urmele lor. Și acum sînt atîţia ochi care pîn- 
desc, care abia aşteaptă să vadă ceva suspect... 

Da, aceasta era, desigur, operaţia cea mai riscantă din 
întregul plan. De aci putea surveni eşecul... | 

Încărcarea în autocamion cădea în sarcina lui Hans. 

Cînd maşinile se opriră, el sări din autocamion şi îi duse 
pe lucrătorii lui Weintraub într-o încăpere care era de fapt 
o magazie de scînduri văruite la repezeală, cu o uşă lată, 
cu două canaturi. Peste cîteva minute, aceştia aduseră 
dinăuntru trei lăzi cu acumulatoare şi le urcară în auto- 
camion. N 

Miillenberg şedea în turismul decapotabil şi urmărea: cu 
atenţie oamenii. 

Ultima ladă grea, a patra, fu scoasă de doi muncitori mai 
în vîrstă de la staţia de încărcare. 

„Lată-i |“ tresări Mullenberg. 

Fără să-i arunce măcar o privire inginerului, aceştia se 
îndreptară spre autocamion, dar Hans le strigă că acolo nu 
mai este loc şi îi îndreptă spre turism. i 

Millenberg trecu în faţă, lîngă şofer, iar lada îngustă fu 
aşezată în spate. 

Numai cînd maşinile se urniră din loc, aceşti doi munci- 
tori îşi duseră mîinile la cozorocul șepcilor, parcă îndreptîn- 
du-le, şi îl priviră drept în ochi pe Millenberg. 

Atunci Miillenberg înţelese cine sînt prietenii lui Hans şi 
în ce constă puterea lui Hans şi a acestor prieteni ai lui, pe 
care el îi cunoscuse atît de tîrziu |... 


+ 
| e 

Iată şi poligonul. Opriră în acelaşi loc unde fusese expe- 
rimentat vechiul aparat. 

Acolo l-a văzut ultima oară pe Gross... 

Lui Miăllenberg i se lăsă pe inimă o greutate cumplită. 
Apoi această greutate pătrunse ca plumbul topit, picătură 
cu picătură, împietrindu-i inima... Astăzi maşina va acţiona 
pentru a treia şi ultima oară, răzbunîndu-l şi pe Gross, şi 
pe el, pe Miillenberg... 

Ciudat : Mullenberg se simte complet sănătos, chiar tînăr. 
Se mişcă repede, reuşeşte să observe totul şi, împreună cu 
Hans, chiar pune mîna să ajute muncitorilor care ridică lada 
grea cu grupul de acumulatoare şi o așează la locul ei, lîngă 
maşină. lată ce înseamnă nervii | 

Apar şi oamenii lui Weintraub, care au instalat pînă acum 
obiectivele pe cîmp, atît cele pentru încercarea prelimi- 
nară, cît şi cele pentru demonstraţie. Sînt bine plasate? 
Mai-marele lor îi arată lui Miillenberg modul cum sînt 
dispuse obiectivele pe poligon, unele la o distanță de cinci 
kilometri, altele la zece şi ultimele la cincisprezece kilo- 
metri. În stînga, pe nişte prăjini cu steguleţe albe, se află 
înşirate becuri conectate la antene şi la pămînt. În dreapta 
— pentru demonstraţia la care vor asista şefii — trei panouri 
din zid în faţa unor tranşee. De acolo vor fi mînate obiecti- 
vele vii... 

=— Ce anume ? întreabă Miillenberg, încordat. 

— Animale — îi răspunde individul zîmbind prosteșşte. 
Numai animale : cai şi oi. 

Hans a scos electromagneţii din. lada cu acumulatoare şi 
le-a aşezat la locul lor. Maşina e montată. Acum seamănă 
şi mai mult cu un tun cu două ţevi, îndreptate înainte. În- 
cercarea poate să înceapă. 

„Mai-marele se apropie din nou de Millenberg. 

— Mai aveţi nevoie de oameni ? 

În dosul acestei amabilităţi, Miillenberg simte o dispoziţie 
specială a lui Weintraub. 

„— Nu — îi răspunse el. N-am nevoie. Îndepărtează-i pe 
toți. 

Apoi se apropie cu Hans de maşină, Puse 'în funcţiune 
motorul şi îndreptă ţeava spre steguleţul cel mai îndepărtat. 
Cincisprezece. kilometri | Iată-l, steguleţul apare în cîmpul 
vizual. Firele reticulare ale ocularului se suprapun pe el, 
indicînd prin intersecţia lor direcţia fascicolului. 

Conectind ionizatorul, iar apoi alimentarea, Miillenberg 
văzu cum pe prăjină se aprind becurile -colorate. 

Hans se uită şi el prin binoclu. 

— S-au aprins exclamă, şi în glasul lui se simţi o, ne- 
linişte ascunsă. 

— După cum era de aşteptat — răspunse calm, cu o oare- 
care mîndrie Miillenberg, deconectînd „cablul aerian“. Păcat 
că nu putem controla cum va funcţiona cel de-al patrulea 
grup. 

— Trebuie să funcţioneze. — spuse convins Hans. 

— Ei, atunci să chemăm oaspeţii. Miillenberg se urcă în 
autoturism, se îndreptă spre administraţia poligonului și îl 
chemă la telefon pe Weintraub. 

— Maşina a fost încercată — spuse el. Rezultatele depă- 
şesc orice aşteptări. 

Weintraub, nu-şi ascundea mulţumirea. Aştepta cu nerăb- 
dare telefonul. Vor pleca imediat cu toții şi peste o jumă- 
tate de oră vor fi la poligon. Vine și şeful administraţiei... 
Da, au dat dispoziţie : doctorul Gross va fi şi el acolo. 

Miillenberg se întoarse pe jos. 

— Ei, Hans, se pare că totul este în ordine. Cred că “toți 
oamenii. de care avem nevoie vor fi aici. Să stăm puţin de 

vorbă, Hans. Începe ultimul act... Oricum s-ar termina, noi 
doi n-o să mai avem, cred, ocazia să mai stăm de vorbă... 
Fii pregătit pentru orice. Mă tem că acum vei fi arestat şi 
dumneata. Adică, eu ştiu P Poate ai să scapi: n-ai fost decît 
un electrician, un executant. Ți s-a încredinţat montajul celor 
mai simple piese, fără să fii iniţiat în esenţa lucrărilor... Hai 
să stăm jos, uite aici, pe iarbă. Ce vreme minunată | : | 

Hans muşca în tăcere un fir amărui de iarbă şi ţinîndu-şi 
genunchii cu braţele, privea posomoriît undeva, în zare. 
Tăcerea aceasta îl apăsa, dar nici de vorbit n-avea ce să vor- 
bească. Au ei şi alte motive să-l aresteze... Dar ce rost are 
să-l amărască pe omul acesta admirabil? 

— Şi-acum ascultă, Hans ! Cât timp va dura demonstraţia, 

probabil că nu: vom niai putea vorbi. Hai să ne înţelegem : 
ai să pleci de pe poligon cînd o să-ţi fac semnul acesta... Îşi 
frecă fruntea cu mîna şi se scărpină în cap. Fii foarte atent, 
Hans, să nu scapi cumva semnul pe care am să-l facl :. 
„— Puteţi fi liniştit, domnule Miillenberg. Astăzi cred că 
n-am să scap nici un gest de- al dumneavoastră. 

Departe, lîngă poartă, se. auziră nişte sunete insistente de 
claxon. Amîndoi se întoarseră, 

— 'Vin... Şi-acum, rămii cu bine, Hans | | 

Se sculară amîndoi: în picioare, îşi strînseră mîinile, şi 
cîteva clipe se priviră în ochi... Apoi se despărţiră. 

Două limuzine mari. opriră în apropierea aparatului. „Din 
ele coborîră şase persoane : Miillenberg fi recunoscu pe cei 
trei ingineri militari care fuseseră aici data trecută. Wein- 
traub i-l prezentă pe Ricksheim, şeful administraţiei. Omul 
acesta îi făcu o impresie dezgustătoare, de broască umflată 
şi lunecoasă. Dar unde-i Gross ? | 

Din nou se auzi un claxon la poartă... O maşină mică, 
militară, se apropie de cele două limuzine şi-l slobozi pe 
doctorul Gross. 

Miillenberg se repezi spre el, se îmbrăţişară şi se traseră 
amîndoi mai la o parte. Nimeni nu auzea ce vorbesc. Peste 
vreo cinci minute, ei se apropiară de grup. Gross, tăcut, 
parcă fără să observe pe nimeni, se urcă după Millenberg 
pe platformă şi se așeză lîngă prietenul său, pe bancheta din 
fața tabloului descomandă, 

Încă o dată pe acest poligon se repetă aceeaşi scenă. 
Dudui motorul, oamenii plini de încordare priveau prin bi- 
nocluri... Fascicolul nevăzut, ţişnind din maşină, aprinse în 
depărtare becurile electrice... 

Numai că acum lucrul acesta se întîmplă la o distanță de 
zece kilometri. Miillenberg încercă un sentiment de dezgust 
şi mîndrie totodată, cînd fascicolul dirijat de el dobori, prin- 
tr-o simplă atingere, un cal aflat la această distanţă. 

După ce încetară complimentele şi felicitările — pline de 
admiraţie la adresa lui Miillenberg şi mai reţinute la adresa 
lui Gross, Weintraub le propuse să înceapă explicarea noului 
principiu al maşinii. 

Miillenberg îşi ridică încet mîna şi îşi frecă fruntea, apoi 
se scărpină în cap. 

— Mda, sînt gata... Privi în jur şi văzu cum Hans, nehotă- 
rît, se dădea mai în spate. Poţi să pleci, Hans, nu mai am 
nevoie de dumneata |! rosti el cu glas tare şi sever. Apoi, 
adresîndu-se lui Weintraub, îi spuse încetişor: Nădăjduiesc 
că nu e nimeni aici care n-ar trebui să asiste la această expli- 
caţie... cred că deocamdată n-aveţi interes să popularizaţi 
prea mult metoda lui Gross... 

— Sînteţi foarte prudent — îi răspunse acesta — dar 
n-aveţi nici o grijă, toţi cei de faţă 'sînt la curent cu expe- 
rienţa. Toţi au lucrat la prima maşină şi vor lucra şi la cea 
de-a doua. | 

„O mărturie prețioasă | gîndi Miillenberg. Probabil că aici 
sînt toţi cei iniţiaţi, adică toţi cei care pot fi deci periculoşi. 

— Foarte bine | spuse el. Atunci să începem. Veniţi mai 
aproape, domnilor | Am să încep cu ceea ce este principal, 
cu ionizatorul. 

Demontă încet capacul părţii din spate a „tunului“, co- 
trobăi mult timp acolo şi, în sfîrşit, scoase decinoanagneţii 
concentrici. Trebuia să-i dea lui Hans timp să se îndepărteze 
cât mai mult. Gross se aplecă peste umărul lui. 

Şase oameni, înghesuiți unul în altul, de o parte şi de alta 
a lui Mullenberg, căutau să vadă piesa minune. 

Tocmai aşa şi-a închipuit Mullenberg această ultimă 
scenă, atunci cînd — tot aici, pe poligon — zăcînd la pământ, 
cu ochii închişi şi cu inima abia bătîndu-i, a născocit acest 
plan... ! 

Vai, cît de emoţionat este... Inima începe să-i zvîcnească, 
gata să explodeze, cum fierbe lava într-un vulcan. Dar dacă 
nu va rezista în ultimul moment? Nu, nu trebuie să mai 
tărăgăneze lucrurile... 

Privi repede în jur. Hans nu mai era aici. Mîna mare a 
inginerului se lăsă în stînga, pe tabloul de comandă. Pipăind, 
degetele găsiră întrerupătorul celui de-al patrulea grup de 
acumulatoare... Încă o mişcare, cu totul neînsemnată şi... 
totul se va sfârşi... Miillenberg nu se hotăra să întoarcă între- 
rupătorul. Simţi deodată o dorinţă nestăvilită de a le zvilrli 
mai întîi în faţă tot adevărul... să: le spună ce-i aşteaptă. 
Vorbi.cu glas sugrumat, întretăiat : | 

— Toate acestea le-a făcut doctorul Gross... nu pentru a 
omorî... Voi însă aţi hotărît altfel... Dar... „cel ce ridică 
sabia, de sabie va muri...“ 

Ochii tuturora aţintiţi pînă atunci asupra electromagneţi- 
lor, se ridicară. miraţi spre faţa lui transfigurată. 

— Şi-acum, răsplata... Curaj, bătrîne! Mai repede!! 
strigă el cu glas surd, adresîndu-se lui însuşi... 


A 
A A 


Cu paşi repezi şi hotăriîţi, Hans se îndreptă spre poarta 
poligonului. Avea de străbătut vreo două sute de metri. 

În sfîrşit, punctul de control. Se uită înapoi. Nu, nu poate 
să rămînă aici. După aceea n-or să-l-mai lase să iasă. Arătă 
permisul. Trebuie să apuce să plece... 

leşi din poligon şi luînd-o pe o cărare care tăia drumul 
spre şosea, se afundă în pădure. 

Apoi coti repede la dreapta. Aproape că alerga pe mar- 
ginea pădurii, de-a lungul gardului. 

lată un copac potrivit. Se urcă în el ca o veveriţă, căutînd 
să nu rupă ramurile, tot mai sus şi mai sus. Treptat, o tot 
mai mare parte din poligon apărea printre ramuri. Încă un 
mic efort. Iată aparatul lui Gross, oamenii înghesuiți în 
jurul lui, silueta neagră a lui Millenberg, înălțată deasupra 
tabloului de comandă. 

Nu-şi mai desprindea ochii. Va pleca Millenberg sau nu ? 

În aceeaşi clipă priveliştea se schimbă fulgerător şi fără 
nici un zgomot; Hans văzu focul de artificii în toate amă- 
nuntele. Raze scurte şi ascuţite de lumină strălucitoare 

țişniră de sub maşină, învăluite imediat de un vîrtej gălbui 
de fum şi praf, apoi deodată, din acest nor tulbure, ţişni o: 
uriaşă jerbă neagră. În sfîrşit, se rostogoli peste el şi zgo-: 
motul exploziei: un bubuit asurzitor 'zgudui văzduhul şi un: 
foşnet plin de panică străbătu pădurea ca un val: Hans cu- 
prinse din toate puterile tulpina copacului, ca să nu se pră- 
buşească, dar nu-şi lua ochii de la punctele şi bucăţile. întu- 
necate care, țişnind din jerba de fum, descriau în aer traiec- 
torii parabolice. 

Zgribulit tot, cu maxilarele încleştate convulsiv, Hans 
aştepta. Valul de fum se risipi încet. 

Se lăsă o linişte uluitoare. Totul în jur părea că a încre- 
menit de spaimă. 

Acolo unde se afla aparatul nu mai era nimic — doar o 
pîlnie neagră îşi căsca gura întunecată. În toate părţile, la 
distanțe diferite, se puteau desluşi bucăţi diforme, resturi 
din maşină, rămăşiţe din oameni... Ce i-a aparţinut lui 
Miillenberg, lui Gross — era greu de stabilit. 

Sfârşitul |... 

Cîteva clipe Hans mai rămase nemişcat, ca şi totul din 
jur. Apoi, venindu-şi parcă în fire, cobori iute din copac şi 
o luă la fugă prin pădure, spre sud, spre şosea. 


+ 


Se însera. 

Trenul local se apropia grăbit parcă de treburi impor- 
tante de una din stațiunile climaterice de pe linia ferată: 
Rosenheim — aflată la vreo douăzeci de kilometri de oraş. 
Se opri tacticos, zvîrli pe peronul, pustiu la ora aceea, o 
mulţime compactă de pasageri, şi imediat porni mai departe, 
accelerîndu-şi viteza. Oamenii, cu pachete sau coşuri în 
mîini, se îndreptau tăcuţi şi grăbiţi spre casele lor, unde îi 
aştepta odihna după o zi de muncă în oraş. Peronul se goli 
înainte de a apuca trenul să dispară din vedere. 

Era pur şi simplu uimitor cît de repede putea dispare 
toată această mulţime de oameni. Peste un minut-două, 
numai pe strada principală ce venea de la gară se mai 
puteau vedea cîţiva oameni. Încolo linişte deplină. Acesta-i 
ritmul vieţii. În toate se simţea amprenta războiului. 

Doi oameni, coborind dintr-un vagon, porniră în aceeaşi 
direcţie, pe strada principală. Unul — în vîrstă, cu mustață 
şi cu şapcă de muncitor — mergea înainte, celălalt — tînăr, 
înalt, blond, palid — la vreo patruzeci de paşi în urma lui. 
Peste cîteva minute, omul din faţă coti la stînga, apoi la 
dreapta, iar la capătul ulicioarei intră într-o curte şi dispăru 
într-o căsuţă ; imediat însă ieşi şi deschizînd portiţa, aşteptă 
în dreptul ei. Cînd cel de-al doilea, urmînd acelaşi drum, 
trecu prin dreptul lui, acesta îi şopti: 

— Intră, Hans. Totul este în ordine. | 

O odaie nu prea mare, luminoasă, îi întîmpină cu masa 
aşezată pentru cină. De la bucătărie, de unde se auzea un 
sfîrîit de carne prăjită, venea un miros atît de ademenitor 
încît noii sosiți, fără să se privească măcar între ei, zîmbiră 
amîndoi deodată, într-un fel ciudat, cu jenă şi bucurie în 
acelaşi timp. De altfel, numai ei ştiau prin cîte au trecut 
astăzi. Hans s-a trezit în jurul orei șase dimineaţa, după trei 
ore de somn ; de atunci, în afară de două pahare cu sifon, 
băute pe stradă, la întoarcerea de pe poligon, n-a pus nimic 
în gură. Și tot timpul abia putea să-şi mişte limba, atît îi era 
gura de uscată şi amară. 

—. Spălaţi-vă pe mîlini şi repede la masă, eu sînt gata 
— îi întîmpină mătuşica Marta. Hans, dragul meu, ce-i cu 
tine P Nu cumva eşti bolnav? 


— Sînt obosit — zîmbi Hans — şi, să spun drept, mi-e 
tare foame... Dar... iartă-mă, mătuşă Marta... uite — şi îşi 
ciocăni ceasul — peste zece minute trebuie să fiu acolo — 


arătă el cu ochiul undeva în sus. Staţi la masă fără mine. 

Femeia, vădit întristată, privi spre bărbatul ei. 

— Ce să-i faci, Martal| Asta e... are dreptate. Trebuie, 
înţelegi 2... Du-te, Hans. Te aşteptăm. Dar nu stai prea 
mult, nu-i aşa P Termini într-o oră? 

— Cred că da. 

— Du-te! 

Hans ieşi în vestibul şi deschise o uşiţă care da într-o 
cămăruţă mică; aplecîndu-se mult, se strecură cu greu 
înăuntru, abia după ce scoase mai întîi un sac, apoi o ladă. 
Raza unei lanterne de buzunar îl ajută să găsească pe un 
perete de scînduri nodurile de care avea: nevoie... Peretele 
se dădu puţin în lături astfel încît Hans, strîngîndu-se într-un 

colţ, abia izbuti să 'se strecoare prin deschizătură Acum „e 
la el acasă“. Aprinse un bec. 

Încăperea, de un metru pe o jumătate de metru, era atît 
de scundă, încît abia putea să şadă şi numai adus de spate. 
Ședea pe o ladă joasă. În faţa lui, în loc de masă, un fel 
de raft dintr-o singură scîndură, iar pe ea, în stînga — ta- 
bloul emiţătorului cu butoane nervurate. În: dreapta — un 
manipulator Morse. Între ele — exact sub bec — un loc pen- 
tru caiet. | 

Puse în faţa sa ceasul, caietul, creionul, deschise - emiţă- 
torul, aşteptă să se încălzească lămpile, apoi controlă „,ete- 
rul“ o | 

Tresări. Cineva umbla la uşă. 

— Eu sînt. Deschide o clipă! 

Hans deschise. 

— "Ţine, Hans. Te pomeneşti că adormi aici, şi eu te- -aştept 
pînă dimineaţă. Din întuneric, gazda îi întinse o cană. de 
ceai tare, cafeniu-închis. N-ai început încă ? 

— Nu. Mai am două minute. Mulţumesc; unchiule Will... 
Ah, ce bine că te-ai gîndit | Un ceai acum face minuni. . Îţi 
mulțumesc foarte mult... 

„- — Mie P Degeaba îmi mulţumeşti mie ! Marta l-a făcut. 
Te las să-ţi vezi de treabă şi nu uita că te aşteptăm cu 
masa... | 

Hans îşi puse casca, pipăi manipulatorul şi închizînd ochii, 
se lăsă purtat cu gîndul undeva departe, în răsărit, pe urma 
semnalelor care se desprindeau din antena lui : 


„.CQ s..Cq ...cq ...cq ...eu2bd 


“ Peste cîteva minute, trecu pe recepţie. Asculta, mişcînd 
încetişor butonul de acord în dreapta şi-n stînga, în limita -a 
două-trei diviziuni ale câdranului, oprindu-se şi ascultînd 
ciripitul semnalelor care străbăteau eterul. 

Şi deodată... Intonaţiile cunoscute, ca glasul femeii iubite, 
îi întrerupseră zborul gîndurilor : 

„ma-ama, ma-ama, ma, ma, mama-a... 

EI este.]... | 

— ueu2bd ...eu2bd... trec pe recepție —. se auzi în cască. 

Hans comută emițătorul pe luntimea de undă prinsă. 

— „„.eu?2bd, ascultă... greutăţile principale au fost înlătu- 
rate, grăbiţi verificarea după schema de poziţie a dipolilor 
pe care am transmis-o, atunci am să vă comunic noua. 
schemă... antena a fost smulsă de vînt... 

Mina lui Hans mînuia manipulatorul mişcîndu-se lin şi 
îndoindu-se de la încheietură... 

„Adio, tovarăşe Miillenberg — se gîndea el, strîngîndu-şi 
pleoapele roşii. Fii pe pace. O să-ndeplinim misiunea dum- 
neavoastră, orice s-ar întîmpla |! N-am să vă uit niciodată...“ 


Paytea a doua 


ȘAPTE LITERE 
LMRWWAT 


Capitolul V 


GM" 


Nikolai Tungusov lucra cu înflăcărare la generatorul său 
misterios. Apariţia vechiului său prieten Fiodor nu-l distrase 
de la această muncă; ba dimpotrivă, îi mări dorinţa s-o 
scoată cît mai repede la capăt. Toate calculele erau bine, 
gîndite, verificate şi Nikolai nu se îndoia: de succes. Şi la 
drept vorbind — avea motive. Inginerul Tungusov era .soco- 
tit un inventator şi raționalizator talentat: în multe uzine 
ale capitalei, unde procesul tehnologic cerea viteze mari sau 
o precizie extepţională, fuseseră introduse dispozitivele lui 
ingenioase. Tot ce făcea Nikolai purta amprenta înaltei lui 
măiestrii şi a dragostei extraordinare pentru munca sa, pen- 
tru opera sa.-Aparatele lui nu numai că erau desăvîrşite din 
punct de vedere tehnic, dar erau comode, frumoase, elegante. 
Lui Tungusov îi plăcea să facă totul. cu mîinile lui, să înţe- 
leagă totul pînă în cele mai mici amănunte şi nu putea în 
mod organic să termine studierea unei probleme sau confec- 
ționarea unei piese pînă cînd cea mai exigentă verificare 
nu-l convingea că şi-a însuşit perfect problema şi şi-a înde- 
plinit munca foarte bine. 

Pe Nikolai îl atrăgea îndeosebi electricitatea. Cu cît pă- 
trundea mai adînc în tainele ei, cu atît îl pasiona mai mult. 
În spectrul oscilaţiilor electromagnetice el vedea oceanele 
viitoarelor investigaţii şi cuceriri ale omului. Spectrul acesta 

âvea în el lumină, căldură, posibilitatea de a vedea şi a auzi 
la distanţe nelimitate, de a supune spaţiul, timpul. 

Undele ultrascurte erau una dintre ultimele etape ale dru- 
mului străbătut de tînărul savant. Se apropiase de ele stu-: 
diind tehnica telecomunicaţiilor. Îi era limpede că radioul, 
telefonul, televiziunea — care începuseră să se învechească, 
să rămînă în urma noilor idei tehnice, pe deplin realizabile 
— cereau trecerea la unde ultrascurte. Nikolai îşi închipuia 
cum trebuie să arate aceste aparate noi ; pe unele dintre ele 
le şi calculase şi apoi făcuse exemplare de experienţă. Aşa-i 
venise ideea creării unui radio-telefon portativ pentru teleco- 
municaţii în armată. Concepuse un „,radio-cod“ — un aparat 
Mic, elegant, care transforma limbajul obişnuit, lansat în 
eter, într-un galimatias 1 de sunete, pe care un alt aparat de 
acelaşi fel, acordat într-un anumit mod, îl descifra automat 
şi-l reda iarăşi clar. Experții găsiseră această invenţie deose- 
bit de prețioasă. 

Curînd însă Nikolai nu: se mai ocupă de telecomunicaţii : 
în acest domeniu toate îi erau suficient de limpezi. Îl pa- 
sionau acum unele cercetări care pentru un timp îl îndepăr- 
taseră de problemele tehnice. Era vorba de influenţa undelor 
ultrascurte asupra organismului viu. Construind un genera- 
tor de radiaţii, Nikolai s-a afundat pînă peste cap în biologie. 
El căuta cauza unor fenomene pe care nimeni nu le putea 
explica satisfăcător. De ce mor şoarecii, iepurii, muştele, 
ploşniţele, bacteriile atunci cînd asupra lor se abat nevăzu- 
tele radiaţii ? De ce, dacă schimbi unda sau durata de ra- 
diaţie, bacteriile încep, dimpotrivă, să se dezvolte rapid, iar 
animalele bolnave se vindecă repede ? De ce plantele, semin- 
ţele care măcar pentru o secundă au nimerit sub acţiunea 
unui cîmp de înaltă frecvenţă cresc mai bine și dau mai 
multe roade, iar uneori acest cîmp opreşte procesul de deza- 
gregare a substanţelor organice ? 

Dar chiar aşa să fie oare? El verifica. Experiențele con- 
firmau : da, aşa era. 

Ce spuneau despre aceasta savanții? Savanţii duceau 
discuţii contradictorii. 

“Unii susțineau că toate acţiunile undelor ultrascurte se 
reduc la „factorul termic“. Undele de înaltă frecvenţă, chi- 


i Vorbire sau scriere confuză, încurcată, de neînțeles. (n.t.) 

purile, provoacă o anumită creştere a temperaturii care în 
unele cazuri poate stimula "dezvoltarea, iar în altele, dimpo- 
trivă, poate distruge organismul. Asta-i tot ! Alţii demonstrau 
existența unei anumite acţiuni *pecifice a undelor. 

La Casa oamenilor de: ştiinţă se organizau îndelungi 
„discuţii pe această temă între fizicieni, biologi şi medici. Se 
formaseră două tabere : din tabăra „termicilor“ făceau parte 
mai cu seamă oameni de ştiinţă cu autoritate recunoscută, 
teoreticieni, savanţi lucizi „care nu credeau în minuni“; 
tabăra „specificilor “ era alcătuită mai ales din tineri entu- 
ziaşti, cercetători în domeniul undelor scurte, aproape toți 
foşti sau chiar actuali radioamatori. 

Tungusov simţea că entuziaştii au dreptate, probele lor 
însă nu erau destul de convingătoare şi dădeau loc la dife- 
rite interpretări. 

Îşi începu experienţele. Disputa avea o importanţă princi- 
pială şi adevărul trebuia murit. 

Și iată-că făcu întîmplător o descoperire care rezolva pro- 
blema. Supunînd acţiunii- undelor ultrascurte semințe de 
ridichi şi semănîndu-le în ghivece, constată că nu numai 
seminţele tratate dădeau o recoltă mai bună, dar chiar şi 
acelea pe care le păstrase alături de celelalte. Reieşea aşadar 
că seminţele supuse acţiunii acestor unde deveneau ele în- 
sele izvoare de radiaţii! Era limpede că aici nu putea fi 
vorba de nici un „factor termic“. | 

Tungusov verifică minuţios această observaţie şi, în sfîrşit, 
'ţinu o comunicare scurtă la urmâtoarea discuţie. În timp ce 
entuziaştii triumfau, serbîndu-şi victoria, eroul acestei săr- 
bătoriri se făcu nevăzut, grăbit să se întoarcă acasă, unde 
îl aşteptau atîtea treburi: descoperirea îl dusese la noi idei 
atrăgătoare. N 

Nikolai mergea înainte şi în fața lui se deschideau mereu 
noi orizonturi. 

Astfel ajunse la teoria sa a „sistemului ondulatoriu al ele- 
mentelor“. 

De mult începuseră savanții să observe că multe corpuri 
şi substanţe posedă o capacitate ciudată : aceea de a acţiona 
la distanţă într-un anumit mod asupra altor corpuri de pro- 
venienţă biologică. O rădăcină de ceapă îndreptată cu vîrful” 
spre suprafaţa .laterală a unei alte rădăcini provoacă în 
aceasta o diviziune intensificată a celulelor. Inima pulsîndă 

a unei broaşte, creierul unui mormoloc, muşchii unor ani- 
male şi chiar sîngele omului, acționînd la mică distanţă, fac 
o cultură de drojdie să se dezvolte intens. Apropierea apei, 
a metalelor, minereurilor şi a unor substanţe medicinale pro- 
voacă uneori contracția involuntară a muşchilor milinii la 
om. Din timpurile vechi, unii oameni, probabil deosebit de 
receptivi, folosindu-se de această calitate, descopereau ape 
subterane şi zăcăminte de metale preţioase doar cu ajutorul 
„baghetei de prospecţiuni“ — o vărguţă de lemn ţinută 
strîns în mină. 

Numeroase asemenea fapte se acumulau şi făceau ca min- 
tea lui iscoditoare şi ageră ca' „argintul viu“ să nu-şi gă- 
sească astîmpăr. Tungusov căuta prin biblioteci, răscolea 
tejghelele anticarilor în căutare de vechi tratate in-folio de 
alchimie, citea plin de atenţie cărţile în care era expusă în- 
văţătura iogilor indieni. 

De pe toate aceste ştiinţe vechi, el îndepărta. cu uşurinţă 
învelişul de misțer şi misticism şi descoperea sămînța sănă- 
toasă a adevăratei gîndiri ştiinţifice ; găsea acolo destule 
observaţii şi generalizări juste. 

Multe corpuri emit într-adevăr radiaţii pe cît se vede 
foarte slabe, dar uneori cu o acţiune puternică. Lucrul acesta 
este acum stabilit cu precizie în sute de laboratoare mo- 
deme, care aproape în fiecare zi găsesc noi şi noi surse de 
radiaţii. 

“Care este însă natura acestor radiaţii P? Majoritatea cerce- 
tătorilor credeau că ele fac parte din sectorul ultraviolet al: 
spectrului electromagnetic,. şi anume din banda lui de unde 
scurte. Alţii, dimpotrivă, socoteau că aceste noi radiaţii se 
deosebesc de cele electromagnetice. Ele nu pot fi captate şi 
nici reproduse prin nici un fel de metode fizice. Radiațiile 
acestea sînt studiate numai prin observarea influenţei lor 
asupra unor obiecte diferite și mai ales asupra celor de na- 
tură biologică. 

Asta frîna mult cercetările. Nu mai încăpea îndoiala că 
dacă s-ar putea mări într-un fel oarecare puterea neînsem- 
nată a radiaţiei, natura ei ar fi lămurită mult mai repede. 
Dar cum să reglezi puterea fără să cunoşti natura fenome-: 
“nului ? ' 


Acest cerc vicios l-a rupt Tungusov prin strălucita sa ipo- 
teză referitoare la „viaţa electromagnetică a substanţelor“. 

Ideea i-a fost sugerată: de bogăţia şi varietatea izvoarelor de 
radiaţii descoperite de diferiţi cercetători : metale noi, mine- 
rale noi, materii organice — oase, muşchi, sînge, creier — 
reacţii chimice care se dovedeau a fi „emițătoare de ra- 
diații“. Deseori se întîmpla ca substanţe care nu emit nici 
un fel de radiaţii să devină în-anumite condiţii izvoare active 
de radiaţie. 

„„ Revelația s-a produs pe stradă, într-o seară, în timp ce 
Tungusov se întorcea acasă. Trecînd prin dreptul unei librării 
el se opri, ca de obicei, în dreptul vitrinei să vadă ce a mai: 
apărut nou. Nu era nimic interesant ; sau poate că, preocu- 
pat de gîndurile sale, nu observă nimic. Dar în clipa cînd 
îşi desprindea privirea din vitrină, văzu deodată în faţa sa, 
ca prin ceaţă, o carte... Pe coperta netedă de pînză albastră 
scria cu litere mari şi clare : „D. I. Mendeleev“. Iar jos, într-o 
ramă neagră, subţire, imaginea paginii pe care marele savant 
a scris pentru prima oară sistemul periodic al elementelor. 

„Sistemul periodic.. „ toate substanţele din natură sînt al- 
cătuite din nouăzeci şi două de elemente. Fiecare dintre ele 
se deosebeşte de cel precedent prin aceea că atomul lui 
conţine un electron în plus. Iar în nucleul atomului sînt tot 
atîtea sarcini pozitive câţi electroni are pe orbite. Atomul 
este un sistem electric, electronii se deplasează în jurul 
nucleului pe orbitele lor, pe diferite nivele energetice, sărind 
de pe un nivel pe altul... Așa, aşa... Nu este nimic de'mi- 
rare în faptul că această mișcare dă naştere la o undă elec- 
tromagnetică.“ 

Tungusov nu mai mergea, ci aproape că alerga, supunîn- 
du-se tumultoasei avalanșe a gîndurilor sale. Voia parcă să 
ajungă din urmă ideea pe care o întrezărise... 

Şi iată că o ajunse. 

Fiecare element emite întotdeauna radiaţii de o lungime 
de undă strict determinată. Ea poate fi calculată. Această 
undă este o caracteristică constantă a elementului, ca şi 
greutatea specifică, ca şi masa atomului lui. 

Acum putea să alcătuiască o nouă variantă a tabelului 
lui Mendeleev ; în afară de greutăţile atomice şi de ordinea 
în funcţie de numărul electronilor din atomi, tabelul va 
cuprinde cifre noi : lungimile de undă ale radiaţiilor pe care. 
le emite elementul respectiv | - 

lar în spectrul energiei radiante, undeva, probabil între 
radiaţiile Rântgen şi radiaţiile ultraviolete, va apărea un nou 
grup de radiaţii cu următoarele semnificaţii : radiaţii ale 
hidrogenului, ale litiului, ale fierului, ale aurului... 

Acum înţelegea: multe lucruri care îi păreau pînă acum 
de neînțeles. Toate corpurile, foate substanţele, deci şi com- 
binaţiile lor, ca şi reacţiile, emit radiaţii. Diferenţa dintre. ele 
constă numai în lungimile de undă ale acestor radiaţii. Iar 
de lungimea, undei depinde caracterul influenţei lor asupra 
corpurilor înconjurătoare. De aceea pînă acum au.fost găsite 
numai unele izvoare de radiaţii, şi anume, acelea a căror in- 
fluenţă a putut fi observată de cercetători. Aceste radiaţii 
umplu lumea cu undele lor imperceptibile, se îmbină, se 
însumează sau se interferează, găsesc '0 rezonanţă în corpu- 
rile asemănătoare prin structura lor şi, poate, îşi intensifică 
propria lor energie radiantă.: 

Această energie este foarte mică, infim de mică ; nu este: 
deoi de mirare că pentru a o putea identifica nu s-a găsit 
pînă acum nici un aparat fizic, nici un detector. Într-adevăr, 
ce cîmp electromagnetic. se poate crea în. jurul atomului ? 
Energia unui astfel de cîmp ar putea fi, desigur, măsurată. 
„Dar cu ce? Nu există un aparat asupra căruia această ener- 
gie microscopică să poată acţiona. cît de cît, pentru a fi 
„observată. 

-Simţind sub picioare terenul sigur al „sistemului ondu- 
latoriu al elementelor“ elaborat de el, Tungusov s-a avîntat 
sigur în această: nouă fază a căutărilor sale. Toate cunoştin- 
ţele lui în domeniul fizicii şi radiotehnicii moderne le aruncă 
în luptă, străduindu-se să intensifice puterea noilor radiaţii. 
Din nou începu să calculeze, să socotească, să facă schiţe... 

Procedeele şi metodele radiotehnicii pe baza undelor 
ultrascurte se dovediră a fi aproape inaplicabile : ele permi- 
teau să se dirijeze undele de o lungime de la zece metri 
pînă la un centimetru, pe cînd aici, după cum arătau calcu- 
lele,.undele ar fi trebuit să se măsoare cu miimi de micron |! 
Cantitatea trecea în calitate ; frecvenţa colosală a oscilaţiilor 
se supunea unor alte legi. Radiotehnica ceda în parte locul 
opticii, pentru că aceste micro-unde. erau apropiate de un- 
dele de lumină şi în multe privinţe se comportau după legile 
radiaţiilor luminoase. Totuşi, prin natura sa, erau unde elec- 

tromagnetice şi Tungusov nu se îndoia că va reuşi să le 
capteze. 

Muncea cu pasiune, dar simţea o acută lipsă de timp. 
Institutul îi acapara aproape toată ziua, aşa că pentru „idei“ 
nu-i mai rămîneau decît firimiturile. Îşi luă atunci concediu, 
se închise în casă, nu mai primi pe nimeni şi deseori nici 
nu răspundea la telefon, lăsîndu-l pe neobositul:- său secretar 
autemat „să converseze“ în locul lui. Alternanţa dintre zi şi 
noapte pierduse pentru Tungusov orice sens. Se culca să 
doarmă cînd pleoapele i se închideau fără voie: şi cînd își 
simţea mintea înceţoşată și obosită. Peste şase-şapte ceasuri 
se trezea din nou,. sărea în picioare şi, dacă nu era în toiul 
nopţii, lua într-o oarecare măsură -contact cu lumea - din 
afară. 


Uşa se deschidea încet şi lumea din afară“ — în per- 
soana unei vecine a lui, mătuşa Paşa, o fiinţă excepţional de 
bună, a cărei vîrstă era greu s-o . determini — se revărsa 


parcă în cameră. Ţinînd pe braţele pline farfurii cu tot felul 
de „bunătăţi“, intra cu spatele și apoi, fără grabă, se întor- 
cea după .ce închidea cu grijă uşa la loc. 

Mătușa Paşa era o fiinţă înduioşător de caraghioasă. Mică 
de statură şi voluminoasă, lipsită de orice formă sau contur, 
înfăşurată în şaluri călduroase şi purtînd întotdeauna pislari, 
îndeplinea .totuși cu multă energie o grămadă de diferite 
funcţii referitoare la viaţa chiriaşilor din bloc și chiriaşii o 
socoteau .cu toţii „prima gospodină a casei . 

Tungusov î îi spunea în glumă mătuşii Paşa „,dădaca“, pen- 
tru că ei îi încredinţase grija. alimentării lui. Fusese un pas, 
înțelept, care pas însă, la o cercetare mai atentă, se dovedea 
a fi fost întreprins nu atît de Tungusov, cît de mătuşa Paşa 
însăşi, mînată de cele mai altruiste sentimente. Îşi îndepli- 
nea cu ațita atenţie și dragoste obligaţiile, de parcă s-ar fi 
îngrijit de un om care-i era apropiat. Şi cine ştie ce s-ar fi 
întîmplat cu Nikolai, dacă nu ar fi încetat veşnica lui sub- 
alimentare, dacă ar fi continuat să mănînce pe apucate ca 
pînă acum. Veşnic preocupat de ideile şi munca sa, el nu-și 
amintea niciodată de mîncare pînă nu simţea că pică din 
picioare de foame. În felul acesta, treptat, se dezobişnuise 
să mănînce, slăbise mult, nu mai avea vlagă în el- şi pumai 
amestecul hotărît al mătuşii Paşa îl fătu să-și recapete 

vigoarea înnăscută. 

Îde altfel rolul mătuşii Paşa în viaţa lui Tungusov nu se 
rezuma numai la grija alimentării. Ea nu avea familie : băr- 
batul' şi feciorul îi muriseră yîn războiul civil. Nevoia de a 
purta cuiva de grijă şi duioşia zăcuseră ani de zile în adîncul 
sufletului ei, fără să găsească o portiţă de ieşire. Nikolai era 
şi el singur. Şi tocmai asupra lui se revărsă şuvoiul cald de 
dragoste maternă al Praskoviei Gavrilovna. 

Dragostea aceasta efa simplă, tot aşa de simplă cum era 
și mătuşa Paşa. Ea avea grijă de rufele lui, le spăla, le cîrpea 
şi uneori din banii pe care Tungusov i-i dădea pentru gos- 
podărie, îi cumpăra cîte ceva, ce socotea ea că-i este nece- 
sar ; el niciodată nu-i cerea socoteală şi încerca un sentiment 
de nemărginită recunoştinţă față de „dădacă“, pentru că îl 
eliberase de toate aceste griji neplăcute. 

Un singur lucru nu izbutise mătuşa Paşa: să-l facă pe 
Tungusov să se culce la timp. Cînd auzea din bucătărie că 
el-s-a sculat şi se spală, ea strîngea repede cina sau prînzul, 
după cum se întîmpla, şi intra la el, străduindu-se să pară. 
cît mai posomoriîtă şi nemulțumită. 

— Bună. dimineaţa, mătuşă Paşa | o întîmppina Tungusov, 
sfîrşindu-şi în grabă toaleta șumară. 

Drept răspuns, ea bombănea cu vocea-i blîndă şi groasă: 

— Dimineaţa, dimineaţa | Ce, acuma-i dimineaţă ?.... Iar 
n-ai dormit -toată noaptea |... 

— N-am dormit, mătuşă Paşa, am lucrat. 

— Păi așa se lucrează Pl Ehei, Nikolai Arsentievici, îţi 
prăpădești sănătatea. Uită-te la dumneata, eşti verde! 
Ce-nseamnă asta ? Stai zile şi mopţi încuiat în aer stricat și 
fumezi de nu mai poți să-ţi tragi sufletul aici... Păi se poate ? 
Uite, şi alţii lucrează, dar se mai plimbă, mai fac mişcare... 

— Creierii mei fac acum mişcare, mătușă Paşa |! 

— Creierii | Asta-i bună | Chiar, văd eu că ţi-a .cam ple- 
cat mintea la plimbare, dragul meu | Şezi şi mănîncă... Uite, 
se răceşte... 

i 

Între timp, căutările teoretice ale lui Tungusov se apro- 
piau de sfîrşit. Mai întîi în mintea lui, apoi în realitate, 
calculele şi formulele căpătau contururile şi formele pieselor 
generatorului visat. 

Unele dintre aceste piese i le confecţionau cunoscuţii la 
diferite uzine sau instituţii ştiinţifice unde Tungusov, în 

calitate de consultant din partea Institutului, contribuia în 
modul cel mai strălucit la perfecţionarea tehnicii învechite. 
Dar mare parte dintre aceste piese le făcea el singur, în 
camera lui, care se transformase de-a binelea într-un labo- 
rator fantastic, aidoma celor ale, alchimiștilor din evul 
mediu. În creuzete, eprubete sau balonaşe se topeau, se 
purificau, se precipitau în soluţii, sub formă de sedimente 
şi cristale, elemente pure — viitoarele modulatoare ale undei 
purtătoare a sistemului principal de radiaţie. 

Izvorul principal de 'emisie a acestui generator avea 
aspectul unui balon din sticlă de cuarţ, cu nişte corniţe ce 
se proțăpeau ciudat din el şi prin care intrau înăuntru elec- 
trozii. La baza aparatului, în două adîncituri ale fundului 
gros, se aflau plăci de plumb, metalul ale cărui taine încă nu 
sînt descoperite în întregime de ştiinţă. Numai acest metal 
e în stare să oprească orice fel de radiaţie electromagnetică : 
nici radiaţiile Rântgen sau radiaţia gama a radiului nu poate 
să treacă prin plumb. În tabloul lui Mendeleev, plumbul 
ocupă un loc șpecial ; este ultimul dintre elementele stabile 
ce 'nu se supun dezintegrării. Toate elementele cu o greutate 
atomică mai mare decît a plumbului sînt radioactive : dezin- 
tegrîndu-se fără întrerupere în particulele nevăzute din care 
sînt alcătuite, ele dispar după un timp mai mult sau mai 
puțin îndelungat. Şi nimic nu poate opri această dezin- 
tegrare. 

Fluxul electronic din partea superioară a balonului este 
îndreptat în jos, spre plumb, pe care îl încălzeşte şi-l topeşte. 
Plumbul fierbe, umple balonul cu aburii săi, care se con- 
densează lîngă pereţii răciţi şi se scurg în picături mărunte 
şi grele de sticlă. Electronii străbat cu o viteză cosmică spa- 
iul din balon, se ciocnesc cu atomii plumbului, îi doboară, 
le zguduie sistemul atomic. O lumină slabă, cenuşie trădează 
aceste catastrofe neauzite, iar microradiaţiile eliberate o dată 
cu lumina străbat cuarțul afară, unde sînt captate de un 
sistem electrooptic ce înconjoară balonul şi sînt adunate 
într-un singur flux nevăzut. 

Nikolai a găsit mijlocul de a schimba spectrul de unde 
al acestui flux. Legile oscilaţiilor şi modulaţiilor armonice 
l-au 'ajutat să îmblînzească îndărătnicile frecvenţe ale plum- 
bului, să le supună ritmului radiaţiilor naturale ale tuturor, 
elementelor chimice. Astfel el avea posibilitatea de a 

transforma radiaţia generatorului în radiaţia oricărui metal, 
a oricărui element chimic. | 

În momentul extrem de încordat al acestor căutări, a 
constatat că unele piese ale sistemului optic, comandate la 
atelierul Institutului, n-au fost bine executate. Tungusov le-a 
dus înapoi, însă atelierul era ocupat cu executarea unei alte 
lucrări urgente. Trebuia deci să aştepte. Fără aceste piese 
nu putea să-şi continue lucrul. 

Şi deodată Nikolai simţi în jur un gol ciudat, înspăimîn- 
tător. Munca lui care era însăşi viaţa lui, preocupările lui de 
fiecare clipă se întrerupseseră şi n-avea ce să facă. Asta nu 
i se mai întîmplase. Înainte, în anii cînd îşi aplica „sistemul 
de viaţă“ căruia jurase să-i rămînă credincios „toată viaţa“, 
aşa ceva.nu i s-ar fi putut întîmpla. „Cucerirea culturii“ 
— procesul lui de autoinstruire şi autoeducare — necesita 
din partea lui eforturi uriaşe aşa că adeseori Nikolai nu ştia 
„de ce să se apuce mai întîi“. Şi iată că acum, deodată, 
n-avea ce să facă | Nu cumva ajunsese şi el un... „inginer“ ?l 
Acest termen chiar el îl inventase în epoca uriaşelor înfrun- 
tări şi bătălii pe care le purta cu Fiodor, atunci cînd concep- 
ţiile lor asupra vieţii, asupra propriului 1or TOl în viață erau 
abia în formare. În faţa lui apărură cîteva rînduri din caietul 
în care îşi însemna pe atunci unele gînduri. Erau notate atolo 
şi explicate două cuvinte : Inginer, cu I mare — simbolul 
drag al creatorului cult şi multilateral dezvoltat, şi „inginer“ 
(în ghilimele şi cu lijeră mică) întruchiparea unei firi ener- 
-gice, dar meschine, limitate, „o nulitate“ — cum era definit 
acolo, în caiet... 

Îşi aminti episoade din bătăliile lor ideologice. 

„Dacă construieşti bine uzine, centrale electrice sau ma- 
șini, socialismului puţin îi pasă că nu ştii să cînţi la vioară, 
că n-ai citit „Război şi pace“, sau că nu vorbeşti engleza“ 
— susţinea cu înflăcărare Fiodor. 

„Pe naiba... — i-a replicat Nikolai la început nu prea 
convins, deoarece nu găsea la moment un răspuns demn de 
argumentele aparent convingătoare ale prietenului. Ideea ta 
este în fond cam dăunătoare... O văd bine, pe mine n-ai să 
mă prinzi cu una cu două...“ 

Dar după aceea s-a înfuriat şi, dezlănţuindu-se, şi-a făcut 
prietenul cu ou şi cu oţet pentru că subaprecia nu numai 


156 


cultura, ba chiar Şi socialismul, încât Fiodor, spetiat de gie- 
şeala sa, a dât îndărăt. 

Iar acum sînt doi ani de cînd Nikolai .se ocupă numai de 
electrotehnica sa, cinstit vorbind, fără să se intereseze de 
nimic altceva, deşi mai are atît de mult pînă să ajungă In- 
giner | ' 

Valul amar al îndoielilor îl părăsi tot aşa de repede cum 
îl cuprinsese. Imediat găsi suficiente contraargumente care 
;să-l liniştească : electrotehnicii, ca specialitate a lui, era 
firesc să-i consacre cea mai mare parte din timp şi atenţie; 
doar nu face altceva decît să se pună la curent cu tot ce e 
nou în electrotehnică şi să aplice ceea ce abia descoperise ; 
și-apoi această preocupare e temporară, nu va avea întot- 
deauna treburi atît de urgente... 

Nikolai nu reuşi să sesizeze lucrul principal — care ascun- 

dea în sine germenele pericolului — și-anume acela că tot 
ceea ce nu se referea la specialitatea lui nu-l mai atrăgea 
ca înainte... 
" "Tocmai atunci reapăru pe prim plan pasiunea lui încă 
nestinsă pentru telefonul cu unde ultrascurte și Nikolai, cu 
obişnuita-i energie, „îl făcu să progreseze“, lăsînd pentru o 
vreme deoparte generatorul aproape terminat. 

Şi ca un făcut, în acea perioadă apăru Fiodor —. primul 
om căruia Nikolai i-a povestit despre generatorul său ,,de 
minuni“. Mai mult decît atît. A doua zi după ce se întilniră, 
Nikolai primi telefon de la atelierele Institutului optic: 
cîteva dintre piesele comandate erau gata. În felul acesta 
Tungusav se reîntoarse din nou la „odrasla-i“ favosită. 

Fiodor îşi vizita acum prietenul la două-trei zile. Dar nu 
numai sentimentul de prietenie îl atrăgea irezistibil spre 
Nikolai : găsise în el un izvor nesecat de noi cunoştinţe, de 
idei atrăgătoare, aproape fantastice. 

Oricare altul l-ar fi stingherit pe Nikolai numai prin pre- 
zenţa sa. Fiodor însă, dimpotrivă, îi era de real folos. Nu 
numai că îl ajuta în mod practic în timpul lucrului, dar se 
dovedea. a fi un interlocutor ideal, căruia Nikolai putea să-i 
împărtășească gîndurile. Cînd venea Fiodor, Tungusov se 
transforma ca prin farmec ; de obicei reţinut şi tăcut, închis 
chiar, el răspundea cu plăcere la orice întrebare pe care i-o 
punea Fiodor, îi explica, îi arăta experienţele care semănau 

foarte mult cu scamatoriile unui „iluzionist“ de estradă şi 
urmărea cu sinceră bucurie uimirea prietenului său. 

Antrenîndu-se în discuţii şi explicaţii, depăşea uneori pla- 
fonul înţelegerii lui Fiodor, dar şi atunci continua să-şi dez- 
volte ideile, simțind că „explicaţiile“ lui se transformă într un 
proces creator, preţios pentru el însuţi. După astfel de 
discuţii, cu tot rolul în aparenţă pasiv al lui Fiodor, în capul 
lui Nikolai se năştea întotdeauna ceva nou, ceva se limpe- 
zea, se cristaliza... Era ca o reacţie chimică provocată de 
prezenţa unui catalizator, deşi acesta, pe cît; se vede, nu 
participa la această reacţie... 

Într-un cuvînt, din nou bătea alături de Nikolai o inimă 
apropiată şi toate treburile lui, întreaga lui viaţă căpătară 
un nou sens, o nouă semnificaţie, o nouă responsabilitate. 

La început, radiograma din Germania nu produse asupra 
lui Nikolai vreo impresie deosebită ; ea a fost eclipsată de 
apariţia lui Fiodor. Gîndindu-se puţin asupra cifrului, 
prietenii hotărîră că dezlegarea lui, fără nici un fel de date, 
fără nici o aluzie asupra sensului, este imposibilă şi de aceea 
nu merită să-şi bată capul. 

Totuşi gîndul la cifru, care nu-l părăsea pe Nikolai, era 
din zi în zi mai insistent şi mai alarmant. Bineînţeles, neam- 
ţul făcea un pas greu şi riscant. Dar ce motive o fi avînd 
să-l facă ? Un cifru însemnează un mister. Cum să-l dez- 
văluie unui singur om, într-o convorbire prin radio care 
poate fi auzită de toți — şi de prieteni, şi de duşmani?! 
Punîndu-se astfel în locul neamţului, Nikolai ajunse să-şi dea 
seama că problema poate fi rezolvată numai dacă va da şi el 
dovadă de inventivitate şi voinţă în rezolvarea ei. Stătea 
acum nu minute, ci ore întregi „frămîntîndu-şi creierul“ 
pentru a găsi semnificaţia acestor şapte litere. Fiodor era 
nelipsit de lîngă el seara, în zilele cînd Nikolai făcea „de 
cart în eter“. Beau ceai şi încercau în toate: felurile să 
desprindă din aceste litere vreun sens. 

Peste cîteva zile, neamţul apăru din nou în eter, pe rie- 
aşteptate, ca un meteor, precum se vede numai pentru a lua 
legătura cu Nikolai. 

— Cum merge schema ?- întrebă el scurt. 

— Bd. Sory. Nil — răspunse Nikolai. Prost. îmi ) pare 
foarte rău, dar n-am înţeles nimic. 

„— Vă rog continuaţi experienţele — transmise. neamţul 
şi dispăru din eter. 

A doua zi, în loc să răspundă la întrebarea despre schemă, 
Nikolai întrebă : 

— Poate fi rezolvată fără date ajutătoare ? 

— Poate. Antrenaţi prietenii. Voi toţi o cunoaşteţi bine — 
sună răspunsul. Iar după o altă zi, probabil sub presiunea 
unor evenimente, neamţul — fără să-l întrebe nimic —- îl 
rugă să recepţioneze „după schemă“, şi-i transmise un text 
cifrat, care umplu aproape o pagină întreagă din jurnalul“ 
lui Nikolai. 

— Uite, Fedea | spuse Nikolai, dus pe gînduri. Probabil 
ca să ne transmită acest text a fost nevoie de toată această 
conspirație în eter... Dar nu ştiu cifrul. Ce să fac? Pe cine 
să mai antrenez ?... leri mi-a spus că o cunoaştem bine... 

— Pe cine? | 

— „Schema“, adică cifrul, semnificația celor şapte litere... 
Nu înţeleg nimic... Trebuie, într-adevăr, să fie ceva ceea ce 
noi cunoaştem foarte bine, numai pe asta putea să conteze 
neamţul |... Ce să fie însă ? Un singur lucru e limpede, că 
aceste litere, oricum ar fi aşezate, nu pot alcătui cuvinte, 
pentru că aici sînt şase consoane şi numai o vocală. Astfel 
de cuvinte nu există. Mai curînd sînt inițialele cuvintelor 
vreunei fraze foarte. cunoscute, vreunei maxime, zicale, 
lozinci, sau poate denumirea unei instituţii, a unei organi- 
zaţii... 

Din nou interveni o întrerupere în munca lui ; lipsa apa- 
raturii optice de cuarţ întîrzia iarăşi”montarea generatorului. 
Prietenii, cu vădită satisfacţie, ca doi cunoscători, Sorbeau 
încet din ceaiul tare preparat cu măiestrie de mătuşa Paşa 
şi se gîndeau cu încordare, căutînd diferite combinaţii de 
cuvinte în lozinci, proverbe, cîntece populare... Din capul 
lui Nikolai presupunerile curgeau ca dintr-un corn al abun- 
denţei. La Fiodor lucrurile stăteau mai prost. În această 
seară la altceva îi era lui gîndul, și abia aştepta un moment 
prielnic ca să aducă vorba despre ce-l durea pe el. 

— Astăzi nu-ţi sînt un bun ajutor — spuse el în sfîrşit. 
lartă-mă, dar mă preocupă altceva. 

— Ce te preocupă ? întrebă Nikolai. 

„„Soarta de inginer a lui Fiodor nu l-a dus chiar pe dru- 
mul visat de el. Aspiraţiile lui pentru mecanică și construc- 

ţia de maşini se poticneau mereu de diferite împrejurări 
care-l. abăteau de la drumul drept şi în aparenţă atît de 
simplu pe care pornise. La- şcoala tehnică-militară de aviaţie 
a trebuit să se ocupe de motoare. Chiar şi astfel îl păştea 
pericolul de a se abate spre tehnologie, spre exploatarea 
maşinilor — domeniu care îl atrăgea mult mai puţin. Fiodor 
socotea totuşi că aceste abateri de la scopul propus sînt 
întîmplătoare şi, bineînţeles, temporare; de -aceea nu s-a 
alarmat. La uzină, ca un, om conştiincios, care pune suflet în 
tot ce face, Fiodor a început să se evidenţieze repede și, 
fără să-şi dea seama, să se afirme ca tehnolog. 

Era vremea startului tinerei industrii sovietice, start 
neobişnuit de viguros şi hotărît, deşi abunda încă în boli ale 
copilăriei. Lozinca lansată încă de Lenin — „să ajungem 
din urmă şi să depăşiml“ — era poate cea mai populară 
lozincă şi părea ușor de înfăptuit. „DIP“1 flutura pînza 
roşie pe zidurile atelierelor şi pe porţile uzinelor, „DIP“ îţi 
izbea privirile de pe frunţile avîntate ale locomotivelor, de 
pe bordurile vapoarelor, „;dipi“ se numeau noile strunguri, 
maşini, aparate... 

Ideea lui Lenin, limpede şi accesibilă tuturor, vital ne- 
cesară pentru ţară, pusese stăpînire pe toate inimile. Bine- 
înţeles,. şcolile îşi îndeplineau menirea lor, pregăteau spe- 
cialişti ; dar aceşti viitori specialişti nu puteau să rezolve 
atunci problemele la ordinea zilei., Largă şi nestăvilită câ 
fluxul oceanului, mişcarea de radioămatori alimenta radio- 
tehnica sovietică cu cadrele necesare — poate nu întotdea- 
una înarmate cu diplorfie, însă cu adevărat creatoare şi en- 
tuziaste ; prinşi de zborul jucăriei. făcute de mîinile lor, 
aeromodeliştii învățau matematica superioară şi începeau să 
construiască avioane adevărate... Şi aşa se -petreceau lucru- 
rile pretutindeni. Aceştia erau entuziaştii, pasionaţi de ideea 
creaţiei, însufleţiţi de dorinţa de a ajunge, de a-şi însuşi, de 
a depăşi! Noaptea şedeau aplecaţi asupra cărţilor şi caie- 
telor, pentru ca în timpul zilei să îndeplinească o nouă sar- 
cină. | 

Printre aceştia se afla şi Fiodor. Cînd în uzină a apărut 
necesitatea urgentă de a organiza o producţie proprie de... 


1 Injţialele cuvintelor ruseşti : „dognati i peregnati“ (să ajun: 
gem din urmă şi să depășşim). (n.t.) 

lemn, a fost nevoit să învete lucruri cu totul noi pentru el. 
Lemnul încă mai juca pe atunci un rol important în avia- 
ţie ; din lemn se făceau elicele şi fuzelajele avioanelor de 
transport, a celor sportive şi a altor avioane, din lemn se 
construiau planoarele. 

După ce a studiat literatura necesară, Fiodor a fost tri- 
mis de uzină în delegaţie — a făcut un mare turneu pe la 
unele întreprinderi din Uniune. Acolo a văzut el cum în 
practică, cu ajutorul unor operaţii speciale — pregătire, us- 
care, încleiere şi prelucrare — lemnul se transformă într-un 
material capabil să concureze metalul. Noul cerc de cu- 
moştinţe şi de preocupări îl atrase pe Fiodor şi el îndeplini 
cu succes sarcina ce-i fusese încredinţată. 

Dar anii treceau; metalurgia nu stătea nici ea pe loc şi, 
în aviaţie, lemnul începu treptat să cedeze locul unor aliaje 
uşoare şi rezistente. Şi atunci cînd Fiodor, demobilizat din 
armată, s-a întors la Moscova, la el veniră, ca la un încercat 
specialist „în lemn“, să-i ceară sprijin şi ajutor... „muzican- 
ţii“. Aşa fuseseră porecliţi în cercurile industriale din Mos- 
cova organizatorii foarte întreprinzători şi exigenţi ai unei 
mari fabrici de instrumente muzicale. Fabrica începuse să 
funcţioneze, dar livra deocamdată o producţie de foarte 
proastă calitate şi în cantități absolut insuficiente. Totuşi 
această întreprindere era bine înzestrată tehnic, dispunea de 
un minunat colectiv de muncitori, aleşi cu mare grijă, prin- 
tre care mulţi vechi meşteşugari, maiştri iscusiţi în con- 
fecţionarea viorilor, violoncelelor, chitarelor... 

Cauza rămînerii în urmă a fabricii era secţia de uscă- 
torie. Ea nu reuşea să aprovizioneze producţia cu material 
lemnos de calitate, şi „muzicanţii“ îşi aruncară toate forţele 
pentru a găsi un specialist cu experienţă care să le pună 
la punct secţia şi să scoată fabrica din impas. Cercetările or- 
ganizate în mod foarte subtil l-au descoperit pe inginerul 
Reşetkov de îndată ce acesta a apărut într-una din secţiile 
Comisariatului Poporului pentru Industria Grea din piaţa 
Noghin. | 

La început „muzicanţii“ i-au propus simplu şi delicat lui 
Fiodor să lucreze la ei. Fiodor era cît pe-aci să izbucnească 
în rîs, atît de curioasă i-a părut perspectiva de a ajunge 
un colaborator al „fabricii muzicale“, în comparaţie cu vi- 
surile lui reînviate despre marea tehnică. A refuzat hotărît. 

Atunci „muzicanţii“ au întreprins o manevră de învăluire. 
I-au vorbit amănunţit despre greutăţile lor şi l-au rugat 
măcar să viziteze fabrica, să examineze secţia de uscătorie 
şi — doar atît — să le dea o consultaţie, să-i ajute cu un 
sfat. Fiodor a primit cu dragă inimă, cu atît mai mult cu 
cît se simţea vinovat față de ei: se vedea că i-a nscăjit re- 
fuzul lui. Pe deasupra, Fiodor simţi că „muzicanţii“ prin- 
cipali — directorul şi inginerul-şef — oameni simpatici şi ini- 
moși, sînt nişte adevăraţi entuziaşti ai producţiei lor. 

Vizitînd fabrica, Fiodor văzu şi află multe lucruri intere- 
sante şi noi pentru el. După ce se termină vizita, se adunară 
cu toţii în biroul unui atelier. Venise momentul asaltului 
frontal. 

— Şi iată rezultatul tuturor eforturilor pe care le facem 
în producție — spuse cu un aer abătut directorul, luînd de 
pe perete una dintre chitarele ce atîrnau printre alte instru- 
mente. Încercaţi-o... 

Fiodor nu era nici muzician şi nici en preţuitor deosebit 
al muzicii, avea însă ureche muzicală, îi plăcea chitara şi 
ştia să cînte puţin. Toate acestea directorul apucase să le 
afle pe nesimţite chiar de la el, trăgîndu-l frumuşel de limbă 
în timpul vizitei. | 

— "Trimiteţi după Andreici, s-o aducă pe-a lui! porunci 
el inginerului-şef. 

Chitara pe care o examina Fiodor era „elegantă“, stră- 
lucea ca oglinda, datorită stratului de lac şi incrustaţiilor 
iscusite din sidef. Stăpînindu-şi oarecum stinghereala, Fiodor 
luă. cîteva acorduri. Un sunet obişnuit, ca toate sunetele... 
Probabil tot aşa sunau şi chitarele la care avusese ocazia să 
mai cînte... 

— Nu, drept să vă spun, n-aş putea să judec — spuse el, 
strîngînd din umeri. Îs bune... 

— Un moment... o să vedeţi acum... Numai prin compa- 
rație vă puteţi da seama — zîmbi directorul. Intră, Andreici ! 

În pragul uşii apăru un om mai în vîrstă, uscăţiv şi mic 
de statură, într-o salopetă albastră. Cu mîna stingă ţinea 
strîns Ja piept o chitară veche, ponosită, nu prea mare şi de 
loc aspectuoasă. 

— Tovarăşe Reşetkov, vi-l prezint pe dascălul nostru 
principal şi cel mai aspru judecător; un vechi meşter al 

chitarei, care a fost meşteşugar individualist... mare vrăjitor, 
care cunoaşte toate tainele acestei arte delicate... 

— Lăsaţi, Timofei Palici... — îl întrerupse nemulţumit 
meşterul, salutîndu-l cu un aer cam rece pe Fiodor. De ce 
m-aţi chemat ? 

— Vrem să-i arătăm tovarăşului inginer ce fel de chitare 
există pe lume. 

— Cîntaţi P întrebă meşterul, aţintindu-şi peste ochelari 
privirea sfredelitoare asupra lui Fiodor. 

— Mm... aşa... puţin... 

— Atunci uitaţi-vă | 

Luînd chitara din mîinile lui Andreici, Fiodor auzi un 
sunet ciudat şi complicat. Părea că chitara a gemut sau a 
şoptit ceva speriată stăpînului ei. Suna armonios la cea mai 
simplă atingere |... Fiodor luă cu grijă un acord, altul... Da... 
Asta era cu totul altceva. Acolo, în instrumentul acela fru- 
mos, făcut de fabrică, degetele lui trezeau un sunet nemul- 
țumit şi forţat al strunelor. Strunele se auzeau fiecare în 
parte şi era uşor să le deosebeşti în acord. Aceasta parcă 
nici nu avea strune. Existau numai sunete unite, bogate, ar- 
monioase. Ele se năşteau uşor şi plăcut la cea mai slabă 
atingere a degetelor şi porneau nu de la strune, ci chiar 
dinăuntrul instrumentului, contopindu-se şi făcînd să frea- 
măte tot corpul uşor al chitarei. Și atît de plăcută şi de 
atrăgătoare era această supunere sensibilă a instrumentului, 
încît Fiodor simţi o dorinţă nestăvilită să cînte, să cînte 
fără sfîrşit... Se sperie. Aceste cîteva acorduri, care îi plăceau 
atît de mult, era tot ce ştiau degetele lui să cînte bine. 
Putea oare să jignească încrederea strunelor printr-o atin- 
gere nesigură şi grosolan? Cum o să-i răspundă ele... 

— Asta zic şi eu chitară... — spuse el entuziasmat şi, 
desprinzîndu-şi cu greu privirea de la ea, o înapoie meşte- 
rului. 

— Andreici... arată dumneata. ce poţi... îl mgă directorul 


pe meşter. 
Acesta se aşeză pe un scaun, sprijini cu grijă — ţinînd-o 
cu amîndouă mîinile — chitara pe un genunchi şi se uplecă 


mult asupra ei, de parcă i-ar fi ascultat răsuflarea. Era ceva 
din mişcarea unei păsări de pradă şi în acelaşi timp ceva 
foarte duios în silueta lui aplecată, în degetele lui cu mişcări 

prudente şi sigure, care mîngtiau gîtul chitarei sau atingeau 
uşor strunele. 

Şi iată că se auzi un glas; refrenul simplu al unui vechi 
cîntec rusesc „Pe malul Volgăi e o stîncă“. Dintr-o dată însă 
refrenul fu reluat de un cor de mai multe voci, care se auzea 
încetişor, nedesluşit, dar puternic, venind parcă de departe. 
Treptat cîntecul începu să prindă aripi: răsuna tare, mai 
îndrăzneţ. În el se desluşeau şi vuietul larg, bogat în ape, 
ce-şi loveşte valurile de stînci, şi întinderile fără de sfîrşit, 
şi adîncul „sutelor de ani“ de cînd se înalţă stînca aceasta 
sălbatică şi singuratică... Şi toate acestea se transformau 
neînțeles într-o putere atît de uriaşă, copleşitoare a spiri- 
tului omenesc, încît totul din jur dispăru şi încetă să mai 
existe pentru Fiodor... 

Zgomotele din atelier se stinseră pe furiş ; cineva deschise 
uşa încet, cu băgare de seamă, şi o lăsă deschisă... 

Iar atunci cînd Andreici termină de cîntat, o linişte deplină 
stărui un minut-două, apoi tot atît de neauzit uşa se închise 
şi în dosul ei răsunară iarăşi zgomotele atelierului şi glasuri 
de oameni. 

— Eşti un adevărat artist! se entuziasmă Fiodor şi, 
neştiind cum să-şi exprime mai bine sentimentele care-l cu- 
prinseseră, îl îmbrăţişă prieteneşte pe meşter, cuprinzîndu-i 
umerii slabi. 

— Da, dar ăsta-i lucru de mînă — răspunșe acesta fe- 
rindu-se. Şi privindu-l semnificativ pe director adăugă, 
făcînd vădit aluzie la o discuţie mai veche dintre ei: Lucru 
meşteşugăresc... Parcă poţi să faci în fabrică o chi- 
tară ca asta P Am plecat, Timofei Palici, c-am pus capacele 


la încălzit... . 
Fără să aştepte răspunsul, meşterul ieşi. 
— Ba o să facem... — rosti hotărît directorul. Poate n-o 


să fie chiar ca asta, care-i unică în felul ei şi-i opera unui 
artist... Andreici a lucrat opt luni la ea, iar materialul l-a 
ţinut mai întîi cinci ani la uscat. Noi însă categoric putem 
să facem instrumente mult mai bune, nu să fabricăm doage 
dintr-astea — aruncă el o privire mînioasă spre pereţii pe 
care atîrnau instrumentele... Asta-i sabotaj | Dînd o astfel de 
producţie nu-i facem pe oameni decît să se dezguste de 
muzică... Și toate acestea numai pentru că nu putem pune la 
punct uscarea corectă a materialului !... N-avem rezerve. 

Uscătoria lucrează încet, iar orice accelerare a procesului de 
uscare duce la rebut. E un cerc vicios | Dar vom găsi noi o 
ieşire... Sîntem obligaţi s-o găsim ! Hai, zău, tovarăşe Reşet- 
kov, s-o căutăm împreună | Este o problemă nobilă şi, cred 
că te-ai convins, interesantă. Ai tot timpul pentru mecanica 
dumitale... Lucrează un timp la noi, punem lucrurile la punct 
şi după aceea n-ai decit... Nu fuge mecanica nicăieri | 

Iar Fiodor, cu ochii plecaţi, zîmbea gîndindu-se cît de 
inutil se străduieşte directorul ; pentru că, oricît de ciudat 
ar părea, dar Andreici, acest vădit adversar al producţiei de 
fabrică, reuşise mai dinainte să-l convingă... | 

„În cele două săptămîni care urmară, Fiodor reorganiză 
complet uscătoria. Plin de pasiune, găsea mereu izvoare noi 
de productivitate. Cînd în regimul camerelor, cînd într-o fo- 
losire mai economică a capacităţii lor, cînd în însăşi ampla- 
sarea utilajului. Muncea aici creator şi se bucura văzînd cum 
eforturile lui se transformă în noi metri cubi de material 
lemnos „muzical“, bine uscat. 

Totuşi curînd sosi clipa cînd încetă să mai găsească noi 
izvoare ascunse de ridicare a productivităţii, se părea că 
aceste izvoare au secat, şi secţia continua să rămînă în 
urmă. Din nou fu nevoit să accepte un compromis ; să scadă 
calitatea uscării pentru ca s-o accelereze şi să îndeplinească 
astfel planul prevăzut. Fiodor îşi dădea seama că n-a făcut 
faţă sarcinii, că n-a răspuns pe deplin încrederii acordate. 
Era amărit şi nu ştia ce să facă. 

Asta venise el să-i spună lui Nikolai. 

Aflînd ce necazuri are prietenul său, Nikolai, dintr-o dată 
atent, îl puse pe Fiodor să-i povestească amănunţit cum se 
face la ei uscarea materialului lemnos. Fiodor simţi că Ni- 
kolai nu manifesta aşa, degeaba, atîta interes faţă de acest 
lucru în aparenţă cu desăvirşire străin lui, şi poate de aceea, 
însuflețindu-se, descrise cu înflăcărare metodele, aparatura 
şi chiar desenă pe hîrtie planul secţiei şi felul cum erau 
aşezate camerele de uscare... 

— „La noi e nevoie de un lemn de o calitate bună, cu 
straturi egale, cum s-ar spune, fără cusur. Şi atît de uscat, 
încît să nu aibă mai mult de doisprezece la sută umiditate. 
Uscarea ideală se face păstrîndu-se lemnul la o tempera- 
tură moderată, uniformă. Dar pentru asta trebuie să aştepţi 


cel puţin un an. De aceea folosim mijloace moderne, uscarea 

artificială, în camere cu un anumit regim de schimbare a 
aerului și a temperaturii. Acest procedeu grăbeşte mult 
uscarea, dar dă în schimb rebuturi. Cercetarea la microscop 
descoperă uneori în materialul lemnos crăpături extrem de 
fine care îl fac totuși inutilizabil. Şi cu cît forţezi regimul 
de uscare, cu atît mai mare este procentul de rebut. 

— Va să zică aşa stau lucrurile? spuse Tungusov, cio- 
cănind cu degetul în masă și privindu-l pe Fiodor cu o 
atenţie ironică. Şi cît durează această uscare „modernă ? 

— Ei, merge repede... cam şapte pînă la zece zile, iî 
funcţie de esenţa lemnului. 

— Zile ?| exclamă Nikolai. 

— Bineînţeles. S-ar putea şi într-un ritm mai rapid, dar 
în cazul acesta rebutul va fi mai mare. 

Tungusov începu să se mişte intrigat pe scaun, făcîndu-l 
să scirțiie. 

— Ascultă, Fedea, fabrica voastră o fi vreuna veche, 
antediluviană... 

— Cum veche ? zimbi Fiodor. Este înzestrată cu utilajul 
cel mai nou... De altfel ştiu că şi în străinătate se proce- 
dează la fel. 

— Fedea, dragul meu, să lăsăm străinătatea... Mătuşă 
Paşa — se adresă el „dădacei“ care intrase în cameră cu 
ceainicul în mînă — ziceai că lemnele noastre sînt ude? 

— Ude, Nikolai Arsentievici, curge apa de pe ele; se 
vede că abia le-au adus din pădure. 'Trosnesc pe foc şi fisfie... 
atîta doar... dar nici un pic de căldură nu dau. 

— Fii bună, mătuşă Paşa, adu-ne un lemn mai subţire... 
dar ud, cît mai ud. 

După cîteva minute, în care timp Tungusov a tot meşte- 
rit ceva în tăcere la unul dintre nenumăratele sale aparate 
electrice, mătuşa Paşa aduse lemnul. Cu un bomfaier de 
mînă, Tungusov tăie din el o „felie“. 

— Auzi la el! Eşti un caraghios! bombănea el supărat. 
Uite, ai acolo cîntarul, compasul, uite şi tabelul... Poţi să 
determini umiditatea ? 

— Cum să nu pot — răspunse Fiodor, aşezîndu-se în 
faţa cîntarului. Umiditatea... este aproape normală pentru 
un lemn proaspăt tăiat — conchise el, după ce făcu un 
calcul. 

— Şaptezeci la sută. 

— lar vouă vă trebuie douăsprezece ? 

— Douăsprezece, dacă se poate chiar zece. 

— Dar nouă la sută strică ? 

— Şi mai bine. 

— Dar opt, şapte, şase? 

— Aiurea ! Asta e imposibil | 

— Imposibil ? 

— Bineînţeles | 

— Caraghiosule | Ia vino-ncoace ! 

Nikolai se apropie de generatorul său de unde ultra- 
scurte, introduse calupul de lemn între cele două discuri ale 
condensatorului şi dădu drumul curentului. 

— Uită-te la ceas! 

Peste două-trei secunde, din lemn ieşeau aburi. Un. mic 
nor, tot îngroşîndu-se, învălui calupul de lemn ; fulgere mici 
începură deodată să brăzdeze spaţiul ceţos. Atunci Nikolai 
reduse curentul. 

Aburii se risipiră dintr-o dată şi Nikolai puse calupul de 
lemn pe masă. 

— Cît a trecut? 

— Nici un minut... Vreo cincizeci de secunde. 

— la, cîntăreşte, calculează | 

Fiodor luă calupul de lemn şi în aceeaşi clipă scoase un 
strigăt de uimire : lemnul era uşor de tot. Îl cîntări, calculă 
procentul de umiditate și se întoarse spre Nikolai cu un aer 
descurajat. 

— Ei? rîse Tungusov. 

— Cinci la sută, Kolea! Hm |... Fiodor sălta calupul de 
lemn în palmă, îl pipăia, îl apăsa cu unghia. Ia stai niţel! 
Dar structura ? Nu s-a schimbat cumva structura lemnului ? 

— Uite | Ia de-aici... E o lupă puternică. Vrei şi lumină ? 
Poftim lumină. Dacă vrei, facem o secţiune şi o examinăm 
la microscop. 

Aşa şi făcură. Sprîncenele negre ale lui Fiodor se ridicară 
în unghi ascuţit cînd văzu la microscop țesutul frumos ca 
un fagure de miere al lemnului de mesteacăn. 

— Kolea, dar e admirabil! Nu s-a stricat nimic! Ce-i 
asta ? 


Nikolai introduse din nou calupul de lemn în generator 
şi peste cîteva secunde îl scoase şi îl mirosi. Acum semăna 

cu un pesmet prea uscat dintr-un aluat acru şi tare. Margi- 
nile lui intraseră înăuntru, unghiurile i se ascuţiseră. 

— 'Taie-l în două | 

Fiodor puse mîna pe bomfaier. Stratul exterior al lemnului 
era tare, abia reuşi să-l taie. Iar înăuntru era cărbune. 

— A ars exclamă Fiodor, uluit de-a binelea. Nu, asta 
este pur şi simplu o drăcovenie|l A ars înăuntru! Dar cum 
se poate ? | 

— Foarte bine | bodogăni Tungusov, răsucindu-şi o ţigară 
deasupra cutiei cu tutun. Totul este cît se poate de simplu. 
Introduc calupul de lemn într-un cîmp electric de înaltă 
frecvenţă. Energia cîmpului străpunge lemnul în întregime 
şi, acţionînd asupra moleculelor lui, provoacă o creştere uni- 
formă a temperaturii în toată masa. Apa se transformă în 
aburi şi iese prin pori aşa cum ai văzut. Procesul acesta ar 
putea fi efectuat aproape instantaneu, dacă se intensifică 
energia cîmpului. Dar atunci aburii, nereușind să iasă afară, 
vor rupe fibrele lemnului și vor. apărea crăpături. La voi 
crăpăturile se datoresc altor cauze. Voi uscați lemnul pe 
dinafară. În acest caz, cum e şi firesc, se usucă în primul 
rînd straturile exterioare ; ele se contractă astfel și devin 
fragile. lar înăuntru volumul rămînînd acelaşi, se nasc 
tensiuni colosale care rup fibrele. Pe cînd cu procedeul pe 
care ţi l-am arătat acum, încălzirea se face uniform în toată 
masa lemnului, aşa că nu se produc nici un fel de tensiuni, 
deci nici lemnul nu se distruge. Ai înţeles ? 

— Nu prea. Dacă încălzirea se face în mod uniform în 
toată masa, atunci de ce calupul de lemn a ars numai în 
interior P 

— Asta se datoreşte faptului că evaporarea apei la supra- 
faţă răceşte întrucîtva stratul exterior şi încălzirea lui în- 
tîrzie puţin. Dacă l-aş fi ţinut mai mult ardea tot. 

— Ascultă, Kolea, în felul acesta pot fi uscate cantități 
mari de material lemnos, să zicem buşteni sau scînduri ? 

— Bineînţeles că se poate. Pentru asta însă trebuie 
construit un generator mai puternic, cu un codensator mai 
mare, prin faţa căruia să treacă buştenii pe bandă rulantă. 

— Ei, dar asta-i minunat! se entuziasmă din nou Fiodor. 
Asta-i chiar soluţia care ne trebuie nouă! Kolea, trebuie 
să pui la punct treaba aceasta. Hai s-o facem împreună la 
noi, la fabrică Va fi o adevărată revoluţie! Organizez eu 

totul, eu lucrez, tu numai să faci proiectul şi să conduci. Ei, 
ce zici ? 

Tungusov căzu pe gînduri. Propunerea era ispititoare, dar 
această nouă muncă ar fi necesitat mult timp și încordare. 
Şi cu „generatorul de minuni“ cum rămîne ? 

— Stai un pic, n-o lua aşa repede! spuse el. Ştii că pro- 
cedeul de uscare prin înaltă frecvenţă este cunoscut de 
mult ? A şi fost propus la timpul său şi respins de industrie 
ca nerentabil. Bineînţeles, e o absurditate |! Numai în con- 
diții primare nu-i rentabil. S-ar fi putut perfecționa încă de 
atunci. Cu atît mai mult astăzi, în condiţiile electrotehnicii 
moderne. În orice caz, pentru o producţie ca a voastră, unde 
se cere un lemn de calitate superioară, cu siguranţă că va 
fi avantajos. Nu uita însă că din cauza acelei respingeri 
metoda poartă amprenta rebutului, aşa că nu se ştie cum va 
fi privită această iclee la voi, la fabrică. 

— Fleacuri ! Cînd vrei îl aduc aici pe directorul nostru. 
Îi arăţi „scamatoria“ şi l-ai dat gata, îţi garantez! Dar ce 
să mai vorbim | Toţi o să tie încîntaţi de această idee: doar 
e interesul lor. Să-i vezi cum umblă acum cu nasul în jos... 
Mai că se tem să nu fie alungaţi! Ei, batem palma? 

— Batem... Dar stai! Nu înainte de a-mi termina gene- 
ratorul meu. Pînă atunci nici pomeneală |! Nu mă apuc de 
altceva. Probabil însă că n-o să aştepţi prea mult... Tu 
deocamdată sondează terenul. 

Fiodor nu făcea parte din categoria acelor fiinţe fericite 
cărora — uneori, ce-i drept, doar ironic — li se spune inven- 
tatori. Îi erau străine zborurile avîntate ale fanteziei, zilele 
şi nopţile consacrate căutărilor nestăvilite ale unui drum 
situat dincolo de graniţele realităţii existente ; în sfîrşit, nu 
cunoştea bucuria victorioasă a cuceririi noului. În activitatea 
sa de inginer el era un interpret, nu un compozitor. 

În seara aceea însă, întorcîndu-se pe jos acasă de la Niko- 
lai, Fiodor. simţi pentru întîia oară în viaţă un adevărat 
avînt creator. 

„Scamatoria“ lui Nikolai va duce la lichidarea tuturor 
dificultăţilor pe care nu reuşea fabrica să le învingă ; lucrui 
acesta era limpede. Gîndurile lui Fiodor mergeau însă mult 
mai departe. Nu la fabrica de instrumente muzicale se gîn- 
dea el acum| Oricît de dragă ajunsese să-i fie, totuşi, ce 
înseamnă ea în economia ţării P |! Lemnul uscat este o pro- 

blemă mult mai vastă. Unde nu e el necesar! Nemaivăzutul 
avînt al construcţiei în ţară a înghiţit toate rezervele. Şi 
numai leninul uscat poate fi un material cu adevărat bun 
pentru prelucrare. Aproape toate ramurile industriei duc 
lipsă de lemn, şi şantierele navale, şi uzinele de vagoane 
sau de automobile... şi la construcţiile de locuinţe e nevoie 
de lemn, ca să nu mai vorbim de fabricile de mobile, de pla- 
caj sau de chibrituri... Peste tot se foloseşte material umed, 
insuficient uscat, şi asta e cauza principală a proastei calităţi 
a construcţiilor, a produselor... 

Dacă Nikolai are dreptate... şi are!... atunci construirea 
unei uscătorii bazată pe folosirea curentului de înaltă frec- 
venţă la ei, la fabrică, va căpăta o uriaşă însemnătate. Tre- 
buie construită ca o uzină de uscare experimentală, menită 
să rezolve o problemă de stat |... Guvernul va sprijini această 
iniţiativă... 

Fiodor păşea cu paşi largi pe străzile pustii ale Moscovei 
cufundate în noapte. Gîndurile lui zburau tot mai sus şi 
viitorul nu-i apăruse încă niciodată atît de limpede .şi de 
măreț, plin de victorii... 

Dimineaţa, la fabrică, abia aşteptă sosirea directorului ca 
să adune tot personalul de conducere şi să expună uluitoa- 
rea noutate. 

Comunicarea lui fu scurtă şi, după cum i se păru, cît se 
poate de limpede şi convingătoare. A găsit un procedeu 
care îi va permite nu numai să scoată fabrica din impas, dar 
şi să lărgească producţia atît cît vor voi, păstrînd în acelaşi 
timp cea mai înaltă calitate a producţiei. Trebuie numai să 
renunţe la uscarea termică şi să construiască o instalaţie de 
înaltă frecvenţă. Este costisitoare, dar asta n-are importanţă : 
cheltuielile de investiţie vor fi repede recuperate, căci pro- 
cesul de uscare se accelerează de peste o mie de ori, iar 
rebutul se reduce la zero. Fabrica va fi pentru totdeauna asi- 
gurată cu material uscat de prima calitate... Ieri seară un 
inginer, un inventator, a făcut în faţa lui o experienţă... Con- 
tinuînd să povestească, Fiodor scoase din buzunar calupul 
de lemn de mesteacăn, învelit într-o hirtie şi-l întinse direc- 
torului. 

Trebuie spus că dimineaţa, înainte de sosirea directo- 
rului, Fiodor apucase să treacă prin fabrică şi să arate oame- 
nilor calupul. Muncitorii, uluiți de această „minune“, tă- 

ceau. Lemnul, fu pipăit de zeci de degete, frecat, apăsat 
cu unghia, încercat cu pila. Semăna acum cu o bucată de 
pesmet vechi, căzut undeva în spatele unui dulap şi ros de 
şoareci. | 

Pasionat de ideea sa, Fiodor nici nu observă cum calupul 
acesta, ars pe dinăuntru, pe care îl socotea argumentul cel 
mai convingător în favoarea aplicării noului procedeu de 
uscare, acţiona împotriva lui. În timp ce-l examina, fiecare 
începea să se gîndească nu atît la rezolvarea practică a pro- 
blemei, cît la însuşi fenomenul acesta atît de uluitor şi de 
puţin verosimil, care părea mai degrabă o scamatorie abilă. 
lar reforma pe care o propunea Fiodor trecea undeva, pe 
un plan secundar, părînd şi mai îndoielnică decît scamato- 
ria însăşi. | 

După ce scormoni îndelung cu briceagul bucata de lemn, 
directorul făcu pe neaşteptate o nesfirşită serie de obiecţii 
serioase : nu există nici loc pentru o nouă uscătorie, nici : 
energie electrică suplimentară nu vor căpăta, nici nu li se 
vor aloca sumele mari necesare construcţiei... Inginerul-şef 
Volski găsi că propunerea lui Reşetkov merită atenţie, însă 
trebuie studiată temeinic pentru că nu orice experiență care 
reuşeşte într-un laborator poate fi aplicată în producţie. 

Fiodor văzu, în sfîrşit, că propunerea lui este respinsă. Şi 
de cine | Chiar de cei de la fabrică... Oamenii care gîndeau 
lasfel ca şi el! Lucrul acesta era atît de neaşteptat, încît la 
început se pierdu cu firea. Apoi se supără, se înfurie, înşfăcă 
— aproape că smulse din mîinile lui Volski calupul de lemn, 
îl înveli în aceeaşi bucată de hîrtie şi îl vîri în buzunar. 
Gesturile lui erau elocvente, toţi le urmăreau. 

— „Daţi-mi jucăria înapoi“, spuse pe un ton de copil 
bosumflat contabilul-şef, un om în vârstă şi chel, întotdeauna 
dispus să facă glume. El observase că Reşetkov î îşi ieşise din 
fire... 

Rîsetele blajine ale celor adunaţi îl intimidară, dar îl re- 
aduseră totodată la realitate pe Fiodor. De-abia acum îşi 
înţelese greşeala... 

— Sînt, pe cît se vede, un prost avocat — spuse e el liniştin- 
du-se. N-am ştiut să vă conving de ceea ce eu sînt convins, 
absolut convins... Nu văd altă soluţie. Din uscătoria noastră 
nu se poate stoarce nimic mai mult. E proiectată pentru un 


lemn destul de uscat, tratat în prealabil, pe care în prezent 

nu-l avem şi, probabil, nici n-o să-l avem în anii următori. 
Procedeul de uscare prin înaltă frecvenţă ne va permite să 
primim lemn oricît de umed şi să-l transformăm repede 
într-un material minunat... Dacă. vreţi. să vă convingeţi că 
nu e o simplă fantezie, n-avem decît să mergem la ingi- 
nerul Tungusov şi să vedem cum se petrece aceasta în 
realitate. În treacăt fie spus, o să ştie el să demonstreze 
mai bine ca mine avantajele acestui procedeu... 

— Asta da, ar fi o treabă! se bucură directorul. Hai, 
Reşetkov, organizează tu întîlnirea! Mergem cu Volski, 
vedem, discutăm... E altceva. 

— Ce să mai organizez? Mergem chiar acum! Îi te- 
lefonez şi... — se întrerupse Fiodor, făcînd hotărît un număr 
de telefon. Dar şi aici încercă un eşec. 

După ce-l ascultă pe Fiodor, Nikolai se supără. Tocmai 
primise ultimele piese din sticlă de cuarţ şi era cu totul 
acaparat de terminarea montajului. Pe deasupra, concediul 
îi era pe terminate. | 

— Fedea, drăguțule — întotdeauna cînd era înfuriat, de- 
venea veninos de dulce — s-o ia naiba de uscătoriel Mă 
înţelegi ? Doar ţi-am spus: cînd am să termin! Ce-i 
astăzi ? Marţi? 'Telefonează-mi vineri. Şi-acum, respectele 
mele... Tranc| răsună receptorul trîntit pe furcă. 

— Vineri... — repetă Fiodor cu un aer stingher. 

Şi din nou zîmbiră cu toţii. Zîmbiră acelei transparenţe 
cristaline, prin care fiecare vedea lumea interioară a acestui 
tînăr sincer, spontan... 

Sosiră ultimele zile, hotărîtoare. 

Erau exact şase luni de cînd Tungusov, lăsînd toate cele- 
lalte preocupări, se cufundase pînă peste cap în construirea 
fantasticului său „generator de minuni“. Această denumire 
misterioasă, dată pentru întîia oară ironic de Fiodor, căpă- 
tase acum, în convorbirile lor prietenești, o formă sobră, 
decentă: „GM“. 

În ciuda conştiinciozităţii cu care lucra Tungusov, apara- 
tul nu fusese pe deplin pus la punct. Montajul extrem de 
complicat, numărul nesfîrşit de piese nu erau incluse într-un 
singur înveliş. Nu-i ajungea „îmbrăcămintea“, În locul ei, 

Tungusov folosea o husă simplă de pînză, pe care o arunca 
deasupra aparatului cînd întrerupea lucrul. 

Erau cîteva . subansambluri complicate, ale căror piese 
puteau fi amplasate definitiv numai după ce funcţionarea 
lor avea să fie minuţios verificată. Şi Tungusov verifica 
mereu, căuta această amplasare cît mai favorabilă a piese- 
lor. Frecvența colosală a pulsului care urma în curînd să 
bată şi să dea viaţă trupului deocamdată rece al „GM'“-ului 
îl obliga să ţină seama, în montarea pieselor, de fiecare ze- 
cime de milimetru pentru că tocmai în această apropiere 
dintre piese şi ecrane, în atingerea sensibilă şi în împletirea 
cîmpurilor lor nevăzute, electrice şi magnetice, se nășteau 
noile radiaţii. 

Tungusov nu ieşea de loc din casă. | 

Fiecare zi nouă el o socotea ultima din şirul acestor zile 
de muncă istovitoare. Măsura, calcula, apoi lipea piesele 
metalice, dar în timp ce monta unele piese, altele lunecau 
de la locul lor, se deplasau cu o fracțiune insensibilă dintr-un 
milimetru, deviau cu o părticică imperceptibilă dintr-un grad. 
Aparatele de măsurat aveau toane, aşa că era nevoit să 
calculeze ţinînd seama de erori, să inventeze noi procedee 
de măsurat. 

Mătuşa Paşa nici nu mai bombănea. Ştia că lucrul este 
pe sfirşite şi aştepta acest sfîrşit cu aceeaşi nerăbdare ca 
şi Tungusov. | 

— Ai înşurubat toate sticlele alea ? întreba ea cu un aer 
compătimitor, privind de departe la ciudatul aparat. 

— Sticlele le-am montat, mătuşă Paşa. Acum mai am bo- 
binele... 

— Şi sînt multe? se interesă ea cu un aer preocupat, 
apreciind în felul ei volumul muncii lui Tungusov. 

Pe Nikolai îl bucura şi-i dădea ghes la muncă această 
înviorătoare şuviţă de înţelegere omenească. 

Sfârşitul lucrului, care se apropia atît de chinuitor, sur- 
veni pe neaşteptate şi într-un fel uluitor de simplu. De- 
odată Tungusov îşi dădu seama că totul era pus la punct! 
Problemele cele mai complicate erau rezolvate, toate pie- 
sele erau gata montate la locul lor, verificate. Nu mai avea 
nimic de verificat. 


Ideea fusese înfăptuită | 

Şi-atunci, * pentru întîia oară, Nikolai încercă un senti- 
ment de neliniște. Dar dacă'a greşit ceva? Dacă genera- 
lizările lui teoretice, materializate în acest ciudat aparat 
cornut, nu erau decît rodul fanteziei unui diletant încrezut, 
care a sărit peste limita propriilor posibilităţi ? 

Îndată se va vedea lucrul acesta. 

Nu-i rămînea decît să conecteze generatorul, să pună în 
calea radiaţiilor o bucată de metal sau un microscop cu un 
receptor biologic — un detector. 

Nu... Nikolai îşi luă fără grabă şapca din cui, zimbi şi 
ieşi, lovind-o de braţ. Auzindu-i paşii, mătuşa Paşa apăru 
din bucătărie, păşind încetişor, plutind parcă. 

— Ai terminat ? 

— Mă duc să mă plimb puţin — ocoli Nikolai răspunsul. 

Era o seară liniştită şi călduroasă. Aerul greu, înăbuşitor 
al oraşului, pătrundea anevoie în plămîni. Dar lui Nikolai 
și aerul acesta îi părea proaspăt şi plăcut. Respira adînc, 
umflîndu-şi pieptul, după perioada lungă de însingurare. 

Trecătorii păşeau alene pe trotuare, automobilele goneau 
măcăind ca nişte rațe. 

Nikolai se străduia să nu se gîndească la nimic, dar nu 
putea să-şi înăbuşe gîndurile-i răvăşite. 

„Nu, nu poate fi nici 0 greşeală!“ 

Ajuns la primul colţ, nu se mai putu stăpîni. Se întoarse 
şi, cu paşi grăbiţi, porni înapoi spre casă. 

Ce să mai tărăgăneze ! Totul e în regulă! Nu mai încape 
nici o îndoială. Acum va da drumul curentului şi din orifi- 
ciul rotund al masivului obiectiv-ecran de plumb vor ţîşni 
radiaţii noi. 

Radiațiile care îi vor da omului puterea asupra materiei. 
Radiațiile care dau posibilitatea să transformi materia, după 
cum întorci mai mult sau mai puţin acest buton de ebonită. 

lată o bucată de fier care îşi aşteaptă de mult soarta. 
Îndată Tungusov va ţinti obiectivul spre ea şi va răsuci în 
aşa fel butonul nervurat al vernierului, încît indicatorul alb 
să se oprească la cifra „26“. Atunci din orificiul de plumb 
vor porni „radiaţiile fierului“, ale căror oscilaţii corespund 
ca frecvenţă „pulsului“ acestei bucăţi de fier. 

Şi fierul va intra în rezonanţă. 

Nimeni nu bănuieşte măcar ce este rezonanţa. Rezonanţa 
este o forță uriaşă. Omul strigă cu vocea lui slabă: 

„O-o-o-o !“, şi. în sunetul acesta poate fi o forță în stare să 
distrugă o stîncă. . | 

Dar acestea sînt simple fenomene mecanice. Mult mai 
puternică este rezonanţa electrică ; ea poate acţiona asupra 
celui mai puternic sistem din lume, asupra atomului. 

„Dacă cel mai rapid avion modern se va izbi cu maximum 
de viteză într-o stîncă, avionul se va face praf, o parte din 
stincă se va fărîma... dar nici un atom de piatră sau de 
metal: nu va fi distrus. 

Pe cînd rezonanţa electrică... 

Fierul începe să intre în rezonanţă... 

O răsucire abia perceptibilă a unui alt buton, şi inten- 
sitatea oscilaţiilor va creşte. Electronii atomilor de fier căzuţi 
în captivitatea rezonanţei se vor năpusti în afară, vor începe 
să zboare de pe orbitele lor! 

Echilibrul atomului va fi zdruncinat. 

Atomul de fier va înceta să mai fie atom de fier : va deveni 
pe rînd atom de mangan, de crom, vanadiu, titan... | 

Nikolai luă „GM“-ul de pe masă şi-l aşeză pe o lădiţă, 
lîngă fereastră. Încotro să îndrepte radiaţiile ? Trebuie să 
fie prudent : cine ştie ce se poate întîmpla dacă fascicolul 
de radiaţii, lunecînd pe lîngă bucata de fier pusă pe mar- 
ginea pervazului, va întîlni în calea lui un om! 

Se înserase de-a binelea. Un petic trandafiriu din cerul 
tulbure al apusului atîrna, încorsetat între siluetele a două 
clădiri apropiate. Clădirile păreau uriaşe. În spaţiul dintre 
ele, pe o altă stradă, se vedea albind la lumina felinarului 
faţada mică a unei căsuțe vechi, cu un singur etaj, iar 
undeva, şi mai departe, dincolo de ea, se proiecta pe cer 
conturul negru şi mătăhălos al unei clădiri mari. Ferestrele 
largi de la ultimul etaj al acestei clădiri erau viu luminate 
şi în cea mai din dreapta dintre ele se vedea silueta neagră 
a unui om urcat probabil pe o estradă. 

Nikolai luă binoclul. Omul vorbea gesticulînd sau ciocă- 
nind cu degetul în pupitrul din faţa lui, adresîndu-se pesemne 
unui auditoriu care de aici nu putea fi văzut. Pornind de la 
acest orator-punct de reper, Nikolai mişcă binoclul încet 
spre dreapta, pînă trecu de colţul întunecat al clădirii. Da, 
acolo nu mai erau nici un fel de construcţii. Doar cerul. 

Într-acolo, în sus, spre genuni, îndreptă Nikolai obiecti- 


vul aparatului său. Apoi lăsă jos storul, puse în calea fasci- 

„colului bucata de fier şi conectă curentul. Răsuci butonul de 
acord : lampa cu plumb se aprinse răspîndind vag o lumină 
cenuşie. 

Şi acum — rezonanţa... 

Da, nu mai avea ce să aştepte. Totul trebuia să se pe- 
treacă instantaneu. 

Întinse mîna şi pipăi bucata rece de metal brăzdată de 
cîteva dungi oblice — urmele bomfaierului. 

Aşa, totul e normal. Nici nu trebuie să fie nimic. 

Apoi mări puţin de tot intensitatea rezonanţei. 

Nimic. 

Mări mai mult. O jumătate de diviziune de pe cadran... 
o diviziune întreagă... două, trei, cinci... 

„Nikolai dădu o raită prin cameră, apoi începu să-şi ră- 
sucească o ţigară. 

Aşa... unda fierului a fost greşit calculată. Nu-i nimic, 
există cupru, există aluminiu, molibden, zinc, brom, cesiu — 
toate există | 

Puse o bucată de cupru, răsuci indicatorul pînă la cifra 
„29“, pe urmă mişcă puţin butonul de acord în stînga, apoi 
în dreapta. 

Pipăi, examină bucăţica de metal. Desprinse cu dalta 
mici aşchii, le puse într-o eprubetă, le încercă în reacţii. 

Cuprul rămînea cupru. Zincul — zinc. Un zinc pur din 
punct de vedere chimic, zinc adevărat. Stibiul rămînea 
stibiu, wolframul — wolfram. 

Palid, obosit, cu barba-i blondă de mult merasă, cu ochii 
rătăciți, cu o cută neobişnuită în colţul gurii — semn 
de dezorientare — Nikolai îşi continua cu îndărătnicie pro- 
bele. De la elemente trecu la reacţiile chimice. Apoi la ca- 
lupuri de drojdie, pe care le examină la microscop. 

Influenţa razelor nu putea fi însă constatată nicăieri. Nu- 
mai contorul Raevski, legat printr-un amplificator în circuitul 
difuzorului dovedea, prin bătăi abia auzite, prezenţa unei 
radiaţii slabe. 

Nikolai se dădu bătut cînd constată că epuizase toate po- 
sibilităţile de verificare. | 

Simţi dintr-o dată o slăbiciune, de parcă abia acum îl pă- 
răsise totul — întreaga energie a gîndurilor, întreaga ten- 
siune nervoasă pe care timp de multe zile o dăruise fără 
nici o reținere acestei munci sterile ; pleoapele i se închi- 

seră, capul i se lăsă neputincios spre balonul dezgolit, în 
care licărea ceața plumburie ; iar degetele, care continuau 
să strîngă fără rost butonul de acord, îl mai răsuciră o dată 
convulsiv, cu ciudă, şi se descleştară neputincioase. 

Abia acum o îndoială vecină cu desperarea îi zgudui con- 
ştiinţa. 

„Greşeală... Nu cumva însuşi principiul este greşit 2...“ 

Cu ochii închişi, simțind pe frunte căldura balonului, 
Nikolai rămase cîteva clipe aplecat deasupra aparatului în 
care îşi pusese o părticică de suflet. 

Gîndurile la generator — care atît de multă vreme îi 
stăpîniseră mintea — începură deodată, unul după altul, să 
zboare pe furiş din capul lui obosit. Acum toate îi erau 
străine, duşmănoase, hîde, şi creierul le alunga... 

Asta-i tot... 

Această cumplită uşurinţă a liniştii dură doar o secundă. 
În clipa următoare, golul începu să se umple iarăşi. Locul 
gîndurilor care evadaseră din tainiţele întunecate ale minţii 
îl luară cele care urmau la rînd. În faţa ochilor minţii lui 
Nikolai apărură semnele misterioase, nedezlegate : 

Capitolul VI 


RIDAN PREZINTĂ PROBE MATERIALE 


— Cum stau treburile, tovarăşi ? Pot să vă felicit? Da? 

Patru dintre colaboratori îl întîmpinară pe Ridan zîmbind. 
Cel de-al cincilea îi strîngea profesorului mîna cu un aer 
grav, puţin posomoriît chiar. Chestie de caracter. Pe unii 
victoria îi face veseli, alţii, dimpotrivă, în astfel de momente 
sînt fără voia lor reţinuţi şi solemni. 

— Priviţi, Konstantin Aleksandrovici ! 

Ridan se aplecă deasupra cuştii şi examină cu atenţie 
cîinele dinăuntru. Răspunzîndu-i cu aceeaşi privire atentă, 
şi acesta mişcă încetişor din coadă. Un cîine ca toţi cîinii. 
Numai că pe cap i se vedea o cicatrice circulară, aproape 
acoperită de păr. Ridan deschise uşiţa şi, mîngîind cîinele, 
pipăi cicatricea — urma unei operaţii. 

— Ei, Jucika, cum te simţi? Să ieşi să te mai plimbi 
puţin. 

Scoase din buzunarul halatului un pumn de pesmeţi mă- 
runţi, îi dădu animalului să-i miroasă şi-l lăsă să mănînce 
cîțiva dintre ei; apoi zvîrli un pesmet mai departe, un 
altul îl aruncă să-l prindă din zbor... Tot timpul urmărea cîi- 
nele, mişcările lui. 

În sfîrşit, cu un aer mulţumit, îşi privi colaboratorii. 

— E sănătos, nu? Ce credeţi, Andrei Andreici ? 

— Sănătos — răspunse colaboratorul posomorît. Au trecut 
douăzeci şi şase de zile de la operaţie. Uitaţi-vă... numărul 

108 — şi îi întinse lui Ridan un registru în care se aflau 
notate observaţiile zilnice făcute asupra cîinelui : greutatea, 
temperatura, cantitatea de alimente consumată etc. 

— Nu vreau nici un fel de însemnări. E sănătos? Per- 
fect ! Cîţi aveţi în situaţia asta? 

— Acum, zece — răspunse unul dintre tinerii aspiranţi. 

Un altul adăugă pe un ton sigur: 

— "Toţi vor fi aşa! 

Ridan se ridică hotărit. 

— Vă mulţumesc, prieteni. Dacă stăpînim tehnica opera- 
ţiei, putem începe experienţa. Nu-i aşa ? 

Peste o oră începură acea minunată experienţă care avea 
să aibă mai tîrziu răsunet în întreaga lume medicală. 

Operația executată în mod strălucit de colaboratorii Insti- 
tutului îngăduia acum pătrunderea în interiorul creierului 
animalului. Tehnica ei era extrem de complicată. Trebuia 
deschisă cutia craniană, descoperite cele două emisfere şi 
ridicat creierul în aşa fel încît să se vadă baza lui — „pro- 
tuberanța cenuşie“ şi hipofiza. Apoi trebuiau aşezate din 
nou emisferele la locul lor şi închise rănile. 

Primele încercări de a face o astfel de operaţie lăsaseră 
impresia că n-o să se ajungă la nici un rezultat. Animalele 
mureau. În cel mai bun caz trăiau cîteva zile paralizate 
sau pierzîndu-şi anumite funcţii vitale. Dar oamenii .. nu 
s-au dat bătuţi. Căutau cauzele leziunilor grave şi le înde- 
părtau. Cunoașterea precisă a anatomiei, arta chirurgului, 
inventivitatea fiziologului, tehnica —. totul a fost mobilizat. 
Animalele începură să se vindece. Și, în sfirşit, iată ctini 
care nu se mai îmbolnăveau după opefaţie. Asta era ceea 
ce aștepta Ridan. Acum putea începe experiența proiectată. 
„_ Cinele, adormit cu eter, e pus pe: masa de operaţii. 
Clame speciale îi prind şi îi fixează capul într-o anumită 
poziţie. 

Oameni în halate şi cu măşti acţionează repede şi precis. 

Fiecare îşi cunoaşte bine rolul. 

Întîi o tăietură pe pielea capului, care din partea stîngă 
este ridicată de pe cutia craniană. 

Acum asupra craniului descoperit de piele coboară un 
aparat strălucitor, nichelat. 

Se conectează curentul şi partea interioară a aparatului 
începe să se rotească încet. Se aude un zumzet: rotiţa 
ferăstrăului circular taie un orificiu oval în cutia craniană. 

Se scoate lichidul care umple cavitățile din creier. Din 
cauza aceasta creierul se micşorează în volum şi începe să 
se desprindă de cutia craniană ca miezul uscat al unei nuci. 
de coaja ei. 

Colaboratorul însărcinat cu aplicarea narcozei întoarce 
capul cîinelui cu ceafa 'în jos. Creierul se desprinde din 
locaşul său. O apăsare uşoară cu un instrument obtuz şi 
în orificiul cutiei craniene apare suprafaţa cenuşie, cu cir- 
cumvoluţiuni, brăzdată de vase care pulsează; în adîncul 
căscat se vede ca un punct întunecat hipofiza — o glandă 
micuță care reglează creşterea animalului, îndeplinind şi alte 
numeroase funcţii încă necunoscute. 

— Gata | 

Ridan este şi el gata. Ţine într-o pensă 6 bilă de sticlă 
cît un bob de mazăre. Această bilă profesorul o plasează 
acolo, în adîncitura mică de lîngă „protuberanţa cenuşie“ 
aproape de hipofiză. 

— Gata, acoperiţi|l spune el. 

Cutia craniană e închisă cu grijă. 

Operația s-a terminat. Pielea capului s-a cusut la loc. 
Bila a rămas în creier. 

Cîinele este transportat într-altă cameră ; aici se va trezi 
după anestezie, aici va mînca, va bea, îşi va aştepta soarta. 

Pe masa de operaţie este aşezat un alt cîine, apoi altul, 
încă unul... Cu al zecelea, lucrul se termină. Cinci dintre 
cîini au introduse bile de sticlă lîngă „protuberanţa cenu- 
şie“, celorlalți cinci nu li s-a introdus nimic, numai li s-a 
ridicat şi li s-a pus la loc creierul. Aceşti cinci cîini din 
urmă sînt de control. Acum se va vedea ce repercusiune 
va avea asupra sănătăţii cîinilor iritarea provocată de pre- 
siunea bilei de sticlă în unul dintre cele mai sensibile puncte 
ale sistemului nervos central, iar cîinii de control vor arăta 
ce fenomene vor fi provocate de însăşi intervenţia chirur- 
gicală. 

Şi în laboratorul vecin. lucrul este în toi. | 

Aioi alţi cîini joacă rolul de pacienţi ai unui medic dentist. 
Bormaşina, hîrşiind, găureşte un dinte complet sănătos. Ner- 
vul e dezvelit. Acolo se introduce o bucată de vată îmbi- 

bată cu o picătură de formol, apoi orificiul se acoperă cu 
ciment. Cîinii se succed unul după altul, ca pe bandă ru- 
lantă. Diferenţa constă numai în faptul că unuia i se intro- 
duce în dinte formol, altuia ulei crotonic, altuia substanţă 
cerebrală, altuia arsenic, altuia toxină de angină difterică 
sau toxină de tetanos... 

Un timp oarecare cîinii au dureri de dinţi. Asta se vede. 
Substanțele introduse irită nervul. Apoi durerea trece. Peste 
un timp oarecare, dintele bolnav este scos. Cîinii sînt sănă- 
toşi. Oamenilor nu le mai rămîne decît să-i supravegheze şi 
să aştepte. | 

Ridan trece printr-un alt şir de laboratoare. În fiecare 
dintre ele: un grup de colaboratori ştiinţifici fac operaţii 
asupra animalelor — operaţii dintre cele mai variate : unii 
îngheaţă anumite porţiuni ale creierului, 'alţii dezgolesc 
nervii în diferite părți ale corpului, îi taie ori îi tratează cu 
anumite substanţe. 

Toate aceste experiențe variate urmăresc un singur scop. 
Obiectul operaţiilor sînt nervii, sistemul nervos. Aproape 
tot Institutul lucrează pe nervi. Ridan verifică ipoteza lui 
genială care s-a născut pe baza: unor numeroase observaţii, 
în aparenţă întîmplăttoare, disparate. Dacă ipoteza se va 
dovedi justă, ea va produce o revoluţie în medicină. 

Încep zile de aşteptare. Toate operaţiile au fost termi- 
nate. Colaboratorii lui Ridan urmăresc animalele, le exa- 
minează, le pipăie, notează cu grijă în caietele lor toate 
observaţiile, duc discuţii în contradictoriu. Entuziaştii în- 
clină să creadă că ideea e ca şi confirmată. Scepticii răcoresc 
înflăcărarea lor şi găsesc alte explicaţii. Ridan îi preţuieşte 
şi pe unii şi pe alţii. El însuşi este o îmbinare a acestor 
două tipuri de lucrători ştiinţifici. 

Şi iată că începe. 

Unuia dintre cîinii cu bila în creier începe să-i curgă sîn- 
gele din gingii. Apoi gingiile puhave se desprind de dinţi, 
de oasele maxilarelor. În gură, pe mucoasă apar plăgi; ele 
cresc, se adincesc, distrugînd țesuturile; în sfîrşit, una 
dintre ele răzbate de pe partea interioară a obrazului pe 
partea lui exterioară ; se formează o fistulă cu două orificii. 

Pe zi ce trece boala progresează. Dinţii absolut sănătoși 
încep treptat să se înmoaie, se fărîmițează uşor, iar unii 
se rup de tot, 

nervii în diferite părți ale corpului, îi taie ori îi tratează cu 
anumite substanţe. 

Toate aceste experienţe variate urmăresc un singur scop. 
Obiectul operaţiilor sînt nervii, sistemul nervos. Aproape 
tot Institutul lucrează pe nervi. Ridan verifică ipoteza lui 
genială care s-a născut pe baza: unor numeroase observaţii, 
în aparenţă întîmplătoare, disparate. Dacă ipoteza se va 
dovedi justă, ea va produce o revoluţie în medicină. 

Încep zile de aşteptare. Toate operaţiile au fost termi- 
nate. Colaboratorii lui Ridan urmăresc animalele, le exa- 
minează, le pipăie, notează cu grijă în caietele lor toate 
observaţiile, duc discuţii în contradictoriu. Entuziaştii în- 
clină să creadă că ideea e ca şi confirmată. Scepticii răcoresc 
înflăcărarea lor şi găsesc alte explicaţii. Ridan îi preţuieşte 
şi pe unii şi pe alţii. El însuşi este o îmbinare a acestor 
două tipuri de lucrători ştiinţifici. 

Şi iată că începe. 

Unuia dintre cîinii cu bila în creier începe să-i curgă sîn- 
gele din gingii. Apoi gingiile puhave se desprind de dinţi, 
de oasele maxilarelor. În gură, pe mucoasă apar plăgi; ele 
cresc, se adîncesc, distrugînd țesuturile; în sfîrşit, una 
dintre ele răzbate de pe partea interioară a obrazului pe 
partea lui exterioară ; se formează o fistulă cu două orificii. 

Pe zi ce trece boala progresează. Dinţii absolut sănătoși 
încep treptat să se înmoaie, se fărîmiţează uşor, iar unii 
se rup de tot, 

— Scorbut ? îl întreabă ceilalţi uimiţi pe Ridan. 

Ochii lui limpezi, cenușii, strălucesc. 

— Nu vă pripiți să puneţi etichetele! Asta încă nu este 
totul. 

Într-adevăr, la un cîine cu bila de sticlă în creier feno- 
menele au mers mai departe. În afară de „scorbut“, acesta 
are o plagă pe corneea ochiului, îi este atacată cavitatea 
nazală, se declară o inflamație purulentă a urechii mijlocii. 

— Priviţi, toate aceste fenomene corespund exact ramifi-. 
caţiilor nervului trigemen — încearcă să generalizeze Andrei 
Andreevici. 

— Nu vă pripiţi, nu vă pripiţi! repetă Ridan. 

Peste cîteva ore mor doi dintre cei cinci cîini. Autopsia 
arată o puternică hemoragie în plămîni şi nenumărate plăgi 
în stomac şi în intestine. Toate acestea datorită bilei din 
creier. Cei cinci cîini „de control“, „fără bilă“, sînt complet 
sănătoşi. 

Aceleaşi fenomene se petrec şi cu cîinii cărora li s-a făcut 
operaţia dentară : plăgi, inflamarea ochilor, hemoragie în 
plămîni, moartea. 

Dozele mici de toxină difterică şi tetanos care au acţionat 
scurt timp asupra nervului din dinte n-au provocat nici difte- 
rie, nici tetanos, dar au provocat plăgi, hemoragii în plămîni 
şi moartea animalelor. 

O tăietură a nervului sciatic stîng produce mai întîi o 
umflătură, apoi o plagă care progresează pe talpa piciorului. 
Începe cangrena şi falangele degetelor cad una după alta. 
Peste puţin, acelaşi tablou se repetă şi la piciorul drept, deşi 
nervul din dreapta n-a fost supus nici unei operaţii. 

Probele se adună, caietele din toate laboratoarele se umplu 
de însemnări. Experiențele sînt încă în curs, dar Ridan s-a 
şi convins: ideea lui este justă, controlată, demonstrată. 

Atunci el convoacă o adunare a colaboratorilor Institu- 
tului. Unul după altul, conducătorii tuturor laboratoarelor 
care au participat la experienţe fac comunicări scurte asupra 
rezultatelor obţinute. Fiecare trebuie să cunoască rezultatele 
muncii celorlalţi. Ridan deocamdată tace. El cunoaşte toate 
lucrările şi ar fi putut să expună simplu sensul lor şi con- 
cluziile, dar nu, lasă-i mai bine pe oameni să încerce singuri 
să sintetizeze rezultatele experienţelor, să pătrundă sensul 
lor. Dar ideea este complicată, foarte nouă, şi nu oricine se 

încumetă s-o formuleze — aceasta ar însemna să contrazică 
concepţii care deocamdată par încă de nezdruncinat. 

În sfîrşit, Ridan intervine. Rosteşte mai întîi cu glas tare 
aceste cuvinte : 

— Aşadar se poate constata — spune el — că în experienţele 
noastre, acţionînd prin diferite procedee direct asupra ner- 
vilor, am provocat în organism inflamații, endeme, plăgi, 
tumori, adică aproape toate simptomele maladiilor cunoscute 
în medicină. Asta înseamnă că tocmai nervii, sistemul nervos 
"dirijează dezvoltarea oricărui proces patologic. Orice boală 
este rezuliatul unor schimbări, al unor perturbații în activi- 
tatea nervilor. Acum pentru întîia oară s-a .văzut limpede 
schema procesului unei boli. Întreg organismul este stră- 
bătut de nervi, uniţi într-un singur sistem bine organizat. 
Şi nu există punct, nu există celulă în organism a cărei 
soartă să nu depindă de influenţa sistemului nervos. Cît 
timp acest sistem funcţionează normal, organismul este să- 
nătos ; asta înseamnă că toate funcţiile lui sînt absolut nor- 
male. Funcţiile sînt doar dirijate de nervi. 

Dar iată că într-un sector oarecare sistemul nervos capătă 
o leziune. Să zicem că este vorba de muşcătura unei insecte 
veninoase, sau de o arsură chimică, sub acţiunea căreia 
activitatea nervilor în sectorul respectiv este perturbată fie 
chiar şi temyorar. 

Sectoarele învecinate ale sistemului nervos, legate în ac- 
tivitatea lor de sectorul lezat, sînt nevoite să-şi reorganizeze 
activitatea, să se adapteze la schimbarea survenită. Apoi 
îşi reorganizează activitatea şi sectoarele mai îndepărtate. 

Aşa începe reorganizarea întregului sistem nervos. Ea cu- 
prinde mereu alte sectoare noi şi, în cele din urmă, duce 
la o altă combinare a conexiunilor dintre nervi, în condi- 
ţiile căreia simptomele vădite ale bolii devin inevitabile. 
Pînă acum medicii nu acordă îmbolnăvirii nervilor un loc 
deosebit, un capitol special în patologie. Studiind bolile, 
vedem că numai în unele cazuri se ţine seamă de nervi. E 
o greşeală! Acum putem afirma că nu există boală în care 
nervii să nu participe, ba chiar mai mult, în care să nu 
joace rolul principal şi hotăriîtor. 

De aici rezultă că şi bolile pot fi tratate acţionînd asupra 
sistemului nervos. Medicina, aplicînd metodele sale obișnuite 


de tratament, de fapt aşa procedează, deşi, de obicei, ea 

nici nu bănuieşte acest lucru. În asta constă imperfecţiu- 
nea ei. 

Ridan se scoală în picioare. 

— Deschidem deci un capitol nou în istoria medicinii. 
Aveţi întrebări de pus? 

Uluiţi de noile idei, auditorii rămîn cîteva clipe nemişcaţi. 
Apoi cîteva miîini se ridică dintr-o dată. 

— Dar microbii ? 

— Dar bolile infecțioase ? 

Ridan rîde. 

— Mă aşteptam să-mi puneţi aceste întrebări, dar n-am 
să răspund nimic. Cu cît o idee este mai surprinzătoare, 
cu atît mai multe chestiuni neclare ai să găseşti în ea. Eu 
zic, tovarăşi, să încheiem consfătuirea noastră. Gîndiţi-vă 
bine la această nouă concepţie... Eu unul sînt convins că 
multe lucruri se vor limpezi de la sine. Problemele inutile 
vor cădea de la sine şi vor rămîne numai cele principale. 
Într-una din zilele următoare ne vom aduna din nou... şi 
vom mai discuta... 

Experiențele pe animale continuă. - 

Aproape în fiecare dimineaţă un autocamion aduce zece- 
douăzeci de alți cîini. 

În laboratorul bacteriologic începe războiul. Îndată după 
expunerea lui Ridan, acolo s-au format două tabere. Şeful 
laboratorului, profesorul Haltovski, cunoscut prin lucrările 
sale strălucite în domeniul microbiologiei, este în fruntea 
rezistenţei. Văzînd că majoritatea colaboratorilor săi au şi 
fost entuziasmați de ideea lui Ridan, el începe să acţioneze 
cu delicateţea care îl caracterizează şi cu o duioşie ustu- 
rătoare. 

— Konstantin Aleksandroviai este un om înflăcărat —— 
spune el. Din păcate, în ştiinţă, asta... nu ajută întotdeauna. 
El spune : „toate bolile“, „toate procesele patologice“. Mi-e 
teamă că este o eroare şi trebuie să-l ferim la timp pe pro- 
fesor de ea. De ce „toate“?! Dar bolile infecțioase, de 
pildă ? Şi ele sînt organizate de nervi ? Înseamnă că toată 
lupta împotriva microbilor e inutilă ? La naiba! Microbii 
nu joacă nici un rol? Înseamnă că măreţele descoperiri ale 

lui Pasteur, Mecinikov, Jenner, Ehrlich şi ale atitor alţi sa- 
vanţi străluciți, mulţumită cărora omenirea a scăpat de oro- 
rile vărsatului, difteriei, sifilisului au constituit o eroare Pl 

Adepții lui Ridan tac. Artileria grea a argumentelor pro- 
fesorului Haltovski îi copleşeşte prin autoritatea autorului 
lor. Şi accentele de „indignare îndreptăţită“ care răsună 
la momentul potrivit în cuvintele profesorului sînt tot atît 
de convingătoare |! E adevărat, lipseşte claritatea. Numai 
generalităţi. Nimic concret. Şi de ce oare a găsit atît de 
necesar să pomenească numele acestor somităţi ? | 

Cu fruntea încreţită şi schilodind în miîini o cutie de chi- 
brituri, aspirantul comsomolist Danko caută claritatea. Chi- 
briturile nu se mai ţin în cutie şi încep să cadă unul cîte 
unul pe jos. 

— Şi totuşi aceste plăgi experimentale, apărute pe pi- 
părtat, iar nu microbului — susține cu îndărătnicie Danko, 
transportînd dintr-o dată discuţia de pe înălțimile generali- 
tăţilor neclare în domeniul reprezentărilor şi al faptelor con- 
crete. De fiecare dată această operaţie duce în mod inevitabil 
la plăgi. Kurkin a. demonstrat-o. Aici nu poate exista nici 
o îndoială. Știţi cîte operaţii de felul acesta a făcut pro- 
fesorul ? 

Haltovski zvicneşte din mustață, îşi muşcă nervos buza 
de sus. 

— Bine| Dar noi ne-am convins că toate aceste plăgi 
sînt pline de microbii obişnuiţi pentru astfel de plăgi. Sau, 
după părerea voastră, microbii apar tot ca un rezultat al 
iritării nervului ? 

Danko tace. 

— Încercaţi să obţineţi o plagă experimentală fără mi- 
crobi, pe cale exclusiv nervoasă — subliniază 
caustic microbiologul, mişcîndu-şi degetele în aer. 

S-ar putea crede că discuţia aceasta s-a transmis printr-un 
nerv al Institutului într-un punct îndepărtat — la Ridan. 
Acesta deschide uşa laboratorului. 

— Uite ce e, tovarăşi! Plăgile de pe talpă apar neîn- 
doios ca rezultat al acţiunii sistemului nervos. Faptul acesta 
este demonstrat. Cu toate acestea, procesul de formare a 

plăgii este însoțit, în toate experienţele noastre, de apari- 

ţia unei flore bacteriale obișnuite. Încercaţi să lămuriţi 
despre ce e vorba aici. 

Şi pleacă. 

Haltovski priveşte posomorit în gol; mustaţa îi zvicneşte. 

lar aspirantul Danko îşi ridică fruntea şi zîmbeşte tova- 
răşilor săi. 

Între timp, zvonurile despre experienţele lui Ridan au 
depăşit zidurile Institutului. În instituţii ştiinţifice, în cli- 
nici, în familiile savanților se iscă discuţii contradictorii, 
începe să se profileze o scindare; unii au găsit în noua 
teorie explicaţia multor fenomene neînţelese, alţii tremură 
în faţa unei posibile zguduiri a temeliilor medicinii. 

Ridan ştie toate acestea. I le povestesc colaboratorii, i 
se comunică la telefon; în sfîrşit, vin vizitatori pentru a 
căpăta indicaţii şi pentru a începe în institutele lor noi 
cercetări. 

Într-o bună zi, aspirantul Danko îşi face apariţia la Insti- 
tutul tropical, unde are un grup întreg de medici şi aspiranţi 
cunoscuţi. Este asaltat cu întrebări, dar se limitează la o 
scurtă informare şi evită discuţiile. N-are timp, a venit cu 
treburi. 

— Pentru a vindeca un om de malarie, voi căutaţi să 
glistrugeţi plasmodiile malariei din sîngele lui. Nu-i aşa ? 

Începutul este principial şi intrigă pe toată lumea. Cei din 
Institut tac, aşteptîndu-se la noi mărturisiri şi confirmă cu 
grabă : 

— Ba da! 

— Şi în acest scop, îi daţi bolnavului chinină, care distruge 
plasmodiile. Aşa e ? 

— Aşa el | 

— Permiteţi-mi să fac o mică experienţă. Daţi-mi puţin 
sînge. Singe proaspăt de la un bolnav de malarie, plin de 
plasmodii vii. Vreo doi-trei centimetri cubi. 

Singele este adus într-un termostat: care menţine tempera- 
tura corpului. Cîteva picături sînt turnate într-un alt ter- 
mostat, adaptat special pentru cercetări, la un microscop 
binocular. La microscop se poate astfel examina flora ce 
populează sîngele încă viu, cald, care pătrunzând într-o fantă 

capilară, trece printre două discuri mobile din cea mai fină 
sticlă. Pe 

Danko roteşte încet discurile, lipindu-şi ochii 'de ocrilare 
şi îndată zăreşte plasmodiile. Nişte ghemuleţe: palide, diforme, 
pline de punctele negre ale pigmentului, se .mişcă încet, 
întinzîndu-şi proeminenţele boante, rotunjite. 

— Aşa. Ele trăiesc. Acum daţi-mi soluţia de chinipă pe 
care o injectaţi bolnavilor. 

Toarnă într-o eprubetă puţin sînge şi adaugă tot atîta 
soluţie de chinină. Într-o altă eprubetă cu sînge, în care 
mişună plasmodiile, toamă mai multă chinină. Într-o a 
treia adaugă o cantitate de chinină în stare să otrăvească 
un om. Eprubetele se află toate în termostat. 

Experienţa durează mult timp. Din cînd în cînd Danko 
se apropie de microscop. În toate eprubetele, plasmodiile 
continuă să trăiască. Chinina nu acţionează asupra lor! 

— Ce spuneţi, tovarăşi ? și Danko îşi priveşte prietenii. 

— Se cunosc de mult aceste experienţe — răspunde unul, 
cu aer abătut. 

— Ştiu. Eu însă nu le-am făcut niciodată. Am vrut să 
văd cu ochii mei. Dar de ce oare aceste experienţe nu 
v-au convins că chinina nu are un efect direct asupra 
plasmodiilor ? 

— De ceP Pentru că în eprubetă este una, iar în orga- 
nism e cu totul altceva. Acolo se creează o situaţie com- 
plexă... 

—.- Sînt de acord. Dar de ce se creează această situaţie 
complexă ? 

— Sub acţiunea chininei. 

— Aşadar chinina nu acţionează asupra plasmodiilor, ci 
asupra organismului ? Nu cumva punctul asupra căruia 
acţionează sînt nervii ? 

Colaboratorii Institutului ridică nedumeriţi din umeri. 

— Mecanismul efectului chininei nu este cunoscut — 
răspund ei. Şi afară de asta, există specii de plasmodii re- 
zistente la chinină. Bolnavul a fost primit chiar acum. Poate 
şi aceste plasmodii... 

— Bine. Să mai aşteptăm. Cînd se va lămuri şi asta? 

— Adineaori a fost adus. Astăzi îi administrăm chinină, 
jar miîine-poimiine vom cunoaşte rezultatul. 

A treia zi se constată că „specia de paraziți nu este 
rezistentă la chinină“, chinina a oprit paroxismele de ma- 
larie ale bolnavului. Şi totuşi plasmodiile bolnavului au 


rezistat în eprubetă la o doză uriaşă de această otravă! 

După vizita lui Danko, după comunicările lu: asupra 
noilor lucrări, bătrînul medic Dubravin, specialist în ma- 
larie, a rămas ore întregi în laborator frămîntîndu-se. Fu- 
mează, se gîndeşte, studiază teancuri vechi de foi de ob- 
servaţie. 

— Au dreptate — spune el într-o zi aspiranţilor săi. Au 
dreptate adepţii ideii lui Ridan! Am studiat, aş putea 
spune, toată viaţa malaria şi întotdeauna m-am ciocnit de 
fapte care demonstrau că malaria şi plasmodiile sînt lu- 
cruri diferite. Dar nu m-am putut hotărî, ca şi întreaga 
medicină de altfel, să recunosc lucrul acesta şi am tot 
căutat mereu diferite explicaţii complicate ale faptelor. Și 
iată că am ajuns în sfîrşit să deosebesc butonul de sonerie. 
Păi nu-i aşa? Oare în concepţia noastră plasmodiile n-au 
ajuns sinonimul malariei ? În loc să tratăm organismul 
noi vînăm paraziţii lui, care poate tocmai de aceea se dez- 
voltă în el, fiindcă boala le creează condiţii favorabile. 

Cînd te gîndeşti numai ce ubsurditate: arma noastră 
principală, chinina, este în mod vădit inofensivă pentru 
plasmodii ! Deşi ştim lucrul acesta, noi ţintim totuşi în 
plasmodii... ca să nimerim în malarie. Şi doar se ştie că 
încă, de acum trei veacuri sălbaticii din sudul Americii mes- 
tecau coaja arborelui de chinină ca să scape de friguri. 
Acum pentru mine este absolut limpede: chinina acţio- 
nează asupra organismului, nu asupra plasmodiilor. Şi para- 
ziţii sînt omoriîţi de organism, nu de chinină. Este departe 
de a fi acelaşi lucru, tovarăşi. Este o deosebire uriaşă şi 
principială. Noi orientăm toate metodele noastre de trata- 
ment asupra distrugerii nemijlocite a paraziţilor în sînge, 
or s-ar putea ca acest lucru să fie în fond irealizabil. Chiar 
aşa. Cum o să otrăvim paraziţii din sînge, fără să dăunăm 
sîngelui ? E absurd! Nu, Ridan are dreptate. Toate efor- 
turile noastre trebuie astfel orientate încît să ajutăm orga- 
nismul, să-l determinăm să pună capăt proceselor anormale 

care se petrec în el şi care permit plasmodiilor să trăiască 
şi să se înmulțească. 

Dacă vom reuşi lucrul acesta, organismul va face singur 
faţă plasmodiilor şi tuturor simptomelor bolii. Ridan are 
dreptate ! Trebuie să ne încadrăm imediat în lucrările lui, 
tovarăşi. Chiar mîine să mergem să stăm de vorbă cu el. 
Sînteţi de acord ? 


+ + 


Timpul trece. Lupta dezlănţuită în jurul noilor idei s-a 
mai potolit; e mai puţin zgomotoasă şi acerbă ca la în- 
ceput. A căpătat caracterul unui război de poziţie. Cele 
cîteva proteste ale cerberilor vechii temelii — apărute în 
presa medicală — impotriva „concluziilor insuficient fun- 
damentate“ şi „pripite“ ale inovatorilor au răsunat surd 
şi neconvingător. De altfel au rămas chiar fără răspuns. 

Hotărînd că deocamdată nu are rost să angajeze o pole- 
mică, Ridan s-a limitat la o scurtă notă informativă — de 
întinderea unei pagini — tipărită în Revista lunară a Acade- 
miei. În această notă erau descrise succint experienţele 
principale şi expuse în cîteva puncte concluziile inevitabile. 
În decurs de două zile numărul respectiv al revistei a ajuns 
să fie o raritate bibliografică, iar în unele biblioteci cititorii 
restituiau scandalizaţi revista pentru că din ea . lipsea tocmai 
pagina care îi interesa | 

Această pagină era parcă îmbibată cu o substanţă care 
provoacă emoţii. Cei care o citeau încercau un fior de ne- 
înţeles, ca la un început de cutremur. 

Acum toate acestea s-au liniştit, oamenii şi-au determinat 
poziţiile, încep să pregătească argumente concrete. În stu- 
dierea noii probleme s-au încadrat un şir întreg de colective 
ştiinţifice, cîteva clinici. Ridan primeşte mereu noi şi noi 
materiale utile generalizărilor lui. 

Totuşi, unii prea s-au lăsat furaţi de pasiunea de a găsi 
mereu dovezi noi referitoare la justeţea ideii principiale a 
rolului proceselor nervoase în dezvoltarea bolilor. 

Văzînd că lucrurile stagnează, Ridan a lansat o nouă idee 
călăuzitoare. 

— Să mai lăsăm studiul şi demonstrațiile astea! Sarcina 
noastră este totuși să tratăm oamenii, nu să demonstrăm 

teorii. Am descoperit una din verigile principale în meca- 
nismul îmbolnăvirii, am învăţat să reproducem în mod arti- 
ficial un proces patologic natural, ne-am convins că nervii 
dirijează acest proces. Foarte bine! Acum trebuie să facem 
nervii să oprească această activitate dăunătoare în orga- 
nismul bolnav, să stăvilească boala. Dacă nu vom reuşi 
acest lucru, munca noastră nu face două parale. 

Torentul de dovezi seacă. Adepții lui Ridan încep noi 
căutări. Problema este extraordinar de complicată şi nede- 
finită. Seamănă cu o ecuaţie în care toţi termenii sînt ne- 
cunoscuţi. Trece un an şi inovatorii, ocupați cu treburile 
lor în laboratoare de fiziologie, în clinici şi spitale, dispar 
cu totul de pe orizontul ştiinţific. Căutările nu dau rezultate. 

Opoziția conservatoare, după ce şi-a revenit de pe urma 
atacului furtunos al noilor idei, începe treptat să-şi: ridice 
capul şi cu corectitudinea caustică ce o caracterizează, începe 
să înmormînteze „fanteziile lipsite de temei ale unor oameni 
de ştiinţă“. Ridan tace. Prietenii îl sfătuiesc să prezinte o 
dare de seamă amănunţită. El dă din miîini: la ce bun? 
Lasă-i pe bătrîni să se amuzel 

— Sîntem pe drumul cel bun — spune el cu convingere — 
şi cred că în curînd vom avea argumente serioase. Atunci 
o să vorbim. 

Dar argumentele nu vor să apară şi Ridan, cu totul pe 
neașteptate chiar pentru el, este. nevoit totuşi să vorbească. 

Într-o zi este invitat la o adunare a medicilor din capitală, 
consacrată trecerii în revistă a ultimelor realizări ale medi- 
cinei sovietice. Ridan se duce la adunare nădăjduind să cu- 
leagă din comunicările medicilor ceva care i-ar folosi ; poate 
va prinde din zbor vreun „argument“. _ 

Pierdut în masa publicului, ascultă atent. Referatul general 
introductiv face bilanţul activităţii în domeniul ocrotirii să- 
nătăţii în ţară. Minunatele realizări în acest domeniu umplu 
de mîndrie inima fiecărui cetăţean sovietic. Raportorul pre- 
zintă diagrame. lată cum se extinde ajutorul medical acordat 
populaţiei : pe teritoriul uriaş al Uniunii Sovietice nu mai 
există colţişor unde să nu fie cel puţin un punct medical. 
Nici o ţară din lume nu cheltuieşte atîţia bani pentru ocro- 
tirea sănătăţii oamenilor. O armată întreagă de medici ocro- 
teşte sănătatea publică. Iată sanatoriile, spitalele, casele de 
odihnă, o reţea uriaşă de policlinici şi dispensare pentru 

copii : nu există copil a cărui dezvoltare să hu fie supra- 
vegheată de medic. Acestea sînt premisele materiale. lată 
şi rezultatele. 'Ținînd în mînă un beţişor, raportorul se în- 
dreaptă spre o nouă serie de diagrame. Numărul îmbolnă-. 
virilor scade. Linia neagră a mortalităţii scade şi mai verti- 
ginos. Linia care marchează creşterea generaţiei sănătoase, 
puternice, creşte apreciabil... 

Sala aplaudă. Aplaudă şi Ridan. 

lau cuvîntul specialişti din diferite ramuri ale medicinei. 
Ei vorbesc despre noile metode de tratament, despre noile 
medicamente, despre noile operaţii. Ridan este nemulţumit. 
Toate acestea sînt cazuri particulare, mărunte, nu sînt de- 
cît perfecționarea vechilor metode, atît de obişnuită în orice 
muncă. Nu aduc nimic nou din punct de vedere principial. 
Problemele teoretice ale medicinii nu sînt abordate de 
nimeni. 

La tribună apare unul dintre ortodocşi — chiar autorul 
articolului tipărit anul trecut, în care se ridica împotriva 
ideilor lui Ridan. Interesant... 

Vorbeşte mult. Diagramele minunate care au fost prezen- 
tate aici sînt pentru el o dovadă incontestabilă că „ocrotirea 
sănătăţii este pe drumul just : ea foloseşte rapid toate reali- 
zările teoriei medicinei“. 

Ridan nu se mai poate stăpîni. 

— Ce teorie ? Nu există o teorie a medicinei | exclamă el. 

În sală se naşte rumoare, însufleţire. Recunoscîndu-l pe 
Ridan, publicul cere să i se dea cuvîntul. Peste cîteva 
minute, iată-l la tribună. 

— Mărturisesc — spune el rar, în liniştea încordată din 
sală — că nu m-am aşteptat să văd aici cum reprezentanţi 
de vază ai ştiinţei medicale ocolesc importantele probleme 
principiale ale teoriei, ascunzîndu-se în dosul victoriilor ge- 
nerale obţinute în domeniul ocrotirii sănătăţii. De fapt 
acestea nici nu sînt victoriile noastre, tovarăşi! Ocrotirea 
sănătăţii este departe de a fi numai medicină. Aceste vic- 
torii aparţin socialismului. Îmbunătăţirea condiţiilor de 
muncă, alimentării, a locuinţelor, a odihnei, a ajutorului 
medical... într-un cuvînt, ridicarea nivelului de trai a dus 
la aceste victorii, şi nicidecum dezvoltarea teoriei medicale... 

— Inexact! Noi tratăm oamenii! strigă cineva ofensat. 

— Tratăm' oamenii de mii de ani! Şi în multe cazuri 
îi vindecăm bine. Eu vreau să spun că dacă diagrama sănă- 
tăţii din ţara noastră a crescut mult în ultimii douăzeci și 
cinci de ani, în nici un caz nu datorită faptului că ştiinţa 
noastră medicală ar fi obţinut, în timpul acesta, anumite 
realizări teoretice serioase. Dimpotrivă, eu susțin că dez- 
voltarea medicinei a rămas mult în urma celorlalte ştiinţe ! 

Cu o erudiție strălucită, Ridan demonstrează lucrul acesta 
cu fapte şi comparații interesante. Și în fiecare cuvînt nou 
pe care îl rosteşte se simte o idee personală, plină de viaţă 
— tocmai ceea ce a lipsit celor care au luat cuvîntul înain- 
tea lui. 

— „Să fim sinceri, tovarăşi. Oare atunci cînd începem 
tratamentul unui bolnav sîntem vreodată ferm siguri că o 
să-l vindecăm ? Şi la noi oamenii mor înainte de vreme, 
deşi toate forţele medicinei sînt mobilizate pentru salvarea 
lor. De ce? Pentru că nu avem o idee justă despre esenţa 
proceselor ce se petrec într-un organism bolnav... 

Ridan se pasionează, vorbeşte cu asprime. E poate mai 
aspru decît ar fi trebuit să fie acum. 

Dar asta-i firea lui. El nu ascunde nimic, nu netezeşte 
nimic. Dimpotrivă, scoate la iveală toate ascuţişurile. 

Toţi îl ascultă cu emoție. Aproape fiecare idee a lui dez- 
lănţuie sala. Unii se indignează, alţii aplaudă. 

— Ori nu-i aşa P continuă Ridan. Știm noi oare ce este 
reumatismul ? Nu ştim! Şi cîte alte multe boli de piele, 
nervoase, „constituţionale“ nu le cunoaştem ! Totuşi le tra- 
tăm şi le vindecăm. Dar oare asta este ştiinţă? Aşa se 
tratau şi sălbaticii, care în foarte multe cazuri ştiau foarte 
bine ce trebuie să facă atunci cînd apăreau anumite simp- 
tome ale bolii. De la ei am învăţat şi noi cîte ceva, cum ar 
fi de pildă folosirea chininei, mijlocul nostru principal de 
luptă împotriva malariei. Aşa se tratează şi animalele : cîinii 
mestecă iarbă... 

Strigătele de indignare se contopesc din nou cu aplauzele. 

— Multora nu le e pe plac ce spun eu — continuă netul- 
burat Ridan — dar nu-i nimic; amărăciunea pe care o 
încearcă ei e categoric mai folositoare decît dulcea laudă 
de sine pe care o trîmbiţează cei care anunţă victoria. 
Tocmai despre asta ar trebui să vorbim aici. Medicina s-a 
obișnuit din timpuri străvechi ca despre tainele ei să nu 

se vorbească cu glas tare, într-o“limbă pe înţelesul tuturor. 
Poate că aceasta a şi contribuit la rămînerea ei în urmă... 

Nu de mult, unul dintre pacienţii mei a făcut o experienţă 
foarte interesantă. Căpătînd un guturai straşnic, s-a dus 
la mai mulţi medici şi a început să-şi noteze sfaturile date 
de ei. A reuşit în felul acesta să adune o colecţie întreagă 
de metode de tratament. Daţi-mi voie să vi le enumăr: 
Patru medici i-au recomandat picături în nas, dar fiecare 
i-a prescris altă reţetă. Urmează apoi : inhalaţii cu acid boric, 
aspirină, raze ultraviolete, băi cu muştar la picioare... 
Aflînd din ziare despre un nou tratament radical al gutu- 
raiului, fricţionarea palmelor cu venin de şarpe, bolnavul 
s-a adresat unui cunoscut laringolog, care i-a dat cel mai 
bun sfat: să nu-şi piardă vremea umblînd pe la doctori 
şi să aştepte pînă cînd guturaiul va trece de la sine, fiindcă 
medicina nu cunoaşte nici un mijloc eficace pentru a trata 
forma respectivă a guturaiului. 

Sala izbucneşte într-un rîs puternic. Ridan așteaptă, zîm- 
bind, apoi continuă : 

— Şi fiecare dintre noi, tovarăşi, ştim că acest caz este 
caracteristic pentru medicina modernă. Interesant este că 
toate procedeele de tratament enumerate pot într-adevăr, 
în anumite cazuri, să vindece de guturai. Şi medicii care 
au prescris picături în mas au avut dreptate, şi cei care au 
recomandat băi de picioare. Dacă pacientul s-ar fi oprit la 
unul dintre aceste sfaturi, şi-ar fi grăbit vindecarea. Dar 
tocmai aici apare viciul fundamental al „teoriei“ noastre: 
noi nu putem explica de ce acţiuni atît de diferite, îndrep- 
tate asupra unor părţi aparent cu totul diferite ale orga- 
nismului viu, pot să ducă la acelaşi rezultat. Nu cunoaştem 
nici mecanismul acţiunii medicamentului, nici mecanismul 
propriu-zis al procesului maladiei... 

Pentru a demonstra, Ridan prezintă date din lucrările 
unui şir întreg de specialişti în diferite boli. Pentru tiecare 
boală există cîteva teorii. Ulcerul stomacal şi cel intestinal 
sînt explicate prin zeci de teorii diferite. Edemul de aseme- 
nea. Blessing arată că există trei sute cincizeci de teorii 
pentru o foarte răspîndită boală a dinţilor. Aşadar nu există 
o boală al cărei mecanism să fie cunoscut de la un capăt 
pînă la celălalt. 

— lată la ce trebuie să ne gîndim, tovarăşi. Această 
abundență de „teorii“ înseamnă de fapt lipsa unei adevărate 
teorii, ceea ce constituie marea slăbiciune a medicinei. Deşi 
uneori vindecăm, şi vindecăm minunat, noi nu ştim ce este 
boala în general, nu cunoaștem natura fiecărui proces ma- 
ladiv. Şi pînă nu vom şti lucrul acesta, pînă cînd sutele de 
teorii diferite nu vor fi înlocuite printr-o singură teorie, 
care să dea o idee despre însăşi esenţa fenomenelor pato- 
logice din organism, pînă atunci medicina va fi numai un 
meşteşug, o artă, dar nu o ştiinţă. 

Profesorul vru să încheie cu aceasta, dar se răzgîndi, 
pentru că ultima idee exprimată necesita o precizare. 

— Am şi făcut destui paşi spre crearea unei asemenea 
teorii — urmă Ridan. Lucrările experimentale ale Institu- 
tului nostru şi ale altor cîteva institute demonstrează în mod 
evident că orice boală este rezultatul firesc al unei tulbu- 
rări a activităţii normale a nervilor. Noi am demonstrat că 
este suficient să fie tulburat echilibrul nervos în orice sector 
al organismului, pentru a provoca toate simptomele cu- 
noscute ale bolilor. Problema constă acum în a putea dirija 
nervii, în a învăţa să restabilim în organism regimul nervos 
normal. 

Aceasta este însă o temă care necesită un referat special. 
Va veni timpul cînd vom vorbi şi despre asta în mod amă- 
nunţit... 

După „furtunoasa intervenţie“, a lui Ridan la adunarea 
medicilor, alte cîteva colective ştiinţifice au trecut de par- 
tea lui. 

4 


+ + 


În sfîrşit, iată şi „argumentele“ mult aşteptate ! 

Ele apărură sub înfăţişarea modestă a unor noi confirmări 
întîmplătoare a justeţei ideii despre legătura strînsă care 
există între dezvoltarea proceselor maladive şi nervi. Dintr-o 
clinică de t.b.c., Ridan primi următoarea comunicare : unui 
bolnav de tuberculoză la limbă, din motive independente de 
boală i-a fost secţionat nervul glosofaringian. Boala a dat 
curînd după aceea rapid înapoi, iar baailii Koch şi-au pierdut 
vitalitatea şi au încetat să se mai înmulțească. 

Un alt caz: profesorul chirurg Nevski, care aplica pe 
scară largă anestezia locală în timpul operaţiei, a constatat 

că injecţiile cu novocaină provoacă de regulă dispariţia en- 
demelor şi prin asta au o puternică influenţă curativă chiar 
în cazuri de peritonită purulentă. | 

Ridan sesiză imediat esenţialul. Îşi adună colaboratorii, le 
povesti despre noile fapte şi trase concluzia : 

— Secţionarea unui nerv important, ca şi efectul novo- 
cainei, scoate din funcţiune un anumit sector al sistemului 
nervos, făcînd prin aceasta ca întreg sistemul nervos să-şi 
reorganizeze activitatea, să se adapteze la noile condiţii. În 
felul acesta conexiunea nervoasă anterioară, care a determi- 
nat apariţia simptomelor evidente ale bolii, este perturbată 
şi boala nu mai găseşte teren propice dezvoltării. Bineinţeles, 
secţionarea nervilor n-o putem folosi ; ea duce inevitabil la 
alte fenomene maladive. Dar anestezia e un procedeu admi- 
abil. Ea dă organismului imboldul necesar pentru a deter- 
mina o modificare în funcţiile nervilor, fără a distruge nimic. 
Vom face din ea o puternică pîrghie de dirijare favorabilă 
a proceselor maladive. O să vedeţi! 

Aşa luă naştere celebra metodă a „blocadei“. 

După ea, apăru „buxarea“ — un fel de hidromasaj al mă- 
duvei coloanei vertebrale, care poate de asemenea să schimbe 
vremelnic conexiunile nervoase din organism. 

Curînd după aceea veniră la Ridan, radiind de bucurie, 
doctorul Dubravin şi noul său colaborator, aspirantul Danko, 
care s-a despărțit definitiv de scepticul microbiolog Hal- 
tovski. Cu aer de învingători, ei puseră pe masă trofeele 
aduse : un teanc de foi de observaţii. 

— Victorie deplină, Konstantin Aleksandrovici| strigă 
vesel Danko. Uitaţi-vă, aveţi aici unsprezece cazuri |... 

— Stai niţel, dragul meu | Aşa nu se poate... Să povestim 
totul pe rînd îl întrerupse doctorul. Lasă-mă să expun eu. 

Ridan îşi aminteşte în cele mai mici amănunte această 
admirabilă expunere. 

— lată cum stau lucrurile la noi — a început Dubravin. 
Tratăm malaria cu chinină. Pe unii îi vindecăm, pe alții nu. 
Se consideră că există specii de plasmodii rezistente la chi- 
nină. Mă rog... Noi am ales patruzeci de bolnavi cu diferite 
forme de malarie, toţi cu accese periodice de friguri, dar 
numai din cei „rezistenți“. La tratamentul obişnuit cu chi- 
nină, am adăugat masajul măduvei coloanei vertebrale, bu- 
xarea, care vă este cunoscută. Această metodă a fost aplicată 

fiecărui bolnav numai o singură dată. Rezultatul: toţi cei 
patruzeci de bolnavi, după masaj n-au mai avut accese de 
friguri. Iată foile lor de observaţie... 

Ochii lui Dubravin străluceau prin sticla ochelarilor. 

— Înţelegeţi, Konstantin Aleksandrovici ? interveni nerăb- 
dător 'Danko. Dacă plasmodiile acestor bolnavi ar fi fost 
într-adevăr rezistente la chinină atunci... 

— Stai niţel, Danko — îl opri din nou doctorul. Pe rînd. 
Încă un fenomen interesant : printre aceşti patruzeci de bol- 
navi, doi erau deosebit de interesanţi: aveau o formă tro- 
picală a malariei, care pe deasupra mai era şi rezistentă la 
chinină. Şi ei s-au vindecat! Atunci am ales un alt lot de 
unsprezece bolnavi, numai cazuri de malarie tropicală... 

— Şi nu le-am mai dat. de loc chinină! interveni Danko. 

— Da, nu le-am mai dat. I-am ţinut douăsprezece zile ca 
să se curețe complet de chinină şi abia după aceea le- -am 
aplicat masajul. Altceva nimic. 

— Şi P îl zori Ridan nerăbdător. 

— Din unsprezece 'cazuri, zece s-au vindecat complet ! 

— Complet ?! 

— Complet. Şi cu toate că analizele le-am repetat de ne- 
numărate ori, n-am mai găsit în sîngele lor plasmodii. 

Acum nimic nu-l mai putea opri pe Danko. 

— Pronosticurile dumneavoastră s-au confirmat, Konstan- 
tin Aleksandrovici | Cu microbii acum totul este limpede. 
Nu numai în ei stă boala. Şi chinina nu acţionează asupra 
lor, ci asupra nervilor, ca şi masajul. Şi nu plasmodiile sînt 
rezistente la chinină, ci organismul. Nu trebuie deci să vînăm 
microbii, ci să căutăm un procedeu care să ne îngăduie să 
reorganizăm astfel sistemul nervos încît procesul maladiv să 
nu mai fie posibil. Atunci microbii vor dispare singuri îm- 
preună cu celelalte simptome ale bolii... 

Ridan nu-l întrerupse. Îşi privea elevul cu un zîmbet blînd, 
afectuos. 

* 
* + 


Întreaga epopee a nervilor, toate aceste episoade care au 
tulburat profund lumea ştiinţifică erau acum pentru Ridan 
o etapă de mult depăşită. 

Disputele aprige continuau încă. „Bătrînii“ prudenţi for- 
mulau speculaţii ingenioase ca să-şi apere poziţiile, adepţii 

ideii lui Ridan înălțau cu perseverenţă un fundament trainic 
noului edificiu al medicinei. Iar în acest timp Ridan şi păşise 
pe un alt drum, îndepărtîndu-se de acest edificiu. Fenome- 
nele electrice din organism, din creier, îl absorbiseră cu totul. 
Lucra cu galvanometre şi oscilografe, făcea cerebrograme ne- 
sfîrşite, era în căutarea unor radiotehnicieni deosebiți. 

„E talentat, dar prea se înflăcărează uşor şi nu este con- 
seovent“ — se spunea despre el în tabăra adversarilor. lar 
prietenii îl întrebau nedumeriţi : „De ce aţi părăsit pista ? 
Aţi găsit vreo greşeală ?“ Ridan rîdea vesel. 

— Nici o greşeală | Totul este just. Dar, prieteni, trebuie 
să aveţi întotdeauna în minte marea poruncă a unui savant 
materialist : orice muncă ştiinţifică trebuie să fie orientată 
spre atingerea scopului practic următor ; numai atunci ea va 
fi şi din punct de vedere teoretic rodnică. Care e scopul nos- 
tru practic P Să vindecăm oameni. Nu să-i tratăm, ci să-i 
vindecăm ! Să-i vindecăm sigur, radical şi în timpul cel mai 
scurt posibil. Oricît ar fi de îndepărtată rezolvarea deplină 
a acestei sarcini, eu astfel îmi închipui lucrurile: vine bol- 
navul la noi... „Ce te supără ? Ahal Poftim: peste opt zile 
vei fi sănătos.“ lată încotro trebuie să ne orientăm activita- 
tea. Am lămurit care este rolul sistemului nervos în pato- 
logie. Asta este, bineînţeles, foarte important pentru rezol- 
varea problemei. Ştim acum cel puţin cum decurge boala. 
Dar trebuie să învăţăm să dirijăm procesele necunoscute care 
se petrec în nervi. Prin urmare, problema următoare este 
acum să aflăm ce sînt nervii, ce se întîmplă în ei. Deocam- 
dată, ştiinţa noastră, din păcate, nu ştie lucrul acesta. Iată 
ce caut eu să aflu acuma... 

Şi Ridan a aflat. Asta s-a întîmplat în noaptea aceea — 
vă aduceţi aminte ? — cînd profesorul s-a întors acasă după 
furtună. Iepurii, uniţi prin conductori electrici... Ana, Na- 
taşa... Zorile... 

Acum totul e limpede. Ipoteza s-a transformat într-o teo- 
rie care dă posibilitatea să se înţeleagă baza sistemului com- 
plicat al dirijării organismului viu. Mai rămîne doar să pună 
stăpînire pe acest sistem, să-l supună voinţei omului ! 

Ridan ştie ce are de făcut de-acum încolo. Trebuie să 
reproducă în mod artificial acele impulsuri electrice care 
dau creierului puterea de coordonare a activităţii organis- 
mului. Trebuie creat un aparat, un izvor fizic al acestor 

impulsuri şi apoi, cînd e nevoie, să înlocuiască acţiunea 
creierului prin acţiunea . aparatului. 

Atunci... 0, atunci se vor înfăptui cele mai neverosimile 
visuri ale omului referitoare la deplina lui eliberare de bolile 
care îi distrug pretimpuriu organismul, atunci se vor bucura 
toți de o viaţă lungă, scînteietoare de sănătate. 

Ridan nu putea să construiască singur un astfel de aparat ; 
ba mai mult decit atît, el vedea că prin descoperirea sa a 
făcut biologia s-o ia înaintea fizicii. Fizica, tehnica — nu 
erau încă în stare să reproducă oscilaţiile care iau naștere 
în creier. 

— Ce-i de făcut ? 

Ridan își întrerupse lucrările în laborator. Experienţa prin- 
cipală fusese verificată în repetate rînduri, în diferite va- 
riante, şi pe diferite animale ; începuseră să se adune noi şi 
interesante observaţii, dar acestea, oricum, erau detalii neze- 
sare numai în cazul cînd Ridan ar fi fost convins că izvorul 
impulsurilor din creier poate fi construit. 

Încuiat în cabinetul său, păşea fără zgomot pe covorul 
uriaş, gros, dintr-un colţ într-altul, şi cu atîta zel îşi smulgea 
bărbuţa moale, argintie, de parcă în ea ar fi putut găsi 
soluţia căutată. 

Obişnuinţa de a rezolva independent toate greutăţile în- 
tîmpinate îi sugera mereu. acest gînd trădător: ce-ar fi să 
se apuce singur, în mod serios, de fizică, de radiotehnică ? 
Ridan alunga însă cu indignare această idee provocătoare. 
Fleacuri | Dacă ar acţiona astfel, atunci nu va reuşi nici- 
odată să ducă lucrul început pînă la capăt. De altfel e 
limpede că el singur nu o să poată rezolva o problemă de 
atari proporţii. 

Alţi oameni de ştiinţă ar trebui să-i vină în ajutor. Şi 
dacă fizica modernă nu s-a dovedit în stare să satisfacă 
cerinţele biologiei, dacă ea a rămas în urmă, înseamnă că 
şi fizica trebuie îmboldită să facă progrese ! Dar cum ?... 

Trebuie să convoace, împreună cu biologii şi fiziologii, pe 
cei mai progresiști reprezentanţi ai fizicii şi electrotehnicii 
— constructori: şi inventatori talentaţi — să le arate bazele 
noii teorii, să le demonstreze experienţe, să-i pasioneze prin 
perspectivele victoriei asupra organismului omenesc. 

Va fi o comandă socială dată de ştiinţă şi, indiscutabil, 
oamenii de știință sovietici vor şti s-o ducă la îndeplinire, 

Începu activitatea organizatorică. Ridan căuta prin indi- 
catoare oamenii de ştiinţă de care avea nevoie, făcea investi- 
gații prin cunoscuţi, se adresă Academiei de Ştiinţe şi direc- 
ţiilor generale din diferite comisariate ale poporului, alegea 
cu grijă auditoriul care trebuia să asiste la comunicarea lui. 

Ajutorul lui pentru problemele administrative, Mutter, un 
om gras dar foarte agil şi vioi, blagoslovit pare-se pentru 
totdeauna cu duioasa poreclă de „„Mămicuţa“, era în cău- 
tarea unei săli corespunzătoare, trimitea anunţuri şi în ge- 
neral se ocupa de partea tehnică a consfătuirii. 

Ridan îşi pregăti multă vreme expunerea pe care va trebui 
s-o susțină. Comunicările lui, pe care le ţinea rar, erau 
întotdeauna limpezi şi interesante, independent de comple- 
xitatea temei. Vorbea simplu, căutînd să evite terminologia 
specifică, în spatele căreia unii lucrători ştiinţifici căutau 
să-şi mascheze cu abilitate diverse „nefinisări“ care ascun- 
deau uneori în ele însuşi caracterul vicios al principalelor 
concepții ştiinţitice. 

Acum comunicarea trebuia să fie deosebit de clară : Ridan 
va vorbi mu numai în faţa unor fiziologi, colegi de-ai lui, 
ci şi în faţa unor tehnicieni care, poate, abia acum fac 
cunoştinţă cu un anumit cerc de probleme. E nevoie de-o 
limpezime de cristal, de limba cea mai simplă, de concluzii 
simple care să-i atragă pe oameni. Şi Ridan luă hotărîrea 
să stea de vorbă cu Ana. 


4 W 


Discuţiile cu taică-său pe teme abstracte erau ca niște 
jaloane în viața Anei. Ea îşi amintea astfel de „discuţii“ 
chiar din frageda copilărie, cînd abia începuse să cunoască 
lumea, s-o sondeze cu nesfirşitele „de ce“. Discuţiile au con- 
tinuat şi mai tîrziu. O întrebare întîmplătoare, un gînd sau 
un cuvînt neînțeles, şi iat-o în cabinetul tatălui ei. Cuprin- 
zînd-o de umeri, el o plimba dintr-un colţ într-altul al came- 
rei şi pe nesimţite cuvîntul neînțeles prindea contururi, se 
transforma într-o vastă generalizare filozofică. Ridan o 
purta pe Ana în adîncul veacurilor, spre izvoarele culturii 
sau în tainele naturii, unde se naşte viaţa, ori spre înălțimile 
ademenitoare ale creaţiei lumii. 

Pentru ea, fiecare discuţie de acest fel era un pas înainte 
în lumea nesfiîrşit de vastă. 

În ultimii ani aceste discuţii rare şi consacrate aproape 
exclusiv descoperirilor noi pe care le făcea Ridan îi foloseau 
mai mult lui însuşi decît Anei: cu aceste prilejuri el găsea 
formulări reuşite, precise — atît de necesare în munca ştiin- 
țifică — iar Ana, prin întrebările-i limpezi, fără să-şi dea 
nici ea seama, îi sugera idei noi, preţioase. 

— Mi-e teamă de comunicarea asta — spuse Ridan seara, 
în timp ce bea ceai, şi Ana simţi o neobişnuită nelinişte în 
glasul lui. Iau cuvîntul pentru întîia oară după o îndelun- 
gată perioadă de muncă, despre care s-au şi răspîndit zvo- 
nurile cele mai fantastice. Va trebui, ca să spun aşa, să dau 
socoteală în fața lumii ştiinţifice, în faţa ţării... Şi în acelaşi 
timp vreau să ies dintr-un impas, să-i chem în ajutor pe 
tehnicieni, pe fizicienii care sînt profani în domeniul fizio- 
logiei. Aşadar, referatul meu trebuie să fie simplu, pe înţe- 
lesul oricui şi în acelaşi timp ştiinţific, prin urmare destul 
de complex şi documentat, pentru că fiziologii şi medicii 
noştri vor cere, desigur, răspunsuri la problemele cele mai 
încîlcite. 

— Vrei să împuşti doi iepuri dintr-o lovitură ? 

— Cam aşa... De aceea mi-e teamă... 

— Din păcate, tovarăşe profesor, nu vă pot da nici un 
sfat. Încă nu ştiu în ce constă minunata dumneavoastră des- 
coperire. Ea n-a fost dată publicităţii nici măcar în cadrul 
familiei, în ciuda faptului că, pe cît mi se pare mie, expe- 
rienţa cu iepurii a rezolvat în bună parte problema. 

— Haide, nu mai fi răutăcioasă! Nu sînt vinovat; după 
experienţa aceea mai că nu te-am văzut. Ba erai la Institut, 
ba îţi pregăteai examenele. Acum ai puţin timp? 

— Sînt absolut liberă. 

— Admirabil ! Am să-ţi povestesc totul. Şi mie o să-mi fo- 
losească. | 

În expresii scurte şi concise, Ridan zugrăvi tabloul medici- 
nei moderne, apoi îi dezvălui Anei complexa „epopee a ner- 
vilor“. Cite ceva mai ştia ea din discuţiile anterioare, dar 
multe, foarte multe lucruri serau cu totul noi, în contrazicere 
cu învăţătura căpătată în şcoală. Mai mult decît orice o 
uimea, bineînțeles, minimalizarea rolului microbilor. În mod 
intenţionat Ridan îşi expuse noua concepţie pe scurt, într-o 

formă categorică şi se pregăti să treacă la problema urmă- 
toare, ca s-o facă pe Ana să se grăbească cu obiecțiile. La 
repezeală, ea va găsi mai curînd obiecţia esenţială. Şi Ana, 
bineînţeles, îl opri. 

— Stai niţel... E ceva care nu merge... Doar o cultură de 
microbi introdusă în organism provoacă întotdeauna în el 
anumite tulburări ; prin urmare, tocmai microbii sînt cauza 
acestor tulburări. Nu-i aşa ? 

Ridan cercetă mut ochii fiicei aţintiţi asupra lui, Cât de 
clar se citeşte gîndul în ochii aceştia ! Poţi chiar să ghiceșşti 
şi sensul întrebării. lată, pleoapele îi tremură abia percepti- 
bil... privirea «e aţintită asupra lui, dar de fapt ea priveşte 
undeva, în lumea ei interioară. Nu este sigură dacă a pus just 
întrebarea. Și buzele i se mişcă. Iat-o — se îndoieşte... Nu, a 
pus-o just! Toată faţa îi reflectă gîndul... lată de ce oamenii 
cînd stau de vorbă se privesc în faţă. Şi animalele fac la fel. 
Cînd vorbeşti cu un cîine, el te priveşte în ochi, ca să-ţi afle 
dispoziţia, intenţiile... Mai este însă şi altceva... Poţi să ghi- 
ceşti un gînd chiar fără să priveşti faţa interlocutorului... 
Jucătorii de şah ştiu că uneori se poate sugera adversarului 
o mişcare periculoasă, dacă îţi concentrezi toată atenţia asu- 
pra ei... 

Secundele trec şi ei se privesc tăcuţi unul pe altul. Ana 
a făcut aceeaşi obiecţie ca şi Haltovski, ca şi zeci de alţi sa- 
vanţi din tabăra oponenților. Pentru ei, asta este o ruşine. În 
spatele acestei obiecții banale se ascunde conservatorismul, 
teama de nou și nimic mai mult! Doar ei nu pot crede în 
mod sincer că Ridan n-a dezminţit de mult, pentru el însuşi, 
această obiecţie elementară !... Pentru Ana însă este bine că 
a sesizat imediat problema principală, problema împotriva 
căreia el însuşi n-a găsit încă un argument suficient de sim- 
plu şi de convingător, valabil pentru cei care îl vor asculta. 
Acum trebuie să-l găsească... 

— Aşa e — răspunse în sfîrşit Ridan. Cu o formulare atît 
de precaută, e greu să nu fii de acord... Trebuie să-ţi spun 
că problema rolului microbilor în dezvoltarea procesului bo- 
ii de-abia acum a început să se limpezească. S-ar putea crede 
că natura s-a străduit în mod intenţionat să mascheze adevă- 
ratul mecanism al bolii, să-l camufleze în mod foarte iscusit 
cu prezenţa microbilor. Într-adevăr, cum să nu crezi că mi- 
crobii provoacă boala şi o propagă mai departe, în mod con- 

secvent, otrăvind, distrugînd, măcinînd organele, țesuturile, 
dînd naştere la tumori, plăgi, inflamații ?... Microscopul, de 
„pildă, arată limpede că îndată ce a început malaria, în sîn- 
gele bolnavului apar plasmodiile, iar cînd dispar plasmodiile, 
dispare şi malaria. La tuberculoză, sifilis, tifos, difterie, de 
asemenea, se găseşte imediat „vinovatul“ sub înfăţişarea 
vreunui spirochet, bacil Koch sau virus. Mai mult decît atit. 
În locurile atinse cel mai mult de boală, microbul este aproape 
întotdeauna în cantitatea cea mai mare, iar o cultură din acest 
microb, introdusă într-un organism sănătos, provoacă într-ade- 
văr îmbolnăvirea. Nu este de mirare deci că microbul „,„pato- 
gen“ şi-a cîştigat reputaţia de vinovat, de singur vinovat al 
întregului lanţ de fenomene patologice. Înţelegi ? 

Ridan își privi fiica. Ana era toată numai urechi. Profesorul 
urmă : 

— Aşadar, asta este. Această concepţie n-ar fi putut să fie 
pusă la îndoială dacă nu ne-am ciocni mereu de unele fapte 
ciudate. De pildă. Microbii există, noi îi găsim în organism, 
iar boala nu-i şi nici nu apare. Sau dimpotrivă, lucru care, 
ce-i drept, se întîmplă mai rar, dar se întîmplă: boala este 
prezentă, dar microbii consideraţi drept agenţii ei patogeni 
nu-i găsim, deşi în mod obişnuit în astfel de cazuri ei pot fi 
descoperiţi cu uşurinţă... în privinţa asta pot spune că sîntem 
bine înarmaţi... Sau un alt caz: un om este bolnav, vădit pe 
moarte. Simptomele bolii sînt cele obişnuite şi cît se poate 
de evidente. Organismul e plin de microbi. Toate metodele 
de tratament au fost folosite, dar procesul bolii continuă. Cum 
se spune în astfel de cazuri, „medicii refuză să trateze“. Şi 
iată că atunci cînd omul este aproape mort, vlăguit de puteri 
şi lăsat pradă microbilor, survine deodată o cotitură: pro- 
cesul încetează „de la sine“, boala dispare şi o dată cu ea 
dispar şi microbii. Bolile infecțioase îi ating adeseori pe oame- 
nii robuşti şi cruţă alți oameni slabi, piperniciţi, care trăiesc 
şi muncesc în condiţii similare... 

Să luăm, de pildă, faptul cel mai simplu : aproape fiecare 
boală infecțioasă, cu mici excepţii, se termină prin vindecarea 
omului chiar dacă acesta nu este supus unui tratament. Trece 
ciclul obișnuit de fenomene şi boala încetează. Oare de ce? 
În astfel de cazuri se spune că organismul „a făcut singur 
faţă microbilor“. Dar dacă boala constă în aceea că microbii 
se înmulţesc şi distrug organismul, atunci de ce acest orga- 

nism n-a distrus microbii de la bun început, cînd numărul lor 
era mic, şi le-a permis să se înmulțească, să producă toate 
distrugerile obişnuite, şi numai după aceea a pornit lupta îm- 
potriva lor ? Astfel de fapte misterioase sînt multe. Întîlnin- 
du-le, bineînţeles, inventăm de fiecare dată explicaţii destul 
de plauzibile, însă întotdeauna pur speculative, lipsite de orice 
valoare ştiinţifică. Nici n-ar putea fi altfel! Ştim atît de 
puţin |... 

— Stai, tată — îl întrerupse Ana, trăgînd cu un gest ho- 
tărît o linie peste ceva din blocnotes. Nu-şi uita nici o clipă 
rolul ei dublu: de interlocutor interesat şi de redactor-critic 
al viitorului referat al tatălui ei. 'Conspectul pe care îl va 
face îi va ajuta profesorului să simplifice referatul. După pă- 
rerea mea, începi să te abaţi... Ce semnificaţie au aceste 
fapte misterioase ? 

— Ai dreptate, Anka, m-am cam abătut. Şi-n asta constă: 
primejdia principală. Trebuie să evit amănuntele de prisos ; 
astea sînt pentru colegi. Aşadar, ce denotă aceste fapte ? În 
primul rînd că presupunerile noastre despre rolul microbilor 
nu sînt juste. Nu se poate pune totul pe seama lor. În al doi- 
lea rînd, că există încă un factor pe care nu-l cunoaştem 
şi care joacă probabil un rol mai important în dezvoltarea 
procesului bolii decît microbii. Am început să-l căutăm în 
acea sferă a organismului care dirijează toate funcţiile — în 
nervi. Şi l-am găsit... Aici am să povestesc despre aceste eve- 
nimente importante... tu le cunoşti (Ana dădu din cap şi, dic- 
tîndu-şi cu glas tare, notă: „Experienţe: bila în creier, 
_secţionarea nervilor“)... Este o etapă foarte importantă. Noi 
am demonstrat că şi o acţiune mecanică sau chimică asupra 
nervilor poate duce la apariţia tuturor simptomelor maladive 
pe care noi le cunoaştem. Prin aceasta, am dezvăluit pentru 
întîia oară misterul bolii în general, am aflat care este na- 
tura procesului maladiv, care sînt forţele ce organizează acest 
proces. Cunoaştem şi rolul microbilor în bolile infecțioase... 

Cu o mişcare uşoară a mflinii, Ana îl opri pe tatăl ei şi cre- 
ionul ei prinse să alerge din nou pe blocnotes. Ridan profită 
de această pauză şi își tumnă dintr-un ceainic mic o jumătate 
de pahar de ceai tare. În timp ce-şi expunea gîndurile, Ridan 
se mişca fără întrerupere, se plimba prin cameră, gesticula; 
sorbea ceai din paharul pe care îl strîngea atît de tare în 
palmă, încît degetele sale lungi aproape se uneau. 

Ana ridică fruntea. 

— Mai departe. Deci, care este rolul microbilor... 

— Microbul poate fi şi este, bineînţeles, iniţiatorul bolii, 
deoarece el introduce în organism o substanţă chimică nouă 
care produce o reacţie nervoasă specifică într-unul din sectoa- 
rele întregului sistem. De regulă, toxina introdusă de microb 
nu dă nervilor 'chiar atît de lucru încît să depăşească limitele 
funcţiilor obişnuite, normale, şi cu aceasta procesul ascuns 
ia sfîrşit fără să ducă la vreo manifestare maladivă. În caz 
contrar însă, sistemul nervos se încordează peste măsură în 
sectorul respectiv, făcînd eforturi inutile de a lichida invazia 
dușmanului şi, cedînd, capătă alte funcţii, alterate. Acesta 
este adevăratul început al bolii. Legăturile sistemului nervos: 
sînt aidoma legăturilor sistemului energetic al ţării. Începe o 
reacţie specifică în lanţ de restructurare a funcţiilor nervoase. 
Ce anume se petrece atunci în interiorul nervilor, nu ştim 
încă. În orice caz, echilibrul obişnuit se strică, se creează un 
nou tablou al conexiunilor nervoase, în care boala este o 
stare „normală“ a organismului. Atunci apar inflamaţiile, plă- 
gile, edemele, tumorile etc., adică tot ceea ce noi numim 
simptome obiective ale bolii. Ele sînt însă organizate de sis- 
temul nervos, fără ajutorul microbilor. 

— Şi totuşi, microbii se găsesc în toate focarele bolii — îl 
întrerupse Ana. De unde vin ei şi ce caută acolo? 

— Cum ce caută?! Trăiesc, prosperă, se înmulţesc! 
exclamă Ridan. Anka, draga mea, tu ştii doar 'că în natură 
unica menire a tot ce este viu este perpetuarea speciei res- 
pective. Spune-mi, te rog, cum ar fi putut să existe bacilul 
Koch fără acel proces caracteristic din organism pe care noi 
îl numim tuberculoză ? Numai el creează mediul în care acest 
bacil poate să trăiască şi să se înmulțească... O !... Am găsit... 

Continuînd să ţină în mînă paharul cu ceaiul de mult ră- 
cit, Ridan ocoli tulburat masa şi se opri din nou în faţa Anei. 

— Da, am găsit. Sigur, asta e! Ştii ce este boala infec- 
ţioasă P.Este modul de existenţă al microbilor 
patogeni! Adaptare! Păi dar sigur! Într-un organism să- 
nătos microbii patogeni nu se pot înmulţi, nu au condiţii 
prielnice. Dar ei există. Noi îi inspirăm o dată cu aerul, îi 
înghițim cu mîncarea, îi purtăm pe suprafaţa corpului... Ei 
există şi aşteaptă. Și iată că datorită unor anumite împreju- 
rări, pe care: noi nu le cunoaștem, microbii capătă posibilita- 

tea de a produce âcest impuls imperceptibil, de a pune în 
funcţiune mecanismul restructurării specifice a funcţiilor 
nervoase. Sigur! Misiunea lor biologică a fost îndeplinită. 
Procesul va duce în mod inevitabil la dezagregarea ţesuturi- 
lor, la inflamații, într-un cuvînt, la apariţia în organism a 
focarelor unui astfel de mediu, a acelor condiţii care sînt 
necesare dezvoltării noilor generaţii ale speciei respective de 
microbi. Acestea populează imediat focarele şi încep să se 
înmulțească cu viteză nebună. Şi poate... chiar... 

Ridan tăcu din nou şi o privi semnificativ pe Ana, care 
vedea cum în ochii lui neliniștiţi străluceşte o idee nouă, 
neașteptată. 

— Foarte posibil... Foarte posibil — repetă el tot mai si- 
&ur. Poate că în aceste focare... microbii nu numai că se în- 
mulţesc... dar şi... ţine-te bine, Anka... iau naştere! 

— Cum iau naştere? Fără ajutorul unor alţi microbi Pl: 

— Fără. Îi formează mediul, condiţiile specifice... Sînt 
doar celule... 

— Ei, cum asta |... Ana simţi că în suflet i se iscă o mică 
furtună. Dar îşi stăpîni repede revolta, era timpul să se obiş- 
nuiască cu paradoxurile tatălui său... La urma urmei, ăsta era 
felul lui obişnuit de a fi. Dar ce se va întîmpla dacă el va 
formula în faţa savanților această idee acum născută, despre 
autoformarea microbilor ? ! Ar avea numai de pierdut !... Ana 
se simţi din nou (aceasta i se întîmpla cam des în ultima 
vreme) mai matură decît tatăl ei. De fapt, ar trebui să-l în- 
ţeleagă, numai faţă de ea îşi dezvăluia tatăl-savant atît de 
liber toate năzuinţele creatoare şi numai ea putea să-l pre- 
vină, să nu-l lase furat de vreo idee periculoasă. 

— Bine, Anka — o linişti Ridan. Despre autoformare poţi 
să nu notezi. O idee ca asta nu se uită. Sînt aproape sigurcă 
este jusță, ea poate explica multe lucruri. Dar deocamdată 
s-o lăsăm... Aşadar... 

— Despre nervi şi microbi ajunge. Totul este limpede 
— spuse Ana. | | 

— Ce e limpede? 

— Că boala este pricinuită de nervi, iar microbii nu fac 
decât să declanşeze procesul maladiv, ca apoi să profite. 

— Admirabil | rise Ridan. Aşadar, ai înţeles ! De aici 'con- 
cluzia : cînd începem tratamentul, lucru care se petrece în- 
totdeauna după apariţia simptomelor, adică atunci cînd me- 

canismul bolii a şi fost declanşat, lupta împotriva microbilor 
e inutilă; prin asta boala nu poate fi vindecată. Ceea ce 
putem face util este să tulburăm printr-un procedeu oarecare 
acel regim anormal al nervilor. Atunci boala pierde terenul, 
iar organismul izgoneşte singur, în doi timpi şi trei mişcări, 
toți microbii. 

Ridan tăcu : oare cum va reacţiona „auditoriul“ ? 

Ana îl privi pe tatăl său şi zîmbi. Ea simţise de mult că 
în tot acest edificiu teoretic lipseşte tocmai principalul : do- 
vezile convingătoare. Fără ele, nu putea spera în succesul 
noii teorii. 

— Şi asta... se poate dovedi? întrebă ea. 

— Nu numai că se poate, dar chiar s-a şi făcut. Ridan îi 
povesti cum doctorul Dubravin şi aspirantul Danko au tra- 
tat pe bolnavii de malarie cu „masajul“ măduvei coloanei 
vertebrale. 

— S-au făcut şi alte experienţe de acest fel P întrebă Ana 
din ce în ce mai interesată. 

— Da, desigur. Am şi găsit cîteva procedee de a acţiona 
asupra sistemului nervos, procedee care îngăduie să se 
schimbe complet conexiunile nervoase anormale formate în 
organism. În afară de „masajul“ centrilor nervoşi, noi folosim, 
de pildă, aşa-numita „blocadă“ — „decuplarea“ temporară a 
unui anumit sector al sistemului nervos prin anestezierea cu 
novocaină. Rezultatele sînt de-a dreptul uluitoare. Am să-ţi 
arăt îndată... 

Ridan aduse din cabinet o mapă groasă şi o deschise. 

— Aici sînt adunate foile de observaţii clinice ale bolna- 
vilor cărora le-am aplicat această metodă de tratament. Pri- 
veşte aici, douăzeci şi doi de bolnavi de ulcer stomacal şi 
ulcer intestinal. Tuturor li s-a injectat novocaină în regiunea 
nodului lombar al căilor nervoase, lîngă rinichi. Peste cîteva 
zile, toţi bolnavii n-au mai avut dureri, sucul gastric e nor- 
mal, într-un cuvînt, s-au făcut bine. Uite : „Leşit din clinică... 
vindecat“, „leşit din clinică“... „Leşit din clinică“... „leşit din 
clinică...“ 

Uite aici... lepra... Ştii ce boală cumplită şi misterioasă e 
lepra | Se furişează încet şi pe neobservate în om, ani de-a 
rîndul trăieşte în organismul lui, fără să se manifeste cu ni- 
mic, apoi tot atît de încet şi de implacabil, pas cu pas, într-o 
ordine invariabilă, îi atacă toate organele. Bolnavii de lepră 

sînt izolaţi de societate în locuri speciale, leprozerii, de unde 
nu se întorc aproape niciodată. Din antichitate oamenii s-au 
străduit fără succes să învingă sau măcar să înţeleagă ce e 
lepra. Microbul ei a fost găsit abia în secolul trecut şi s-au 
efectuat culturi... Dar asta nu l-a ajutat pe om nici să eluci- 
deze mecanismul bolii, nici s-o învingă. 

Cînd am început să studiem lepra din punctul nostru de 
vedere, ne-am îndreptat atenţia în primul rînd asupra ordi- 
nei invariabile în care boala atacă organele omului. Această 
ordine s-a arătat foarte asemănătoare cu ordinea în care se 
extindea procesul după experimentul cu bila introdusă lingă 
hipofiză. Chiar şi numai această asemănare denotă că miste- 
rul leprei se află în natura nervoasă a organismului. 

Am aplicat „blocada“ la vreo douăzeci de leproşi. Şi iată 
rezultatele : ameliorarea generală a stării bolnavilor, vindeca- 
rea plăgilor, dispariţia edemelor, restabilirea sensibilităţii 
ţesuturilor, dezanchilozarea degetelor de ani de zile înţepe- 
nite. Dacă boala a trecut pentru totdeauna sau nu, e încă 
greu de spus. Lepra este o boală lentă şi perfidă. E nevoie 
de mulţi ani pentru a putea verifica rezultatele. 

Ana privea cu ochii plini de admiraţie foile de observaţie 
pe care el le răsfoia în faţa ei. 

— Mai departe, septicemia, aşa-numita „infecţie a sînge- 
lui“. Se crede că septicemia, cu temperatura ei mare, cu du- 
rerile la încheieturi, cu edemele ei este rezultatul activităţii 
microbilor care au pătruns în sînge şi s-au răspîndit în siste- 
mul lui circulator. De aceea se organizează local lupta îm- 
potriva acestor microbi: se introduce în sînge o substanţă 
dezinfectantă, de pildă nitrat de argint. Totuşi aceasta nu dă 
rezultate sigure. Infecția poate fi locală şi de scurtă durată, 
adeseori însă acest proces, cum spun medicii, „se genera- 
lizează“, adică se răspîndeşte în tot organismul şi în decurs 
de cîteva ore aduce moartea. Există cazuri de septicemie 
care nu pot fi explicate din punctul de vedere al teoriei una- 
nim acceptate, cînd în sînge nu se găsesc nici un fel de 
microbi ; un mister şi mai mare prezintă cazurile cînd micro- 
bii semnalaţi în sînge nu provoacă totuşi îmbolnăvirea. Acum 
pentru noi este limpede că septicemia nu este cîtuşi de puţin 
determinată de pătrunderea microbilor în sînge, ci de răspîn- 
direa unei excitaţii specifice în sistemul nervos, excitație care 

poate să înceapă în orice punct al organismului. Aplicarea 
„blocadei“ a dat şi aici rezultate bune. 

-— Stai, tată — Ana reținu mîna tatălui, gata să pună 
la o parte teancul de foi de observaţie. Însemnările de aici 
sînt foarte scurte. Hai să citim una. Poate că ceva are să-ţi 
servească şi pentru referat. 

— Poftim, să luăm oricare dintre ele, la întîmplare. Uite 
asta, de pildă. Citeşte-o ! 

Cu multă atenţie, de parcă ar fi verificat dacă cele scrise 
sînt sau nu verosimile, Ana începu să citească cu glas tare: 

-— „Bolnavul P.N., 32 de ani. Intrat în clinică 1 la 23 ianua- 
rie în urma unei fistule apărute la picior, pe locul unei vechi 
fracturi operate, în treimea inferioară a gambei stîngi. Fistula 
supurează. Pielea din jur e inflamată şi umflată, de culoare 
roşie-brună. Sondajul făcut a arătat că osul prezintă aspe- 
rităţi, este mîncat. 

3 februarie: Bolnavul a fost operat, fistula tăiată şi curățată. 
Osul raclat. Rana cusută. Starea postoperatorie bună. Tempe- 
ratura normală. 

10 februarie. Totul normal. Suturile s-au. scos. 

11 februarie. "Temperatura a crescut la 39. 

12 februarie. Temperatura 39”. Rana a fost din no des- 
chisă. 

14 februarie. Temperatura nu scade. Edem al articulației 
umerale stîngi. Yrisoane intermitente. Agravare bruscă a 
stării generale. 

19 februarie. Icter acut. Dureri puternice în toate înche- 
ieturile. Pulsul 110. În sînge — stafilocoai. 

21 februarie. Starea foarte gravă. Prezintă toate simpto- 
mele septicemiei. 

22 februarie. S-a injectat în venă 300 cm? de soluţie de 
nitrat de argint...“ 

— Vezi — o întrerupse Ridan. Obişnuita încercare de a 
distruge stafilococii din sînge. Citeşte mai departe. 

— „23 februarie. O ameliorare neînsemnată a stării ge- 
nerale. 

25 februarie. Din nou o puternică agravare a stării ge- 
nerale. 

27 februarie. S-a injectat pentru a doua oară nitrat de 
arg nt. 


1 Caz autentic. Luat din clinica profesorului A.A. Grekov. (n.a.) 

Nici un efect. În zilele următoare starea bolnavului a 
continuat să se agraveze. Dureri în toate încheieturile. Icter 
într-o formă acută. Bolnavul foarte slăbit. Delirează. Pre- 
zintă tabloul obişnuit al unei grave septicemii stafilococice. 

6 martie. S-a efectuat „blocada“ nervului simpatic. S-au 
injectat bolnavului 150 cms de soluţie de novocaină. 

7 martie. Ameliorare considerabilă a stării generale. Du- 
rerile din încheieturi au scăzut. 

8 marhe. Durerile sînt atît de neînsemnate încît bolnavul 
mişcă cu uşurinţă mîinile şi picioarele. lIcterul începe să 
dispară. Temperatura normală. 

12 martie. Ameliorare rapidă a stării generale. Bună dis- 
poziţie. Fistula se vindecă. Puroi nu mai există. 

26 martie. Bolnavului i s-a permis să umble. Fistula s-a 
vindecat aproape complet... 

6 aprilie. lese din spital complet vindecat... 

Ana îl privi pe tatăl său cu un zîmbet atît de fericit şi 
de mirat, de parcă chiar atunci, acolo, în faţa ei, s-ar fi 
petrecut acea vindecare uluitoare a bolnavului. 

— Minune? zîmbi şi Ridan. Nu. Dar n-a fost simplu 
să se găsească aceste procedee de tratament. Doar nu orice 
acţiune asupra nervilor poate ajuta unui organism bolnav. 
Trebuie acţionat în aşa fel, încît să se schimbe numai pentru 
un timp conexiunile nervoase, fără să se distrugă nimic: 
căci orice tulburare, cât de mică, a sistemului nervos pe- 
riferic sau central, poate constitui acel impuls imperceptibil 
care să declanşeze mecanismul cumplit al acelei restructu- 
rări a funcţiilor în sistemul nervos care duce la boală. După 
cum vezi, înseşi rădăcinile aşa-numitelor „boli“ rămîn deo- 
camdată extrem de vagi. În schimb noi avem acum pentru 
întîia oară o idee generală despre mecanismul oricărei boli, 
ştim unde anume, în ce parte a organismului se desfăşoară 
procesul bolii şi încotro trebuie să ne îndreptăm eforturile, 
mijloacele de luptă împotriva bolilor. Iar asta înseamnă că 
victoria asupra morţii timpurii, victoria asupra bătrîneţii este 
o problemă de timp | 

— Şi asupra bătrîneţii? Dar ce, bătrîneţea e o boală! 

— O boală, Anka! exclamă Ridan, bucurîndu-se de ui- 
mirea fiicei sale. O boală! Vrei, bineînţeles, dovezi „ma- 
teriale“, nu-i aşa ? Poftim! Vino după mine! 

Cu paşii săi uriaşi, el porni pe coridorul Institutului. Ana 
aproape că alerga alături de el. Coboriră pe o. scăriţă în- 
gustă şi Ridan ciocăni în uşa lui Tîrsa. În cameră se auzi 
o vinzoleală şi o bombăneală din care nu puteai să-ţi dai 
seama dacă cel dinăuntru se miră sau întreabă ceva. 

— Eu sînt, Tîrsal Dă-mi, te rog, cheia de la menajerie! 

Uşa se deschise încet şi păzitorul animalelor, somnoros, 
cu veşnica lui tichiuţă pe creştet, aruncă o privire posomo- 
rîtă celor veniţi, pe sub sprîncenele dese şi cărunte, şi porni 
înaintea lor spre menajerie. Era vădit împotriva tuturor ope- 
raţiilor crude pe care Ridan şi colaboratorii lui le făceau pe 
aceste animale absolut nevinovate şi cu totul sănătoase. Deşi 
îndeplinea cu o meticulozitate neobişnuită toate dispoziţiile 
venite „de sus“, Tîrsa era categoric de partea victimelor 
necuvîntătoare. Fără să dea cheia, el deschise singur uşa 
posesiunilor sale şi, lăsînd vizitatorii înăuntru, se opri în 
prag. 

Ridan se apropie de una dintre cuştile scunde şi late şi 
aprinse becul de deasupra ei. Într-un colţ al cuştii, pe paie, 
zăcea cu capul pe labe un cîine mic şi slab. Strîngîndu-și, 
din pricina luminii, ochii care-i lăcrimau, cîinele îşi ridică 
încet botul apoi din nou şi-l lăsă pe labe. 

— Poftim, uită-te aici... Ştii câţi ani trăieşte în general 
un cîine ? 

— Ştiu. Vreo unsprezece-doisprezece ani — răspunse Ana. 

— Exact. Ei, şi-acum spune-mi cam cîţi ani crezi că are 
cîinele acesta ? Murzak! Vino aici! îl strigă Ridan. 

Ciinele dădu din coadă, apoi se ridică în silă, la început 
pe picioarele din faţă, apoi pe cele din spate, se întinse, 
căscă şi se apropie. Părul năpirlit, fără luciu, îi atîrna în 
smocuri, pe coaste i se vedeau pete pleşuve, iar botul îi era 
aproape cărunt. | 

— E bătrîn — spuse Ana. Are vreo nouă-zece ani, nu-i 
aşa ? 

— Nouă-zece ani, zici? Acum vino încoace! 

Cînd Ridan aprinse becul lîngă o altă cuşcă, în ea se şi 
mişca vioi un căţel de aceeaşi statură ca şi primul. Alerga 
de-a lungul grilajului din faţă, schelălăind și dînd bucuros 
din coadă. 

— Ăsta-i Valet. Măi, pezevenghiule ! Ridan îşi viri mîna 
în cușcă şi mîngiîie botul cîinelui, dezgolindu-i dinţii egali 
şi albi. 

— E un căţelandru — spuse sigură Ana. Are doi ani? 

— De data asta ai dreptate. Atîta are. Aproape doi ani. 
Şi acum poţi să te miri: Murzak şi Valet sînt fraţi, cum 
s-ar spune, gemeni. 

— Cum aşa? Atunci de ce?...: 

— De ce? Pentru că atunci cînd Murzak avea opt luni, 
i-am introdus în nervul sciatic o picătură de emulsie din 
substanță medulară. Atît. Nimic mai mult! Pe Valet l-am 
lăsat pentru control. De atunci a trecut numai un an. Şi 
iată rezultatele. Murzak e „sănătos“ în accepţia obişnuită a 
acestui cuvînt. Este un bătrîn normal; mănîncă şi bea atit 
cît trebuie, aparatul lui digestiv funcţionează satisfăcător. 
Dar toate simptomele bătrîneţii sînt prezente la el. Și acum, 
uită-te şi aici. Ridan se apropie de o a treia cuşcă. Aceasta 
e Silva, sora lor, exemplarul cel mai interesant. Vezi, ea 
arată mult mai tînără decît Murzak, dar mai în vîrstă decît 
Valet. La început i s-a făcut aceeaşi operaţie ca şi lui Mur- 
zak. Îmbătrînea mult mai repede şi acum cinci luni arăta 
aproape cum arată Murzak astăzi. Atunci am început trep- 
tat să-i restruocturăm sistemul nervos. În treacăt fie spus, 
făcînd experienţa pe Silva, noi am reuşit să perfecționăm 
considerabil metoda acţiunii prin novocaină. Și iată rezul- 
tatul : Silva întinereşte | toate simptomele bătrîneţii dispar... 
Și-acum, să mergem, Ana, să lăsăm străjuitorul acesta mo- 
horît să-şi continue somnul — adăugă el, arătînd cu ochii 
spre deşiratul 'Tîrsa, care privea iscoditor din uşă. 

Capitolul VII 


DIN NOU CELE ȘAPTE LITERE 


Ana adormi îndată, cuprinsă de un somn fără vise. Dis- 
cuţia cu tatăl său o obosise: prea noi erau aceste idei şi 
experienţe, prea brusc clintiseră de pe temeliile ce păreau 
aşezate temeinic, toate concepţiile şi cunoştinţele ei despre 
lume, despre viaţă. 

Era greu să pătrundă sensul celor aflate. 

Se trezi în zori şi îndată îşi aminti de cîinii văzuţi în 
ajun. Imaginile lui Murzak, „bătrînul“ cîine de aproape doi 
ani, şi a Silvei, care întinerea prin voinţa lui Ridan — stă- 
ruiau în faţa ochilor ei cerînd parcă un răspuns la o între- 
bare mută: ce înseamnă asta ? Bătrineţea e o boală! O 
boală care poate fi „inoculată“ ! O boală ce poate fi vin- 
decată | Aşadar, bătrîneţea n-o să mai existe? Dar moar- 
tea ?... 

Patul de lîngă peretele opus era gol: aceste zile de după 
examene, Nataşa şi le petrecea de obicei în satul ei natal, din 
ţinutul Meşcerei. Era timpul să se întoarcă. Ah, daczar fi 
ea aici! Ana se obişnuise să-i împărtășească impresiile şi 
gîndurile, aşa cum tatăl ei i le împărtăşea ei; povestiridu-i 
despre cîinii văzuţi în ajun, poate i-ar fi ajutat să înţe- 
leagă mai bine. 

Şi repetînd din nou şirul raţionamentelor lui Ridan, Ana 
ajungea de fiecare dată la o concluzie care ei i se părea 
absurdă. Nu va mai exista bătrîneţe... Dar bătrîneţea este 

rezultatul dezvoltării, ultimul ciclu al dezvoltării care, în 
mod inevitabil, duce la sfîrşit — la moarte. Dacă nu va fi 
bătrîneţe, nu va mai fi nici moarte. Nu! E o ab, Citate | 
Totuşi, tata spune că bătrîneţea este o boală, şi el nu poate 
să greşească, a demonstrat asta prin experienţă.. 

O stăpînea o surescitare soră cu bucuria. Ana simţea că 
Ridan a făcut un pas nou spre fericirea omenească şi ceea 
ce a aflat ea ieri era necesar probabil pentru a explica ideea 
principală pe care n-o mărturisise, poate, nimănui. Discu- 
ţia nu se terminase încă. Astăzi Ana va lămuri tot ce era 
neclar, va afla totul! Ca să-i ajute tatălui său să pregă- 
tească referatul pe care trebuia să-l ţină în faţa fizicienilor, 
ea trebuie să înţeleagă just sensul uimitoarelor lui idei. 

Toată ziua Ana fu prinsă de treburi obşteşti — la în- 
ceput merse la conservator, apoi dădu o raită pe la fabrica 
de instrumente muzicale aflată sub patronajul conservato- 
rului. Fabrica îşi avea o viață a ei, avea evenimentele şi 
grijile ei care acaparau cu totul atenţia fetei. 

Această întreprindere, creată nu de mult, luora prost. In- 
strumentele pe care le producea provocau indignarea  le- 
gitimă a muzicienilor şi de aceea comsomoliştii de la con- 
servator hotărîseră să dea fabricii o mînă de ajutor — poate 
îşi va îmbunătăţi cumva producţia. Ana Ridan a fost trimisă 
în „cercetare“ pentru ca apoi să raporteze în faţa organi- 
zaţiei comsomoliste din conservator „cum stau lucrurile“. 

Cu însufleţirea şi cu meticulozitatea caracteristice Rida- 
nilor, Ana se iniţia în tainele naşterii instrumentelor cu 
coarde, studia „reclamaţiile“ venite de la magazine şi colec- 
tive muzicale, făcea cunoştinţă cu oameni noi, cu specialişti 
şi cu o terminologie nouă, într-un cuvînt, intra într-o lume 
cu totul nouă pentru ea. Şi, pe neaşteptate, constată că lu- 
mea aceasta era la fel de complexă şi de importantă ca şi 
lumea artei muzicale sau lumea ştiinţei lui Ridan, pe care 
le cunoştea. 

Cu fiecare zi petrecută în fabrică, Ana se apropia tot mai 
mult de colectivul acesteia. Folosea orice prilej să ajute, nu 
numai la munca culturală ; dădea ajutor chiar în producţie 
şi în treburile administrative — într-un cuvînt, începuse 
să se simtă „de-a casei“. Totuşi, misiunea ei principală nu 
şi-o îndeplinise încă : nu găsise 'acele forme de ajutor obştesc 
care ar fi putut să scoată fabrica din impas. 

Dar iată că în ziua aceea se ivi speranța că lucrurile 
se vor aranja. La fabrică a venit un inginer nou care s-a 
apucat să reorganizeze productivitatea celui mai slab sector 
— secţia de pregătire a materialului. Ana l-a văzut pe co- 
ridor, cînd se ducea la director. Era un tînăr înalt, voinic, 
într-o manta militară. El a privit-o atent şi Ana, fără să-şi 
dea seama de ce, a simţit că el va salva situaţia... 

Seara, după cină, în timpul căreia Ana — ca de obicei — 
povesti toate noutăţile zilei, discuţia din ajun: fu reluată. 

— Ei, ce zice auditoriul meu? întrebă Ridan, luînd-o 
pe Ana de umeri şi ducînd-o în cabinetul său. Pot să-mi 
continui comunicarea ? Sau mai întîi întrebările? 

— Da, da, mai întîi întrebările... Nu ştiu cu ce să încep 
„.Cîinii ăştia ai tăi m-au derutat cu totul. Nu înţeleg ce 
înseamnă această bătrineţe provocată artificial. Ce conclu- 
zie trebuie să desprindem ? 

— Bravo, Anka! o aprobă Ridan. E o întrebare justă. 
Asta trebuie explicat în primul rînd. Concluzia e simplă: 
bătrîneţea este în esenţă o boală ca oricare alta. Deosebirea 
constă numai în forma ei, ca să-i zicem aşa, clinică, şi în 
durata, în desfăşurarea ei în timp. Bătrîneţea este ceva 
foarte complicat. Este o sumă a mai multor termeni. Pe de 
o parte este pregătită de legile permanente ale aşa-numitei 
dezvoltări „normale“, iar pe de altă parte de excepţiile in- 
evitabile, de abaterile mai mult sau mai puţin întîmplătoare 
de la aceste legi. Ce predomină, nu se ştie, ştim însă foarte 
bine că omul niciodată nu moare numai de bătrîneţe. O 
cauză directă a morţii este întotdeauna o „boală“, adică per: 
turbarea funcţiilor normale ale organismului, sau tulbura- 
rea funoţională a glandelor cu secreție internă. Această boală 
din 'cauza căreia omul moare la bătrineţe, este consecinţa 
vieţii particulare respective, un rezultat al unor numeroase 
procese care se desfăşoară în organism pe faţă sau în ascuns 
şi produc fenomenele pe care le cunoaştem : zbircituri, albi- 
vea părului, chelire, încetinirea reflexelor şi multe altele. 
Acestea sînt simptomele externe ale bolii, cum este, de pildă, 
erupția la scarlatină. Aşadar, iată răspunsul la întrebare:: 
bătrîneţea pe care o cunoaştem şi care sub ochii noştri îi 
duce pe oameni la moarte este o boală. 


— O boală vindecabilă ? 

— Bineinţeles. Ai văzut-o doar pe Silva. Adevărat, este 
un caz uşor, pentru că .noi n-am neglijat prea mult proce- 
sul, dar din punct de vedere principial, acest caz nu se 
deosebeşte prin nimic de procesul natural. 

— Bine... Se pare că încep să înţeleg. Ai zis însă: „bă- 
trineţea pe care o cunoaştem “... Vrei probabil să spui că în 
viaţa noastră această bătrîneţe-boală vine înaintea celeilalte 
bătrîneţi, rezultat normal al dezvoltării organismului, care 
se termină cu moartea. Aşa e? Deci dacă omul va fi sal- 
vat de această îmbătrînire timpurie, atunci durata vieţii lui 
va creşte... 

Ridan izbucni în ris: | 

— Bine spus exclamă el. Dar sînt sigur că prin aceste 
cuvinte tu înţelegi altceva decît înţeleg eu. 

— Cum? se miră Ana. 

— Hai să vedem. Crezi că dacă omul va scăpa de bă- 
trineţea „prematură“, atunci el va mai trăi încă puţin şi 
apoi va muri de moarte „naturală“ ? 

— Da. 

— Și probabil, de data asta moartea va veni fără bă- 
trîneţe... Înainte de moarte omul va fi sănătos tun, va avea 
părul negru şi des, ochii limpezi şi strălucitori, pielea ne- 
tedă și mersul vioi. lar după moarte, dacă doctorii îi vor 
face autopsia, nu vor găsi în organismul lui nici urmă de 
leziuni. Aşa e? Pentru că, bagă bine de seamă, dacă ar 
exista defecţiuni organice sau acea uzură specifică bătri- 
neţii, atunci înseamnă că moartea e din nou „nenaturală“. 
Într-un cuvînt, moartea „naturală“ trebuie să vină fără cauze 
concrete, reale. Îţi dai seama ce absurditate ? 

Ana şedea cuibărită în fundul unui divan mare şi se 
uita la tatăl ei cu o privire aproape speriată. Într-adevăr, 
nu putea să-şi închipuie această moarte „naturală, fără 
obișnuitele fenomene care însoțesc bătrînețea. Dar atunci 
ce este moartea naturală ? 

— Da, aşa este — conveni ea. Dar atunci care e gre- 
şeala mea? Nu înţeleg... 

— Greşeala constă în faptul că în natură nu există moarte 
„naturală“. Există numai moarte. Ea este întotdeauna ne- 
naturală. Deci din punct de vedere principial, poate fi în- 
vinsă. 

Acum Ana era uluită de-a binelea. 

— Stai puţin, tată... Ce reiese atunci? Nu există boli, 
„nu există bătrîneţe, nu există moarte. Dar ce, omul este 
nemuritor ? întrebă ea aproape indignată. 

Ridan recunoscu acest protest şi îndată văzu aievea în faţa 
ochilor un întreg auditoriu de „sceptici“. Tocmai cu o ase- 
menea indignare va fi primită probabil expunerea sa pen- 
tru care a strîns prea multe idei noi, explozive. 

— Dacă n-ar fi protestul care răsună în cuvintele tale, 
ai fi acum foarte aproape de adevăr — spuse el. 

— Vrei să spui că omul e nemuritor P! 

— În orice caz, această teză e mai plauzibilă, mai justă 
şi mai utilă decît aceea pe care o aperi cu atîta înflăcărare. 
Dar tu ce-ai vrea să afirmi, că omul este muritor? Că 
în virtutea legilor biologice pe baza cărora a evoluat or- 
ganismul, el nu poate să trăiască mai mult decît un anu- 
mit număr de ani? 

— Bineînţeles. 

Ridan, tăcut, măsură de cîteva ori cabinetul în lung 
şi-n lat. 

— Şi cu ce demonstrezi că această limită există ? 

— Dar bine, tată, nemurire nu există. Omul moare. Toate 
viețuitoarele mor şi istoria nu cunoaşte excepţii. 

— Ei, Anka, asta e o greşeală grosolană. „Omul moare“ |... 
Omul moare, e adevărat şi dacă ai afirma numai asta, ni- 
meni nu ţi-ar obiecta nimic. Tu, însă de fapt, spui că „omul 
este muritor“, proclami adică o anumită lege. Dar, te în- 
treb eu, se poate oare ridica la rangul de lege un fapt, oricît 
ar fi el de evident şi permanent, fără să-l explici, fără să 
stabileşti cauzele şi mecanismul fânomenului ?!... Cred că 
eşti de acord că, dacă Copemic n-ar fi descoperit mecanis- 
mul mişcării corpurilor cereşti, omenirea ar fi continuat să 
considere că soarele se roteşte în jurul pămîntului. Este doar 
un fapt destul de evident şi aici de asemenea nu se cunosc 
excepţii. De mii de ani, toţi oamenii au văzut soarele dînd 
tîircoale pămîntului. Nu, Anka, înainte de a afirma că omul 
este muritor, s-ar cuveni să explicăm de ce moare el. 

Ana pusese blocnotesul pe perna sul a divanului şi uitase 
de mult de el. Nu se mai gîndea dacă filozofia morţii şi a 
nemuririi îşi are sau nu locul în expunerea tatălui ei. Ceea 
ce încerca acum era o clintire din temelii a edificiului cu- 
noștinţelor ei. 

— Să crezi că un animal moare tocmai pentru că este 
„muritor“ — spunea Hidan — înseamnă misticism. În- 
seamnă „voinţa divină“, adică absurnditate, şi încă o absur- 
ditate dăunătoare: pentru că a recunoaşte că omul este 
muritor înseamnă a renunţa mai devreme sau mai tîrziu la 
lupta împotriva bătrîneţii şi a morţii. Tot ce se petrece în 
natură îşi are cauzele sale reale şi oricît de inevitabile ar 
părea îmbătrinirea şi moartea, ele pot veni numai ca re- 
zultat al unor anumite cauze. Şi de îndată ce noi începem 
să lămurim aceste cauze, să studiem organismul din acest 
punct de vedere, ne convingem imediat că nu există nimic 
mai ostil, mai străin organismului viu decît moartea, de- 
oarece întreaga aparatură, toate organele, toate procesele 
care se petrec în el sînt adaptate pentru viaţă, pentru men- 
ţinerea vieţii, pentru a lupta cu moartea. Altfel nici nu 
poate fi: asta-i însăşi natura acelei forme a materiei pe 
care noi o numim substanţă vie. 

— Atunci de ce tot ce este viu moare? întrebă Ana. 

— A-a|l Ridan schiţă în aer, cu degetul său lung, o 
curbă complicată. Aici e buba! La această întrebare tre- 
buie să ştii să răspunzi just, căci altfel nu te descurci. În- 
tr-adevăr, ce se petrece de fapt? Însuşirea principală a 
materie? vii este viaţa. Totuşi ea moare şi încă într-un mod 
atît de constant. Un paradox! Dar, Anka, materia vie mai 
posedă încă o însuşire importantă: se dezvoltă. Tu ştii că 
datorită acestei însuşiri, o vietate neînsemnată, monocelu- 
lară, extrem de simplă, s-a transformat treptat în organismul 
atît de complicat al omului, cu creierul lui. Pentru aceasta a 
fost necesar ca multe milioane de generaţii să se perfecţio- 
neze, pentru că numai prin primenirea generaţiilor se pot 
dezvolta noi forme. 

Și dacă sînt necesare generaţii noi, înseamnă că este 
necesară moartea generaţiilor vechi, altfel dezvoltarea s-ar 
opri. Aşa se face că moartea este necesară pentru ca viaţa 
să existe şi să se dezvolte. 

— Aşadar — interveni Ana, bucuroasă parcă — recunoşti 
inevitabilitatea morţii. Să zicem că moartea pe care o ob- 
servăm în natură este într-adevăr anormală şi poate fi deci 


învinsă. Această moarte este o boală, sînt de acord. Să zi- 
cem că-l vindeci pe om de ea. Să zicem că el va trăi... 


— Cit? 

— O sută cincizeci sau chiar două sute de ani... 

— Şi de ce nu două sute cincizeci? 

Ana ridică un umăr şi cu vădită „indulgență“ conveni: 

— Ei, fie şi două sute cincizeci! 

— Şi de ce nu cinci sute? o întrebă atunci Ridan. 

— Ce tot spui, tată — se supără în sfîrşit Ana. Durata 
normală a vieţii omului se consideră a fi... 

— „Se consideră“! o întrerupse Ridan iritat. 'Toomai 
asta-i nenorocirea, că la noi prea multe lucruri sînt „con- 
siderate“ şi nu înţelese. Ce înseamnă durata „normală“ a 
vieţii? E o absurditate! Cum putem determina durata 
„normală“ a vieţii cînd n-am văzut niciodată moarte „nor- 
mală“ ? Nu, dragă tovarăşă, dacă vrei să înţelegi noul, 
trebuie să renunţi la vechi. Greşeala principală care, din 
păcate, mai este şi acum dominantă în ştiinţă, constă în 
recunoaştere oarbă, necritică, a faptului că tot ce este viu 
trebuie să moară inevitabil. Aici ideile noastre obişnuite sînt 
îmbicsite încă de vechiul misticism şi vechea metafizică. Du- 
rata vieţii fiecărei vieţuitoare este predeterminată, soarta lor 
este pecetluită, moartea de neînvins! “Toate acestea vin de 
la Dumnezeu, de la „raţiunea superioară“... Trebuie să re- 
nunțăm cu hotărîre la toate acestea! Să încercămasă pri- 
vim lumea fără aceste idei preconcepute. Ce se va întîmpla 
atunci cu durata vieţii ? Într-adevăr, în epoca noastră fie- 
care organism trăieşte cam acelaşi număr de ani: cîinele 
10—15 ani, calul 20—30, omul 70—100 şi aşa mai departe. 
Cum au fost stabilite aceste durate? Este limpede că ele 
au rezultat de la sine, automat, orbeşte, ca tot ceea ce se 
petrece în natură, în urma luptei generale pentru viaţă. Nu 
uita, Anka, că dacă în procesul de evoluţie una din formele 
de viaţă, oricare, şi-ar dobindi nemurirea, s-ar produce cu 
timpul o catastrofă: pe pămînt n-ar mai fi nici spaţiu, nici 
aer, mici hrană pentru ea; după ce ar distruge tot ce este 
viu, ar dispare şi ea de la sine, şi cu asta pământul ar rămîne 
fără biosferă. Dar asta nu se poate întîmpla, căci şi celelalte 
vieţuitoare luptă pentru viaţa lor şi de îndată ce această 
formă „veşnică“ sau prea îndelungată, înmulţindu-se fără 
sfîrşit, ar începe să le stingherească existenţa, se vor ridica 
împotriva ei şi, bineînţeles, vor distruge acel surplus care 
ameninţă propria lor existenţă. În felul acesta se stabileşte în 
natură un anumit echilibru al vieţii. În procesul luptei pentru 

existenţă se determină durata vieţii pentru fiecare specie de 
animale şi de plante. Această durată decurge din corelaţia 
dintre forţele care luptă sub influenţa acelor condiţii ale me- 
diului extern în care are loc lupta, şi bineînţeles nu este per- 
manentă, ca şi tot ce există în natură. Concluzia care s-ar 
cuveni să o tragem de aici este că durata vieţii nu-i sta- 
bilită „de sus“, nu-i permanentă, imuabilă, şi că nu decurge 
din proprietăţile materiei vii. Asta trebuie înţeles bine. Toate 
raționamentele referitoare la „durată“, „limită“, „fireşti“, 
„normale“ sînt absurde. Noi cunoaştem numai cifrele sta- 
tistice care reflectă echilibrul vieţii pentru fiecare etapă 
de dezvoltare a lumii animale şi nicidecum legile veşnice 
ale vieţii. 

— Toate acestea sînt foarte interesante, tată. Dar de 
unde au apărut totuşi raţionamentele referitoare la faptul 
că limita vieţii omeneşti nu poate depăşi.o sută cincizeci 
sau două sute de ani? 

— Nu ştiu, Anka. Nu există nici un fel de premize ştiin- 
ţifice pentru asta. Dimpotrivă, în natură găsim exemple care 
ne arată că țesutul organic este capabil să trăiască neobiş- 
nuit de mult. Celebrul arbore dracaeno draco din Tenerife 
avea cîteva mii de ani cînd a fost distrus de un uragan. Ar- 
borele tisa poate trăi pînă la trei mii de ani, baobabul pînă 
la şase mii de ani! Mii! Din punct de vedere practic, 
această durată a vieţii organismului poate fi considerată ne- 
murire, nu-i aşa ? Cit priveşte discuţiile cu privire la faptul 
că durata maximă a vieţii omului este de două s sute de ani, 
ele reflectă timiditatea savanților... 

— Timiditate ? | 

— Bineînţeles. N-au curajul să recunoască incontestabilul 
adevăr că odată şi odată viaţa omului poate fi de lungă du- 
rată, că va fi atît de lungă cît vom dori noi... 

— Vom dori să fie veşnică. 

— Nu, Anka, veşnică n-o să fie niciodată. 

— Te contrazici pe tine însuţi. 

— Nu mă contrazic. Îndată ai să te convingi de asta. 


Aşadar... 
-— Iartă-mă, tată — îl întrerupse din nou Ana. Încă o în- 


trebare : care sînt limitele maxime, cunoscute, ale duratei 
vieţii omeneşti ? ” 

-— Da, am să-ţi spun! În secolele al XVIl-lea şi al 
XVIII-lea se cunosc două cazuri cînd oamenii au trăit pină 
la 185 de ani. Un oarecare Rovel din Ungaria a trăit 172 
de ani, iar nevasta lui 164. Un locuitor din Yorkshire a 
murit la 169 de ani. La noi, în Caucaz, cu totul recent, au 
fost semnalate cîteva cazuri de longevitate, pînă la 155 de 
ani, 150, 140, 135... Interesant e că de regulă toţi aceşti oa- 
meni şi-au păstrat pînă în ultimii ani ai vieţii vioiciunea şi 
capacitatea de muncă, iar la autopsia ţăranului englez 
Thomas Parr, care a trăit 152 de ani, vestitul doctor Harvey 
n-a găsit în organele celui mort nici un fel de modificări da- 
torite bătrîneţii. Thomas Parr, ajuns celebru datorită longe- 
vităţii lui, a fost adus la curtea regelui, unde a murit de 
imbuibare şi beţie. În general, longevitatea maximă pe care 
o cunoaştem noi este de 185 de ani. După cum vezi, nu 
trebuie să fii un savant prea îndrăzneţ ca să proclami cifra 
„200“ ca limita „normală“ a vieţii omeneşti. Este doar pri- 
ma cifră „rotundă“ după 185. 

Amîndoi izbucniră în riîs. 

— Dar judecînd după exemplele tale, acest maximum are 
parcă tendinţa să scadă? observă Ana. 

— N-aştept din partea naturii sau a istoriei să lucreze 
pentru noi.  Variaţiile în durata longevităţii fireşti sînt 
inevitabile, dar asta nu are nici o importanţă. Acum, Anka, 
a venit momentul cînd noi înşine vom începe să creăm is- 
toria longevităţii omului; vom face viaţa omului... ne- 
limitată. Începutul a fost făcut prin experienţa cu cîinii pe 
care i-ai văzut ieri. Rezultă că viaţa omului va face poate 
chiar în următoarele decenii un salt nemaivăzut în timp. 
Da, noi ne pregătim să tratăm bătrîneţea prin restabilirea 
periodică a echilibrului sistemului nervos care este tot timpul 
tulburat de factori externi, aşa cum am tratat-o pe Silva, 
căreia, după ce am ,,contaminat-o“ cu bătrîneţe, i-am redat 
tinereţea. Exact la fel se va întîmpla şi în organismul 
omului. Va fi distrusă baza îmbătrînirii prin stimularea vi- 
talităţii, adică a totalităţii acelor procese nervoase care de- 
ocamdată nu cunosc nici o stavilă pentru o dezvoltare 
liberă. Ce se va întîmpla mai departe? 

— Da, da — spuse grăbită Ana. Ăsta este lucrul cel 
mai interesant, tocmai aici vor începe contradicţiile | 

— Nici un fel de contradicții! Vom respinge primul atac 
al bătrineţii, inevitabil în viaţa moastră. Înseamnă oare că 
în felul acesta omul nu va îmbătrîni niciodată ? Nu, bine- 
înţeles ; bătrîneţea va rămîne, cauzele îmbătrînirii vor ră- 
mîne şi ele. Dar procesele îmbătrinirii, care se dezvoltă în 
organism foarte încet, vor trebui să se repete. Peste citeva 
zeci de ani, cînd bătrîneţea va porni la un nou asalt, o vom 
respinge iarăşi pe aceeaşi cale. 

— Şi aşa la nesfîrşit P 

— Nu. Aceste victorii asupra bătrîneţii nu le vom putea 
obţine chiar fără pierderi. Să redai organismului starea 
dinaintea apariţiei primelor simptome ale bătrîneţii este im- 
posibil. După fiecare victorie de acest fel, în organism vor 
rămîne totuşi urmele ireversibile ale acelor procese in- 
vizibile care se petrec în nervi şi care pregătesc îmbătri- 
nirea. Urmele acestea se vor tot aduna şi, în cele din urmă, 
după un şir de „,întineriri“ de acest fel, se va declara din 
nou o bătrîneţe care, de data asta, nu va mai putea fi „tra- 
tată“, şi atunci va surveni moartea. După cum vezi, prima 
noastră victorie asupra bătrîneţii nu-l va face pe om „,veş- 
nic“. În schimb ea ne va permite să încetinim foarte mult 
procesul îmbătriînirii şi să amînăm pentru multă vreme 
moartea. Cît va fi atunci durata medie a vieţii, n-am putea 
spune : mai avem încă prea multe necunoscute în faţă. Poate 
va fi de două ori mai mare, mai probabil de trei, de 
patru ori... 

— De patru ori! exclamă Ana. Atunci înseamnă că 
omul va trăi aproape trei sute de ani?! 

— Da, ored că în medie cam aşa. Repet: presupunerile 
mele sînt. cît se poate de aproximative. În orice caz acesta 
va fi primul contraatac al omului asupra bătrîneţii şi morţii. 
Dar cu asta lucrurile nu se vor termina. Moartea, după o 
longevitate atît de mare, tot nu va fi „naturală“, ea va 
veni ca un rezultat al acumulării acelor schimbări im- 
perceptibile şi ireversibile, care se vor produce în orga- 
nism între „,primenirile“ consecutive ale sistemului ner- 
vos. Dar ce ne-ar împiedica să credem că mai devreme 
sau mai tîrziu omul va găsi alte procedee şi mai 
eficace de menţinere a unui echilibru nervos normal în orga- 
nism ? Atunci durata vieţii se va mări din nou; şi de 
data aceasta însă ea nu va fi „veşnică“, deoarece se 

va vedea, de pildă, că viaţa este limitată de insufi: 
cienta capacitate a celulelor cerebrale de a-şi reface 
energia. Atunci omul va începe să megleze procesele aşa- 
numitei regenerări, adică va începe să stimuleze în mod ar- 
tificial renaşterea acestor celule. Şi aşa mai departe, la ne- 
sfîrşit | Durata vieţii, Anka, va creşte necontenit de-a lungul 
întregii istorii viitoare şi în acest sens ea va putea ajunge 
„veşnică“. Oricit de inevitabilă ar fi din punct de vedere 
practic moartea, tot din punct de vedere practic ea va putea 
fi întotdeauna biruită. Asta este dialectica. Viaţa şi moartea 
luptă întotdeauna între ele. De partea morţii este natura 
oarbă, cu legile ei formate în mod stihinic ; de partea vieţii 
este creierul, raţiunea omului care din ce în ce mai mult 
pune stăpînire pe aceste legi. lată de ce de la un anumit 
moment al dezvoltării sociale, prin urmare şi al dezvoltării 
creierului, moartea va începe în mod inevitabil să dea înapoi 
iar viaţa va începe să învingă, să cucerească teren. 

Momentul acesta a şi sosit. Toate condiţiile au fost create 
de revoluţia noastră, de socialism. Numai socialismul a putut 
duce ştiinţa materialistă la acel grad de dezvoltare fără de 
care însăşi punerea în discuţie a problemei privind învin- 
gerea morţii ar fi fost condamnată la înfrîngere. La început 
scăderea mortalităţii, pe care o şi observăm, apoi înlătura- 
rea bolilor şi, în sfîrşit, prima victorie directă asupra bă- 
trîneţii. Deocamdată, acestea sînt etapele. Ei, auditoriu ? 
Unde sînt contradicţiile ? 

— A rămas numai un lucru, dar... cred că l-aş putea re- 
zolva şi singură. Ce-i de făcut cu „echilibrul“ vieţii ? Dacă 
durata vieţii va ajunge să fie „prea mare“, atunci, cum 
spuneai tu, populaţia globului pămîntesc va începe să 
crească extraordinar, şi probabil lucrurile vor ajunge pînă 
acolo că omenirea, pentru a evita catastrofa, va trebui... ei... 

Ridan zîmbi şi lăsă să treacă o pauză îndelungată, ca 
să-i dea timp Anei să caute pentru omenire o ieşire din 
situaţia grea, apoi îi sugeră ironic: 

— Să-i omoare pe bătrînii mai puţin valoroşi, pe toţi copiii 
urîţi. Să selecţioneze... 

— Ei, tatăl îi ripostă Ana bosumflindu-se. Îşi dădea 
seama însă că nu era chiar aşa de simplu, cum i s-a părut, 
să găsească o soluţie. 

— Să facem ca „întinerirea“ noastră să fie accesibilă nu- 
mai unor oameni aleşi, de pildă... deputaţilor poporului? 
continuă Ridan să glumească. Sau pur şi simplu să re- 
nunţăm la longevitate ? | 

O bătaie uşoară în uşă întrerupse discuţia. Interlocutorii 
se priviră miraţi. Cine ar fi putut intra în, casă la o oră 
atît de tîrzie ? . 

— Natka! A venit Natka! ghici în sfîrşit Ana şi se re- 
pezi spre uşă. | 

Într-adevăr, ea era. Arsă de soare, rumenă, Nataşa o 
îmbrăţișă pe Ana şi nimeri apoi în braţele lui Ridan. 

— Cu ce eraţi atît de ocupați încît n-aţi auzit cînd am 
intrat în hol? întrebă ea în sfîrşit. 

— 0-o|! Se petrec lucruri mari, Natkal! 

— Rezolvăm o problemă de ordin mondial: cum să 


salvăm omenirea de inevitabila ei pieire — o lămuri Ridan. 
— Fi nu, zăul Dar ce? Ne pîndeşte vreo nenorocire ? 
Vreo cometă se îndreaptă spre Pămînt ? - 


— Degeaba rizi, Natka, nu-i glumă |! Ieri tata mi-a arătat 
rezultatele unei experienţe făcute pe cîini, din care reiese 
că într-un viitor nu prea îndepărtat oamenii vor scăpa de 
bătrîneţe şi viaţa lor va fi neobişnuit de lungă: vor trăi 
pînă la trei sute de ani! 

— Trei sute ?| şi ochii negri ai Nataşei se deschiseră 
larg de uimire şi bucurie. 

— Da, dal Îţi închipui ce-o să fie atunci? Oamenilor 
n-o să le mai ajungă nici locul, nici mîncarea pe pămînt. 
Poate că într-adevăr va trebui să renunțăm la longevitate ? 
adăugă Ama privindu-şi întrebător” tatăl. Sau... 

— O, nul Oamenii n-or să renunţe niciodată la asta. 
Dar ce-ai vrut să spui prin „sau“ P Haide, curaj! 

— Sau... să se limiteze naşterile — spuse timid Ana. 

— În sfârşit! Cea mai simplă ieşire din impas! Dar 
spune-mi, te rog, de ce-ai făcut această propunere atît de 
nehotărit, aproape cu frică ? | 

Ana zîmbi stingherită. 

— Aduce a... malthusianism! | 


! Teoria antiştiinţifică şi reacționară care susține necesitatea 
reducerii artificiale a populaţiei prin condamnarea oamenilor 
muncii la moarte prin foamete și la celibat. (n.t.) 

— Bănuiam — zvirli necăjit Ridan. Ah, Anka, Anka... 
De unde dogmatismul ăsta la tine? Închipuieşte-ţi că era 
longevităţii a şi sosit, că nu mai există boli, că mortalitatea 
este infimă, că oamenii trăiesc cîteva veacuri... În aceste con- 
diţii, peste cinci-şase decenii ţara noastră va avea o popu- 
laţie cît a întregului glob astăzi! Atunci catastrofa ar fi 
într-adevăr iminentă. Dar nu vom ajunge acolo! În loc să 
percepem impozite de la celibatari, vom limita naşterile. 
La fel ca şi acum, însă vom fi împotriva războiului, a foa- 
metei, a epidemiilor, împotriva tuturor acelor metode pă- 
trunse de ură faţă de oamenii muncitori pe care le preconi- 
zează malthusienii ca unice mijloace de frînare a supra- 
populării pămîntului. De altfel, s-ar putea ca noi nici să nu 
fim nevoiţi să limităm creşterea populaţiei: poate că se 
va găsi între timp o altă soluţie naturală, logică... 

— Care ? . 

— Căutaţi-o ! 

Fetele se priveau tăcute una pe alta, iar Ridan o urmărea 
cu interes pe Nataşa. Ştia că are o minte vioaie, că e inge- 
nioasă şi predispusă spre idei practice, concrete. Ce va 
zice ? Cum va ieşi ea din situaţie? 

— Ştiu| exclamă ea dintr-o dată, scuturiîndu-şi coroana 
de păr negru. Mi-am adus aminte. Toate acestea au fost 
prevăzute de mult, dar uite că nu-ţi vin dintr-o dată în cap. 

Se apropie cu paşi repezi de raftul mare cu cărţile lui 
Ridan, căută acolo o anumită carte, o scoase şi răsfoind-o, 
găsi pasajul pe care-l căuta. 

— Ascultaţi... „Omenirea nu va rămîne veşnic pe pă- 
mînt. În goană după lumină şi spaţiu, ea va pătrunde la 
început timid dincolo de limitele atmosferei, apoi va cuceri 
tot spaţiul circumsolar“. Asta a spus-o Țiolkovski. Am citit 
de curînd această carte şi mi-a rămas cu deosebire întipărită 
în minte ideea lui referitoare la popularea spaţiului cosmic 
cu oameni. 

— Aşa e, Nata! Bravo ţie! Asta-i soluţia! Ieşirea în 
Univers. Şi Universul este nemărginit, dragele mele. Nici 
un fel de longevitate, nici chiar nemurirea, nu va da oa- 
menilor posibilitatea să-l populeze. Ei, mai sînt şi alte contra- 
dicţii ? 

— Nu — răspunse Ana. Totul este limpede şi cu de- 
săvirşire minunat. Am să-ţi povestesc mîine, Natka. Iar 

acum fugi, spală-te de pe drum şi hai la masăl Vom as- 
culta acolo ultima parte a referatului. 

Auditoriul iui Ridan se dublase, devenise zgomotos şi în- 
sufleţit. Nataşa povesti repede despre vizita ei în sat şi 
deodată îi puse lui Ridan o întrebare „concretă: 

— Konstantin Aleksandrovici, dar “cînd putem conta pe 
această longevitate ? 

Ridan zîmbi, apoi rămase preocupat. 

— Asta depinde de fizicieni — spuse el, oftînd. 

— Dar ce amestec au fizicienii P 

— Ei trebuie să creeze mijloacele tehnice fără de care 
rezolvarea practică a acestei probleme se va amîna cine ştie 
pînă cînd. 

— Ce mijloace ? 

— Ei, tocmai acestei probleme îi va fi consacrată partea 
a doua, principală, a referatului meu. N-am spus încă lu- 
crul principal. Dar, ca să înţelegi şi tu, voi fi nevoit să re- 
pet concluziile discuţiei de ieri. 

Aşadar, căutările noastre ştiinţifice din ultimii ani au sta- 
bilit în mod definitiv că orice proces maladiv din organism 
este reflectarea unui alt proces nevăzut care se petrece în 
aparatul nervos ; şi 'că orice boală poate fi curmată acţio- 
nînd într-un anumit mod asupra nervilor. Mijloacele de 
care s-a folosit pînă acum medicina au avut succes numai în 
măsura în care au dus la stimularea sistemului nervos. Dar 
niciodată încă aceste mijloace n-au fost orientate în mod 
conştient asupra sistemului nervos. 

Acum, pentru întîia oară, am păşit pe drumul cel. bun 
şi am şi găsit unele procedee cu ajutorul cărora tratăm cu 
succes bolile. Dar aceste procedee sînt încă imperfecte. Iată 
un exemplu: din unsprezece bolnavi de malarie tropicală 
— friguri galbene — pe care i-am tratat prin masaj al mă- 
duvei coloanei vertebrale, unul nu s-a vindecat. Asta în- 
seamnă că procedeul nostru nu este radical. Dar faptul 
că zece bolnavi s-au vindecat totuşi este o dovadă că ne 
aflăm pe drumul cel bun. Dar iată că pe acest drum nou 
ştiinţa noastră a pornit tot în mod empiric, pentru că însăşi 
natura proceselor nervoase rămîne deocamdată un mister. 
Ce se petrece în nervi, încă nu se știe. Cum să acţionăm 
asupra nervilor ? Încotro să acţionăm ? Cu ce, cînd şi cît 
să acţionăm P Toate „aceste probleme trebuie rezolvate cu 

ajutorul experienţelor, trebuie să tatonăm, într-un cuvînt, 
trebuie să înaintăm pe dibuite. 

Dar există un alt drum, mult mai sigur. Ar trebui să pu- 
nem stăpînire pe creier. Creierul este comandamentul cen- 
tral sau mai bine zis acel tablou de comandă în care sînt 
concentrate firele dirijării absolut a tuturor funcţiilor or- 
ganismului, fără excepţie. Şi pentru a putea stăpîni cre- 
ierul, trebuie să ştim în ce constă activitatea acestui organ 
misterios, care este natura acelor procese numite „excitaţii“, 
ce se petrec în creer şi în nervi. 

De mult, încă de pe timpul lui Galvani, adică din veacul 
al XVIII-lea, electricitatea bate la uşile fiziologiei; dar fi- 
zica îşi are istoria sa şi abia acum a început să cerceteze 
procesele electrice care au loc în organismul animalelor. 

Voi ştiţi că în ultimii ani am studiat temeinic electrici- 
tatea P De ce? Mi-am dat seama că fără electricitate fi- 
ziolog'a nu poate să facă un pas înainte. Organismul oricărui 
animal este pur şi simplu îmbibat de electricitate. Toate 
mişcările, toate reacţiile chimice sînt însoţite de fenomene 
electrice. | 

Pe scurt, m-am convins că aşa-numita bază nervoasă a 
organismului şi viaţa lui electrică sînt unul şi acelaşi lucru. 
Activitatea nervoasă este o activitate electrică, iar nervii 
sînt conductori amenajaţi în mod special pentru acele forme 
speciale ale curenților electrici care acţionează în organism. 

— Dar noi am învăţat că excitaţia nervoasă n-are nimic 
comun cu electricitatea — îl întrerupse Nataşa. 

— Aşa e. Şi eu mi-aduc aminte — adăugă Ana. 

— Da — răspunse Ridan. Fiziologia modernă respinge 
într-adevăr această ipoteză. Una dintre obiecțiile principale 
este că excitaţia se propagă pe nerv cu o viteză doar de 
cîţiva zeci de metri pe secundă, în timp ce viteza curentu- 
lui electric este de 300.000 km pe secundă. Toate acestea 
sînt juste şi, recunosc, nici eu nu ştiu cum să înlătur 
această contradicţie. Dar, dragele mele, voi aţi văzut ex- 
perienţa mea cu iepurii. Am unit aceleaşi centre ale creieru- 
lui printr-un conductor metalic obişnuit. Excitaţia a trecut 
pe conductori şi s-a transmis de la un creier la altul. Putem 
oare să ne îndoim că a fost un curent electric? Şi atunci? 
În loc să susţinem cu încăpăţinare că „nu poate fi“ aşa, 
nu-i mai bine să recunoaştem pur şi simplu că, deocamdată, 

repet : deocamdată, noi nu ştim de ce electricitatea se pro- 
pagă în nervi cu o altă viteză decît în conductori ? Cu atit 
mai mult cu cît eu am acumulat o cantitate suficientă de 
fapte care dovedesc tocmai esenţa electrică a curenților 
nervoşi. Dar de unde vin aceşti curenţi? 

Cu asta ne apropiem chiar de miezul problemei. Ei sînt 
produşi de creier. Din punctul de vedere al fizicii, întregul 
organism este un fel de post automat de emisie-recepţie. 
Stomacul, inima, plămînii şi celelalte organe alcătuiesc 
secţia de maşini a acestui post; nervii care vin de la peri- 
feria organismului sînt antenele care captează influenţele 
externe şi le transmit creierului. Dar creierul nu este numai 
receptorul semnalelor din afară, ci şi generatorul acelor 
oscilaţii electromagnetice cu ajutorul cărora el dirijează 
toate aparatele postului, adică organismul. Cum'se reali- 
zează această dirijare ? 

lată ce observăm noi în fiziologie. Dacă îndepărtăm un 
muşchi oarecare, de exemplu de la piciorul unui animal, şi 
transplantăm în locul lui un muşchi luat, să zicem, de pe 
maxilar, şi nervul acestui muşchi nou îl unim cu cel mai 
apropiat nerv al piciorului, peste un timp muşchiul de pe 
maxilar, grefat pe picior, va începe să acţioneze. Dar cum ? 
El se contractă nu atunci cînd animalul mişcă piciorul, ci 
atunci cînd mănîncă, cască, adică, în general, atunci cînd 
deschide gura | Gîndiţi-vă ce înseamnă asta | 

Asta înseamnă că nervul fiecărui muşchi este capabil să 
răspundă nu la oricare, ci la o anumită excitație. De aici 
nu este greu să tragem concluzia că toate „excitaţiile“: 
curenţi sau unde care pornesc de la creier, sînt diferite din 
punct de vedere calitativ, nu sînt omogene, fiind destinate 
fiecare altui organ, altei funcţii. 

Acum se dezvăluie mecanismul de dirijare pe care trebuie 
să-l stăpînim. Fiecare undă a creierului provoacă în or- 
ganism numai o singură funcţie absolut determinată iar 
nervul organului care îndeplineşte această funcţie este, pro- 
babil, acordat la rezonanţă numai pe o singură undă, care 
se deosebeşte de toate celelalte unde prin frecvenţă. 

Structura creierului este extrem de variată. O dată cu 
dezvoltarea tehnicii cercetărilor ne convingem tot mai mult 
că în creier nu există două puncte în care structura creieru- 


lui să fie aceeaşi. Asta este de înţeles. Activitatea creierului 

constă în faptul că produce un număr uriaş de diferite 
unde pentru reglarea tuturor proceselor vieţii din organism. 

Experienţa cu iepurii, pe care aţi văzut-o, a confirmat 
concluziile mele. Am sacrificat cîteva sute de iepuri pînă 
am reuşit să găsesc, prin procedee speciale, puncte identice 
în creierul lor. Dar atunci cînd am unit aceste puncte de 
pe creierul a doi iepuri cu ajutorul unui conductor de 
argint, am văzut că excitaţia provocată de nutriţie în 
creierul unui iepure s-a transmis în creierul celuilalt, de- 
clanşind în el activitatea unui întreg complex de funcţii 
„nutritive“. 

Conductorul meu a înlocuit nervul, legînd un animal de 
altul. Dar conductorul, bineînţeles, nu posedă o capacitate 
selectivă ca nervul. De aceea el a transmis toate undele 
din care este alcătuit impulsul general al procesului de 
nutriţie. Acestui fenomen, care constă în recepţionarea de-a 
valma a mai multor posturi, radiotehnicienii îi spun „acord 
larg“. 

Acordul „fin“, pe o anumită undă cerebrală elementară, 
ar fi provocat o singură funcţie izolată, de pildă, salivarea. 
Ei, lucrul acesta trebuie să-l obţinem, ca să rezolvăm pro- 
blema principală. Trebuie să învăţăm să declanşăm şi să 
reglementăm diferite funcţii concrete izolate sau combinaţii 
ale lor, dar nu, prin procedeul de care se foloseşte pînă 
acum vechea medicină. 

Acum, Ana nota aproape fără să-şi desprindă privirile de 
pe blocnotes. Structura acestui referat extrem de interesant 
îi era acum limpede. 

Ridan se apropia de sfîrşit, de scopul referatului său. 

— lată cum vom dirija noi organismul — spuse el în 
continuare. Trebuie să construim un aparat care să producă 
aceleaşi unde ca şi creierul. Dacă fizicienii vor rezolva 
această problemă, victoria e asigurată. Atunci nu vom mai 
orbecăi prin întuneric, pe un drum complicat şi greşit; 
pentru a salva un om de la o boală nu va mai trebui să 
semănăm în organismul lui o altă boală, fiindcă nu numai 
acul siringii care pătrunde în ţesuturi, dar şi o simplă com- 
presă pusă atunci cînd nu trebuie pot să provoace procese 
noi şi fatale, a căror cauză nici n-o bănuim măcar. 

Aşadar iată problema pe care am s-o pun în faţa fizicieni- 
lor,: să construiască un aparat capabil să emită unde electro- 


228 


magnetice într-o anumită gamă de frecvenţe foarte înalte. 
În funcţie de acord, generatorul ar trebui să poată schimba 
unda şi intensitatea radiaţiei. 

Nu pot să cred că fizica, astăzi, cînd orice radioamator 
este în stare să-şi construiască acasă, cu mijloacele cele mai 
simple, un emiţător de unde ultrascurte — n-o să poată re- 
zolva această problemă. 

Şi atunci... nu ne va mai rămîne decît să îndreptăm radi- 
aţiile generatorului asupra creierului...Pătrunzînd uşor prin 
toate țesuturile şi oasele, ele vor face să acționeze numai ace- 
le elemente ale creierului care sînt acordate ca rezonanţă cu 
undele radiaţiei noastre. Variind unda, vom putea excita orice 
elemente ale creierului şi vom provoca orice funcţii, orice res- 
tructurări în organism, fără să distrugem nimic în el, fără să 
deteriorăm nimic. Asta va însemna prima ofensivă pe front 
larg împotriva bolilor şi prima mare victorie asupra bătrîneţii 
şi a morţii... 


Lumina blîndă a zorilor se strecura prin ferestre cînd fe- 
tele plecară să se culce. Îşi pregătiră în tăcere paturile şi se 
culcară preocupate de gîndurile acestea noi şi neobişnuite. 

— Ştii, Natka — spuse încet Ana — mă încearcă-un sen- 
timent... mu știu cum să spun... un fel de încordare plină de 
aşteptări, cum încerci înaintea unui eveniment deosebit ca, 
de pildă, înaintea unei eclipse de soare... Ceea ce spune tata, 
şi nu mă îndoiesc că are dreptate în concluziile sale, în- 
seamnă începutul unei epoci noi în istoria omenirii. Este ad- 
mirabil | Nu-i aşa, Natka ? Da, aşa trebuie să fie. Se vor îm- 
plini astfel toate visurile oamenilor, toate dorinţele lor tainice, 
tot ceea ce cîndva era considerat o „minune“. Ne-am obişnuit 
şi nu mai observăm. Dar 'avionul, telefonul sau radioul nu 
constituiau cîndva un basm, un vis ? Bineînţeles că şi aceste 
visuri despre sănătate şi tinereţe veşnică se vor împlini. Şi 
noi vom apuca acele vremuri | 

— Oare ? se întrebă gînditoare Nataşa. Dar dacă fizicienii 
n-o să-l poată ajuta cu nimic ? 

„Trebuie să-l ajute | Nu se poate să nu-l ajute!“ se gîndi 
Ana fără să răspundă nimic. 

Aproape de ora şapte, Ridan şi fetele sostră la Casa oame- 
nilor de ştiinţă. Publicul îşi ocupă zgomotos locurile şi 
„»Mămicuţa“ vedea cu satisfacţie că munoa lui regizorală e 
încununată cu succes ; fix la ora şapte apăsă cu propria lui 
mînă pe sonerie şi peste cîteva clipe sala era plină. 

Ana şi Nataşa se aşezară mai aproape de tribună, lingă 
interval. Trăgînd cu urechea la discuţiile care se purtau în 
public, ele: observară că primele rînduri fuseseră ocupate 
aproape numai de reprezentanţi ai ştiinţelor biologice, care 
parcă voiau să sublinieze în acest fel dreptul lor la întîietate. 
Fizicienii şi radiotehnicienii se aşezaseră, modest, mai ales în 
a doua jumătate a sălii. Discutau liniştiţi despre treburile lor, 
scontînd pe bună dreptate că referentul va explica ce perfec- 
ționări se cer aduse aparatelor electrice de tratament sau 
experimentale existente, sau va arăta de lipsa căror instru- 
menite electrice noi se loveşte profesorul în munca lui de 
cercetare. Ce-i drept, nu prea înțelegeau, totuşi, de ce au fost 
invitaţi aici ; printre ei se aflau cunoscuţi teoreticieni-specia- 
lişti în domeniul undelor şi constructori de radio care n-au 
lucrat niciodată în domeniul aparaturii medicale. De altfel, 
se gîndeau ei, prezenţa lor acolo ar putea fi şi rezultatul unei 
alegeri insuficient gîndite a auditoriului. Cine ştie „ce aiurit“ 
o mai fi şi profesorul ăsta... cum îi zice? 

În schimb, în rîndurile din faţă domnea o însufleţire 
încordată. „Stilpii“ fiziologiei informau pe savanții tineri 
despre lucrările anterioare şi despre faima profesorului Ridan, 
discutau între ei pe teme contradictorii. 

În ultimii ani, lucrările lui Ridan trezeau în mod deosebit 
curiozitatea oamenilor şi despre ele circulau multe zvonuri. 
„Stilpii“ zîmbeau cu răutate, comunicîndu-şi în şoaptă anec- 
dote referitoare la ciudatele experienţe ale respectabilului 
lor coleg. 

Ridan ieşi pe scenă printr-o ușă laterală și cu paşi avîntaţi 
şi siguri se apropie de tribună. Mişcările lui energice, silueta 
înaltă, costumul negru, de croială sobră, faţa tinerească înca- 
drată de barbă şi părul negru, înspicat, făceau în mod vădit 
impresie. Valurile aplauzelor de salut, izbucnite mai întîi 
în rîndurile din faţă, se rostogoliră pînă în fundul sălii. 

Pauza dură doar o clipă. Cu gesturi precise, sobre, ca în 
timpul unei operaţii serioase, Ridan îşi puse în faţă ceasul 
şi scoase din buzunar un teanc de foi. Nici un gest în plus. 

Apoi învălui sala cu o privire atentă, de parcă i-ar fi contro- 
lat pe cei adunaţi. 

— Stimaţi tovarăşi ! începu el cu vocea-i sonoră de bari- 
ton. Permiteţi-mi ca în primul rînd să expun scopul con- 
sfătuirii noastre. Sînt prezenţi aici, în sală, reprezentanţii a 
două domenii diferite de activitate, a două ştiinţe : biologia 
şi fizica. Cred că pe nimeni nu-l miră această îmbinare; 
ştiţi foarte bine ce rol uriaş a jucat microscopul, o invenţie 
a fizicii, în dezvoltarea biologiei şi cum se împletesc şi cola- 
borează din ce în ce mai strîns cele mai diferite ramuri ale 
ştiinţei. 

De data aceasta am de gînd ca în numele biologiei să fac 
fizicienilor „o comandă“. Ceea ce le voi cere nu-i uşor, dar 
am să insist totuşi ca această comandă să fie. realizată, 
dacă nu chiar acum, cel puţin într-un viitor apropiat, pentru 
că de ea depinde rezolvarea practică a unei probleme de cea 
mai mare importanţă, pe care am elucidat-o din punct de 
vedere teoretic şi experimental şi pe care am să v-o prezint 
astăzi... 

Sala asculta atentă. O undă stăpînită trecu prin primele 
rînduri : „stîlpii“ se priviră semnificativ. Da, probabil că 
în anii aceştia profesorul le-a pregătit o „mică surpriză“. Să 
vedem, să vedem... 

Terminînd această scurtă introducere, Ridan se năpusti 
ca un uliu asupra teoriei medicinii. Fără să depăşească limi- 
tele unei analize strict ştiinţifice, presărîndu-şi expunerea cu 
zeci de fapte concrete, generalizări ingenioase şi mărturii 
ale celor mai autoritari reprezentanţi ai acestei ştiinţe — 
dintre care mulţi erau în sală — el făcu o critică atît de 
convingătoare a bazelor teoretice ale medicinii moderne, în- 
cît auditoriul îl răsplăti cu o furtună de aplauze. De data 
aceasta ele se revărsară din rîndurile din urmă şi se rosto- 
goliră pînă la tribună. 

Nataşa, cu ochii umezi de extaz, strîngea mîna Anei, iar 
Ana, admirîndu-şi cu sinceritate tatăl, observa cu mîndrie 
că Ridan, în alcătuirea referatului, a ţinut seama de toate 
sfaturile ei. 

Victima următoare a lui Ridan fu fiziologia. Şi atunci când 
el începu să arunce în sală, ca pe nişte bombe, paradoxalele 
sale generalizări filozofice despre viaţă, moarte şi bătrîneţe, 
în auditoriu se produse un început de scindare. Fizicienii 

etau definitiv captivaţi de concluziile îndrăzneţe şi limpezi, 
care se impuneau prin caracterul lor progresist. În schimb 
printre biologii bătrîni, care simţiseră că se clatină temeliile 
seculare ale edificiului lor, nu prea monumental, începu să 
crească un protest surd. 

Ana observă în jurul ei priviri care vroiau în mod osten- 
tativ să pară nedumerite, strîngeri din umeri ; se făceau cu 
glas destul de tare observaţii în care se desluşeau cuvintele : 
„absurd“, „absurditate“. Ridan simţi ce se petrece în sală şi 
era mulţumit. Totul decurgea cum trebuie! Protestează ? 
N-au decît! Ba cu cît vor protesta mai hotărît, cu atît va 
fi mai bine. Indiferenţă şi plictiseală să nu fie — asta ar fi 
pieirea. 

Văzînd că atmosfera din primele rînduri este suficient de 
încinsă, Ridan exprimă cu iscusinţă o frază care în mod 
intenţionat voia să pară nu prea sigură: 

— „La urma urmelor, bătrîneţea poate fi provocată în 
mod artificial şi tot atît de artificial poate fi lichidată. 

Asta, rîndurile din faţă nu mai putură s-o suporte. Fizio- 
logii şi biologii de vază se repeziră asupra acestei nade ca 
un cîrd de peştişori ce se năpustesc asupra unei muşte căzute 
în apă. 

— Încercaţi | 

— Fapte, nu vorbe! 

— Nu se poate glumi cu asemena afirmaţii! se auziră 
glasuri indignate. Cum dovediţi ? 

— "O clipă — spuse Ridan şi zgomotul din sală începu 
să scadă. Vreţi dovezi ? Poftim | 

Făcu un semn şi ajutoarele lui aduseră în faţa catedrei 
cuştile cu Murzak, Valet şi Silva. Ridan expuse pe scurt 
experienţa sa. 

Un nou semn. Pe neaşteptate sala se cufundă în întune- 
ic şi pe un ecran uriaş rulă în decurs de 15 minute un 
film scurt, în care era înregistrată toată istoria acestor cîini, 
copilăria lor, operaţia şi aproape fiecare zi din viaţa lor. 
Cei din sală constatau uimiţi că doi dintre căţei, în compa- 
raţie cu al treilea, îmbătrîneau văzînd cu ochii şi că apoi 
unul dintre aceştia, Silva, a început să-şi recapete tinereţea 
pierdută. 

Proiecţia filmului încă nu se terminase cînd sala fu zgu- 
duită de ovaţii. 

În stirşit, Ridan se apropia de momentul cel mai inipor- 
tant al referatului. El îl anunţă solemn. Auditoriul încre- 
meni din nou, plin de încordare: ce surpriză le mai pre- 
găteşte acest om uimitor ? 

Sigur şi degajat, Ridan îşi plimba privirea peste sala 
amuţită. Acum va dezvălui în faţa savanților, în faţa lumii 
întregi, taina creierului-generator... 

Deodată. Ana o apucă spasmodic pe Nataşa de cot, 
aţintindu-şi ochii spre chipul tatălui său. Ce-i cu pauza 
asta ciudată P Ce înseamnă privirea pierdută, absentă, pi- 
ronită pe neaşteptate în gol P... Şi această mînă care încet, 
parcă în ciuda voinţei se ridică spre cap ?... 

Deodată Ridan se aplecă peste pupitru. O expresie de 
deznădejde îi schimonosi faţa palidă. În liniştea din sală, 
cei aflaţi în apropierea tribunei îl auziră şoptind: 

— E cu neputinţă! Să fie... oare... o greşeală ? 

Apoi ridicîndu-se cu greu, păşi nesigur spre tablă, apucă 
strîns creta, cu un gest convulsiv, şi ca un somnambul, în- 
cepu să scrie. 

Zdrobită de mîna lui puternică, creta căzu fărîmiţată pe 
podea. Mîna îi lunecă în jos. 

— Sprijiniţi-l | strigă Ana, repezindu-se spre scăriţa din 
dreapta, care dădea spre tribună. 

Dar doi asistenţi şi „Mămicuţa“ se şi apropiaseră în fugă, 
îl prinseră pe Ridan de subsuori şi-l duseră într-o cameră 
alăturată. Cîţiva medici din cei prezenţi în sală alergară 
şi ei acolo. Totuşi, rîvna lor se dovedi inutilă. Ridan se simţea 
bine, deşi îl descurajase şi-l necăjise acest incident stupid. 
După o mică pauză vru să-şi continue referatul. Medicii 
însă, cu ajutorul Anei, insistară să nu mai iasă la tribună 
şi să plece cît mai curînd acasă. 

„Mămicuţa“ ieşi în faţa publicului şi anunţă concluzia me- 
dicilor : un acces de slăbiciune din cauza surmenajului. 
Din păcate, pentru moment, expunerea se va opri aici... 

Înainte de a pleca, se apropie de tablă şi citind cele scrise 
cu creta de Ridan, se gîndi că n-ar strica să le copieze. Îşi 
scoase carnetul de notițe şi privind spre tablă, copie literă 
cu literă: 


LMRWWAT 


Partea a treia 


CINE CAUTĂ' GĂSEŞTE 


Capitolul VIII 


ÎNTÎLNIREA 


Vineri dimineaţa, aşa cum se înţeleseseră, Fiodor îi tele- 
fonă lui Nikolai. De astă dată Nikolai aştepta telefonul, ba 
chiar cu o oarecare nerăbdare. Trecuseră două zile de cînd, 
după experiența aceea nefericită, toate speranţele lui cu 
privire la „G.M.“ se prăbuşiseră. Pe Nikolai l-a zguduit 
acest insucces. Simţea că-l cuprinde desperarea. Prea multă 
energie şi încordare, prea multe speranțe pusese el în acest 
aparat, în ideea care îl dusese la crearea lui. 

Dar supărarea n-a ţinut mult. Tocmai acuitatea acestor 
frămîntări sufleteşti, atît de neobişnuite pentru firea lui 
calmă şi. echilibrată, l-a pus pe Tungusov pe gînduri. El a 
înțeles că este rezultatul surmenării şi s-a stăpînit repede. 
Chiar a doua zi dimineaţa, trezit dintr-un somn sănătos şi 
împrospătător, a luat hotărîrea să nu mai lucreze la „G.M.“ 
şi să nu se mai gîndească absolut de loc la el. Ştia însă că 
undeva, în adincul conştiinţei, va persista şi se va dezvolta 
ideea încolţită. Mai devreme sau mai tîrziu, mintea-i va 
găsi greşeala şi ideea va ieşi din nou la suprafaţă, întărită 
şi conturată în forma precisă, definitivă. Acum trebuie să 
se odihnească puţin, să citească, să se plimbe şi să se apuce 
de o altă muncă! Fie chiar şi de uscarea lemnului. Ideea 
nu-i rea şi poate produce într-adevăr o revoluţie nu numai 
în industria instrumentelor muzicale, ci şi în industria de 
prelucrare a lemnului. 

E adevărat că ideea nu era de loc nouă. Ea se născuse 
de mult, pare-se chiar în anii cînd în laboratoarele cercetă- 
torilor şi chiar ale unor simpli radioamatori apăruseră pri- 
mele generatoare de înaltă frecvenţă cu tuburi electronice. 
S-a declanşat atunci un fel de epidemie a căutărilor pa- 
sionate. Ce nu introduceau cercetătorii în spaţiul miraculos 
dintre cele două discuri de cupru sau pur şi simplu de tablă 
(capace de cutii de conserve) ale condensatoarelor „cu aer“, 
în speranţa că se va produce ceva uluitor! Încercau totul 
— metale, fel de fel de preparate chimice, puneau acolo 
alimente, seminţe încolţite, culturi de bacterii pe lame de 
sticlă, insecte — muşte şi ploşniţe — șoareci... (obiecte sau 
vietăți mai mari nu încăpeau între cele două discuri) — în 
sfîrşit, tot ce le cădea sub mînă. 

Şi cum era să nu caute, să nu încerce, cînd acolo, în 
acel spaţiu, o chiftea crudă se prăjea în cîteva secunde, 
deşi termometrul introdus alături, chiar la cea mai înaltă 
tensiune, nu înregistra nici o creştere a temperaturii ? | 

Atunci s-au făcut pentru întîia oară şi propuneri de 
uscare a lemnului prin acest procedeu. Numeroşi inventa- 
tori au prezentat proiecte diferite... 

Dar lucrurile n-au ajuns pînă la industrie. În tearie totul 
părea just şi absolut realizabil din punct de vedere tehnic. 
Procedeul era însă prea scump. Astfel, chiar în cazul celui 
mai economic consum de energie, o bucată de lemn uscată 
costa mai mult decît orice obiect confecţionat din ea. 
Metoda a fost respinsă în mod oficial, noii descoperitori ai 
acestei „Americi“ ademenitoare au fost asemuiţi cu inven- 
tatorii lui perpetuum mobile iar atunci cînd se încumetau 
să se prezinte la întreprinderi industriale şi tehnice erau, 
ca să spunem aşa, alungaţi din pragul uşilor. 

Ideea aceasta atrăgătoare nu se putea să nu-l ispitească 
şi pe Tungusov. La timpul său el a făcut cîteva experienţe 
de uscare şi, după toate calculele, s-a convins de justeţea 
diagnosticului pus: deocamdată într-adevăr procedeul nu 
era bun. . 

Tot atunci însă el a mai înţeles ceva la fel de important: 
diagnosticul — acceptat în cercurile tehnice ca un adevăr 
veşnic — avea de fapt un caracter temporar, trecător. Ge- 
neratoarele de înaltă frecvenţă se perfecţionează neîntre- 
rupt, cantitatea de lucru mecanic util produsă de ele se 

măreşte, iar consumul de energie electrică, destul de scumpă 
(la care se pot adăuga pierderile inevitabile), se micşo- 
rează. Dar energia electrică, produsă pe scară tot mai largă 
cu ajutorul forţei gratuite a apei care se prăvăleşte peste 
baraje, se ieftineşte din ce în ce. Nu încape îndoială că 
peste un număr oarecare de ani uscarea lemnului cu aju- 
torul electricităţii va fi nu numai un procedeu convenabil, 
ci singurul acceptabil pentru industria sovietică în plină 
creştere şi avînt! 

Toate acestea Nikolai şi le amintise într-o clipă, atunci 
cînd Fiodor îi povestise despre grijile sale. Dar tuburile! 
Tuburile care îngăduie să se îmblinzească întreaga energie 
a celor mai înalte frecvențe — adică tocmai ceea ce trebuie 
pentru uscare! Nimeni n-a încercat măcar să caute rezol- 
varea problemei în frecvenţe atît de înalte ; acum însă este 
limpede că tocmai în ele se ascunde această rezolvare | 

Aşadar, se poate. A sosit momentul | 

Numai că... totul trebuie calculat din nou, pe baze noi... 

O zi întreagă Nikolai a făcut tot felul de calcule. A doua 
zi a citit. În biblioteca „Lenin“, cu ajutorul biroului de 
deservire, el a găsit şi a cercetat tot ceea ce a apărut în 
presa mondială din ultimii ani pe această temă. Un material 
care îl interesa i-a fost tradus pe loc, din limba engleză... 

A treia zi Fiodor îi aduse oaspeţi: pe directorul Hrapov 
şi pe inginerul-şef Volski. 

Nikolai le povesti simplu despre principiul metodei de 
uscare prin curenţi de înaltă frecvenţă şi avantajele acestei 
metode, despre caracterul ei progresist, şi le arătă cîteva 
experienţe de uscare a lemnului. 

Fiodor observa. Era convins că rezultatul acestei între- 
vederi va fi cel scontat şi, de la bun început, îşi propusese 
să lămurească un anumit lucru : în ce constă secretul acelei 
arte de a convinge pe care, spre deosebire de el, prietenul 
lui dovedea întotdeauna că o stăpîneşte P Vedea cum aten- 
ţia, la început doar politicoasă şi circumspectă a şefilor lui, 
se încălzea treptat, înfiorată de şuvoaie nevăzute de încre- 
dere, interes, uneori chiar de entuziasm... 

Fiodor urmărea fiecare gest, fiecare frază a lui Nikolai. 
Ar fi putut să jure că Nikolai nu manifestă nici cea mai- 
mică dorință de a-i convinge sau măcar de a-i interesa pe 
interlocutori. Pur şi simplu el le explica, le arăta. Fiodor 

observa „greşelile“ lui Nikolai ; cînd un argument, cînd o 
exemplificare ar fi putut fi prezentate oaspeţilor cu mai 
mult efect... El unul ar fi profitat de orice posibilitate de 
acest fel... Dar... Nu cumva tocmai în asta constă secretul ? 
În lipsa însăşi a dorinţei de a convinge cu orice preţ, în 
probitatea şi competenţa lui ?... 

Şefii, convinşi şi emoţionaţi, începuseră pur şi simplu să 
se „topească“. Zimbete fericite, visătoare luminau feţele 
lor: măcar perspectiva de a nu mai depinde de „„umidi- 
tatea“ lemnului furnizat fabricii, dacă nu altceva, îi făcea 
să se entuziasmeze. 

N-au stat nici să chibzuiască, nici să discute cele aflate 
şi văzute. Schimbară numai o privire între ei şi-i propuseră 
lui Nikolai, în calitatea-i de inventator, să încheie cu fa- 
brica un contract pentru proiectarea şi montarea unui utilaj 
experimental de uscare a lemnului cu ajutorul curenților de 
înaltă frecvenţă. Nikolai acceptă, cu o singură condiţie: se 
va apuca de treabă numai dacă ei vor reuşi să plaseze 
industriei electrotehnice comanda pentru tuburile electro- 
nice speciale, concepute de el pentru generatorul de înaltă 
frecvenţă. Fără aceste tuburi toate eforturile vor fi inutile. 

Ajunseră la următoarea hotărîre : ideea creării unei uscă- 
torii cu ajutorul curenților de înaltă frecvenţă va fi discu- 
tată într-o consfătuire tehnică cu reprezentanţi ai Direcţiei 
generale a industriei electrotehnice, iar cu acest prilej se 
va hotărî şi problema tuburilor. 

„Muzicanţii“ porniră imediat spre Comisariatul Poporului 
şi acolo luară cu asalt Direcţia generală, după legi strategice 
bine cunoscute de ei. Peste cinci zile, Direcţia generală 
capitulă : la fabrica de instrumente muzicale veni însuşi 
locţiitorul şefului Direcţiei generale, Vitkovski, „stăpînul“ 
fabricilor de lămpi electrice.. Şefii de la Comisariatul Po- 
porului de care „ţinea“ fabrica nu se lăsară nici ei prea 
mult aşteptaţi. 

Consfătuirea tehnică începu într-o atmosferă de aviînt 
general. "Toţi erau la curent cu evenimentele şi vedeau în 
această proiectată reformă un eventual început al unei noi 
ere în viaţa întreprinderii. Consfătuirea ţinută în faţa repre- 
.zentanţilor celor două. comisariate ale poporului trebuia să 
consfințească acest pas memorabil. 

Directorul îi dădu cuvîntul lui Volski. Într-o cuvîntare 
scurtă, menită în special să-l pună la curent cu problemele 
pe Vitkovski, inginerul-şef arătă greutăţile întîmpinate de 
fabrică, cauzele obiective ale acestor greutăţi şi inevitabili- 
tatea lor în anii următori. Apoi, bizuindu-se pe concluziile 
generale ale inginerului Tungusov, referitoare la avantajele 
metodei de uscare prin curenţi de înaltă frecvenţă, zugrăvi 
tabloul unei vieţi paradisiace care aşteaptă întreprinderea 
în cazul cînd această metodă va fi realizată. 

Reprezentantul Comisariatului Poporului pentru industria 
locală declară că el priveşte această iniţiativă a fabricii ca 
O experienţă prețioasă care, în caz de succes, va juca un 
rol uriaş în dezvoltarea întregii economii naţionale. 

Ascultînd aceste expuneri, Fiodor încerca două simţăminte 
contradictorii : mîndria şi supărarea. Tot ce spuneau ei îi 
aparţinea lui. Era planul lui, invenţia lui. Nici Volski, nici 
ceilalți vorbitori nu adăugaseră nimic la ideile pe care el 
le insuflase cu asiduitate în decursul ultimelor zile. Cu 
toate acestea, expunerea lui nu figura pe ordinea de zi... 
Pînă la urmă însă izbuti să-şi alunge supărarea: îşi dădea 
prea bine seama că acum, la această consfătuire, era nevoie 
de părerea unor oameni cu mai mare autoritate. 

Referatul inginerului Tungusov fu ascultat cu deosebită 
atenţie. Nikolai repetă aproape tot ceea ce spusese atunci, 
în fața lui Hrapov şi Volski, dar nu în linii generale, ci 
orientîndu-se pe proiectul concret al uscătoriei care trebuia 
realizată. Fiodor înţelese că Nikolai a reuşit să se gîndească 
în mod temeinic la acest proiect. El prezenta fapte pe care 
înainte fără doar şi poate nu le avea. Astfel el arătă că 
uscarea într-un cîmp electric de frecvență ultraînaltă nu 
numai că asigură lemnului proprietăţi mecanice superioare, 
ca rezistență sau elasticitate, dar îmbunătăţeşte foarte mult 
şi rezonanţa. Chiar şi cel mai obişnuit lemn de construcţie 
devine „muzical“ (Nikolai făcu să treacă din mînă în mînă 
c'teva „calupuri“ de lemn de mesteacăn care, printr-o 
simplă ciocănire cu degetul, scoteau sunete limpezi, neobiş- 
nuit de sonore). S-ar putea ca, după o asemenea uscare, 
lemnul cel mai bun, selecționat, să capete proprietăţile 
acelui material pregătit timp de decenii, din care îşi meşte- 
reau capodoperele celebrii constructori de viori ca de pildă 
Stradivarius... 

La sfîrşitul referatului Nikolai, adresîndu-se de astă dată 
direct lui Vitkovski, puse problema tuburilor electronice 
necesare instalaţiei. 

Vitkovski şedea alături de director. Toţi ştiau că de el 
depinde soarta proiectului şi, chiar de la începutul adunării, 
nenumărate perechi de ochi se îndreptau sfredelitoare spre 
dînsul. Cu fiecare argument nou în favoarea proiectului, 
privirile tuturor se aţinteau din nou asupra lui Vitkovski: 
ce zice P ce gîndeşte ? oare s-a convins ? 

Privirea reprezentantului Direcţiei generale căta în jos, 
spre degetele care, pe masă, răsuceau încet cînd portţiga- 
retul de argint, cînd chibriturile, cînd scrumiera. Uneori se 
părea că ţine ochii închişi. Poate că era prea obosit. Poate 
că-i erau gîndurile cine ştie unde, la alte treburi, mult mai 
importante. Poate că omul acesta trăia acum o tragedie 
personală. Mai ştii P Sau tot ceea ce se spunea aici îi era 
prea cunoscut şi şi-a format de mult părerea ?... Nu. Orice 
gînd, orice stare se reflectă într-un fel sau altul în compor- 
tarea omului. Pe cînd la acest Vitkovski... O uimitoare 
desăvîrşire a artei de a nu exprima nimic. S-ar fi putut 
crede că făptura lui era numai în aparenţă aici... 

Argumentele celor care luau cuvîntul erau atît de con- 
vingătoare, încît părea cu neputinţă ca Vitkovski să nu le 
împărtăşească ; de altfel, nici că ar avea o atitudine negativă 
față de acest proiect al lui Tungusov nu s-ar fi putut spune. 

Şi iată că directorul îl rugă pe reprezentantul Direcţiei 
generale să-şi spună părerea. 

— Ideea uscării lemnului într-un cîmp electric de înaltă 
frecvenţă nu este nouă — declară acesta, pe un ton autori- 
tar, continuînd să nu privească pe nimeni. În America s-au 
făcut astfel de încercări acum vreo cinci ani şi n-au avut 
succes, deoarece procedeul uscării prin curenţi de înaltă 
frecvenţă s-a arătat a fi mai puţin rentabil decît obişnuitul 
procedeu termic. Şi la noi s-au făcut aceste experienţe la 
Institutul de fizică, la academicianul Belîşov şi în labora- 
toarele profesorului Flerov... Toate aceste experienţe au 
dus, de asemenea, la concluzii negative... 

În continuare, el îşi exprimă îndoiala că ar fi util şi 
oportun să fie reluate aceste experienţe scumpe, cu atit 
mai mult cu cît, în prezent, industria electrotehnică cu 


greu ar putea să execute comenzi speciale. 

Directorul se pierdu. Fiodor păli şi îl privi pe Tungusov 
de parcă ar fi căutat la el pavăză de apărare împotriva 
acestor cuvinte reci, în stare să năruie toate speranţele. 

Nikolai părea liniştit, dar sîngele îi năvălise în cap şi o 
furie abia stăpînită îl cuprinsese. 

„Începe — se gîndea el. Ei drăcia dracului! Momiia asta 
obtuză se străduieşte să înmormînteze un lucru vădit bun. 
Ei bine, dacă-i vorba de luptat, să luptăm!“ 

Ceru cuvîntul. 

— Aş vrea să pun citeva întrebări tovarăşului Vitkovski — 
începu el pe un ton impecabil. Spuneţi-mi, vă rog, tovarăşe 
Vitkovski, la care anume încercări ale americanilor v-aţi 
referit P Mă interesează ce firme şi cînd au încercat să 
folosească uscarea lemnului prin curenţi de înaltă frecvenţă 
şi în ce măsură acest procedeu s-a arătat mai scump decit 
cel termic ? 

Vitkovski, nemulţumit, începu să se foiască pe scaun. 

— Nu mai ştiu precis... În revistele americane s-a scris 
despre aceasta acum vreo cinci ani... v-am spus. Nu-mi 
amintesc amănuntele, dar 'ştiu că în prezent în America nu 
funcţionează nici o instalaţie de acest fel.. Cred că-i su- 
ficient... 

Tungusov zîmbi abia perceptibil. 

— Da. Pentru mine e suficient. — spuse el. Dacă nu ştiţi 
mai mult... Şi acum, o a doua întrebare. Spuneţi-mi, vă 
rog, de ce n-au reuşit încercările făcute la Institutul de 
fizică şi la profesorul Flerov ? 

— Ei, vă rog să mă iertaţi, dar asta nu ştiu! A fost o 
lucrare ştiinţifică... pe mine, ca economist, m-au interesat 
numai rezultatele ei practice. 

— Aşa — rosti răspicat Tungusov. Îmi îngăduiţi, să con- 
stat: nu vă aduceţi aminte de datele experienţelor ameri- 
cane, iar pe cele ale noastre nu le cunoaşteţi. Daţi-mi voie 
atunci, tovarăşi, să vă relatez eu unele amănunte foarte 
importante despre aceste experienţe. 

Acum vreo patru ani, la administraţia fabricii de mobile 
„Spire“ din Chicago s-a prezentat un oarecare Humphrey 
Davidson, radioamator, şi a oferit spre vînzare un patent 
pentru uscarea lemnului prin curenţi de înaltă frecvenţă. 

Firma a privit cu interes această invenţie, a cheltuit 
destui bani pentru a o verifica şi, convingîndu-se de renta- 

bilitatea noului procedeu, a achiziţionat patentul lui 
Davidson pentru suma de 150 000 de dolari. Apoi diverse 
reviste tehnice au publicat articole în care Spire a început 
să facă reclamă procedeului „său“ de uscare a lemnului, 
sperînd să monopolizeze uscarea lemnului în Statele Unite. 
Bineînţeles că amănuntele tehnice ale metodei erau păstrate 
în secret. Peste vreo trei luni a fost pusă în funcţiune o 
instalație experimentală, nu prea mare, care producea în 
douăzeci şi patru de ore douăzeci de picioare! cubice lemn 
uscat de esență scumpă, avînd o umiditate de 11 la sută — 
aproape cît producea vechea uscătorie a fabricii Spire în- 
tr-un an întreg. Este adevărat că exploatarea noii instalaţii 
s-a dovedit fantastic de scumpă... 


— V-am spus eu — se adresă Vitkovski directorului, 
privindu-l victorios. 
— Da — continuă liniştit Tungusov. Numai că, datorită 


accelerării uriaşe a procesului de uscare şi a dispariţiei 
aproape complete a rebuturilor, în cazul unei exploatări 
normale, prețul uscării ar fi fost cu 42 la sută mai mic 
decît în cazul procedeului termic. 

Hrapov îl privi pe Vitkovski, dar acesta continua să 
rămînă imperturbabil. 

— Spire ar fi putut deveni „regele uscării lemnului“ în 
Statele Unite — continuă Tungusov. Pentru asta însă tre- 
buia să rezilieze contractul cu puternica „Companie de 
utilaj pentru uscarea lemnului“ care îi furniza dulapurile 
de uscat şi altă aparatură. Prevăzînd un faliment total în 
cazul cînd procedeul de uscare prin curenţi de înaltă 
frecvenţă ar fi luat dezvoltare, această companie a cerut 
daune uriaşe în cazul rezilierii contractului şi, făcînd sacri- 
ficii financiare, a mituit o firmă şi mai puternică decît ea, 
„R.C.A.“, determinînd-o să refuze comanda de tuburi 
pentru uscătoria prin curenţi de înaltă frecvenţă făcută de 
fabrica de mobile Spire. Pe de altă parte, compania s-a 
declarat dispusă să cumpere patentul invenţiei lui Davidson 
pentru suma de 800 000 de dolari. După cum vedeţi, ameri- 
canii au prețuit îndeajuns această jucărie... La început firma 
Spire a refuzat, pentru că aceasta ar fi însemnat renunţarea 
la noile ei planuri. Dar convingîndu-se curînd că lupta nu 


1 picior = 0,305 metri. (n.t.) 

are nici o şansă, şi că este chiar periculoasă, a căzut la în- 
ţelegere cu „Compania de utilaj pentru uscarea lemnului“. 
N-a vîndut patentul lui Davidson, dar a acceptat să-l 
distrugă. În prezenţa unui reprezentant al companiei, a ars 
patentul şi a demontat instalaţia experimentală, primind în 
schimb o jumătate de milion de dolari. Cu aceasta, lucrurile 
s-au terminat. 

Nădăjduiesc, tovarăşe Vitkovski, că înţelegeţi acum din 
ce motive şi pentru cine s-a dovedit „nerentabil“ procedeul 
de uscare prin curenţi de înaltă frecvenţă şi pentru care 
motiv, după cum bine aţi arătat, în America nu există nici 
o instalaţie de acest fel. 

Şi din nou, în ciuda pauzei făcute intenţionat de Tun- 
gusov, Vitkovski nu răspunse nimic. 

— Şi-acum, despre experienţele de la noi, din Uniunea 
Sovietică. Studiind în scopuri pur ştiinţifice legile reparti- 
zării cîmpului electromagnetic de înaltă frecvenţă în diferite 
medii, academicianul Belişov a folosit, printre altele, şi 
lemnul. El a lucrat cu unde scurte de aproximativ 15 
megacicli. O frecvenţă mai mare nu era necesară scopurilor 
lui ştiinţifice, iar cu 15 megacicli, bineînţeles, nu se putea 
obţine un rezultat economic. Belişov a înţeles foarte bine 
acest lucru şi n-a propus niciodată ca uscarea lemnului să 
se facă într-un cîmp de unde scurte. Totuşi, s-au găsit 
profani care au tras din lucrarea lui această concluzie şi de 
aceea a fost nevoit să dezmintă prin presă aceste presu- 
puneri absurde. 

La profesorul Flerov lucrurile s-au petrecut altfel. Urmă- 
rind tocmai un efect practic, economic, el a reuşit să con- 
struiască un generator de unde ultrascurte care, în labora- 
tor, a dat rezultate foarte bune : procesul uscării se accelera 
de o mie de ori, iar costul lui scădea cu 35 la sută. Erau 
rezultate apropiate de cele obţinute de Davidson. Nu ră- 
miînea decît să construiască o instalaţie industrială. Aici 
însă a ieşit o încurcătură. Uzinele care aparţin de Direcţia 
dumneavoastră generală, tovarăşe Vitkovski, au tărăgănat 
„doi ani executarea comenzii de tuburi electronice pentru 
această instalaţie, iar cînd s-au apucat, chipurile, de lucru, 
n-au reușit să facă ce trebuie şi în cele din urmă au refuzat 
comanda. 

Generatorul pe care îl propun eu trebuie să fie mai 
eficient şi mai rentabil. Dar... şi pentru acest generator e 
nevoie de tuburi speciale. Şi, judecînd după cele ce spunea 
aici tovarăşul Vitkovski, avem de întîmpinat aceleaşi greu- 
tăți prin care a trecut profesorul Flerov... 

Competența şi siguranţa lui Tungusov cuceriră definitiv 
pe cei prezenţi. Era limpede că obiecțiile lui Vitkovski 
n-aveau temei şi că, orice-ar fi, lucrarea trebuie dusă pînă 
la capăt. Dar ce să facă fără tuburi? Tuburile erau baza 
întregii instalaţii şi singurele piese care nu puteau fi în nici 
un fel executate prin procedee meşteşugăreşti. Iar Vitkovski 
e „stăpînul“ fabricilor de lămpi electrice. 

Directorul îşi exprimă speranţa că tovarăşul Vitkovski îi 
va ajuta totuşi să-şi plaseze comanda, avînd în vedere 
perspectivele ademenitoare ale noii metode de uscare — 
pentru multe ramuri ale industriei. Vitkovski făgădui să facă 
tot ce-i va fi cu putinţă, îşi declină însă orice răspundere, 
arătînd că industria electrotehnică este aglomerată pînă la 
refuz cu lucrări importante privind apărarea ţării şi că, 
avînd în vedere primejdia de război, ar fi o crimă faţă de 
stat să distragă industria de la acele lucrări. De fapt, era 
un refuz. 

Deodată, din spatele lui Fiodor, care şedea amărit, se 
ridică o femeie zveltă. 

— Vă rog, Ana Konstantinovna — spuse directorul. 

— Aş vrea să-i pun o întrebare tovarăşului Vitkovski — 
începu ea. Spuneţi-mi, vă rog, comanda făcută de profesorui 
Flerov pentru tuburi a trecut pe la Direcţia generală ? 

— Bineînţeles, ca toate comenzile pentru o producţie 
originală. 

— A trecut şi pe la dumneavoastră, personal? 

— La noi comenzile nu trec pe la cineva personal. E o 
secţie specială. 

— Dar hotăriîrile acestei secţii, de cine sînt aprobate sau 
respinse P De dumneavoastră ? 

— Depinde în ce problemă. 

— În problema de faţă. Vorbim de comanda profesorului 
Flerov pentru tuburile de generatoare. Fabricile de tuburi 
electronice sînt doar sub conducerea dumneavoastră. 

— Ei, da, eu sînt acela care aprob comenzile, 

— Atunci, de ce aţi hotărit anularea comenzii lui Flerov ? 
Înseamnă că dumneavoastră aţi înmormîntat astfel întreaga 
lucrare. Şi era doar o propunere foarte prețioasă pentru 
industrie... 

— Tocmai pentru că era o propunere prețioasă am 
acceptat comanda lui. Dar cînd am văzut că oamenii se 
zbat de doi ani să fabrice aceste tuburi şi nu reuşesc, 
era firesc să pun capăt unei distracţii atît de costisitoare... 

— Tovarăşe Vitkovski, acum douăzeci de minute, răspun- 
zînd la întrebarea tovarăşului Tungusov, aţi spus că nu ştiţi 
de ce n-a fost realizat proiectul lui Flerov şi aţi afirmat că 
dumneavoastră, considerînd lucrarea lui Flerov drept „„ştiin- 
ţifică“, aţi urmărit numai rezultatele ei practice. lar din ce 
spuneţi acum reiese că aţi cunoscut foarte bine importanţa 
economică a proiectului. Atunci de ce aţi zădărnicit chiar 
dumneavoastră realizarea lui ? 

„Bravo eil“ se entuziasmă Tungusov şi îl întrebă încet 
pe director : 

— Cine este ? 

— Reprezentanta organizaţiei care patronează fabrica 
noastră. O fată admirabilă. E fiica profesorului... 

— Vă pot explica toate acestea l strigă iritat Vitkovski, 
închizîndu-şi cu un pocnet portţigaretul. Dar nu înţeleg ce 
legătură are cu problema pe care o discutăm astăzi. 

— O legătură directă ! răspunse Ana cu fermitate. Este 
un caz absolut identic şi noi n-avem de loc poftă să ne 
trezim în situaţia profesorului Flerov. O să trebuiască să 
căutăm un alt drum, asta-i limpede, dar proiectul tovarăşu- 
lui Tungusov tot îl vom realiza ! 

Hrapov o cunoştea bine pe Ana şi aprecia caracterul ei 
blind. De astă dată însă cuvintele ei erau tăioase şi unde 
mai pui că oglindeau starea de spirit a celor prezenți. 
Directorul se grăbi să anunţe o pauză şi calculul se dovedi 
bun. Vitkovski atîta aştepta: îşi luă rămas bun şi plecă. 

Şi deodată biroul mare al directorului se umplu de 
rumoare ca 0 cală a unei corăbii pe furtună, în care a 
pătruns apa. Indignarea cu chiu cu vai stăpînită răbufni în 
sfîrşit : mişcare, zgomot, exclamaţii. Nimeni nu mai asculta, 


aproape toţi vorbeau. Se auzeau într-una epitete caustice, 
înţepătoare şi dureroase ca spinii : 
— Birocrat sadea | 

— Un prost patentat... Să minţi în halul ăsta în faţa 
unei adunări |! 

— Cum de mai stau astfel de oameni în posturi de con- 
ducere ? |... 

— E un laş! Nu vedeţi ? Îi e frică de răspundere... 

— Sabotor.!... 

Nikolai era unul dintre puţinii care îşi. păstraseră calmul. 
Deschise gospodăreşte fereastra, îşi aprinse o ţigară — pro- 
fitînd de faptul că în vînzoleala care se produsese, urmînd 
exemplul lui Vitkovski, toți fumau — şi urmărea cu interes 
cum acelaşi sentiment se manifestă în mod diferit la oameni 
diferiţi. Într-un grup de comsomolişti, lîngă el, Ana continua 
să vorbească surescitată. Auzea frînturi din discuţia lor şi 
îi întîlnea mereu privirea ochilor mari, cenușii. 

Fiodor se apropie, descumpănit. 

— Ce zici, Kolea ? Ce-i asta ? 

— Ce să fie? Nimic. O poveste obişnuită. Te-am pre- 
venit doar. 

— Bine, dar... asta-i ceva care depăşeşte orice măsură | 

— Din păcate, da. Dar ce poţi să-i faci? 

Ana se apropie de ei. 

— Fă-ne cunoştinţă, Fiodor Ivanovici — spuse ea simplu, 
privindu-l pe Nikolai. Vreau şi eu să ştiu ce părere are 
tovarăşul Tungusov. Şi-i întinse mîna. 

— Tungusov... Ana Konstantinovna, îngerul păzitor al 
lumii noastre muzicale... — glumi posomorît Fiodor. 

— Raportul dumitale ne-a înflăcărat pe toţi — continuă 
Ana, fără să ţină seama de gluma lui Fiodor. Priviţi Totul 
se datoreşte dumitale. Dumneata ai declanşat... 

— Nu-i chiar aşa... — se fistici Nikolai, fără să-şi dea 
seama de ce. Victoria, dumneata ai obținut-o. Dumneata 
l-ai pus pe fugăl 

— Păi el atîta aştepta | rîse Ana. A venit numai ca să ne 
dea bobiîrnace şi să plece... Ciudat tip, totuşi... Bine, dar 
mai departe ? Ce facem ? 

— Asta o să ne-o spună şefii — arătă Fiodor, tot atît de 
posomorît, spre biroul directorului unde se vădeau semne 
că s-a terminat discuţia începută după plecarea lui Vit- 
kovski. Hrapov se sculă, ciocăni cu un creion gros în pahar, 
apoi în cana cu apă şi din nou în pahar... Toţi îşi ocupară 
locurile. 

Se ridică Polikarpov, secretarul comitetului de partid. 

— Am ascultat referatele — spuse el. Acum ar trebui să 
urmeze discuţiile. Dar de fapt, nu ştiu dacă mai e nevoie. 
În privinţa ăstuia... a lui Vitkovski, totul este limpede. Nu 
putem conta pe el. S-au făcut mai multe propuneri. Prima. 
Să înscriem în rezoluţia consfătuirii noastre următoarele : 
„Consfătuirea tehnică recomandă să se construiască noua 
uscătorie după proiectul inginerului Tungusov“. (Se aud 
exclamaţii : „Just“ Toţi cei prezenţi aplaudă.) 

Hrapov se ridică : 

— 'Tovarăşi, dacă cineva se îndoieşte de justeţea reco- 
mandării noastre, îl rog să-şi spună părerea. 

Nimeni nu luă cuvîntul. 

— Aşa — încheie secretarul. Prin urmare, vom lupta să 
construim uscătoria. A doua propunere? să nu luăm în 
seamă refuzul lui Vitkovski şi să trimitem Direcţiei gene- 
rale o comandă oficială pentru tuburi. Totodată, ar fi bine 
ca tovarăşii Hrapov şi Volski să alcătuiască un memoriu şi 
să se adreseze personal şefului Direcţiei generale, să-i ex- 
plice, să-i vorbească despre atitudinea lui Vitkovski... Dacă 
nici asta nu va ajuta... 

— Nu va ajuta spuse încet Nikolai, şi Hrapov arătă 
imediat cu creionul în direcţia lui. 

Nikolai se sculă. 

— Orice am întreprinde la Direcţia generală, nu vom 
avea succes atîta timp cît e Vitkovski acolo. Şeful Direcţiei 
generale o să-i ceară părerea, cum e şi firesc, şi-o să aibă 
el grijă să ne pună bine. Ştiu cum se fac luerurile astea. 
Pot să vă spun de pe acum: Vitkovski va organiza o consul- 
taţie ştiinţifică de experţi care va respinge definitiv proiectul 
nostru. În felul acesta va rămîne basma curată, iar treaba 
murdară o va face cu mîinile altora. Într-o asemenea situație 
şeful Direcţiei generale, bineînţeles, n-o să-şi poată asuma 
răspunderea şi, foarte liniştit, o să ne refuze. Trebuie să 
acţionăm altfel, din afară... 

Nikolai vorbea liniştit, pronunţind în felul său original 
fiecare cuvînt pînă la capăt, fără să se grăbească, fără să 
înghită silabe, fără să ridice glasul, de parc-ar fi discutat cu 
nişte prieteni la un pahar de ceai. 

Şi tot aşa cum el, urmărind ideea expusă de Polikarpov, 


nu se putuse stăpîni să nu spună de la locul său: „Nu va 

ijuta“, şi Ana, tot gîndindu-se câre ar fi cea mai simplă şi 
mai sigură cale de urmat, interveni fără să vrea: 

— Dar dacă am încerca... 

Nikolai nu-şi terminase ideea dar auzind-o pe Ana tăcu 
şi, privind-o, o încurajă printr-un semn din cap să-şi spună 
părerea, să spună ceea ce pentru amîndoi era limpede. Sim- 
jind această încredere, Ana se pierdu puţin: dar dacă 
greşeşte | ? 

— Se pare că nimeni nu se îndoieşte — începu ea, 
făcîndu-şi curaj — că proiectul nostru prezintă importanţă 
pentru multe ramuri ale industriei. Aşadar, trebuie să ne 
adresăm direct comisarului poporului. El va aprecia această 
iniţiativă. Trebuie însă să ne întîlnim cu el, să stăm de vorbă, 
să-i arătăm greutăţile pe care le întîmpinăm cu tuburile, să-i 
vorbim despre Vitkovski... 

— Asta-i soluţia | spuse Nikolai, dînd aprobator din cap 
şi se aşeză o dată cu ea. 

— Da |! Să mergem la comisarul poporului | se auziră mai 
multe voci. ,„„Muzicanţii“ de la masa directorului se priviră 
între ei. 

— Ce zici, Timofei Pavlovici, o să reuşim ? întrebă Volski, 
făcîndu-i cu ochiul directorului. El încerca un interes sportiv 
faţă de acest plan. Dar cel care stăpînea în cea mai mare 
măsură înalta artă de a cuceri fortărețele, de a ocoli basti- 
oanele şi barierele administrative ce li se ridicau în faţă 
era, desigur, Hrapov. Bun psiholog, el izbutea să le îmblin- 
zească chiar şi pe cele mai îndîrjite secretare — adevărate 
cerbere — făcîndu-le adepte ale ideii lui. Planul acestei 
campanii se contură în mintea lui la cîteva secunde după 
propunerea Anei. Se şi vedea în fotoliul mare, de piele, din 
cabinetul comisarului poporului... 

— De ce nu... — îi răspunse el zîmbind lui Volski. 

Hotărîrea fu luată. 

Delegaţia care trebuia să se prezinte la comisarul poporu- 
lui era'alcătuită din trei persoane: directorul, inginerul-şef 
şi Tungusov. 


+ + 


Prin ce căi ingenioase au reuşit ei să obţină ce voiau? 
E greu de spus. Cert este că la patru zile după consfătuirea 

tehnică au obţinut o audienţă. Chiar şi pe secretarii de la 
Comisariatul Poporului îi uimi acest succes: funcţionarii 
superiori ai departamentului respectiv abia izbuteau să intre 
la comisarul poporului, ale cărui zile de lucru erau progra- 
mate minut cu minut, pe două săptămîni înainte, şi nişte 
„muzicanți“ | !... poftim, uite ce-au reuşit! E adevărat, erau 
semne evidente că pe' comisarul poporului îl interesa pro- 
blema expusă în scrisoarea prin care motivau cererea audien- 
ţei. Dar fiecare om care cere audienţă la comisarul poporu- 
lui are de ridicat o problemă mai mult sau mai puţin inte- 
resantă. Totul e să ştii să scrii o astfel de scrisoare. Şi să 
obţii ca această scrisoare să fie citită imediat... 

La ora trei se aflau în sala de aşteptare. 

Mai mulţi oameni ieşiră din cabinet şi plecară în tăcere. 
Secretarul dispăru după uşă şi se arătă imediat: 

— Poftiţi, tovarăşi | 

Nikolai era emoţionat. Încerca o emoție deosebită, cu 
totul nouă. Nu soarta propunerii lui juca aici rolul hotări- 
tor. Era altceva — emoția contactului cu însăşi istoria. Iată | 
Acum el, Nikolai Tungusov, se va întîlni cu acest om de 
seamă, vechi revoluţionar şi talentat organizator, făuritorul 
iar acum conducătorul industriei sovietice, în mîinile căruia 
se aflau destinele multor treburi, evenimente şi oameni. Ce 
voinţă trebuie să aibă omul care și-a luat asupra sa o ase- 
menea răspundere | Doar foarte multe le rezolvă el însuşi, 
de unul singur. La el vin atiţia oameni cu „problemele“ lor 
atît de variate. Vin să ceară o soluţie, atunci cînd ei înşişi 
n-o pot găsi, discută între ei, luptă, se emit păreri diferite, 
contradictorii... Cineva nu are dreptate. Dar care dintre ei ? 
Cine s-a încumetat să susțină aici un neadevăr — personal 
sau departamental, ignorant sau egoist ? 

Nikolai îşi dădu seama că emoția lui este de fapt răspun- 
derea pentru adevărul pe care avea să-l apere în faţa comi- 
sarului poporului. Pe el nici măcar neintenţionat nu-l poţi 
înşela. Învălui într-o clipă cu mintea, de parcă s-ar fi aflat 
la o mare înălțime, proiectul său, treburile sale. Nu... totul 
este în ordine. Totul este limpede şi... cinstit. 

Încă un pas... Înainte de a intra, Nikolai văzuse cu ochii 
minţii figura monumentală a comisarului poporului, cobo- 
rîtă de pe afişele festive, de pe pancartele purtate în zilele 


de sărbătoare, chip neschimbat pe care imaginaţia sa, îl ter- 

mină de creionat: statură înaltă, trăsături aspre, | reci, ton 
sever. de mare şef... Aşa o fi arătînd. 

Intră ultimul. 

Un om în vîrstă, mai mult scund, ieşi de după biroul 
uriaş şi strînse prieteneşte mîinile oaspeţilor săi. Hrapov se 
prezentă, apoi îi prezentă şi pe însoțitorii săi. 

— Luaţi loc, prieteni. 

„Va să zică aşa arată comisarul poporului !“ se gîndi Ni- 
kolai, observînd cu cîtă atenţie pune întrebările şi-l ascultă 
pe director. Emoţia îl părăsi dintr-o dată şi se simţi uşor. În 
faţa lui se afla un gospodar simplu şi grijuliu, pentru care 
este prețios tot ce poate aduce un folos muncii lui uriaşe şi 
complicate. 

Pe scurt, Hrapov şi Volski îl puseră la curent cu eveni- 
mentele. Tungusov expuse esenţa propunerii sale. Comisarul 
poporului examină îndelung, cîntări în palmă calupurile 
mici de lemn pe care Nikolai le pusese pe birou (atît pe 
cele umede cît şi pe cele uscate), îl întrebă amănunţit despre 
principiul uscării prin curenţi de înaltă frecvenţă, despre 
construcţia generatorului... 

Apoi, privindu-l pe Tungusov, rosti simplu : 

— Ei, tovarăşi, eu consider că ideea este admirabilă. Ac- 
ționaţi | De fapt însă, ce vă împiedică ? 

Cînd i se expuse întîmplarea cu Vitkovski, cu tuburile 
profesorului Flerov, el îşi zbîrli nemulţumit mustăţile cărunte, 
dar în clipa următoare zîmbi : 

— Da, Vitkovski a avut nu de mult o chestie cu nişte 
inventatori, şi asta îl face acum să fie foarte prudent. Bine, 
am să vorbesc cu el... Daţi-mi cererea pentru tuburi. Asta-i 
tot ? 

Cînd directorul şi inginerul-şef Volski ieşiră, feţele lor 
radiau de bucurie. Urcară în maşină şi porniră spre fabrică, 
dar strălucirea de mulţumire tot nu dispăruse de pe chipul 
lor. | 

— Ăsta, da, om | spuse Hrapov, înghiontindu-l pe inginer. 
Ei, acum o să meargă treaba! 

Pe Tungusov, comisarul poporului îl rugase să mai întiîr- 
zie „cîteva minute“. Cînd rămaseră singuri, îl privi ţintă în 
ochi pe inventator. 

— Cunoşti, văd, bine problema la care lucrezi — spuse 
el. Am încredere în dumneata. Nu mă îndoiesc că aparatul 
de laborator dă într-adevăr asemenea rezultate. Dar spu- 
ne-mi, eşti pe deplin convins că va da acelaşi rezultat şi o 
mare instalaţie industrială ? Căci aici, după cîte înţeleg, aici 
nu-i vorba numai de a mări pur şi simplu gabaritul apara- 
tului ; aici dimensiunile sînt legate de o nouă însuşire. 

— Aveţi absolută dreptate — răspunse Tungusov. Dar 
eu am ţinut seama de acest lucru. Prin construcţia sa, insta- 
laţia industrială se va deosebi mult de micul meu generator. 
Cum să vă spun? Există, bineînţeles, un oarecare procent 
de risc. Curenţii de înaltă frecvenţă sînt, ca să zic aşa, foarte 
capricioşi. S-ar putea să apară anumite dificultăţi. Dar ori- 
care ar fi aceste dificultăţi, sînt convins că am să le înving 
pentru că problemele principiale, de bază, sînt pe deplin re- 
zolvate şi verificate. 

— Bine. Şi-acum, uite de ce te-am oprit — spuse comi- 
sarul poporului. În ultima vreme, unele institute de cerce- 
tări ştiinţifice au obţinut rezultate foarte frumoase în apli- 
carea undelor ultrascurte... de pildă, pentru distrugerea dău- 
nătorilor cerealelor, pentru ridicarea productivităţii culturi- 
lor agricole. Am văzut şi eu cîteva experienţe de acest fel: 
sînt de-a dreptul uluitoare. Şi nu am nici un temei să-i 
bănuiesc pe: autorii acestor experienţe de neconştiinciozitate. 
Atunci de ce, spune-mi, pînă acum nici unul dintre aceste 
procedee n-a fost acceptat definitiv şi n-a fost aplicat în eco- 
nomia noastră ? 

Nikolai simţi din nou întreaga. răspundere a momentului. 
Trebuia să-i facă cunoscut comisarului poporului această 
problemă complicată și importantă în care el crede, căreia 
i-a consacrat întreaga sa viaţă |... Da, comisarul poporului 
pusese o întrebare esenţială. La o astfel de întrebare nu ţi-e 
îngăduit să te pripeşti cu răspunsul. Trebuie să fii absolut 
obiectiv în aprecierea situaţiei. 

Dar se alese praful din obiectivitatea lui. Cu toată puterea 
indignării sale, Nikolai se năpusti asupra rutinei de care dă- 
deau dovadă unii savanţi cu autoritate, asupra închistării lor 
în limitele propriei lor „ştiinţe“, asupra lipsei de cunoştinţe 

ştiinţifice necesare de care dădeau dovadă multe dintre ca- 
drele economice, asupra fricii de răspundere şi de risc, asu- 
pra insuficientului avînt care rezulta din toate acestea. Cu 
competenţa care-l caracteriza, Nikolai descrise în cele mai 
mici amănunte cum a fost dusă de rîpă, în modul cel mai 
- ruşinos, o lucrare extrem de prețioasă a Institutului pentru 
cereale. Fusese creată” o instalaţie semiindustrială pentru 
deparazitarea cerealelor. Trebuia numai pusă la punct şi 
dată în exploatare. Cînd însă autorul proiectului s-a lovit 
de unele greutăţi neaşteptate în procesul punerii la punct a 
instalaţiei şi, neajutat îndeajuns, a depăşit termenele pe care 
de fapt el şi le fixase, a fost învinuit, cu totul neîntemeiat, 
de şarlatanie, lucrarea a fost oprită şi instalaţia demontată. 

Nikolai abordase tema lui preferată. Înflăcărat, îşi lovea 
duşmanii în dreapta şi-n stînga şi cu cît clocotea mai mult 
de indignare, cu atît mai mult îi plăceau comisarului poporu- 
lui caracterul lui deschis, sinceritatea şi temeinicia ideilor 
sale. 

„Astfel de oameni nu înşală!“ se gîndea comisarul po- 
porului ascultîndu-l atent pe tînărul inginer. 

— Fapt este — conchise Nikolai — că în ciuda tuturor 
experienţelor, noi încă nu cunoaştem pînă la capăt capaci- 
tatea energiei electrice de a emite radiaţii. De ce creşte 
recolta provenită din seminţele supuse acţiunii radiaţiilor ? 
De ce mor bacteriile într-un cîmp de înaltă frecvenţă ? Nu 
ştim încă. Dar oare aceasta înseamnă că trebuie să renunțăm 
la încercările de a folosi în mod practic acţiunea puternică 
a acestei energii P Bineînţeles că nu! Căci numai rezolvînd 
problemele practice completăm teoria, găsind verigile care 
îi lipsesc. Trebuie înfruntat riscul. Chiar dacă nu întotdeauna 
uluitoarele experienţe de laborator vor da rezultatele scon- 
tate, ar trebui să le punem în practică. Şi putem fi convinşi 
că oricum, în totalitatea lor, vor duce sigur la un progres 
tehnic. 

Noi, fizicienii... să nu uităm acest lucru... sîntem nevoiţi 
să învingem mari greutăţi. Pentru a crea, de pildă, o insta- 
laţie de deparazitare, trebuie să fii în acelaşi timp şi fizician 
şi biolog. Pentru a realiza creşterea producţiei la hectar a 
cerealelor, prin aplicarea energiei radiante, trebuie să cu- 
noşti, şi să cunoşti profund, fiziologia plantelor. Rar se în- 
tîmplă să poată fi cineva în acelaşi timp un bun fiziolog şi 

un perfect fizician. lar munca în colectiv a oamenilor care 
posedă cunoştinţe atît de diferite nu rezolvă nici ea pro- 
blema, cel puţin în cazul de față. Pentru a crea, pentru a 
inventa, toate aceste cunoştinţe diferite trebuie să se gă- 
sească într-un singur cap. 

Iată şi răspunsul la întrebarea dumneavoastră, tovarăşe 
comisar al poporului. Ştiinţa noastră despre energia radiantă 
de-abia face primii paşi. Întîmpinăm multe greutăţi şi ne 
bucurăm de prea puţină încredere şi ajutor. De altfel, într-o 
oarecare măsură îi înţeleg şi eu pe economiști. Sînt şi printre 
noi, desigur, oameni insuficient de competenţi, care se înflă- 
cărează uşor. Uneori e greu să te descurci în „mecanica 
noastră subtilă“. Şi atunci în cine să ai încredere şi în 
cine nu ? 

Comisarul poporului se sculă în picioare, privindu-l cu 
simpatie pe Tungusov. 

— Nu-i nimic, o să ne descurcăm. L.uă receptorul în mînă. 
Tovarăşul Vitkovski ? Da, da, eu sînt. Bună ziua! Uite ce 
este, stimate tovarăşe, o să vină chiar acum la dumneata ingi- 
nerul Tungusov... Da, da, el, chiar el... Te rog să-l ajuţi. 
Toate cererile lui trebuie satisfăcute. Şi pe cît posibil, mai 
repede. Alcătuiţi împreună cu el o notă de comandă şi să-mi 
trimiteţi şi mie copia. 

— lar dumneata — se adresă el din nou lui Tungusov — 
nu te jena, cere tot ce-i necesar pentru a obţine succesul. 
Comenzile vor fi executate, bani veţi primi cît veţi avea ne- 
voie. Uscătoria asta trebuie făcută, orice-ar fi. Apoi vom 
merge şi mai departe. Te rog foarte mult să mă ţii la curent. 
Iată numerele mele de telefon. Dacă întîmpini greutăţi, dacă 
ai nevoie de ajutor, telefonează-mi direct, la orice oră. * 

-— Vă mulţumesc — bolborosi Nikolai, emoţionat. Pentru 
întîia oară în viaţă era atît de mişcat de atenţia cuiva. Simţi 
o mîncărime undeva, în adîncul nasului. Vă mulţumesc pen- 
tru încredere, tovarăşe comisar al poporului ! Înşfăcă hîrtia 
pe care erau scrise numerele de telefon, strînse puternic 
mîna ce-i fusese întinsă şi plecă repede. 


+ 
+ + 


—- Profesorul Ridan — anunţă secretarul, intrînd în ca- 
binet, 

— Ridan ? Fiziologul P se miră comisarul poporului. 

— Probabil. 

— Pofteşte-l... pofteşte-l... 

Se întîlniră ca nişte cunoştinţe vechi, deşi e îndoielnic să 
se mai fi văzut vreodată. Comisarul poporului îl stima pe 
Ridan, unul dintre primii oameni de ştiinţă care, la vremea 
lor, fără să şovăie nici o clipă, s-au alăturat revoluţiei socia- 
liste. Îi cunoştea faima de mare chirurg, auzise de recentul 
lui referat întrerupt de o neaşteptată criză de surmenaj. 

— Vă miră probabil că vine la dumneavoastră un om a 
cărui specialitate este atît de departe de problemele indus- 
triei... — începu Ridan. 

— Ba de loc — răspunse rîzînd comisarul poporului. De 
ce să mă mire ? Acum toţi vin la noi şi cred că în prezent 
n" există nici un departament, nici o ramură a ştiinţei care 
să nu fie vital interesată în industria noastră, Ştiţi cine a 
fost acum la mine ? Nişte muzicanți! Amîndoi rîseră veseli. 
Cum vă simțţiţi, profesore ? Am aflat că aţi fost bolnav... 

— Aţi auzit de eşecul meu de la Casa oamenilor de şti- 
inţă ? | 

— De ce „eşec“ ? Se spune că referatul-a fost foarte inte- 
resant. 

— Se poate... Dar atunci n-am luat cuvîntul numai pentru 
a face o comunicare interesantă. Referatul meu urmărea un 
scop precis, foarte important pentru munca mea viitoare, 
scop pe care, pînă la urmă, nu l-am atins. O slăbiciune de 
moment, un şoc neînțeles, care nu se încadrează în noţiunea 
de „boală“, m-a făcut să-mi întrerup referatul. Eşec, nu 
boală, iată semnificaţia principală a acestui incident. De 
fapt, tocmai de aceea am şi venit la dumneavoastră... 

Comisarul poporului privi ţintă faţa palidă a savantului. 
Ridan nu-şi revenise încă de pe urma loviturii primite ; se 
vedea că nu-şi poate ierta eşecul întîlnirii cu fizicienii, pri- 
cinuit de acel „şoc“ inexplicabil, căruia nu-i găsise nici un 
fel de cauză în organism. Îngrijorarea se oglindi în ochii vii 
și adînci ai comisarului poporului. 

— Spuneţi-mi, cîte ore lucraţi pe zi? Sau, mai bine, cît 
vă odihniţi P întrebă el. 

Un zîmbet uşor săltă mustăţile lui Ridan. 

— Dar dumneavoastră, tovarăşe comisar al poporului ? 


întrebă la rîndul lui, în loc să-i răspundă. 

Zîmbind, comisarul poporului îşi mută privirea de la 
Ridan. Toată lumea cunoştea maniera lui de a face după ter- 
minarea lucrului plimbări neaşteptate „pentru a se odihni“ ; 
numai că neputîndu-şi permite să-şi „piardă timp“ cu aceste 
plimbări, le făcea întotdeauna la uzine şi anume la acele 
uzine care necesitau în acel moment o atenţie deosebită din 
partea Comisariatului Poporului. 

— Avem fiecare aproape cîte o jumătate de veac — con- 
tinuă Ridan. Să mă odihnesc, aţi spus? Cum vine asta? 
Numai capul ne poate sili să ne odihnim ; el îl dirijează pe 
om. Pot să dau odihnă miîinilor, stomacului şi chiar inimii. 
Noi însă, şi eu şi dumneavoastră, lucrăm cu capul. Şi cum 
o să faci capul să se odihnească dacă nu vrea... sau, mai bine 
zis, nu poate să se odihnească |? 

Aşa cum şedeau unul în fața celuilalt, amîndoi în vîrstă, 
dar voinici încă, se priviră cu atenţie cîteva secunde. 

— Aveţi dreptate — spuse în sfîrşit comisarul poporului. 
Nu-l putem sili. Nimic nu va putea sili mintea noastră să-și 
înceteze activitatea... Spuneţi-mi, cu ce vă pot ajuta? 

Ridan îi povesti pe scurt despre descoperirea sa, despre 
„conflictul cu fizica“. Nu poate rezolva o problemă fiziolo- 
gică extrem de importantă pentru că, urmărind firul, a pă- 
truns într-un domeniu care îi este inaccesibil. Are nevoie de 
ajutor. Industria numără în rîndurile ei toţi tehnicienii valo- 
roşi din ţară; îi cunoaşte, fără îndoială, pe cei mai buni 
radiotehnicieni, pe cei mai de seamă constructori-inven- 
tatori... 

— Indicaţi-mi un om căruia i-aş putea încredința elabo- 
rarea generatorului. Dacă cunoaşteţi un tehnician care mă va 
asigura că problema poate fi rezolvată şi va accepta să se 
apuce de rezolvarea ei, daţi-mi-l ? Asta-i tot ce vă rog! 

Comisarul poporului găsi că satisfacerea cererii lui nu este 
de loc un lucru complicat. Îl va recomanda reprezentantului 
unei Direcţii generale şi acesta îi va indica persoana de care 
are nevoie. 'Tovarăşul Vitkovski îi cunoaşte foarte bine pe 
radiotehnicieni. Comisarul poporului îi telefonă pe loc şi-l 
anunţă că va veni la el profesorul Ridan. 

— Fiindcă veni vorba — îl întrebă el pe Vitkovski. Ingi- 
nerul Tungusov a plecat? Nu? Foarte bine. Trimite-l chiar 
acum la mine. 

În aceeași clipă sună un alt telefon. Comisarului poporu- 
lui i se aminti că peste cîteva minute va începe şedinţa 
Consiliului Comisarilor Poporului. Nu mai putea să întârzie. 
Îi pare foarte rău că trebuie să întrerupă discuţia, dar, pe cît 
se pare, tot ceea ce a trebuit s-a făcut... 

Cînd să iasă din cabinet, apăru Tungusov. 

— Tovarăşi — spuse comisarul poporului. Faceţi cunoş- 
tinţă şi staţi de vorbă. Cred c-o să vă prindă bine la amîndoi. 

Şi plecă. 

Cei doi îşi întinseră, cu o oarecare nedumerire, mîna unul 
celuilalt şi-şi spuseră numele. Cîteva clipe stărui o tăcere 
stînjenitoare. Nu ştiau cu ce să înceapă discuţia. 

— Sînteţi... de la Direcţia generală ? îşi dădu în sfîrşit 
seama Ridan. 

Tungusov zîmbi. 

— Voiam tocmai să vă pun aceeaşi întrebare. Probabil că 
sîntem amîndoi „solicitanţi“. 

— Probabil. Despre ce trebuie să vorbim ? 

— Habar n-am. | 

— Uite ce-i — spuse Ridan, uitîndu-se la ceas. Acum e 
trei, şi eu trebuie să reuşesc să ajung la reprezentantul Direc- 
ţiei generale. Discuţia noastră se pare că nu e urgentă, iar 
aceea care mă aşteaptă nu suportă amînare. Dar dacă comi- 
sarul poporului ne-a poruncit să facem cunoştinţă şi să stăm 
de vorbă, trebuie să-l ascultăm. N-aţi putea să treceţi pe la 
mine astăzi, sau într-una din serile următoare ? 

Nikolai acceptă, notă adresa profesorului şi-şi luară rămas 
bun. După ce făcu cîţiva paşi, Ridan se opri deodată, se 
întoarse şi, chemîndu-l pe inginer, se apropie din nou de el. 

— Neapărat să veniţi | insistă el cu mai multă căldură în 
glas. Și cît mai curînd. 

— Cu plăcere — răspunse Nikolai zîmbind. 

Abia acum se spărsese gheaţa. 

Întrebîndu-l pe secretar pe unde să se ducă la Vitkovski, 
Ridan ieşi din sala de aşteptare. 

Toată clădirea Comisariatului Poporului vuia ca un stup 
gigantic înainte de apusul soarelui. Era „ora de virf“, ultima 
oră a zilei de lucru, cînd oamenii, temîndu-se să-şi lase nere- 
zolvate treburile din timpul zilei, se neliniştesc, încep să se 
grăbească şi să se enerveze. În orele acestea, prin coridoarele 
largi mişună funcţionari şi solicitanţi, oamenii se caută şi se 

găsesc unii pe alţii, cei care pleacă din Comisariat cu o ultimă 
însărcinare sînt opriți pe scară şi de sus, prin casa scării, 
primesc indicaţii uitate. Telefoanele sună. Fetele de la cen- 
trală încetează orice discuţie între ele, iar jos, la intrări, 
încep să duduie motoarele maşinilor care se trezesc. 

Discuţia cu Vitkovski se dovedi pe neaşteptate mult mai 
complicată şi mai lungă decît discuţia cu comisarul poporului. 

— Aveţi nevoie de un constructor cu o înaltă calificare ? 
O, noi avem orice specialişti! Direcţia generală s-a îngrijit 
ca să selecţioneze şi să ţină în evidenţă oamenii. Vă daţi 
seama ce lucrări de mare răspundere trebuie să execute in- 
dustria electrotehnică | Dar trebuie să ştiu ce probleme vreţi 
să rezolvaţi. Un generator de înaltă frecvenţă ? Ei, pentru 
generatoare avem o întreagă armată | Dar ce fel de genera: 
tor şi pentru ce scop ?P Probabil că e nevoie de o construcţie 
specială. Unul medical ? 

Ridan privea faţa palidă şi puhavă a guralivului interlo- 
cutor. Reprezentantul Direcţiei generale părea viu interesat 
de această discuţie, dar profesorul, fără să-şi dea prea bine 
seama de ce, se codea să-i destăinuie amănuntele planuri- 
lor sale. 

Multă vreme — deși ziua de lucru se terminase şi Ridan, 
plictisit, insista să amîne rezolvarea problemei — Vitkovski 
cotrobăi prin nişte liste, căutînd pe parcurs să „precizeze 
profilul“ specialistului de care avea nevoie savantul... 

— lată cine vi s-ar potrivi | exclamă el în sfîrşit. Wikling ! 
Este cel mai bun dintre tinerii constructori de la Simens. Un 
inventator. Şi-i antifascist. Acum trei ani a emigrat la noi şi... 
între noi fie vorba... n-a venit cu mîna goală. Este un om de 
nădejde şi indiscutabil talentat. Din păcate, este ocupat 
acum. Execută o sarcină dată de guvern. Fără o aprobare 
de sus, n-are dreptul... 

— Atunci să aşteptăm pînă va fi liber — spuse Ridan, 
ridicîndu-se hotărât. , 

— Bine. Să vorbesc cu comisarul poporului şi am să-l tri- 
mit pe Wikling la dumneavoastră. 

— Mulţumesc — mormăi Ridan şi, luîndu-şi rămas bun, 
ieşi grăbit. 

La drept vorbind, ar fi avut motiv să fie mulţumit. Doar 
lucrurile s-au aranjat cît se poate de bine. Un constructor 
de la o firmă celebră, un inventator şi chiar unul care lu- | 

crează în domeniul curenților de înaltă frecvenţă — ăsta-i 
un mare succes | 

Cu toate acestea, în urma acestei întrevederi, Ridan ră- 
mase cu o impresie tare neplăcută. Vitkovski îl forţase... da, 
da, îl forțase să povestească mai mult decît necesita o discu- 
ţie de lucru cu un om cu totul necunoscut şi pe deasupra 
nu prea plăcut. E adevărat, el n-are nici un fel de secrete, 
dar... de ce'să-l tragă de limbă? De ce să-i mai spună o 
dată acestui om tot ce i-a explicat comisarului poporului ? 


A 

Evenimentele din ultimele zile tulburaseră acea stare de 
trainic echilibru lăuntric proprie profesorului Ridan. Totul 
începuse cu acel „şoc“ blestemat. Ce putea să fie asta ? De 
sute de ori savantul căută să-şi amintească cele mai mici 
amănunte ale neobişnuitei întîmplări, străduindu-se să gă- 
sească în ele un fir care să-l ajute să explice lucrurile. Îşi 
amintea foarte bine sentimentul de profundă disperare care 
îl cuprinsese pe neaşteptate în acel moment. Să fi fost oare 
vreun motiv ascuns în şirul gîndurilor lui, în înlănţuirea 
logică a teoriei pe care o susţinea ? Nu, nici unul! N-a avut 
nici un fel de îndoieli în justeţea concepţiei lui, nici atunci, 
nici mai înainte, iar acum, nici atîta nu se îndoieşte. Să fi 
fost vreo defecţiune de ordin fiziologic cauza acelui „gol“ 
în psihicul lui ? Înlătură cu nemulţumire şi această presu- 
punere : ştia, simţea că nu are astfel de motive. 

Nu, aici era altceva. O forţă străină se năpustise pe neaş- 
teptate din afară, pusese stăpînire pentru o clipă pe voinţa 
lui, îi supusese gîndirea influenţei ei duşmănoase. Dar ştiinţa 
nu cunoaşte încă o astfel de forţă... 

Ridan se pierdea în presupuneri. Și pe deasupra atîtea 
alte evenimente : această discuţie forţată cu antipaticul di- 
rector Vitkovski, apariţia pe scenă a unui om cu totul necu- 
noscut, pe care i-l recomandase comisarul poporului, vizita 
apropiată a fizicianului străin care trebuia să hotărască soarta 
descoperirii sale. Oameni noi intrau în orbita vieţii lui Ridan. 
Toate acestea îl nelinişteau pe savant. 

Evenimentele îşi urmau însă cursul. A treia zi după între: 
vederile de la Comisariatul Poporului, pe cînd puţin nume- 

roasa familie a profesorului şedea la masă şi-şi lua ceaiul 
de seară, în vestibul se auzi soneria. 

Fetele săriră amîndouă în picioare. De data asta însă, Ana 
n-o lăsă pe Nataşa, care era mult mai vioaie ca ea, să i-o 
ia înainte. Ştia că tatăl ei aşteaptă vizita unor oameni noi, 
necunoscuţi, şi cum simţise starea de nelinişte a tatălui său, 
voia să fie la curent cu aceste întrevederi pentru ca, în mă- 
sura posibilităţilor, să preîntîmpine noi emoţii, de care-l 
ferea acum cu atîta grijă pe Ridan. 

leşi şi deschise uşa de la intrare. 

— 'Tovarăşul Tungusov ?! exclamă ea. 

— Vedeţi... — Nikolai se fistici. Nu se aştepta să o gă- 
sească aici. Atunci... n-am întrebat cum vă cheamă... 

O recunoscuse din prima clipă pe această admirabilă fată, 
cum i-a spus directorul fabricii în timpul consfătuirii. 

— Poftiţi, intraţi! Îmi pare bine! 

— De fapt, am venit. la profesorul Ridan... Nu... nu 
cumva... sînteţi fata lui ? făcu el ochii mari, amintindu-și că 
atunci directorul a spus : „E fiica profesorului...“ 

— Da, sigur, sînt fiica lui — şi-i întinse mîna. Ana mă 
cheamă. Vine imediat şi profesorul... Cu dumneavoastră i-a 
făcut cunoştinţă comisarul poporului ? ! Ce întîmplare ! Pof- 
tiți ! Poftiţi pe aici... 

Îl luă de mînă şi-l trase după ea în sufragerie ca pe un 
copil mare. 

— Tată, acesta este Tungusov! Acela care la noi, la fa- 
brică, o să construiască celebra lui uscătorie | 

— Admirabil ! o susţinu Ridan. Avem deci cu ce începe 
discuţia | 

La început, atitudinea cu totul degajată a Anei îl făcu pe 
Nikolai să se fîsticească, apoi însă creă repede o atmosferă 
caldă, plăcută. Nikolai se simţea între prieteni. Văzîndu-l pe 
inginer, Ridan, care îl cunoştea pe Tungusov din cele ce-i 
povestise fiica sa, uită de frămîntările sale. O asemenea cu- 
noştință prezenta pentru el un interes deosebit. 

Începură să discute, bineînţeles, despre uscătorie. Încet, 
după cum îi era obiceiul, şi alegînd cuvintele, Nikolai îi po- 
vesti cum s-au aranjat lucrurile după ce, ţinînd seama de 
sfatul Anei, s-au adresat direct comisarului poporului. Da, 
ei trebuie să-i mulţumească uzina dacă totul se va termina 
cu bine. Comanda pentru tuburi a şi fost dată. Vitkovski, 

odată scăpat de responsabilitate, parcă-i altul: neobişnuit 
de prevenitor şi activ. Aşa se comportă întotdeauna oamenii 
lipsiţi de curajul răspunderii. 

Ca discuţia să fie cît mai interesantă pentru tatăl ei, Ana 
îl rugă pe Tungusov să explice în ce constă invenţia lui. 

Nikolai începu să explice cu plăcere. Auzind termeni cu- 
noscuţi, pe care îi întîlnise adeseori îri cărţile de electroteh- 
nică, Ridan asculta atent. lată un bun prilej de a se fami- 
liariza cu toate aceste noţiuni care nu-i erau încă prea lim- 
pezi | Exagerînd întrucîtva lipsa sa de informare, Ridan se 
grăbi să-l prevină pe interlocutorul său că este cu totul pro- 
fan în problemele de electrotehnică. Tungusov se miră: 

— Ei, cum asta! Şi eu care credeam că lucraţi în acest 
domeniu | ' 

— Nu, domeniul meu de activitate este organismul viu, 
fiziologia. Mai precis, sistemul nervos. Creierul. 

Nikolai zîmbi trist. 

— Eu tocmai în aceste probleme sînt cu totul profan... 
Din păcate, am şi avut prilejul să regret acest lucru... Atunci 
ce semnificație are propunerea comisarului poporului ? Cu 
ce ne putem ajuta unul pe altul.? 

Această frază, pronunţată în treacăt, nu-i scăpă Anei. 

— Spuneţi-mi ...cum adică aţi avut prilejul să regretaţi ? 

— Vedeţi, am studiat acţiunea undelor ultrascurte asupra 
diferitelor obiecte... şi asupra organismelor vii. Atunci am 
avut nevoie de unele cunoştinţe din fiziologie. 

Ridan îşi mîngiie barbişonul. 

— Cu frecvenţe mai înalte aţi lucrat vreodată ? întrebă 
el, aşteptînd răspunsul aşa cum aşteaptă un spectator din 
sală împuşcătura de pe scenă. 

— Vă referiţi la razele Rontgen ? încercă Nikolai să ghi- 
cească, alegînd cea mai populară formă a energiei radiante 
folosită în medicină. 

— Nu. 

— La cuarţ? 

— Da, pe aproape... 

Ridan se codea încă să-i mărturisească interlocutorului său 
„coordonatele precise“ ale domeniului explorat, pentru el o 
adevărată „ţară a făgăduinţei“. Dar acest „aproape“, fusese 
suficient ca să-i atragă atenţia lui Nikolai. Tocmai pe-aici, 

pe aproape, în spectrul energiei radiante, se găsea „micul 


spaţiu virgin“ pe care îl descoperise el şi pe care încercase 
cu ajutorul odraslei sale „G.M.“ — să-l şteargă, ca pe o 
pată albă, de pe harta undelor electromagnetice. 

— Am lucrat şi cu frecvenţe foarte înalte ! Am consacrat 
acestei probleme toate cunoştinţele mele, toată experienţa 
mea... Frecvenţele înalte ascund taine nedescoperite încă de 
om. Am construit un generator pentru astfel de unde... 

— Cum ?|l Un generator? | strigă Ridan peste măsură 
de emoţionat. Și aţi obţinut aceste radiaţii ? 

— Am obţinut ceva... Dar nu chiar radiaţiile de care am 
nevoie. Deocamdată am suferit un eşec. Dar nu mă dau 
bătut. La drept vorbind, acesta este de-abia începutul. Prin- 
cipalul s-a făcut: am găsit principiul de funcţionare... ră- 
mîne să descopăr greşeala de construcţie... 

— Ascultă, Nikolai Arsentievici... Sculîndu-se în picioare, 
Ridan se aplecase deasupra mesei ca un mare: semn de în- 
trebare. Dar asta-i minunat | Dacă rezolvi această problemă, 
rezolvi implicit şi problema mea, marea problemă a puterii 
de control asupra organismului şi de stimulare a lui. Acum 
înțeleg... I-ai vorbit comisarului poporului despre jucrarea 
dumitale ? 

— În treacăt, în timpul discuţiei. 

— Uluitor | Ce perspicacitate! Acum, să-ţi vorbesc des- 
pre lucrarea mea şi mai ales să-ţi spun cum am nimerit în 
impasul din care dumneata, Nikolai Arsentievici, trebuie să 
mă scoţi. 

Ana era fericită că tatăl ei îşi recăpătase încrederea în 
sine. Radia văzînd cu cît interes urmărea el ideea lui Tun- 
gusov şi cum, cu fiecare clipă, aceşti doi oameni se apropiau 
tot mai mult unul de altul.. 

Bărbaţii trecură în cabinet. Aici, pe biroul uriaş al lui 
Ridan apărură diagramele lui, benzile lungi ale cerebrogra- 
melor — rezultate ale experienţelor şi observaţiilor — care 
ilustrau sfera electrică a vieţii organismului viu. Mii de idei 
noi se roteau ca un virtej în capul lui Nikolai. Îşi amintea 
cu o oarecare stînjeneală de primitivele lui experienţe „fizio- 
logice“. 

Dar iată-l pe Ridan luîrid o legătură de chei şi ducîndu-l 
pe oaspetele său în laboratoare, pentru a-i arăta aparatura. 

Pentru întîia oară în viaţa lui, Nikolai intra în atelierul 

' unui fiziolog. Se așteptase să vadă aici nişte aparate compli- 

cate pe care nu le cunoştea, cu ajutorul cărora savantul în- 
registra procesele profunde, abia perceptibile, ale vieţii. Dar 
aproape toate aceste amplificatoare, toate aceste oscilografe 
catodice, galvanometre şi alte aparate electrice, erau cunoş- 
tinţe vechi ale inginerului. El pătrundea cu privirea în inte- 
riorul lor şi ghicea fără greş destinaţia acestor cutiuţe ele- 
gante, scînteind de nichel şi de ebonită lustruită. Nikolai 
era uimit. 

— Mărturisesc că mă aşteptam să văd o aparatură mult 
mai originală. Oare fiziologia nu dispune de aparate proprii ? 
Doar are problemele ei specifice, şi cred că şi tehnica trebuie 
să fie deosebită. Eu văd aici numai aparate care se folosesc 
-pretutindeni în industrie. 

Ridan îşi desfăcu mîinile. 

— S-ar putea să ai dreptate. Eu nu cunosc alte domenii, 
aşa că nu ştii... vezi ? lată că iese şi mai mult la iveală izo- 
larea care există între noi şi tehnică. Constructorii talentaţi 
nu vor să lucreze în institutele noastre. Fiziologia le este 
străină, n-o cunosc, nici n-o apreciază probabil. Iar printre 
noi nu există fizicieni și tehnicieni. Biologia este ruptă mai 
mult decît celelalte ştiinţe de fizică şi tehnică, şi asta con- 
stituie o adevărată tragedie, Nikolai Arsentievici | Am putea 
să înaintăm mult mai repede dacă am reuşi să unim în mod 
organic aceste două sfere diferite de cunoştinţe. Să creăm o 
biotehnică a noastră, bineînţeles nu aceea de care dispunem 
acum, conformistă şi meşteşugărească, ci o biotehnică pro- 
prie, de sine stătătoare, care să dezvolte pe plan biologic 
realizările moderne ale fizicii și chimiei. Deocamdată luăm 
din tehnica „gata făcută“ ceea ce, mai mult sau mai puţin 
întîmplător, se dovedeşte a fi folositor pentru noi. Aduce- 
ţi-vă aminte ce rol uriaş au jucat în dezvoltarea ştiinţei bio- 
logice microscopul, razele Rântgen... Şi doar, la drept vor- 
bind, ele ne-au „picat din cer“. Cînd au fost descoperite de 
fizicieni, nimeni nu s-a gîndit că vor revoluţiona tocmai bio- 
logia. Le-am luat de-a gata. Noi, biologii, n-am realizat nimic 
de seamă în tehnica cercetărilor şi nici nu putem realiza, 
pentru că nu cunoaştem bine fizica. De aceea sîntem nevoiţi 
să adaptăm tehnica altora la nevoile noastre şi să ne des- 
curcăm cu ajutorul „ingeniozităţii“ şi „eleganţei“ experien- 
țelor noastre. Este o muncă de Sisif, Nikolai Arsentievici ! 
Puţini sînt cei care ştiu cît ne chinuim. Dar nu-i nimic. Și 

aşa, ocolind fizica, noi mergem înainte, ca de pildă în cazul 
radiaţiilor mitogenetice. Ştii, desigur, că aceste radiaţii înso- 
ţesc multe procese biologice şi reacţii chimice. Le-am desco- 
perit noi, fiziologii | Dar cum ? | Folosind o rădăcină de ceapă 
ca generator, şi o altă rădăcină de ceapă ca detector al aces- 
tor radiaţii... Grozavă tehnică | Nu? Ridan rîse cu bună- 
voinţă. lar pe urmă am început să le studiem. Le-am şi su- 
pus analizei spectrale (pentru asta a fost nevoie de o în- 
treagă epopee de abilitate şi ingeniozitate |) şi le-am găsit 
locul în gama undelor electromagnetice... Da, mergem înainte, 
cu toate că tehnica noastră este rudimentară. Şi, pe cît se 
pare, uneori chiar o luăm înaintea fizicii. Atunci începe altă 
tragedie : sîntem nevoiţi să aşteptăm pînă cînd ne ajunge 
fizica din urmă, ca să putem folosi realizările ei şi să mer- 
gem astfel mai departe... 

Ridan se apropia de tema care îl preocupa. 

Pe căi necunoscute de nimeni, oamenii se cunosc unii pe 
alţii, uneori dintr-o -dată, de la prima întîlnire, de la prima 
discuţie. Un cuvînt rostit, un gest, un zîmbet, o privire... 
Omul nici nu sesizează toate aceste amănunte, dar -undeva, 
în adîncul conştiinţei, în străfundurile întunecate ale creie: 
rului, s-au şi strecurat semnale, impresii imperceptibile, pe 
care un mecanism nevăzut le-a sortat, le-a cîntărit şi le-a 
evaluat. Şi chiar a tras concluzia : „acceptat“ sau „respins“. 

Aşa iau naştere relaţiile. Aşa se naşte antipatia sau prie- 
tenia. 

Aşa se naşte dragostea. 

lar tot ce urmează serveşte numai pentru a manifesta, 
pentru a realiza această atitudine apriorică. Sau pentru a o 
înăbuşi. 

Ridan, la drept vorbind, discuta pentru prima oară cu Tun- 
gusov. Întrevederea lor de la Comisariatul Poporului nu 
putea fi pusă la socoteală. Dar şi atunci, fără să-şi dea seama 
de ce, după ce şi-a luat rămas bun de la inginer, s-a întors 
şi i-a spus: „„Neapărat să veniţi |“ 

lar acum îşi stăpînea cu greu dorinţa de a-i povesti şi de 
a-i arăta inginerului tot, de a oferi percepţiei lui cuceritoare 
cele mai valoroase roade ale căutărilor sale... 

Tungusov vorbea puţin. Dar, după felul atent în care exa- 
mina aparatele, animalele de experienţă, tot ceea ce-i arăta 
profesorul, după felul cum sesiza esenţa celor ce vedea şi 

auzea, Ridan ghicea în el nu un simplu vizitator, care din 
politeţe se interesează de ceea ce i se arată. Era o atenţie 
activă, atenţia omului care absoarbe cu nesaţ cunoştinţe noi 
şi care înţelege sensul şi importanţa acestor cunoştinţe. Tun- 
gusov - pătrundea în miezul lucrurilor, ştia să aprecieze, şi 
atunci cînd se simţea competent, dădea sfaturi care lărgeau 
posibilităţile cercetării. 

De cîtă vreme aştepta Ridan să întîlnească un astfel de 
om | Toţi tehnicienii care veneau în Institutul lui ca să 
instaleze un aparat nou şi să-l înveţe pe profesor şi pe cola- 
boratorii acestuia să-l mînuiască — şi care explicau cu indul- 
genţă construcţia aparatului, folosind termeni neînţeleşi ca 
să scape cît mai repede de întrebări — ce valorau aceşti 
oameni în comparaţie cu noua lui cunoştinţă?! 

Şi antrenîndu-se, Ridan îi povesti lui Tungusov cum au 
luat naştere presupunerile lui referitoare la existenţa unor 
forţe necunoscute ştiinţei, forţe care acţionează în organismul 
viu, cum căutînd aceste forţe a găsit o bază nouă — elec- 
trică — a vieţii organismului şi cum, în sfîrşit, a descoperit 
procedeul de a o stăpîni. 

O lume necunoscută, tulbure, dar care îl atrăgea şi punea 
stăpînire pe el, se deschidea în fața lui Nikolai. Ca vrăjit, 
el asculta tăcut cele ce-i spunea profesorul şi în mintea lui 
iscoditoare luau naștere generalizări inedite ; fizica corpu- 
rilor moarte, cu care el a avut de-a face pînă acum, prindea 
viață, căpăta un sens nou. 

— Ştim încă foarte puţin despre rolul pe care-l joacă elec- 
tricitatea în viaţa organismului — spunea Ridan. Dar sînt 
convins că tocmai electricitatea constituie baza principală 
a tuturor proceselor biologice. Ea este aceea care dirijează 
dezvoltarea şi funcţionarea fiecărui organism viu probabil 
şi a fiecărei plante. Priveşte, fie chiar şi procesul diviziunii 
celulare... 

Tocmai intrau în laboratorul citologic — o cameră mare, 
admirabil utilată cu cele mai moderne aparate ale microsco- 
piei şi ale microfotografiei, cu termostate electrice, cu aparate 
pentru colorarea preparatelor, cu aparate microtomice pen- 
tru realizarea celor mai fine secţiuni. 

Aici se studiau celulele — moleculele ţesuturilor din care 
este alcătuit organismul. În fiecare zi, citologii veneau aici 
şi se aşezau la măsuţele lor de lucru, care semănau mai cu- 

rînd cu nişte dispozitive complicate de mecanică de precizie. 
Microscoape perfecţionate permiteau să se cerceteze nu nu- 
mai materia moartă, dar şi procesele vii din ţesuturi, pe or- 
gane de animale operate. Printt-o apăsare pe buton, în orice 
moment se punea în funcţiune mecanismul unui aparat de 
filmat şi de fotografiat, care privea prin celălalt ocular al 
aceluiaşi microscop, şi procesul se înregistra pe peliculă. Sec- 
ţiunile preparatelor moarte se ţineau un timp în coloranţi 
chimici complicaţi şi atunci corpuri ciudate ca formă, cu 
totul transparente şi de aceea invizibile la orice microscop, 
căpătau culoare şi contururi, deveneau vizibile. 

Ridan scoase dintr-un sertar al biroului un vraf de foto- 
grafii şi le aranjă în rînduri pe masă. 

— Ştii ce sînt aceste microfotografii mărite ? Momentele 
principale ale diviziunii celulelor. Ştii desigur că există ce- 
lule care se înmulţesc prin aşa-numita „diviziune simplă“, 
Ei bine, e de ajuns să te uiţi la aceste fotografii ca să te 
convingi că această diviziune e departe de a fi simplă. Ba 
dimpotrivă, e un proces extrem de complicat, al cărui me- 
canism nu-l cunoaştem încă. 

Pentru întîia oară în faţa lui Nikolai se desfăşurau tablou- 
rile acestui act minunat, tainic. lată celula înainte de di- 
viziune. Un săculeţ ovoidal, parcă şifonat, plin de un lichid 
tulbure. În acest lichid pluteşte o altă băşicuţă, cum pluteşte 
gălbenuşul în ou — nucleul. El conţine nişte fire mototolite, 
care plutesc într-un lichid transparent. Totul e liniştit. 

Dar iată că în celulă se stîmeşte o mişcare. Ciudată este 
evoluţia acestor fire din nucleu; deodată capetele lor se 
unesc unul de altul, formînd un singur ghem de fire, şi din 
nou firele se rup în segmente, de data aceasta mai mari. 
Apoi fiecare segment se despică de-a lungul lui. În felul 
acesta segmentele perechi plutesc mai departe, iar învelișul 
segmentului primar se topeşte şi dispare. 

Ridan -se uită în ochii lui Tungusov şi văzu cu cît nesaţ 
urmăreşte el aceste mişcări, străduindu-se parcă să vadă un- 
deva, dincolo de aceste fire, în opalescenţa protoplasmei, 
sensul ascuns al acestui proces. 

— Uite aici... începe principalul — spuse profesorul, pu- 
nînd degetele arătătoare ale miinilor pe capetele opuse ale 
corpului celular. Priveşte... Vezi centrii aceştia P Aici, de 
fapt nu există nimic. Se poate vedea numai o mică îngro- 

șare tulbure, ca un ghemotoc. Și uite mai departe. Ghemo- 
tocul începe să se dispună radial, pornind de la aceşti doi 
centri. Sînt polii. Celula se polarizează. Razele se întîlnesc, 
se unesc parcă, se atrag una pe alta... | 

— Sînt liniile de forţă ale unui cîmp electric — rosti încet 
Nikolai. | 

— Exact | Priveşte mai departe ! Polii atrag aceste ghemo- 
toace de fire fiecare spre el. Segmenţii de nucleu, sub influ- 
enţa acestei atracţii, se dispun la mijlocul spaţiului între cei 
doi poli, cum s-ar spune, pe ecuator, şi de îndată ce se în- 
tîmplă acest lucru perechile se despart, două grupe egale de 
fire se îndreaptă spre cei doi poli, se transformă în nuclee 
noi, iar toată celula se rupe în două pe linia ecuatorului. 
Polii, după ce şi-au îndeplinit misiunea, dispar. Dintr-o ce- 
lulă s-au făcut două. Ei, ce zici, Nikolai Arsentievici, oare 
nu seamănă aceasta cu un proces electric ? 

Tungusov îşi ridică privirea mirată spre profesor. 

— Dar mai încape îndoială P Există date care ar putea 
infirma o asemenea ipoteză ? întrebă el. 

Ridan era tulburat. | 

— Nu există nici un fel de date. Oricum însă eu nu mă în- 
doiesc. Dar ce ştiu ? Numai atîta, că aici acţionează forţe 
electrice. Cum acţionează însă ele, de unde vin? Asta, cu 
cunoştinţele mele reduse în fizică, nu pot să lămuresc. Nu 
pot nici măcar să înţeleg cum se petrece această atracţie şi 
respingere a particulelor, polarizarea. 

— Spuneţi-mi, Konstantin Aleksandrovici, în intervalul 
dintre două diviziuni se petrece ceva în celulă ? 

— Se presupune că nu se petrece nimic. La început ce- 
lula creşte puţin, se măreşte pînă la dimensiunea normală, 
apoi „se linişteşte“. Dar de ce te interesează această peri- 
oadă'? 

— Vedeţi, ceea ce mi-aţi arătat este probabil rezultatul 
unui proces care duce la apariţia în interiorul -celulei a 
două sarcini electrice de acelaşi fel. Restul e mai mult sau 
mai puţin limpede:: Sarcinile de acelaşi fel se resping una 
pe alta şi de aceea segmenţii de nucleu se dispun la cape- 
tele opuse ale spaţiului celular. În nucleul aflat între ele ia 
naştere, în urma inducției, o sarcină de semn opus. Şi de în- 
dată ce se petrece acest lucru, între poli și nucleu încep a 
acţiona. forțe de atracţie reciprocă, deoarece sarcinile de 


268 


sens contrar caută întotdeauna să se unească. Polii sînt cei 
care rup nucleul în două jumătăţi. Asta este, bineînţeles, 
schema generală a procesului. Nu mă îndoiesc că în ea mai 
sînt multe necunoscute. În primul rînd însă mi se pare că ar 
trebui stabilit cum au luat naştere sarcinile electrice. Trebuie 
să existe aici o forţă care le provoacă. 

Ridan adună fotografiile. e 

— Vezi, la dumneata a şi început să se contureze drumul 
cercetărilor — spuse el cu o nuanţă de invidie în glas. Aşa- 
dar, încă din celulă începe viaţa electrică. Probabil că poten- 
ţialurile ei sînt aici infime. Dar cantitatea însumată în întreg 
organismul este nesfîrşit de mare. Nu există un organ în care 
eu, cu ajutorul unui amplificator, să nu fi găsit pulsaţii elec- 
trice care pot fi destul de uşor măsurate cu galvanometrul ; 
ba în unele cazuri organismul dă dovadă de o capacitate ex- 
cepțională de a mobiliza rezerve mari de energie electrică. 
Peştele-torpilă, de pildă, poate să. producă sarcini electrice 
care omoară chiar şi animalele mari la distanţă de cîţiva 
metri. În astfel de cazuri, sistemul electric al animalului se 
manifestă şi, probabil, se dezvoltă ca o armă specifică de 
luptă pentru existenţă. lar această armă animalul o dirijează 
cu ajutorul unor organe în funcţie de excitaţiile exterioare : 
apariţia vînatului, pericolul de a fi atacat. 

Aceeaşi particularitate o are şi ţiparul electric. 

Sînt doar exemplele cele mai vii de manifestare a activi- 
tăţii electrice a animalului. 

Studiind sistemul nervos, m-am convins că tocmai prin el 
se scurge energia electrică. Prin intermediul nervilor, energia 
electrică produsă în creier străbate tot organismul, pune în 


funcţiune fiecare muşchi, fiecare organ. 

Fluxurile acestei energii sînt nesfârşit de variate în ce pri- 
veşte frecvenţa : fiecare muşchi este pus în mişcare numai 
de un anumit grup de unde trimise de creier. Fiecare nerv 
este capabil să producă numai o anumită gamă de frecvenţe 
şi fiecare dintre ele determină gradul de contractare 'a muş- 
chiului, gradul oricărei reacţii. 

Ridan îi expuse lui Nikolai teoria sa, îi povesti despre ce- 
lebra experienţă cu iepurii. 

— Dacă impulsurile care se nasc în creier nu sînt altceva 
decît oscilaţii de înaltă frecvenţă, asemănătoare undelor radio 
— adăugă el — asta înseamnă că, prin crearea unui genera: 

tor artificial de astfel de unde noi vom putea, în sfîrşit, pen- 
tru întîia oară să stăpînim toate funcţiile organismului, să le 
dirijăm... 

— Pe baza rezonanțţei ? 

— Bineînţeles. Diapazonul începe să vibreze atunci cînd 
ajunge pînă la el o anumită undă sonoră. În creier se află 
miliarde de „diapazoane“ electrice. Îndreptînd asupra creie- 
rului fascicolul de radiaţii electromagnetice a generatorului 
nostru vom putea, schimbînd acordul, să excităm oricare 
din aceste „diapazoane“, adică să punem în acţiune orice 
funcţie în organism. 

— Mda. Aveţi dreptate — articulă rar Nikolai, străduin- 
du-se să pună în concordanţă cu ideile cunoscute din radio- 
tehnică, acest cerc de fenomene nou pentru el. Aşadar, reiese 
că fizica creierului constă mai cu seamă în recepţia şi în 
excitarea prin intermediul undelor electromagnetice de dife- 
rite frecvenţe. Nu cunosc de loc microstructura creierului şi 
în general a aparatului nervos. Dar, judecînd după ceea ce 
spuneţi, fenomenele de rezonanță electrică se află probabil 
la baza activităţii lui. Şi în acest caz, în aparatul nervos tre- 
buie să existe neapărat anumite organe de acord, foarte mo- 
bile, care să îndeplinească rolul diapazoanelor. Dacă le-am 
găsi| Ar fi extrem de important şi pentru fizică: poate 
că am descoperi aici vreun principiu nou al rezonanţei de 
înaltă frecvenţă, în afară de principiul „circuitului oscilant“, 
singurul pe care-l cunoaştem şi pe care se bazează toată ra- 
diotehnica noastră. În orice caz, pentru crearea generatorului 
de „unde cerebrale“ despre care vorbiţi, acest lucru ar fi 
absolut necesar. Trebuie să ştim în ce mod transmite creierul 
prin nerv frecvenţa respectivă, ca să pună în acţiune un anu- 
mit organ. 

Amindoi erau mişcaţi. Nikolai pătrundea cu emoție în 
domeniul pe care îl deschidea Ridan în faţa lui, aşteptînd să 
vadă forme noi ale fenomenelor pe care le cunoştea dinainte. 
Ridan simţea că Tungusov poate să grăbească înfăptuirea 
ideii lui şi de aceea ar fi fost în stare să-i explice şi să-i arate 
la nesfîrşit, 

— Organe de acord... — repetă el. Or fi. Dar cum să le 
găseşti ? Uite aici cîteva fotografii microstructurale ale cre- 
ierului. Uite şi altele... Pot să-ţi arăt un număr nesfîrşit de 
astfel de fotografii. Iată celulele creierului... Iată fibrele... 

Care-ar putea fi aici organul de acord ? Dacă nu cunoaștem 
principiul după care se realizează acordul, atunci fiecare 
celulă, fiecare fibrilă poate fi acest organ. 

— Mda — îngînă inginerul, examinînd fotografiile sec- 
ţiunilor fine ale creierului. Aici e foarte greu să găseşti ceva. 
Înseamnă că problema trebuie abordată altfel. Spuneţi-mi, 
Konstantin Aleksandrovici, oare toate organele animalului 
sînt legate direct de creier ? Nu există cumva organe puse 
în mişcare prin impulsuri din creier, fără să fie totuşi legate 
de creier printr-o cale nervoasă neîntreruptă ? 

— Vezi... cînd spunem că toate organele, fără excepţie, 
sînt legate de creier prin nervi, nu facem decit să constatăm 
că o anumită undă de excitare din creier pune în funcţiune 
întotdeauna un anumit organ. Prin urmare, legătura este 
indiscutabilă. Dar asta nu înseamnă de loc că unda merge 
pe o cale neîntreruptă. Dimpotrivă, orice traseu nervos, prin 
însăşi structura lui, prezintă întreruperi, ceea ce a determi- 
nat la timpul său o întreagă epopee de cercetări şi de dis: 
pute în rîndul fiziologilor pe tema : cum sare excitaţia peste 
aceste întreruperi ale căilor nervoase. Dar cînd m-am convins 
de natura electromagnetică a curentului nervos, şi chiar am 
captat o undă de-a lui la o oarecare distanţă de creier, am 
înţeles că nu există nimic surprinzător în aceste „salturi... 

— Daţi-mi voie! Nu vă supăraţi! se învioră Tungusov. 
De ce întreruperi vorbiţi ? Întreruperi în nervi ? 

— Da, în nervi. Fiecare nerv este de fapt un lănţişor 
alcătuit dintr-un şir de celule nervoase aşezate una după 
alta, așa-numiții neuroni. Fiecare neuron este format dintr-un 
nucleu care are un alt nucleu mic în interiorul lui. De la 
acest nucleu mic pornesc diferite prelungiri ca nişte fibre 
șerpuitoare, cu numeroase ramificații. Dar dintre ramificații, 
una este întotdeauna mai lungă decît celelalte. Prin struc- 
tura ei, aceâstă fibră nervoasă este aidoma unui conductor 
bine izolat ; ba mai curînd seamănă cu un cablu îmbrăcat 
în cîteva învelișuri izolatoare. Nervul este alcătuit din aceşti 
neuroni, dar niciodată doi neuroni învecinaţi nu se unesc 
între ei. Fibrilele foarte subțiri care pleacă de la un neuron 
se dispun în jurul nucleului celuilalt neuron, la o distanță 
oarecare, destul de mică, fără să se atingă de suprafaţa lui. 
Este aşa-numitul sinaps. La nivelul sinapsului „unda excita- 
ției“ sare de pe un neuron pe altul... 

— Sînt şi în creier neuroni ? întrebă Tungusov. 

— Da. Pretutindeni unde există ţesut nervos. 

— Atunci aici, la locul de apropiere al neuronilor trebuie 
căutate organele de acord | 

— De ce? se miră Ridan. | 

— N-aţi spus că fiecare nerv poate să conducă numai o 
anumită gamă de frecvenţe P Prin urmare el trebuie să fie 
acordat în rezonanţă cu unda care vine din creier. Şi cum 
altfel ar putea „să sară“ unda pe un alt neuron, dacă n-ar 
exista un dispozitiv pentru acordarea în rezonanţă a neuro- 
nului următor ? Acelaşi lucru care se, petrece într-un aparat 
de rdliorecepţie : unda vine din antenă, dar ea nu pune în 
funcţiune difuzorul pînă n-ai acordat aparatul în rezonanţă 
cu această undă. Și în aparat se produce acelaşi „sinaps“, o 
întrerupere în drumul undelor de la antenă la pămînt. Nu- 
mai că acolo acordul îl face omul, îmiîrtind armăturile con- 
densatorului, pe cînd neuronul posedă probabil proprietatea 
de a se acorda singur sub acţiunea undei care vine la el. 

— Admirabil ! se entuziasmă Ridan. Iată ce înseamnă să 
cunoşti bine un domeniu | Ştii ce? Ai răsturnat acum una 
dintre principalele obiecţii ale adversarilor mei. Ei judecă 
astfel : undele electromagnetice se propagă cu o viteză de 
300 000 000 metri pe secundă, iar excitaţia nervoasă doar 
cu o viteză de cîţiva decdmetri ; prin urmare, excitaţia ner- 
voasă nu poate fi un fenomen electric. Acum însă mi-este 
limpede de ce se produce această încetinire a propagării ner- 
voase : pentru acordul fiecărei verigi a nervului este nevoie 
de timp! Ol Te rog să mă crezi că asta-i o descoperire 
extrem de importantă | Prin urmare, în sinapsuri trebuie cău- 
tate organele de acord |... Stai niţel, dar ce-i cu mine ? Avem 
doar fotografii de neuroni | Și chiar astăzi trebuia să foto- 
grafiem nişte preparate, colorate printr-un procedeu nou. 
Fapt este că aceste fibrile extrem de subţiri câre înconjoară 
corpul celulei nervoase se colorează extraordinar de greu şi 
de aceea în majoritatea cazurilor aproape nu se văd. Se re- 
pezi spre birou şi începu să cotrobăiască în sertare. La naiba ! 
Unde sînt? Nu le găsesc! O clipă... să-i telefonez lui 
Mutter | 

Printre alte obligaţii numeroase, Mutter avea în grijă 
şi „tehnica“ fotografierii în Institut. La dispoziţia lui se afla 
un laborator foto. şi fototecile tuturor laboratoarelor de cer- 

cetări, Dulapuri elegante cu numeroase sertare, numerotate 
şi prevăzute cu inscripţii în ordine alfabetică, ascundeau în 
ele mii de fotografii, selecţionate cu multă grijă şi aşezate în 
plicuri. Un sistem riguros, o ordine judicioasă caracterizau 
întreaga „operă“ a acestui mare artist al] treburilor organiza- 
torice. Mutter locuia foarte aproape, pe aceeaşi stradă, chiar 
peste drum de Institut. 

— Care fotografii, tovarăşe profesor ? se auzi vocea lui 
la telefon. Cele de azi P... Păi cum era să le găsiţi ? Sînt în 
laborator, la uscat... Da, cheia e la mine. Vin imediat... 

Ridan şi Tungusov nu-şi mai continuară drumul prin la- 
boratoare. Tulburaţi de discuţia atît de interesantă şi fruc- 
tuoasă, se întoarseră în locuinţa profesorului. 

— Ei, fetelor! exclamă fericit Ridan, intrînd în sufra- 
gerie. Se pare că treburile mele încep să meargă! Nikolai 
Arsentievici face din mers o descoperire după alta, şi în 
curînd va inventa generatorul de bioradiaţii! Sînt sigur. 
Cred că pentru asta numai un ceai şi o gustare îi trebuie... 

Fetele rideau, strîngînd de pe masă cărţile şi caietele. 

— Ce învăţaţi ? întrebă Nikolai. 

— Limba germană — oftă deznădăjduită Natașa. Tare-i 
grea | Dacă n-ar fi Ana, m-aş face de rîs. Nimic n-aş putea 
să învăţ | 

O idee nouă încolţi deodată în mintea lui Nikolai. 

— Cunoşti germana, Ana Konstantinovna ? 

— Vorbeşte 'curent — răspunse cu invidie Nataşa în locul 
ei, ieşind din cameră cu cărţile în braţe. 

În cabinetul său, Ridan discuta cu cineva la telefon. 

— Am şi eu o rugăminte, Ana Konstantinovna — spuse 
încetişor Nikolai. 

Ana, tăcută, îşi ridică spre el privirea mirată şi Nikolai 
simţi că roşeşte. Scoase grăbit blocnotesul din buzunar şi 
rupse o foaie. 

— Am să scriu şapte litere din alfabetul latin. Este cheia 
unui cifru pe care trebuie neapărat să o găsesc... Şi-i povesti 
pe scurt istoria cu literele misterioase. Poate vă dă prin 
“minte... dacă ştiţi limba germană... Deşi mă cam îndoiesc. 
“Corespondentul meu (cred mai curînd că mi-e prieten decît 
duşman), mi-a spus că e ceva „ce cunoaştem foarte bine, că 
toţi îl cunosc“... Bănuiesc că a spus asta în sensul că pentru 

descifrarea cifrului nu e nevoie de nici un fel de cunoştinţe 
speciale. Trebuie numai să ghiceşti. 

— Înţeleg — răspunse Ana serios. Să mă gîndesc! Ia să 
văd... 

Nikolai îi dădu foaia pe care scrisese literele care îl chi- 
nuiau atîta. În timpul acesta, în cabinet se auziră mai multe 
glasuri : 

— Este Mămicuţa... Nu, e ajutorul tatii — preciză ea 
rizînd, cînd citi nedumerirea din ochii oaspetelui. L-am po- 
reclit aşa pentru:că de fapt îl cheamă Mutter. Cred că 
această inscripţie nu-i secretă. Nu ? 

— Bineînţeles. Ba dimpotrivă, să ghicească cine vrea. Nu- 
mai despre ce este vorba ar fi mai bine să nu spunem. 

Ana puse foaia de hîrtie pe masă. 

Ridan năvăli în sufragerie, agitînd în mină un vraf de 
fotografii. În urma lui, ca o minge, se rostogoli Mămicuţa. 

— Uite, Nikolai Arsentievici... i-l prezint pe Mutter, 
mîna mea dreaptă... Tovarăşul inginer Tungusov... Uite aici, 
ce rezultate minunate | Ce bine s-au colorat! Se văd şi fi- 
brilele pe care înainte nu le vedeam... Acum parcă există o 
oarecare ordine în aşezarea lor... 

Nikolai cercetă atent una după alta fotografiile care înfă- 
ţişau într-o formă mărită neuroni de diferite forme, sau îm- 
binări de neuroni. 

— Acesta este nucleul neuronului ?: Iar firişoarele care 
îl înconjoară sînt fibrilele unui alt neuron ? 

— Da, ale neuronului vecin. Este chiar locul de disconti- 
nuitate a undei de excitare, sinapsul... 

— Dar ce sînt aceste discuri mici? Aici, chiar la baza 
ramificaţiei principale... 

— Nu ştiu. Sînt nişte discuri a căror destinaţie este ne- 
cunoscută. Vezi, sînt aşezate două cîte două, umul în faţa 
celuilalt. Aceste discuri se află la capătul fibrilelor subțiri 
care ies din corpul neuronului. La început, cercetătorii le 
găseau numai la protuberanţele periferice ale nervilor şi de 
aceea le socoteau a fi aparatele tactile ale nervilor. Acesta 
este chiar un meuron dintr-o secțiune a creierului. 

Un timp oarecare tăcură cu toţii. Ridan aştepta plin de 
încordare : ce va spune inginerul? În sfîrşit, acesta îşi 
înălță fruntea. 

- Totul e limpede, rosti el simplu. 

— Ce, ori... acestea sînt organele de acord?! 

— Da... Konstantin Aleksandrovici. Vă aduceţi aminte de 
schema circuitului oscilant ? Este o combinaţie simplă în- 
tre o capacitate şi o inductanţă, adică între condensator și 
bobină. 

Nikolai luă de pe masă foaia de hirtie ruptă din carnet 
şi desenă pe ea schema următoare: 


— Vedeţi, în stînga sînt cele două plăci ale condensato- 
rului, în dreapta bobina. Curentul altemativ, care poate 
avea orice frecvenţă, porneşte din antenă, de sus, dar prin 
acest circuit va trece numai acea frecvenţă pe care este 
acordat circuitul la rezonanţă. Iar acordul circuitului depinde 
de distanța dintre plăcile condensatorului şi de numărul de 
spire la bobină. Un asemenea circuit este baza oricărui re- 
ceptor sau generator de unde electromagnetice. 

Acum priviţi aici, pe fotografiile dumneavoastră. Uitaţi-vă 
la această ramificaţie lungă a unui neuron care se răsuceşte 
în spirală în jurul nucleului unui alt neuron. Aceasta este 
bobina de inductanţă, iar discurile despre care chiar acum 
aţi vorbit sînt nişte condensatoare microscopice. Nu mai 
încape nici un pic de îndoială | Şi afară de asta... Uitaţi-vă 
aici! În nucleu se observă fibrele aşezate în spirală... 
aceasta este, probabil, ceea ce în radiotehnică se numeşte 
bobina de reacţie. Prin inducţie, în această bobină se nasc 
oscilaţii electrice de aceeaşi frecvenţă ca în circuitul osci- 
lant. Nu ştiu. cum anume se realizează restructurarea neu- 
ronului sub influența undei incidente — asta e de domeniul 

biologiei şi nu al fizicii — dar este limpede că din punct 
de vedere principial, aici avem acelaşi aparat ca în oricare 
generator de înaltă frecvenţă. 

— Formidabil |! exclamă Ridan. Deci am dreptate! Dacă 
aţi descoperit în creier condensatoare şi bobine, înseamnă 
că generatorul de unde cerebrale va fi construit! Bravo, 
Nikolai Arsentievici | Aţi făcut din nou o descoperire stră- 
lucită | 

— Nu — răspunse gînditor Nikolai. M-am convins numai 
că aici nu se poate face nici-o descoperire de domeniul fi- 
zicii : probabil că în afară de această schemă, nu există alt 
principiu de rezonanţă electrică, din moment ce natura însăşi 
foloseşte aceleaşi bobine şi condensatoare. Este genial că 
omul, cu forţele minţii sale, a reuşit să înţeleagă ceea ce 
formează însăşi baza activităţii acestei minți... 

Discuţia continuă şi în timpul ceaiului. Mămicuţa nu lua 
parte la discuţie. Doar glumea din cînd în cînd cu fetele. 
Atunci cînd schema desenată de Tungusov încetă să mai in- 
tereseze pe comeseni, Mămicuţa luă pe neobservate foaia 
de hîrtie şi holbă ochii la literele scrise pe cealaltă parte. 
Apoi îşi scoase voluminosul său carnet de însemnări şi, după 
ce găsi ceva în el, începu deodată să se gîndească pre- 
ocupat. PI 

Ana hotărî să restabilească ordinea obişnuită la masă. 
„— Mi se pare mie, profesore, că aici la masă se cam lu- 
crează — spuse ea, profitînd de o pauză — iar comesenii 
se plictisesc de moarte... N-aţi vrea mai bine să ghiciţi ce 
înseamnă asta? Cine ghiceşte va primi un premiu... Şi-i 
întinse tatălui ei cifrul lui Tungusov. 

Nu, Ridan nu-şi putea opri torentul tumultuos al gîndu- 
rilor : trebuie neapărat să-l antreneze pe Tungusov la lu- 
crările lui. Cu orice preţ! Se uita absent la litere. 

— Nu, Ana, nu înţeleg nimic! Mă predau! Şi se adresă 
din nou lui Tungusov: Aşadar, Nikolai Arsentievici, hai să 
ne unim minţile, hai să rezolvăm împreună această mare 
problemă. 

Puţin bosumflată, Ana rămase cu foaia de hîrtie în mînă. 

— Ştiu eu — îi spuse încetişor Mămicuţa. 

În ciuda vorbelor solemne pe care i le adresa Ridan, Tun- 
gusov auzi limpede aceste cuvinte. Atenţia lui se împărți. 

— Ştiţi Pl! se bucură Ana. Atunci spuneţi! 

— Dar care-i premiul ? 

— Premiul ?... Un păhăruţ de coniac! 

— Şi dacă n-am să ghicesc decît pe jumătate? 

— Cum vine asta ? 

— Aşa. Ştiu ce-i asta, dar nu ştiu ce înseamnă. 

Tungusov asculta încordat. Cum Pl Omul acesta a sur- 
prins cumva convorbirea prin eter P! Făcu eforturi uriaşe ca 
Ridan să nu observe că aproape nici nu-l ascultă. 

— Mă rogl Spune! Ştii pe jumătate, ai să primeşti ju- 
mătate de pahar. 

— Nu acum — zise Mămicuţa, arătînd cu ochii că îl stîn- 
jeneşte prezenţa lui Ridan. 

— Juriul socoteşte însă că poţi căpăta premiul cu anti- 
cipaţie. Ana îi tumă o jumătate de păhăruţ de coniac 
şi Mămicuţa, luînd un aer solemn, îl bău ou vădită plăcere. 
Dar bagă de seamă, chiar astăzi îmi spui! 

Era tîrziu. Oaspeţii se pregăteau să plece. Ridan triumfa : 
Tungusov acceptase să lucreze cu el. 

— O să amenajăm un laborator electrotehnic, îl utilăm 
cum se cuvine, şi-ţi dăm oameni. Nimeni n-o să te deranjeze. 
Numai, Nikolai Arsentievici, dragul meu, grăbeşte-te. Pune 
cît mai repede lucrurile la punct. 

Ana îl ameninţă cu degetul pe Ridan. 

— Mai întîi uscătoria! Bagă de seamă, Nikolai Arsen- 
tievici | 

— Desigur! Uscătoria în primul rînd... Curînd va fi 
gata, Ana Konstantinovna, şi atunci vom începe o viață nouă. 

Ana coborî să-şi conducă oaspeţii. leşiră în grădina care 
înconjura vila profesorului. | 

— Ei, acum justifică-ți premiul căpătat cu anticipație, 
tovarăşe Mămicuţă ! spuse ea. 

— Foarte simplu. N-am vrut să vorbesc în faţa profe- 
sorului. Doar m-ai rugat să nu discutăm în prezenţa lui 
despre asta... 

— Eu Pl Eu te-am rugat?! 

— Dal Este vorba de... referatul pe care l-a ţinut la 
Casa oamenilor de ştiinţă. 

— Nu înţeleg 1... Ce legătură are asta ? | 

— Nu-ţi aminteşti ce-a fost atunci P? Cînd profesorul a 
tăcut pe neaşteptate, s-a apropiat de tablă şi a soris ceva 


277 


cu creta. După aia, am copiat în carnet ce-a scris, aşa... 
pentru orice eventualitate. Uite aici | 

Scoase carnetul de însemnări şi la lumina unui chibrit 
găsi pagina pe care o căuta. În josul ei erau înşirate cele 
şapte majuscule: LMRWWAT. 

Tungusov tresări văzînd literele cunoscute. 

— Dar ce i s-a întîmplat profesorului? întrebă el. 

Ana îi povesti amănunţit despre incidentul de la Casa 
oamenilor de ştiinţă. 

— Cînd s-a întîmplat asta? 

— Pot să-ţi spun cu precizie — răspunse Mămicuţa. La 
24 iunie, ora 22 şi 15 minute... seara. 

Pe Nikolai îl cuprinse o emoție fără seamăn. Data 
aceasta îi era bine cunoscută. 

— La Casa oamenilor de ştiinţă ?! Pe strada Kropotkin ?| 

— Da, da. Acolo. 

Dar cum se poate! Atunci... înseamnă că profesorul a 
avut dreptate. Se pare că generatorul de raze ale creierului 
este într-adevăr gata | Trebuie să verific... chiar acum | La 
revedere | Deocamdată nu-i spuneţi nimic profesorului... 

Fără să observe nedumerirea Anei, ieşi aproape în fugă 
pe stradă. 

— Ajunge-l din urmă, Slava! Şi condu-l! strigă Ana 
şoferului care, conform obiceiului adînc înrădăcinat al tutu- 
ror şoferilor, îşi făcea de lucru la maşină. Peste o clipă li- 
muzina lui Ridan dispăru după colţul străzii. 


Capitolul 1X . 


CHEIA A FOST GĂSITĂ 


Pe canapeaua maşinii, Nikolai încremenise cu privirea 
aţintită înainte. Luminile felinarelor, siluetele uriaşe ale ca- 
selor cu ferestre ce licăreau în culori diferite, contururile 
severe ale unui pod apăreau încet din depărtare, creşteau 
în dimensiuni, apropiindu-se, se năpusteau deodată în întîm- 
pinarea lui şi, lunecînd vertiginos pe lîngă el, rămâneau în 
urmă. 

La fel de tumultuos se năpusteau şi ideile răvăşite, tulburi, 
în capul lui Nikolai. Şi cu cît se gindea mai mult la cele 
întîmplate, cu atît înțelegea mai puţin şi cu atît mai absurd 
i se părea primul lui gînd despre legătura dintre generatorul 
lui şi tot ceea ce i se întîmplase lui Ridan. 

Da, datele coincideau. La 24 iunie, seara, în jurul orei 
zece, se convinsese definitiv că „generatorul“ lui „de mi- 
nuni“ nu poate să facă minuni. Era disperarea. Crahul. 
Moartea speranţelor. 

Ceva asemănător încercase şi Ridan, în acelaşi moment — 
judecînd după cele povestite de Ana şi de acest Mămicuţa. 
Bine... 

Peste douăzeci de minute cobori în goană scara spre ca- 
mera lui de la demisol. 

Scheletul G.M.-ului, acoperit cu husa, abia se ridica de- 
asupra uneia dintre mese; piesele: demontate se aflau tot 
acolo. Nikolai n-a putut totuși să renunţe atunci la gîndul 

de a-şi căuta greşeala şi de a continua să lucreze la acest 
generator afurisit. 

Intiînd în cameră, aruncă în treacăt o privire spre aceste 
piese demontate. Nu, acum nu va găsi în ele nici un fel de 
dezlegare | 

Puse masa în faţa ferestrei, ca şi atunci, la 24 iunie. 
Căută lada care îi servise drept suport. Scoase husa de bum- 
bac de pe scheletul G.M.-ului şi îl aşeză în acelaşi loc. 
Aici, pe pervazul ferestrei, se aflau mostrele de metale. 

Nikolai luă o aţă, legă un capăt de obiectivul de plumb 
al G.M.-ului, iar celălalt capăt îl prinse de pervaz, punînd 
pe el o bucată de cupru. Acesta era drumul parcurs de 
fascicolul de radiaţii... 

Acum avea nevoie de o busolă. Iat-o! Geamul busolei 
atinse aţa. Acul îşi căută locul şi se linişti. Aşa... Literele 
„S“ şi „N“ se aflau la capetele acului. Aţa întretăia linia 
Nord-Sud, deviind spre dreapta. Aşadar, fascicolul a fost 
atunci îndreptat spre sud-vest. 

Nikolai luă un plan al Moscovei, un raportor şi o riglă, 
însemnă cu un creion roşu locul unde se afla locuinţa lui 
şi de acolo trase o linie spre sud-vest. 

Linia roşie tăia strada Kropotkin chiar la capătul ei, peste 
casa cu numărul 16. Da, pe acolo pe undeva e Casa oa- 
menilor de ştiinţă. | 

Nikolai ridică receptorul telefonului şi chemă biroul de 
informaţii. 

— Spuneţi-mi, vă rog, unde se află Casa oamenilor de 
ştiinţă din Moscova ?... Strada Kropotkin ? Aşa... Dar nu- 
mărul ?... 16 2! 

16 |... 

Aşadar la 24 iunie, pe la orele zece seara el, aflîndu-se 
chiar lîngă generator, a încercat o stare neobişnuit de in- 
tensă de deprimare şi nesiguranţă. 

La 24 iunie, la aceeaşi oră, o stare asemănătoare a pus 
subit stăpînire pe un alt om asupra căruia a căzut probabil 
fascicolul de radiaţii al generatorului. 

Concluzia e limpede: „G.M.-ul emite unde care acţio- 
nează în mod deprimant asupra psihicului omului. Nu este 
nimic uimitor în asta. Dacă undele ultrascurte provoacă du- 
reri de cap la oamenii care deservesc generatoarele, e firesc 
ca la o frecvenţă atît de înaltă să se manifeste influenţe 

multe mai intense. Nikolai se afla în imediata apropiere a 
generatorului, iar Ridan a nimerit probabil direct sub ac- 
ţiunea fascicolului. 

Toate acestea sînt explicabile. 

Dar ce e cu literele?! Profesorul le-a scris pe tablă în 
momentul cînd au acţionat radiaţiile. Aşadar, le ştia P! 

Nu |! Cînd Ana i-a arătat cifrul, Nikolai a urmărit atent 
expresia feţei lui Ridan: nu ştia, asta era evident. Sau 
poate nu şi le mai amintea? Să le fi uitat? Greu de 
crezut. Mai degrabă i-au străfulgerat prin minte în clipa 
aceea. Doar prietenul din Germania i-a spus că la baza 
cifrului se află ceva cunoscut de toată lumea ; prin urmare, 
şi de Ridan. Dacă este aşa, pentru a dezlega cifrul tre- 
buie să-l facă pe profesor să-şi reamintescă, să-şi depene 
şirul gîndurilor pînă în clipa cînd a pus mîna pe cretă. În 
orice caz, trebuie să vorbească mai întîi cu Ana. 

A doua zi, cum ajunse la fabrică, Nikolai o căută pe Ana. 
După privirea şi după zîmbetul care îi lumină deodată faţa 
cînd îl văzu, Nikolai înţelese că şi Ana îl aştepta, desigur 
ca să stea de vorbă după întîmplarea din ajun. 

— Ei, cum e? îl întrebă ea repede, întinzîndu-i mîna. 

Nikolai îi povesti amănunţit rezultatele verificării făcute. 
Una dintre undele pe care le-a produs atunci generatorul 
său acţionează probabil asupra unor centri nervoși... Este 
foarte posibil deci ca generatorul la care visează profesorul 
să existe într-adevăr. Trebuie numai montat din nou. Pen- 
tru Ridan, asta va fi o mare surpriză. Dar cifrul... Cifrul 
rămîne un mister. Ar trebui să-i vorbească deschis profe- 
sorului. Poate îşi va aminţi la ce se gîndea în momentul 
cînd l-a cuprins acea stare ciudată. 

Ana stătea la îndoială. Să-i telefoneze imediat tatălui şi 
să-i comunice vestea îmbucurătoare despre generator ? Dar 
în cazul acesta va fi nevoită să-i vorbească şi despre cifru, 
iar doctorii au interzis categoric să i se reamintească ac- 
cidentul petrecut la Casa oamenilor de ştiinţă. Şi afară de 
asta, generatorul este acum demontat. Cît timp i-ar tre- 
bui ca să-l monteze din nou? Vreo două săptămîni? Dar 
uscătoria P Ea trebuie pusă în funcţiune înainte de termen. 
Este o chestiune de onoare a colectivului. Comisarul po- 
porului aşteaptă. Tungusov nu poate să se abată de la pre- 
ocupările lui actuale. 

Hotăriră să nu-i spună deocamdată nimic lui Ridan des- 
pre generator. lar în acest timp, Ana se va strădui să-l in- 
tereseze pe tatăl său la dezlegarea cifrului, fără să-i pome- 
nească despre referatul pe care l-a ţinut la Casa oamenilor 
de ştiinţă. 


+ i 


Uneori se întimplă şi aşa: oamenii fac ridicări topo- 
grafice, studiază cursul unui rîu, relieful regiunii, structura 
geologică a subsolului. Apoi forează roca, introduc în găuri 
tone de amonal şi provoacă explozii. Pămîntul este îndepăr- 
tat şi dintr-o dată priveliştea se schimbă, rîul începe să 
curgă pe o nouă albie. Totul e altfel decit pînă atunci. 

O asemenea explozie a fost întrevederea cu comisarul 
poporului. Şi viaţa eroilor noştri a început să curgă altfel. 

Nikolai se simţea o rîndunică care se înalţă în zbor liber 
pînă în tăriile cerului. În faţa lui se deschidea orizontul 
larg, umbrit numai de un singur norişor — concediul îi era 
pe sfîrşite. Dar... şi norul acesta se destrămă. Cu ajutorul lui 
Hrapov, Nikolai reuşi să plece din Institut şi fu angajat 
imediat la fabrică, în calitate de şef al biroului de pio- 
iectare, special utilat. Nimic nu mai întuneca orizontul. În 
zare, dincolo de contururile încă nedesluşite ale uscătoriei, 
strălucea ca un far ademenitor institutul lui Ridan — vii- 
torul îi apărea limpede şi atrăgător. 

Ca de obicei, Nikolai se dărui cu toată energia muncii 
creatoare. Oficial, conducătorul lucrării era Fiodor (directo- 
rul ţinuse seama cu subtilitate de faptul că el a fost iniţia- 
torul), iar nucleul de bază — „brigada lui Reşetkov“ — era. 
alcătuit din tineri, toţi selecționați din colectivul fabricii. În 
cadrul aceluiaşi ajutor obştesc, dezinteresat, Ana şi-a luat 
asupra ei documentarea, legătura cu părţile contractante, 
evidența muncii, într-un cuvînt, toate treburile mai puţin 
interesante dar necesare, de care depinde uneori succesul 
unei acţiuni. 

Conform unei înţelegeri tacite a participanţilor plini de 
entuziasm, construirea uscătoriei era privită ca o măsură 
extraordinar de importantă, ca o acţiune de şoc. Hrapov 
era acela care insista cel mai mult ca ritmul viu de muncă 
să fie strict respectat. Se simţea că el acordă acestui ritm 

o importanţă deosebită. De altfel, nimeni n-avea motiv să 
se supere. Graba părea firească şi convenea tuturor. Hrapov 
vizita în fiecare zi „brigada de la uscătorie“, încuraja oame- 
nii, se interesa dacă n-au nevoie de vreun ajutor... 

Rolul de conducător nu-l transformă pe Fiodor într-un 
„şef“. Funcţiile de conducere — repartizarea, recepţia şi 
aprecierea muncii — el le îndeplinea din mers, printre alte 
treburi. În ceea ce priveşte restul, fără să se sinchisească de 
prestigiul său, lucra alături de membrii de rînd ai veselei sale 
brigăzi ; plin de pilitură de metal şi mînjit de ulei, alerga 
prin ateliere ui magazii, căutînd „resurse interne“ sau scule 
potrivite, strunjea, găurea, suda piesele conform schițelor 
şi indicaţiilor lui Tungusov ori punea mîna, împreună cu toţi 
ceilalţi, pe lopată sau pe ciocanul de abataj. Îşi dădea foarte 
bine seama că el era doar dirijorul unui concert a cărui mu- 
zică era compusă de Tungusov. 

Într-un cuvînt, lucrurile mergeau strună. Chiar dacă în- 
tîmpinau uneori greutăţi (şi asta numai cînd rezolvarea unei 
anumite probleme trebuia căutată în afara fabricii), de fie- 
oare dată le învingeau repede. Astfel, la termenul fixat fu 
săpată groapa de fundaţie pentru staţia de transformare, dar 
iată că bucata de cablu de 20 metri pe care trebuia să 
le-o livreze fabrica de cabluri a fost trimisă din greşeală 
unei alte întreprinderi. lar după aceea, fabrica refuză să le 
dea alt cablu, referindu-se la nişte dispoziţii „noi“, primite 
de sus. 

În schimb tuburile generatorului — aşteptate de toţi cu 
emoție — le primiră doar cu o mică întîrziere. Împachetate 
într-un ambalaj foarte elegant, verificate de controlul teh- 
nic şi prevăzute cu fişe tehnice, ele păreau ireproşabil exe- 
cutate. În timpul încercării făcute, însă, Tungusov constată 
că tuburile prezintă urme de gaze. După discuţii aprinse 
cu uzina şi după cercetări minuţioase, Nikolai stabili că 
“motivul apariţiei gazelor se datora compoziţiei greşite a 
sticlei din care erau confecţionate baloanele. Au fost ne- 
voiţi să trimită tuburile înapoi pentru ca baloanele să fie 
înlocuite. | 

Orice complicaţii se aplanau deocamdată prin propriile 
lor forţe sau cu ajutorul lui Vitkovski care se arăta acum ne- 
obișnuit de prevenitor, atent şi binevoitor. De aceea, Tun: 
gusov şi Hrapov nu mai telefonau comisarului poporului. 


Dar întîmplarea cu tuburile i-a alarmat de-a binelea. Prea 
semăna cu incidentul suferit de profesorul Flerov. Totuși, 
și de data aceasta hotărîră să aştepte. 

— Să nu ne grăbim — spunea directorul discutîind cu 
Tungusov între patru ochi. Ți-aduci aminte ce-a spus co- 
misarul poporului ? „Veţi avea tuburi“. Aşadar, vom avea 
tuburi, orice s-ar întîmpla... Ori... ai personal motive să te 
îndoieşti ? 7 

Nikolai înţelese aluzia, dar nu se impresionă, nu se su- 
pără ; ba dimpotrivă, se bucură chiar. Omul acesta minu- 
nat, Hrapov, credea în tuburile lui fără să înţeleagă nimic 
din ele. El de fapt risca. Și-atunci cum putea Tungusov să 
se îndoiască ? 

— Să nu vă fie teamă, Timofei Pavlovici. Am verificat 
totul. Tuburile au funcţionat bine, au confirmat întru totul 
calculele mele de proiect... 

— Dar gazele ? se miră Hrapov. 

-— Gazele au apărut numai cînd am trecut la un regim 
înalt, şi nu dintr-o dată. Calculul lor e subtil... 

— Crezi că e un calcul ? 

— Naiba s-o ştie... Poate au greşit întîmplător, dar poate 
că dimadins au făcut-o. Ce s-or fi gîndit: iarăşi aceeaşi 
istorie | La urma urmei, acţionează şi ei conform unor legi 
obiective, Timofei Pavlovici. Singurul lucru nou pe care-l 
avem noi sînt tuburile şi acolo ne lovesc. 

Hrapov se gîndi puţin şi clătină din cap. 

— Trebuie neapărat ca ori de cîte ori apare ceva nou 
să înceapă ?... 

— Este o lege a naturii, Timofei Pavlovici. Noul intră 
întotdeauna greu în viaţă... cu frecuşuri... 

— Asta-i teorie, Nikolai Arsentievici... Cum vine asta 
„greu“ P Înţeleg... se poate întîmpla aşa cînd există teme- 
iuri să te opui, cînd nu crezi, sau te îndoieşti de o metodă 
sau de nişte calcule. Dar el nici n-a încercat măcar să veri- 
fice. Să puie bețe în roate numai aşa, ca să-şi ridice pres- 
tigiul, să intre în grațiile şefilor P Ştiu eu ! Dar în cazul ăsta 
e pur şi simplu o şarlatanie! 

— E şarlatanie, într-adevăr. Dar nu-i o şarlatanie simplă, 
Timofei Pavlovici. Cunosc .lucrurile acestea. Vitkovski este 
aici doar un pion, un executant. Alte forţe îl conduc, forţe 


mult mai impunătoare din sferele ştiinţei, care, vă rog să 


284 


mă credeţi, de mult şi-au dat seama de valoarea invenţiei 
noastre. Nu le place însă cînd ceva serios nu vine de la ei, 
stilpii consacraţi ai teoriei, ci de la alţii, de la vreun Tun- 
gusov oarecare, neştiut de nimeni. E trist, dar e adevărat... 

— Ei, nu mai spune! Şi cine-s ăştia ? 

— Nu ştiu, şi nici nu merită să ne interesăm de ei. Ne- 
ajunge că avem de-a face cu Vitkovski, executantul lor 
principal. 

— Ia te uită, ti-că-losul!... Şi ce cumsecade se arată el 
de la o vreme! Acum îmi dau seama că totul e o mască... 
Dar... ascultă, Nikolai Arsentievici — Hrapov începu dintr-o 
dată să zîmbească — cred că acum atuul este în mîinile noas- 
tre. Dacă le cunoaştem jocul, îi păcălim. Ai să vezil Nu- 
mai că trebuie să jucăm precis! Eu zic să ne arătăm 
timizi şi naivi; să ne prefacem că avem încredere în Vit- 
kovski, că nici nu ne trece prin gînd să ne ducem din nou 
la comisarul poporului. Dumnealor sînt convinşi că o să ne 
tragă clapa cu tuburile. N-au decît ! Noi facem pe proştii, ca 
ei să nu ne întindă alte capcane neaşteptate, să nu ne pună 
piedici în altă parte. Să nu ştie că atuul cel mare e la noi. 
Şi în timp ce ei îşi vor continua jocul cu tuburile, noi, în 
linişte, dar fără să tărăgănăm lucrurile, o să terminăm con- 
struirea întregii maşini. Atunci abia o să ne ducem la co- 
misarul poporului şi o să-i arătăm toate şicanele pe care ni 
le fac şi-o să ni le mai facă. Oh, şi ce-o să-l mai zgilţiie 
atunci pe stimabilul, de-o să-i meargă fulgii! Iar tuburile 
or să ni le facă în doi timpi şi trei mișcări, aşa cum le-am 
cerut ! Ai să vezi. Că doar comisarul poporului îşi dă seama 
că dreptatea e de partea noastră | 

— Bineînţeles — consimţi Nikolai, luminîndu-se la faţă. 
Înaintea lui se deschidea din nou orizontul albastru. 

— Trebuie să grăbim lucrurile — conchise directorul. 
Acum ritmul de muncă hotărăşte totul | 

Peste cîteva zile se petrecu un eveniment care, de bună 
seamă, precipită şi hotărî deznodămîntul luptei. 

Pe la prînz, secretarul comisarului poporului îi telefonă 
lui Hrapov şi îl rugă să-l trimită imediat pe inginerul Tungu- 
sov, pe cît posibil cu toate materialele referitoare la tuburile 
generatorului său. 

Douăzeci de minute mai tîrziu, Nikolai intră în camera 


de aşteptare. Secretarul se sculă de îndată în picioare, îi 

spuse : „Poftiţi” şi, fără să-l anunţe, deschise în faţa lui 
uşa care dădea în cabinet. Era limpede că acţiona conform 
unor instrucţiuni primite dinainte. Asta îl făcu pe Nikolăi 
mai circumspect. 

— Poftim, Nikpolai Arsentievici — spuse comisarul po- 
porului pe un ton atît de obişnuit şi de liniştit, de parcă ar 
fi invitat pe unul dintre colaboratorii săi permanenţi, cu care 
se văzuse cu cîteva clipe înainte. 

Nikolai observă toate acestea ; văzu de asemenea că co- 
misarul poporului nu era singur. De după speteaza unui 
fotoliu se ițea un cap cu o chelie perfecţ rotundă, parcă 
trasă cu compasul, şi nişte umeri înguşti, lăsaţi. 

— Acesta este inginerul specialist în construcţia tuburilor 
electronice despre care v-am vorbit — se adresă comisarul 
poporului capului cu chelie. Nikolai Arsentievici, îţi prezint 
pe profesorul Akulov... Ai auzit, desigur... 

— Cum să nu... Cunosc lucrările profesorului... Nikolai 
înțelese aproape tot. Omul care se ridicase din fotoliu, lung 
şi deşirat de parcă ar fi fost trecut prin cilindrii unui la- 
minor, era o somitate în domeniul electronicii. E adevărat 
că nu avea realizări proprii, dar numele lui apărea frecvent 
în presa de specialitate — „participa“ activ la dezbateri, 
scria recenzii, făcea referate, lua cuvîntul, dădea consultaţii, 
compila, populariza... 

— 'Tovarăşul Akulov a avut treabă la uzina de utilaj elec- 
tic — continuă comisarul poporului — şi întîmplător a 
văzut acolo o comandă de tuburi generatoare care, după 
părerea lui, au fost greşit proiectate. Profesorul, care tot 
avea drum pe-aici, a considerat de datoria lui să mă aver- 
tizeze. Atunci m-am gîndit că-i mai bine să te chem... Fi- 
indcă veni vorba, tovarăşe profesor, cine v-a atras acolo 
atenţia asupra greşelii ? Şi dacă au observat-o, de ce nu 
au protestat împotriva acestei comenzi ?P 

— Greşeala am descoperit-o chiar eu, întimplător — vorbi 
profesorul pe nas, cu un glas gros, ca din butoi. Am văzut 
pe masă nişte desene de execuţie şi, cum am ochiul expe- 
rimentat, am observat dintr-o dată... Le-am atras atenţia... 
Cui ?... Nu ştiu cum îi cheamă, nu-i cunosc... de acolo, de 
la fabrică... Se pare însă că acum au de gînd să protesteze... 

Nikolai îşi dădu seama că comisarul poporului i-l oferă 
plocon pe acest profesor ca să-l facă harcea-parcea. Bine | 

— Despre ce tuburi este vorba ? interveni el. 

— Nişte tuburi generatoare de frecvenţă ultraînaltă. 

Nikolai scoase din servietă o coală de ozalit şi o desfăcu. 

— Acestea ? 

— Să văd... Mda... Se pare... Da... chiar ele... 

— Aşa. Şi ce găsiţi dumneavoastră greşit aici? 

— Cum ?| Profesorul se uită aproape indignat la Niko- 
lai. Vreţi să analizăm aici, acum, să-l stingherim pe comi- 
sarul poporului ? | Îşi scoase ceasul din buzunar. Şi-apoi, 
nici nu. dispun de timp... 

— Nu-i nimic — îl întrerupse comisarul poporului. Vă 
rog să rămiîneţi puţin. Este foarte important pentru mine 
să lămurim chiar acum această problemă. 

— Aşadar, profesore — spuse Nikolai liniştit — vă as- 
cult. 

— Bine! răspunse acesta cu glasul gros, punîndu-şi din 
nou cu un gest nervos ochelarii pe nas. Numai ceea ce este 
mai principal. Un astfel de tub nu poate să funcţioneze. 
Şi chiar dacă va funcţiona, numai la un regim slab şi cu 
un randament infim. Profanul care a construit-o a făcut o 
greşeală elementară. Uite, priviţi aici... Cred că sînteţi de 
acord că o asemenea așezare a electrozilor — degetele pro- 
fesorului, lungi şi groase ca nişte crenvurşti, se încleştară 
deasupra schemei, înfăţişînd electrozii — va da naştere ine- 
vitabil aşa-numitei capacităţi parazitare | 

— Indiscutabil, tovarăşe profesor! Aveţi absolută drep- 
tate | îl susținu Nikolai cu un entuziasm exagerat. 

— Ei, vedeţi|l Iar capacitatea parazitară este un feno- 
men dăunător care împiedică generarea oscilaţiilor. Lupta 
împotriva ei constituie problema principală a electronicii 
moderne. 

— Chiar aşa! Numai că... Vedeţi dumneavoastră, tova- 
răşe profesor, există o plantă care se numeşte mătrăgună. 
Un fenomen dăunător al naturii ; provoacă otrăvirea, halu- 
cinaţii, amețeli şi chiar moartea. Tot un fenomen dăunător e, 
de pildă, şi mucegaiul... sau şarpele veninos, care e şi mai 
dăunător | Oamenii, însă, ce-au făcut? Au studiat aceste 
fenomene dăunătoare, au pus stăpînire pe ele şi le-au trans- 
format în mijloace foarte puternice de vindecare a bolilor. 
În fizică, să ne gîndim numai la frecare! Lupta împotriva 
ei constituie problema principală a tehnicii de-a lungul în- 

tregii sale istorii. Numai că... dacă n-ar exista frecarea, n-am 
mai avea mijloacele de transport ; nici să mergem cu picio- 
ruşele noastre n-am putea... 

Lăsat pe speteaza fotoliului, comisarul poporului urmărea 
cu vădit interes disputa. Profesorul Akulov simţea că-i fuge 
pămîntul de sub picioare. Se trezise prins într-o luptă fără 
sorți de izbîndă, şi-şi dădea seama că comisarul poporului 
încurăjează această luptă. Căuta chinuitor un mijloc de a 
ieşi cît de cît cu faţa curată din acest joc în care scontase 
să facă o singură mutare, nu prea cinstită, dar avantajoasă, 
aparent atît de simplă şi de lipsită de primejdii... 

— Natura nu cunoaşte nici fenomene dăunătoare, nici 
folositoare — continuă Nikolai. Dăunător considerăm tot 
ceea ce nu ne-am însuşit, tot ceea ce n-am supus încă voinţei 
noastre... Nu-i aşa, tovarăşe profesor ? 

— Da — biigui în sfîrşit Akulov, reuşind cu greu să-şi 
ia o înfăţişare plictisită. Dar capacitatea parazitară de aceea 
se numeşte parazitară, pentru că îşi datoreşte existenţa func- 
ționării normale a circuitului. Nu-i aşa, dragul meu ? 

— Dar aici nu există o capacitate „parazitară. Am ţinut 
seama de ea, am calculat-o şi am pus-o în slujba procesului 
generării oscilaţiilor ca o valoare, ca un produs al capa- 
cităţii circuitului ideal. Mai mult decît atît, tubul meu poate 
să funcţioneze numai pentru că... 

— Tubul dumneavoastră ? 

— Da, tubul meu. Eu sînt profanul care l-a construit. 

— le-iertaţi-mă... Profesorul rîse forţat, simțind că în- 
gheaţă ; îşi dădea seama acum că nu mai există salvare... 
N-am ştiut... | 

— Nu are nici o importanţă. Nikolai îşi dădea seama că-i 
timpul să pună capăt acestei situaţii lamentabile. Spune- 
ţi-mi, tovarăşe profesor, probabil că n-aţi studiat documen- 
taţia tehnică a acestui tub. Nu-i aşa? Iat-o! Aveţi aici în- 
treaga explicaţie. Totul e calculat. Nimic nu-i scos din 
burtă... 

— Nu... n-am văzut... nu mi s-a arătat... 

Comisarul poporului se ridică de la birou. 

— Cum vine asta, tovarăşe Akulov ? clătină el din cap. 
Nu-i bine de loc!... Vedeţi undeva, pe masă, un plan, şi 
gata, l-aţi şi condamnat la repezeală, fără să staţi de vorbă 
cu autorul şi fără să studiaţi materialul... Aţi organizat o 

ştergîndu-şi lacrimile cu batista ; apoi îşi suflă nasul şi din 
nou începu să rîdă. 

— Of, nu mai pot! Bine l-ai pus la punct... Mucegail... 
Mătrăgună |... Șarpele !... Ameţeală |... rîdea el, amintindu-și 
de toate acestea. Și i-am zis şi eu: „fenomen dăunător“! 
Am băgat spaima în el... bietul om... Ia uite... acolo, în 
fotoliu... nu cumva e umed ?... Nu-i? “Foarte bine... Acum 
o să fie blind ca un mieluşel! L-am dat pe brazdă... 

Deşi rîsul comisarului poporului îl molipsise, Nikolai abia 
acum simţi cum clocoteşte de furie. | 

-— Nu cred — spuse el. Pe unul ca el numai mormîntul 
îl îndreaptă... A vrut să arunce bănuială... să vă facă să 
n-aveţi încredere... 

— Mi-am dat seama. Tocmai de aceea te-am chemat. 
Dar... ce te-a apucat să-i lauzi cartea? Ori... tot o găluşcă 
a fost? 

— Păi, dar nu merită ? Nikolai îşi strînse semnificativ 
mîna stîngă în pumn. l-am dat peste nas! Să înveţe mintel... 
Închipuiţi-vă : î-are o idee personală în toată cartea! To- 
tul e plagiat! Totul! Ia din literatura străină fără să facă 
referire la autori... ca şi cum ar fi ideile lui proprii... 

— Da... e o figură — clătină comisarul poporului din 
cap. Bine, o să-l avem în vedere... Şi-acum, poves'eşte-mi, 
cum merg treburile la fabrică... 

După ce l-a întîlnit pe Tungusov, pe orizontul vieţii lui 
Ridan apăru un nou personaj. Preocupat cu totul de cu- 
noştinţa sa cu Nikolai, profesorul uitase de promisiunea lui 
Vitkovski de a-i trimite un constructor de o capacitate ex- 
cepţională. Şi iată că într-o seară, Nataşa veni în cabinetul 
lui să-l anunţe că-l caută un inginer, pe nume Wiekling. 

Intră un om înalt, oarecum stîngaci, de vreo 35 de ani. 
Era îmbrăcat cu gust, dar nici costumul, nici părul casta- 
niu-închis, pieptănat cu grijă pe spate, nu puteau să as- 
cundă uimitoarea neglijenţă cu care natura se comportase 
față de această operă a sa. Totul în el era exagerat, ca din 
topor — şi trăsăturile mari ale feţei, cu gura largă şi dinţii 
laţi, rari şi mîinile lungi, cu palmele cît lopata, şi picioarele 
în nişte ghete enorme. Toată făptura lui puternică emana 

consultație la uzină, i-aţi încurcat pe cei de acolo; acum 
ei, bineînţeles, vor opri lucrarea, vor cere anularea comen- 
zii... Şi doar e vorba, după cîte înţeleg eu, de o soluţie teh- 
nică principial nouă... 

— Cred că este totuşi greşită. Să te bazezi numai pe pă- 
rerea autorului, mi se pare că... 

— E -brevetată — spuse Nikolai încet, cu glas monoton, 
retezînd astfel ultima zvîrcolire a minciunii neputincioase. 

Akulov se întoarse către el şi încremeni. Era făcut cnoc- 
aut. Comisarul poporului începu să rîdă blajin. 

— Ei, vedeţi P — spuse el. În astfel de condiţii, părerea 
unui singur oponent valorează mult mai puţin decît părerea 
autorului. Hai mai bine să acţionăm după sistemul tovară- 
şului Tungusov: să transformăm un fenomen dăunător în- 
tr-unul folositor. Luaţi cu dumnevoastră această documenta- 
ţie tehnică... Se poate, Nikolai Arsentievici ? Poftim... şi 
studiaţi-o bine. Să ne înţelegem... Dacă găsiți o greşeală, 
telefonaţi-mi mie. Dacă nu, atunci tot mîine, într-un fel sau 
altul, cum veţi vrea, comunicaţi uzinei sau Direcţiei gene- 
rale că aţi greşit şi că comanda trebuie executată. Controlul 
asupra executării acestei comenzi îl iau asupra mea. Ierta- 
ți-mă că v-am reţinut, dar... după cum vedeţi, singur v-aţi 
pus reputaţia într-o situaţie delicată... 

Tare ar fi vrut Tungusov să nu mai dea mîna cu Akulov, 
dar acesta, după ce îşi luă rămas bun de la comisarul po- 
porului, venea spre el. Nikolai găsi soluţia într-o clipă ; porni 
în întîmpinarea lui şi-i scutură mîna cu căldură: 

— Vă mulţumesc din suflet, tovarăşe profesor... 

Akulov zîmbi posomorit : 

— N-ai pentru ce. Doar... — începu el. 

— Nu, mă refer la altceva... Am citit de curînd cartea 
dumneavoastră despre viitorul electronicii moderne. Este 
scrisă foarte antrenant şi are idei foarte îndrăzneţe... 

— Ei... n-are nimic deosebit... — spuse Akulov măgulit, 
cu glasul lui gros, îndreptîndu-se spre uşă. 

— Ba are... Ideile lui Hartner şi ale lui Wieland sînt ad- 
mirabile | Uluitoare ! Mi-au plăcut tare mult... 

Mergînd  de-a-ndăratelea, Akulov dispăru în crăpătura 
uşii pe care o deschisese foarte puţin, abia pe sfert. 

Cînd uşa se închise în urma lui, comisarul poporului în- 
cepu să rîdă în hohote. Se legăna dintr-o parte într-alta, 

ceva primitiv, sălbatic, dar în acelaşi timp şi atrăgător. În 
- ochii întunecaţi, cu privirea atentă, se reflectau trăsăturile 
unei firi complicate şi înzestrate. Inginerul vorbea destul de 
bine rusește, dar cu un puternic accent german. 

Aflînd cu cine are de-a face şi amintindu-și de recoman- 
darea lui Vitkovski, Ridan se pierdu întrucîtva. Îl lăsă pe 
inginer în cabinet şi porni grăbit la Ana, să se sfătuiască 
cu ea. La naiba! Uitase cu totul de această poveste! N-a- 
vea nevoie de nici un Wiekling... Doar se înţelesese cu Tun- 
gusov |! Dar nici să-i refuze serviciile n-ar fi putut... Ar fi 
fost nepoliticos, din moment ce nu-l prevenise pe Vitkovski 
la timp. Oare va fi din nou obligat să-şi expună ideile?! Să 
povestească totul de la început ?! 

Ana privea însă lucrurile altfel. Cine ştie ? S-ar putea ca 
tocmai acest străin să fie într-adevăr un om preţios. Nu tre- 
buie neapărat să-i explice totul. Să-i dea spre rezolvare o 
problemă concretă de fizică — de pildă chiar crearea acestui 
generator de microunde. Să stea de vorbă cu el, poate că 
a şi întreprins ceva în această privinţă, iar dacă manifestă 
interes, n-are decît să lucreze. De ce să-şi pună toate. spe- 
ranţele numai în Tungusov ? În orice caz, se mai gindi Ana 
fără să o spună, Wiekling o să distragă atenţia tatălui ei 
de la Tungusov, atîta timp cît acesta va fi ocupat cu us- 
cătoria. 

Aşa se şi întîmplă. Discuţia cu Wiekling fu interesantă 
şi plină de conţinut. El înţelese repede fondul problemei 
și, evitînd să pună întrebări referitoare la scopul urmănit de 
profesor, îl entuziasmă pe acesta prin capacitatea de a ex- 
pune clar probleme extrem de complexe, povestindu-i despre 
unele lucrări puţin cunoscute ale unor savanţi din străină- 
tate care aplică principiile noi ale generării frecvenţelor 
ultraînalte. 

— Sînt convins — afirmă el în încheiere — că se poate 
găsi o rezolvare justă. Am încercat chiar să folosesc unele 
metode noi... Din păcate, situaţia de acum din Germania, 
şi mai ales din cercurile intelectualităţii tehnice, nu te pre- 
dispune de loc la o muncă creatoare serioasă. Acum înţe- 
legeţi ce m-a făcut să-mi părăsesc patria... pînă cînd vor veni 
vremuri mai bune. 

Tristeţea care răsună în aceste cuvinte îl înduioşă pe Ri- 
dan. Şi din clipa aceea îl socoti pe vizitator oaspete drag. 

La masă, în timp ce luau ceaiul, Wiekling îi povesti multe 
lucruri despre viaţa din Germania fascistă, despre soarta 
mai multor savanţi de seamă cu care se întîlnise, şi ale căror 
nume îi erau bine cunoscute lui Ridan. 

Alfred Wiekling plecă destul de devreme şi fu invitat cu 
insistență să mai treacă, indiferent. de treburile legate de 
sarcina dată de profesor. 

În ceea ce priveşte colaborarea, hotărîră în felul următor : 
Wiekling va începe îndată să elaboreze una dintre noile me- 
tode de generare a microundelor. Avea la dispoziţie un labo- 
rator destul de bine utilat, unde a efectuat şi ultima lui lu- 
crare, despre care, din păcate, nu poate discuta. Condiţiile 
contractuale le va perfecta el singur la Direcţia generală. 

De obicei, cum venea la fabrică, Nikolai se ducea mai 
întîi la „brigada de la uscătorie“, stătea de vorbă cu Fiodor 
şi împreună cu el punea la punct problemele curente ale 
muncii ; apoi, de cele mai multe ori, trecea pe la Ana, cu 
treburi. 

lar dacă n-avea el treabă, aproape întotdeauna venea Ana 
cu o problemă urgentă la el, sau îi telefona, rugîndu-l să 
treacă pe la comitetul de comsomol, unde se instalase. 

- Întâlnirile acestea erau scunte şi aveau un caracter oficial, 
discutau doar chestiuni legate de muncă, totuşi nici unul nu 
putea să renunţe la ele. 

De data asta însă, cum intră în uzină, Nikolai se duse 
grăbit la Ana. 


— Am noutăţi — spuse el, scuzîndu-se parcă pentru 
această vizită matinală. 
— Şi eu — îi răspunse ea cu simpatie. 


Nikolai tresări : 

— Ai vorbit cu profesorul ? o întrebă el, cu speranţă în 
glas. 

— Despre cifru ? Da, am vorbit. Dar nu asta voiam 
să-ţi spun... Nu, n-am făcut nimic. A ascultat cu inte- 
res cînd i-am povestit de legătura misterioasă pe care o în- 
treţii prin radio cu neamţul şi a căutat să descifreze foarte 
atent literele. Dar, din păcate, n-a găsit nimic. Ciudat, nu ? 
Le-a scris atunci pe tablă, iar acum se uita la ele de parcă 

le vedea întîia oară. Mă tem că în clipa aceea a acţionat 
într-adevăr inconştient. Şi tocmai asta mă îngrijorează cel 
mai mult. 

Nikolai căzu pe gînduri. 

— Da, ciudat... Mărturisesc că mi-am pus multe speranţe 
în discuţia aceasta. Ce naiba să fac ?... Dar trebuie neapă- 
rat să întreprind ceva : ieri am primit o nouă radiogramă. 
Se întîmplă ceva acolo... probabil ceva foarte grav. Poate 
chiar tragic. Uite aici... 

Scoase din blocnotes o foaie de hîrtie. Ana citi: 

„Paraziţii principali au fost înlăturați. Grăbiţi verificarea 
după schema aşezării dipolilor pe care .am transmis-o mai 
înainte. Atunci am să comunic noua schemă. Antena a fost 
smulsă de vînt.“ 

— Antena a fost smulsă de vînt — repetă Ana cu glas 
tare. Bine spus | Tare... Și nu ţi-a dat nici un fel de indi- 
caţii noi ? 

— Nimic. Dar îl înţeleg. Ar risca prea mult. Poate să 
eşueze tot acest plan dacă îmi mai dă alte indicaţii. Asta 
înseamnă că e de ajuns ce a spus mai înainte. Noi sîntem 
de vină. O fi atît de simplu... Parcă mi s-a întunecat min- 
tea | Ştii, nu pot să dorm. Stau noaptea şi mă gîndesc. Dar 
nimic! M-am împotmolit! Îmi dau seama că un singur 
salt al gîndirii mă va pune pe drumul bun. Şi nu mă în- 
doiesc că acest salt va fi făcut. Dar cînd ?... Să ne gîndim. 
Ce voiai să-mi spui, Ana Konstantinovna ? 

— Stai niţel, Nikolai Arsentievici... — Ana rămase pe 
gînduri, făcu în tăcere cîţiva paşi prin cameră, apoi se opri 
drept în faţa lui Nikolai. Dar dacă este o provocare P Dacă 
vor să te atragă în cine ştie ce afacere murdară de spionaj ? 
Te-ai gîndit la asta P | 

— Să-ţi spun drept, nu mi-a dat prin minte... Dar ce pot 
ei să facă ?| O să-mi propună ceva. Ei şi ? Îi trimit la toţi 
dracii şi gata! 

Ana făcu iarăşi cîţiva paşi, îngîndurată. 

— Nu, nu-i chiar aşa de simplu. Am mai citit cîte ceva 
despre astfel de lucruri. De obicei ăştia folosesc procedee 
aparte, extrem de subtile. Poţi să fii atras în aşa fel încât 
nici să nu-ţi dai seama. Merită oare să riştiP Eu cred că 
nu. Mai bine comunică toate acestea unde trebuie... Acolo 
sînt oameni cu experienţă, o să ia ei singuri legătura cu 

neamţul dumitale şi o să lămurească totul. Și cifrul pot ei 
să-l dezlege mult mai repede decît dumneata şi cu mine! 

— Da, ai dreptate. E de datoria mea să fac lucrul acesta 
—  recunoscu Nikolai. De fapt chiar din momentul cînd 
am înţeles că convorbirile noastre au depășit limitele în- 
găduite radioamatorilor, ar fi trebuit conform legilor exis- 
tente să întrerup această legătură. Dar acum ? Crede-mă că 
acum nu se poate aşa, pur şi simplu, s-o întrerup. Simt că 
ne este un prieten, nu un duşman. Acţionează în folosul 
nostru şi încă în condiţiile grele şi primejdioase ale ilegali- 
tăţii... Oricum însă, trebuie să comunic celor în drept... 
Oricum ar fi... Altfel pot fi tras la răspundere pentru în- 
călcarea regulilor radioamatorismului şi mă mai trezesc 
că-mi interzic să folosesc emițătorul... Mulţumesc, Ana Kons- 
tantinovna, că mi-ai deschis ochii. Am s-o fac de îndată 
ce termin uscătoria ; acum n-am timp. 

Ana consimţi fără tragere de inimă. Toate acestea i se 
păreau mult mai serioase. O îngrijora soarta lui Nikolai şi 
dacă n-ar fi fost vorba despre uscătorie, ar fi insistat, bine- 
înţeles, ca Nikolai s-o facă imediat, astăzi chiar... 

Îi povesti apoi despre apariţia lui Wiekling şi despre fap- 
tul că Ridan, cucerit cu totul de Nikolai, era cît pe-aci să 
renunţe la serviciile unui constructor cu experienţă. În urma 
sfatului ei, l-a primit totuși. 

— Minunat! se bucură Tungusov. Aşa trebuia procedat. 
Acum profesorul n-o să-şi mai piardă timpul aşteptînd pînă 
am să-l pot eu ajnta. 


A + 


Timpul trecea. Se apropia termenul cînd trebuia pusă 
în funcţiune noua uscătorie. 

Respectarea acestui termen, în ciuda oricăror întîrzieri, 
era socotită de toţi drept o datorie indiscutabilă. Numai ast- 
fel puteau să justifice încrederea şi ajutorul comisarului po- 
porului. 

„Brigada lui Fiodor“ era de la o vreme în centrul aten- 
ţiei întregului colectiv al fabgicii. De ea depindea soarta 
întreprinderii. Comsomoliştii îşi dădeau prea bine seama 
de lucrul acesta şi munceau cu ardoare, străduindu-se să se 
întreacă unul pe celălalt. Antrenaţi de entuziasmul lui Tun- 

gusov, ei se străduiau să-l imite în toate şi îşi însuşeau nu 
numai spiritul lui practic şi perseverenţa în atingerea scopu- 
lui propus, dar şi calmul, încetineala aparentă în spatele că- 
rora se ascundeau mişcările fulgerător de rapide ale gîndirii 
şi preciziunea muncii. 

Constatînd influenţa pe care o avea Tungusov asupra ce- 
lorlalți, Ana se bucura şi se lăsa şi ea tot mai mult antrenată 
de această influenţă. 

Între timp, montarea uscătoriei se apropia de sfîrşit. 
În încăperea înaltă şi luminoasă se ghiceau contururile in- 
stalaţiei originale. | 

Dintr-o mică deschizătură din perete ieşea ca un şarpe 
jgheabul îngust al benzii transportorului. La început, el 
străbătea un spaţiu liber al încăperii lungi, la o înălţime 
de aproape un metru de podeaua din faianţă, îngrădit nu- 
mai de nişte balustrade mici şi elegante, care aminteau de 
balustradele de pe puntea unui vapor. 

Apoi această îngrădire se lărgea deodată în ambele părţi, 
cuprinzînd nu numai transportorul, dar şi instalaţiile de sem- 
nalizare automată, dispuse de ambele părţi. Aici banda, in- 
"trînd în nişte canale de ghidare, se lăsa dintr-o dată brusc 
în jos şi, descriind un semicerc, se ridica din nou la nivelul 
dinainte, ca să-şi continue pe urmă drumul orizontal pînă 
la orificiul de ieşire din peretele din faţă. 

Deasupra acelei adîncituri a benzii, deasupra aşa-zisei 
„bucle“, trebuia să aibă loc procesul principal: materialul 
pe care îl ducea transportorul — un pachet de scînduri, o 
grindă sau chiar un buştean — rămînea suspendat aici, în 
spaţiul plin de vîrtejuri nevăzute, de puternice forţe ale 
cîmpului de înaltă frecvenţă, care îl străbăteau de la un 
capăt la altul. | 

Două plăci de aluminiu — labele condensatorului uriaş — 
stau gata să se năpustească din două părţi pentru a prinde 
materialul lemnos ajuns deasupra buclei. Şi cu cîtă nerăb- 
dare vor începe să trepideze aceste labe ca de fiară cînd 
îşi vor înşfăca prada | 

Puţini erau aceia care ştiau cîte eforturi îl costase pe 
Tungusov lobținerea acestei trepidări. Avea nevoie de ea 
pentru că de felul cum erau aşezate plăcile depindea 
cîmpul de înaltă frecvenţă care se năștea între ele. El ştia 

bine cît de „capricios“ este acest cîmp. Cîţi constructori 
n-au fost înfrînţi în lupta cu aceste capricii! Oricît de pre- 
cis ar fi calculat cîmpul de înaltă frecvenţă, oricît de mi- 
nuţios ar fi acordat generatorul, oricît s-ar regla încălzirea 
catozilor sau tensiunea la anozi, cum se poate menţine frec- 
vența dacă materialul aflat în intervalul dintre plăcile con- 
densatorului, unde este supus acţiunii cîmpului, îşi schimbă 
pe neaşteptate, prin uscare, volumul sau poziţia ? Doar este 
ştiut că o dată cu schimbarea capacităţii se dereglează și re- 
gimul stabilit... Şi atunci ? Să stai din nou să acordezi întreg 
sistemul ? 

Cînd să mai apuci să faci acordul şi să pui la punct apa- 
ratul, dacă prin acest cîmp se mişcă fără oprire un buştean 
gros, inegal, grosolan cojit ? 

Ca să înlăture inconvenientul, Tungusov a înconjurat tot 
spaţiul cîmpului cu un sistem complicat de radiaţii minus- 
cule, invizibile. Ele lunecă pe suprafaţa lemnului, pipăin- 
du-i conturul ce se schimbă mereu, iar celule fotoelectrice 
captează semnalele acestor radiaţii şi, în raport de forma 
şi de volumul materialului care intră în spaţiul de lucru, 
modifică acordul, schimbă poziţia plăcilor condensatorului, 
făcîndu-le astfel să „tremure“ — să se îndepărteze sau să 
se apropie, pentru a păstra mereu acelaşi regim al cîmpului, 
cel care este necesar pentru uscare. Chiar şi viteza cu care 
se mişcă banda se schimbă în raport de volumul lemnului 
ce intră în spaţiul de lucru. 

Însuşi materialul dirijează generatorul ! 

Totul era automatizat la maximum în această minunată 
instalaţie. Tungusov afirma că omul nu va avea altceva de 
făcut decît să controleze la început dacă montajul s-a făcut 
just ; apoi încăperea va putea fi închisă, pentru că mate- 
rialul umed se va deservi singur, trecînd prin transportor din- 
tr-un orificiu în altul şi uscîndu-se în mers. 

Cu fiecare zi, instalaţia se închega tot mai mult, arătînd 
tot mai sobră şi mai elegantă. Unele dintre piesele ei se 
fabricau chiar acolo, în cealaltă jumătate a încăperii trans- 
formată în atelier de lăcătuşerie. La început aceste piese 
ocupau mult loc şi oamenii lucrau înghesuiți. Acum piesele 
finisate, șlefuite, strălucitoare, ocupîndu-şi locurile, se în- 
sumau parcă, se îmbinau, se transformau în ceva nou, într- 
un întreg, într-un tot unitar. 

Se făcea din ce în ce mai mult loc şi, treptat, atelierul 
de lăcătuşerie începuse să dispară. | 

Transportorul fusese controlat. Cîteva zeci de buşteni se 
tirîseră prin atelier, păşind prin spaţiul de deasupra adîn- 
citurii. 

Nikolai se străduia să pregătească instalaţia pentru buş- 
teni, materialul: cel mai dificil de uscat. În cazul reuşitei, 
celelalte forme ale materialului lemnos n-ar fi prezentat nici 
un fel de dificultăţi. Ca şi Fiodor, el ţinea seama de faptul 
că folosirea acestei instalaţii va căpăta în viitor o amploare 
mult mai mare. 

În sfîrşit, fură aduse tuburile electronice. Tot ceea ce 
depindea de „relaţiile cu exteriorul“ fusese adus, verificat, 
înregistrat. 

Nikolai puse imediat tuburile pe bancul de probă, con- 
struit chiar acolo, şi începu să le încerce în condiţii diferite 
şi la regimuri diferite. Încercarea dură o zi întreagă, în care 
zi nu numai toată brigada, dar şi ceilalți, Hrapov, Volski 
şi Ana, aproape că nu părăsiră atelierul. Ca întotdeauna în 
astfel de cazuri, Nikolai lucra în tăcere, fără să încurajeze 
pe nimeni. Emoţia şi îngrijorarea care-i cuprinsese pe toţi 
creştea din ce în ce, seara âjunse la maximum, iar apoi, pe 
neaşteptate, scăzu la zero, lăsînd locul entuziasmului, în 
momentul cînd Nikolai rosti obişnuitul său : „Totul e în re- 
gulă“. De data aceasta n-au avut nici o „surpriză“. Comi- 
sarul poporului trăsese desigur concluziile corespunzătoare, 
atît din informaţiile care le căpătase de la Tungusov, cît 
şi din incidentul atît de elocvent cu profesorul Akulov. 

Şi iată că generatorul, învăluit în plase dese de metal 
pentru a proteja oamenii împotriva radiaţiilor lui pericu- 
loase, îşi avea în sfîrşit inima sa de înaltă frecvenţă. Inima 
aceasta încă nu începuse să bată, nu era nici măcar caldă 
dar, tot în cadrul probei, asupra ei se revărsa susurînd du- 
şul sistemului de răcire cu apă. | 

A doua zi dimineaţa, Nikolai nu veni în această nouă 
secţie a fabricii ca înainte, să controleze vreo nouă piesă 
“a instalaţiei, piesă care în acel moment se năştea din metal 
în huruitul maşinilor-unelte, ci se. trase într-un colţ, lîngă 
dulapul înalt al transformatorului, şi de acolo privi toată 
construcția, cu atenţie şi emoție, aşa cum îşi priveşte un 
pictor tabloul înainte de ultimul retuș, cînd cele cîteva tră- 

sături de penel nu mai pot schimba mare lucru. Iese sau 
nu iese ? 

Da, a ieşit! E ceea ce dorea Tungusov. N-o să fie numai 
o mașină care va începe să lucreze. Nu, va fi o concretizare 
a gîndirii lui, o mărturie a victoriei omului asupra forţelor 
Mesupuse ale naturii. Prin toată înfăţişarea sa, prin glasul 
funcţionării, prin însuşi randamentul ei, această maşină tre- 
buie să reflecte nestăvilita putere a gîndirii omului |... 

Plăcile de teracotă care acopereau podeaua lîngă maşină 
erau curățate de stratul gros de pilitură, ulei şi glod. Curăţe- 
nia cîştiga din ce în ce mai mult loc în atelier. Comsomo- 
liştii nu mai fumau lîngă transportor. În colţuri apăruseră 
urne speciale pentru mucuri de ţigări. 

Tungusov ştia foarte bine că în cel mult trei zile totul 
va fi gata şi atunci va putea să încerce maşina. Dar tăcea. 
Şi nimeni nu-l întreba despre asta. Un fel de înţelegere ta- 
cită făcea brigada să nu vorbească despre sfîrşitul lucrărilor, 
despre încercarea instalaţiei. Numai directorul, care trecea 
acum pe aici în fiecare zi ca să „admire“ construcţia, îl tră-. 
gea pe Tungusov mai la o parte şi-l întreba îngrijorat : 

— Ei, cum staţi ? Respectaţi termenul ? 

— O să-l respectăm — răspundea laconic Tungusov. 

— Cînd credeţi că o să încercaţi ? Ar trebui din timp, 
că cine ştie ce se mai întîmplă... 

— N-o să se întîmple nimic, Timofei Pavlovici. O în- 
cercăm la timp şi o să-i dăm drumul la timp. 


* 


+ + 


Toţi aşteptau clipa, şi totuşi această clipă îi surprinse pe 
toți. Într-o zi; cînd brigada îi preda lui Reşetkov montajul 
terminat al sistemului de ventilare, Tungusov, apropiindu-se, 
îl cuprinse pe Fiodor cu braţul pe după umeri şi-i :spuse 
simplu : | 

— Hai, băieţi, să încercăm | 

Toţi înţeleseră dintr-o dată şi amuţiră. Unul dintre buş-. 
tenii pregătiţi din timp se afla afară, în jgheabul transpor- 
torului. 

Tungusov şi Reşetkov examinară pentru ultima oară cu 
atenţie întreaga instalaţie. 

— Ar trebui să-i telefonăm Anei — spuse încet Fiodor, 
cu jumătate de gură, de parcă ar fi aşteptat încuviințarea 
lui Tungusov. 

— Telefonează-i | răspunse repede Nikolai. Şi el se gîn- 
dea în momentul acela la Ana, dar, fără să-şi dea seama de 
ce, nu se putea hotărî s-o cheme el. 

Cind intră în atelier, Ana. înţelese imediat totul după 
aerul solemn pe care-l aveau membrii brigăzii, înşiraţi de-a 
lungul instalaţiei şi după atitudinea lui Tungusov, care stă- 
tea lîngă tabloul de comandă al generatorului, de cealaltă 
parte a transportorului. 

— Facem o primă încercare... să vedem... — îi spuse 
Tungusov cu oarecare sfială, de parcă numai pe ea ar fi 
aşteptat-o, şi 'conectă. 

Restul se petrecu de la sine. Tuburile electronice, ascunse 
după reţeaua ecranelor, începură să se încingă treptat, trans- 
formatoarele prinseră a vui ca nişte stupi, apa începu 
să susure ; jos, în buclă, chiar deasupra benzii tiansportoru- 
lui, porni să zumzăie elicea ventilatorului. 

Nikolai îşi băgase mîinile în buzunare şi urmărea cadra- 
nele aparatelor pe care liniile roşii indicau regimurile de 
funcţionare a generatorului, stabilite dinainte. Acele se âpro- 
piară toate odată de limitele fixate. 

În aceeaşi clipă, zumzăindu-şi încetişor rolele, transpor- 
torul se -puse în mişcare. Uşiţa care închidea orificiul de ie- 
şire din perete culisă şi.din spatele ei apăru capătul gros 
şi neregulat, tăiat din rădăcină, al unui buştean uriaş. Cînd 
ajunse în dreptul buclei însă buşteanul se opri, speriindu-se 
parcă, apoi începu să intre încet, cu teamă, în spațiul din- 
tre plăcile .tremurînde ale condensatbrului. 

„ Un norişor alb de aburi, purtat de curentul de aer în sus, 
spre pîlnia conductei de aspirație, începu să se înalțe dea- 
supra capătului gros al buşteanului şi porni înainte, lăţin- 
du-se şi îngroşindu-se, cuprinzînd mereu alte porţiuni, care 


intrau în cîmpul electric. Cînd capătul cioturos ajunse în 


partea cealaltă a buclei, aburii dispărură şi buşteanul se culcă 
din nou pe transportorul care se întinsese serviabil sub. el. 
Oamenii urmăreau tăcuţi toate aceste mişcări. Nikolai, 
în, aparenţă liniştit, încerca o cumplită încordare. | 
Atît de bine îşi închipuia tot procesul şi într-atât. simţea 
lucrul efectuat în acest moment hotărîtor, de parcă. maşina 


299 


e 


ar fi făcut parte din fiinţa sa. Ceva înăuntrul lui se încorda, 
se contracta, străduindu-se să ajute generatorului să facă faţă 
misiunii sale — să străpungă, să învăluie cu liniile de forţă 
trunchiul noduros care trecea prin maşină. 

Ana, Fiodor şi comsomoliştii urmăreau cu emoție ba 
trunchiul de copac culcat pe transportor, ba expresia feţei lui 
Tungusov, străduindu-se să citească pe chipul lui dacă lu- 
crurile merg cum trebuie. 

În sfârşit, Nikolai îşi putu desprinde ochii de pe buşteanul 
care se îndepărta și, întîlnind privirile lor încordate şi în- 
trebătoare, zimbi. Era răspunsul pe care-l aşteptau toți. 

Fiodor nu se mai putu stăpîni. Sări de la locul lui, în- 
conjură în fugă instalaţia, trecu podeţul, sări pe platforma 
tabloului de comandă şi îl îmbrăţişă pe Nikolai. Un „ura“ 
izbucnit din toate piepturile îi asurzi. Şi atunci cînd Ana 
ajunse în sfîrşit să treacă printre comsomoliştii care îl asal- 
tau pe Nikolai, ca să-i strîngă mîna, ea simţi limpede că 
numai o strîngere de mînă era prea puţin ca să exprime nă- 
vala de sentimente care o cuprinsese... 


+ 
+ + 


Aşadar uscătoria bazată pe folosirea curenților de înaltă 
frecvenţă era construită şi funcţiona... Trunchiuri umede, 
abia cojite, lungi pînă la opt metri, scînduri şi grinzi, bîrne 
şi teancuri de foi de placaj, cantităţi diferite de lemn „de 

* rezonanţă“ selecționat, pluteau liniştit prin spaţiul de acţiune 
al generatorului şi ieşeau din atelier uscate atît cît era ne 
voie. | 

Procesul care necesita de obicei multe zile şi nopţi se să- 
vîrşea acum, sub privirile oamenilor, în decurs de cîteva 
minute. 

În faţa colectivului fabricii, care nu de mult se aflase 
într-un impas ce părea să nu aibă nici o portiţă de scăpare, 
se deschidea acum nemaivăzuta perspectivă de a realiza o 
producţie fără precedent. 

Iată de ce în aceste zile, chipurile tuturor celor care par- 
ticipaseră la această construcţie originală radiau de mîndrie 
şi fericire. Fiecare se simţea un învingător. Și într-adevăr, 
a cui era victoria? Bineînţeles, Tungusov rezolvase pro- 
blema științifică şi tehnică. Dar cine „l-a găsit“ pe Tungu- 

sov ? Reşetkov. Şi a cui a fost ideea de a începe construcția 
acestei instalaţii la fabrica lui şi cine a „pus în mişcare“ 
administraţia ? Tot el. Trebuie să recunoaştem însă că nu 
s-ar fi realizat nimic dacă Hrapov şi Volski n-ar fi acţionat 
de la început energic şi n-ar fi convocat acea memorabilă 
consfătuire cu Vitkovski, cînd Ana Ridan a propus să se 
adreseze direct comisarului poporului. Dar comsomoliştii din 
brigadă ?... O, fiecare dintre ei ştia bine care piesă a ma- 
şinii a ieșit din mîinile lui! 

Victoria era a fiecăruia, dar mai ales a tuturor, o victorie 
colectivă. i] 

Ana îşi dădea seama de marea ei importanţă socială. Vic- 
toria aceasta trebuia să genereze alte victorii. Inaugurarea 
noii secţii trebuia să fie o sărbătoare solemnă. Vor asista 
desigur mulţi oaspeţi, reprezentanţi ai altor întreprinderi, ai 
cercurilor ştiinţifice şi ai presei. Să ştie toţi cum se dobîn- 
deşte o victorie, să vadă toţi ce-au făcut eil 


Punerea în funcţiune a noii secţii de uscătorie se desfă- 
şura într-un cadru solemn, cu o săptămînă înainte de terme- 
nul propus de Tungusov conform angajamentului luat în 
faţa comisarului poporului. 

Cam vreo trei sute de oaspeţi, fără să mai ţinem soco- 
teală de oamenii fabricii, se adunaseră în sala de festivități 
a clubului. Directorul deschise şedinţa, apoi Violski prezentă 
un raport cu privire la importanţa ştiinţifico-tehnică şi in- 
dustrială a generatorului realizat de Tungusov. 

În secţie, înconjurat de cîţiva băieţi din brigadă, Tun- 
gusov se pregătea pentru demonstrarea instalaţiei. În timp 
ce vorbea Volski, sosi și comisarul poporului însoţit de Vit- 
kovski şi cîțiva tovarăşi de la (Comisariatul Poporului. Ana 
le ieşi înainte şi-i conduse direct în secţie. 

Aici avu loc cea de-a treia întîlnire dintre Tungusov şi 
comisarul poporului. 

Intrînd în hala puternic luminată, comisarul poporului se 
opri uimit şi îşi desfăcu atotgrăitor mîinile. Se aştepta să 
vadă o obişnuită instalaţie experimentală a unui inventator 
de uzină, o instalaţie modestă şi rudimentară, interesantă ca 
atare, dar care pentru a putea realiza o producţie de masă 
ar fi trebuit să capete o formă adecvată. 

“Şi cînd colo, instalaţia îi încînta. ochii prin linia elegantă 
a pieselor şi prin strălucirea finisajului — o -adevărată ca- 
podoperă a artei inginereşti. 

Simţeai clar în această instalaţie armonia dintre forma 
exterioară a corpului maşinii în care pulsează energia (cu 
mişcările suple ale transportorului şi susurul gingaş al şu- 
viţelor de apă) şi sensul industrial al maşinii (prin interme- 
diul căreia energia efectuează munca principală, nemijlocit 
şi nevăzut, fără eforturi mecanice grosolane, inutile, şi fără 
suncte. stridente, scrîşnitoare). 

Citeva clipe comisarul poporului rămase tăcut, cu ochii 
întredeschişi, admirînd sincer această maşină nemaivăzută. 

Ştia — îi spusese Hrapov la telefon — că toate calculele 
inginerului fuseseră justificate întru totul, cunoştea indicii 
de producţie ai maşinii, gradul de automatizare, acum însă 
o- vedea | 

Toţi tăcură. Nemişcat, la capătul îndepărtat al transporto- 
rului, Tungusov urmărea expresia feţei comisarului poporului. 

În sfîrşit, privirile. lor se întîlniră. 

Avîntat, se îndreptară în acelaşi timp unul spre celălalt. 
Comisarul poporului strînse mîna inginerului, apoi îl trase 
spre el şi-l sărută apăsat pe amîndoi obrajii. 

— Eram sigur că aşa o să fie — spuse el. Mulţumesc, 
tovarăşe Tungusov | 

— Eu vă mulţumesc! Fără ajutorul dumneavoastră, to- 
varăşe comisar al poporului, n-am fi reuşit să facem nimic. 
Jumătate din succes vă aparţine dumneavoastră, iar cealaltă 
jumătate nouă, tuturor... 

Discuţia se întrerupse, căci începuseră a veni oaspeţii din 
sala de festivități. Oaspeţii făcură cunoştinţă cu Tungusov, 
cu Reşetkov; Fiodor le prezentă pe membrii brigăzii lui, 
intimidaţi de atenţia ce li se acorda. 

Peste puţin timp sosi şi profesorul Ridan cu Nataşa. Fata 
se strecură neobservată în atelier, pe urmele profesorului, 
dar Fiodor o remarcă imediat. Ana o prezentă pe „sora“ ei 
şefului brigăzii şi din momentul acela atenţia lui Fiodor 
începu să se dubleze într-un mod ciudat, repartizîndu-se de- 
opotrivă între Nataşa pe de o parte şi ceilalţi oameni, ca şi 
tot ce se petrecea în jur, pe de altă parte. 

Cînd se adunară cu toţii, Tungusov explică pe scurt con- 
strucția uscătoriei şi începu să demonstreze felul cum func- 


902 


ționează. Înşiraţi de-a lungul peretelui liber al atelierului, 
oaspeţii ascultau şi priveau tăcuţi. 

Din nou procesul de uscare se repetă în tot întregul lui. 
Numai că de astă dată, după ce puse instalaţia în funcţiune, 
Tungusov cobori de la tabloul de comandă şi se alătură pri- 
vitorilor. Nimeni nu conducea maşina, nimeni nu urmărea 
indicaţiile aparatelor. 

Mijloacele automate dirijau întregul proces. 

Şi cînd uşiţa orificiului de ieşire se închise cu zgomot în 
urma uriaşului trunchi care lunecase afară din atelier, pri- 
virile tuturor se aţintiră spre constructor şi aplauzele spar- 
seră în țăndări tăcerea încordată de pînă atunci. 

Oaspeţii de onoare fură invitaţi la club. Cînd Volski îşi 
terminase referatul, fusese anunţată o pauză, în care timp 
cei aflaţi în sală, împărţiţi în patru grupe, vizitaseră secţia 
şi asistaseră la funcţionarea maşinii. 

După vreo patruzeci de minute, şedinţa fu reluată. 

Publicul emoţionat de cele văzute îşi ocupă locurile. 
Cineva ceru ca toţi participanţii la crearea uscătoriei să iasă 
pe scenă şi adunarea, într-un glas, susținu această cerere. 
Toţi fură aleşi în prezidiul de onoare. Atunci luă cuvîntul 
directorul. 

— Propun — spuse el — să-l alegem şi pe tovarăşul comi:- 
sar al poporului în prezidiu, ca participant activ al muncii 
noastre, ca factor principal al succesului nostru. 

Însoţit de ovaţii, comisarul poporului se urcă pe scenă şi 

ocupă locul de lîngă director. 
În seara aceea mulţi luară cuvîntul, să-şi exprime entu- 
ziasmul, să felicite, să mulţumească. Vorbiră participanţii la 
lucrări, reprezentanţi ai ştiinţei, ai întreprinderilor, toţi cei 
interesaţi să se aplice şi la ei noua realizare. Ultimul luă 
cuvîntul comisarul poporului. 

EI vorbi despre tehnica sovietică, menită să elibereze omul 
şi să transforme viaţa, despre oamenii liberi care duc tot mai 
departe această tehnică. Cuvîntarea lui plină de energie şi 
îmbărbătare era un îndemn la noi victorii, la noi iniţiative 
îndrăzneţe. 

Cînd termină de vorbit, toţi se ridicară de la locurile lor. 

În vuietul ovaţiilor se născu de la sine ritmul imnului 
partidului. Glasurile se contopiră dintr-o dată într-unul sin- 
gur şi răsună Internaționala. 

Una după alta, ca nişte detaşamente în mars, treceau prin 
nemişcarea solemnă din sală strofele largi ale imnului tuturor 
celor ce muncesc. 

Dar iată că în rîndul din faţă se iscă o mişcare. 

O siluetă feminină ieşi dintr-o dată în faţă, se strecură 
repede de-a lungul rampei, spre dreapta, şi dispăru în cori- 
dor. 

Era Nataşa. 

„Ce s-a întîmplat ?“ se gîndi Ana, alarmată, văzînd-o de 
pe scenă, şi pe neobservate, dîndu-se puţin în spate, ieşi 
şi ea în culise. Peste un minut se întoarse emoţionată, se 
apropie încetişor de spatele lui Tungusov şi atingîndu-i uşor 
mîneca îi şopti, arătîndu-i spre fundul scenei: 

— Vino! Nataşa ţi-a pregătit un dar. 

— Nikolai Arsentievici — îi spuse Nataşa în semiîntune- 
ricul din culise, cu o şoaptă întreruptă. Uite-aici... - 

Fata se întoarse în aşa fel încît fişia de lumină care venea. 
dinspre scenă căzu pe mica bucată de hîrtie pe care o ţinea 
în mîinile tremurătoare. Nikolai văzu literele cunoscute: 
LMRWWAT. 

—- Uite... — şi ducîndu-şi degetul arătător pe fiecare 
literă, pronunţată răspicat: „,Lişi mî... rabotniki... vsemir- 
noi... 1 

— Velikoi armii truda! aproape că strigă Nikolai, entu- 
ziasmat. Îşi cuprinse capul cu mîinile şi apucîndu-se de păr, 
trase atît de tare încît îi dădură lacrimile. lar w e v-ul lor. 
La ei v se citeşte f... Formidabil! Nataşa dragă... O apucă 
de miîini şi i le strînse tare. Cît îţi sînt de recunoscător! Asta 
într-adevăr este un dar! Cînd ţi-a dat prin minte? Acum? 

-— Da, acum, în timp ce cîntam Internaționala. 

— Ei, bravo! Uite ce-i... Prieteni, chiar acum trebuie să 
descifrăm comunicarea neamţului. Mergem la mine! Acolo 
n-o să ne deranjeze nimeni |! 

Imediat după terminarea şedinţei solemne, prietenii se 
urcară în automobil şi goniră spre centru. 


1 Doar noi muncitorii din marea armată mondială a muncii 
— traducerea textuală a primului vers din strofa a doua în textul 
rusesc al Internaționalei. (n.t.) 


Capitolul X 


RAZELE MORŢII 


Camera de la subsol își schimbase aspectul. 

Pe una dintre mese, în locul instrumentelor de desen şi al 
vrafului de suluri de hirtie era aşternută o față de masă, 
iar pe faţa de masă apăruseră farfurii, despre a căror ori- 
gine Nikolai n-avea nici cea mai mică idee. Mesele de 
prisos fuseseră date la o parte. Nu lipseau nici scaunele. 

În timp ce Fiodor şi tuşa Paşa — schimbînd „topografia 
camerei“ — improvizau energic cina de care toți aveau 
atîta nevoie, fetele examinau curioase ciudatul mobilier din 
locuinţa inventatorului. 

Între timp, Nikolai eliberase o jumătate dintr-o altă masă 
şi, nerăbdător, se şi apucase de lucru. Fetele i se alăturară. 

— Spune-mi, cum ai să faci ? întrebă Ana. Eu, să-ţi spun 
drept, nu înţeleg ce folos îţi poate aduce dezlegarea acestor 
litere. 

— Deocamdată, nu mare lucru — răspunse Nikolai. Ne-a 
dezvăluit numai izvorul de unde va trebui să extragem ade- 
vărata cheie a cifrului. Dar şi asta este de ajuns. Restul 
e chestiune de timp. Deaş şti că încercăm toate combi- 
naţiile posibile, şi tot trebuie să găsim cheia... Luă o coală 
de hirtie şi cu un scris mare şi citeţ aşternu pe ea textul 
imnului. Și-acum, să ne gîndim. Aşadar, noi ştim că cifrele 
criptoradiogramei sînt echivalente cu literele din textul In- 

ternaţionalei, luate într-o anumită ordine. Se pot folosi, bine- 
înţeles, o sumedenie de procedee care de care mai complicate 
pentru a stabili ordinea literelor unui cifru. Dar în cazul 
nostru eu cred că procedeul trebuie să fie foarte simplu; 
altfel neamţul n-ar fi ţinut atît de mult să ascundă însuşi 
izvorul cifrului. Şi-apoi, i-o fi trecut prin minte că nu sîntem 
cine ştie ce criptografi cu experienţă... Să începem deci cu 
unul din procedeele cele mai simple. Notăm pur şi simplu 
cu cifrele 1, 2, 3 ş.a.m.d., fiecare literă, în ordinea în care 
le întîlnim în text, pînă la 26, 26 e cel mai mare număr din 
criptogramă... dar e şi zero, deci 27 de litere. Să luăm pri- 
mul vers: „,Vstavai, prokliatiem zakleimionii...“ î. Vom ob- 
ţine un număr maxim de litere. Să începem cu zero. 
Priviţi: V=0, C=1, T=2, A=3, 1=4, E=5... Ana kKon- 
stantinovna, dumneata scrie deocamdată: separat, în co- 
loană, literele alfabetului latin, însă adaugă acolo şi cele 
trei vocale muiate „ăi“, „06“ şi „ii“, aşa se procedează în 
alfabetul radiofoniştilor. | 

— Am înţeles! Dar cum ai să pui în concordanţă acest 
alfabet radio latin cu cel rus? 

— Nimic mai simplu. 

— Dar în alfabetul latin există 26 de litere şi cu cele 
adăugate de dumneata, vor fi 30. Iar în alfabetul rus sînt 
32. Apoi în alfabetul latin nu există literele „ia“, „ci“, „şci“, 
„îi“, semnul moale. Or, în textul Internaționalei dumneata 
le-ai şi numerotat. În schimb, în alfabetul latin există literele 
js qi, XV, »Z“, care nu există în cel rus. 

— Nu-i nimic, Ana Konstantinovna, această concordanţă 
e de mult stabilită de practica internaţională a radiofoniş- 
tilor. Semnalele morse pe care le recepţionăm, noi le notăm 
întotdeauna cu litere latine, indiferent de limba în care se 
face emisiunea. Şi poţi să citeşti uşor un astfel de text, dacă 
cunoşti limba în care s-a făcut emisiunea, deoarece semna- 
lele au pentru fiecare limbă o anumită semnificaţie. Aşa, 
de pildă, patru puncte e echivalent cu litera latină „h“, 
şi cu litera rusă „x ; două linioare, punct, linioară, e şi 
litera latină „q“, şi cea rusă „şci“ ; trei puncte, trei linioare 
e litera latină „v“, sau cea rusă „,j” ş.amd. 


——— [2 


1 Primul vers din textul rusesc al Internaționalei. 

— Aha, înţeleg | Atunci dictează-mi cifrele, Nikolai Ar- 
sentiev:ci. „A“ ? 

— 3. 

— A“ muiat? 

— Adică „ia“... 10. 


Literele  aflabetului latin se transformau în cifre. Con- 
statară că din textul Internaționalei lipseşte doar o singură 
literă : „f“. Le mai rămînea să înlocuiască cifrele misteri- 
oasei radiograme prin literele corespunzătoare ale alfabetului 
latin şi să citească comunicarea neamţului. 

Nikolai îşi deschise în faţă jurnalul de recepţie radio, în 
care aproape o pagină întreagă era ocupată de textul cifrat 
pe care îl recepţionase. 


23, 16, 25, 12, 41, 19, 7, 8, 17, 8, 14, 9, 42, 
10, 4, 13, 2,16, 1, 3, 9, 1, 12, 23, 8, 14,20, 
18, 10, 9, 7, 8, 24, 20, 8, 3, 8, 1, 17, 7, 18, 19, 
3, 8, 7, 13, 7, 8, 17, 14, 16,13, 7, 18, 7, M, 
3, 4, 13, 17, 10, 41, 33, 18, 12, 26, 14, 13, 7, 43, 
12, 3, 8, 1, 16, 18,17, 7, 18, 22, 12,3, 0, 7,4, 
3, 9,7, 8, 0, 11, 8, 19, 13, 17, 41, 13,17, 8,1, 

18, 11,13, 41,47, 93, 8, 1,19, 3, 11. 12, 2,47, 87, 
13, 15, 48, 14, 19, 12, 3, 23, 47, 8, 14, 19,12. 6.7. 
8, 16,1, 5, 3, 7, 41, 13, 41, 17, 20,7, 8,2, 43, 
13, 47, 4, 13, 9, 7, 41, 13, 15, 11, 17,27, 93,7, 8, 
11, 10, 1,23, 93,1, 8,3, 6, 14, 13, 20, 7, 17, 8, 13, 
15, 0, 7, 41, 3, 7, 11, 13,49,10, 0, 4, 8,9, 20,7, 
19; 2, 18, 4, 17, 13, 1, 16,10, 3, 1,20, 7,8, 16, 
1, 4,23, 3, 9,7, 3, 1, 41, 17,26, 14, 13, 11,19,1,3, 
14, 8, 12, 17, 7, 18, 1, 13, 17, 15, 4,6, 8, 12,3, 
7, 49, 13, 4, 13, 9,6, 7, 8, 13, 11,2, 3, 12, 3, 23, 
11, 10, 5, 1, 18, 18, 0, 11,7, 9, 8, 16, 7,8, 12, 143, 
18, 18, 9, 8, 14, 16, 3, 7, 8, 13,12, 3,9,7,5,1, 
16, 8, 6, 8, 12, 4, 27, 23, 8, 11, 13, 15, 11, 23, 45, 
4, 48, 22, 12, 7, 13, 0, 7, 8, 9,7, 10, 41,3, 3,7, 
11, 48, 13, 16, 22, 8, 7, 13, 17, 7, 0, 22, 13, 18,3. 

Acum erau ocupați toţi trei. Nikolai rostea un număr din 
text, iar Ana, după alfabetul pe care-l alcătuise, indica i- 
tera corespunzătoare, pe care Nataşa o scria. Fiodor dis- 
păruse, prins de „treburi gospodăreşti“. 

Trei perechi de ochi urmăreau cu nerăbdare fiecare literă 
care ieşea de sub creion. 

Doi... trei... patru... 

Bineînţeles că asta încă era puţin. Cuvintele textului erau 
incontestabil prescurtate. Cel puţin unele. Şi nici nu erau 
despărțite între ele. Dar zece-cincisprezece litere puteau 
arăta dacă sînt măcar cuvinte. : 

După ce scrise un rînd, Nikolai se opri. 


Dkxigshkaivmtokpjm 


Era o înşiruire de litere fără nici un sens! 

Ana, singura care ştia limba germană, ar fi putut să gă- 
sească vreun sens dacă într-adevăr această înşiruire de litere 
avea cumva vreo semnificație. Cîteva minute ea se gîndi cu 
încordare privind literele, iar Nikolai îi sugera pe rînd toate 
procedeele posibile de denaturare a textului. 

— S-ar putea ca textul să fie denaturat — spunea el. 
Pentru că un text alcătuit din cuvinte obişnuite şi cifrat 
într-un mod primitiv poate fi dezlegat chiar dacă nu-i cu- 
noşti cheia. Denaturarea textului este necesară pentru a 
distruge particularităţile caracteristice limbii respective în 
combinarea sunetelor, în succesiunea literelor, în preponde- 
renţa numerică a unora dintre ele asupra altora. Toate aces- 
tea pot oferi indicii pentru descifrare. Dar în același timp, 
în limita posibilului, denaturarea textului nu trebuie să um- 
brească sensul textului descifrat. 

— Nu — zise în sfîrşit Ana, necăjită. Aici, după părerea 
mea, nu există nici un fel de sens. 

— Atunci înseamnă că am greşit. Să încercăm un alt pro- 
cedeu. Nu-i nimic, o să găsim acum. Vă spun, dacă avem 
cheia, restul e chestiune de timp. 

Între timp camera se umplu de un miros îmbietor. Pe ti- 
gaia adusă de tuşa Paşa sfiriia plăcut camea prăjită, abu- 
reau cartofii şi pe o farfurie se zăreau felii strălucitoare 
de roşii suculente şi bucățele de castravete verde, aromat; 
deasupra paharelor și păhăruţelor evident adunate de mă- 

tuşa Paşa de pe la vecini, Fiodor, cu o sticlă de vin în 
mînă, încerca să-şi etaleze îndemînarea de prestidigitator. 

N-a fost nevoie de prea multe invitaţii pentru ca „crip- 
tografii“ să-şi întrerupă preocuparea. Fiodor deschise „ban- 
chetul“ cu un toast scurt în cinstea „eroului zilei“, adică 
a prietenului sărbătorit. 

Masa decurgea într-o atmosferă de însufleţire. În camera 
liniştită şi puţin posomorită a lui Tungusov răsunau poate 
pentru întîia oară voci tinere şi gălăgioase şi fără îndoială, 
pentru întîia oară voci de fete. Pînă şi tuşa Paşa radia de 
bucurie, apreciind în felul ei această năvală neașteptată în 
viaţa plicticoasă şi grea (cel puţin din punctul ei de vedere) 
a favoritului său. 

Nikolai nu l-a văzut niciodată pe Fiodor atît de bine 
dispus. Acesta într-adevăr trăia din plin evenimentul ter- 
minării uscătoriei, considerîndu-l ca pe un prim şi cu ade- 
vărat însemnat pas în viaţă, pas care nu putea să nu aibă re- 
percusiuni asupra soartei lui. Se şi vedea un propagandist 
entuziast al noului procedeu de uscare. Se va produce o re- 
voluţie în întreaga industrie sovietică de prelucrare a lem- 
nului și tocmai el este acela care o va începel 

Dar... să fim drepţi; nu numai „revoluţia“ în ale uscăto- 
riei lemnului îi dădeau lui Fiodor acea stare de fericire. Era 
tot mai convins că atenţia pe care i-o acorda din ce în ce 
mai mult Nataşei găseşte un teren prielnic. 

Aceeaşi stare sufletească încercau, la rîndul lor, Ana şi 
Nikolai. Numai că se manifesta cu totul altfel. Aici flacăra 
ei moonea în adînc, molcom şi sfios, fără să răzbată cîtuşi 
de puţin în afară... 

Gîndurile lor se întorceau mereu la cifrul enigmatic. 
Amîndoi căutau intens greşeala. 

— Nikolai Arsentievici, crezi că neamţul dumitale cu- 
noaşte limba rusă ? îl întrebă Ana. A 

Nikolai clătină din cap: 

— Nu. Dac-ar fi cunoscut-o, m-ar fi făcut să înţeleg 
acest lucru chiar la prima noastră convorbire. 

— Dar Internaționala ? 

—- În limba rusă sînt convins că nu o ştie. S-a gîndit să 
ia un text cît' mai cunoscut la noi, l-a procurat de undeva. 
Dacă este în legătură cu muncitorii antifascişti, nu i-a fost 

greu de loc, şi a ales din el un vers, ca să facă „aluzie“ 
la imn. 

— Stai! Dar el a trebuit nu numai să aleagă versul, ci 
şi să cifreze radiograma, prin urmare să alcătuiască acest 
alfabet după textul Internaționalei... 

— Bine înţeles. 

— Atunci cred că greşeşti — spuse Ana. Uite-aici: pen- 
tru a cifra radiograma, el ar fi trebuit să facă rost de textul 
rus al imnului şi de alfabetul rus, altfel n-ar fi putut să 
stabilească concordanța între literele originale... l-ar fi tre- 
buit şi notaţiile ruseşti ale alfabetului Morse. Şi mă îndoiesc 
că toate acestea acum se pot găsi în Germania. Cred că a 
ales alt drum. 

— Care ? 

— Singurul lucru pe care trebuia de fapt să şi-l procure 
era un vers din Internaționala pentru a face „aluzia“, cum 
bine ai spus dumneata. Dar Internaționala nu înseamnă 
neapărat textul ei rus.. 

— Cel german ?| o întrerupse repede Nikolai. 

— Bineînţeles | Altfel nu cred c-ar fi putut să facă faţă... 
dacă, aşa cum am presupus, nu cunoaște limba rusă. 

— Formidabil, Ana Konstantinovna! Ai dreptate! Să 
alcătuim o cheie pentru textul german al Internaționalei. 
Dar... îl ştii ? 

Ana clătină ruşinată din cap. 

— „.Înţelegi, Nataşa, ce-nseamnă asta ? spunea între 
timp cu înflăcărare Fiodor. Vom construi astfel de uscătorii 
nu în oraşe, în fabrici şi în uzine, ci în păduri, la malul rîu- 
rilor pe care se expediază lemnul, chiar acolo unde se taie 
copacii. Închipuieşte-ţi : o hidrocentrală, mare sau mică, și 
lîngă ea amenajată o asemenea uscătorie! Vom primi lemnul 
gata uscat! Materialul lemnos pe care-l transportă acum 
căile noastre ferate conţine-peste 50 la sută umiditate. Atunci 
garniturile de tren vor fi încărcate cu lemn gata uscat. Ţi-n- 
chipui cît lemn poate duce mai mult o garnitură de tren 
„dacă va scăpa de greutatea respectivă a apei P... Iar dacă vom 
calcula volumul transporturilor din întreaga. ţară... 

-— Ai dreptate! Ai dreptate, Fedea! îl întrerupse NIi- 
kolai zîmbind. Dar uite ce-i, tovarăşi, ne trebuie meapărat 
textul german al Internaționalei. Unde-l putem găsi ? 

— Ştiu eu o strofă... Aşa cred — spuse Nataşa, ne- 
hotărâtă. 

— Dumneata ? Textul german? Ei, Nataşa, azi eşti 
într-adevăr o eroină | De unde-l ştii ? 

— De curînd am început să învăţăm Internaționala. La 
cercul de limba germană... Prima strofă cred c-o ştiu... 

— Admirabil | Atunci, hai să notăm! Hai, mai repede! 
Ajunge şi o singură strofă, eu aşa cred. Chiar dacă n-or 
fi toate literele... om vedea noi. 

Uitaseră cu totul de masă. | 

Fredonînd melodia imnului, Nataşa îşi aminti repede tex- 
tul primei strofe și al refrenului. Ana scrise versurile, iar 
Nikolai notă de îndată literele cu cifre, începînd cu zero. 

0123 45 6789 10 11142 
Wacht auf Verdammte dieser Erde, 
13 14 15 16 17 
Die stets man noch zum Hunger zwingt | 


18 19 
Das Recht wie Glut im Kraterherde, 


20 
Nun mit Macht zum Durchbruch dringt. 
21 
Reinen Tisch macht mit den Bedrăngern | 
Heer der Sklaven, wache aufl 
Ein Nichts zu sein tragt es nicht lănger 
22 
Alles zu werden strâmt zu Hauf | 


Volker, hânt die Signale | 
Auf :zum letzten Gefecht |! 
Die Internationale 


23 
Erkâmpft das Menschenrecht | 


— Ural exclamă Nikolai. Ne lipsesc doar şase litere şi 
încă din coada alfabetului, din cele mai puţin folosite. 
Dă-mi alfabetul latin, Ana Konstantinovna, şi scrie noile 
cifre. 

Alfabetul fu repede alcătuit, cu numerele corespunzătoare, 
şi din nou începură descifrarea radiogramei, aşteptînd toţi cu 
nerăbdare apariţia unei noi litere, străduindu-se să-i prindă 
sensul. 

— 23, 16... — începu Nikolai. 

— P şi h — scrise Nataşa. 

-— 25. 

— Asta n-avem, Nikolai Arsentievici. 

— Nu-i nimic, Nataşa, lasă un loc liber şi scr:e mai de- 
parte... 12... 1]... 

— „si... 

— Gata ! Ura-a-a ! exclamă Ana de îndată ce apăru Litera 
următoare, „k“. Iese, Nikolai Arsentievici |! Litera lipsă este 
probabil „y“. Uite, a ieşit cuvîntul „Physik“, adică „fizică“ ! 

— Aşa, admirabil! şopti Nikolai, stăpînit. Dar stai, să nu 
ne grăbim... poate numai întîmplător... Mai departe! 7... 
8... 17... 

— Iese... iese| Pe cuvîntul meu! şoptea Ana. Nu înţeleg 
însă, deocamdată. 

Ajungînd la capătul rîndului, Nikolai se opri. 

— Deocamdată ajunge. Să vedem ce-a ieşit. 

Rîndul arăta astfel : 


Ph...sikergrossm...nchhat 


Evident, nu mai era o înşiruire întîmplătoare de litere. Deşi 
cuvintele, nedespărţite prin intervale şi probabil prescurtate 
la maximum nu erau încă limpezi. 

— Gîndeşte-te, Ana Konstantinovna, acum totul depinde 
de dumneata. Aici trebuie să cunoşti bine limba... 

Ana se gindea. De atîta încordare, pete roşii apărură pe 
faţa ei smeadă. 

— „Ergross“, nu prea cred să existe un astfel de cuvînt 
— spuse ea. Poate „gross“ şi atunci „er“ ar putea fi din pri- 
mul cuvînt. „Physik“... Da, bineînţeles ! „Physiker“, fizician |! 
Iar „gross“... | 

— Stai! exclamă Nikolai. În Germania există un fizician 
celebru pe care-l cheamă Gross. N-o fi vorba de el? 

— Ba da, probabil... — zîmbi Ana, privindu-l în ochi pe 
Nikolai. Asta e de domeniul dumitale. În orice caz, e cert 
că sîntem pe drumul cel bun. 

— Da, mulțumită dumitale. 

Ea se aplecă mai mult deasupra colii de hîrtie. 

— Ei, să vedem mai departe... „m“, apoi o literă lipsă, 
„nch“... Asta nu mai înţeleg de loc. 

— Oare ce literă lipseşte aici ? Hai să completăm alfa- 
betul — propuse Nikolai. Atunci o să fie totul mai limpede... 

— Dar cum? 

— Foarte simplu. Cite litere 'n-au cifra corespunzătoare ? 
Numai şase. Adică cinci, că una am şi găsit-o. Este „y“ din 
cuvîntul „Physiker“. Notează, Nataşa, în alfabetul nostru 
25 este „y“. Deci ne-au mai rămas încă cinci litere. Să le 
punem pe rînd în locul literelor care lipsesc. Mai întîi „x. 
Puțin probabil. Dar stai! Aici de fapt numai o vocală poate 
fi... „ii“. Merge... „unch“... cu „m“ înainte, „miinch“... 

— „„Miinchen“ | exclamară toţi dintr-o dată. 

— Da, sigur! A transmis din Munchen, acum mi-aduc 
aminte. Mi-a spus într-una din primele noastre convorbiri, 
înainte de a-mi fi transmis cifrul. Notează, te rog. Va să 
zică 24 este litera „ii“. Acum totul e limpede. „Fizicianul 
Gross Miinchen“, adică din Miinchen. Îţi dai seama, Fedea ? 
Nikolai îşi lăsă palma grea pe umărul prietenului său. Azi, 
se vede treaba, e ziua succeselor noastre. În sfîrşit, o să 
aflăm... Nu aţi obosit, încă? 

— Mai departe ! spuse sever Nataşa, luînd din nou creiv- 
nul în mînă. Doar n-o să ne oprim la prima frază! Dictează, 
Nikolai Arsentievici ! Să descifrăm tot textul, iar după aceea 
o să încercăm să-l citim. 

Nikolai începu din nou să dicteze, iar Nataşa scria: 
dasproblmderiibrttragelktrenergohneleitung 
mittls... onenstrahlgelâstweitderwirkugin 
gradlinigpractischgrenzlosstprogressverhau 
fteinigberchnungundeinzig... perimappart... 

Acum era uşor de citit. Literele lipsă le ghiceau după 
sensul cuvintelor: 

Textul complet al radiogramei suna astfel : 


„Fizicianul Gross, Miinchen, a rezolvat problema trans- 
portului de energie electrică fără conductori, cu ajutorul 
unei radiaţii ionizate. Raza de acţiune în linie dreaptă este 
practic nelimitată. Gross arestat. Au fost ridicate unele cal- 
cule şi singura mașină experimentată cu raza de acţiune 
limitată, un kilometru. Piesa cea mai importantă a ionizato- 
rului distrusă. Dar dacă va putea fi refăcută, ameninţă o 
serioasă primejdie. Încerc să aflu principiul. Voi comunica. 
Revin la aceeaşi oră“. 

Se lăsă o tăcere îndelungată. Radiograma nu era clară 
şi în frazele sacadate ale neamţului se simţea neliniște. În 
ce consta însă ameninţarea ? Şi la cine se referă P Prietenii 
îl priveau nedumeriţi pe, Nikolai, aşteptînd de la el vreo ex- 
plicaţie. Dar Nikolai tăcea, 

— Din nou mister — spuse în sfîrşit Fiodor cu ciudă. 
Asta zic şi eu conspirație! Cheia înţeleg să fie cifrată, şi 
textul la fel, dar uite că şi sensul e cifrat! 

— Principalul totuşi îl ştim — observă Natașa. Omul 
acesta a aflat — pe ce căi, nu ştim — despre o invenţie im- 
portantă şi vrea să ne-o transmită nouă. Numai un lucru nu 
înţeleg : ce-l determină să facă toate acestea ? 

— Şi de ce „primejdie“ poate ti vorba ? întrebă Ana. 

Nataşa strînse din umeri. 

Fără să-şi ia ochii de la text, Nikolai căuta să pătrundă 
fiecare frază şi pe faţa lui, clipă de clipă, se înteţea tot mai 
mult umbra neliniştii, În sfîrşit, ridică fruntea. 

— Lucrurile nu sînt chiar aşa de simple, tovarăşi. Dacă 
într-adevăr Gross a făcut această descoperire — şi n-avem 
nici un temei 3ă nu-l credem pe prietenul nostru — înseamnă 
că au fost descoperite „razele morţii“. 

— Cum ?| De ce razele morţii?! 

— Pentru că radiaţia ionizată nu este altceva decît un 
fel de conductor aerian nevăzut, pe care undele electromag: 
netice sau curentul electric poate fi dirijat ca pe un conduc- 
tor metalic obişnuit. Tocmai acesta este principiul „razelor 
morţii“, care sînt de atîţia ani căutate, cu o neobişnuită stă- 
ruinţă, în laboratoarele militare din toate ţările capitaliste. 
lată ce înţeleg eu că ne comunică prietenul nostru necu- 
noscut. Descoperirea lui Gross are o uriaşă importanţă mili- 
tară, pentru că maşina respectivă poate fi folosită ca o cum- 
plită armă de exterminare. De aceea, tovarăși, aveţi în ve- 
dere că ceea ce noi am aflat acum este un secret militar și 
sîntem toți răspunzători în faţa statului pentru păstrarea lui. 
Nu uitaţi : nimănui nici un cuvînt... Nici măcar despre legă- 
tura mea cu neamţul | 

Emoţionaţi de sensul neaşteptat al radiogramei, prietenii 
îl priveau pe Nikolai și el înţelese că secretul este în miini 
de nădejde. 

-— Şi-acum, hai să analizăm textul. După cum văd, a fost 
întocmit cu multă chibzuială. Aici, printre rînduri, este 'expli- 
cat tot ce, la prima citire, pare de neînțeles. 

— Dar despre ce primejdie o fi vorba ? întrebă din nou 
Ana. 

— Nu înţeleg... De ce l-au închis fasciştii pe Gross dacă 
le-a dat lor invenţia ? adăugă Nataşa. 

— Nu, tovarăşi | răspunse Nikolai. Este vorba de o ame- 
ninţare la adresa noastră, a Uniunii Sovietice. 

— A Uniunii Sovietice ? De unde şi pînă unde?! 

— Ia să ne închipuim ce s-a petrecut la Miinchen. Nu- 
mele doctorului Gross îmi este cunoscut. Este unul dintre 
cei mai mari fizicieni germani, un idealist, un savant de 
școală veche care s-a consacrat studierii proceselor de ioni- 
zare în atmosfera pămîntului. S-a ridicat şi în stratosferă. 
Am aici una dintre cărţile lui, „lonosfera“, tradusă în limba 
rusă. Tare mă îndoiesc să-i fie lui Gross fasciștii într-atîta 
la inimă încît să le mai şi ofere „razele morţii“. Eu:cred că 
a rezolvat experimental problema ionizării aerului la distanţe 
mari, aşa-numita problemă a „cablului aerian“, cu scopul de 
a transporta energia electrică fără conductori. lar fasciştii, 
desigur, aflînd despre descoperirea lui, s-au hotărît s-o folo- 
sească în alte scopuri. Uite aşa d apărut „razele morţii“ | 
Mai sigur este că i-au smuls cu forţa lui Gross principiul 
ionizării, şi pe urmă l-au arestat tocmai pentru ca bătrînul 
să nu facă cunoscută lumii descoperirea sa! 

Ana se cutremură. 

— Ce grozăvie |! şopti ea, ridicîndu-se în picioare. 

— Da... Să nu te miri. Fasciştii sînt în stare de orice — 
adăugă Nikolai. Sînt absolut sigur că vor face totul ca să 
reconstituie maşina lui Gross şi să o pună în funcţiune, 
bineînţeles, împotriva noastră. Tocmai în asta constă ame- 
ninţarea despre care, riscîndu-şi viaţa, ne avertizează prie- 
tenul nostru necunoscut. 

— Dar cine o fi? 

— Nu ne spune nimic despre el. Şi foarte bine face. 
Dacă această radiogramă ar fi interceptată şi descifrată de 
duşmani, atunci orice aluzie la persoana autorului ei ne-ar 
lipsi pentru totdeauna de posibilitatea de a mai afla cite ceva 

despre această maşină cumplită... lar duşmani pot fi şi aici, 
“la noi... 

Ana, care se plimba tulburată prin cameră, cu mîinile la 
spate, se întoarse brusc. 

— Ce-i de făcut, Nikolai Arsentievici ? 

Înainte de a răspunde, pe faţa lui crescu încet un zîmbet 
calm, abia perceptibil, care estompă toate gîndurile neliniş- 
tite, intense şi temerile inutile ale prietenilor. 

— Să mergem la culcare! Astăzi am lucrat bine. E cazul 
să ne mai şi odihnim. Este aproape două. Miine am să mă 
duc la comisarul poporului şi am să-i povestesc totul. El este 
membru al C.C. al partidului. Şi dacă partidul” ştie, se va 
face tot ce e necesar. Noi ne-am îndeplinit deocamdată mi- 
siunea. Dar, prieteni, astăzi s-a întîmplat încă un eveniment 
mare, zguduitor, la care voi nici nu v-aţi gîndit măcar. Eu, 
cel puţin, acum simt pentru întîia oară cît de multe poţi să 
faci cînd munceşti și trăieşti în colectiv, cînd ești înconjurat 
de prieteni. 

— O! exclamă Fiodor, repezindu-se spre masa uitată, şi 
umplu paharele. Un toast era acum binevenit... 

— 'Tovarăşul comisar al poporului ? 

— Da, eu. Cine-i? 

— Inginerul Tungusov. Bună ziua, tovarăşe comisar al 
poporului | 

— A-a|! Bună ziua Tungusov! De ce ai dispărut ieri atit 
de repede ? 

— Am avut o treabă urgentă, despre care vreau să vă 
vorbesc, dacă se poate, chiar acum. V-aş reţine vreo zece 
minute... 

— S-a întîmplat ceva cu maşina ? În glasul comisarului 
poporului răsună neliniştea. 

— Nu, cu totul altceva. 

— Bine, vorbeşte, te-ascult cu atenţie | 

— Mă iertaţi dar... la telefon nu se poate. 

— Aha... înțeleg! Ei, atunci vino! Am să dau dispoziţii 
să ţi se facă bilet de intrare. 

Peste o jumătate de oră, în cabinetul comisarului poporu- 
lui, Nikolai şedea în acelaşi fotoliu adînc, de piele, din faţa 
uriaşului birou. 

li povesti pe scurt comisarului poporului totul, începînd cu 
prirna întîlnire în eter cu neamţul şi terminînd cu descifrarea 
din ajun a radiogramei misterioase. 

— Şi iată ce am aflat, descifrînd această radiogramă — 
încheie el, întinzînd comisarului poporului textul radiogra- 
mei, copiaţ pe curat. 

Sprîncenele comisarului poporului se împreunară de în- 
dată ce îşi aruncă ochii pe primele rînduri. Citi de cîteva 
ori radiograma, chibzuind la fiecare frază în parte. Apoi 
puse încet hîrtia pe masă, se lăsă pe speteaza fotoliului şi 
privindu-l pe Nikolai, îl întrebă pe neaşteptate : 

— „Razele morţii“, nu-i aşa ? 

— Da... Cunoaşteţi problema ionizării ? 

— Oarecum. Mi-am dat seama însă după tonul general 
al radiogramei şi după fraza referitoare la distanţa la care 
acţionează. Ei, şi acum spune-mi despre ce e vorba ? 

Nikolai îi expuse considerentele sale. Comisarul poporului 
asculta cu atenţie, netezindu-şi bărbia rasă. 

— Aerul ionizat poate fi un bun conductor de electrici- 
tate. Şi dacă Gross a reuşit într-adevăr să găsească metoda 
de ionizare a aerului în limitele unui fascicol îngust şi infinit 
de lung, atunci problema „razelor morţii“ este rezolvată. 
Chiar şi curentul obişnuit, produs de un dinam, dirijat pe 
această cale invizibilă, poate fi folosit ca un izvor de moarte 
şi distrugere. Ideea aceasta e veche, pînă acum însă nimeni 
n-a reuşit să ionizeze aerul decît cel mult pînă la o distanţă 
de doi-trei metri. 

— lar Gross a reuşit să facă lucrul acesta la o distanță 
nelimitată ? întrebă comisarul poporului. Asta înseamnă că 
aflîndu-se undeva la frontieră, duşmanii vor putea să supună 
acţiunii „razelor morţii“ oricare din oraşele noastre ? 

— O, nu! Nu-i chiar atît de îngrozitor, tovarăşe comisar 
al poporului. Aceste radiaţii se propagă numai „în linie 
dreaptă“. Uitaţi-vă, scrie şi în radiogramă... Asta înseamnă 
că fascicolul ionizat al lui Gross nu posedă capacitatea de a 
urma curbura suprafeţei pămîntului. „Razele morţii“ pot ac- 
ţiona deci numai în limita orizontului vizibil, adică, în con- 
diții obişnuite, pînă la o distanță de 15—20 kilometri. E ade- 
vărat însă că aparatul poate fi montat pe un avion sau aero- 
stat, în care caz raza lui de acţiune va fi mult mărită. 

— Şi ce poate fi folosit ca mijloc de contraacţiune sau de 
protecţie ? 

— Greu de spus... Dacă pe un asemenea „cablu aerian“ 
se dă drumul unui curent electric obişnuit, produs de un 
dinam, atunci aproape fiecare ecran, adică orice obstacol 
întîlnit în cale, va scurge acest curent la pămînt sau îl va 
îndruma pe un alt „cablu“ asemănător aflat în vecinătate. 
Atunci vom fi nevoiţi să ecranăm întreaga noastră tehnică 
militară ; poate chiar și pe ostaşi. Dacă însă duşmanii noştri 
vor folosi undele ultrascurte, care ucid fără să distrugă, dacă 
vor acţiona deci numai asupra forţei noastre vii, atunci orice 
măsură de contracarare o vom putea lua numai în funcţie de 
metoda ionizării... pe care deocamdată n-o cunoaştem ! 

— Bine. Îţi mulţumesc. Peste două ore am să fiu la o 
şedinţă a Consiliului Comisarilor Poporului şi am să mă văd : 
acolo cu comisarul poporului pentru apărare. Am să-i co- 
munic toate acestea... Cine mai cunoaşte conţinutul radio- 
gramei ? a 

— Numai prietenii care m-au ajutat să dezleg misterul. 
Dar ştiu ei cum trebuie să se poarte — adăugă convins Tun- 
gusov. 

Comisarul poporului îl privi cu atenţie. 

— Făgăduieşte-mi că nimeni n-o să mai afle nimic! S-ar 
putea însă ca anumiţi oameni interesaţi în această problemă, 
să ştie de legătura dumitale secretă cu Minchenul; poate 
te şi urmăresc. Da, chiar şi aici, la noi... Orice e posibil... 
Crezi deci că aceste „raze ale morţii“ constituie pentru noi 
o ameninţare de neînvins? întrebă el, închizîndu-şi ochii 
pe jumătate. 

Nikolai tăcea. Abia după cîteva clipe, spuse nehotărit: 

— Dacă maşina lui Gross va fi refăcută, mă tem că va 
fi cea mai puternică armă de război dintre toate cele exis- 
tente. 

— Atîta timp cât există oameni ca dumneata şi prietenii 
dumitale, nici o armă de exterminare, oricît de puternică, 
a dușmanului, nu ne va putea înfrînge! Nu, tovarășe Tun- 
gusov, ăsta nu-i patriotism de paradă. Nu uita că tehnica 
în sine este oarbă. Forţa, eficacitatea ei sînt determinate de 
oameni. Nu ştiu ce-o să întreprindă specialiştii noştri mili- 
tari în legătură cu comunicarea dumitale. Dar nu crezi că 
aceste „raze ale morţii“ au devenit mai puţin amenințătoare 


318 


chiar din momentul cînd, mulţumită dumitale şi prietenilor 
dumitale, am aflat despre existenţa lor? Nu este ăsta un 
prim pas spre diminuarea gradului de primejdie ? Timpul 
trece însă — se întrerupse comisarul poporului, privind la 
ceas — şi eu am o treabă serioasă cu dumneata. Ţi-aduci 
aminte că data trecută am vorbit amândoi despre diferitele 
posibilităţi de folosire a frecvenţei înalte. Mi-ai. pomenit 
atunci în treacăt despre capacitatea undelor ultrascurte de 
a steriliza sau conserva. Spune-mi, în ce măsură această per- 
spectivă este reală ? Vreau să spun... dacă din punct de ve- 
dere practic merită să ne ocupăm de ea. 

— Este o problemă mult mai complicată decît uscătoria 
— răspunse Tungusov. N-a fost rezolvată nici teoretic, nici 
e.„perimental. Totuşi sînt convins că ea poate fi realizată, 
şi iată pentru care motiv. La Institutul nostru de cercetări 
științifice pentru alimentaţia publică, acum cîţiva ani un 
grup de savanţi a lucrat la problema conservării cărnii prin 
tratarea ei cu unde ultrascurte. La început, ei au studiat 
influenţa unui cîmp de înaltă frecvenţă asupra unor culturi 
izolate de bacterii ale putrefacţiei. S-a constatat că în anu- 
mite condiţii, sub acţiunea unui astfel de cîmp, bacteriile 
mor imediat. Atunci cercetătorii au început să trateze car- 
nea cu unde ultrascurte şi s-au convins curînd că procesele 
de fermentare, cele care duc la descompunerea ţesuturilor, 
în urma expunerii la acţiunea undelor ultrascurte se înceti- 
nesc foarte mult, iar uneori încetează complet. Primele expe- 
rienţe au dat un rezultat uluitor: o bucată de carne proas- 
pătă expusă undelor ultrascurte şi introdusă într-o eprubetă 
mare, astupată, a stat într-un termostat 23 de zile fără să 
manifeste nici un simptom de putrezire. Dar acest caz a 
fost unic în felul său. În ciuda unui uriaş număr de probe 
efectuate, ei n-au mai reuşit să repete experienţa cu acelaşi 
rezultat sau cu unul cît de cît asemănător. Acest unic şi 
întîmplător rezultat mă convinge că problema conservării 
cărnii prin unde ultrascurte poate fi rezolvată. Dacă s-a 
reuşit măcar o singură dată, înseamnă că se poate reuși de 
mai multe ori. Trebuie doar găsită metoda justă de muncă, 
adică tocmai ceea ce le-a lipsit lucrătorilor de la Institutul 
de cercetări ştiinţifice pentru alimentaţia publică, cel puţin 
după cîte am putut eu să-mi dau seama. 

— Bine. Să presupunem că am găsit metoda şi am rezol- 
vat problema. Ce ne va da aceasta ? 

— O, foarte multe ! În primul rînd, se vor simplifica apre- 
ciabil transportarea şi păstrarea produselor uşor alterabile. 
Nu va mai fi nevoie de instalaţii frigorifice, de vagoane izo- 
termice, de frigorifere şi răcitoare. Tehnica- de preparare 
a conservelor se va schimba. Produsele pregătite pentru con- 
servare nu vor mai trebui fierte în autoclave. Va fi de ajuns 
să fie expuse la unde ultrascurte. lar calitatea unor astfel 
de conserve, nesupuse la acţiunea unei temperaturi înalte, 
va fi mult superioară, căci vitaminele se vor păstra. Şi astfel 
în orice moment, oriunde, în orice colţ al Uniunii, vom avea 
fructe, legume, lapte, carne... totul proaspăt! 

— Ascultă, tovarăşe Tungusov... Zilele acestea, la o con- 
sfătuire organizată de guvern, am discutat problema apro- 
vizionării armatei noastre cu produse alimentare. Nici nu-ţi 
poţi închipui cît de uriaşă, de complexă şi de costisitoare 
este această aprovizionare. Va trebui să construim un întreg 
sistem de noi instalaţii frigorifice şi fabrici de conserve. Nu 
putem recurge la o soluţie provizorie, pentru că, orice s-ar 
întîmpla, aprovizionarea armatei noastre cu produse alimen: 
tare trebuie să se facă fără nici un fel de întrerupere. Îţi 
dai seama acum de ce am adus vorba despre aceasta ? Nu 
mai putem tărăgăna. Am şi început lucrările. Uite, gîndeş- 
te-te... Dacă propunerile dumitale se vor justifica, vom re- 
profila totul. Gîndeşte-te, şi mîine să-mi comunici hotărirea 
dumitale. Îţi punem totul la dispoziţie : mînă de lucru, ma- 
teriale, spaţiu... n-o să duci lipsă de nimic. 

„Nikolai părăsi clădirea Comisariatului Poporului într-o 
foarte proastă dispoziţie. Putea să refuze P N-avea nici un 
fel de motive. Şi, în sfîrşit, nici n-are dreptul să refuze: 
doar e o sarcină de stat! Aşadar, să se apuce de o nouă 
lucrare ? Dar cît timp îi va cere asta? Şi o va putea duce 
la bun sfîrşit? Socoti în minte: generatorul pentru expe- 
rienţe era gata. Trebuie doar să-i monteze un nou stabili- 
zator de frecvenţă. Asta-i un fleac. Chestie de trei-patru 
zile. Dar experienţele ? Pot dura.o lună, poate chiar un an. 
Totul depinde de modul în care va fi organizată lucrarea, 
de amploarea ei... Şi abia după ce va fi rezolvată problema, 
va începe proiectarea instalaţiei, : fabricarea pieselor, mon- 
tajul... Asta în orice caz va dura mult. Ce să facă? Cum 

să procedeze cu profesorul ? Doar i-a făgăduit că a. doua 
zi după ce va intra în funcţiune uscătoria se va apuca să 
refacă generatorul de minuni. Şi nu numai Ridan aşteaptă 
Jucrul acesta. Pentru Ana, de asemenea, o amînare a lucră- 
rii tatălui ei va constitui o grea lovitură. 

Va trebui să vorbească deschis cu profesorul. N-are înco- 
tro. O să lămurească împreună cu el situaţia. Seara porni 
spre vila de pe Ordînka. 

Ridan îl întîmpină bucuros. Era sigur că Nikolai o să 
vină chiar în ziua aceea. 

— Mai întîi, felicitările mele| Uscătoria e o adevărată 
operă de artă|l O capodoperă ! 

După ce toate impresiile serii din ajun fură: epuizate, pro: 
fesorul se uită plin de speranţă la Nikolai. 

— Aşadar, eşti liber — spuse el. Îi dăm drumul? 

— Azi l-am văzut pe comisarul poporului — începu cu 
fereală Nikolai. Tare mi-e teamă că va trebui să mai aştep- 
tăm cu lucrarea noastră | 

Îi povesti amănunţit tot ce a discutat cu comisarul poporu- 
lui şi ce i-a propus acesta. Ridan tăcea, ascultîndu-l cu aten- 
ţie. La început s-a întunecat la față. Dar cînd Nikolai a 
pomenit de experienţele făcute la Institutul de cercetări 
ştiinţifice pentru alimentaţia publică și-a dat părul pe spate, 
iar ochii, şi mai atenţi, au început să-i strălucească. 

— Ia stai, stai niţeluş! Cum ai spus ? Conservarea -cărnii 
proaspete prin unde ultrascurte ? Aşadar, prin încălzire... 
Cum evaporezi apa din lemn în uscătoria dumitale, nu-i aşa ? 
Atunci de ce-i spui carne „proaspătă“ ? Doar va fi fiartă|l 

—' Nu, Konstantin Aleksandrovici! E cu totul altceva. 
Nici un fel de fierbere. E adevărat, cînd expui: carnea la 
unde ultrascurte, temperatura creşte, dar nu prea mult — 
pînă la 40—A45”. Aşa că şi albumina rămîne intactă. Expu- 
nerea la unde ultrascurte durează doar o secundă şi chiar 
mai puţin. Aici probabil că este vorba numai de acţiunea 
biologică a cîmpului de înaltă frecvenţă. În experienţa des- 
pre care v-am vorbit, carnea care a stat în termostat 23 de 
zile era proaspătă. 

— Ai văzut rezultatele analizei ? 

— Bineînţeles. Nici un fel de schimbări în comparaţie cu 
analiza făcută înainte de expunerea la unde ultrascurte; 
doar că au fost distruse bacteriile şi că s-a pierdut o canti- 

tate foarte neînsemnată de apă. Eprubeta a fost închisă er- 
metic. 

Ridan se însufleţea din ce în ce mai mult. 

— Numai de-ar fi aşa | Eşti absolut sigur, Nikolai Arsen: 
tievici, că ...ăia de-acolo... nu te-au dus de nas? 

— Nu cred. De altfel, ce importanţă are? 

— Ei, cum n-are importanţă ?! 

— Vedeţi... Am făcut şi eu unele experienţe. E adevărat, 
n-am obţinut un rezultat ca acela de la Institut. În schimb 
m-am convins de două lucruri: în primul rînd că printr-o 
alegere minuțioasă a condiţiilor de expunere la unde ultra- 
scurte (lungimea de unde, intensitatea radiaţiei, timpul de 
expunere) se poate obține relativ uşor distrugerea completă 
a bacteriilor, inclusiv a celor de putrefacție; în al doilea 
rînd, în multe cazuri am reuşit să opresc procesele chimice 
care duc la descompunerea ţesuturilor. Cîmpul de înaltă 
frecvenţă acţionează probabil şi asupra fermenţilor care pro- 
voacă aceste reacţii. Şi n-am să mă mir dacă se va constata 
că pe această cale vor putea fi cu totul oprite reacţiile des- 
compunerii. Aşa că rezultatul obținut de cercetătorii de la 
Institut este, din punct de vedere principial, pe deplin rea- 
lizabil. 

Profesorul Ridan asculta vădit emoţionat. 

— Care a fost gradul de prospeţime a cărnii în această 
experiență ? 

— Carnea a fost adusă de la abator cu o maşină-frigider, 
la o temperatură de aproape +4”, şi a fost tratată cu unde 
ultrascurte la o oră şi patruzeci de minute după tăiere. 

— Dar în cazul ăsta era un ţesut viu ! Îţi dai seama ? Nu 
„proaspăt“, ci viu | 

— De ce viu? întrebă nedumerit Nikolai. Văzu că din 
mîhnirea care-l cuprinsese pe profesor la începutul discuţiei 
lor nu rămăsese nici urmă. Profesorul era captivat de o nouă 
idee, care probabil se născuse chiar atunci, ca urmare a 
celor povestite de Nikolai. 

— Pentru că nu se deosebea prin nimic de țesutul viu. 
Dacă în loc de o bucată de carne ar fi fost supus undelor 
ultrascurte un organ întreg şi dacă l-am fi grefat din nou 
unui organism, în locul unui alt organ asemănător însă vătă- 
mat, ar fi continuat să funcţioneze după 23 de zile de la 
extirparea lui, dînd viaţă unui organism sortit altfel pieirii | 

Îţi dai seama ? Dar spune-mi, te rog, ştii ceva despre așa- 
numita „supravieţuire“ a organelor sau a ţesuturilor ? 

— Nu, nu ştiu nimic. 

— Atunci ascultă aici! Ai să vezi ce importanţă au pen- 
tru mine cele ce mi-ai povestit despre conservare. Îţi dai 
seama, cred, că pe mine nu mă interesează conservele pen- 
tru bucătărie... 

Lucrurile luau o întorsătură cum nu se poate mai bună: 
vădit lucru, sarcina pe care i-o dăduse comisarul poporului 
era pentru profesor tot atît de importantă ca şi refacerea 
G.M.-ului. Înseamnă că vor putea efectua amîndoi această 
lucrare ? 

— Ştii dumneata — continuă Ridan — că aproape 90 la 
sută din oameni mor nu pentru că organismul lor este inca- 
pabil să mai trăiască, ci pentru că un anumit organ a ieşit 
din funcţiune, s-a defectat sau n-a reuşit să se adapteze unor 
noi condiţii ? Un organism sănătos încetează să mai trăiască 
numai pentru că, de pildă, s-a defectat una dintre valvulele 
inimii sau s-a înfundat o arteră. Şi atunci medicul constată 
moartea. 

„Moartea“ | Ne-am obişnuit să credem că dacă într-un 
organism viaţa încetează fie chiar şi pentru o clipă, acesta 
este sfîrşitul, moartea. Prostii | Ceea ce de obicei „constată“ 
medicul nu este decît o oprire a vieţii. Aici nu pot să nu 
amintesc admirabila comparaţie făcută de Bahmetiev!: un 
organism viu, în acţiune, este ca un ceasornic care merge. 
Dacă oprim pendula, ceasul se opreşte, în ciuda faptului că 
în arcul întors este acumulată o rezervă suficientă de ener- 
gie. Şi ceasul nu va mai merge niciodată dacă nu vom da 
un impuls pendulei. Dâr dacă dăm un bobîrnac pendulei, 
ceasul va merge din nou ca şi mai înainte. Acelaşi lucru se 
întîmplă şi cu organismul care „s-a oprit . Nemaifiind ali- 
mentate şi neprimind oxigen, celulele au început să flămîn- 
zească şi să se înăbușe, din care cauză şi-au încetat activi- 
tatea. Dar ele nu sînt de loc „moarte“. E de ajuns să resta- 
bilim condiţiile normale de temperatură, alimentare, respi- 
raţie şi celulele vor începe din nou să funcționeze. 


— Oare ?| 

4 I. Bahmetiev (1860—1913) cunoscut fizician şi biolog rus. 
nt. 

— Bineînţeles ! Experiențele făcute asupra unor organe 
izolate au demonstrat falsitatea acestei „morţi“ de fapt apa: 
rente. Am fost nevoiţi să renunţăm cu totul la ideea „imua- 
bilă“, consimţită de veacuri, că organismul ar fi indivizibil. 
Acest lucru este o greşeală. Deşi funcţiile sînt legate între 
ele şi extrem de coordonate, toate organele animalului sînt 
în acelaşi timp, ca să zicem aşa, autonome şi pot să existe 
și să funcţioneze foarte bine şi în afara organismului. Ba 
constatăm că sînt destul de puţin pretenţioase şi că funcţio- 
nează normal chiar cînd condiţiile în care le-am transpus 
sînt numai într-o oarecare măsură asemănătoare cu condiţiile 
proprii organismului... Te-ndoieşti ? se întrerupse el, obser- 
vînd o expresie involuntară de protest pe faţa lui Nikolai. 
Da, celor „„neiniţiaţi“ le vine greu să-şi închipuie acest lucru. 
Prea puternice sînt tradiţiile în concepţiile noastre! Cu 
toate acestea, e aşa cum spun eu. Vrei să te convingi ? 

— Cum? întrebă Nikolai uluit. 

— Foarte simplu. Vino să-ţi arăt. Hai în laborator... 

Nikolai se ridică repede de pe scaun. Ridan amuţi deodată 
şi rămase cîteva clipe nemişcat. Apoi luă o legătură de chei 
şi, tăcut, începu să aleagă dintre ele cheia de care avea ne- 
voie. Se părea că-i vine peste mînă să se ţină de promisiu- 
nea făcută. Nikolai observă şovăiala lui. 

— Poate nu e momentul ?... 

— Nu..Mă gîndeam că n-o să poţi vedea totul. Să mer- 
gem | 

În laboratorul de „plumb“, unde Nikolai mai fusese, 
Ridan deschise o uşă nevăzută care ducea spre dreapta şi, 
lăsîndu-şi oaspetele doar să păşească pragul înainte, se în- 
dreptă repede spre fundul camerei. Nikolai apucă să observe 
cum Ridan ridică o calotă cilindrică mare şi acoperă ceva 
care se află alături, pe o măsuţă rotundă. 

— Fii atent, Nikolai Arsentievici, aici e tare strîmt! 

Într-adevăr, camera mare era ticsită cu nişte mese lungi 
ori stative de forme -ciudate, cu complicate combinaţii de 
baloane, tuburi şi calote de sticlă, de sub care se vedeau 
alte construcţii din sticlă, cauciuc şi metal. În cameră se 
simţea mişcare. Picurau diferite lichide, ţăcăneau ritmic con- 
toare, zumzăiau mecanismele aparatelor cu înregistrare auto- 
mată, vuiau motoraşele pompelor. Ţevi de diferite grosimi 

porneau de la nişte butelii mari, suspendate, coborau pe 
pereţi, ocoleau mesele şi aparatele. 

— Aici sîntem trei — spuse Ridan şi Nikolai privi repede 
în urmmă, dar nu văzu pe nimeni. Al treilea este... demontat. 

Ridan vorbea rar şi tăios. Mişcările lui erau acum de nere- 
cunoscut : liniştite, sigure. Aşa se transforma el întotdeauna 
cînd intra în laboratoare. 

— Acum cîteva zile a fost adus un sinucigaş care a stat 
trei zile la morgă, într-un frigorifer. Un om pe deplin sănă- 
tos. S-a spînzurat sărind de pe o masă. Moartea a survenit 
instantaneu, din cauza unei fracturi a coloanei vertebrale în 
regiunea cervicală. Acum vino aici. lată inima lui... 

Nikolai privi atent calota de sticlă. 

Pe un stativ gros, sprijinindu-se de un inel şi învelită în 
tifon, bătea o inimă mare, de om. Pe aortă era prins capătul 
unui tub de gutapercă. Inima se contracta ritmic, zvîrlind 
afară un lichid limpede, incolor, şi iar se dilata, absorbind 
acest lichid din tub. 

Inima bătea. Da, trăia, funcţiona... inima unui om mort | 
Și tubul de gutapercă, care atîrna lîngă calotă, tresărea în 
tactul bătăilor ei... 

Fără să-şi desprindă ochii, în tăcere, Nikolai urmărea miş- 
cările ei. 

— Explicaţi-mi, Konstantin. Aleksandrovici! abia şopti 
el în sfîrșit. | 

— Păi e foarte simplu. Am desprins inima, am spălat-o 
într-o soluţie Ringer-Locke obişnuită, am strîns-o cu mîna 
de cîteva ori şi ea a început să se contracte. Dacă acest 
masaj n-ar fi ajutat, i-aş fi injectat puţină adrenalină şi efec- 
tul ar fi fost acelaşi, inima ar fi funcţionat chiar fără să fie 
alimentată cu ceva, fără acest lichid, pînă cînd şi-ar fi epui- 
zat toate resursele energetice. | 

Inima unei broaşte țestoase aşezată într-un mediu umed 
funcţionează foarte bine timp de 12 zile. Aşa că... ce-i de 
mirare P Apoi am fixat-o pe acest stativ şi, pentru a-i pre- 
lungi viaţa, am început s-o hrănesc cu aceeaşi soluţie Locke, 
care conţine ca element nutritiv dextroză. Inima a început 
nu numai să-şi consume energia, dar şi sa şi-o dobîndească, 
să se nutrească. Acum va trăi multă vreme, cîteva luni. 

După cum vezi, inimii îi trebuie foarte puţin ca să tră- 
iască. Doar soluţia Locke este departe de a avea compo- 

nenţa sîngelui : nu are nici albumină, nici hormoni, nici fer- 
menţi şi alte numeroase elemente. Şi nici n-am realizat tem- 
peratura la care funcționează de obicei inima. Aşadar, condi- 
ţiile sînt departe de a fi „organice“! Cu toate acestea ea 
trăieşte chiar a treia zi după „moarte“. 

— Konstantin Aleksandrovici, dar se poate numi asta 
viaţă în sensul condiţiilor normale ale organismului ? Poate 
că e, ca să spun aşa, un automatism biologic, incompatibil 
cu viața adevărată... 

— Ai pus o problemă esenţială. Trebuie însă să-ţi răs- 
pund negativ. Inima aceasta nu numai că se contractă, dar 
îşi păstrează toate proprietăţile şi toate reacţiile normale. 
Uite, am să-ţi arăt. Ştii probabil că pentru a intensifica 
funcțiunea inimii este suficient, de pildă, să introducem în 
sîngele omului o cantitate de camfor. lar camforul... 

Deschise un robinet mic, special, plasat pe tubul ce intra 
sub calotă şi, cu ajutorul unei pipete, introduse o picătură 
de camfor în soluţia care nutrea inima. 

— Acum uite aici! Urmăreşte cardiograful. 

Abia acum văzu Nikolai alături de calotă un aparat pus 
în legătură cu inima. Fiecare contracție a inimii se înre- 
gistra printr-o liniuță neagră pe o bandă de hîrtie care se 
desfăşura uniform. O linie în zigzag arăta pe bandă ritmul 
şi gradul de dilatare a inimii. 

După cîteva secunde, Nikolai văzu cum ştiftul de cerneală 
schițează pe banda de hîrtie, unul după altul, cîteva zigza- 
guri mai mari şi mai repezi. 

— Vezi ?! exclamă Ridan. Camforul acţionează. Cu aju- 
torul acestui preparat studiem influenţele diferitelor sub- 
stanţe medicale asupra activităţii inimii. Şi pe viu, camforul 
provoacă exact aceleași reacţii. Aşadar, nu-i vorba de nici 
un „automat“, Şi-acum, poftim dincoace! 

Prin faţa ochilor uluiţi ai lui Nikolai „defilau“ unul după 
altul organele sinucigaşului. Văzu o parte din intestin, pus 
de asemenea într-o soluţie care: înlocuieşte sîngele. Intesti- 
nul funcționa. Mişcările peristaltice se succedau normal. 
Intestinul se contracta ca un vierme pentru a împinge 
înainte hrana introdusă înăuntru. El producea sucurile nece- 
sare şi digera hrana. Se producea şi osmoza — hrana absor- 
bită de pereţii săi trecea în soluţia în care plutea intestinul. 
Rinichii produceau urină. Glandele eliminau substanţele pe 

care trebuiau să le elimine. Celulele nervoase formau rami- 
ficaţii... 

Uimirea lui Nikolai ajunse la culme cînd văzu mîna sinu- 
cigaşului desprinsă de la încheietură. Sub o presiune con- 
stantă, nu prea mare, lichidul nutritiv intra în arteră prin 
parafina care acoperea locul tăieturii şi, străbătînd în circuit 
toate vasele, se scurgea în picături dese din vină, tot pe la 
încheietură. În fiecare zi Ridan făcea tăieturi mici pe această 
mînă şi ele se vindecau. Primele tăieturi erau cicatrizate, 
cele mai noi prinseseră o crustă. Unghiile continuau să 
crească. Pilocarpina introdusă în tubul de nutriţie făcea ca 
pielea mîlinii să se acopere cu sudoare, ca la omul viu. 

Sinucigaşul întrerupsese legătura dintre organele sale nu- 
mai într-un singur loc şi încetase să mai existe. Ridan îl des- 
făcuse în părţile lui componente şi toate aceste părţi conti- 
nuau să trăiască. 

— Dar aici ce este? întrebă Nikolai, trecînd pe lîngă 
măsuţa rotundă, în formă de stativ şi prevăzută din belşug 
cu diferite tuburi şi aparate, pe care Ridan o acoperise cu 
calota cilindrică. 

— Asta... asta nu trebuie să vezi. 

Nikolai înţelese şi se opri. 

— Nu cumva... e capul? 

— Da. 

— Atunci, de ce... 

— Nu ştiu cum stai cu nervii, Nikolai Arsentievici — îl 
întrerupse Ridan. Cred că e mai bine să nu te uiţi. 

Nikolai tresări. 

— Spuneţi-mi doar atît: şi capul... trăieşte ? 

— Da. 

— Cum ?| Aude? Vede? Ori poate chiar... 

— Să mergem, Nikolai Arsentievici |! Nici măcar nu te 
gîndi la asta | 

Şi cu paşi repezi, ieşiră din odaie. 


Capitolul XI 


VEȘTI DESPRE EXPLOZIE 


Cele văzute în laboratorul lui Ridan îl scoaseră pentru 
cîtva timp pe Nikolai din făgaşul vieţii lui obişnuite. Din 
cînd în cînd îşi lăsa lucrul şi rămînea pe gînduri sau se 
plimba prin cameră, cu mîinile în buzunare. Mereu îi apă- 
rea în minte laboratorul şi măsuţa acoperită ermetic cu 
calota cilindrică. A făcut totuşi bine Ridan că nu l-a lăsat 
să se uite. Poate n-ar mai fi scăpat niciodată de această im- 
presie. Oare capul... continuă să gîndească ? Şi-a păstrat 
capacitatea de a-şi mişca muşchii feţei ? 

Cine ştie unde l-ar fi dus pe Nikolai aceste reflecţii dacă 
într-una din clipele de înfiorată încordare n-ar fi năvălit ca 
o furtună Fiodor, cu o nouă veste senzaţională. 

— Ai citit „Vecernie Izvestia“ ? întrebă el. 

— Nu. Dar de ce? Ce scrie? | 

— Ceva ce ne interesează mai mult decît pe oricine din 
întreaga Moscovă. Ascultă aici... Informaţii din străinătate... 
„O explozie la Miinchen“ | 

Ridică fruntea și-l privi pe Nikolai. Acesta se sculă în 
picioare. 

— „Agenţia Sfinx comunică unele amănunte cu privire 
la misterioasa explozie care s-a produs în iunie la Miinchen. 
Explozia, extraordinar de puternică, s-a produs undeva în 
afara oraşului, pe teritoriul unui fost poligon de artilerie. 
Șapte persoane, care încercau probabil o nouă armă, au 

căzut victime acestei explozii. Piese disparate ale unei mașini 
a cărei destinaţie nu se cunoaşte au fost găsite pînă la o dis- 
tanță de 300 metri de locul exploziei. Corpurile victimelor 
erau într-atît de arse şi desfigurate, încît a fost imposibil 
să fie recunoscute. Cercetarea împrejurărilor în care s-a 
produs explozia este ținută în cel mai mare secret de auto- 
ritățile fasciste. 

Corespondentul agenţiei face legătură între această în- 
tîmplare şi dispariția mai multor reprezentanţi din lumea 
ştiinţei şi tehnicii. Printre aceştia se menționează numele 
cunoscutului fizician Gross, care lucra în ultimii ani la pro- 
blema transportului de energie electrică fără conductori...“ 
Ei, ce ai de spus? | 

— Mda — făcu Nikolai. Acum înţeleg ce înseamnă cu- 
vintele „paraziţii au fost înlăturați“ şi „antena a fost ruptă 
de vînt“... 'Ți-aduci aminte ? 

— Bineînţeles... Dar nu au ştiut de unde să ceară infor- 
maţii, ăștia de la Sfinx | Să fi venit la noi! Le-am fi putut 
comunica de mult, cu lux de amănunte, tot ce s-a întîmplat 
la Miinchen — glumi Fiodor, zîmbind. În clipa următoare 
însă orice urmă de zîmbet se şterse de pe faţa lui. Ascultă, 
Kolea... Mi-a picat în mînă o carte cu spionaj şi, te rog să 
mă crezi, abia acum pot să apreciez toată gravitatea situa- 
ţiei tale... a noastre. Faptul că ştim de maşina lui Gross şi 
putem afla şi mai mult despre ea prezintă pentru fascişti 
un interes excepțional. Nu mai încape îndoială că sînt acum 
cu ochii în patru şi că serviciul lor de spionaj a fost pus 
în acţiune, dacă nu cumva acţionează mai demult. Sînt con- 
vins că spionii urmăresc pe toţi cei care au avut o cît de 
mică legătură cu chestiunea asta. 

— Vrei să spui că viaţa prietenului nostru e în primejdie ? 
Nu mă îndoiesc. 

— Stai, nu te pripi! Asta-i la mintea cocoşului! Altceva 
mă interesează: pe mine acum. la mai explică-mi o dată teh- 
nica legăturii voastre. Cum vă găsiţi unul pe altul? Mi-ai 
spus odată că el, din precauţie, nu-şi dă indicativul... 

— Păi, nici nu are indicativ! E doar radioamator clan- 
destin — răspunse Nikolai. La început s-a folosit probabil 
de un indicativ. născocit, iar după ce ne-am cunoscut şi a 
început toată această conspirație cu cifrul, n-a mai comu- 
nicat indicativul. Eu îl recunosc după felul cum lucrează. 

— Dar el te cheamă pe tine? 

— Nu, din precauţie nici asta n-o face. Lansează numai 
un apel general: „CQ“. 

— Bine — continuă Fiodor. Să zicem că tu l-ai auzit, 
l-ai recunoscut şi ţi-ai acordat receptorul pe unda lui. Dar 
el, el cum te recunoaşte ? 

— Pe mine mă recunoaşte uşor. Doar eu nu sînt radio- 
amator clandestin. După „CQ“, eu îmi dau indicativul. 

— Aşadar, dacă îl urmăreşti pe un radioamator clandestin, 
poţi să stabileşti indicativul celui cu care comunică ? 

— Sigur. 

— Şi după indicativ, poţi să afli cine este radioamatorul ? 

— Nimic mai uşor. La orice chioşc de ziare găseşti că- 
lăuza radioamatorilor, şi... | 

— Vezi P se încruntă Fiodor. Aşadar putem fi siguri că 
tu eşti urmărit | 

Prins de muncă şi înconjurat de prieteni, Nikolai era atît 
de departe de acest gînd, încît i se păru absurd. Privi cu 
atenţie faţa posomorită a prietenului său şi, abia stăpînin- 
du-şi zîmbetul, se încruntă şi el. 

— Ai dreptate, Fedea — spuse el. În fiecare zi vine la 
mine un om. Probabil că este un spion travestit. 

— Cine vine ? se alarmă Fiodor de-a binelea. 

Nikolai răspunse în şoaptă : 

— Tuşa Paşa. 

Prietenii izbucniră amîndoi în rîs, închipuindu-şi-o pe 
„dădacă“ în rol de spion. 

Totuşi, după ce se gîndi puţin, Nikolai găsi că presupu- 
nerile lui Fiodor nu sînt cu totul lipsite de temei. 

— În general, ai dreptate, Fedea — conchise el. Într-a- 
devăr trebuie să fiu foarte atent. Judecînd după faptul că 
acolo ancheta se face în cel mai mare secret, e o dovadă că 
noi am interpretat bine comunicarea. Acum să aşteptăm 
vești noi. 


„„Jarna acelui an se anunța geroasă, posomorîtă şi neli- 
niştită. Toamna scurtă, domoală şi călduroasă, cu splendi- 
da-i podoabă galben-arămie, a fost alungată de o neașteptată 
rafală de vînt tulbure şi năprasnic care se năpustise dinspre 
nord-vest. Și iat-o 1... Boabe mari de zăpadă îngheţată înce- 
pură să cadă cu zgomot pe asfaltul uscat, măturate de vînt 

spre colțurile străzilor şi în cotloanele trotuarelor. Apoi totul 
se linişti şi începu să ningă. Pe străzile largi ale capitalei 
începură să se tîrască încet, ca nişte moluşte gigantice, ma- 
şini care adunau în fîşii stratul proaspăt de zăpadă. Pînă 
într-un ceas zăpada se aşternea la loc, şi din nou o înghi- 
ţeau maşinile. Uneori, printre norii care goneau pe cer, apă- 
rea șfios soarele, palid din pricina gerului, şi din nou dis- 
părea pentru multă vreme în dosul paravanului întunecat, 
de parcă s-ar fi ferit să privească pămîntul căzut pradă! 
zăpezii şi gerului. 

În viaţa eroilor noştri evenimentele se succedau cu o iu- 
ţeală uluitoare. Încă în toamnă, după neobişnuita privelişte 
care i se înfăţişase în laborator şi după discuţia cu profe- 
sorul Ridan, Nikolai Tungusov se hotărîse definitiv să-şi 
lege munca sa de cea a profesorului. Chiar dacă nu înţele- 
gea pînă la capăt planurile complexe ale profesorului, în 
schimb simţea că aici, mai mult ca oriunde, tehnica se apro- 
pie foarte mult de viaţă ; pătrundea, ajungea să facă parte 
din ea, prinzînd singură să trăiască şi — Nikolai era ferm 
convins de lucrul acesta — ducea la noi revelații şi la noi 
victorii. Şi cum să nu fie convins cînd văzuse cu proprii săi 
ochi cum a creat Ridan, în laboratorul său, minuni pe care 
oamenii doar în basme îndrăzneau să le viseze | 

Perspectiva păstrării îndelungate a țesutului viu, de care 
se ocupa Tungusov, pusese cu desăvirşire stăpinire pe pro: 
fesor. La început lui Nikolai i s-a părut chiar .că această 
nouă preocupare a umbrit ideea referitoare la generatorul 
de radiaţii cerebrale pe care îl aştepta cu atîta încordare 
savantul. Dar foarte curînd şi-a dat seama că una e legată 
de cealaltă şi că cele două perspective se completează în- 
tr-un anumit fel una pe alta. Cum anume? Ridan n-o spu- 
nea, iar Tungusov înţelegea că ar fi fost o lipsă de tact să 
insiste, : cerîndu-i profesorului să-i explice scopurile finale 
pe care le urmăreşte. | 

Toate se potriveau însă cum nu se poate mai bine. Tun- 
gusov n-ar fi putut să rezolve singur problema -conservării, 
pentru că ea necesita cercetări histologice complexe care lui 
îi erau inaccesibile. Munca de cercetare bineînţeles că a 
luat-o asupra sa Ridan. Se arăta chiar dispus să axeze pe 


această muncă activitatea întregului Institut, 

În felul acesta începu o nouă activitate. Alcătuiră un 
proiect pe care comisarul poporului îl aprobă. Proiectul era 
„grandios“, cum spunea Ridan. El începea cu construcţia 
unei noi clădiri cu etaj, care trebuia să se înalțe lîngă vila 
lui Ridan, ocupînd o parte din grădină. În ea urmau să fie 
instalate atelierele lui Tungusov şi noile laboratoare. Tun- 
gusov avea să-și aleagă singur oamenii. Ridan, la rîndul lui, 
trebuia să-şi dubleze numărul colaboratorilor săi histologi şi 
să înzestreze noile laboratoare cu tot utilajul necesar, 

La alcătuirea proiectului lucraseră bineînţeles în trei : 
Ridan, Tungusov şi Mămicuţa. Iar atunci cînd începu adu- 
cerea lui la îndeplinire, partea administrativă trecu automat 
în mfinile Mămicuţei, pentru că lui numai ce să facă trebuia 
să-i spui şi totul era ca şi făcut, căci nimeni nu se pricepea 
mai bine decît el cum să facă un lucru. Mămicuţa cutreiera 
toată ziua oraşul cu iuţeala vîntului şi datorită unui „instinct 
superior“, găsea fără greş oamenii necesari, aşa cum un bun 
cîine de vînătoare descoperă vînatul. Odată găsiţi, aceşti 
oameni erau prinşi pe nesimţite atît de strîns într-o încleş- 
tare puternică, încît victima nici nu apuca să observe cînd 
a început să îndeplinească noua muncă. 

Apărură mai întîi constructorii : ingineri şi muncitori. Por- 
niră să vuiască în grădină maşinile care muşcau pămîntul 
îngheţat, turnau în groapa de fundaţie masa cenuşie de 
beton, zdrobeau pietrişul, ridicau schelele şi cărămizile cu 
ajutorul macaralelor rotative: Apoi o uriaşă cutie de scînduri 
acoperi locul unde trebuia să se înalțe clădirea şi nici unul 
dintre colaboratorii lui Ridan, în afară de Mămicuţa, nu 
vedea ce se petrece înăuntru. lar peste 'o lună, cînd ultimele 
geruri ciupeau cu furie obrajii şi urechile oamenilor, simțind 
că zilele iernii sînt numărate, în scrîşnetul asurzitor al scîn- 
durilor desprinse din cuie şi aruncate jos de-a valma, cutia 
se desfăcu ca o coajă de nucă spartă şi de sub ea apăru o 
clădire nouă, luminoasă, cu ferestre mari şi faţada gata ter- 
minată. | 
"În timpul acesta Ridan şi Tungusov făceau cu înfrigurare 
pregătirile preliminare, fiecare în sectorul său de activitate, 
Coridorul larg al Institutului, tot mai plin de lăzi cu maşini= 
unelte, aparate şi vase, reflecta intensitatea acestor pregă- 
tiri, Litere mari, negre, „R“ şi „IT“, scrise din dispoziţia Mă- 

fhicuiții pe lăzi, distingeau averea lui Ridan de cea a lui 
Tungusov. | 

— Nu-i mare lucru — răspundea el la complimentele 
ironice pe care i le făcea Ridan în legătură cu uluitorul lui 
simţ de prevedere. O să vedeţi ce bine o să ne prindă cînd 
va fi să desfacem toate materialele acestea. 

Nikolai alcătuise un plan precis al lucrărilor. Două gene- 
ratoare de unde ultrascurte, dintre care unul, cel vechi, era 
aproape gata, aveau să acţioneze fără întrerupere, aprovi- 
zionînd laboratoarele de cercetări ale lui Ridan cu canti- 
tatea necesară de probe proaspete de ţesut organic expus 
la unde. Va trimite sute de probe în fiecare zi, aşa că histo- 
logii vor trebui să lucreze zdravăn. 

Expunerea ţesuturilor o va începe la un generator pe 
unda maximă, iar la celălalt generator — pe unda minimă a 
bandei. Undeva, între aceste limite, se ascunde unda „con-: 
servatoare“ căutată. Dar sînt mii de unde. Pentru a le cer- 
ceta pe toate, i-ar trebui ani de zile. De aceea, studierea 
acestei bande de unde se va face din două direcţii, la în- 
ceput în salturi destul de mari, pentru a găsi sectorul cel 
mai eficient. Acesta va fi primul tur al căutărilor, Apoi va 
începe . cercetarea minuțioasă a sectorului găsit — fireşte, 
după acelaşi sistem, din două direcţii — de astă dată însă 
cu „paşi“ mai mici. Şi în sfîrşit, al treilea tur, cînd fiecare 
centimetru al lungimii respective de undă va fi încercat, 
avea să dea rezolvarea definitivă a problemei. Era o muncă 
extraordinar de complexă : în afară de unde, trebuiau cău- 
tate în acelaşi timp şi condiţiile cele mai favorabile de du- 
rată a expunerii la unde şi de intensitate a radiaţiilor. 

Nikolai discută cu Ridan despre acest lucru. 

— Dar dacă unda de care avem nevoie va fi cu o infinit 
de mică parte mai lungă sau mai scurtă decît aceea pe care 
o putem noi fixa cu ajutorul vernierului dumitale ? Ce facem 
atunci ? întrebă profesorul. Cum realizăm această frecvenţă ? 
Doar fiecare rotire a rozetei vernierului, oricît de mică ar 
fi ea, dă o nouă undă. Nu-i aşa? 

— Aşa e. Dar o schimbare atît de neînsemnată a frec-! 
venţei nu cred să aibă vreo importanţă esenţială. 

— Nu crezi? Cînd ai încercat să repeţi celebra expe- 
riență a celor de la Institutul de cercetări ştiinţifice pentru 


alimentaţia publică, ai ştiut cu ce undă au lucrat ? 


— Am ştiut. 

— Şi totuşi n-ai reuşit | 

— Da, pentru că în afară de undă mai există şi alte ne- 
cunoscute : durata expunerii şi intensitatea radiaţiilor. 

— Acelaşi lucru se întîmplă şi cu durata expuneriil... 
Crezi că sutimile de secundă nu influenţează asupra rezulta- 
tului P insistă Ridan. 

— Ba, într-o oarecare măsură, influenţează. 

— Nu, Nikolai Arsentievici, eu cred că influenţează în- 
tr-o măsură hotărîtoare. Văd că dumneata subapreciezi rolul 
valorilor extrem de mici ori, asta, cînd ai de-a face cu 
biologia, te poate duce la eşec. 

Această discuţie avea să aibă urmări importante. Nikolai 
se gîndi la cele spuse de Ridan. 

Ca întotdeauna, ideea nouă şi justă îi intra în minte uşor, 
luînd locul ideii vechi, care părea trainic înrădăcinată. Era 
o calitate admirabilă, care-i îngăduia lui Nikolai ca, fără efor- 
turi deosebite, să progreseze mereu şi să înlăture ideile în- 
vechite sau greşite. 

lată că din nou, ca aproape în fiecare discuţie a lor, Ri- 
„dan îi dezvăluia o parte din lumea pe care el n-o cunoştea 
încă. Şi Nikolai se miră: cum de nu-i trecuse pînă atunci 
prin minte ? Importanţa valorilor foarte mici este evi- 
dentă. Doar ştia despre fermenţi, despre homeopatie... Ri- 
dan avea dreptate: fracţiunile de undă, fracţiunile de se- 
cundă, fracţiunile de watt puteau să aibă o importanţă 
hotărîtoare. Pentru o clipă, Tungusov simţi că-l ia cu frig; 
dacă este aşa, atunci problema poate să rămînă nerezol- 
vată ! Fracţiuni infinit de mici înseamnă un număr infinit 
de mare de combinaţii a celor trei elemente: lungimea de 
undă, durata de expunere şi intensitatea. Rezultatul obţinut 
la Institutul de cercetări ştiinţifice pentru alimentaţia pu- 
blică a fost o pură întîmplare. Nici unul dintre aceste ele- 
mente nu era stabil. Foloseau un generator simplu, unda se 
„plimba“, iar timpul l-au determinat după secundarul unui 
cronometru. Pentru o clipă, în mod absolut întîmplător, con- 
diţiile expunerii la unde au coincis. 

— Poate că toată viaţa vom fi nevoiţi să căutăm această 
coincidenţă şi... . 

— Lasă, Nikolai Arsentievici, nu-ţi pierde curajul — 
spuse zîmbind Ridan. Vom acţiona prin metoda excluderii. 
Numai aparatul dumitale să fie precis. 

— Da, acum îmi dau seama că vernierele mele nu sînt 
bune. Va trebui să construiesc altele noi. Avem nevoie aici 
de microverniere care să aibă o determinare automată a 
pasului. E o problemă complexă. Iar eu trebuie să mă ocup 
mai întîi de cel de-al doilea generator. Cînd am să le fac 
pe toate ? 

— Ştii ceva ? propuse Ridan. Ce-ar fi să-i încredințăm 
lui Wiekling construirea vernierelor P Cu această ocazie ve- 
rificăm capacitatea lui. Afirmă că „studiază“ noile metode 
de generare a microundelor în nu ştiu ce laboratoare miste- 
rioase, dar deocamdată nu se yede nimic. Cică-i o problemă 
complexă, care poate să dureze la infinit. Aşa îl punem la 
treabă şi vedem ce-i poate capul. Să-i dăm lui să construiască 
vernierele. Ce zici P 

Nikolai acceptă cu dragă inimă. Îi plăcea să facă totul 
singur, mai ales cînd trebuia să conceapă ceva nou, să in- 
venteze. De data asta însă orice lucrare nouă ameninţa să-i 
zădărn'cească planul. Îi făgăduise doar lui Ridan că expune- 
rea probelor la unde va începe imediat ce vor fi utilate noile 
laboratoare. Şi afară de asta, experiența muncii colective la 
construirea uscătoriei îl învățase şi ea cîte ceva. 

Wiekling îl vizita deseori pe Ridan şi pe ai lui. Venea de 
obicei seara, la ceai, şi de fiecare dată avea cîte ceva in- 
teresant de povestit, ori/iniţia un' joc antrenant, făcea sca- 
matorii cu o excepţională dexteritate sau cînta cu un glas 
plăcut de bariton cîntece ale diferitelor popoare, acompa- 
niindu-se la pian — într-un cuvînt, poseda la perfecţie arta 
de a-şi distra interlocutorii. Profesorului îi plăcea să discute 
cu el despre destinele Europei. Wiekling era extraordinar 
de bine informat în problemele politice. Vizitele lui erau 
întotdeauna de scurtă durată. Ca un oaspete cu bun simţ, 
el nu-şi obosea gazdele prin prezenţa sa ci, dimpotrivă, dis- 
părea întotdeauna la momentul potrivit, oricât de mult ar fi 
fost rugat să mai rămînă, trezind dorinţa sinceră a gazdelor 
de a-l avea din nou ca oaspete. 

O dată cu apariţia lui Wiekling în casa lui Ridan pă- 
trunsese ceva foarte nou, or.ginal, faţă de care nimeni nu 
putea rămîne indiferent. Wiekling era un om deosebit, pro- 

dus al unei culturi străine ; se vedea asta în toate — în felul 
lui de a saluta, de a-şi asculta interlocutorul, de a se îm- 
brăca, şi chiar în glasul lui, în universalismul lui mimitor... 

Dintre toți cel mai calm era. Ridan. Se întîlnise de atîtea 
ori cu străini, încît nimic nu mai putea să-l epateze. Ana, 
în schimb, n-a putut multă vreme să se obişnuiască cu 
Wiekling. Pentru prima oară în viaţă încerca o sfiiciune 
neînţeleasă în faţa noului cunoscut; obişnuita ei indepen- 
denţă se stingea în prezenţa lui. Totuşi, se bucura cînd îl 
vedea venind. lama îi apropiase întrucîtva. Amîndoi erau 
sportivi pasionaţi. Deseori, seara, plecau la patinoar, iar în 
zilele de sărbătoare făceau excursii cu schiurile afară din 
oraş. Fiecare nouă întîlnire însă o găsea pe Ana parcă ne- 
pregătită. Şi de fiecare dată era nevoită să învingă în ea 
o rigiditate ce nu-i era caracteristică. 

Pe o poziţie net negativă s-a situat Nataşa ; într-un mod 
cu totul ciudat, prinsese o antipatie adîncă față de Wie- 
kling chiar de la prima lor întîlnire. Poate chiar de la prima 
privire, de parcă ar fi jignit-o cu ceva. În discuţiile aspre, 
ce degenerau uneori în certuri cu Ana, ea îl făcea pe Wiekling 
„pozeur“, prefăcut, boier, broscoi, în tot felul — totul o 
irita la el şi o scîrbea, totul îi era străin. Ridan explica 
această antipatie spontană a Nataşei ca „un instinct de 
clasă“. De fapt, afirma el, Wiekling mai avea încă multe 
apucături de boier şi burghez... 

Prima întîlnire a lui Tungusov cu Wiekling — chiar la 
începutul iernii — fusese întîmplătoare şi scurtă. Cu toate 
acestea, ea a produs asupra lui Nikolai o impresie de neşters. 
Nikolai venise la Ridan cu treburi. A urcat în goană trep- 
tele de piatră de la intrare şi a întins mîna să sune, cînd 
uşa grea de la intrare s-a deschis şi în prag a apărut Ana, 
într-o scurtă albă de blană. Un tînăr înalt, sportiv, îmbrăcat 
elegant, o urma. Nikolai a simţit în glasul Anei o oarecare 
încurcătură atunci cînd l-a prezentat. . 

În întreaga fiinţă a lui Nikolai a răsunat parcă un geamăt 
de durere. Urcînd încet la Ridan, se străduia să-şi explice 
acel sentiment neînțeles, care răbufnise dintr-o dată în el. 

De atunci i-a rămas în inimă un sentiment 'ostil pe care 
îl resimțea ori de cîte ori îl vedea pe Alfred Wiekling. S-au 
mai întîlnit după aceea de nenumărate ori şi au purtat dis- 
cuţii interesante ; antipatia se estompase, fără să dispară 


336 


însă, şi se aprindea cu o nouă forţă ori de cîte ori Nikolai 
o vedea pe Ana cu Wiekling. 

Dar nu numai asta determinase atitudinea lui Nikolai. faţă 
de Wiekling. Mai era ceva care, probabil, se putea exprima 
cel mai bine prin cuvîntul „invidie“. Da, Nikolai vedea în 
Wiekling o întruchipare vie a. idealului de om pe care îl 
visase cîndva. Tot ce socotea atunci valoros, calităţi pe care 
le .potrivise cu atîta migală, cum îmbini pietrele într-un 
mozaic, într-un „sistem al său de viaţă“ (şi îşi notase în 
jurnalul său: „de îndeplinit!“): cunoştinţe universale, 
limbi străine, muzică, priceperea de a te comporta în so- 
cietate etc., etc. — toate acestea le vedea acum întruchipate 
în Wiekling... Nikolai se surprinsese de cîteva ori încercînd 
să-l imite pe Wiekling în cîte ceva şi, speriat, căuta să se 
stăpînească, temîndu-se să nu se trădeze. Nikolai ştia că 
Wiekling n-a cucerit toate acestea într-o luptă aspră, aşa 
cum cucerise el însuşi puţinul pe care reuşise să-l dobîn- 
dească. Toate acestea îi căzuseră de-a gata din cer, îi fu- 
seseră oferite o dată cu educaţia, şi asta mai atenua inten- 
sitatea invidiei care îl rodea. Şi afară de asta, Nikolai nu 
renunţase încă la luptă şi nădăjduia că va putea să-şi în- 
suşească tot ce nu-şi însuşise încă. Era tînăr şi nu ştia cât 
de scurtă şi de nerepetat este acea perioadă a vieţii cînd 
omul mai este capabil să se creeze pe el însuşi... 


Wiekling primi noua propunere cu neascunsă bucurie. 

— Un microvernier P Perfect! Este ceva concret şi rea» 
lizabil. Am să-l construiesc repede. În ceea ce priveşte ge- 
neratorul de microunde, însă... nu zic, interesantă problemă, 
dar... nu poate fi încă rezolvată în condiţiile actuale ale 
tehnicii. Eu am încercat cîteva metode. Nu sînt realizabile... 
cel puţin din punct de vedere practic. 

— Admirabil |! spuse Ridan, schimbînd o privire cu Ni- 
kolai. Lasă generatorul! Acum  vernierul este mai im- 
portant. 

Nikolai îi explică amănunţit lui Wiekling condiţiile pe 
care trebuie să le îndeplinească acest nou aparat: să aibă 
un înalt grad de precizie şi să determine automat orice 
schimbare a frecvenţei şi intensității, să fie uşor de mînuit 
şi mijloacele de control să fie tot automate... 

Wiekling nu se mai arătă vreo două săptămîni, şi într-o 
dimineaţă veni cu un exemplar gata construit al vernierului. 

Nikolai, care tocmai instala cel de-al doilea generator, 
rămase surprins. N-ar fi crezut că Wiekling va termina 
vernierul atît de repede. Și-afară de asta, el aştepta numai 
un proiect, o schiţă, în cel mai bun caz o machetă... nici- 
decum un aparat gata făcut ! 

Vernierul trebuia doar montat la vechiul generator al lui 
Tungusov. Wiekling îşi puse salopeta, examină atent gene- 
ratorul, făcu un trasaj pe panoul lui şi cu dexteritatea unui 
bum tehnician, fără să-şi piardă timpul, se apucă de lucru. 

Pînă la prînz, lucrarea era aproape gata. Wiekling plecă 
la masă, dar după vreun ceas şi jumătate se întoarse în 
atelier. 

— Credeţi c-o să-l terminaţi astăzi ? se miră Nikolai. 

— Nu cred... trebuie! răspunse acesta, punîndu-şi sa- 
lopeta. Miine n-o să am timp, iar dumneavoastră, precum 
se vede, sînteţi foarte grăbit. Aţi citit ziarele de azi ? adăugă 
el, aruncînd pe masă o gazetă de seară. Ceva interesant. 
Batisfera americană „Beta“ a fost ridicată de pe fundul ocea- 
nului cu ajutorul unei macarale electromagnetice. 

Se duse la maşina de găurit, puse motorul în funcţiune 
şi ca să întreacă zgomotul motorului strigă : 

— E o tehnică cu totul nouă! Se pare că problema ri- 
dicării vaselor scufundate a fost în sfîrşit pe deplin re- 
zolvată... 

Nikolai desfăcu repede ziarul. De la un timp urmărea 
cu un deosebit interes informaţiile din străinătate. O! Două 
cuvinte dintr-un colţ al ziarului îi săriră parcă singure în 
“ochi:  „„...explozie... Miinchen“. 


„NOI AMĂNUNTE DESPRE EXPLOZIA 
DE LA MUNCHEN“ 


„„Corepondentul agenţiei Sfinx a reuşit să obţină unele 
date noi care aruncă lumină asupra misterioasei explozii 
produse în iunie pe poligonul de lingă Miinchen. Fizicianul 
Gross n-a murit în timpul exploziei, ci a fost arestat de 
autorităţile fasciste cu mult înainte. Nu se ştie nimic de 
soarta lui. N-au fost publicate nici un fel de comunicate 
oficiale în legătură cu acest incident. 

Dacă facem legătura între arestarea lui Gross, convins 
pacifist, şi părerea specialiştilor care susțin că invenţia. aces- 
tui savant ar fi putut fi folosită ca o armă militară foarte 
serioasă, este uşor de înţeles că aparatul a fost distrus con- 
form însăşi dorinţei inventatorului, pare-se de către prietenul 
şi colaboratorul lui apropiat, inginerul Miillenberg, care este 
unul dintre cei care au pierit în timpul exploziei. Probabil 
că această maşină infernală, cum se întîmplă deseori, a 
explodat înainte de vreme. 

Este îndoielnic totuşi că încercarea de a se smulge această 
nouă armă din mîinile fasciştilor a fost încununată de suc- 
ces, deoarece toată documentaţia referitoare la invenţie a 
fost capturată o dată cu arestarea lui Gross. Presupunem 
că specialiştii fascişti vor face tot posibilul pentru a con- 
strui din nou aparatul...“ 

Nikolai citi de două ori cu nesaţ această notă. Poate că 
ar fi citit-o şi a treia oară, dacă n-ar fi simţit o mişcare în 
spatele său. Se întoarse repede. Wiekling se uita peste umă- 
rul lui, pe ziar, acolo unde citea Nikolai. 

— Explozia de la Minchen ? întrebă Wiekling. Poveste 
veche. Cred că agenţia Sfinx îi dă prea mare importanţă. 
Goana după senzaţional... Dar despre „Beta“ ai citit? 

— Încă nu — răspunse Nikolai, stăpînindu-şi emoția care 
îl cuprinsese. 

— Uite aici|l Wiekling îi arătă nota. Ingenioasă chestie, 
nu-i aşa? Citeşte, Nikolai Arsentievici, apoi vom sta de 
vorbă. 

Și se apucă din nou de treabă. 

Nota referitoare la ridicarea batisferei „Beta“ era într-a- 
devăr interesantă şi Nikolai se mai linişti. 

Spre seară, Wiekling îşi termină lucrul. Vernierul pre- 
văzut cu un cadran clar şi comod funcţiona admirabil. 

Profesorul triumfa. În două-trei zile o să poată îmcepe! 
După plecarea lui Wiekling se apropie de Tungusov: 

— Nikolai Arsentievici — începu el, oarecum stînjenit. 
Vreau să vizitez o parte din noile încăperi. Vrei să vii cu 
mine ? 

Deschise o uşă din sufragerie pe unde se ajungea, printr-un 
coridor, în noua clădire. În această parte a anexei, Nikolai 
nu fusese niciodată. Intrară apoi într-un cabinet mu prea 
mare, bine mobilat. În afară de biroul pe care erau aşezate 

în ordine toate ustensilele necesare. Nikolai văzu în dreapta, 
lîngă fereastră, o masă de desen utilată complet şi ea. Pro- 
babil camera de lucru a vreunui inginer. 

— Nu pricep nimic! exclamă Nikolai, nedumerit. Pentru 
cine aţi pregătit biroul ? îi 

— Stai, nu te pripi! şi Ridan îl duse mai departe. Uite 
şi aicil Poftim, intră... 

Trecură într-un dormitor. Apoi într-o sufragerie. Un ves- 
tibul mic, din capătul căruia o scară ducea în jos, spre 
intrarea principală a noii clădiri, despărțea locuinţa de alte 
diferite încăperi auxiliare. Lîngă bucătărie se mai afla o 
cameră de locuit. 

— Dar ăsta-i un apartament, Konstantin Aleksandrovici ! 
Unde e gazda ? 

— Nu-i nici o gazdă. Aici nu locuieşte nimeni. 

— Cum nimeni P Dar toate lucrurile acestea cui apar-- 
ţin ? Birou, dommitor, sufragerie, bucătărie... A-a-al am 
înţeles... 

Nikolai se întoarse şi-şi cobori privirea în podea. Un to- 
rent de gînduri triste îl năpădi dintr-o dată. 

— Ce este? întrebă Ridan. 

— Am înţeles... Ama Konstantinovna... se căsătoreşte? 

Ridan îl privi mirat pe inginer. 

— Nu, Nikolai Arsentievici. N-ai ghicit. Deocamdată nu-i 
vorba de nici o căsătorie. Locuinţa aceasta aparţine... in- 
ginerului Tungusov. 

— Mie ? 

— Da, dumitale. Ridan luă în glumă poziţia de drepţi 
în faţa lui Nikolai, îşi lipi palmele de vipuşca pantalonului 
şi raportă cu glas răspicat: Să trăiţi, tovarăşe inginer! De 
aşezarea camerelor ne-am ocupat eu şi Ana. De mobilarea: 
camerelor s-a ocupat numai Ana. lar de partea organiza- 
torică s-au ocupat Ana şi Mămicuţa. Totul cu aprobarea Co- 
misariatului Poporului. Cheltuielile vă vor fi reţinute din 
prima pentru realizarea uscătoriei. Mutarea a fost fixată pen- 
tru azi. Camionul aşteaptă dispoziţiile dumneavoastră. 

Nikolai se trase înapoi. 

— Dar... cum? Daţi-mi voie! Am de lucru la emiţător...: 
Și în general... pentru ce toate acestea? Eu am locuinţă. 
Şi-apoi... mai sînt unele împrejurări... Nu, nu, este im- 

În camera vecină răsunară paşi uşori. 

— S-a ţinut seama de toate împrejurările, Nikolai Ar- 
sentievici — se auzi glasul Anei. 

Ea intră zîmbitoare, răspîndind în jur mireasma gerului. 
Bobiţe mici de chiciură se topeau sclipind pe şuviţa de 
păr castaniu ce-i căzuse de sub căaiuliţă. 

Îi strînse mîna lui Nikolai şi, fără să-i dea drumul, îl 
trase repede în odăiţa separată de lîngă bucătărie, mobilată 
confortabil. În faţa unei măsuţe se afla un fotoliu comod, 
iar pe patul cu somieră era aşternută o pătură călduroasă 
de lină. | | 

— S-a ţinut seama de toate împrejurările — repetă Ana. 
Eu cred că tuşa Paşa se va simţi bine aici. 

Nikolai se uită la ea, apoi la Ridan. Grija pentru „dădaca“ 
lui îl înduioşă profund. Da, acestea erau împrejurările care 
îl speriau pe Nikolai de fiecare dată cînd venea vorba des- 
pre o nouă locuinţă. Simţea că tuşei Paşa i-ar fi venit foarte 
greu să se despartă de el şi n-ar fi vrut s-o amărască. Să 
plece, ispitit de o locuinţă mai bună ? Nu! Scutit de grijile 
vieţii de toate zilele, într-atita se dedicase muncii, încât nici 
prin minte nu i-ar fi trecut că poate fi găsită o soluţie care 
să ţină seama şi „de împrejurări“. Mutarea din camera lui 
igrasioasă de la demisol o socotea pur şi simplu inadmi- 
sibilă. | 

— Atacul a fost fără greş organizat — glumi Ridan. Aşa 
că... îţi recomand să te predail Orice rezistență e inutilă. 

Într-adevăr, nu mai avea nici un rost să se opună. Nikolai 
cuprinse cu palmele lui late mîinile Anei şi ale lui Ridan 
„şi le strînse cu putere. 

— Nu ştiu cum să vă mulțumesc! Da, într-adevăr, n-am 
încotro. Trebuie să mă predau. 

Ridan triumfa. 

— Să nu-ţi închipui cumva că mă bucură vecinătatea 
„dumitale — continuă el în glumă. Toate acestea pentru 
tuşa Paşa le-am făcut, nu pentru dumneata. Sau dacă vrei, 
pentru mine. Să mai fie şi o gospodină adevărată în casa 
- noastră, nu numai... muieruştele astea, care cred că prin- 
cipala lor preocupare este să nu stea niciodată acasă | 

Odată hotărîrea luată, Nikolai acţionă fără întîrziere. Se 
urcă pe acoperiș, instală pilonii de susţinere, întinse între 

ei o antenă. Apoi trase cablul prin fereastră în camera lui 
de lucru şi amenajă masa pentru aparatele de radio. 

A doua zi îşi aduse „lucrurile“ — cîteva lăzi de ambalaj 
pline cu cărţi şi „calabalicul“ lui electrotehnic (toate acele 
numeroase materiale, 'scule şi aparate pe care le adu- 
nase timp de mulţi ani şi care ar fi putut să alcătuiască o 
trusă universală de utilaj pentru un laborator-atelier de 
radiotehnică). 

Restul îl lăsă în părăsire, deşi lui Nikolai îi venea greu 
să se despartă de vechiul lui raft de cărţi, de mese şi de 
patul simplu de fier, pe care în nopţile zbuciumate de cău- 
tări s-au născut şi au luat o formă concretă multe din ideile 
lui... Una dintre mese, înnegrită şi zgîniată toâtă, dar solidă 
încă şi extrem de comodă pentru lucrările de lăcătuşerie, 
nu se îndură totuşi să o lase şi-i găsi loc în atelier. 

Tuşa Paşa veni în cabină alături de şofer şi aşteptă lingă 
camion pînă cînd toate lucrurile fură duse înăuntru apoi, 
însoţită de Ana, urcă sus la etaj. Aici Ridan o întîmpină 
şi o oră întreagă nu se despărţi de noua gospodină a casei. 
O conduse prin toate camerele celor două locuinţe, arătîn- 
du-i tot ce merita să fie văzut, iar atunci cînd trecură prin 
coridorul Institutului, puţin a lipsit să-i deschidă şi uşa 
laboratorului „de plumb“. 

Totuşi, bucătăria cea nouă trezi interesul tuşei Paşa mai 
mult decît orice. Aici, într-adevăr, o gospodină avea ce să 
vadă. Ridan se îngrijise ca totul să fie aramjat după ultimul 
cuvînt al tehnicii menajere şi acum se îmbăta de roadele 
ideii sale, urmărind cu interes încîntarea plină de uimire ce 
se citea pe faţa tuşei Paşa. La cererea lui, ea puse tigaia 
pe un ochi rece al maşinii de gătit şi peste cîteva secunde 
tigaia mai că se încinse pînă la roşu. Ridan ridică tigaia, 
dar sub ea nu se văzu flacără. Puse atunci o cratiţă cu apă 
şi numai după cîteva minute apa începu să clocotească. 
Apoi el îi explică: vasele puse pe un ochi al maşinii de 
gătit pun singure în funcţiune curentul electric care încăl- 
zeşte spirala subţire a reşoului. 

Mai multe maşini mici şi elegante, prinse de perete de- 
asupra unei mese lunguieţe, se puneau în mişcare prin ră- 
sucirea unui comutator. Cu o viteză uluitoare ele tocau 
carnea, făceau umplutura de carne, spălau, curăţau şi tăiau 
legumele, băteau albuşul sau gălbenuşul de ou, spălau şi 

uscau vasele, într-un cuvînt făceau tot ceea ce de obicei fac 
la bucătărie mîinile gospodinei. Tuburi de cauciuc subţiri 
şi mobile permiteau să se umple uşor vasele cu apă de 
orice temperatură, fără a le muta din loc. Resturile de mân- 
care şi alte gunoaie se zvîrleau într-un crematoriu aflat în 
perete, acoperit cu un capac strălucitor. 

Uimirea de pe faţa de obicei imobilă a tuşei Paşa făcea 
tot mai mult loc unui zîmbet larg, stingher. Profesorul aş: 
tepta să spună ceva, dar Praskovia Gavrilovna nu era în 
stare să scoată o vorbă. 

Doar clătina din cap. 

— Ia te uită! Asta ce-o mai fi?! izbuti în sfîrşit să spună 
în şoaptă. Și înţelegînd că nici pînă la lada de gunoi nu 
va mai fi nevoită să se ducă, îl privi cu un aer neajutorat 
pe Ridam : Ei, fir-ar să fie! 

Expunerea la unde a primelor probe de carne începu pri- 
măvara. 

Nikolai era înciudat : pierduse prea multă vreme cu lu- 
crările pregătitoare. Dar el ştia că în rezolvarea oricărei 
probleme ştiinţifice succesul depinde de minuţiozitatea 
pregătirilor. Acum totul era pus la punct şi Ridan îi dădea 
tot sprijinul. 

Aparatele extrem de fine create de Nikolai şi Wiekling 
funcționau perfect, începînd cu aparatul care tăia automat 
carnea în bucățele absolut egale fa greutate şi terminînd cu 
exponometrul care doza timpul expunerii la unde. Întregul 
proces era automatizat la maximum. Miîlinile omului nu 
atingeau probele. Chiar analiza acestor probe, după ce ele 
erau ţinute un timp în termostate, se făcea aproape fără 
ajutorul mîinilor omeneşti. Oamenii doar dirijau, controlau 
şi notau. 

Totuşi era foarte mult de lucru. Nikolai scotea la început 
zeci de probe, apoi sute şi pînă la urmă ajunse să scoată 
mii de probe pe zi. Benzile transportoarelor, asemănătoare 
cu benzile de mitralieră, aşezate vertical, lunecau necon- 
tenit ca două bucle mari, închise, în jurul generatoarelor. 
Eprubetele, aşezate pe aceste benzi din mers, erau introduse 

în cîmpul de înaltă frecvenţă, apoi, tot din mers, erau îm- 
pinse din lăcașurile lor şi intrau în termostate. 

Una dintre bucle se rotea repede şi fără întrerupere, cea- 
laltă încet şi sacadat. 

Fiecare eprubetă, cu bucăţica respectivă de carne expusă 
la radiaţii, era ţinută fix 48 de ore în termostat, la o tem- 
peratură de +30". De acolo era transportată în laboratorul 
lui Ridan. 

Într-o cameră mare, treizeci şi şase de laboranţi, lucrînd 
în tăcere unul lîngă altul, determinau gradul de descom- 
punere a țesutului după cantitatea de amoniac şi amino- 
acizi din probă, urmărind în acelaşi timp dezvoltarea 
microbilor 'care apucaseră să se cuibărească în bucăţile de 
carne. | 

Toate acestea se notau foarte minuţios. Cînd se termina 
ziua de lucru, Ridan şi Tungusov cercetau şi discutau toate 
însemnările. Material pentru a gîndi aveau berechet. 

Totuşi, carnea continua să se descompună după expu- 
nere. Urmărind cu stricteţe sistemul de cercetări dinainte 
stabilit, Nikolai schimba lungimea undelor, schimba durata 
expunerii. Carnea continua totuşi să se descompună, iar 
bacteriile de putrefacție se înmulţeau acum doar ceva mai 
încet decît în perioada de control. 

Părea că totul e limpede: trebuia să meargă mai departe, 
deoarece banda necesară de unde nu fusese încă găsită. 
O singură împrejurare îi dădea de gîndit — gradul de des- 
compunere a cărnii nu era întotdeauna acelaşi. El oscila tot 
timpul, cînd mărindu-se, cînd micşoriîndu-se, în limitele 
unui procent infim şi aceste oscilaţii însoțeau aproape fie- 
care schimbare a condiţiilor de expunere la unde. La în-. 
ceput, cercetătorii nu acordară atenţie acestor devieri 
neînsemnate, punîndu-le pe seama unor împrejurări întîm- 
plătoare şi aşteptînd rezultate mai evidente ale expunerii la 
unde. Totuşi Ridan, care era un cercetător prudent şi cu 
experienţă, luă curînd atitudine împotriva unei asemenea 
poziţii. 

— Ce „împrejurări întîmplătoare“ ? izbucni el, cu obiş- 
nuita-i expansivitate, năpustindu-se într-o zi asupra lui Tun- 
gusov de parcă tocmai el şi numai el ar fi purtat toată vina. 
Prostii | Cu precizia cu care lucrăm noi, nu trebuie să in- 
tervină nici un fel de „împrejurare întîmplătoare“ | 

Nikolai ştia să prindă mobilul acestor ieşiri ale profeso- 
rului. Şi de astă dată sesiză dintr-o dată ideea: acele 
variaţii infime în gradul de descompunere a cămii nu erau 
întîmplătoare ; tocmai în ele trebuia căutată înlănţuirea 
factorilor ce determinau procesul. 

— Bine. O să controlăm — răspunse el. Miine am să fac 
întreaga serie de probe numai în două variante succesive. 

A doua zi generatoarele emiteau numai două unde: timp 
de o oră o undă, ora următoare — cealaltă undă. Apoi din 
nou prima undă, şi iarăşi a doya. „Împrejurările întîmplă- 
toare“ puteau fi legate de o oarecare variaţie în structura 
cărnii şi de imprecizia acordului. Acum acest lucru va fi 
elucidat. 

Eprubetele fură trimise în termostat. Seara, Nikolai luă 
de la Ridan registrul cu însemnări şi se retrase în camera 
lui de lucru. Profesorul avea dreptate. Aşadar trebuie să 
acţioneze altfel. Experienţa lui de inginer îi sugeră calea 
justă... 

Deschise fereastra spre grădină. Frunzişul gingaş al unui 
tei abia înflorit, luminat de becul din tavanul cabinetului, 
foşnea încet şi tainic chiar sub fereastra lui. Coroana tiî- 
nără şi verde ca smaraldul, asemenea poalelor unui deal nă- 
pădit de lăstăriş, se înălța şi se pierdea undeva, în afara 
fîşiei de lumină, în umbra altor copaci mari şi întunecaţi 
care ascundeau cerul. În valuri timide, miresmele puter- 
nice, neînvinse de oraş, ale pămîntului şi ale frunzişului — 
se strecurau în odaie. „Minunată e primăvara asta |!“ gîndi 
Nikolai şi se miră. Pentru întîia oară în anii aceştia mulţi 
de cînd locuia în oraş, abia acum observase şi simţise primă- 
vara, tocmai acum cînd viaţa lui radical schimbată pornise 
pe un alt făgaş, aparent depărtîndu-se de natură! Da, 
multe schimbări au intervenit... Noile victorii, noi principii 
de muncă, oameni noi, de o cu totul altă structură: Ridan, 
comisarul poporului... Se mutase din cămăruţa întunecoasă 
de la subsol, unde trăia singur, într-o locuință confortabilă, 
la etaj, cu cabinetul acesta luminos şi liniştit. Dar a căutat 
el oare toate acestea — noile cunoştinţe, locuinţa ? Nici nu 
s-a gîndit măcar vreodată la ele. Toate au venit de la sine. 
Începuse o nouă etapă în viaţa lui; urcase la etaj înainte 
de a se fi mutat aici... 

Ridan... Apropierea de acest om însemna mult mai mult 
decît o simplă colaborare. Era acum o adevărată prietenie. 
Mai mult decît atît, ei se contopeau într-un singur tot. Cei 
doi oameni îşi uniseră eforturile intelectuale, capetele lor 
lucrau ca unul singur, aşa cum propusese profesorul chiar 
la începutul cunoştinţei lor. Nikolai aborda acum probleme 
mult mai complexe, pe care nu le-ar fi putut rezolva singur. 
Ridan de asemenea... Şi niciodată n-a încercat Nikolai un 
sentiment de creaţie mai dătător de viaţă şi încredere în 
forțele lui, ca acum. 

O boare uşoară de vînt clătină din nou frunzişul din faţa 
ferestrei, iar Nikolai se trezi repetînd ca pe o strofă dintr-o 
poezie : ,„,„Minunată e primăvara asta !“ 

Avea în ea ceva tainic, atrăgător, neliniştit. Sau poate nu 
ea, primăvara, ci inima omului care stătea îngîndurat la 
fereastră. 


+ 4 


La sfîrşitul zilei următoare, terminînd încă” un ciclu de 
expuneri la unde, Nikolai intră grăbit în laboratorul lui Ri- 
dan. Acesta îl întîmpină agitînd triumfător registrul său volu- 
minos cu însemnări. 

— Analizele seriei de control sînt gata. Uite-aici |! Şi-şi 
trecu degetul pe un şir de cifre care indicau gradul de 
descompunere. lată rezultatele expunerii la prima undă, cea 
mai scurtă. Vezi P Toate cifrele sînt identice pînă la o su- 
time ! lată şi expunerile la unda a doua: descompunerea 
este alta, dar de asemenea aceeaşi în toate probele repetate, 
în ciuda faptului că de fiecare dată generatorul se acorda 
din nou şi probele de carne se schimbau. Este limpede că 
nu este vorba de nici un fel de „împrejurări întîmplătoare“, 
ci de influenţa directă a undei şi a duratei de expunere. 
E adevărat că deocamdată nu vedem nici un fel de relaţie 
logică după care s-ar face, dar ea trebuie să existe, trebuie 
găsită | 

Nikolai îl ascultă în tăcere pe profesor, apoi se gîndi puţin. 

— Aveţi dreptate, Konstantin Aleksandrovici. Va trebui 
să schimbăm întrucâtva planul de muncă: vom lucra timp 
de cîteva zile cu una şi aceeaşi undă, dar cu timpi de 

expunere diferiţi, apoi fiecare expunere o vom cerceta la 
diferite unde. | 

Ridan îşi încruntă fruntea. 

— Ce face P! Asta ar însemna să căutăm cel puţin cîţiva 
ani această legitate. Şi ce rost are? Doar am stabilit că 
prin reducerea lungimii de undă, descompunerea proteinei 
creşte sau descreşte după o anumită lege. 

— E adevărat, dar aspectul ei nu este rectiliniu — îl în- 
trerupse Nikolai. Iată la ce concluzie am ajuns eu, Konstan- 
tin Aleksandrovici. Pe cît se vede, toate fenomenele de ordin 
biologic legate de procesele ondulatorii se schimbă ondula- 
toriu. Probabil că aşa trebuie să se întîmple. Asta-i: legea 
dezvoltării. Corpul viu nu poate fi legat rigid de orice con- 
diţii exterioare. El trebuie să dispună de o anumită libertate 
de alegere, bineînţeles, în anumite limite. Din punct de 
vedere fizic, asta înseamnă că reacţiile corpului viu la orice 
schimbare a condiţiilor se schimbă ondulatoriu, căutînd parcă 
un regim optim... Deodată Nikolai îl privi stingherit pe 
Ridan. Vedeţi... sînt obraznic... m-am băgat în biologiz. 
Probabil că tot ce spun eu este foarte naiv... 

— Zi, zi mai departe, Nikolai Arsentievici. S-ar putea to- 
tuşi ! Este o idee foarte interesantă ! Şi ? Care e concluzia ? 

— Concluzia este că noi nu căutăm în mod just unda 
noastră. De ce se schimbă ondulatoriu gradul de descompu- 
“nere, ba creşte, ba scade atunci cînd schimbăm unda numai 
într-o anumită direcţie şi cu „paşi“ egali? Pentru că ea 
însăşi, descompunerea, variază ondulatoriu. Uite-aşa... Ni- 
kolai desfăşură o coală curată de hîrtie milimetrică şi de- 
senă repede pe ea o linie regulat ondulată, o sinusoidă. Apoi 
luă un compas, îl desfăcu şi i-l arătă lui Ridan. Acesta este 
„pasul“ undelor noastre, luat în mod arbitrar. Noi mergem 
orbeşte pe această curbă nevăzută, căutînd să determinăm 
gradul descompunerii. Dar priviţi ce se întîmplă. Aici, de- 
odată, curba urcă. Pasul următor ajunge ceva mai jos. Și 
mai jos... şi mai jos... lar acum iarăşi sus. Şi din nou mai 
jos. Din nou o creştere a gradului de descompunere... Vedeţi 
ce haos? Şi orice pas am alege, întotdeauna vom obţine 
aceste variaţii care nu reflectă de loc schimbările reale ale 
descompunerii... Aşadar, va trebui să sacrificăm un anumit 
timp, să ne oprim la o singură undă aleasă la întîmplare, ca 
să elucidăm care este influenţa duratei expunerii la undă 

şi apoi s-o eliminăm. Intensitatea s-o lăsăm deocamdată 
neschimbată. Eu cred că, în cel mult o lună, vom găsi relaţia 
între aceşti factori. Atunci căutările lungimii de undă şi a 
condiţiilor la care descompunerea se va opri complet ne vor 
lua foarte puţin timp. 

— Se pare că ai dreptate — conveni Ridan. Aici ai toate 
atuurile în mînă. Trebuie să recunosc că nu prea mă descurc 
în procesele ondulatorii. Zîmbi oarecum liniştit. Ştii ceva ? 
De cînd lucrăm împreună, nimic nu mă mai nelinişteşte | 

Se mai scurse vertiginos încă o lună de muncă încordată. 
Uitînd cu totul de sine, Nikolai urmărea pasionat, ca şi mai 
înainte, scopul pe care şi-l propusese. Ca şi mai înainte, 
ziua şi noaptea nu-i ajungeau. După ce termina expunerea 
la unde a eprubetelor, cobora jos, în laboratorul său radio- 
tehnic. Aici era împărăţia lui, în care domneau legile fi- 
zicii — atît de limpezi şi de precise cînd nu năvălesc în 
„ţara materiei vii“, străină lor. Aici totul era apropiat şi 
cunoscut — problemele, metodele, aparatele, instrumentele, 
materialele, limba în care se înțelegeau oamenii atît de uşor 
unii pe alţii, din două vorbe. Colaboratorii laboratorului său, 
Nikolai şi-i alesese simplu, dintre radioamatorii pe care-i 
cunoştea, toţi nişte entuziaşti. Ştia bine de cine are nevoie 
aici, în această uimitoare instituţie a lui Ridan. Iar colabo- 
ratorii lui principali erau vechii lui prieteni, radioamatorii 
Tolea Nîrkin şi Volodea Surikov, aceiaşi cu care el, cîndva, 
începuse în capitală experienţele cu telefonul pe bază de 
unde ultrascurte. 

În această mică împărăție a entuziaştilor apăruseră pri- 
mele lăstare ale noii construcţii — piesele unui mare ge- 
nerator pentru conservarea unor vite întregi, tăiate şi golite 
de măruntaie. După ce se sfătuise cu prietenii, Nikolai re- 
nunțase cu curaj la ordinea obişnuită şi începuse această 
lucrare înainte de rezolvarea problemei în laborator. Pro- 
blema nu era încă rezolvată, dar el era convins că o va 
rezolva ; cunoştea soluţia în linii generale, şi asta îi în- 
găduia să înceapă construcţia viitorului generator care că- 
pătase de pe acum o denumire precisă: „„Conservor“. 

Seara, Nikolai lua de la Ridan registrul cu analize şi pleca 
în cabinetul său. Cifrele care indicau gradul de descompu- 
nere a materiei vii se transformau în puncte pe o coală mare 


de hîrtie milimetrică. Începeau apoi căutările curbei care ar fi 

trebuit să unească aceste puncte. Curba însă, îndărătnică, 
nu se lăsa găsită. O lua razna în sus, sărea în mod nevero- 
simil, trecînd pe lîngă puncte, ori dispărea cu totul, lăsînd 
porţiuni goale. Dar fiecare zi aducea noi puncte şi noi seg- 
mente de curbă. Ele se însumau, umpleau golurile. | 

Această muncă înceta pentru un timp numai atunci cînd 
datoria sfîntă de radioamator îl chema pe Nikolai în faţa 
emiţătorului. O nouă sferă de interese îi solicita atunci aten- 
ţia. Poate că aceasta era odihna lui. Lăsîndu-se pe speteaza 
fotoliului tras aproape de masă şi închizînd ochii, Nikolai 
dispărea în eter. Aici, în cabinetul din această vilă-institut, 
el înceta să mai existe. Cu atenţia încordată, totul numai 
urechi, plutea deasupra lumii; gonea dintr-o ţară în alta, 
străpungînd cu semnalul său de apel general fluxul eterului 
şi cicloanele furtunilor electrice. 

Aici întîlnea el glasurile cunoscute ce veneau din studiouri 
confortabile situate în oraşe, din corturi de turişti sau din 
cabinele de radiotelegrafie ale navelor pierdute pe oceane... 

— 73| | 

— 173 es Dx! se salutau ei unul pe altul, grăbindu-se să 
nu întârzie la alte noi întâlniri. 

Uneori o melodie duioasă oprea pentru o clipă zborul tu- 
multuos al lui Nikolai şi, îmbătat de libertate, asculta apoi 
semnalul şăgalnic : 

— 88| 

— 88, YL!! răspundea Nikolai, recunoscînd „stilul“ unei 
femei. 

Şi din nou se întorcea la unda pe care apărea de obicei 
prietenul. lui german... | | 

Poate că asta era odihna lui, dar călătoriile prin eter se 
terminau adeseori abia în zori. Totuşi, la ora 8 dimineaţa 
Nikolai era întotdeauna în laborator. Uriaşa lui pasiune pen- 
tru muncă îl ţinea în picioare, dar forţele-i scădeau, veşnica 
încordare a gîndirii îi dădea o senzaţie ciudată, nemaicunos- 
cută pînă acum, de slăbiciune. Dimineaţa făcea eforturi să 
se scoale din pat, iar cînd se întîmpla să se culce mai de- 
vreme, mult -timp nu putea să adoarmă, străduindu-se în 


1 În limbajul internaţional al radioamatorilor „73“ înseamnă : 
„Salutări ;_»es Dx — staţie depărtată“ ; „88“ — „dragoste şi 
sărutări  ; YL — apelativ pentru o tînără fată. 

zadar să-şi oprească vîrtejul gîndurilor. care în virtutea unei 
inerţii de neînvins continuau să-i răvăşească conştiinţa obosită. 

Într-o seară, cînd toţi locatarii etajului de sus, supunîn- 
du-se severului. decret al lui Ridan, se adunaseră la masă, 
Ana — privindu-l atent pe Nikolai — observă: 

— Nu-mi place cum arăţi, Nikolai Arsentievici. Nu te simţi 
bine ? 

— Cred că n-am nimic. Am dommit prost astă-noapte. 
O insomnie fără importanţă. 

— A, dacă numai „credem“ că n-avem nimic, atunci, to- 
varăşe profesor, vă propun să acordaţi cea mai: mare atenţie 
colegului dumneavoastră. Auzi: insomnie fără importanţă ! 
Am aflat că niciodată nu şi-a luat un concediu adevărat, 
de lungă durată. Şi nici măcar unul de scurtă durată. Aşa 


e, tuşă Paşa? 

— Aşa-i, Aniuta — confirmă aceasta cu dragă inimă. De 
cîte ori nu i-am spus | 

— Şi-am mai aflat — continuă Ana — că de vreun an 


Nikolai Arsentievici lucrează într-o încordare excepţională. 
Îşi cam bate dumnealui joc de sănătate, asta e. Doarme 
puţin. leri, de pildă, s-a culcat la trei noaptea. Deci nu-i 
de mirare că suferă de insomnie, şi nu-i de loc o insomnie 
fără importanţă. Dacă va continua aşa, atunci Nikolai Ar- 
sentievici va cădea la pat şi... 

Acest „şi“ prelung, însoţit de semnificative puncte de 
suspensie, era adresat direct lui Ridan. Ana tăcu. 

Nikolai zîmbea, aşteptînd să vadă ce va urma. 

Profesorul îl privi atent pe Nikolai şi rămase dus pe gîn- 
duri. Cuvintele Anei îl speriaseră. Într-adevăr, toate acestea 
puteau să se termine prost. Şi la gîndul acesta, se înspăi- 
mîntă pur şi simplu. Şi el muncea cu pasiune, ca şi Nikolai, 
aştepta cu aceeaşi nerăbdare fiecare „a doua zi“, numai că 
la el nu era acel entuziasm nestăvilit al tinereţii care îl 
mîna pe Nikolai. Pasiunea profesorului Ridan se menținea în 
limitele unui program zilnic stabilit de mult timp şi trainic 
înrădăcinat, de odihnă şi muncă. El se obişnuise cu acest 
program şi nu observase surmenajul tînărului său prieten. 
Afară de aceasta, Nikolai n-a fost nioiodată bolnav, nu s-a 
plins niciodată că suferă de ceva; organismul lui robust 
părea că în general nu ştie ce e boala. 

O dată, astă-iarnă, Ana şi Wieklimg, întorşi de la patinoar, 
au reînceput obişnuitele lor încercări de a-l atrage pe Ni- 
kolai spre sport. 

— N-am nevoie de sport — spunea Nikolai, mai în ghtmă, 
mai în serios. Sînt sănătos tun. De vreo douăzeci şi cinci de 
ani n-am fost niciodată bolnav. Şi ştiţi de ceP Răposata 
maică-mea m-a dezvăţat să bolesc. În primii ani ai copilăriei, 
cînd mă îmbolnăveam mă cocoţa sus, pe cuptor, punea ală- 
turi de mine o ulcică fierbinte cu terci abia luat de pe foc 
şi mă acoperea cu un cojoc. Numai la amintirea acestei 
barbare metode de tratament, simt şi acum că mă înăbuş. 
Puterile mă părăseau cu totul, abia îmi trăgeam sufletul şi 
eram lac de sudoare... Ulcica mă frigea de mi se ridicau 
băşici pe corp... Mă mir că n-am murit. Dar de ajutat, mi-a 
ajutat! Nu ca leac! Că numai metodă de vindecare nu 
era asta. Era mai de grabă o tortură. Chiar aşa o socoteam, 
o pedeapsă cumplită pentru faptul că m-am îmbolnăvit. 
Şi-atunci, fireşte, şi boala însăşi o socoteam un păcat greu, 
o faptă nedemnă. În consecinţă, nu: m-am mai îmbolnăvit. 

Toţi rîdeau. Ridan, privindu-şi fata, ridică degetul cu un 
aer semnificativ. 

— Bine — interveni atunci Wiekling. Să spunem că spor- 
tul, ca izvor de sănătate, nu vă este necesar. Dar aveţi ceva 
de pierdut să fiți viguros, să aveţi forţă fizică, să vă simţiţi 
toți muşchii P Nici măcar gimnastică dimineaţa nu faceţi ? 

— Nu, nu facl 

Wiekling privi ţintă faţa palidă, trasă a lui Nikolai. 

— Dacă nu-ţi exersezi muşchii, îşi pierd vigoarea şi elas- 
ticitatea. Eu în fiecare dimineaţă... 

Nikolai simţea că începe să fiarbă. 

— Probabil că muşchii dumitale nu-s aşa de tari, din mo- 
ment ce în fiecare dimineaţă trebuie să-i... îmboldeşti.. 

Wiekling zîmbi, plin de sine. 

— Să încercăm ? 

— Să încercăm... 

Se aşezară la un colţ al mesei, unul în faţa celuilalt şi, 
sprijinindu-şi cotul mîinii drepte pe masă, îşi împreunară 
palmele ridicate în sus. Învingea cel care izbutea să culce 
pe masă mîna adversarului. Ceilalţi aşteptau cu interes 
acest duel. 

— Staţi niţel! îi opri Ana. Hai să ne înţelegem! Dacă 
Nikolai Arsentievici pierde, atunci chiar mîine va veni cu 
noi la patinoar. 

a S-a făcut! conveni Nikolai. Şi în caz contrar? 

— În caz contrar, mîine Alfred pierde dreptul de a merge 
la patinoar. Începeţi ! 

Încet în mişcări, nepriceput în „tehnica“ acestor întreceri, 
nici n-apucă Nikolai să ia o poziţie corespunzătoare şi Wie- 
kling, printr-o smucitură neaşteptată, îi lipi braţul de masă. 
Aceasta se petrecu atît de uşor şi de neîndoielnic, încât toţi 
începură să rîdă veseli. 

Nikolai se înfurie. 

— Credeam că ne încercăm forţa, nu... iuţeala de mînă 
— izbucni el. 

— Ei, atunci încă o dată! Repetaţi!: De asta nu ţinem 
socoteală | interveni Ana, văzînd că situaţia se agravează. 

— Încă o dată ? Fie! Îngăduinţa din glasul lui Wiekling 
nu era lipsită de dispreţ. 

Îşi încleştară din nou palmele. 

— Acum sînteţi gata? întrebă Wiekling insimuant. 

Ştia bine probabil ce înseamnă într-o întrecere să-l scoţi 
dim sărite pe adversar. Şi din nou, făcînd o sforţare impe- 
tuoasă, apăsă pe mîna lui Nikolai. 

Miîna acestuia se clinti puţin, dar rămase pe loc. Wiekling 
nu se aştepta să întîmpine o asemenea rezistenţă. Mai în- 
cercă o dată să repete manevra, adunîndu-şi toate forţele. 
Era încordarea maximă a muşchilor lui. Și îşi dădu în sfîrşit 
seama că acelaşi succes l-ar fi avut dac-ar fi încercat să 
mişte din loc un zid de piatră. Muşchii lui Nikolai, parcă 
de plumb, erau masivi şi de neclintit. El nu ataca, numai 
se apăra, cîntărind forţa inamicului. 

Wiekling schimbă tactica. Încetă să mai atace şi continuă 
să apese, hotărît să aştepte pînă cînd Nikolai va obosi. Dar 
era prea tîrziu, căci el însuși cheltuise multă vigoare în 
atacurile sale agresive. Se înroşise de încordare şi pe frunte 
i se umflase o vină. 

— Te predai ? îl întrebă liniştit Nikolai. 

— Învinge-mă, dacă poţi, şi-apoi discutăm... 

— După aceea, la drept vorbind, n-o să mai avem ce 
discuta. Şi acum, ţine-te, „am pomit la atac“ | 

Nikolai apăsă. Cam vreo două secunde dură mişcarea lină, 
irezistibilă de apăsare a mîlinii în jos, pînă cînd dosul palmei 
lui Wiekling se lipi neputincios de faţa de masă... 

Wiekling explică înfrîngerea în felul următor: întrebuin- 
ţase o tactică greşită. Era prea convins de slăbiciunea adver- 
sarului şi-şi cheltuise forțele în primele eforturi, calculate 
greşit. | 

— Să mai încercăm o dată Schimbaţi-vă tactica | îi pro- 
puse Nikolai şi Wiekling fu nevoit să accepte. 

Acum îşi încrucişară deasupra mesei miîinile stîngi. 

— Numără pînă la trei, Ana Konstantinovna — ceru 
Nikolai, după ce se angajară în luptă. Oricît de repede. 

Şi cînd Ana spuse „trei“, mîna lui Wiekling se lăsă 
supusă pe masă... 

După plecarea lui Wiekling, Ana, și mai ales Nataşa, 
care se bucura în mod deosebit de victoria lui Nikolai, îl 
asaltară pe Ridan cu întrebările. Nataşa continua să nu-l 
simpatizeze pe Wiekling. I se părea prea complicat şi de 
neînțeles. 


— Cum vine asta — spuneau fetele, nedumerite. Aşadar 
nu este nevoie de sport ? 
— Nu, n-aveţi dreptate — interveni cu ardoare R:dan, 


adresîndu-i-se lui Nikolai. Activitatea muşchilor este nece- 
sară organismului ca şi hrana, ca şi oxigenul. Fără mişcare, 
omul nu poate trăi. Fără mişcare omul moare pentru că ac- 
tivitatea muşchilor furnizează energia altor mii de funcțiuni 
interioare necesare vieţii, adică acelui complex căruia 
îi spunem sănătate. Lucrul acesta se manifestă în mod de- 
osebit de viu la animale. Aduceţi-vă aminte cum se plimbă 
agitat dintr-un colţ într-altul un lup, o vulpe sau orice 
alt animal sălbatic închis în cuşcă. Aduceţi-vă aminte de 
veverița care se învirteşte pe roată. Fiecare animal trebuie 
să facă un minimum de mişcări pentru a-şi menţine echili- 
brul funcţiilor vegetative. Lipsa de mişcare, ca şi lipsa de 
hrană, duce la un dezechilibru lent, dar treptat în activitatea 
întregului organism. Să zicem că muşchii unui om, sănătoşi 
fiind, sînt împiedicaţi să funcţioneze. O să observați tul- 
burări în intestine, omul devine irascibil, începe să aibă du- 
reri de cap sau insomnii. Ceea ce nu-i de loc de dorit. 
Dezechilibrul s-a produs și revenirea la o funcţionare nor- 
mală a organismului nu este aşa de simplă. Iată de ce un 

om care duce o viaţă sedentară are nevoie de sport, de gim- 
nastică. Altfel mai devreme sau mai tîrziu va rămîne un 
invalid. Te sfătuiesc să te gîndeşti la asta, Nikolai Arsen- 
tievici. lar în ceea ce priveşte victoria pe care ai obținut-o 
asupra lui Wiekling, ea nu este altceva decît o dovadă că 
natura te-a înzestrat cu o musculatură foarte puternică. Iar 
Wiekling, probabil, dacă n-ar face sport ar fi şi mai slab... 

Acum, cînd Ana îi atrase tatălui său atenţia asupra stării 
sănătăţii lui Nikolai, Ridan se alarmă de-a binelea. Şi chiar 
a doua zi, de dimineaţă, îi făcu lui Nikolai un serios exa- 
men medical. 

În sala de operaţii fură puse în acţiune aparatele com- 
plexe ale lui Ridan. Încolăcind cu tentaculele lor mlădioase 
trupul gol al lui Nikolai, se lipiră de pieptul şi spatele lui. 
Pentru întîia oară în viaţă, Nikolai auzi bătăile propriei sale 
inimi și zgomotul plămînilor. Amplificate de multe ori de 
aparatele cunoscute, zgomotele acestea misterioase umpleau 
toată camera, păreau străine şi înfricoşătoare. Nemişcat, Ri- 
dan asculta. El înţelegea acest limbaj al corpului omenesc. 
Fiecare zgomot, fiecare foşnet, fiecare ton îi spuneau cum 
lucrează cel mai complicat aparat din natură. 

Apoi prin nişte tuburi optice privi în ochii lui Nikolai. 
Exploră globul ochiului, cercetă minuţios retina. Ridan pi- 
păia și ciocănea corpul lui Nikolai, apăsa căutînd centrii 
nervoşi, palpa, lovea şi zgîria, urmărind reacţiile. 

Profesorul cînd se entuziasma, cînd clătina îngrijorat din 
cap. Diagnosticul era în general puţin liniştitor. 

— Ce să zic, ai o constituţie)... N-am întîlnit încă un 
organism atît de puternic, de robust. Dar nervii sînt peste 
măsură de istoviţi. Ai lucrat prea mult cu capul, Nikolai 
Arsentievici, şi organismul este dezechilibrat. Capul cere 
odihnă, iar corpul mişcare. 

— Să fac sport, nu-i aşa? întrebă ironic Nikolai. 

— N-ar strica să faci şi sport, dar mai important este să. 
te laşi de muncă pentru o vreme. Altfel tot vei fi nevoit s-o 
întrerupi, independent de voința dumitale... 

Tăcură cîteva clipe. Ridan căuta un compromis, înţele- 
gînd că acum ar fi cu neputinţă să-l facă pe inginer să-şi 
părăsească lucrul. De altfel în sinea sa era de acord cu el. 

— Uite ce-i — spuse el în sfîrşit. Trebuie să mai laşi 
deoparte unele sarcini. Să punem pe unul din tehnicienii 

dumitale la iradierea cărnii. La urma urmei, nu-i Chiar 
atît de necesar ca dumneata personal să stai proţap zile în- 
tregi lîngă generatoare. 

— Nu, asta nul Nikolai se sperie parcă. Acum e imposibil. 
Absolut imposibil. Vă propun altceva. Daţi-mi trei zile de: 
răgaz. N-o să se întîmple nimic, vă asigur... Mă simt destul 
de bine. Şi-n timpul ăsta voi lămuri definitiv metoda pe care 
trebuie s-o folosesc în cercetările viitoare. 

Profesorul consimţi în silă. 

"Nikolai era mulţumit. Scăpase dintr-o situaţie primejdi- 
oasă... Şi, mai ales, reuşise să nu se destăinuie profesorului. 
Odihnă... Hm |... Tare ar vrea să ştie dacă Ridan ar mai in- 
sista atîta ca el să-şi întrerupă munca dacă ar şti cum stau 
lucrurile... 

Nikolai se strecură repede în cabinetul său, închise bine 
ușa şi, plin de nerăbdare, se aplecă deasupra unei planşete 
mari de desen. În ajun găsise în sfîrşit mult căutatul „pas al 
undelor“. Complicatele curbe ondulate se supuneau legii : 
trei formule matematice determinau creşterile şi descreşterile 
lor pe hîrtia milimetrică, plină de ştersături cu guma. Acum 
trebuia doar să facă o ultimă verificare. 

Folosind formulele pe care le găsise, el mai schiţă cîteva 
segmente din aceste curbe, care reprezentau variațiile gradu- 
lui de descompunere a țesutului în raport cu modificarea 
undei, a duratei de expuneri şi a intensității radiaţiei. Aşa ! 
Ajunge ! Pe această verticală sînt arătate condiţiile în care 
el a expus carnea la unde, cu două zile în urmă. După schiţă, 
gradul de descompunere trebuie să fie aici de 68,53 la sută. 
Astăzi analizele sînt gata. lată rezultatele. Deschise caietul 
în care Ridan îşi făcea însemnările şi cu ochi experimentat 
cercetă ultima coloană, acoperind repede cu degetele partea 
de jos a paginei, ca să nu vadă media calculată. 68,50... 
68,57... 68,55... Aşa-i|l Așa-i! Apoi luă mîna şi citi jos, unde 
cu scrisul aplecat al lui Ridan era făcută media întregului lot 
de probe : 68,53 la sută. 

Inima începu să-i bată mai tare. Aprinse o ţigară, închise 
ochii şi se lăsă pe speteaza fotoliului. Toate acestea erau 
altceva decit ceea ce ar fi fost firesc să facă, ceva impus 
de slăbiciunea lui, de ceva duşmănos care se strecurase pe 
neobservate şi cu viclenie în fiinţa lui. Ar fi vrut să sară 
în picioare, să se mişte, să vorbească. La naiba! La drept 

vorbind, a rezolvat problema cea mai complicată, a desco- 
perit o lege | Doar aceste formule ale curbelor definesc le- 
gea... conservării ţesuturilor. Dar cum profesorul susţine că 
un ţesut care n-a început încă să se descompună poate să 
trăiască, aceste formule definesc de fapt şi o lege a conser- 
vării vieţii... Există o lege a conservării energiei, o lege a 
conservării materiei. De ce n-ar exista şi o lege a conservării 
vieţii ? | 

Printr-un efort de voinţă, Nikolai îşi adună gîndurile care 
începuseră să o ia razna. Asta nu era treaba lui. Misiunea 
lui era mai modestă: să conserve carnea. Şi în acest scop 
nu-i nevoie de nici un fel de „lege“, ci de o simplă relaţie: 
în anumite condiţii de expunere la unde, carnea se descom- 
pune în patruzeci şi opt de ore pînă la un anumit grad. 
Asta-i tot. Nu, nu-i tot. La naiba! Acum poate şi ar trebui 
să rezolve următoarea problemă : în ce condiţii gradul de 
descompunere poate fi egal cu zero, cu alte cuvinte, în ce 
condiţii carnea nu se va descompune de loc? 

Nikolai se cufundă în calcule. Era o complicată problemă 
de matematică, în care trebuia să opereze cu valori abstracte, 
care nu exprimau nici coordonatele curbelor, nici gradul de 
descompunere. Ceea ce înainte căuta lucrînd practic cu ge- 
neratoarele, Nikolai determina acum cu ajutorul matemati- 
cii. Căuta intervalul care trebuia să cuprindă condiţiile ne- 
cesare. 

În sfîrşit, calculele fură terminate. Nikolai prinse pe plan- 
şetă o altă foaie de hirtie milimetrică şi începu să deseneze. 
Dincolo de uşă, în sufragerie, se auzea mişcare şi din cînd 
în cînd răsunâu glasuri. Ca întotdeauna în perioada aceasta 
a anului, Ana şi Nataşa se pregăteau de examene. Nikolai se 
surprinse asupra faptului. Îşi dădu seama că el, întocmai ca 
un şcolar, se străduieşte să lucreze încet, ca să nu se trădeze 
că nu doarme. Zîmbi, hîrşii cu zgomot un chibrit, aprinse 
O ţigară, apoi se sculă în picioare, împinse neglijent la o parte 
fotoliul şi deschise cu zgomot fereastra. 

Frunzişul des şi întunecat al teiului semăna acum cu un 
codru bătrîn, ca din basme, plin de nestematele strălucitoare 
ale boabelor de rouă. 

Cineva bătu încetişor în uşă şi Nikolai deschise. 

— lar ? spuse dojenitoare Ana. 

— ar... — repetă fără nici un sens Nikolai, gîndindu-se 
la faptul că acum nu mai este în stare să-şi ascundă suc- 
cesul. Lasă, Ana Konstantinovna, nu te mai îngriji de mine. 
Vino aici. Nataşa, vino şi dumneata. Şi închise încetişor uşa 
în spatele lor. Ei, dragele mele tovarăşe, victorie | Am rezol- 
vat adineauri problema noastră. Uitaţi-vă aici... Aceasta este 
curba descompunerii în funcţie de variaţia undei. Aceasta 
este curba descompunerii în funcţie de durata de expunere. 
Cea de-a treia este curba descompunerii în funcţie de va- 
riaţia intensității... Aici, priviţi, toate cele trei curbe se 
întretaie într-un singur punct. Punctul acesta se află pe linia 
„Zero“ a descompunerii. Este nodul condiţiilor de expunere 
în care carnea nu se va mai descompune | Mîine am să acor- 
dez generatorul după datele acestea şi peste două zile profe- 
sorul, va primi din termostat eprubete cu carnea absolut 
proaspătă. Vă închipuiţi ce-o să fie atunci cînd cercetătorii 
din laborator nu vor mai găsi semne de descompunere | Nici 
un procent de descompunere! Zero la sută | 

— Dar acum, care-i procentul ? 

— 68,50 la sută. 

— Prin urmare tata nu bănuieşte nimic ? 

— Nu, bineînţeles | | 

Alcătuiră împreună un plan de acţiune. Profesorul nu tre- 
buia să afle încă. Surpriza să fie cît mai neaşteptată. 

Din ziua aceea evenimentele începură să se precipite, să 
se încalece unele peste altele. Fiecare zi aducea ceva nou. 
În vila lui Ridan, aparent atît de liniştită, clocotea întotdea- 
una o viaţă plină de încordare; acum însă semăna cu un 
cazan gata să explodeze din pricina tensiunii evenimentelor 
care se desfăşurau în ea. 


Capitolul XII 


COMORI ALE ÎNALTEI FRECVENŢE 


A doua zi dimineaţa Nikolai acordă unul dintre genera- 
toare la „„nodul condiţiilor“. Eprubetele fură puse în termo- 
stat. Peste o zi vor fi luate în laborator pentru analiză şi 
atunci... şi atunci se va produce explozia | 

Jumătate din lot — porţia obişnuită de eprubete pentru un 
singur generator — el o expune singur. Ca să nu trezească 
suspiciunile lui Ridan, trebuia să mai facă încă o serie de 
probe la celălalt generator. Nikolai încredinţă această muncă 
lui Nîrkin, iar el trecu în laboratorul său electrotehnic unde 
se monta „conservorul“ cel mare. În timp ce eprubetele cu 
surpriza vor sta în termostat, el îşi propuse să termine mon- 
tajul, pentru ca după ultima verificare a ,„„nodului condi- 
țiilor“ să înceapă imediat expunerea unor mari probe de 
carne şi chiar a unor hălci întregi. 

Cu cît munca sporea, cu atît lucra Nikolai mai pasionat, 
Creînd uscătoria, el organizase pentru întîia oară munca 
altora, pentru întîia oară condusese oameni şi acum i se pă- 
rea că nu există o limită a lucrărilor care pot fi săvîrşite în 
orice termen... El nu observa că mulţimea aceea de oameni 
care îl ajutau nu-i scădea din griji: el continua să verifice 
singur tot ceea ce se făcea. Grijile îl învăluiau din ce în ce 
mai mult în păienjenișul lor des. Şi nu ştia cum să scape 
de ele. 

Dar nu numai „,conservorul“ îi solicita gîndurile. Simţind 
că munca se apropie de sfîrşit, el îşi amintea tot mai des de 
„generatorul de minuni“, singura lui idee pe care nu reuşise 
s-o ducă pînă la capăt. Chiar dacă calculele lui s-au dovedit 
greşite, are dreptul să-şi părăsească această idee, să uite de 
ea ? Nul Va căuta greşeala | 

De îndată ce în mersul treburilor zilnice intervenea un 
răgaz, îşi relua căutările. În camera de lîngă laboratorul elec- 
trotehnic apăruse pe masă scheletul G.M.-ului, scos din ladă ; 
cîteva piese şi fuseseră fixate la locurile lor. Curînd îl va 
putea reconstitui definitiv şi atunci profesorul va căpăta în 
sfîrşit aparatul de care are nevoie. 

Şi-l mai neliniştea ceva. Trecuseră mai mult de şase luni 
de cînd primise comunicatul cifrat al radioamatorului din 
Germania. În timpul acesta, cîte nu s-or fi întîmplat la Miin- 
chen | Ce-o fi cu maşina lui Gross ? Nikolai îşi imagina viaţa 
poporului german, îşi închipuia în culorile cele mai triste 
soarta necunoscutului său prieten. Da, fără îndoială, prieten. 
Tăcerea îndelungată nu putea decît să confirme lucrul 
acesta... Cu punctualitatea care-l caracteriza, Nikolai con- 
tinua să asculte la fiecare două zile, la orele 21.10 ora Mos- 
covei, tot „eterul rezervat radioamatorilor“. 

Ana cunoştea programul activităţii de radioamator a lui 
Nikolai şi de fiecare dată cînd ieşea din cabinetul său. în 
sufragerie, după ce călătorea prin eter, îşi îndrepta asupra 
lui privirile întrebătoare şi neliniştite. Drept răspuns, el ri- 
dica tăcut din umeri. 

De data aceasta erau singuri în sufragerie. 

— Ce-o fi însemnînd asta, Nikolai Arsentievici ? îl în- 
trebă Ana cu glas scăzut. Oare acolo... totul s-a terminat? 

„+ — Ştiu eu ? În cel mai bun caz tăcerea poate însemna că 
inginerii fascişti n-au descoperit încă secretul mașinii lui 
Gross. Poate că prietenul nostru aşteaptă. N-are ce să ne 
comunice. Poate că el m-aude dar nu iese în eter ca să nu 
fie prins. 

— Măcar de-ar fi aşa | rosti Ana cu speranţă în glas. 

Şi iată că într-o zi, în ţiîriitul neobişnuit de viu al sem- 
nalelor de radioamatori, Nikolai auzi deodată apelul cunos- 
cut. „EI e... el!“ asculta emoţionat Nikolai, aşteptînd să se 
termine semnalul de apel. 


Da, el era | 


359 


„— Antena nouă a fost executată exact după schema du- 
mitale. Aşteptăm continuarea — transmise Nikolai după ce 
răspunse la apel. 

— Bine. Notează | 

“Urmară nişte cifre. Nikolai, care era tot numai urechi, 
nici nu se clintea, temîndu-se să nu scape vreun punct. Tre- 
cuseră vreo zece minute. 

Şi deodată, undeva foarte aproape, în eter, apărură alte 
semnale. Erau nişte semnale obişnuite de acord care nu ex- 
primau nimic : se repeta o singură literă.: „j ; trei puncte 
linioară, trei puncte linioară şi aşa mai departe. Ele se auzeau 
undeva, „în apropierea“ cifrelor pe care le comunica neamţul, 
pentru că unda lor se deosebea cu o fracțiune de metru de 
unda pe care recepționa Nikolai. Apoi, furişîndu-se, aceste 
semnale se apropiau din ce în ce mai mult... 

Cineva îşi acorda emițătorul pe aceeaşi lungime de undă. 
Nikolai înţelese. Încordîndu-şi din răsputeri auzul, el izbuti 
să desluşească încă trei-patru cifre din punctele şi linioarele 
care se învălmăşeau. 

Rechinul din eter, năpustindu-se asupra victimei sale, mări 
intensitatea emisiunii şi semnalele prietenului necunoscut se 
pierdură într-un urlet răguşit. 

Nikolai se ridică repede şi deschise uşa dintr-o smuci- 
tură. Ana şi Nataşa tresăriră şi se întoarseră spre el. 

— Veniţi repede aici | şi Nikolai se repezi din nou la 
emiţător cînd, deodată, uşa se deschise şi în prag apăru 
Wiekling. 

— Ce s-a întîmplat ? întrebă el alarmat. 

Nikolai se schimbă la faţă. La naiba, din cauza căştii nu 
auzise paşii lui Wiekling | 

—. Nimic deosebit... Ana Konstantinovna, vino, te rog, 
pentru o clipă | 

Ana intră în camera lui, şi Nikolai închise imediat uşa. 
Se priviră amîndoi, cîntărind în tăcere situaţia penibilă care 
se crease. Nikolai dădu din mînă; fie ce-o fi, o să treacă 
şi asta. Şi din nou îşi puse casca. Urletul continua. 

O singură privire aruncată asupra rîndurilor de cifre no- 
tate în jurnalul de recepţie fu de ajuns ca Ama să înţeleagă 
tot ce s-a petrecut. 

Continuînd să asculte, Nikolai scoase hiîrtia pe care avea 
notat cifrul. 

— Trebuie să descifrăm repede — spuse el în şoaptă. Le- 
gătura a fost întreruptă, dar mai poate fi reluată. 

— N-ar fi mai bine s-o lăsăm pentru mai tîrziu ? arătă 
Ana cu capul spre sufragerie. 

Pe neaşteptate bruiajul încetă. Oceanul eterului vuia li- 
niştit, plin de refluxul său monoton. Nikolai aştepta. 

Eterul era liniştit. 

— Da, e mai bine să amînăm — răspunse în sfîrşit Nikolai, 
fără să-şi scoată casca. Du-te acolo şi caută să ieşi din în- 
curcătură. Dar nu uita... — şi Nikolai îşi duse degetul la 
buze. 

Ana ieşi. 

— Ei gata, m-am hotărît, încep să mă ocup de radio — 
îi spuse ea lui Wiekling. Într-adevăr, e un lucru tare pasio- 
nant. Acum înţeleg de ce Nikolai Arsentievici stă nopţi în 
şir în faţa emiţătorului său. Ştii, Alfred, chiar acum am 
auzit vocea unui radioamator din Newfoundland | De cealaltă 
parte a globului pămîntesc! O voce adevărată, nu nişte 
puncte şi linioare | Extraordinar | 

Prefăcîndu-se că o crede, Wiekling îi dădu în acelaşi timp 
a înţelege că nu face altceva decit s-o ajute să iasă din 
această situaţie penibilă. Curînd plecă, iar Ana rămase în 
suflet cu sentimentul apăsător că îl jignise fără, ca el s-o 
merite. 

Fetele se grăbiră să intre în camera lui Nikolai. Textul 
radiogramei era descifrat. Ana îl traduse repede : * | 

— „Posed informaţii absolut sigure că se fac pregătiri 
pentru un atac militar. Comunicaţi la C. C. al partidului. 
Inginerii militari care au lucrat la maşina lui Gross pierit 
toți. Maşina distrusă. Gross şi ajutorul lui, Miillenberg, au 
pierit de asemenea. Documentele capturate probabil însă că 
s-au păstrat. Reconstruirea mașinii este posibilă. Transmit 
descrierea principiului cablului aerian, întocmită în mod spe- 
cial de coautorul invenţiei lui Gross, care a murit. lonizarea 
se obţine prin polarizarea aerului în urma acţiunii simultane 
a două câmpuri alăturate, dirijate de radiaţii din gama de 
unde centimetrice avînd raportul frecvenţelor...“ 

Nikolai tăcu. Tăceau şi fetele. Amenințarea care răsunase 
în prima comunicare a prietenului lor neamţ se apropia, era 
acum mai reală şi mai cumplită. Fetele se alarmară şi mai 
mult cînd Nikolai le explică de ce a fost întrerupt textul. 

— Așadar, convorbirile voastre în eter. sînt urmărite | 

— Da — răspunse N.kolai — acum este limpede. Teme- 
rile lui Fedea se adeveresc. Poate că sîntem urmăriţi şi aici... 
Trebuie să distrugem tot ce este de prisos... radiogramele... 
altfel te pomeneşti că ni le sustrage cineva. 

Adună toate colile de hîrtie pe care erau trecute radiogra- 
mele descifrate şi, făcînd o sforţare, rupse din „jurnalul său 
de cart“ cele două foi pe care notase comunicările. Aceste 
două foi şi hîrtia cu cifrul le împături şi le ascunse sub rama 
grea a biroului său. Textul chiar atunci recepționat şi deszi- 
frat îl puse în buzunarul hainei. Restul de hirtii le duse la 
bucătărie şi le arse. 

Întorcîndu-se, ridică cu un gest hotărît receptorul telefo- 
nului. 

— Se cade oare ? observă Ana. E trecut de unsprezece. 

— Telefonez la Comisariatul Poporului... Dacă el mai e 
acolo înseamnă că se poate... 

Peste cîteva minute Nikolai ieşi „să se plimbe“. Faptul 
că trebuia deocamdată să-i ascundă lui Ridan veştile din 
Germania îi crea un sentiment apăsător... „Nu-i nimic — în- 
cercă el să se liniştească. În curînd o să afle totul...“ 


4 

Începea ultima din cele trei zile de „păsuire“ pe care Ni- 
kolai le smulsese lui Ridan pentru a lămuri metoda de lucru 
pentru viitor. 

La zece dimineaţa, cînd în toată vila lui Ridan munca 
organizată era în toi, se petrecu ceva cu totul neobişnuit. 
Ana şi Nataşa îşi lăsară cărţile şi coborînd jos, pe terenul de 
sport din faţa casei, începură să aranjeze pe el „porţile“ 
pentru jocul de crichet. Peste un minut Mămicuţa şi Wie- 
kling cobiorîră şi se apropiară de ele. Nikolai stinse tuburile 
generatoarelor sale şi cobori şi el prin dos, pe uşa dinspre 
„menajerie“. Fiodor Reşetkov veni din stradă şi, lăsînd pe 
banca de lîngă teren pachetul pe care-l adusese subsuoară, 
se alătură şi el grupului. 

La ora zece şi douăzeci de minute, în laboratorul lui Ri- 
dan sună la telefon şeful brigăzii de laboranţi care condu- 
cea analiza probelor de carne. E] îl rugă pe profesor să vină 

la laboratorul de analize ca să lămurească „o chestiune“. 
Profesorul se îndreptă grăbit într-acolo. 

— Ce s-a întîmplat ? întrebă el, intrînd în laborator. 

— Nu ştiu, Konstantin Aleksandrovici, dar am impresia 
că eprubetele vin direct din generatoare şi nu din termostat. 

— De ce crezi asta ? 

— Carnea este absolut proaspătă. Priviţi! şi îi arătă re- 
gistrul în care făcea însemnările. Ieri, ultimul lot a avut în 
medie 69,1 la sută descompunere, aproape nonma, iar as- 
tăzi, proba următoare are zero la sută descompunere. 

Ridan apucă registrul şi îşi aţinti ochii pe el. 

— Cite probe ai controlat ? 

— Şaizeci şi două. 

— Şi toate dau zero la sută descompunere ? 

— Toate! Pînă la ultima! 

— Mda... ciudat... E îndoielnic | Ai vorbit cu Tungusov ? 

— Nu încă. M-am gîndit să vă spun dumneavoastră mai 
întîi. 

— Aşa... Hai la el, să lămurim ! 

Deschizînd uşa spre camera generatoarelor, Ridan se opri 
uluit în prag. În cameră nu era nimeni, transportoarele lu- 
crau în gol, iar tuburile generatoarelor erau stinse. 

— Într-adevăr... e ceva în neregulă. 

Încredinţat că lui Tungusov i s-a întîmplat ceva, profe- 
sorul se năpusti în coridor şi, călcînd cu paşi mari, avîntaţi, 
porni spre camera inginerului, cînd deodată se opri atît de 
brusc încît şeful brigăzii de laboranţi, care alerga în urma 
lui, era cît pe-aci să-l dărîime. 

Prin fereastra deschisă, jos în grădină răsuna larmă ne- 
obişnuită la ora aceea şi Ridan auzi limpede glasul lui Tun- 
gusov : 

— Îmi pare rău, Ana Konstantinovna... Dacă nu nime- 
ream în cursă... 

Profesorul se aplecă pe fereastră. Cîteva secunde privi 
tăcut la jucătorii de crichet, străduindu-se parcă să înţe- 
leagă ce se petrece. 

— Ei, prieteni, ce-i cu voi acolo ? strigă el în sfîrşit. 

Ciudat : nu-l auzi nimeni |! Strigă încă o dată, dar tot de- 
geaba. Jucătorii discutau cu atîta însufleţire şi atît de tare 
despre o lovitură greşit executată, încît profesorul, dînd din 
mînă, se îndepărtă bombănind de fereastră : „„Naiba ştie ce 

se petrece |“, şi porni în goană pe scări în jos. Cînd ajunse 
lîngă teren, tinerii îl văzură în sfîrşit. 

— Tovarăşi | Ce-i cu voi? Nikolai Arsentievici... O, şi 
Fiodor Ivanovici e aicil Bună ziua | 

Liniştit, Tungusov ţinti, lovi bila cu ciocanul şi răspunse : 

— După cum vedeţi... m-am hotărît să mă ocup de sport. 

Şi cu un aer preocupat porni după bila care se rostogolise 
prin „poartă“. Preocupaţi, toți păreau că au uitat de profe- 
sor. Aplaudară şi iarăşi porniră să discute. Ridan nu mai în- 
țelegea nimic. 

— „Dar bine, Nikolai Arsentievici, dumitale îţi arde de 
joacă şi transportorul merge în gol | La analiză au venit epru- 
bete cu carne proaspătă |... Generatoarele nu funcţionează... 

— Aşa trebuie să fie, Konstantin Aleksandrovici — şi Ni- 
kolai lovi din nou bila. Eu am oprit generatoarele. 

— Cum „aşa trebuie să fie“ P! De ce le-ai oprit ? Nu în- 
ţeleg nimic Asta nu-mi place | În sfîrşit Ridan se înfurie 
de-a binelea. 

Nikolai se apropie de profesor. Ceilalţi îl înconjurară. 

— Care-i astăzi procentul de descompunere ? întrebă NIi- 
kolai cu um aer nevinovat, adresîndu-se şefului brigăzii de 
laboranţi. 

— Nici un procent! strigă Ridan ieşit din fire. Zero la 
sută | 

— Ei, vedeţi P Foarte bine! Eprubetele au stat în ter- 
mostat patruzeci şi opt de ore, aşa cum trebuie, iar analiza 
arată că descompunerea este zero la sută. De aceea am 
oprit generatoarele. 

Ridan îl privea fără să înţeleagă pe tînărul care zîmbea 
nevinovat. 

— Vrei să spui... 

— Vreau să spun că cercetările noastre au luat sfîrşit, 
Konstantin Aleksandrovici. Problema a fost rezolvată. Am 
dreptul să joc şi eu puţin crichet ? 

— Ura-a-a | răsună în jurul lor. 

La ferestrele Institutului apărură chipurile colaboratori- 
lor care priveau uimiţi această scenă pe care încă nu puteau 
s-o înţeleagă. Ridan îl îmbrăţişă pe inginer, în jurul lor cinci 
oameni, agitînd ciocanele de crichet, strigau cît îi ţineau 
puterile „ura“, iar alături de ei, şeful brigăzii de laboranţi 
ţinea în mînă un registru uriaș, 

În sfîrşit, Ariâ îi pofti pe toţi sus. Pe drum, Nikolai îi po- 
Vesti pe scurt lui Ridan cum a reuşit să găsească complica- 
tele formule ale curbelor şi să determine grafic combinaţia 
„Zero“ a condiţiilor la care au fost expuse în ziua aceea 
probele. 

Profesorul era de-a dreptul entuziasmat. 

— Mai rămîne să lămurim cît timp va putea fi păstrată 
carea proaspătă. Lucrul acesta şi pentru dumneata e im- 
portant, nu-i aşa P 

— Bineînţeles — răspunse Nikolai. Două luni, ăsta este 
termenul pe care l-am promis comisarului poporului. Îna- 
inte de aceasta însă, trebuie să obţinem aceleaşi rezultate şi 
la generatorul mare la care vom expune vite întregi. „Con- 
servorul“ este aproape gata şi poate fi pus la punct în vreo 
două zile. | 

— Aşadar, oprim deocamdată analizele ? 

— Da, bineînţeles. 

Porniră în laboratorul mare de analize. 

Ridan îi anunţă pe laboranţi că prima etapă a lucrărilor 
a fost terminată cu succes şi că timp de patru zile se pot 
odihni. După aceea analizele vor continua... 

În sufragerie se auzeau glasuri vesele. Se pregătea un 
ospăț solemn. Mămicuţa şi Wiekling întindeau masa, fetele 
pregăteau vesela şi tacîmurile. Fiodor scoase din pachetul 
adus de el din oraş cîteva sticle de şampanie, iar în bucătă- 
rie mătuşa Paşa manevra aparatele strălucitoare. 


îi 
+ + 


Succesul lui Nikolai îi însufleţise pe toţi locatarii vilei lui 
Ridan. Profesorul se pregătea să înceapă o nouă serie de 
cercetări, alcătuia planul de muncă, stabilea probele, alcă- 
tuia modele de tabele pentru însemnări. Pentru Nikolai vic- 
toria obținută constituia doar un prim pas hotăriîtor, dar ori- 
cum parţial, al întregii lui activităţi. Ridan, în schimb, se 
declara pe deplin satisfăcut : pentru scopurile pe care le ur- 
mărea el, chiar termenul acesta scurt de conservare a ţesu- 
turilor — patruzeci şi opt de ore — era suficient. 

— Şi dacă nu obţinem un termen mai îndelungat — spu- 
nea el — sarcina mea a şi fost rezolvată. „Conservele“ mele 
nu se cer deocamdată păstrate mai mult timp. 

Nikolai tresărea auzind aceste aluzii şi de fiecare dată 
îşi amintea de vizita pe care o făcuse în îngrozitorul labo- 
rator al lui Ridan. 

— Ce ţesuturi sau organe vreţi să „„conservaţ, ? 

— Toate! Absolut toatel Ah, Nikolai Arsentievici, ce 
realizare admirabilă | Şi atît de neaşteptată! Aş fi putut 
eu măcar să visez la această posibilitate P lar acum... Con- 
servele dumitale sînt un fleac, un joc în comparaţie cu ceea 
ce am să realizez eu. Şi să vezi! Dacă vei rezolva, în sfîr- 
șit, problema generatorului de radiaţii cerebrale, atunci... 
Ridan nu găsi cuvinte să exprime uluitoarele perspective pe 
care acest generator le va deschide în faţa ştiinţei. 

„Să-i spun sau să nu-i spun?“ se gîndi Nikolai, amintin- 
du-şi de taina pe care el şi Ana o păstraseră pînă acum cu 
atîta grijă față de Ridan. La urma urmelor, nu mai avea nici 
un motiv s-o ascundă: munca la „,conservor“ se va termina 
zilele acestea şi atunci nimic n-o să-l poată împiedica pe 
Nikolai să se apuce de refacerea G.M.-ului. lar înainte de 
aceasta, ar fi trebuit să stea de vorbă cu profesorul, poate 
totuşi va afla ceva de la el. 

Se sfătui cu Ana. 

— Putem să-i spunem — hotăriîră ei. 

Seara, Nikolai intră în cabinetul lui Ridan. Acesta şedea 
în fotoliul său, la birou, şi scria ceva. 

— Cred c-am terminat cu pregătirea — îl întîmpină plin 
de însufleţire pe inginer. Miine încep expunerea la radiaţii. 
O să lucrez singur. Numai un lucru am să te rog. Să-mi faci 
o scurtă examinare a cunoştinţelor mele în domeniul tehnicii 
radiaţiilor. Miine dimineaţă... Programul meu este destul de 
complicat şi vast, însă diabolic de interesant | Închipuieşte-ţi 
ce s-a petrecut: am învins descompunerea proteinei, baza 
principală a morţii a tot ce este viu! Se deschid perspective 
pe care eu, pur şi simplu, nu sînt în stare să le cuprind cu 
mintea mea... M-am pierdut, mă agit... La naiba, ce-ai făcut 
dumneata din mine ?... Ştii câţi ani am acum? Cel mult 
douăzeci. Am început să visez. Îmi vin diferite idei care mă 
copleşesc ca un duş rece, mă atrag spre viitor... lar eu n-am 
reuşit să înțeleg pe deplin nici prezentul... Oare ceea ce am 
realizat acum cu carnea este ceva neobişnuit P Se pare că 
nu. Să luăm de pildă moaştele. Ele sînt explicabile în Sud, 
într-o climă caldă, după cum explicabilă este şi conservarea 

mamuţilor în solul veşnic îngheţat al Nordului... Dar astfel 
de fenomene se întîmplă şi într-o climă temperată. E adevă- 
rat că nimeni n-a putut să elucideze lucrul acesta ca lumea. 
Dar Rubinstein ?! Îţ: aminteşti ?: 

— Care Rubinstein ? Nikolai se pierduse cu totul în faţa 
acestui iureş plin de energie al profesorului de „douăzeci 
de ani“. 

— Cum care ? Nikolai Rubinstein, fratele celebrului An- 
ton Rubinstein, muzician şi el, întemeietorul conservatoru- 
lui din Moscova... A murit în 1881. Nu de mult, cripta 
mormîntului a fost deschisă, după cincizeci şi trei de 
ani de la moarte! Şi l-au găsit proaspăt, de parcă chiar 
atunci murise. Nu i s-a făcut nici un fel de îmbălsămare. 
S-a păstrat totul: corpul, îmbrăcămintea şi chiar trandafirii 
de pe piept... Şi ştii care-i cauza ? Sicriul de plumb, ermetic 
închis | Ai să-mi spui că este acţiunea plumbului, sînt con- 
vins. Nu-i aşa, Nikolai Arsentievici ? Cunosc cîteva cazuri 
dintre acestea şi toate în legătură cu plumbul... Ei ? Oricum 
însă, nu este interesant ? Este nevoie de o experienţă foarte 
simplă, pentru a începe o cercetare serioasă : să iei un tub 
de plumb, să introduci în el un şoarece sau un şobolan abia 
omorît, sau chiar viu, să închizi ermetic tubul şi peste o 
lună să-l deschizi... Apoi mai este şi mierea... Corpul lui 
Alexandru Macedon, ca să nu se descompună, a fost păstrat 
în miere... 

Deodată profesorul rîse stingherit, privindu-l pe Nikolai 
care, nemişcat, asculta cu o încordare de parcă ar fi per- 
ceput greu acest nestăvilit torent de idei. Nikolai nici nu 
ştia să asculte altfel. El voia întotdeauna să pătrundă sensul 
celor auzite. 

Ridan fu cuprins de o jenă proprie omului care s-a Wsat 
furat de o idee. La ce bun să-şi dea la iveală gîndurile încă 
nesistematizate, crude ?... 

— Vezi ce harababură e în capul meu ?... 

— Înţeleg foarte bine — răspunse Nikolai — şi în capul 
meu e la fel... 

— Ştiu... Avem multe trăsături comune şi mai ales, ceea 
ce e principal, natura creatoare a firilor noastre... Eşti o 
mare forţă... Ridan se abținu hotărît de la ispita de a con- 
tinua această declaraţie. Aşadar, Nikolai Arsentievici, acum 
am să încerc să elucidez două probleme. Prima : dacă toate 

țesuturile şi umorile organismului reacţionează la fel cînd 
sînt expuse la radiaţii cu efect de conservare. Va trebui deci 
să facem destul de multe probe. Şi a doua problemă, care 
de fapt hotărăşte pentru mine soarta metodei: dacă nu 
cumva expunerea: la radiaţii provoacă tulburări funcţionale 
în organism. Pentru că dacă organul, ca urmare a expunerii 
la radiaţii, îşi pierde capacitatea de a funcţiona normal, 
atunci n-are rost să-l mai păstrezi... 

— Programul acesta l-aţi calculat pentru multă vreme ? 

— Într-o săptămînă am să expun la radiaţii totul. După 
aceea, am să încep cercetările. 

— lar eu cred că în timpul acesta voi termina cu „con- 
servorul“. 

— Aşa... Profesorul tăcu puţin. Şi pe urmă ? 

Nikolai simţi cu cîtă încordare aşteaptă Ridan răspunsul 
său, 

— Pe urmă mă apuc de G.M..— răspunse el simplu. 

— Cum ?... O nouă lucrare? | Ce-nsemnează acest „ge- 
me“ ? | 

— Nu, este o lucrare veche. Ceea ce aşteptaţi dumnea- 
voastră, Konstantin Aleksandrovici. G. M. este „generatorul 
de minuni“. Aşa i-am spus noi în glumă, eu şi Fiodor, acelui 
generator despre care v-am vorbit atunci cînd v-am cunos- 
cut... Ţineţi minte ? Vreau să-l reconstitui. E adevărat, n-am 
realizat cu el ceea ce am urmărit. Dar unele „minuni“, des- 
pre care am aflat mai tîrziu, s-au petrecut totuşi şi despre 
ele vreau să vă vorbesc acum. Vă aduceţi aminte cu ce s-a 
terminat comunicarea pe care aţi ţinut-o anul trecut la Casa 
oamenilor de ştiinţă P V-aţi pierdut cunoştinţa chiar în mo- 
mentul cînd... 

Ridan strînse convulsiv braţele fotoliului, pregătindu-se 
parcă să sară în picioare. Faţa lui exprima o nesfîrşită ui- 
mire... 

— Mi-am pierdut cunoştinţa ? îl întrerupse el pe Nikolai. 
Nu-i adevărat! Nu mi-am pierdut cunoştinţa! Îmi aduc 
foarte bine aminte cum... 

— Staţi niţel, Konstantin Aleksandrovici. Acum vom sta- 
bili cu precizie acest lucru. 

Nikolai se apropie de masă, luă o bucată de hirtie şi 

— Vă spun ceva aceste litere ? întrebă el. 

Ridan le privi atent, apoi se lăsă pe speteaza fotoliului, 
aţintindu-şi privirile undeva, în plafonul întunecat. 

— Parcă mi-amintesc ceva... Da, da: odată, la ceai, Ana 
mi-a bătut capul cu acest... rebus sau ce-o fi... 

— Altceva nu vă mai spun aceste litere ? 

— Nu, nimic. 

— Atunci, ascultați: dumneavoastră le-aţi scris pe tablă 
atunci, la Casa oamenilor de ştiinţă. Toţi au văzut, iar 
Mutter chiar le-a şi copiat în carnetul lui de notițe. Totuşi 
nu vă amintiţi. Înseamnă că aţi fost într-o stare de incon- 
ştienţă. 

— Ce drăcovenie o mai fi şi asta? Făcînd întoarceri 
scurte, Ridan începu să umble pe covor în jurul biroului. 
Foarte ciudat | Mi-aduc foarte bine aminte de starea mea de 
atunci. La început... 

— Staţi o clipă îl întrerupse din nou Nikolai. Să vă 
spun eu, şi-o să vedem dacă-i aşa. La început aţi simţit 
o slăbiciune... Aveţi în vedere că n-am fost atunci în sală, 
ci la mine acasă... Apoi aţi început să vă îndoiţi de justeţea 
acelei idei de bază pe care vă pregăteaţi s-o expuneţi. Pro- 
gresînd repede, îndoiala s-a transformat în convingerea că 
greşiţi, şi v-a cuprins desperarea... 

— Nikolai Arsentievici, asta este o mistificare | strigă Ri- 
dan. De unde ştii P? Ce-nseamnă asta ? 

— Asta înseamnă că în aceeaşi clipă simţeam şi eu la 
fel. Îmi încercam atunci „generatorul de minuni“. Ştiţi că 
locuinţa mea se afla în apropierea Casei oamenilor de ştiinţă. 
Fascicolul de radiaţii al generatorului, îndreptat spre un 
obiect de pe fereastră, a nimerit întîmplător în această clă- 
dire — mai tîrziu am controlat lucrul acesta — şi probabil 
v-a atins pe dumneavoastră. 

Ridan încremenise cu ambele miini sprijinite de masă. 
Întreaga lui înfăţişare exprima un interes încordat faţă de 
ceea ce povestea Nikolai. 

— Hm... Şi care-i concluzia ? 

— Radiațiile generatorului meu, acţionînd asupra omului, 
provoacă în el această stare de desperare. Dumneavoastră 
aţi nimerit în bătaia fascicolului. lar eu m-am expus acţiunii 
cîmpului, aflîndu-mă în imediata apropiere a generatorului. 
De aceea am încercat amîndoi acelaşi sentiment. Acţiunea 

generatorului meu de minuni asupra creierului mi se pare 
neîndoielnică. 

Nikolai credea că Ridan se va dezlănţui în sfîrşit într-o 
furtună de bucurie. Doar, la drept vorbind, în clipa aceea 
aflase că visul lui a fost înfăptuit. 

Dar nu se petrecu nimic. 

Ridan rămase nemișcat, în aceeaşi poziţie, privindu-l pe 
Nikolai cu ochii pierduţi în gol. În sfirşit, se îndreptă din 
spate. 

— Stai puţin... Îmi amintesc că, vorbind despre acest ge- 
nerator, mi-ai spus că n-ai reuşit să faci nimic, „pentru că 
a ieşit altceva, nu ce ai fi vrut“. Te-ai referit la această 
probă ? Crezi că a fost o greşeală ? 

— Da, din păcate. 

-— Şi te-ai convins chiar atunci de lucrul acesta? 

— Da. 

— Aşa... În cazul ăsta însă sentimentul de amărăciune 
sau chiar deznădejde pe care îl încercai dumneata în clipa 
aceea era absolut firesc şi nicidecum determinat de influ- 
enţa radiaţiilor generatorului. Îţi dai seama ? 

— S-ar putea — conveni Nikolai. 

— Bagă de seamă : eu în schimb nu aveam nici un motiv 
să încerc sentimentul acela de deznădejde. În tot ce expu- 
neam eu nu era nici o greşeală! Asta este o primă împre- 
jurare care face ca pentru mine concluzia dumitale să nu fie 
suficient de convingătoare. Şi acum, mai departe : literele... 
Dummneata ştii ce semnificaţie au ele? 

— Ştiu. 

-— Ştiai şi atunci ? 

— Atunci ştiam numai de existenţa lor, dar nu le cunoş- 
team semnificaţia. 

— Şi nu cumva... te gîndeai la ele? 

-— Chiar foarte mult. Trebuia să dezleg cu orice preţ sen- 
sul lor, pentru că ele conţineau cheia descifrării unei comu- 
nicări secrete pe care tocmai o primisem prin radio. 

— Perfect | În glasul profesorului răsunară note de triumf. 
Acum înţelegi despre ce-i vorba ? Cum de nu ţi-a deschis 
ochii această a doua împrejurare şi cea mai importantă ? 


Dumneata cunoşteai aceste litere şi poate că te gîndeai la 
ele chiar în acel moment. 
— Pare-mi-se că aşa a şi fost, Konstantin Aleksandrovici... 

— Ei, vezi? Eu însă n-aveam de unde să le ştiu. Şi de- 
odată, într-o stare de „inconştiență“, am început să le scriu 
pe tablă... Înţelegi? E un caz tipic de... hipnoză! spuse 
grăbit profesorul. Este exact ceea ce caut să obţin cu aju- 
torul fizicii de aproape un an de zile. Şi cînd colo, de un 
an problema radiaţiilor cerebrale a fost rezolvată din punct 
de vedere practic! Nikolai Arsentievici! La naiba! Asta 
este pur şi simplu o adevărată fericire | 

— Aşadar, am avut totuşi dreptate ajungînd la concluzia 
că radiaţiile generatorului meu de minuni acţionează asupra 
creierului ? 

— FEil „Asupra creierului“... — îl îngînă Ridan. N-ai 
avut de loc dreptate. Dumneata ai crezut că aceste radiaţii, 
acționînd asupra creierului, provoacă acel sentiment de des- 
perare | lantă-mă, dar asta-i o prostie! Radiațiile solare pro- 
voacă senzaţia de lumină, aşadar acţionează şi ele asupra cre- 
ierului. Totul acţionează asupra creierului. Dacă lucrurile 
ar sta aşa cum ai tras dumneata concluzia, generatorul du- 
mitale n-ar face nici două parale. Nimeni n-are nevoie de sen- 
timentul dumitale de desperare | Nu, aici e ceva mult mai 
important. Gîndul că ai greşit, îndoiala, sentimentul de des- 
perare şi, în sfîrşit, aceste litere, toate acestea erau în creierul 
dumitale. Iar fascicolul generatorului mi le-a transmis mie 
pe toate, punînd stăpînire pe creierul meu. Un singur lucru 
nu-l înţeleg : în ce mod radiaţiile creierului dumitale s-au 
amestecat cu undele fascicolului de radiaţii ale generatoru- 
lui ? Dar aici nu pot să te ajut cu nimic. Numai dumneata 
ai putea să explici cum de este posibil aşa ceva. 

Nikolai era emoţionat. Această strălucită analiză a lui Ri- 
dan, concluziile lui neobișnuite, aproape fantastice şi în ace- 
laşi timp extraordinar de reale, cu greu îşi făceau loc în con- 
ştiinţa lui. Acum Nikolai îşi amintea tot. Îşi aminti mişcările 
lui, dictate de oboseală, atunci cînd şi-a lipit capul de tubul 
generatorului de minuni... Dacă într-adevăr creierul lui emi- 
tea în clipa aceea radiaţii, ele puteau uşor să nimerească în 
dispozitivul care modula unda „purtătoare“. Astfel fascico- 
lul generatorului putea foarte bine să se afle sub influenţa 
creierului său. Da, probabil că aşa s-a întîmplat. Nikolai îi 


explică lucrul acesta lui Ridan. 
— Vezi — exclamă profesorul entuziasmat. Totul este 
limpede ! Acum pot să spun precis: undele generatorului 

dumitale de minuni fac parte din gâria undelor de ordinul 
a 2000—3000 de angstromi!. În această gamă sînt situate 
radiațiile mitogenetice, necrobiotice şi alte bioradiaţii. Gene- 
ratorul dumitale de minuni este tocmai ceea ce îmi trebuie 
mie ca să pot pune stăpînire pe organismul viul Vai, Ni- 
kolai Arsentievici, ce fericire uluitoare | 

— Staţi niţel, Konstantin Aleksandrovici| Aţi spus „ra- 
diaţii mitogenetice“... Sînt acele radiaţii care provoacă divi- 
ziunea intensă a celulelor. Cu toate acestea, atunci cînd am 
făcut proba generatorului de minuni am încercat să acţionez 
cu radiaţiile lui asupra unei culturi de drojdie şi n-am obţinut 
nici un efect. 

— Nikola-a-ai Arsentievici | rosti dojenitor profesorul. Din 
nou faci aceeași greşeală... 

Dar Nikolai, de astă dată, îşi dădu singur seama. 

— Aveţi dreptate. Iertaţi-mă, totul este limpede... Precizia 
acordului... Vă mulţumesc, Konstantin Aleksandrovici | E po- 
sibil ca şi la generatorul de minuni să fi comis aceeaşi gre- 
şeală : subaprecierea preciziei acordului | 

Ca rezultat al acestei convorbiri, ei trasară următorul pro- 
gram : lui Wiekling, ca unui iscusit constructor de verniere 
cum se dovedise a fi, i se va încredința executarea urgentă 
a unor noi şi extrem de fine piese de acord pentru gene- 
ratorul de minuni. Nikolai, după ce-şi va termina „„conser- 
vorul“, îşi va monta în sfîrşit aparatul fără să se mai distragă 
de la acest lucru. 

Ridan mai puse şi următoarea problemă: 

— Oare nu se poate face ca G.M.-ul să servească nu 
numai ca generator, ci şi ca receptor de radiaţii biologice ? 
Ar fi foarte important pentru munca noastră viitoare cu 
acest aparat. 

Nikolai fumă o ţigară, se plimbă cîtva timp prin cabinet 
și într-un târziu răspunse: 

— Se poate. 


A A 


„Conservorul“ nu semăna cu nici una dintre maşinile 
existente. Noul aparat emitea energie radiantă. Fluxul de 


1 Angstrom — o zecime de miliard dintr-un metru. 

energie se revărsa dintr-un reflector parabolic fixat la o 
înălțime de doi metri, în jos, asupra unui transportor mic, 
pe care trebuia să se mişte cu o anumită viteză „obiectele 
mari ce urmau să fie expuse“. 

Alături de transportor se afla un generator care, prin 
înfăţişarea sa, amintea un bufet în trei etaje. Tot spaţiul 
ocupat de reflector şi de fluxul de energie era închis într-o 
cuşcă făcută dintr-o reţea deasă de cupru. Reţeaua aceasta 
izola energia de lumea din afară şi îi apăra pe oameni de 
influenţa ei. În acest loc podeaua era acoperită cu plăci 
de plumb legate la pămînt. 

În momentul punerii în funcţiune a „conservorului“, care 
ocupa în întregime unul din laboratoare, Mămicuța mai 
eliberă o cameră mare unde vitele tăiate, după expunerea 
la radiaţii, trebuiau să stea în lăzi timp de două luni — 
termenul de încercare. Organizarea acestei „sere“, Mămi- 
cuța o luase în întregime asupra sa, utilînd-o cu încălzire 
centrală intensă şi cu toată aparatura necesară: dispozitive 
de umezire a aerului, termometre cu înregistrare automată 
a temperaturii... 

Înainte de a pune „,conservorul“ în funcţiune, Nikolai nu 
se mai culcă. Toată noaptea şi-o petrecu punînd la punct 
maşina, împreună cu Nîrkin şi Surikov, şi ei tot atît de 
pasionaţi de această muncă. Știind că a doua zi maşina tre- 
buia să intre în funcţiune, aceşti iremediabili entuziaşti 
nu voiră să-şi întrerupă munca pînă nu va fi totul pus la 
punct în mod definitiv. 

Nikolai căuta să. obţină o precizie absolută. Ultima discuţie 
cu profesorul îl făcuse să fie şi mai prudent. E adevărat că 
aici, în „conservor“, era vorba numai de unde ultrascurte — 
nu de microunde sau biocurenţi. Dar cine ştie? Poate şi 
aici problema va fi hotărîtă de unele fracțiuni de miimi 
de undă | 

Spre dimineaţă, totul era gata. 

Încă din zorii acelei zile, Mămicuţa porni la abator. Şi 
cînd începu lucrul în Institut, el se întoarse de acolo în 
fruntea unei coloane alcătuite din două maşini-frigorifere. 
Muncitorii descărcară şi duseră direct în încăperea „con- 
servorului“ nişte lăzi prelungi în care se aflau porci, oi şi 
berbeci întregi, tăiaţi şi goliţi de intestine. Erau şi diferite 
părţi de vite tăiate, și semifabricate din carne. 

Veni şi Fiodor, pe care Nikolai îl avertizase în ajun. 

Prinzînd un moment prielnic, Ridan îl chemă pe inginer 
la o parte. 

— Ascultă, Nikolai Arsentievici, n-ar trebui oare să-l 
anunţăm şi pe comisarul poporului ? 

— Nu — spuse acesta hotărît. M-am gîndit şi la asta. 
Mai bine să aşteptăm pînă cînd totul va fi definitiv con- 
trolat. 

Începu expunerea la radiaţii. 

Lada cea mai mare fu pusă pe platforma de la capătul 


transportorului. Nikolai se aşeză în spate, lîngă peretele. 


lateral al generatorului, unde erau concentrate toate apara- 
tele de control şi manetele de conducere, şi puse în func- 
țiune în acelaşi timp generatorul şi motorul transportorului. 

Trecură cîteva secunde pînă ce indicatoarele aparatelor, 
care se ridicau oscilînd, se liniştiră şi încremeniră la locurile 
lor. Totul era în regulă. Viteza de mişcare a transportorului 
determina durata de expunere la radiaţii. 

— Dă-i drumul! porunci Nikolai şi Nîrkin împinse lada 
de pe platformă pe banda în mişcare a transportorului. 

Intrînd prin deschizătura cuştii în împărăţia radiaţiilor, 
lada fu învăluită de fluxul de energie radiantă. Fără să se 
oprească, lunecă apoi pe o altă platformă, aflată la capătul 
celălalt al transportorului. De acolo fu transportată pe un 
cărucior. 

— Asta-i totP|! se miră Fiodor. 

— Tot — răspunse obosit Nikolai. Acum putem continua 
în serie. 

Una după alta, toate cele şaptezeci de lăzi aduse de la 
abator trecură prin acest. flux misterios şi nevăzut. Apoi 
fură trimise în „seră“ şi aşezate pe stelaje. Dar experienţa 
nu se sfîrşi. Abia trecu ultima ladă a lotului, că Mămicuţa, 
ca un regizor cu experienţă, aduse pe scenă un nou lot de 
lăzi. Numerotate cu grijă, lăzile acestea de dimensiuni dife- 
rite şi cu un conţinut necunoscut erau pregătite de Ridan. În 
unele din ele se auzeau foşnete, fornăituri, zgomote. 

— Şi-acum, Nikolai Arsentievici — spuse Ridan — am 
să te rog să schimbi puţin acordul. Micşorează la minimum 
intensitatea radiaţiilor, păstrînd vechile condiţii ale lungimii 
de undă şi ale duratei de expunere. 


974 

Nikolai trecu din nou la tabloul de comandă. Cîteva lăzi 
fură expuse la radiaţii una după alta. Apoi Ridan îl rugă să 
mărească puţin intensitatea. radiaţiilor şi din nou lăsă să 
treacă un şir de lăzi. Aşa se repetă de cîteva ori. 

În sfîrşit, totul se termină. Se auzi zgomotul întrerupă- 
torului. Tuburile generatorului se stinseră şi mişcarea încetă. 
Nikolai ieşi încet din spatele transportorului. 

Deodată se opri şi, clătinîndu-se, se sprijini de perete. 
Fiodor se apropie repede de el. 

— Ce-i cu tine, Kolea? Ai obosit? îl întrebă el alarmat, 
cuprinzîndu-l pe după umeri. 

Răspunsul nu mai urmă. Picioarele lui Nikolai se muiară 
pe neaşteptate şi el se prăbuşi pe duşumea. 


* 
A * 


În complexa lume interioară a omului există fenomene 
simple, înţelese, ca foamea, teama, dragostea, prima sen- 
zaţie a bătrîneţei sau a măreției atotcuceritoare a naturii, 
a frumuseţii... Adevăratul lor sens însă, esenţa lor, omul le 
cunoaşte numai din propria experienţă. Altfel ele nu pot fi 
cunoscute ; : toate mijloacele de cunoaştere, de explicaţie 
şi de zugrăvire sînt neputincioase. Chiar şi cel mai talentat 
pictor nu poate înfăţişa ceva decît numai aceluia care a 
venit el însuşi în contact cu aceste fenomene. Atunci însă 
cînd un om le cunoaşte pentru întîia oară în viaţă, sensul 
lor este pentru om neaşteptat de profund şi de mare; ele: 
îi pot schimba ideile, sînt izvor de forţă şi înţelepciune. 

Aşa a fost şi pentru Tungusov boala lui. 

Culcat în pat de Hidan, el îndeplinea supus şi ascultător 
toate prescripţiile profesorului. De cînd a deschis ochii după 
leşin, totul îi părea complet altfel. Corpul îi era stăpînit de 
slăbiciune şi îi făcea plăcere să stea în pat. Mintea i se 
liniştise şi asta îi făcea de asemenea plăcere; gîndurile se 
scurgeau încet, fără încordare, urmînd ordinea lor firească, 
fără să se încalece unele pe altele aşa cum se întîmpla 
înainte. Nikolai stătea cuminte în pat, uimit de toate aceste 
senzaţii noi pentru el. La urma urmei a fost o prostie să-şi 
bată joc în felul acesta de propriul lui creier. Îşi dădea foarte 
bine seama că a ajuns la limita încordării energiei cerebrale : 

insomnia şi harababura turbată a gîndurilor n-au fost in- 
dici ale acestei încordări ? Nu l-au prevenit? Dar el nu 
ştia ce fel de simptome sînt acestea. 

În prima clipă după ce-şi revenise din leşin, fără să în- 
ţeleagă de fapt ce s-a întîmplat cu el, a încercat un senti- 
ment de teamă, bineînţeles teama pentru soarta G.M.-ului 
şi pentru toate speranţele lui Ridan. 

— E grav? întrebă el alarmat. 

Profesorul îl linişti repede şi tăios;: 

— Trece fără să lase urme dacă eşti cuminte. Și ai să 
fii... Doar eşti om în toată firea... 

Pentru Ridan, cazul lui nu prezenta nimic deosebit. 
Odihnă, liniște, puţină distracţie şi totul va trece. Dar cum 
să-l silească pe inginerul acesta nebun să se odihnească ? 
Se gîndi puţin şi hotărî să acţioneze prin: „teroare“. 

— Două săptămîni ai să stai în pat — îl anunţă el pe 
pacientul său cu un astfel de ton încît Nikolai înţelese 
limpede că într-adevăr va fi nevoit să stea în pat. 

În ziua cînd se întîmplaseră toate acestea, Ana îşi dădea 
ultimul său examen la teoria muzicii. Însufleţită de succes, 
plină de bucurie şi de sentimentul libertăţii pe care îl în- 
cerca după săptămîni îndelungate de muncă perseverentă, 
fata urcă vioi scara şi, aidoma vîntului de primăvară, se nă- 
pusti în sufragerie... Acolo se opri însă cuprinsă de neliniște. 
Se întîmplase ceva... Chipul îngrijorat al lui Fiodor, ca şi al 
Nataşei, nişte sticluţe cu doctorii pe masă, toate acestea îi 
săriră în ochi. 

— Ce s-a întîmplat ? întrebă ea cu glas scăzut. 

— Nimic, Ana. Nu te îngrijora, totul a trecut — se 
grăbi Nataşa s-o liniştească. Nikolai Arsentievici a leşinat. 

— Poftim| Am spus doar... Şi tata? 

Ridam ieşi din cabinetul lui Nikolai şi închise bine uşa în 
urma lui. 

— A! Anka... Pot să te felicit? şi el îşi sărută fata. Ai 
aflat P Da, ai avut dreptate tu. Dar nu-i nimic, acum totul 
este în ordine. L-am minţit — îşi duse degetul la buze — 
i-am spus că trebuie să stea în pat două săptămîni. Lasă-l 
să creadă. O să-i prindă bine. Dar atenţie, prieteni, nici 
o vorbă despre treburi! Născociţi ce vreţi, dar nici un 
cuvînt despre generator sau despre tehnică | 

— Şi nici despre „razele morţii“ P adăugă Ana pe un 
ton semnificativ, adresîndu-se lui Fiodor. 

Profesorul o privi mirat. 

— Asta ce-o mai fi? 

— Este... un secret de stat, pe care îl ştim numai noi: 
„Nikolai Arsentievici, Fiodor Ivanovici, Nataşa şi eu. 

— Dacă-i secret, de ce-mi spuneţi ?... 

— Fiindcă ne-am hotărît să ţi-l dezvăluim şi ţie. Dar 
altcineva nu trebuie să afle. Absolut nimeni... 

— Ei drăcie, ce introducere solemnă | 

Se aşezară în jurul mesei, într-un grup strîns, şi Ana 
îi povesti tatălui său toată istoria cu descifrarea comunicării 
misterioase a prietenului lor din Germania. 

Ridan ascultă cu multă atenţie. Apoi se sculă tăcut în pi- 
cioare, se retrase în cabinetul său şi rămase acolo multă 
vreme aşezat în fotoliu, ciupindu-și barba de parcă ar fi 
rezolvat cine ştie ce problemă importantă şi complicată. 


+ 
+ + 


Nikolai ştia că Ana s-a întors. Îi auzise glasul atunci cînd 

Ridan, ieşind din camera lui, a deschis uşa pentru o clipă. 
"Îl cuprinse o dorinţă nestăvilită să o vadă. Probabil că o 
să intre chiar acum... Ce păcat că n-a putut vedea cum a 
reacționat în momentul cînd a aflat de leşinul lui! Poate 
ar fi înţeles cîte ceva... 

Dar timpul trecea şi în camera lui mu intra nimeni. Din 
sufragerie se auzeau zgomote înăbușite de paşi şi scaune 
date în lături. 'Glasurile lor nu se auzeau însă. Formidabil | 
Ce încet trece vremea care de obicei aleargă năvalnic... 
Orele, chiar şi zilele se strecurau adesea meobservate... Ni- 
kolai privi ceasul de pe masă şi văzu uimit cum minutarul, 
după ce se apropia cu greu de o nouă linie de pe cadran, 
se lipea parcă de ea şi multă vreme nu se mai putea urni 
din loc... 

N-o să se mai uite la ceas Închise ochii... Va veni sau 
nu va veni? 

Dacă nu va veni, totul e limpede. Deşi... poate că Ridan 
i-a interzis să-l „deranjeze“. A închis uşa cu nn gest atit 
de hotărît... 

Cît de stupid a trăit el totuşi! Nu s-a dus la un teatru, 
n-a ascultat muzică, n-a mai citit de atîta vreme nimic! A 
început să se sălbăticească. Despre ce să discuţi cu un 
astfel de om ? Despre generatoare ? Numai despre gene- 
ratoare ? Despre generatoare „de uscat“, generatoare „de 
conservat“, generatoare „de laborator“, generatoare „semi- 
industriale“, generatoare „de minuni“... Ptiu, la naiba! Ru- 
şine ! lată, de pildă Wiekling, nu iese de loc din zitmul 
vieţii civilizate... 

Nikolai auzi cum cineva apasă uşor pe clanţă. 

Apoi uşa se deschise cu grijă. 

Trei mişcări încete, foşnitoare... 

E] îşi închise şi mai tare pleoapele. Deodată inima începu 
să-i bată mestăvilit. Avea impresia că se aude în toată ca- 
mera. 

Simţea, vedea aproape, că Ana se saltă în vîrful picioa- 
relor ca să vadă din prag dacă el doarme sau mu. 

— Intră, Ana Konstantinovna — spuse încet Nikolai, fără 
să se ridice. 

Ana apăru de după tăblia înaltă a patului şi, cu o miş- 
care stingheră, îi întinse mîna. 

— Cum de-ai ştiut că sînt eu? 

— Am auzit mişcările dumitale, ţi-am recunoscut paşii. 
Şi apoi... te aşteptam... 

Ceva mai puternic decît propria ei voinţă o cuprinse pe 
Ana şi o făcu să strîngă repede în palmă degetele lui Niko- 
lai, ca de îndată să-şi tragă speriată mîna. 

Cîteva clipe ea îi înfruntă privirea plină de admiraţie, 
apoi îşi coborî ochii. 

Nataşa şi Fiodor intrară şi ei în cameră. Se încinse o dis- 
cuţie generală. Prietenii, care de care, se străduiau să năs- 
cocească teme potrivite, ca să distragă cît mai mult atenţia 
bolnavului de la tot ceea ce era legat de munca lui. Nikolai 
observă aceste manevre nu prea iscusite şi deodată izbucni 
într-un rîs atît de putemic şi de vesel, că toţi se speriară. 
Nu cumva l-o fi apucat vreo criză de isterie ? 

În acelaşi timp, venind din două direcţii diferite, intrară 
în cameră Ridan şi tuşa Paşa. Feţele lor îngrijorate îl tulbu- 
rară pe Nikolai. | 

— Jertaţi-mă... V-am speriat! Ce, ori un bolnav n-are 
voie să rîdă P Dar, drept să spun, Konstantin Aleksandro- 

vici, nu sînt eu de vină. Atît se căzneau să mă distreze 
încît... Ştiţi ce, tovarăşi P Vă dau cuvîntul meu de onoare. 
că m-am lecuit. Definitiv! Nu, n-am scăpat încă de slăbi- 
ciune. De altceva m-am vindecat, de vechiul meu stil de 
muncă şi de viaţă. S-a întîmplat cu mine o cotitură. Vreau 
să mă plimb, să citesc, să mă duc la cinematograf, la con- 
certe... mai ştii ? poate am să fac şi sport... 

Acest „mai ştii P“, care îi înveseli pe toţi, arătă a fi mai 
convingător decît toate celelalte argumente ale lui Nikolai. 

— Vorbeşti serios ? întrebă Ridan. | 

— Absolut serios. Iarăşi m-am speriat, ca atunci, în copi- 
lărie. Nu vreau să mai leşin... e o prostie doar! În felul 
ăsta pot să mă ţicnesc şi... n-am să mai ajung să fac nimic. 

— Bine. Acum văd că într-adevăr cotitura s-a produs. 
Dar ca să-ţi refaci sistemul nervos, va itrebui să pleci într-un 
sanatoriu pentru vreo lună, o lună şi jumătate. Trebuie ne- 
apărat să schimbi aerul, clima, natura... 

Nikolai se posomori. 

— O lună şi jumătate... — spuse el abătut. 

Fiodor îl privea compătimitor. El îşi avea părerea lui în 
această privinţă. 

— Eh, Konstantin Aleksandrovici — oftă el — dacă mi 
l-aţi da mie pe mînă, să fac ce vreau cu el, într-o lună i-aş 
reda forțele şi încă ceva pe deasupra, o bună rezervă de 
sănătate şi prospeţime, de impresii cu totul noi. 

— Cum ? În ce fel? întrebă Ridan, care asculta întot- 
deauna cu atenţie sfaturile oamenilor care n-aveau nici o 
legătură cu medicina. 

— Uitaţi-vă cum! L-aş lua cu mine într-o călătorie pe 
care 'tot am de gînd s-o fac în vara aceasta. O călătorie cu 
totul deosebită, într-o barcă, pe un rîu. Mi-am petnecut în 
felul acesta trei concedii, aşa că am o oarecare experienţă. 
De obicei aşa procedăm : formăm un grup nu prea mare, 
cinci-şase oameni. Ne alegem un rîu, cît mai sălbatic cu 
putinţă, într-o regiune îndepărtată şi puţin populată a 
Uniunii. Ajungem cu trenul într-un anumit punct, cît mai 
aproape de izvoarele lui, facem rost de o barcă mare, cum- 
părăm provizii, le încărcăm în barcă şi începem viaţa pe 
apă. Mergem la vale, pe cursul apei, pînă la un punct pe 
care l-am stabilit în prealabil, unde lichidăm casa noastră: 
plutitoare şi încheiem călătoria, Am drumeţit în felul acesta 

pe Ural, pe Belaia şi pe Dvina de Nord... Ce-i drept, nu-s 
prea confortabile excursiile astea, şi nici uşoare, dar dau 
rezultate admirabile. Cei graşi îşi dau jos grăsimea, devin 
mai mobili, iar cei slabi, dimpotrivă, se îngraşă. Aer, soare, 
apă|l Şi cîte peripeții, cîte impresii extraordinar de intere- 
sante | Vînătoare, pescuit, culegem poame, ciuperci... 

— Adevărat! exclamă Ridan. Ai dreptate, Fiodor Ivano- 
vici. Lăsăm sanatoriul la o parte. Nici că se poate găsi ceva 
mai bun pentru Nikolai Arsentievici | 

— Femeile pot merge ? întrebă Nataşa. 

— De ce nul Au fost cu noi şi femei, dar... le-am ales 
cu mare grijă, de altfel cum am ales şi bărbaţii. Repet, nu-i 
chiar atit de simplu şi uşor cum pare. 

Fetele se priviră între ele, cuprinse probabil de acelaşi 
gînd. 

— Facem faţă, Nataşa ? întrebă Ana, zimbind şiret. 

— Bineînţeles | 

— Echipajul este gata, tovarăşe căpitan! raportă Ana, 
salutindu-l milităreşte. De data asta m-ai să mai fii nevoit 
să-l cauţi. 

— 'Chiar| Ar fi admirabil | 

— Ai dreptate, Anka |! o susținu Ridan. 

— Totuşi, ar mai fi nevoie de um bărbat. Fetele fac ele 
treabă, dar la greu... Dacă sînt două femei şi trei bărbaţi, 
tocmai bine... o ştiu din experienţă. 

— lată-l şi pe-al treilea | îl arătă Nikolai pe Ridan. 

— Perfect! Ai dreptate! Fetele începură să bată din 
palme. 

— Nu merge| zise Ridan. Aţi auzit, e vorba de greu... 
Pînă la urmă mai dau bir cu fugiţii. Ştiţi ceva ? Propuneţi-i 
lui Wiekling. El este sportiv şi cred că vă wa fi de folos. 
Eu n-am deocamdată nevoie de el. 

Nataşa îşi strimbă nemulțumită năsucul, dar nu se opuse: 
toți erau de acord cu Ridan. 

În felul acesta hotărîrea lor fu luată. Fiodor îşi asumă 
sarcina de a găsi un rîu potrivit şi de a întocmi planul de 
pregătire pentru călătoria proiectată. Ana trebuia să vor- 
bească cu Wiekling. | 

Discuţia aceasta avu loc chiar a doua zi. După cum îşi 
exprimase Wiekling dorinţa, ei se întîlniră pe chei, pe în- 

serat. Ana îşi dădea seama că Wiekling căuta în mod inten- 
ţionat să se întîlnească singur cu ea şi era puţin emoționată. 

După ce ascultă cele ce-i spuse Ana despre călătoria 
proiectată, el tăcu un timp. Ana îl privea mirată. 

— Nu-ţi suride proiectul nostru ? întrebă ea. 

— Ba da, este un proiect admirabil. Şi-apoi, aş fi fericit 
să petrec o lună întreagă împreună cu dumneata... şi cu prie- 
tenii dumitale. 

— Sînt şi prietenii dumitale — îl corectă Ana. 

— Nu ştiu, Annie, dacă este aşa — îi răspunse trist Wie- 
kling. Accentul puternic care se simţea în cuvintele lui trăda 
o emoție sinceră. Voiam tocmai să-ţi vorbesc despre asta. 
Pot fi oamenii prieteni dacă nu există încredere între ei ? 

Ana se simţi parcă prinsă în flagrant delict. Ce să facă P 
Wiekling avea dreptate. 

— Cum n-au încredere în dumneata ? întrebă ea, dîn- 
du-şi seama că nu poate să evite răspunsul. 

— Annie, dumneata ştii lucrul acesta. Profesorul şi Ni- 
kolai Arsentievici rezolvă împreună o problemă interesantă. 
Dar ce fel de problemă ? Este o taină pentru mine. Sînt 
un om cu spirit de observaţie şi ştiu că uneori schimbaţi 
tema discuţiei atunci cînd win eu. Îmi ascundeţi ceva. Ex- 
plozia dumitale de interes faţă de radioamatorism n-a fost 
reuşită. Ştii lucrul acesta. Nu eşti în stare să minţi. Eu 
înţeleg, nu pot să cer încredere... ca alţii. Dar... oare asta 
se poate numi prietenie, Annie ? 

Aluzia la „alţii“ o necăji pe Ana şi se simţi dintr-o dată 
iarăşi stăpînă pe situaţie. 

— Nu înţelegi, Alfred! Tata mu vorbeşte miciodată şi 
nimănui în mod concret despre obiectivele pe care le urmă- 
“reşte. El luptă pentru a obţine stăpînirea asupra organis- 
mului, pentru prelungirea vieţii. Nikolai Arsentievici îl ajută 
pe linia tehnicii. Dar nici el nu ştie nimic precis. lar în 
ceea ce priveşte secretele moastre... Spune-mi, Alfred... am 
auzit că dumneata ai venit în Uniunea Sovietică ca să ne 
transmiţi o descoperire importantă. Poţi să-mi spui de ce fel 
de descoperire e vorba ? 

— Annie | Dar nu am dreptul| 

— Aşadar, nu ai încredere în mine ? 

— Asta-i cu totul altoeva| Ăsta nu e secretul meu per- 
sonal. 

— Vezi ? Atunci de ce te superi? În orice caz, pot să 
te încredinţez că nu avem nici un fel de secrete care să 
fie îndreptate împotriva dumitale. 

Wiekling se înveseli dintr-o dată. 

— Atunci, iartă-mă, Annie! Acum văd că m-am purtat 
ca um prost. Nu m-am gîndit că păstraţi un secret de stat... 
O privi cu coada ochiului, rîse şi continuă repede : Trebuie 
să-ţi mulţumesc pentru lecţie. Oamenii sovietici au o etică 
deosebită, cu totul nouă. Unui om cu educaţie burgheză 
nu-i este de loc uşor s-o înţeleagă. Dar să lăsăm asta. Să vor- 
bim de călătorie. Cînd aţi hotărît să plecaţi ? 

— De îndată ce Nikolai Arsentievici se va face bine. Tata 
crede că peste vreo două săptămîni. 

— Cum de-aţi reuşit să-l convingeţi să-şi lase lucrul ? 

— Uite-aşa |! L-am convins! Şi el a înţeles că trebuie 
să se odihnească. 

— Dar cu radiorecepţia ? Îmi spunea deseori că face de 
gar dă în eter. 

— ÎI lasă în locul lui pe tovarăşul Nîrkin. 

— Aşa! Dar cu profesorul aţi vorbit ? Poate are nevoie 
de mine ? 

— Am vorbit. Ne-a spus că deocamdată nu are nevoie 
de dummeata. 

Wiekling tăcu cîteva clipe. 

— Uite ce este, Annie — spuse el. Problema concediului 
trebuie s-o rezolv cu şefii mei. Dacă mă lasă, plec cu voi. 
Chiar mîine am să aflu. Şi-acum, spune-mi... Glasul lui 
Alfred căpătă intonaţii moi, mai catifelate, şi Ana simţi 
instinctiv că trebuie să se pună în gardă. Cui aparţine această 
idee ?... Adică... cine mi-a propus 'candidatura ? 

— E chiar atît de important, Alfred ? 

— Foarte important, Annie. De asta depinde tot sensul 
participării mele la excursie. 

— Atunci poţi să renunţi. 

Făcură în tăcere cîţiva paşi. 

— Înţeleg... Şi nu-ţi pare rău, Annie? 

— Ba îmi pare. Căpitanul nostru cere ca în echipaj să 
fie tret bărbaţi şi nu-l avem pe-al treilea. Să luăm un necu- 
noscut... 

— Cu dumneata nu se poate sta de vorbă — o între- 
rupse Wiekling, zîmbind trist... 

Ana se întoarse acasă singură, gîndindu-se la această dis- 
cuţie. Făcuse oare vreo greşeală P Pare-se că nu. .Şi totuşi... 
Uneori i se făcea milă de Wiekling căci, într-adevăr, neîn- 
crederea e un luoru tare urît. Are dreptate. Trebuie să stea 
de vorbă cu toţi; se va strădui să risipească această atmo- 
sferă de înstrăinare faţă de un om care nu s-a făcut cu nimic 
vinovat faţă de ei. 


+ + 

Nikolai începea să se plictisească. Era a patra zi de cînd 
îşi ducea „viaţa la orizontală“. 

Ridan veni dimineaţă la el, îl examină, îl întrebă cum a 
dormit şi la ce se gîndeşte. 

— Şi-acum, uite ce-i — spuse el. Hai să vorbim serios! 
E clar că nu mai poţi duce acelaşi fel de viaţă ca pînă acum. 
Nu-i așa ? 

— Aşa e! 

— Bine. Atunci, dacă ne-am înţeles, poţi să te dai jos 
din pat. Eşti sănătos. Deocamdată nu poţi pleca, eşti încă 
slab, trebuie să mai prinzi puteri, să te odihneşti, dar poți 
să lucrezi... aşa, cîte puţin. Ce intenţionezi să faci ? 

— G.M.-ul — răspunse scurt Nikolai. 

— Altceva nimic ? 

— Nimic. Cu „,conservorul“ am terminat pentru două 
luni. Dacă, bineînţeles, carnea nu va începe să se descom- 
pună înainte de vreme. 

— Şi cu călătoriile dumitale prin eter în timpul nopţii, 
cum rămîne ? 

— M-am şi înţeles cu Niîrkin. El este un radioamator cu 
multă 'experiență, capabil, şi va putea, după cîteva lecţii, 
să-şi însuşească „scrisul meu“, maniera mea de lucru la pos- 
tul de radio. Va veni în mod regulat aici, în zilele cînd tre- 
buie să fiu „de cart în eter“, şi va lucra cu emițătorul timp 
de vreo două ore. 

Planul acesta îl făcu pe Ridan să-şi recapete veselia-i 
obişnuită. Visul lui era pe cale să se realizeze. Cu cîtă ne- 
răbdare aştepta el momentul acesta ! Cît a trebuit să lupte 
împotriva lui însuşi ca să-l poată opri pe Nikolai de-a mai 
lucra | 

Nikolai se sculă, făcu — după sfatul profesorului — o 
baie în care opărise ace de brad şi, după ce luă micul dejun, 
se plimbă puţin prin grădină. Apoi intră în camera sa de 
luoru unde, pe o măsuţă, îl aştepta carcasa G.M.-ului. Pie- 
sele demontate se aflau tot acolo. Nikolai deschise o ladă şi 
scoase din rumeguşul moale, pus ca amortizor, globul unui 
tub de plumb nou, nu prea mare... 

„Seara veni Fiodor. De cînd proiectaseră călătoria lor din 
timpul verii, „căpitanul“ venea aproape în fiecare zi în vila 
de pe Ordînka. Se iviseră o sumedenie de treburi care cereau 
să fie discutate. Trebuia în primul rînd să aleagă itinerarul 
și să găsească un rîu potrivit. Lucrul acesta era departe de 
a fi simplu, deşi viitorii călători erau cu toţii de acord că 
rîul trebuie să fie „sălbatic“, să treacă printr-o regiune puţin 
populată, să nu fie navigabil şi să aibă păduri pe maluri 
unde să se poată vîna. 

Și iată-i pe prieteni şezînd la masa plină cu hărţi şi ghi- 
duri turistice. Discutau de nenumărate ori cînd o propunere, 
cînd alta... dar nu era de loc uşor să-şi găsească un rîu „al 
lor“ în Ţara Sovietică, atît de bogată în ape curgătoare. 

În sfîrşit, apăru şi Wiekling. Atenţia tuturor fu atrasă de 
o lădiţă plată, pe care Wiekling o puse cu un aer solemn în 
fața lui Nikolai. 

— Iată şi darul meu cu ocazia însănătoşirii. 

În ladă se afla un tablou pentru manevrarea G.M.-ului, 
prevăzut cu toate elementele de comandă. Era o capodoperă 
de precizie şi eleganţă. Scala de acord, mare, rotundă, con- 
ținea două mii de diviziuni şi fiecare diviziune putea fi îm- 
părţită, cu ajutorul unei scale micrometrice suplimentare, în 
alte o sută de mişcări egale ale acului indicator. Ridan şi 
Nikolai erau entuziasmați. Într-adevăr, Wiekling se arătase 
un desăvirşit artist în executarea acestei lucrări. 

Punînd cu grijă tabloul în lădiţă, Nikolai îl duse în camera 
sa. Acum nu-i mai rămînea decît să monteze „generatorul 
de minuni | 

Cînd aduseră vorba despre apropiata expediţie, Wiekling 
îşi desfăcu mîinile cu un asr dezolat. 

— Nu ştiu ce să fac, tovarăşi. Tare aş vrea să merg cu 
voi, dar peste o lună şi jumătate trebuie să plec într-o dele- 
gație. Direcţia generală mă trimite la una din noile uzine. 
E adevărat că acolo voi avea de lucru numai o zi sau două, 

trebuie să fac recepţia montajului de utilaj electric. Dar 
nici nu pot lipsi... ar însemna să întîrzie punerea în funcţiune 
a uzinei. 

Ştirea cu totul neașteptată complica lucrurile. Peste o 
lună şi jumătate călătoria lor nu va fi încă terminată. 

— Dar unde-i această uzină ? întrebă Ana. 

— Departe, cam la o sută de kilometri nord-est de: ora- 
şul Ufa. 

— Staţi! sări bucuros Fiodor. La mord-est... Asta în- 
seamnă că e undeva în apropierea rîului Ufa... 

— Într-un sat la vreo cîţiva kilometri de rîu. 

— Unde anume ? | 

Wiekling îi spuse şi Nikolai într-o clipă găsi punctul res- 
pectiv pe hartă. 

— Perfect! E foarte aproape de malul rîului! Atunci 
totul e limpede, tovarăşi! Mergem pe rîul Ufa. Uitaţi-vă 
aici | Începem călătoria de la Krasnoufimsk spre vărsare, pînă 
la oraşul Ufa. Cred că sînt... vreo şase sute de kilometri! 
Priviţi, există munţi, rîul. 'este aproape nenavigabil... Iar aici, 
în faţa uzinei dumitale, ajungem aproximativ peste o lună 
şi jumătate. Dacă trebuie să fixăm precis data, ne înţelegem 
noi. lar cele două zile, cît o să ai treabă, noi aşteptăm pe 
rîu. E în regulă? 


Noapte. 

Fereastra care dă în grădină e larg deschisă. Afară bîn- 
tuie furtuna. Ploaia răpăie în frunzişul teilor şi uneori, o 
dată cu rafalele vîntului, se năpuseşte în cameră, plescăind 
grăbită pe pervaz. 

Ridan nu doarme. Se răsuceşte meliniştit în fotoliul său 
de lîngă birou : cînd se lasă pe speteaza lui, cînd se pleacă 
deasupra unui vraf de foi scrise. Este manuscrisul care con- 
ţine tot, chiar şi ceea ce m-a apucat Ridan să spună atunci, 
la Casa oamenilor de ştiinţă. 

Foile manuscrisului se întorc impetuos spre stînga. Ridan 
îşi aruncă ochii cînd pe un pasaj, cînd pe altul, citeşte unele 
fragmente din manuscris, uneori face adnotări pe margine. 

„+..Genialul fiziolog al vremurilor noastre, academicianul 
Pavlov, a descoperit secretul reglării activităţii creierului. Noi 

ştim acum că baza acestei activităţi este constituită dv pro- 
cesul de formart a conexiunilor reflexe între diferite puncte 
ale creierului. În felul acesta putem deduce cum se reflectă 
în funcţiile organismului orice schimbări în mediul încon- 
jurător, cum se determină comportarea, cum se creează re- 
prezentările. Toate acestea sînt rezultatele unor conexiuni 
dintre elementele creierului care percep excitaţiile şi cele 
care dirijează funcţiile. 

Totuşi, ne putem pune întrebarea : ce fel de conexiuni 
sînt „acestea ? Pe ce cale se transmite instantaneu, iritarea 
de la un centru al creierului excitaţ de nerv, la un anumit 
centru regulator ? Care este natura fizică a acestei cone- 
xiuni P 

Fiziologia modemă nu dă un răspuns la aceste probleme. 

Acum însă, cînd am demonstrat că la baza activităţii creie- 
rului se află oscilaţii electromagnetice de frecvenţă ultra- 
înaltă, credem că vom putea găsi uşor răspunsurile. 'Conexiu- 
mea sau legătura dintre diferite elemente ale creierului se 
realizează prin rezonanţă electrică, absolut la fel cum se 
stabileşte legătura prin radio între antena unui emiţător şi 
antena unui receptor. Numai că elementele receptoare ale 
creierului sînt mult mai desăvîrşite decit aparatele moderne 
de radiorecepţie ; ele se pot acorda automat la rezonanţă, 
sub acţiunea undei incidente (asta în limitele unei oarecari 
game de microunde).“ 

Două foi ale manuscrisului se aşază în stînga. Şi din nou 
citeşte Ridan anumite pasaje, ciocănind nervos cu creionul 
gros, colorat, pe mapa biroului. 

„În felul acesta se poate afirma că dacă radiotehnica 
ar reuşi să creeze un izvor fizic de unde biologice (un gene- 
rator) am căpăta posibilitatea de a pune în acţiune orice ele- 
ment activ al materiei cerebrale şi, prin urmare, am putea 
provoca în organism orice funcţii care-i sînt proprii. Pentru 
aceasta ar fi de ajuns să expunem capul unui om la acţiunea 
radiaţiilor acestui generator, acordat la o anumită undă ele- 
mentară, a cărei valoare fiziologică a fost stabilită dinainte, 
pentru a căpăta efectul scontat. Dintre nenumăratele elemente 
ale creierului cuprinse de acţiunea radiaţiilor, va intra în re- 
zonanță numai unul singur: acela care este capabil să 
genereze unda respectivă. Asupra celorlalte elemente ale 
creierului, radiaţiile nu au influenţă...“ 

Urma capitolul „Despre puterea impulsurilor cerebrale“. 

Şi concluziile : 

„+„.Cele de mai sus ne permit să conchidem că intensi- 
tatea normală a energiei radiante pe care o produce creierul 
este atît de mică, încît nu poate fi captată cu nici una din 
metodele fizicii moderne. Această împrejurare, însă, n-o îm- 
piedică să exercite o puternică influenţă asupra elementelor 
receptoare ale creierului adaptate de natură în mod special 
pentru aceasta. Eficacitatea infailibilă a acestor legături se 
explică prin capacitatea maximă a aparatelor receptoare ale 
creierului de a intra în rezonanță pe frecvenţa undei in- 
cidente. 

Totuşi, aşa cum ne vom convinge mai tirziu, puterea im- 
pulsurilor cerebrale nu este întotdeauna aceeaşi...“ 

Ridan răsfoieşte mai multe pagini pînă găseşte locul unde 
scrie sus : ,„„Despre propagarea energiei radiante dincolo de 
limitele creierului“, caută capitolul „Fapte“ şi citeşte atent. 

„Aşadar, cunoaştem un vast grup de fapte care nu pot fi 
explicate din punct.de vedere al tezelor biologiei moderne. 
Într-adevăr, dacă luăm în consideraţie afirmaţiile lui Fabre, 
citate de noi, referitoare la legătura incontestabilă dintre 
două insecte care se găsesc la distanţă de cîţiva kilometri 
una de cealaltă, şi dacă ţinem seama de exemplele de ciudată 
influenţă hipnotică a şerpilor asupra broaștelor, păsărilor şi 
micilor mamifere pe care le vînează, de faptele asemănă- 
toare din viaţa peştilor şi, în sfîrşit, de un şir întreg de 
fenomene legate de comportarea unui om sub influenţa 
așa-numitei sugestii sau pur şi simplu a unei priviri fixe, 
ajungem la concluzia că sînt numeroase faptele care nu-şi 
găsesc o explicaţie destul de satisfăcătoare în ştiinţa noastră. 
Ca şi pînă acum, esenţa hipnozei rămîne nedezlegată. Sensul 
altor multe fapte, tot atît de misterioase, este de obicei „ex- 
plicat“ prin termeni ca: „intuiţie“ sau „instinct“, care de 
fapt nu explică nimic. 

Toate fenomenele pe care le-am examinat sînt de aceeaşi 
natură. Vedem că ele sînt larg răspîndite în lumea vie şi 
probabil atestă existenţa unei sfere de manifestare a activi- 
tăţii vitale a organismului cu totul necunoscută nouă. Nu 
ne rămîne decît să ne mirăm de perseverenţa cu care ştiinţa 
a ignorat pînă acum această sferă. Totuşi, oricare dintre 
fenomenele menţionate, dacă e supus unei serioase analize 

ştiinţifice, duce la concluzia că există o energie radiantă 
a creierului care se propagă departe, dincolo de limitele în- 
velişului său. 

Printre numeroasele fapte arătate mai sus. şi cercetate de 
mine personal cu maximum de grijă şi obiectivitate, se află 
o serie de cazuri în care acţiunea unui creier asupra altuia 
s-a putut realiza la distanţe foarte mari. Se pune întrebarea : 
este posibil ca impulsurile creierului, insignifiante prin pu- 
terea lor, să poată străbate spaţii atît de mari fără să-şi 
piardă eficienţa ? La prima vedere acest lucru pare im- 
posibil. 

Dar să ne adresăm fizicii, ţinînd seama de faptul că ra- 
diaţiile creierului nu sînt altceva decît unde electromagne- 
tice, fără să uităm însă că freovenţa oscilaţiilor lor este 
colosală ;. ea depăşeşte considerabil frecvenţa undelor radio 
şi ajunge aproape la frecvenţa radiaţiilor Rântgen. 

În primul rînd, ştim că intensitatea radiaţiilor oricărui 
radioemiţător scade treptat pe măsură ce se îndepărtează 
de antenă, Dar se poate oare susţine că la o anumită distanță 
radiaţiile dispar cu totul P Evident că nu. Dacă un receptor 
primitiv, cu galenă, captează emisiunea puternicului post 
'de radio Moscova pînă la o distanţă de cel mult şase sute 
de kilometri, cel mai simplu radioreceptor cu tuburi electro- 
nice captează semnalele lui la o distanţă de pînă la două 
mii de kilometri, iar sensibilitatea celor mai perfecţionate 
superheterodine, în mod practic, aproape că nu cunoaşte 
limită de distanţă. În felul acesta, este limpede că raza de 
acţiune a undelor electromagnetice depinde deopotrivă de 
puterea sursei, dar şi de gradul de perfecţiune a aparatului 
de recepţie. 

Apoi, dacă e adevărat că din punct de vedere al radioteh- 
nicii moderne intensitatea radiaţiilor cerebrale este infimă, 
tot atît de adevărat este că pentru această intensitate in- 
fimă natura a adaptat elementele receptoare extrem de per- 
fecţionate ale creierului şi este absolut firesc ca aceste re- 
ceptoare perfecţionate să fie cu mult mai sensibile la undele 
creierului decît receptoarele moderne la undele posturilor 
de radio. 

Să vedem acum ce rol joacă frecvenţa oscilaţiilor în pro- 
pagarea undelor electromagnetice. Un post de radio pe 
unde lungi trebuie să fie extrem de puternic ca să poată 

fi auzit -departe. Undele lungi nu pătrund dincolo de limi- 
iele atmosferei terestre şi nici prin scoarța pămîntului nu 
trec, ci sînt absorbite de acestea. | 

Undele scurte, care au o frecvenţă mai mare (pînă la 
treizeci de milioane de oscilaţii pe secundă), aproape că 
nu sînt absorbite de straturile superioare, ionizate, ale at- 
mosferei şi nici de pămînt, ci sînt reflectate de acestea. De 
aceea ele sînt capabile să străbată distanţe de zeci de mii 
de kilometri, chiar şi atunci cînd emițătorul are o putere 
extrem de mică. 

Undele ultrascurte, a căror frecvenţă ajunge la sute de 
milioane de oscilaţii pe secundă, se propagă pe o distanţă 
şi mai mare, chiar şi atunci cînd emițătorul are o putere 
infimă. Ele nu pot trece prin scoarţa pămîntului, dar stră- 
bat straturile ionizate ale atmosferei şi dispar în spaţiul 
COSMIC. 

Ce este atunci de mirare că undele creierului, a căror frec- 
venţă ajunge la cîteva catrilioane de oscilaţii pe secundă, 
sînt capabile. să pătrundă liber prin masa pămîntului şi ajung 
în linie dreaptă la orice punct de pe suprafaţa lui, fără să 
se atenueze şi fără să slăbească simţitor? Cantitatea se 
transformă în calitate. Frecvența colosală a oscilaţiilor în- 
locuieşte lipsa de putere a generatorului lor — creierul. 

Există însă fapte care arată că şi puterea radiaţiilor cere- 
brale stă la baza procesului transmiterii impulsurilor de la 
un creier la altul. Încă în 1930 V. V. Lepeşkin a descoperit 
la Barcelona aşa-numitele radiaţii necrobiotice, pe care le 
emite organismul în momentul morţii. Natura acestor ra- 
diații a rămas nedezlegată. Acum putem însă admite că 
acestea sînt unde eletromagnetice proprii sistemului nervos. 
Însuşi faptul că ele au fost descoperite arată că momentul 
morţii — momentul încetării generării energiei radiante a 
creierului — este întovărășşit de o creştere momentană, pe 
cît se vede considerabilă a puterii radiaţiilor. 

Şi acesta este departe de a fi singurul caz care ne con- 
vinge că puterea radiaţiilor cerebrale nu este constantă și 
că nu numai de oscilaţiile ei, ci şi de intensitatea emisiunii 
depinde gradul de acţiune asupra unui alt creier, la fel 
cum intensitatea semnalelor captate de un radioreceptor de- 
pinde şi de puterea postului de emisie respectiv. Să vedem 
mai departe cum sugestia şi hipnoza — fenomene lar 

răspîndite în regnul animal — se explică prin capacitatea 
unor specii de animale şi respectiv a unor oameni de a inten- 
sifica în mod voit puterea radiaţiilor lor cerebrale şi de a 
dirija liber fluxul acestora, 

De obicei, atunci cînd creierul se află în stare de repaus, 
puterea radiaţiilor sale nu depăşeşte anumite limite; în 
clipele de încordare psihică însă puterea creşte considerabil. 
Conform cu aceasta, şi influenţa creierului respectiv se 
exercită într-o măsură mai mare sau mai mică asupra sferei 
subconştiente a unui alt creier. 

Radiațiile necrobiotice reprezintă probabil una. dintre trep- 
tele cele mai înalte ale puterii de radiaţie şi de aceea acţiu- 
nea lor asupra unui om poate să provoace halucinaţii, deci 
întreruperea parţială a activităţii conştiente. În acest caz, 
acţiunea semnalelor emise de un creier este atît de puter- 
nică încît elementele receptoare ale creierului aflat sub in- 
fluența lor încep să vibreze în rezonanţă cu ele...“ 

Ridan mai întoarse o pagină şi în acelaşi moment ceasul 
din sufragerie bătu o dată. Profesorul se încruntă, scoase 
ceasul din buzunar. Unu şi jumătate... 

Piciorul lui Ridan juca nervos sub fotoliu, scîrţiind rit- 
mic gheata. Ploaia a încetat de mult. 

Nu, nu, manuscrisul acesta îl reţine pe profesor la această 
oră tîrzie în faţa biroului. 

El continuă să citească. 

„Descoperirea radiaţiilor necrobiotice ne 'apropie de înţe- 
legerea celor mai „misterioase“ dintre faptele descrise în 
capitolul precedent. Este vorba de cazurile de „simţire“ de 
la distanţă a morţii cuiva, care provoacă un fel de haluci- 
nație la rudele foarte apropiate ale celui mort. Totuşi, pentru 
a înţelege mecanismul acestui proces trebuie să-i cunoaştem 
detaliile. Poate să pară ciudat de ce noi nu simţim continuu 
aceste „semnale ale morţii“ cu care trebuie să fie plin 
spaţiul care ne înconjoară. Și de ce oare numai oamenii 
care ne sînt apropiaţi (ba şi aceştia în cazuri extrem de 
rare), ne „anunță“ moartea lor printr-un procedeu atît de 
uimitor ? 

De fapt, în fiecare clipă creierul recepționează nemijlo- 
cit, fără ajutorul organelor noastre de simţ, un nesfîrşit 
număr de semnale şi nu numai semnale ale morţii, ci şi 
cele ale vieţii obişnuite. Dar nu toate aceste semnale găsesc 

rezonanţă în creierul receptor, ci numai cele înrudite. Iată. 
de pildă, doi oameni, mama şi copilul, sau soţul şi soţia. 
În decurs de ani întregi oamenii aceştia sînt aproape zilnic 
împreună. Creierul fiecăruia dintre ei acţionează prin im- 
pulsurile sale normale asupra creierului celuilalt. Fiecare 
mişcare cerebrală, fiecare dorinţă, fiecare explozie de miînie, 
de voinţă, fiecare impresie, toate acestea generează gama 
lor de radiaţii care sînt percepute de creierul omului apro- 
piat, în afara conştiinţei acestuia. Aceste radiaţii obligă 
sistematic elementele receptoare ale celuilalt creier să intre 
în rezonanţă numai cînd recepționează combinaţiile speci- 
fice, caracteristice omului respectiv, care le transmite. 

Astfel în creier se formează o „imagine electrică“ a omu- 
lui apropiat, ca o capacitate sporită de a reproduce com- 
binaţii caracteristice de impulsuri proprii numai lui. 

Vă aflaţi, de pildă, într-o mulţime de oameni. Glasurile 
lor nu vă atrag atenţia. Dar e suficient să auziţi un singur 
cuvînt pronunţat de un om pe care-l cunoaşteţi foarte bine, 
ca dumneavoastră încă înainte de a-l vedea să-i desprin- 
deţi glasul din masa de glasuri străine şi imediat să vă 
faceţi o reprezentare a omului cunoscut, cu caracterul şi 
manierele lui. 

Nu este greu să înţelegem de ce creierul nostru, din su- 
medenia de semnale care trec pe lîngă el captează numai 
pe acelea pe care le-a emanat creierul unui om apropiat. 
În ultimă instanţă, reflexul condiţionat, „desenul“ cunoscut 
al impulsurilor este acela care pune în acţiune un întreg 
sistem de rezonatori .legaţi mai dinainte între ei şi care 
formează în conştiinţa omului imaginea cunoscută. 

Dar de ce atunci cazurile de recepţie a „semnalelor 
morţii“ sînt relativ rare? E greu de răspuns la această 
întrebare. În primul rînd poate că ele nu sînt nici pe departe 
atît de rare cum ni se par nouă. Luăm cunoştinţă numai de 
anumite fapte deosebit de vii şi absolut plauzibile din acest 
domeniu, iar pe cele cît de cît îndoielnice le înlăturăm, 
străduindu-ne să găsim pentru ele explicaţii mai puţin ştiin- 
ţifice de felul întîmplărilor, coincidenţelor ş.a.m.d. Este 
incontestabil, de asemenea, că capacitatea de a valorifica 
radiaţiile creierului primite din afară, adică de a le trans- 
forma în reprezentări, în imagini nu este identică la toţi 
oamenii, după cum nu este identică nici capacitatea lor de 

a se supune hipnozei sau sugestiei. În afară de aceasta 
sensibilitatea receptivă depinde şi de starea generală a psi- 
hicului în clipa acţiunii radiaţiei, de încordarea atenţiei, de 
gradul de pregătire pentru perceperea imaginii respective 
ş.a.m.d. “Toate acestea pot constitui cauzele faptului că 
majoritatea „semnalelor“ trec neobservate. 

Nu avem încă date pentru a putea judeca în ce proporţii 
se manifestă influenţa unui creier asupra altuia, dar putem 
afirma categoric că nu toate gîndurile, ideile, reprezentările 
se nasc în conştiinţa noastră absolut independent, fără aju- 
torul unui alt creier...“ 

Ridan îşi ridică brusc capul. Zbiîrnîitul mai întîi abia 
auzit, apoi din ce în ce mai intens al telefonului de interior 
îl făcu să ridice cu un gest impetuos receptorul. 

— Alo! 

— Puteţi veni, Konstantin Aleksandrovici, totul este gata ! 

— Gata ?! exclamă Ridan. Ochii lui străluceau de emoție. 
Putem începe ? Dar... dumneata n-ai obosit, Nikolai Arsen- 
tievici ? Poate că ar fi mai bine să amînăm pe mîine? 

— Nu, nu... Haideţi să încercăm! 

— Bagă de seamă... Bine, vin! 

Ridan sună la un alt număr de interior şi peste cîteva 
clipe în receptor se auzi o bolboroseală răgușită. 

— Tîrsa ? Te-am trezit din somn! lartă-mă|l Adu sus 
tot ce am ales. 

Profesorul dispăru în coridorul întunecat. Camera de lucru 
a lui Tungusov îl întîmpină cu cercul luminos al scalei lui 
Wiekling de pe „generatorul de minuni“ plasat în mijlocul 
camerei. Un mic reflector parabolic, fixat deasupra, era 
îndreptat spre fundul camerei, unde un ecran mare de 
plumb acoperea o parte a peretelui. Nikolai şedea ceva mai 
la o parte, pe un taburet, sprijinindu-şi obosit cotul de 
masă şi fuma. 

Apoi apărură cuştile cu animale : un cîine, un iepure de 
casă, un cobai, un şobolan alb, un şoarece. După ce le 
puse pe toate lingă perete, una peste alta, Tîrsa plecă tăcut. 
Ridan închise bine uşa în urma lui. 


Se lumina de ziuă cînd cei doi, istoviţi cu totul de sume- 
denia de impresii şi de oboseală, ieşiră din cameră. Ridan 


răsuci cheia de două ori şi controlă dacă uşa e bine închisă, 

„— Acum trebuie să fim foarte atenți — spuse el. Stă- 
pînim o comoară care nu-şi are egal în lume. Şi încă ceva, 
Nikolai Arsentievici... Deocamdată nimănui nici un cuvînt... 
Nici cei din casă să nu ştie... Deocamdată. 

Nikolai tăcea. Ceea ce se petrecuse cu puţin în urmă în 
faţa ochilor lui nu părea de domeniul realului. Fusese un 
vis. Şi sensul tuturor celor văzute îi scăpa lui Nikolai. Fie 
ce-o fi... Era treaba lui Ridan. 

Oboseala care pusese stăpînire pe el îl copleşi din nou. 
Abia se mai ţinea pe picioare şi nu mai voiă să gîndească. 

Ridan înţelese în sfîrşit lucrul acesta şi, sprijinindu-l, îl 
conduse în sufragerie. Străduindu-se să nu facă nici un 
zgomot, scoase din bufet nişte gustări, o sticlă de coniac şi 
două păhărele. 

— Ei, Nikolai Arsentievici... Ridan vru să spună ceva 
solemn şi pătrunzător despre victoria raţiunii, despre puterea 
colaborării lor, dar băgă de seamă cu cîtă încordare urmă- 
reşte Nikolai propria sa mînă ca nu cumva să verse coniacul. 
Ciocni repede şi adăugă : Bea repede! Acum o să-ţi prindă 
bine... | 


Capitolul XIII 


PROFESORUL CAUTA UNDA 


Trecuse mai mult de o săptămînă de cînd Ridan şi Tun- 


gusov — pe furiș, ca să nu-i ştie nimeni, asemeni unor 
adolescenţi care s-au hotărît să fugă de acasă în ţara indie- 
nilor — şi-au petrecut toată noaptea încercînd „generatorul 


de minuni“, în sfîrşit refăcut. 

Într-adevăr, a fost o noapte a minunilor ; şi de la început 
experienţa a avut un efect atît de viu şi de neaşteptat, încît 
experimentatorii au pierdut pe loc orice noțiune a timpului 
şi a primejdiei — n-au mai ţinut seama de faptul că în 
starea în care se afla, lui Nikolai nu-i era îngăduit să se 
surmeneze şi în general n-au ţinut seama de nici un fel 
de prudenţă. 

Înainte de a pune în funcţiune G.M.-ul cu obiectivul în- 
dreptat asupra unui iepure de casă care ronţăia liniştit foi 
de varză în faţa ecranului de plumb, Ridan simţi deodată 
că-l cuprinde un sentiment de nesiguranţă, vecin cu timidi- 
tatea. Se surprinse căutînd cu înverşunare cauzele datorită 
cărora influenţa radiaţiilor ar putea să nu se 
manifeste. 

Într-adevăr, erau puţine şanse ca încercarea să se ter- 
mine cu succes. Încrederea lui Ridan bazată pe presupuneri 
în legătură cu cele petrecute -la Casa oamenilor de. ştiinţă, 
de data aceasta era subminată de îndoieli cu totul reale. 
Noul model al „generatorului de minuni“ putea să aibă 

greşeli de construcţie care l-ar deosebi de primul ; frecven- 
ţele undelor produse de vechiul generator puteau să se de- 
osebească de undele creierului, pentru că în fond nu se ştia 
care anume împrejurări întîmplătoare au ajutat atunci să 
se transmită unda respectivă de la Nikolai la Ridan şi, în 
sfîrşit, gama undelor cerebrale ale iepurelui — probabil 
alta decît la om — putea să nu intre în frecvențele produse 
de „generatorul de minuni“. 

Într-un cuvînt, în momentul cînd, cuprins de desperare, 
Ridan întoarse („Fie ce-o fil“) întrerupătorul, era aproape 
convins că experiența nu va da nici un rezultat... 

Am spune că aceleaşi îndoieli au pus stăpînire şi pe Ni- 
kolai dacă el, istovit după montarea generatorului, ar mai fi 
fost capabil să se gîndească la ceva. 

În clipa următoare, iepurele zbură în sus — un salt gi- 
gantic, pe care de obicei iepurii nu-l fac: un metru şi ju- 
mătate în sus şi aproape un metru la o parte de farfurioara 
din care mînca. Revenind pe duşumea, iepurele se întoarse 
liniştit şi, de parcă nu s-ar fi întîmplat nimic, se îndreptă 
din nou spre mîncare. | 

Saltul acesta, prin el însuşi, n-ar fi însemnat încă victoria 
lui Ridan. Contractarea convulsivă a muşchilor o poate pro- 
voca ușor, de: pildă, şi curentul produs de o bobină Ruhm- 
korff obişnuită, dacă electrozii ei sînt aplicaţi pe corpul 
animalului. Pentru aceasta nu sînt necesare nici un fel de 
influenţe asupra creierului. N-ar fi fost exclus ca şi în 
acest caz radiaţiile generatorului să fi excitat pur şi simplu 
nervii mușchilor, provocînd această zvicnire a picioarelor. 

Dar nu! Ridan ştia ce ştia. Întrucît ca şef și cel mai în 
vîrstă dintre cei doi „adolescenţi“, lui îi revenea cinstea de 
a declanșa primul radiaţiile, a trebuit în prealabil să afle 
de la Nikolai în mod amănunţit tehnica destul de simplă a 
mâînuirii generatorului. Dar în tot acest timp nu şi-a luat 
nici o clipă ochii de la iepure. Şi ca un experimentator cu 
rutină, nu putea să nu observe că 'acest salt, deşi absurd şi 
nemotivat în condiţiile date, n-a fost o convulsie indepen- 
dentă a picioarelor iepurelui. Nu, asta a fost o mișcare orga- 
nizată, pregătită, „premeditată“ ; înainte de a se desprinde 
de duşumea, zvicnind cu labele din spate, iepurele a strîns 
sub el labele din faţă, apoi le-a întins înainte, lăsîndu-se pe 
spate, într-un cuvînt s-a comportat ca şi cum vreo împre- 


398 


jurare apărută pe neaşteptate i-ar fi impus necesitatea 
de a sări în sus, şi încă la o înălţime atît de mare. 

Toate acestea s-au petrecut într-o fracțiune de secundă, 
dar Ridan nu a scăpat nici cel mai mic detaliu al acestui 
complex de mişcări, dovadă a victoriei de atîta vreme 
așteptată. 

Ridan se repezi la Nikolai şi, îmbrăţişîndu-l, îl sărută — 
cel dintîi sărut în viaţa lor, tot atît de important şi de 
inevitabil. ca şi primul sărut în dragoste, pentru că și aici 
s-a petrecut același lucru: suprema emoție a două suflete 
care şi-au găsit fericirea. 

Ridan repetă experiența fără să schimbe acordul. Iepurele 
reedită saltul cu precizia unei imagini de film rulată din 
nou pe ecran. 

Venind aici, profesorul nu se gîndise să facă nici un fel 
de cercetări. Voia numai să controleze G.M.-ul. Dar acum, 
după ce stabilise cu atîta precizie acţiunea acestei unde în- 
tîmplătoare asupra iepurelui — undă luată la nimereală 
undeva, la începutul scalei de acord — ar fi fost o prostie 
să nu noteze importanţa ei fiziologică. Ridan însemnă repede 
cu creionul pe un petic de hîrtie lungimea exactă a undei 
și efectul ei. | 

Şi acum, gata | Încercarea. s-a terminat, totul era limpede, 
putea să se odihnească şi mai ales putea „să-l ducă la cul- 

i care“ pe Nikolai, care n-avea voie să se surmeneze. 

Dar ţi-ai găsit |... Chiar în momentul cînd îşi băga însem- 
narea în buzunar, Ridan îşi dădu seama că tocmai cel mai 
important lucru nu l-a verificat: gama de unde a genera- 
torului conţine toate lungimile de undă ale creierului ? Dacă 
această undă, luată cam pe la începutul scalei, este una 
dintre ultimele lungimi de undă ale creierului Pl Asta 
ar însemna că G.M.-ul dispune numai de o porţiune mică 
din întreaga bandă de frecvenţe cerebrale. 

Deci încercarea nu «e edificatoare! Trebuie să încerce 
două unde: cea dintii şi cea din nurmă undă. Numai atunci 
va putea constata dacă generatorul este într-adevăr bun. 

Hotări să repare. greşeala. 

„Cea dintîi“ undă nu avu nici un efect vizibil. Dar 
efectul ar fi putut fi şi invizibil — vreo funcţie interioară 
care nu influenţează de la bun început şi nemijlocit com- 
portarea animalului. Pentru aflarea ei ar trebui să organizeze 

altfel experienţa, într-o cămăruţă unde să poată folosi apara- 
tele care înregistrează pulsul, temperatura, respiraţia, ar fi 
nevoie de analize ale sîngelui ş.a.m.d. Asta,: bineînţeles, nu 
se poate face acum. Şi-atunci ? 

Nikolai propuse să meargă mai departe pe scala de acord 
'pînă vor căpăta primul efect vizibil pe acelaşi iepure, apoi 
să repete experienţa începînd de la celălalt capăt al scalei. 
adică în sens invers. 

Profesorul numi acest plan diletantism, dar fu silit să 
cedeze, căci altfel ar fi trebuit să amîne pur şi simplu totul 
pentru a doua zi... 

Încercară numai diviziunile mari ale scalei (cele de două 
mii). De micrometru nu se atinseră, deşi Ridan tare ar fi 
vrut să mişte acul cu' a doua suta mia pante, ca să vadă ce 
se întîmplă... 

Nici a doua undă nu dădu un rezultat, nici a treia... 

A patra, a cincea, a zecea la fel. 

În sfîrşit, la a cinoizecea diviziune, iepurele se culcă 
pe o parte şi îşi întinse picioarele. 

Emisia de radiaţii fu oprită. Iepurele continua să stea 
culcat. 

Din nou îşi puseră întrebarea: ce-i de făcut, 

Deşi de fiecare dată cînd se deconecta generatorul farfu- 
rioara cu mîncare i se lua din faţă, iepurele apucase totuşi să 
mănînce destul în timpul experienţelor ; probabil se săturase 
şi acum simţise mevoia firească de a se odihni, chiar şi 
fără influenţa undei respective. Ar fi putut să fie şi altceva: 
influenţa undei fie că a coincis cu nevoia de a se odihni 
a iepurelui, fie că a provocat un întreg complex de funcţii 
ale odihnei care acum, asemenea unui ceas întors, va acţiona 
pînă se vor epuiza de la sine reacţiile care le-a determinat. 

— Ehei, Nikolai Arsentievici — exclamă Ridani, cuprins 
de un interes din ce în ce mai mare față de cele ce se pe- 
treceau — astea nu-s experienţele de fizică ale bătrînului 
Galvani. Nu uita că sîntem în domeniul biologiei! 
Ştii ce facem noi acum ?P Provocăm în mod artificial 
fenomene naturale într-un organism viu. lată ce este 
important ! Asta-i foarte important ! 

Ridan îşi dădu imediat seama cum poate fi aflată cauza 
„odihnei“ iepurelui : va luat un alt iepure şi-l va expune la 
acţiunea aceleiaşi unde. Aşa şi făcu, dar chiar de la început, 

fr 

cînd aşeză micul animal lîngă mîncare, înţelese că numai 
repetarea aceluiaşi efect va nezolva problema. Dacă iepurele 
acesta nu se va culca imediat, ca şi primul, nu se va lămuri 
nimic. Se .năştea o nouă problemă: provoacă oare fiecare 
undă a generatorului aceleaşi reacţii la toate animalele — fie 
chiar din aceeaşi specie ? Un răspuns negativ anunţa greu- 
tăţi uriaşe în viitor... 

Mereu alte idei, în lanţ, îi veneau lui Ridan în minte. 
Experiențele acestea lăsau să se' întrezărească necesitatea 
unor cercetări în viitor al căror număr îl speria. 

În clipa următoare însă, profesorul triumfa : conectă ge- 
neratorul fără să schimbe acordul, şi cel de-al doilea iepure 
se culcă liniştit pe o parte, uşor, destinzîndu-şi membrele 
de parcă ar fi vrut să demonstreze anume lungimea absurdă 
a labelor sale din spate, cu degetele desfăcute. 

Atunci, furat de noua sa victorie, Ridan nu se putu stă- 
pîni şi încălcînd flagrant planul stabilit, fără să-i spună lui 
Nikolai nici un cuvînt — înlocui iepurele cu un cobai şi 
conectă din nou aparatul la aceeaşi lungime de undă. 

Cobaiul începu să-şi scarpine spinarea cu înverşunare, cînd 
cu o labă din spate, cînd cu cealaltă, legănîndu-se caraghios 
într-o parte şi-n alta şi uneori căzînd pe-o coastă ; probabil 
că nu putea să ajungă cu laba locul respectiv. Ridan deco- 
nectă, şi cobaiul încetă să se mai scarpine. Conectă din nou 
şi cobaiul începu iarăşi să se scarpine! Repetă experienţa 
de cîteva ori şi de fiecare dată se întîmplă acelaşi lucru. 

— Vezi, Nikolai Arsentievici ? spuse el în timp ce ochii 
cenuşii îi străluceau. Fiecare specie, alte unde! Bineînţeles 
că aici trebuie să existe o lege... Dar... cum s-o găseşti ?... 
Şi mai ales, ce te faci cu ceea ce este mai important, adică 
omul ?... Tiii, ce muncă ne aşteaptă! 
| Ridan îşi nota cu înfrigurare, scurtînd frazele şi cuvintele 
la maximum, tot ceea ce se petrecea — lungimea de undă, 
reacţiile animalelor, concluziile, noile idei... Nikolai fu nevoit 
să rupă o a treia pagină din carnetul său de note, pentru că 
nu găsiră altă hîrtie la îndemînă. 

Trecură la cea de-a doua parte a încercării „generatorului 
de minuni“ — începură să varieze unda de la celălalt capăt 
al scalei de acord. „Cea din urmă“ undă nu dădu nici un 
rezultat. Penultima undă, la fel. Se repetă aproape la fel 
tabloul de la început: abia după cîteva zeci de diviziuni 

se manifestă influența radiaţiilor asupra comportării anima- 
lului. De data aceasta în faţa ecranului se afla un cîine în- 
chis într-o cuşcă portativă. Cîimele începu să latre... 

Dintre toate impresiile acelei „nopţi a minunilor“, aceasta 
a fost cea mai puternică. Un astfel de lătrat n-a mai dobîndit 
niciodată un experimentator. Privind drept în ochii lui Nikolai, 
care se afla mai aproape, cîinele lătra încet, desluşit, cu 
pauze nu prea mari şi perfect egale, pronunţind parcă niște 
cuvinte de-ale lui, cîineşti, pline de o semnificaţie misterioasă 
— părea că-l avertizează pe om, că-i aduce la cunoştinţă ceva 
extrem de important... 

Deconectarea generatorului oprea imediat efectul, care 
dispărea complet, fără să lase absolut nici o urmă. Din toată 
comportarea cîinelui, Ridan vedea că în acel moment în ore- 
ierul lui se stinge un întreg complex de fenomene, probabil 
legate reflex de acel centru care a fost excitat de radiaţii. 
Acest lucru trebuia de asemenea lămurit. 

Ridan puse în sfîrşit capăt muncii în noaptea aceea... 

Iar primul lucru pe care-l făcu a doua zi dimineaţă fu să 
discute serios cu Nikolai între patru ochi. Intenţia profeso- 
rului era să-l convingă pe Nikolai că ar trebui să renunţe la 
muncă cel puţin pînă la întoarcerea lui din călătoria pe rîul 
Ufa. De data aceasta profesorul folosi argumente care-l făcură 
pe inginer să fie numai ochi şi urechi. Îi demonstră că „gama“ 
intereselor lui Nikolai este periculos de îngustă. Folosind un 
întreg şir de exemple istorice, el îi arătă lui Nikolai ce urmări 
tragice poate să aibă pentru psihicul unui om concentrarea 
îndelungată a gîndurilor în sectoare limitate ale creierului. 

— Eşti încă tînăr, Nikolai Arsentievici — spunea el — 
şi la vîrsta dumitale e foarte primejdios acest lucru. Uite, 
primele simptome au şi început să se arate. Indispoziţii ner- 
voase, insomnie, oboseală, „harababura gîndurilor“, toate 
acestea sînt simptome ale unui început de dezechilibru psihic. 
Nu-i tîrziu încă să refaci echilibrul. Dar pentru asta trebuie 
să acorzi un repaus temeinic tuturor celulelor „radiotehnice“ 
ale creierului dumitale, iar pe toate celelalte, care au început 
să lîncezească din lipsă de activitate, să le pui să lucreze. 
Îţi este necesară o mai mare variaţie de idei, impresii şi 
interese |... Şi-apoi... Nu te supăra, Nikolai Arsentievici, dar 
ca unul ce sînt mai mare decît dumneata, am dreptul să-ţi 
spun... În ultimii ani ai rămas vădit în urmă cu cultura. 

Chiar şi în cercul nostru familial... Nataşa începe să ţi-o ia 
înainte în ce priveşte gradul de informare în materie de 
politică, artă... O comparaţie cu Wiekling este vădit în de- 
favoarea dumitale deşi, de fapt, în ceea ce priveşte calită- 
țile, el nu face nici cît degetul dumitale cel mic. Educaţia 
burgheză îl ajută să păstreze şi să menţină numai un lustru 
superficial de intelectual. Dumneata ai fond, eşti un inte- 
lectual de altă formaţie, un intelectual sovietic. Aceasta este 
o noţiune mult mai largă, superioară, incompatibilă cu tot 
ce e „superficial“ şi numai „superficial“. Şi intelectualul 
sovietic, însă, trebuie să-şi aibă fizionomia sa... fizionomie, 
nu mascăl O fizionomie nobilă şi atrăgătoare, lipsită de 
pedanterie, dar şi de acele trăsături care au dat naştere no- 
ţiunii dispreţuitoare de „semiintelectual“... 

Ridan nimerise tocmai acolo umde trebuia. Operația era 
dureroasă, dar eficace. Nikolai înţelese toate aluziile trans- 
parente ale profesorului ; se privi cu un ochi străin, obiec- 
tiv, şi-şi aminti lapsusurile sale din cursul discuţiilor de 
aseară în prezenţa lui Wiekling, înţelese şi sensul mai adînc 
al comparaţiei pe care Ridan a făcut-o între el şi Wiekling, 
deşi n-a spus nici un cuvînt despre Ana... 

În faţa lui Nikolai se reliefa cu o limpezime implacabilă 
prăbuşirea „sistemului său de viaţă“, a luptei lui pentru a 
ajunge Inginer cu I mare. Căci tocmai despre aceasta vor- 
bise Ridan | 

Oricît de amar era sensul acestei „operaţii“ a lui Ridan, 
ea avu asupra lui Nikolai acţiunea unui duș rece, care-l re- 
aduse la realitate. 

— Am înţeles tot — îi spuse el lui Ridan, strîngîndu-i 
mîna cu recunoştinţă. Aveţi dreptate. Din clipa asta îmi 
schimb orientarea | 

Pronunţă aceste cuvinte ca pe un jurămînt şi cu multă 
bucurie, deoarece ştia că următorul pas îl va face spre 
Ana ; cu cine altcineva ar fi putut să chibzuiască, să tra- 
seze programul acestei cotituri hotărîtoare ? Cine îl va 
putea ajuta apoi să acţioneze Pl... 

Şi iată că începură să se depene zilele noii lui vieţi. Din 
viaţa de altădată rămaseră numai „,carturile în eter“, dar 
şi acestea căpătară o nouă semnificaţie: Nikolai „îşi pre- 
gătea schimbul“, îl antrena pe Anatoli Nîrkin, învățindu-l 
„scrisul“ său la manipulatorul Morse. 

Tungusov nu mai călca pragul laboratorului său atelier. 
De altfel, acum nici n-avea ce să facă acolo, 

„Cucerirea culturii“, vechea lui pasiune, puse stăpînire 
pe el cu o nouă forţă. Acum asaltul era mai organizat, mai 
matur. Eliberîndu-se lăuntric din captivitatea treburilor şi 
ideilor sale ştiinţifico-tehnice, Nikolai îi apăru Anei, în 
discuţiile pe care le purta cu ea, ca un om cu cerinţe şi 
planuri mari, la realizarea cărora abia acum căpătase posi- 
bilitatea să treacă. 

Gîndurile lui o înflăcăraseră pe Ana. Ea simţi că şi în 
faţa ei stă sarcina autoperfecţionării ca o sarcină conştientă 
a vieţii ; îşi dădea seama că modul spontan în care îşi în- 
suşea cultura pînă acum n-o mai putea şi nici nu trebuia s-o 
satisfacă | Să meargă înainte, mereu, neobosit, să urce tot 
mai sus!..,. Acesta era imperativul tuturora, şi al Nataşei, 
şi al lui Fiodor... 

Toţi cei patru prieteni se văzură antrenați în această nouă 
acţiune „de dobîndire a unei culturi înalte“. Alcătuiau liste 
„cu lacunele ce trebuiau completate mai întîi: literatură 
beletristică şi de specialitate, conferinţe, simpozioane şi 
discuţii, excursii şi vizite la muzee, concerte şi alte „spec- 
tacole“. Întocmeau programe şi orare... Toţi se afundară pînă 
peste cap în această muncă plăcută, cu atît mai antrenantă 
cu cît fiecare găsea în ea ceea ce socotea că-i este necesar. 
În rarele seri cînd nu mergeau cu toţii împreună la teatru, 
cinematograf sau concert, purtau discuţii despre diferite 
probleme. Toţi notau ceea ce li se părea interesant pentru 
a fixa mai temeinic în memorie cunoştinţele dobîndite. 

Nu uitau nici de pregătirea în vederea călătoriei. Cum- 
părau treptat inventarul de care aveau nevoie, îmbrăcăminte, 
diferite alimente... 

Nikolai citea mult, temeinic, pasionat, aşa cum făcea orice 
treabă de care se apuca. Cea mai mare parte a zilei o pe- 
trecea în grădină, într-un boschet de iederă. Era tratat în- 
tocmai ca un convalescent. Profesorul luase chiar măsuri 
ca starea lui să fie zilnic consemnată într-o fişă personală. 

Între timp, cu Ridan se petrecea ceva ciudat. 

După acea „noapte a minunilor“, obişnuita lui veselie 
crescu şi mai mult, în întreaga lui comportare se simţea vi- 
braţia unei mari viotorii. Şi cu toate că orice discuţii refe- 
ritoare la treburile lui Ridan erau acum strict interzise, fe- 

tele bănuiau ce se petrece cu el şi înțelegeau de ce profe- 
sonul, cînd venea acasă, glumea aşa de vesel, fredona şi lua 
în rîs „activităţile lor culturale“. Ele erau destul de bine in- 
formate asupra visurilor şi speranţelor lui Ridan. 

Peste cîteva zile însă, toate acestea luară sfîrşit. Ridan 
nu mai era de recunoscut, Mereu tăcea, dus pe gînduri. 
Cu fiecare zi se cufunda tot mai mult în propria-i persoană 
şi se posomora de parcă s-ar fi zbătut fără succes să gă- 
sească soluţia unei probleme dificile, o ieşire din nişte com- 
plicaţii noi şi serioase. 

Nu lucrase încă niciodată cu încordarea cu care lucra 
acum. Obişnuitul program riguros al zilei fusese stricat. 
După-masă, Ridan nu se mai odihnea timp de o oră în 
„sînul familiei“, aşa cum făcea de obicei, şi nici nu mai 
intra apoi în cabinetul său să-şi facă bilanţul zilei de lucru, 
ci se înapoia vijelios în laborator. Bilanţului îi consacră în- 
ceputul nopţii şi acum nimeni nu ştia cînd se culcă profesorul. 

La ora opt dimineaţa era întotdeauna sculat, îşi bea pa- 
harul de ceai tare, pregătit de tuşa Paşa, şi dispărea pe co- 
ridorul Institutului. Aici, de obicei, îl întîlnea pe Tîrsa. 
Încet, cu grijă, străduindu-se să nu tulbure animalele, Tîrsa 
aducea în laboratorul profesorului cuştile cu animale, bom- 
bănind ca de obicei, de parcă ar fi stat de vorbă cu toate 
aceste vieţuitoare într-o limbă numai de ei ştiută. De altfel, 
poate că într-adevăr aşa era. În orice caz, Ridan susţinea 
că animalele îl înţeleg pe Tîrsa mai bine decît oamenii. 

La început, profesorul organiza scurte convorbiri cu co- 
laboratorii săi. Discutau rezultatele muncii efectuate în ajun 
şi, dacă era nevoie, examinau animalele expuse la radiaţii. 
Cu acest prilej punea la punct programul de cercetări pen- 
tru ziua curentă. 

Apoi, împreună cu unul dintre principalii săi tovarăşi de 
muncă şi asistenți — Ivan Lukici, un bătrîn cărunt, uscăţiv, 
anatomist şi chirurg cu experienţă sau cu Vikentii Sergheevici, 
un talentat endocrinolog — intra în „laboratorul de plumb“: 
La intrare, lîngă „stiva“ de cuşti abia aduse îl aşteptau 
Tîrsa, înveşmiîntat în halatul lui alb şi încă un laborant. 
Toţi dispăreau în spatele uşii, închişă apoi cu zăvorul de 
profesor, 

Acolo începea vrăjitoria, căreia Ridan îi dăduse denumirea 
comodă şi evazivă de „gradarea fiziologică a generatorului“. 
Sensul acestei munci consta în a stabili ce funcţii fiziologice 
provoacă în organismul animalului fiecare undă a „genera- 
torului de minuni“. 

Scala de acord, rotundă, realizată de Wiekling, cuprindea 
întreaga gamă de microunde biologice pe care le emitea 
generatorul. Ea permitea să se împartă această gamă în 
200 000 de diviziuni, adică să se obţină 200 000 de unde 
diferite, stabilite cu precizie. Din punct de vedere fiziolo- 
gic, nu era prea mult: numai emisferele mari ale creierului 
omenesc conţin miliarde de celule — centre ale activităţii 
nervoase. Dar în majoritatea cazurilor ele se îmbină în 
grupe, unite printr-o activitate comună. Lucrul acesta salva 
situaţia, fiindcă 200 000 lungime de undă ar fi reprezentat 
o problemă extraordinar de complexă. Ridan calculase că 
pentru a determina efectul fiziologic al fiecărei unde cu un 
singur G.M., chiar dacă ar avea la dispoziţie un număr 
mare de colaboratori fiziologi şi sute -de animale de expe- 
riență, ar fi avut nevoie de cel puţin şase ani şi asta lu- 
crînd cîte opt ore pe zil 

O porţiune oarecare din scala de acord, Ridan o „gradase“ 
încă în primele zile. Avusese noroc: printre frecvențele cele 
mai joase, de la care începuse operaţia de „gradare“ a scalei, 
se aflau o serie întreagă de unde care controlau funcţiile prin- 
cipale ale sistemului vegetativ — respiraţia, activitatea inimii, 
a vaselor şi altele. 

Cum era şi de aşteptat, începutul cercetării acestui do- 
meniu necunoscut a fost deosebit de bogat în noi observaţii 
extrem de interesante. Ridan făcea descoperiri una după alta. 

În primul rînd, constatase că funcţiile cele mai primitive 
ale organismului corespund celor mai joase frecvenţe din 
gama undelor G.M. Se părea că dezvoltarea funcţiilor, com- 
plicarea lor în procesul evoluţiei mergea paralel cu apariţia 
frecvenţelor tot mai înalte în sistemul nervos. Apoi se con- 
firmă o observaţie care îl speriase foarte mult pe profesor: 
încă din acea „noapte a minunilor“: dar efectul undelor e 
diferit pentru specii diferite ! „Oare la fiecare specie de ani- 
male — se gîndi Ridan, alarmat — destinaţia frecvenţelor 
este alta P Dacă este aşa, atunci toată această „gradare“ pe 


408 


animale va fi nefolositoare pentru ceea ce este mai impor- 
tant — pentru om |“ 

Dar curînd profesorul se linişti: el constată că fiecare 
specie de animale necesită numai un oarecare decalaj al 
undei, o deplasare a scalei de acord, introducerea unui anu- 
mit corectiv, același pentru toate undele. 

Atunci începu să determine aceste corective pentru dife- 
ritele specii şi clase de animale, În laborator, în afară de 
iepuri, cîini, şi alte mamifere, îşi făcură apariţia cele mai 
variate animale : moluşte, peşti, broaşte, insecte, şerpi, 
păsări... | 

Erau descoperite şi alte legi extrem de interesante. Fiecare 
dintre ele necesita o serie de cercetări speciale şi la început 
în primele zile ale lucrului cu „generatorul de minuni, 
Ridan, fără să se zgîrcească, acorda studiului lor tot timpul 
necesar, întrerupînd mereu munca de gradare a scalei de 
acord. 

Acum însă totul decurgea altfel. Ridan nu se mai lăsa 
furat de la lucru, oricît de interesante s-ar fi arătat noile 
idei ce-i veneau în minte. Se grăbea. De altfel, întreaga lui 
muncă îmbrăcase acum forme simple, neobişnuite pentru 
profesor. Nu mai aştepta ca înainte — uneori cîte un ceas, 
şi mai bine — atunci cînd acţiunea noii unde, probabil 
ascunsă în anumite procese interioare ce se desfăşurau lent 
în organism, mu avea o influență asupra comportării ani- 
malului. Reacţiile „jexteme“ se manifestau aproape instan- 
taneu. După punerea în funcţiune a G.M.-ului, animalele 
se culcau supuse, se scărpinau, încercau diferite feluri de 
excitări, îşi încordau involuntar anumiţi muşchi sau chiar 
grupuri întregi de muşchi, şi toate acestea în raport de 
poziţia acului indicator pe scala de acord; era de ajuns 
o schimbare cît de mică a acordului generatorului pentru 
ca imediat să se schimbe şi influenţa radiaţiilor. Stările 
provocate de radiaţii durau întotdeauna atîta timp cît func- 
ționa generatorul. O dată cu deconectarea lui, unele reacţii 
dispăreau instantaneu, după cum apăruseră, altele mai per- 
sistau un timp oarecare. Intensitatea radiaţiilor, reglată de 
un buton special, se vede că nu avea nici un fel de influenţă 
asupra felului reacției ; probabil însă că influența abia per- 
ceptibil intensitatea manifestării ei. Luorul acesta Ridan de- 
ocamdată nu-l lămurise. 

Dacă influenţa unei noi unde nu se manifesta în cinci 
minute, Ridan nu mai aştepta şi nici nu făcea însemnarea 
respectivă în caietul său: aceste unde aveau să fie desci- 
frate mai tîrziu, în „etapa a doua“ a operaţiei de gradare; 
acum îl interesau numai reacţiile rapide ale organismului. 

— De ce? îl întrebă o dată Nikolai. Îl vizita adeseori 
pe profesor şi urmărea cu mare interes munca lui, care 
într-adevăr părea o muncă de vrăjitor. 

— N-are rost să stabilim legile generale înainte de a 
trece la om — răspundea Ridan. Dacă aş începe să studiez 
acţiunea tuturor frecvenţelor, nici într-o viață n-aş termina 
pînă la capăt operaţia de gradare a scalei de acord. De- 
ocamdată mi-ajunge să stabilesc în ce sectoare ale scalei se 
află diferitele grupuri de funcţii... Ehei, dacă aş avea vreo 
douăzeci de G.M.-uri !... dar deocamdată e încă prea de- 
vreme... | 

Era convingător dar... de neînțeles. Ce nevoie are de 
aceste „sectoare“ P Şi de ce Ridan verifică totuşi cu atita 
minuţiozitate toate frecvențele, temîndu-se să nu scape vreo 
mişcare cît de mică a acului indicator ? Aveai impresia că 
tocmai printre reacţiile rapide ale organismului Ridan căuta 
ceva precis, 

De fapt, legile principale fuseseră stabilite şi, după pă- 
rerea lui Nikolai, acestea erau absolut suficiente ca să se 
poată începe experimegtarea la om, măcar la funcţiile lui 
cele mai simple. Doar acum, înainte de „etapa a doua a 
operaţiei de gradare“, n-o avea de gînd profesorul să pur- 
ceadă la tratarea unei anumite boli! O asemenea inconsec- 
venţă i-ar fi fost cu totul străină. 

Nu... Nikolai vedea că Ridan, prin operaţia sa simplifi- 
cată de gradare a scalei de acord, căuta cu perseverenţă pe 
scala G.M.-ului ceva foarte simplu şi foarte important... Şi, 
după cît se vede, nu găsea. Prin astă se explică starea lui 
de concentrare din ultimul timp. Nikolai ştia bine ce în- 
seamnă în munca ştiinţifică să cauţi şi să nu găseşti ceea 
ce neapărat trebuie găsit ! 

Dar ce anume şi de ce cu atîta grabă încordată căuta 
acum Ridan ? 

Într-o zi, Ridan îl luă pe Nikolai în cabinetul său şi în- 
cepu o discuţie încîlcită, al cărei sens Nikolai nu putu să-l 
înţeleagă mult timp. 

— Ai să auzi acum întrebările unui profan — începu 
el cu deznădejde în glas. Spune-mi, se pot oare... ca să 
spunem așa... schimba radiaţiile generatorului în aşa fel ca 
el să capete... valoare inversă | 

— Cum valoare inversă ? 

— Ei, valoare negativă... să zicem... Nikolai Arsentievici, 
iartă-mă, îmi dau seama că vorbesc prostii, dar ce să fac! 
Încearcă să mă înţelegi! Undele G.M.-ului pun celu- 
lele nervoase în acţiune, le excită., Asta o ştii. Dar fiziolo- 
gia organismului se bazează nu numai pe excitarea unor 
nervi sau funcţii, -ci şi pe inhibarea lor. Pavlov a arătat în 
mod foarte convingător rolul extrem de important al aces- 
tor fenomene inhibitive în sistemul nervos şi în viaţa orga- 
nismului. Acum înţelegi ? Pentru a putea dirija cu adevărat 
funcţiile, trebuie să stăpînim şi aceste procese. Undele 
G.M.-ului nostru trebuie să fie capabile nu numai să excite 
dar, atunci cînd este nevoie, să şi anihileze excitarea celu- 
lelor nervoase, să le paralizeze pentru o vreme... Nu mă pri- 
cep la fizică, nu ştiu ce-s acelea faze sau forme de oscilaţii, 
liniare şi neliniare... habar n-am... Dar... nu există cumva 
posibilitatea de a folosi unul din aceste fenomene în aşa 
fel ca, fără să schimbăm unda, s-o transformăm din punct 
de vedere calitativ, să-i schimbăm sensul, ca să spun aşa, 
în sens contrar ?... 

— Ştiu eu ? Cred că nu — răspunse într-o doară Nikolai, 
neînţelegînd prea bine esenţa întrebării. 

Discuţia aceasta n-avu nici un rezultat. 

Nikolai avea impresia că profesorul ocoleşte problema 
principală şi importantă care îl frămînta în ultima vreme 
şi care l-a descumpănit atîta. 

Ridan, la rîndul lui, căpătă convingerea că rezolvarea 
pe care o căuta nu se ascunde în radiotehnică, Şi asta îl 
bucura. 

— Aşadar — rosti el gînditor — pentru a obţine aceste 
reacţii inhibitive sînt necesare... probabil alte unde. Ciudat |! 
Deocamdată n-am descoperit nici o:undă de acest fel. Dacă 
am să le găsesc, atunci va trebui poate să ne facem o altă 
reprezentare despre acest proces. Ar însemna că inhibiţia, 
ca atare, nu există, există doar o altă formă a excitaţiei, cu 
efect opus. Dar... să vedem. Am să mai caut. 

Şi iată-l căutînd din nou şi din nou... 

Citi din nou în lucrările lui Pavlov tot ce se referea la 
procesul inhibiţiei. Toate acestea nu sînt prea clare. Inhi- 
biția este un proces opus excitaţiei. O acţiune externă, re- 
cepționată de „antene“-nervi periferici (Ridan şi începuse 
să creeze o nouă terminologie radio-fiziologică), excită cen- 
trul nervos, celula. Apoi excitaţia încetează şi în celulă 
începe un fenomen opus — inhibiţia. Cu cît excitaţia este 
mai puternică, cu atît este mai intensă şi inhibiţia. Un fel 
de oboseală, o epuizare a rezervelor de energie. Asta-i lim- 
pede. Dar inhibiţia, afirmă Pavlov, poate să iradieze — 
să se propage, să cuprindă celulele vecine, să treacă pe 
alte sectoare ale creierului. Ce înseamnă asta ? Cum poate 
oboseala să cuprindă celule care pînă atunci n-au funcţio- 
nat ?| Cum îţi poţi închipui oboseală fără muncă ? Să fie 
o reacţie chimică? O intoxicație P Activitatea sistemului 
nervos dă naştere la toxine care se infiltrează în țesuturile 
înconjurătoare şi atacă celulele nervoase vecine, intoxicîn- 
du-le și paralizindu-le ? Nu, această ipoteză a și fost dez- 
minţită. Chiar Pavlov dovedeşte prin fapte că inhibiţia 
apare în unele cazuri imediat, în mod izolat, fără o exci- 
tare prealabilă a sectoarelor vecine ale creierului. 

Toate acestea pot fi totuşi explicate cînd avem de-a face 
cu reflexe condiţionate, adică cu nişte conexiuni nervoase 
care se formează între diferiţi centri ai creierului, la început 
independenţi unul faţă de celălalt. Aceste conexiuni, a căror 
natură şi formă reală au rămas pînă acum neexplicate, se 
creează în procesul activităţii vitale a fiecărui animal. Nu- 
mai datorită lor animalul „ştie“ cum să se comporte, cum 
să trăiască, ce să întreprindă ca să nu moară. ” 

Dar Ridan are cu totul alte obiective. El nu studiază 
nici reflexele, nici activitatea nervoasă superioară în gene- 
ral. El ignorează toate acestea. N-are nevoie de nici un fel 
de „semnale“ naturale sau artificiale — excitanţi secundari, 
ca să provoace la animal acţiunea vreunei funcţii. Trecînd 
peste toate acestea, el excită direct acel centru al creie- 
rului de care are nevoie. Cîinele începe să secrete salivă 
fără să vadă mâncarea, fără nici un fel de semnale con- 
venţionale — numai sub acțiunea unei anumite unde, de o 
anumită frecvenţă. | 

Făcu următoarea experienţă : puse în fața G.M.-ului un 
cîine „proaspăt“, adică nesupus: vreunei experienţe, şi fixă 

unda „salivară“ de intensitate maximă, pe care o găsise 
între timp. Imediat saliva începu să curgă în eprubeta 
prinsă de o fistulă deschisă pe botul cîinelui — după toate 
regulile tehnicii pavloviene. Peste cîteva secunde însă scurge- 
rea încetă, începură să cadă picături din ce în ce mai 
rare şi, în sfîrşit, se stabili o salivaţie uniformă, cam trei- 
zeci de picături pe minut, după cît se pare, maximum din 
ceea ce poate să producă o glandă care a epuizat rezerva 
acumulată. 

Trecu o oră, trecură două, trei... Ridan nu schimbă con- 
diţiile experienţei. În a patra oră cîinele începu să dormi- 
teze. Inhibiţie ? „Iradiaţie în scoarţa emisferelor lui cere- 
brale ?“, după cum susţine Pavlov ? Nu. Cîinele de control, 
prins alături într-un dispozitiv special şi neexpus la radiaţie, 
a închis de mult ochii şi şi-a lăsat capul în piept... 

Profesorul tare n-ar vrea să amestece fiziologia cu psiho- 
logia, dar înţelege foarte bine că „eforturile“ acestor săr- 
mani „azorici“ în laboratorul acesta liniştit nu se pot sfârşi 
altfel decît cu somn... | 

În sfîrşit, abia după cinci ore deconectă generatorul. Sa- 
livaţia încetă imediat. Cîinelui i se dădu mîncare. Salivaţia 
produsă era mai puţin decît normală. Nu mai încăpea în- 
doială că celulele întregului aparat salivar dădeau semne 
de oboseală. După cîteva minute de odihnă, ele începură 
să funcţioneze normal. Unde-i atunci inhibiţia ?! 

Încercă toate gradele de intensitate a fluxului de radiaţii, 
toate schimbările de undă, pînă la limitele rezonanţei cu 
centrul salivar al creierului. Voia să găsească acele condiţii 
de expunere la radiaţii în care secreția salivei să se oprească 
complet (sau măcar să se micşoreze), chiar şi la un cîine 
flămînd, în timp ce mănîncă. Iată ce căuta Ridan. 

În fiecare zi profesorul nota în caietul său liniat descrie- 
rea unor noi serii de funcţii provocate de el. Şi în fiecare 
seară, după ce termina ultima însemnare, îşi răvăşea părul 
cu un aer nemulţumit, închidea înciudat caietul şi uneori 
bombănea, zbîrlindu-şi mustaţa : 

— Eh, la naibal Iar n-am găsit! 

Un mou eveniment însenină întrucîtva concentrarea mo- 
horîtă de care era cuprins Ridan. Lmuorurile se petrecură 
astfel: O dată, înaintea prînzului, Mămicuţa năvăli ca o 
vijelie în laborator : 

— A venit Simka! anunţă el. 

— În sfîrşit! exclamă profesorul, bucuros. Pică tocmai 
bine. Tocmai acum am mare nevoie de el! Adu-l în cabi- 
net. Să vedem, m-a uitat ? 

Peste cîteva clipe, cineva bătu la uşa cabinetului lui 
Ridan. 

— Intră | 

Uşa se deschise larg şi o fiinţă de culoare cafenie-întu- 
necată se strecură moale în cameră, şchiopătînd şi cumpă- 
nindu-se dintr-o parte în alta. 

— Simka| exclamă Ridan. | 

Iar ființa aceea se năpusti şi-i sări pe piept. Două labe 
lungi, păroase, îi încolăciră gâtul, iar o mutrişoară. tristă de 
cimpanzeu se lipi de umărul profesorului. 

Simka era cel mai preţios dintre animalele de experienţă 
din „„menajeria“ lui Ridan. Fusese achiziţionat cu vreo cinci 
ani în urmă, cînd era încă foarte tînăr, şi se dovedi excep- 
ţional de capabil. Încăput pe mîinile unui dresor învățase 
atît de multe, şi prin întreaga sa comportare se deosebea 
atît de mult de un animal, încît profesorul a fost nevoit 
să creeze pentru el condiţii cu totul deosebite. Simka era 
favoritul întregii familii. leşea adesea din cuşca sa mare, 
din colțul maimuţelor, şi ore întregi petrecea în locuinţa 
lui Ridan, jucînd mingea cu Ana şi Nataşa, distrîndu-le 
prin interesul său aproape omenesc față de orice obiect nou 
şi mai ales față de jucăriile mecanice cumpărate în mod 
special pentru el, pe care le strica repede tot scotocind 
curios în ele. 

Cu o uşurinţă neobişnuită el a învăţat să se folosească 
de lingură sau să bea din cană, şi de atunci şedea la masă 
cu toţi. Mai tîrziu, treptat, şi-a însuşit unele obligaţii ele- 
mentare de servitor şi îşi îndeplinea acest rol cu cel mai 
mare zel şi interes, Pe Simka îl atrăgea mai ales tot ceea 
ce îl apropia de om. Uneori aveai impresia că şi-a impus 
drept scop să şteargă ultima treaptă care despărţea omul 
de restul regnului animal.. 

Bineînţeles că Ridan a fost nevoit să-l scutească. pe 
Simka de orice fel de operaţii primejdioase şi dureroase 
legate de studierea creierului şi să-i acorde mai ales rolul 
de obiect de observaţii. 

Cu doi ani în urmă însă, Simka începu dintr-o dată să 
dea semne de indispoziţie şi curînd „căzu la pat“. Părea 
că are tuberculoză, boală foarte răspîndită la maimuţele 
care trăiesc în latitudinile nordice. Ridan îşi examină cu 
atenţie pacientul şi hotărî că singura metodă sigură de tra- 
tament este să-l trimită temporar pe Simka undeva în Sud, 
într-o climă şi o ambianţă mai potrivite lui. Simka a fost 
trimis, pînă se va vindeca, într-una din cele mai bune cres- 
cătorii de maimuțe din Transcaucazia. 

Lăsat aproape în voia lui și a semenilor săi, într-o pădure 
subtropicală sălbatică, învăluită de liane, la început „„semi- 
omul“ s-a întristat şi mai mult. Ceasuri întregi Simka şedea 
nemișcat, undeva, într-un locşor ascuns, în hăţişuri, urmă- 
rind cu indiferență zborul fluturilor viu colorați. Colabora- 
torii acestui sanatoriu de maimuțe, care urmăreau cu aten- 
ţie comportarea „pacienţilor“, comunicau din cînd în cînd 
lui Ridan starea sănătăţii lui Simka. 

În cele din urmă, natura triumfă. Încetul cu încetul, cim- 
panzeul începu să se învioreze, nu mai tuşea, se împrieteni 
cu semenii săi şi, probabil, începu să uite deprinderile şi 
afecțiunile lui omeneşti. Era totuşi destul de tînăr. 

Şi iată-l din nou la Moscova. 

Chiar de la prima întîlnire, Ridan se convinse că Simka 
nu l-a uitat. Mămicuţa urmărea emoţionat această manifes- 
tare de duioşie a maimuţei. Curînd constatară că Simka, 
în general, n-a uitat nimic. Din cabinet, toţi trei porniră 
în sufragerie, să mănînce. În ziua aceea nici unul dintre 
tineri nu era acasă: dis-de-dimineaţă plecaseră toţi într-o 
excursie în afara oraşului. Bineînţeles că Ridan nu scăpă 
prilejul să-l prezinte tuşei Paşa pe Simka în modul cel mai 
spectaculos. Se aşezară la masă în momentul cînd tuşa Paşa 
se afla la bucătărie. Cînd intră în sufragerie, Simka şedea 
în dreapta profesorului, cu şerveţelul la gît şi cu o cană 
în mînă. Mutra lui păroasă avea un aer grav, iar ochii pri- 
veau indiferent la tuşa Paşa care îi era necunoscută. 

Biata femeie încremeni la cîțiva paşi de masă. 

— Ce-i asta ? bolborosi ea încet, fără să-şi desprindă 
privirea de la arătare şi începu să se dea încetişor înapoi. 

Ridan îi spunea ceva lui Simka, prefăcîndu-se că nu ob- 
servă spaima ce-o cuprinsese pe tuşa Paşa. În sfîrşit, cu 
mîna dusă la spate, tuşa Paşa găsi clanţa uşii şi, cu o neo- 
bişnuită agilitate, ieşi afară. 

Peste cîteva clipe, uşa se întredeschise puţin şi se închise 
din nou cu zgomot. Mai tîrziu, cînd Ridan voia să o necă- 
jească pe tuşa Paşa, susținea că ea, care era o atee convinsă, 
în clipele acelea şi-a făcut cruce în dosul uşii şi că după 
aceea a deschis să controleze dacă „vedenia“ a dispărut. 

Totuşi Simka se dovedi pînă la urmă o fiinţă atît de paş- 
nică şi de prietenoasă, încît tuşa Paşa îl îndrăgi foarte 
repede. Atîta doar că nu putea cu nici un chip să înţe- 
leagă deprinderile lui „omeneşti“, dobîndite, care o uimeau 
profund şi îi păreau cu totul nepotrivite la o maimuţă. 

Pentru Ridan, întoarcerea lui Simka era un eveniment 
important. În orice clipă putea să survină cotitura hotări- 
toare în mersul cercetărilor sale. Şi atunci i-ar fi prins tare 
bine un reprezentant al lumii animale aflat pe penultima 
treaptă a scării evoluţiei. 


A + 


Discuţia cu Ridan nu trecu pentru Nikolai fără să lase 
urme. Mereu se gîndea la ea şi cu cît se gîndea mai mult, 
cu atît mai puţin îl satisfăceau argumentele profesorului. 
Bineînţeles că toate raţionamentele referitoare la procesele 
de inhibiţie erau juste ; enigma pe care voia Ridan să o 
dezlege i se părea importantă. Cu toate acestea, Nikolai 
considera toată această argumentare logică drept un para- 
van care îi îngăduia profesorului să nu spună tot ce gîn- 
deşte. În orice caz, Nikolai nu găsea nici un temei grabei 
cu care lucra acum Ridan. 

Sosi însă ziua cînd profesorul „se trădă“. Nikolai, cel 
puţin, era convins că dezlegase planurile ascunse ale lui 
Ridan | 

Erau singuri în acest laborator căptușit cu plumb, cînd 
Ridan îl întrebă deodată pe inginer: 

— Spune-mi, Nikolai Arsentievici, ai vreo veste din 
Apus ? Ţi-a comunicat ceva prietenul din Germania ? 

— Nu, n-a mai apărut în eter, Ultima lui comunicare 
o ştiţi. 

— Nu cumva se teme că i se întinde o cursă P Acum te 
înlocuieşte Anatoli Vasilievici, şi poate a „simţit“ că-i alt- 
cineva... 

Anatoli Vasilievici... Aşa îi spunea Ridan întotdeauna lui 
Tolea Nîrkin, care acum făcea regulat de cart în eter în 
zilele și la orele cuvenite. Foarte tînăr încă, de-abia ieşit de 
pe băncile şcolii, bondocul Tolea, cu părul vilvoi, era atît 
de serios încît provoca rîsul. Fire iremediabil tăcută, Tolea 
cucerise simpatia profesorului prin capacităţile lui uimitoare 
în domeniul radiotehnicii, capacităţi despre care Nikolai îi 
povestea deseori profesorului. 

— E imposibil să-şi dea seama de înlocuire — îi răs- 
punse Nikolai. Nîrkin mă imită într-un mod artistic. Nici 
unul dintre radioamatorii noştri nu observă această înlo- 
cuire. 

Asta a fost tot. La început, Nikolai nu acordase nici o 
importanță acestei discuţii, dar noaptea, în timp ce sta 
culcat în pat, îşi aminti deodată de această întrebare neaş- 
teptată pe care i-o pusese Ridan şi o idee cu totul neaştep- 
tată îl ului. Pe Ridan îl preocupă aparatele lui Gross, „ra- 
zele morţii“ | Va să zică, despre asta-i vorba ! Iată ce caută 
_el, probabil, în spectrul radiaţiilor emise de „generatorul de 
minuni“ — moartea! Da, într-adevăr asta este o reacţie 
simplă şi violentă. Moartea instantanee... De aceea se gră- 
beşte el atît de mult! 

Nikolai îşi aminti observaţiile profesorului, le rezumă.. 
Toate nu făceau altceva decît să confirme presupunerea lui, 
Aceste discuţii despre inhibiţie ! Păi dar sigur... Să opreşti 
activitatea inimii, de pildă, printr-o singură atingere a flu- 
xului de radiaţii, cum reuşeşte să facă pe un cîine să-şi 
ridice instantaneu laba. Ah, Ridan! Ce consecvență ului- 
toare | Ce logică de fier în mintea aceasta genială! Totul 
este just în acţiunile sale, pînă şi misterul cu care şi-a în- 
conjurat lucrarea de la bun început... Dar dacă el caută 
„razele morții“, cu siguranţă că o să le găsească! Atunci... 
nu-i timp de pierdut. Aparatele aducătoare de moarte ale 

lui Gross pot să schimbe în orice moment mersul eveni- 
mentelor... 

Chiar a doua zi, Nikolai îşi scoase toate schiţele care se 
refereau la G.M., le examină cu atenţie, alese unele dintre 
ele, începu să corecteze ceva, să facă altele noi... Ridan 
n-are decît să păstreze tăcerel Este dreptul unui mare 
savant să tacă pînă cînd rezultatele investigaţiilor sale îi 
vor permite să vorbească. Dar lui, lui Nikolai, acum totul 
îi este limpede. Noua. descoperire a profesorului nu-l va 
găsi nepregătit. La momentul potrivit, totul va fi gata — 
şi pentru încercările care trebuie făcute pe poligon, şi pen- 
tru introducerea unei serii întregi de „G.M.-uri de luptă“ 
în procesul de producţie a vreunei uzine de armament... 

Începură zile de aşteptare încordată. Cu fiecare zi, firul 
indicator al scalei de acord a G.M.-ului se mişca tot mai 
departe pe cadranul circular şi cu cît rămînea mai mic nu- 
mărul de diviziuni încă neinvestigate ale scalei, cu atît mai 
emoţionat era profesorul dimineaţa, cînd se apropia de ge- 
nerator, cu atît mai îngrijorat arăta seara cînd venea să-şi 
bea ceaiul. 

Ridan tăcea, închis în sine; tăcea şi Nikolai, ca să nu-i 
trădeze profesorului bănuielile sale şi noua surpriză pe care 
o pregătea pentru el. 

Zumzetul a două semnale sacadate îl făcu pe Nikolai să 
tresară, deşi nu era nimic neobişnuit în faptul că Ridan îl 
chema în laboratorul său. Adeseori profesorul îi arăta noi 
reacţii interesante ale animalelor sau îl ruga să controleze 
felul cum lucrează G.M.-ul. | 

De data asta însă, sunetul soneriei îl tulbură pe Nikolai. 
leşi repede pe uşă. Coridorul i se păru mai lung ca de 
obicei. 

Ridan îl întîmpină în prag, cu ochi strălucitori, frămîn- 
tîndu-şi părul răvăşit. 

"— Evrika! Evrika! | Dragul meu, totul este gata! 

Nikolai intră în laborator. 

— Priveşte | 

În colţul unei cuşti mari, aflate în fața G.M.-ului, cu 
labele lungi desfăcute neputincios, cu capul lăsat pe piept — 

asemenea unui ghemotoc întunecos, lipsit de viaţă, zăcea 
Simka. 

— A 'murit! exclamă Nikolai, contrariat. 

O alternanță impetuoasă de sentimente îl zgudui. Mila îi 
copleşise inima — îl iubea foarte mult pe cimpanzeul acesta 
drăguţ, aproape un om. Cum de putea Ridan să se bucure 
atît de crud de victoria sa P Asta căuta profesorul să ob- 
ţină | Găsise, în sfîrşit, „unda morţii”! 

Dar nu numai mila pusese stăpînire pe el. Un fior rece 
îi străbătu spatele. Era ceva grandios. Ridan avea dreptate. 
Ceea ce realizase acum era mai important decît orice. 

Zîmbind, profesorul îl urmărea în tăcere pe Nikolai. Şi 
atunci cînd acesta îl privi, gata să-şi exprime cu un aer 
posomorît admiraţia sa, izbucni într-un rîs vesel. 

— Îmi dau seama la ce te gîndeşti, dragul meu. Dar stai 
niţel, sînt convins că ai tras o concluzie justă dintr-o pre- 
misă greşită. Se întîmplă. Aşadar, dă-mi voie în primul rînd 
să te liniştesc: nu sînt de loc un ucigaş incurabil, aşa cum 
crezi dumneata. Simka trăieşte | 

— Trăieşte ?! se bucură Nikolai. 

— Trăieşte, canalia... Trăieşte. În schimb... — Ridan ter- 
mină pe un ton semnificativ şi triumfător: În schimb, 
doarme |: 

Toate frămîntările lui Nikolai se perindară din nou în 
sufletul său — de data asta însă în ordine inversă: Simka 
trăieşte, profesorul n-a săvirşit o crimă... atunci înseamnă 
că nici „unda morţii“ nu există | Şi cu un aer aproape indi- 
ferent, spuse lungind vocalele : 

— Doa-arme ? 

Ridan ridică mîna spre aparat şi răsuci butonul de con- 
tact. 

Simka scoase un oftat, se mişcă într-o parte şi, clipind 
somnoros din ochi, îşi înălță capul. Apoi se sculă, se apro- 
pie de gratii, îşi ridică sus braţele şi apucîndu-se de ver- 
gelele gratiei, privea liniştit spre cei doi oameni pe care-i 
cunoştea. 

— Simka | Nikolai dădu să se apropie şi să mîngiie ani- 
malul. 

— Stai, Nikolai Arsentievici... Numai puţin. 

Ridan schimbă acordul generatorului şi iarăşi dădu dru- 
mul curentului. 

— Văd că n-ai înţeles încă despre ce este vorba. 

Pleoapele lui Simka începură din nou să se închidă, un 
braţ îi lunecă jos pe vergeaua gratiei, apoi celălalt... Se 
aşeză, se lăsă pe o parte şi adormi din nou. Toate acestea 
se petrecură în decurs de patru-cinci secunde. 

Ridan 'deconectă generatorul. 

— Acum deschide uşa cuştii, intră înăuntru şi încearcă 
să-l trezeşti. 

Nikolai intră în cuşcă şi se aplecă asupra sărmanului 
cimpanzeu. Îl strigă, îl mîngiie, îl zgilţii, îl întoarse de pe 
o parte pe alta... În sfîrşit îl luă în braţe şi-l scoase afară 
din cuşcă. Simka respira zgomotos, inima îi bătea liniştit, 
ritmic, în coşul pieptului mic, ca de copil. Dar de trezit, 
nu se trezea. 

Deodată, Nikolai înţelese tot. 

Se repezi înapoi în cuşcă, îl lăsă pe Simka jos şi închise 
ușița. Ridan găsise tocmai ceea ce trebuia! Nu există „ra-. 
zele morţii“, ci „razele somnului“ ! Ca efect, acelaşi lucru. 
Ba nu, e mult mai bine aşa! Iată pentru ce i-a trebuit in- 
hibiţia| 

— Konstantin Aleksandrovici, cît timp poate să dureze 
acest somn ? 

În loc să-i răspundă, Ridan schimbă unda şi dădu dru- 
mul curentului. Simka se trezi imediat. 

— Cît doreşti, Nikolai Arsentievici. După cum vezi, cv 
ajutorul radiaţiilor poţi să-l trezeşti cînd vrei. Trezirea nor- 
mală însă survine cu atît mai tîrziu cu cît este mai mare 
frecvenţa pe care o dau acestui sector al somnului. În cazul 
de faţă, Simka s-ar fi trezit peste cîteva ore, poate chiar 
peste o zi. Dacă măreşti şi mai mult frecvenţa, survine un 
somn adînc, patologic, un fel de letargie. Dar G.M.-ul poate 
să scoată obiectul şi dintr-o astfel de stare. Am verificat 
toate acestea. Acum ai înţeles, sper, despre ce este vorba, 
de ce am exclamat „evrika“ | 

— Extraordinar | şopti Nikolai, privind plin de admiraţie 
la Ridan. În imaginaţia lui văzu într-o clipă tablourile vii- 
torului război. Armatele duşmanului, înzestrate cu cele mai 
noi şi mai nimicitoare arme, cu înspăimîntătoarele maşini 
ale lui Gross montate pe autocamioane, se apropie de gra- 

nița noastră... Din depărtare, dintr-un adăpost care nu poate 
fi descoperit, sau dintr-un avion, radiaţiile G.M.-ului alu- 
necă mut de-a lungul frontului, pătrund în spatele fron- 
tului... Oamenii cad, cuprinși pe neaşteptate de un somn 
de neînvins... Armele duşmanului tac, tehnica lor este moartă. 
Nu mai explodează obuzele artileriei. Nimeni nu mai este 
omorît. În acest război nu există moarte... nu: există distru- 
geri... trupele noastre înaintează, îi dezarmează pe duşma- 
nii adormiţi, le iau armele şi maşinile aducătoare de moarte 
şi le aduc în spatele frontului nostru... Apoi din nou alu- 
necă pe armata adormită radiaţiile G.M.-ului — de data 
asta altă undă... Soldaţii dezarmaţi se trezesc, se încolo- 
nează şi, sub escortă, sînt conduşi şi ei în spatele frontului 
nostru. Sînt prizonieri înainte de a lupta... Aviația nu va 
putea nici ea să se apropie de locul „bătăliei“, piloţii vor 
adormi de îndată ce avioanele lor vor apare la orizont. Bi- 
neînțeles că aici moartea nu va putea fi pe deplin evitată, 
dar cîteva asemenea catastrofe cu totul de neînțeles pentru 
inamic şi aviația lor va fi paralizată... 

— „Este o victorie grandioasă... de o importanţă isto- 
rică | şopti Nikolai. 

— Da, aşa se pare. Ridan îşi frecă mulţumit mîinile. Nu 
ne mai rămîne decît să facem ultimul pas, să traducem toate 
acestea în limbajul creierului omenesc. Dar acestea sînt 
fleacuri, chestie de tehnică. Principalul a fost rezolvat. 

— Aţi determinat valoarea corecţiei pentru om? 

Profesorul şovăi. 

— Da, dar... numai teoretic, neverificat din punct de 
vedere experimental... Şi cum să fac asta, deocamdată nici 
eu nu ştiu. 

Nikolai fu cuprins de îngrijorare. Îşi închipui această 
„verificare“ în stilul obişnuit al lui Ridan, ca o nouă 
muncă îndelungată, migăloasă, cum a fost şi gradarea sca- 
lei de acord a G.M.-ului. Dar acum n-o să mai îngăduie 
nici un fel de tărăgănare. Dacă maşinile lui Gross vor apă- 
rea înainte de a-şi fi verificat Ridan corecţiile, va fi o gre- 
şeală de neiertat |! 

— Nu vă supăraţi, Konstantin Aleksandrovici, dar pro- 
babil că din nou nu înţeleg ceva. Mi-aţi spus că corecţiile 
dumneavoastră s-au dovedit juste. 

— Pe animale, Nikolai Arsentievici, numai pe animale, 
începînd cu reptilele şi terminînd cu Simka. Și afară de 
asta, am acţionat numai asupra centrilor motori, asupra 
inimii şi a respirației... E adevărat că experienţele mi-au 
reuşit grozav de bine... Ţi-aduci aminte legea pe care am 
descoperit-o : funcţiile elementare le-am găsit la începutul 
scalei de acord, la frecvențele cele mai joase. Creierul, în 
dezvoltarea sa istorică, şi-a însuşit probabil frecvenţe din 
ce în ce mai înalte. Funcţiile organismului şi frecvențele ce- 
lulelor cerebrale, care le dirijează, au apărut şi s-au dez- 
voltat paralel. La organismele superioare funcţiile sînt foarte 
complicate, iar multe din aceste funcţii lipsesc cu totul la 
organismele inferioare. De aceea corecţiile pentru creierul 
omenesc, organul cu organizarea cea mai complexă, pot fi 
diferite... Mai e la mijloc şi procesul de inhibiţie. Un pro- 
ces aparte, original. 

— Totuşi... progresia corecțiilor dumneavoastră a fost 
determinată pentru toate clasele de animale. Atunci de ce 
trebuie neapărat ca pentru om să fie altaP| 

Ridan îşi desfăcu mîinile. 

— Nu trebuie de loc. Am zis că poate să fie.... 

Nikolai vedea că numai minuţiozitatea lui pedantă îl îm- 
piedică pe profesor să facă ultima şi hotărîtoarea experienţă. 
Ridan e convins că verificarea va reuşi, lucrul acesta era 
limpede. lar Nikolai credea în Ridan, în savantul Ridan... 

— Konstantin Aleksandrovici — îi strînse mîinile — nu 
merită să mai tărăgănăm lucrurile. Verificarea ar putea să 
ne ţie în loc... 

— Şi? Ce propui? 

În loc să-i răspundă, Nikolai se apropie cu.un aer hotă- 
rît de cuşca în care se afla Simka, o dădu la o parte cu 
o mişcare bruscă, luă un scaun şi se aşeză în faţa ecranu- 
lui de plumb. 

— Daţi-i drumul, Konstantin Aleksandrovici! Verificăm 
unda chiar acum şi gata! Totul va fi limpede... 

Preţ de o clipă Ridan rămase nemișcat, parcă luptîndu-se 
cu el însuși. Apoi, încet, se apropie de perete, ridică mîna 
spre întrerupătorul principal şi îl deconectă. 

— Nu spuse el. N-am să fac lucrul acesta... Să nu ne 
pripim, Nikolai Arsentievici... Aşa nu iese nimic. Hai să 
mergem, că ne aşteaptă fetele la masă. O să serbăm victo- 

ria... lar mîine o să găsim desigur ceva mai puţin riscant. 
Pe Simka lasă-l să doarmă. Nu-i face rău. 

Ruşinat întrucîtva de gestul său pripit, Nikolai ieşi din 
laborator în urma lui Ridan. 


1 R 


_ Ana se trezi mai devreme ca de obicei. Dimineaţa stră- 
lucitoare de iunie pătrundea prin perdele, aninînd pe pereţi, 
deasupra patului, dantele scînteietoare de lumină. Această 
năvală a soarelui o trezi pe Ana. Ea îndrăgea nespus de 
mult astrul zilei şi îşi spunea „adoratoare a soarelui“. So- 
cotea că e o crimă să dormi în dimineţi atît de senine şi 
luminoase, dătătoare de energie, bună dispoziţie şi o deose- 
bită receptivitate. În astfel de dimineţi toate obiectele de 
studiu păreau mai simple, mai accesibile, iar clapele pianu- 
lui păreau că se oferă singure degetelor ei lungi şi subțiri. 
În „bucăţile“ vechi, de mult studiate și înţelese pînă la 
capăt, descoperea deodată noi nuanţe de sentimente, noi 
imagini, an nou sens. 

În astfel de dimineţi, dacă timpul îi îngăduia, Ana se 
încuia în salon şi se lăsa cuprinsă de vraja muzicii ; studia 
noi bucăţi, finisa, şlefuia pe cele vechi, pentru ca în pro- 
xima seară, cînd tata îi va cere „un cuncert“, să-i ofere 
noile bucăţi studiate. Și nu numai lui, bineînţeles... 

În ultimul timp Nikolai începuse să manifeste cel mai 
sincer interes față de muzica interpretată de ea. 

După unul din aceste „concerte“, cînd Ana şi Nikolai 
rămaseră singuri în cameră, Nikolai spuse cu o tulburare 
prost ascunsă: 

— Îți mulţumesc, Ana Konstantinovna. Înainte îmi plă- 
cea -muzica şi atita tot. Dumneata însă m-ai învăţat s-o în- 
ţeleg. Acum ştiu ce este muzica: este un mijloc de expri- 
mare a acelor embţii complexe şi subtile care nu pot fi 
redate prin nici un alt mijloc. Există astfel de emoţii... Nici 
un limbaj, nici o literatură nu poate să exprime deplin o 
atît de complexă gamă de sentimente şi gînduri cu carac- 
terul lor, cu gradul de încordare, cu profunzimea şi since- 
ritatea lor, ca muzica... Un cîntec, chiar şi cel mai simplu, 

un simplu refren... este un limbaj al sufletului, pe care eu 
încep acum să-l înțeleg... iar dumneata, după cum se vede, 
îl stăpîneşti la perfecţie... 

Ana se tulbură adînc şi nu atît datorită laudei, cît de 
teamă că Nikolai într-adevăr a înţeles-o. Improvizase pe 
teme din: Offenbach şi frămîntările de dragoste ale lui Hof- 
fman se contopeau nestăvilit şi ciudat în fantezia ei muzi- 
cală cu chipul lui Nikolai... Oare a simţit el lucrul acesta ? 
Dar atunci înseamnă că într-adevăr ea stăpîneşte „„limba- 
jul sufletului“ — cea mai grea accesibilă culme a artei! 

După această întîmplare, -munca ei pentru desăvîrşirea 
măiestriei, căpătînd un sens deosebit, o pasiona şi mai mult... 

Astăzi, la fel. Ce poftă de muncă îi insufla această dimi- 
neaţă minunată | 

Nataşa dormea un somn dulce, ca de copil. Ana se hotări 
să n-o trezească aşa devreme. 

Se îmbrăcă repede, se spălă şi se duse în sufragerie. 

Tuşa Paşa trebăluia în jurul samovarului care pufăia pe 
masă. Asta era ideea ei. Tuşa Paşa dispreţuia profund ceai- 
nicul electric şi susţinea că ceaiul fiert în el „n-are nici un 
gust... ba este chiar vătămător“. Ridan, care o susţinea în- 
totdeauna pe gospodină cu mult entuziasm, aducea şi argu- 
mente în sprijinul tuturor năzbitiilor ei; cu umorul său 
obişnuit, serios, aproape la fiecare masă aducea în sprijinul 
acestor argumente nemaipomenite explicaţii ; „ştiinţifice“. 
Samovarul se „punea“ după toate regulile consfinţite de 
veacuri : cu cărbuni şi surcele. În acest scop fusese con- 
struită în bucătărie o instalaţie specială, cu un horn de 
tablă care dădea în curte, şi numai Mămicuţa, care pe 
lîngă altele era şi responsabilul cu paza împotriva incen- 
diilor, ştia cîtă bătaie de cap a avut cu pompierii pentru 
această ciudată idee a bătrînei... 

De altfel şi tinerii, care la început întîmpinaseră cu scep- 
ticism introducerea samovarului, cu timpul începură să 
găsească în el anumite avantaje. Masa pusă, cu samovarul 
pe ea, părea mult mai intimă şi mai plăcută, ceaiul rămînea 
mai multă vreme fierbinte, aburii umezeau puţin aerul prea 
uscat din cauza caloriferului... Şi mai ales amintirile din 
copilărie, răbufnind mereu sub susurul molcom al apei ce 
clocotea în samovar, sau „,„bolborositul“ lui neasemuit, cînte- 
cul melodios, ciripitul, „clinchetul“, „ciocănaşele de arginţ , 

d i Ă . . : A .. ud 
toate acele uimitoare sunete pe care le scoate câ o „fiinţă 


vie samovarul cînd se răceşte, şi pentru care tuşa Paşa găsea 
întotdeauna denumiri gata pregătite. 

Şi acum, domnind pe o tavă strălucitoare, samovarul clo- 
cotea nerăbdător, parcă supărat că oamenii nu se aşază la 
masă. Ana îi zîmbi samovarului, îi zîmbi tuşei Paşa. În 
cameră mirosea plăcut a fum de samovar — aromă a vre- 
murilor trecute. 

— Bună dimineaţa, tuşă Paşa! Ce, ori toată lumea mai 
doarme ? 

— Bărbaţii s-au sculat de mult, dar n-au venit încă să 
bea ceaiul. Cheamă-i ! Trezeşte-o şi pe Natalia ! 

Ana telefonă tatălui în laborator. Nu-i răspunse nimeni. 
Nici în cabinetul său nu era. 

Văzîndu-i patul, Ana înţelese că el nici nu s-a culcat. 
Alarmată, îi telefonă jos lui Nikolai. 

— Tata-i la dumneata, Nikolai Arsentievici ? 

— Nu, azi nu l-am văzut. 

— Nici nu s-a culcat! Unde o fi plecat cu noaptea-n 
cap ? 

— Eşti îngrijorată, Ana Konstantinovna ? Linişteşte&te. 
Mă duc să văd şi vin imediat! 

Nikolai izbutise să vorbească liniştit, dar îngrijorarea îl 
cuprinsese într-o clipă. Îşi vîri repede mîna în buzunar. 
Aşa-i | Iată cheia de la laborator, pe care Ridan i-o dăduse 
aseară la despărţire. De ce ? „Ia-o, pentru orice eventuali- 
tate... Eu am altă cheie“ — i-a spus, cînd s-au despărţit 
pe coridor. 

Nikolai alergă spre laboratorul de plumb al profesorului. 

Uşa era încuiată. Bătu și ascultă — nimeni nu răspunse, 
dar auzul lui surprinse o mişcare. Băgă cheia în broască, 
deschise şi pentru o clipă încremeni în prag. 

Drept în faţa G.M.-ului, aşezat într-un fotoliu de piele, 
adus probabil din cabinet, Ridan zăcea în nesimţire. Capul 
îi căzuse neputincios într-o parte, mîna stingă, învineţită 
şi umflată, atîrna lipsită de viaţă spre duşumea. Puţin mai 
în dreapta. în cuşca pe care Nikolai o dăduse aseară la 
o parte, Simka, cu labele întinse de-a lungul gratiilor, scîn- 
cea încetişor. 

m- Tată | strigă Ana, îngrozită, apărînd din spatele lui 
Nikolai, şi se repezi spre tată] ei. 

Nikolai reuşi s-o apuce de mînă şi s-o oprească. 

— Nu se poate! Aparatul funcţionează, nu vezi? Dar 
linişteşte-te... doarme | 
- Într-adevăr, scala luminată a G.M.-ului îi privea dintr-o 
parte ca un ochi mare, rotund. 

Nikolai înţelese totul dintr-o dată ; profesorul se hotă- 
rîse să verifice „unda somnului“ chiar asupra lui. Şi iată... 

— Ce-i facem ?| îl întrebă Ana alarmată. 

— Să vedem... 

Nikolai se apropie de G.M. Pe o foaie de hîrtie prinsă 
de aparat scria cu litere mari: 


i 


„ATENŢIE | APARATUL ESTE CONECTAT |!“ 


În partea de jos a hiîrtiei, o săgeată arăta spre dreapta, 
unde se afla un bilet. Scrisul limpede al lui Ridan sărea în 
ochi. | | | 

„Nik. Ars. | 

Ceva nu mi-a reuşit. Dar nu fiți îngrijoraţi. Eu dorm. 
Treziţi-mă în felul următor: 

1) Deconectaţi G.M.-ul şi aşteptaţi cinci minute. Dacă 
nu mă trezesc singur, încercaţi să mă zgâlțiiţi. 

2) Dacă nici asta nu ajută, lăsaţi acelaşi acord (contro- 
laţi, trebuie să fie:959,8 — „somn slab“), conectaţi din nou 
curentul, îndreptaţi fascicolul drept spre cap şi readuceţi 
acordul înapoi pînă la 959,6. Atunci am să mă trezesc nea- 
părat | 

N. Rid.“ 

Nikolai deconectă repede aparatul, răsucind întrerupăto- 
rul, privi la ceas şi, apropiindu-se de Ridan, îi îndreptă uşor 
capul, îi ridică mîna, i-o aşeză mai comod, şi-i desfăcu 
capătul de sfoară subţire ce-i era legat de deget. 

Aproape în aceeaşi clipă profesorul scoase un oftat. Muş- 
chii începură să se miște, pleoapele se ridicară greoi şi se 
lăsară din nou, apoi un zîmbet îi întinse mustăţile. Căscînd, 
el bolborosi somnoros, schițind gestul acoperirii gurii: cu 
palma : „La naiba... mi-a amorţit mîna...“ 

Peste vreo. două minute se ridică. Ana se râpezi la el şi 
începu să-l sărute. Ochii i se umpluseră de lacrimi. Ridan 
zimbi. 

—- Ce-i cu tine, prostuţo! Nu vezi? E simplu. 

-— Da, simplul Dar de ce-ai scris acolo „ceva nu mi-a 
reuşit ?“ Bine că s-a terminat numai aşa... 

— Sfoara a fost de vină ? întrebă Nikolai, dîndu-şi seama 
ce mecanism construise profesorul. 

— Nu. Sfoara era destul de tare. Canalia de Simka mi-a 
jucat festa | Cum P Am legat un capăt de întrerupător, iar 
celălalt capăt de deget. Am socotit lungimea sforii aşa fel 
ca să mă pot aşeza în fotoliu cu mîna întinsă. Cînd am să 
adorm, mi-am zis, mîna lăsîndu-se în jos şi trăgînd va deco- 
necta generatorul ; şi-am să mă trezesc... Am repetat de 
vreo zece ori fără să dau drumul la curent. Simka, numai 
ochi. Chiar am remarcat lucrul acesta... În sfîrşit, am co- 
nectat generatorul, am vizat fotoliul şi cu mîna întinsă 
am intrat repede în zona fluxului de radiaţie. Dar în clipa 
aceea Simka — îi plăcea probabil cum ţăcăne întrerupă- 
torul — a întins laba prin gratii şi a prins sfoara chiar aici, 
lîngă mine. Eu am tras, fără să-mi dau seama... Sfoara s-a 
rupt, iar Simka i-a dat drumul şi n-a mai putut să ajungă 
jos, pe podea. Mi-am dat seama de toate astea, dar era prea 
tîrziu. Fascicolul intrase în acțune. M-am prăbuşit în 
fotoliu şi m-a prins un somn adînc... Nu numai că n-am mai 
putut să mă scol, dar nici măcar să iau o poziţie mai co- 
modă n-am fost în stare... Da, dragii mei! Ce vă uitaţi așa ? 
Am dormit. A fost cel mai adevărat somn, un somn normal, 
provocat însă în mod artificial! Ştiţi că am visat chiar 
cîte ceva P Cert e că progresia s-a dovedit justă, Nikolai 
Arsentievici. Exact cum am calculat! Pînă şi îndoiala în 
ingeniosul meu mecanism cu sfoara... era justificată. Am 
fost bine inspirat că am scris bileţelul... Cum m-ai trezit ? 
Ai deconectat aparatul ori ?... 

— Numai atît. Cum l-am deconectat, aţi şi început să 
vă mişcaţi. 

— Aşa şi trebuia să se întîmple. A fost un somn slab, 
normal... Numai că mi-e tare foame. Cît e ceasul? 

— Acum ne-am sculat și ne pregăteam să bem ceaiul. 
Să mergem | 


425 


— Admirabil ! Numai să mă spăl. Şi trogloditului ăstuia 
trebuie să-i dăm să mănînce. El, de fapt, a vrut să mă 
ajute. A cam făcut puţin exces de zel, dar de, nu-l putem 
acuza pentru asta. Aşa eP Hai, Simka, să bem ceaiul. Dă 
mîna încoace| adăugă: Ridan, deschizînd cuşca. 

Cimpanzeul' se rostogoli sprinten din cuşcă şi privindu-l 
cu un aer serios pe profesor, îi întinse laba sa păroasă. 

Nataşa şi tuşa Paşa îi aşteptau. Cît timp mîncară, Niko- 
lai le povesti cu haz cele întîmplate, încît toţi se prăpădeau 
de rîs. Chiar şi Simka ţipa ascuţit şi îşi hlizea dinţii, imi- 
tîndu-i pe oameni. Cel mai tare rîdea însă Ridan, de parcă 
ar fi auzit pentru întîia oară această istorie uimitoare. 

La sfîrşitul mesei, Ridan tăcu dintr-o dată, serios ca în 
laborator, înaintea unei experienţe. Peste cîteva minute se 
sculă. 

— Şi acum, ascultaţi-mă atent, prieteni! Datorită inci- 
dentului de astăzi, în ciuda intenţiilor mele, aţi aflat lu- 
cruri care trebuiau să rămînă secrete. Vă daţi seama, sper, 
că dacă n-am fi avut motive foarte setioase, eu şi Nikolai 
Arsentievici nu v-am fi ascuns nimic... Aşadar, ţineţi bine 
minte : nimeni, absolut nimeni nu trebuie să afle. E clar, 
nu ? lar acum, fiecare la treaba lui, iar noi doi să mergem 
în cabinetul meu... 

Intrînd după Nikolai, Ridan închise bine uşa în urma lui. 

— Ei, Nikolai Arsentievici, dă-mi mîna. Uite-aşa... Acum, 
cînd n-a mai rămas nici o îndoială, putem să ne felicităm. 
Să lăsăm modestia. E o victorie a noastră. Noi doi am câş- 
tigat-o. Cum ziceai ieri? „De importanţă istorică“ P? Mml 
Poate cam prea solemn spus... dar în esenţă probabil că 
aşa este. Datorită uimitorului dumitale generator, am pus 
în sfîrşit stăpînire pe propriul nostru creier, pe creierul 
omenesc, deci şi pe organismul omenesc! Stăpîni pe om, 
Nikolai Arsentievioi... Şi-afară de asta, am găsit un mijloc 
de a ne apăra ţara de orice primejdii. 

Ridan strîngea mîna inginerului şi Nikolai simţea în 
această strîngere energică ceva mai mult decît satisfacția 
savantului pentru succesul obţinut. 

Era tulburat. Astăzi nu mai împărtăşea ca ieri această 
siguranţă a lui Ridan. Aseară, după episodul cu Simka, uluit 
de ideea profesorului referitoare la „razele somnului“, cu 

totul neaşteptată pentru el, înainte de a adormi se cufun- 
dase în visuri despre măreţia acelei noi cuceriri a omului 
sovietic. Se lupta cu inamicul, respingea atacuri, trecea la 
ofensivă, crea şi desăvîrșea o nouă tehnic a „luptei“ ; năs- 
cocise o metodă care forța avioanele inamice să aterizeze ; 
pentru aceasta folosea tot unda „somnului uşor“: Nikolai 
prindea în ocularul vizorului avionul apărut la orizont şi 
emitea pe âceastă lungime de undă două-trei secunde. Atiît 
cît era nevoie ca pilotul să piardă pentru o clipă capacita- 
tea de a conduce avionul. Butonul de acord al G.M.-ului 
se răsucea puţin, pilotul îşi recăpăta stăpînirea de sine şi 
redresa avionul. Era numai puţin descurajat. Şi din nou 
fascicolul de radiaţii îl cufunda pentru cîteva secunde în- 
tr-un somn inexplicabil. Pilotul se convingea că nu este în: 
stare să continue acest zbor: îl ameninţă moârtea. Şi dacă 
nu ateriza imediat, Nikolai repeta manevra a treia, a patra 
oară... lar atunci cînd pilotul ateriza, Nikolai îl adormea 
cu unda de „somn puternic“ pentru multă vreme, pînă la 
venirea trupelor noastre... Această manevră putea fi folosită 
şi pentru o întreagă escadrilă, chiar dacă locul ei de ateri- 
zare se afla în afara cîmpului său vizual! Echipajele că- 
deau prizoniere, avioanele în perfectă stare erau capturate... 

Minunat | 

Curînd însă fantezia de luptă a lui Nikolai secă. Cum 
stătea culcat în pat, o întrebare îi sfredeli creierul: dar 
poate G.M.-ul să facă toate acestea ? În laborator, într-ade- 
văr, experienţa dăduse rezultate pozitive, dar acţionînd 
numai la o distanță de trei-patru metri, cu radiaţii con- 
centrate. Verificarea n-a dat deocamdată decît un rezultat: 
calitativ, a determinat frecvenţa undei, acordul. Ridan crede 
că asta este totul. Practica însă va cere alte distanţe, de 
kilometri, de zeci de kilometri. Şi asta este cu totul altceva. 
Aici îşi pot spune cuvîntul unghiul de incidenţă a fascico- 
lului, dispersia, efectul Compton ; puterea maximă a radia: 
țiilor G.M.-ului se va dovedi poate insuficientă şi acţiunea 
undei somnului se va reduce la zero 1... Ciudat, însă... Con- 
trar obiceiului său, Ridan consideră că victoria a și fost 
dobîndită înainte de a face această ultimă încercare pentru 
distanţă... Şi apoi, cum de nu s-a gîndit că la distanţe mari 

Îndoielile nu-l slăbiră pe Nikolai nici dimineaţa, cînd se 
trezi. Şi treptat, îndoielile se transformară în certitudinea 
că Ridan face o greşeală, că munca lui la „generatorul de 
minuni“ este departe de a fi terminată. Totuşi, într-un fel 
Ridan avea temeiuri să se bucure şi să-şi serbeze victoria : 
pentru scopurile lui principale, fiziologice, generatorul era 
pe deplin gata. Aici nu era nevoie de distanţe mari... 

Acum Nikolai, strîngîndu-i mîna lui Ridan, se chinuia 
închipuindu-şi cît o să-l indispună pe profesor cînd îi va 
împărtăşi îndoielile. 

— În primul rînd — începu el prudent — G.M--ul nu 
este aparatul meu. Ştiţi foarte bine că eu am construit acest 
generator pentru alte scopuri. Numai ideea dumneavoastră 
l-a transformat în ceea ce este, aşa că succesele despre care 
îmi vorbiţi... 

— 'Ți-am spus să nu fii modest Ideea mea ar fi rămas 
moartă, o simplă ipoteză, dacă dumneata n-ai fi găsit metoda 
de a reproduce radiaţiile biologice. Dar n-are rost să dis- 
cutăm despre asta, Nikolai Arsentievici. E limpede. Apara- 
tul dumitale şi teoria mea, luate separat, n-ar fi dat nici 
un rezultat, pe cînd aşa, unite la un loc, au dat ceva foarte 
prețios. Ar trebui deci să cădem de acord că aportul nos- 
tru la această victorie este egal. Şi P Mai departe? Văd că 
ai tu ceva pe inimă. Hai, spune tot... 

— Fie — zîmbi Nikolai, continuînd totuşi să considere 
că aportul său a fost exagerat. În al doilea rînd, Konstantin 
Aleksandrovici, trebuie să vă mărturisesc cinstit că nu îm- 
părtăşesc convingerea dumneavoastră că G.M.-ul este un 
aparat chiar atît de perfect. Poate că din nou nu înţeleg 
sau nu ştiu ceva. În investigaţiile dumneavoastră a existat 
întotdeauna o doză de mister. Mai ales în ultima vreme. 
Am simţit acest lucru, aşa că... numai presupunînd... pu- 
team bineînţeles să greşesc. De aceea pînă ieri seară, cînd 
mi-aţi explicat ce-i cu acel „evrika“ al dumneavoastră, am 
crezut că aveţi... oarecum alte scopuri. 

— Interesant — făcu Ridan. Şi la ce te-ai gîndit ? 

— Că dumneavoastră căutaţi... ori asta a și fost ?... unda 
morții | 

Ridan se supără. 

— „Razele morţii“ | spuse el furios. Psihoza ştiinţei mi- 
litarizate a capitalismului contemporan ! În nici un caz nu 
m-aş fi apucat de această treabă fără rost 

— Cum fără rost?! De ce? 

— În primul rînd, fiindcă e absurd să-ţi închipui că 
printre funcţiile creierului ar putea fi o undă a morţii... 
n-are ce căuta acolo. Dar dumneata cunoşti concepţia mea 
asupra acestui lucru. Radiația necrobiotică nu-i o undă, ci 
un flux de foarte multe şi variate unde. Pentru a-l repro- 
duce ar trebui să funcţioneze simultan poate mii sau chiar 
milioane de generatoare. Şi-apoi „razele morţii“, după cîte 
înţeleg eu, au şi fost găsite şi pot în orice clipă să ajungă 
în mîinile duşmanilor noştri. Să zicem că ne înarmăm şi 
noi cu „razele morţii“. Ce avantaje ne-ar putea oferi această 
armă într-un război ? Nici un fel de avantaje! Nu, dragul 
meu, dacă e să născocim ceva nou, atunci să născocim ceva 
care să nu-i îngăduie dușmanului nostru decît doar să-şi 
ridice mîinile ca să se predea. Ceea ce, de altfel, am şi 
făcut | Asta e... 

Nikolai înţelese că a venit momentul cînd va trebui să-i 
servească lui Ridan pilula sa amară. Îşi desfăcu braţele. 

— Aşa ar fi... dacă G.M.-ul se va dovedi mai tare decît 
maşina lui Gross... 

— Cum? îl întrerupse mirat Ridan. Te mai îndoieşti 
de asta ? | 

— Am toate motivele să mă îndoiesc! Nu ştiu cum se 
va comporta G.M.-ul pe cîmp, în condiţii de luptă. Puterea 
lui este neînsemnată chiar şi în comparaţie cu un radioemi- 
ţător de amator. La ce distanţă vor acţiona radiaţiile ? Şi cât 
de prompt P Nikolai îi expuse pe scurt lui Ridan toate difi- 
cultăţile fizice pe care le are de învins energia G.M.-ului 
pe o traiectorie cît de cît mai mare prin atmosfera pămîn- 
tului. 

Lăsîndu-se pe speteaza fotoliului, Ridan asculta uimit, 
cu degetele răsfirate înfipte în părul răvăşit. 

— Asta te frămîntă|! spuse el în sfîrşit. Acum înţeleg 
scepticismul dumitale, care nu-ţi este de loc propnu. Dar 
crede-mă, nu mă aşteptam să ai „vederea fizică“ atît de 
imperfectă, încît să nu observi una dintre cele mai impor- 
tante proprietăţi ale radiaţiei noastre | Ha-ha, dragul meu, 
din nou biologia este aceea care cîştigă teren! Nu cunosc 

„efectele Compton“ despre care-mi vorbeşti, dar cu mult 
înainte de apariţia G.M.-ului, înainte de a te cunoaşte pe 
dumneata, Nikolai Arsentievici, şi chiar înainte de a fi în- 
ţeles eu însumi natura acestui fenomen, ştiam că radiaţiile 
generatorului biologic, creierul, sînt capabile să străbată 
în orice condiţii distanţe uriaşe... Da, da, uriaşe după eta- 
loanele noastre terestre ! Şi nici nu cunosc piedici! Ai să 
mă întrebi cum de am putut să ştiu înainte P Foarte sim- 
plu. Eu n-am născocit aceste radiaţii, Nikolai Arsentievici, 
ci le-am găsit, le-am descoperit. A fost o vreme cînd eu, 
ca şi întreaga noastră ştiinţă, pînă în prezent, nici nu bă- 
nuiam măcar existenţa lor. Dar constatam manifestări ale 
unei legături misterioase, sui generis, între organisme la 
distanță, fără participarea organelor de simţ ce ne sînt cu- 
noscute. Am început să caut, să culeg şi să studiez aceste 
fapte şi, cum e şi firesc, am găsit unele proprietăţi princi- 
pale ale agentului meu necunoscut. Ele m-au dus la ideea 
existenţei energiei radiante de provenienţă biologică şi, 
în sfîrşit, la creierul generator biologic. Printre aceste pro- 
prietăţi era şi acţiunea la mare distanţă a radiaţiilor acestui 
generator, pe care dumneata o pui acum la îndoială... Dar 
nu-ţi dai seama că în cazul acesta pui la îndoială întreaga 
mea concepție ? Înseamnă să afirmi că eu n-am găsit nimic, 
că nu există nici un fel de radiaţii ale creierului, că noi doi 
pur și simplu dormim, Nikolai Arsentievici, şi că toate mi- 
nunile pe care le săvîrşim acum pe animale, în faţa ecra- 
nului de plumb, toată operaţia mea de „gradare“, somnul 
de ieri al lui Simka şi somnul meu de astăzi, că toate aces- 
tea nu sînt decît nişte visuri! Or, fie vorba între noi, cu 
asta e cam greu să fii de acord, nu-i aşa? 

— Totul sau nimic! bombăni Nikolai, intrigat de sigu- 
ranţa lui Ridan. Doar greşeli, şi încă dintre cele mai neaş- 
teptate, sînt totdeauna posibile | Din fericire, Ridan nu auzi 
această observaţie. El îşi continuă gîndul : 

— Înţeleg că toate acestea nu sînt argumente pentru 
dumneata. Alte argumente, îmai solide, fizice, nu am la 
îndemînă... Dar îndoielile dumitale sînt totuşi pentru mine 
o surpriză. leri nu existau. Eram convins că ai fundamentat 
într-un fel, măcar pentru dumneata, toate particularităţile 
propagării energiei G.M.-ului. Şi cînd colo!... Ciudat, tare 
ciudat... Mai ales că dumneata, pare-mi-se, ai fost unul din- 

tre puţinii care au văzut, ca să zic aşa, cu ochii acţiunea 
radiaţiei cerebrale la o distanță destul de mare... Acolo... 

Siguranţa lui Ridan îl indispuse şi mai mult pe Nikolai. 
Pilula „amară“ o înghiţise el. Într-adevăr, argumentele pro- 
fesorului nu erau convingătoare, iar ultima observaţie îi 
aminti lui Nikolai de acele caracterizări răutăcioase pe 
care i le făceau lui Ridan adversarii lui, „stilpii“ biologiei : 
„om iute, nesocotit, care se aprinde uşor“... 

Într-adevăr, cum putea un savant să-şi întemeieze certi- 
tudinea, să construiască prognoze atît de importante pe 
fapte întîmplătoare şi în plus neverificate din punct de 
vedere experimental, ca acel memorabil incident de la Casa 
oamenilor de ştiinţă ? | 

— Ca să putem folosi G.M.-ul în scopuri de apărare — 
începu el în sfîrşit, văzînd că Ridan aşteaptă un răspuns la 
dojana lui făţişă, raza de acţiune trebuie să fie de cel puţin 
cîteva zeci de kilometri. Zeci de kilometri, Konstantin Alek- 
sandrovici, nu metri ! Iar acolo distanţa n-a fost nici de ju- 
mătate de kilometru ! 

— Unde, „acolo“ ? 

— Între locuinţa mea şi Casa oamenilor de ştiinţă. 

— Aha, la asta te referi! Ridan zîmbi şi clătină din cap. 
Cum pot oamenii să uite astfel de lucruri... „Acolo“, unde 
spun eu, erau peste o sută de kilometri! strigă el furios, 
sărind în picioare. O asemenea distanţă îţi convine? 
_— Dar spuneţi că am văzut... Nu cunosc un astfel... 

— Nu cunoşti! Atunci înseamnă că ai minţit, dragul 
meu | la să verificăm! i-aminteşti bine împrejurările în 
care a murit fratele dumitale... Nikifor, dacă nu mă înşel ? 

— A-a|l îşi dădu în sfîrşit seama Nikolai. Cum să nu-mi 
amintesc ! Halucinaţiile mamei... 

— Ei, vezi? Asta el Mi-ai povestit acest episod... Îţi 
aminteşti ?... Chiar în ziua cînd ne-am cunoscut. Susţineai 
atunci că acele două momente : moartea fratelui şi „vedenia“ 
mamei dumitale au coincis ca timp. Aşa a fost? Poţi să 
confirmi şi acum acest lucru ? În mod obiectiv, fără să 
faci nici o concesie de dragul meu. Ori ai spus-o atunci 
numai aşa, ca să-ţi înfloreşti povestea vieţii... 

Nikolai căzu pe gînduri. Ridan îi amintise unul dintre 
cele mai puternice momente ale copilăriei, dintre acelea 
care îți rămîn pentru totdeauna întipărite în minte, cu 

toate amănuntele, cu particularităţile lor — senzaţii, gust, 
miros, mişcări — caracteristice pentru acea vreme... 

Izba în care se născuse... Amurgul se stinge dincolo de 
Volga... Semiîntunericul ascunde aproape cu desăvirşire 
undiţa pe care o împleteşte din fire de păr negru din coadă 
de cal (peştele se prinde mai bine cu fir de culoare neagră)... 
Mişcarea bruscă a mamei... Strigătul înfiorător : „Nikifor !...“ 

Apoi drumul pe jos spre Moscova, întîlnirea cu Fiodor... 
la Moscova tatăl lui Fiodor care. aflînd totul, i-a adus vestea 
proastă. Și data însemnată pe micul bilet de spital care a 
rămas pentru totdeauna la tatăl lui Fiodor: „decedat la 
13 august a.c., ora 8 şi 30 seara. Iar în sat, înainte de a 
pleca, vecinele bătrîne, căinînd-o. pe mama, spuneau că 
„13“ „aduce ghinion“. Atunci a auzit Nikolai pentru întîia 
oară acest lucru şi i-a rămas întipărit în minte. 

În felul acesta s-a stabilit coincidenţa între cele două 
momente. Bineînţeles că date mai precise nu avea. Dar nu 
avea nici temeiuri să se îndoiască. Să se fi înregistrat greşit 
decesul fratelui P Cu neputinţă ! Era o obligaţie a persona- 
lului din spital. Iar dacă mama n-ar fi avut „vedenia“ toc- 
mai la acea dată, în sat nu s-ar fi iscat vorbe. Pe la mijlo- 
cul lui august soarele apune la ora 8. Prin urmare, la opt şi 
ceva în odaie domneşte acel semiîntuneric cînd chiar ochii 
ageri ai unui copil de zece ani abia pot să desluşească firul 
negru din păr de cal în degetele de un alb îndoielnic (venea 
doar de la pescuit şi era murdar pe miini). 

— Aşadar, se poate constata coincidenţa într-o perioadă 
oarecare de timp ?P În aceeaşi seară? întrebă Ridan. 

— Ba cu o precizie şi mai mare... Exact la ora opt şi 
jumătate. 

— N-am nevoie de o precizie chiar atît de mare. Ori- 
cum, în colecţia mea de fapte de acest fel, cel relatat de 
dumneata este unul dintre cele mai reuşite în ceea ce pri- 
veşte indiciile de timp. De obicei diferențele de timp sînt 
mai mari într-un sens sau în celălalt dar tabloul este lim- 
pede : momentele acestea coincid, chiar dacă nu corespund 
statistic. Înregistrarea exactă a timpului este dificilă. NIi- 
meni nu se uită la ceas sau la calendar atunci cînd „ji se 
pare“, cînd „simte“, cînd... poftim... cînd „i se năzare“ 
sau visează ceva. Timpul cînd s-a petrecut un anumit eve- 
niment se memorează în general foarte greu. După un an, 

dacă nu s-au păstrat indici obiectivi, este foarte puţin pro- 
babil să-ţi aminteşti chiar şi luna cînd ţi-a venit în minte, 
să zicem, o idee reuşită pe care totuşi o ţii minte foarte 
bine |... Dar ne-am îndepărtat de subiect... Aşadar, iată care 
sînt tezele mele : momentul declanşării radiaţiei şi momen- 
tul recepţiei radiaţiei de către un alt creier coincid. Există 
toate temeiurile că avem de-a face cu o energie electromag- 
netică a cărei viteză de propagare este egală cu viteza 
luminii. În cazul dumitale influenţa radiaţiei creierului s-a 
făcut resimţită la o distanță de aproape 123 de kilometri 
în linie dreaptă. Am măsurat eu cu compasul şi am raportat 
la scara de pe harta regiunii Moscova. Dar cunosc cazuri cînd 
această distanţă a fost de zeci de ori mai mare. Şi acum, 
înţelege cum vrei. Cunoşti mai bine ca mine frecvenţa osci- 
laţiilor. 

Discuţia era tot mai apăsătoare şi “Nikolai regreta că o 
începuse. Poziţia lui de om care se îndoieşte de succes, 
atît de neobişnuită în munca lor comună, aducea un iz 
neplăcut de discordie între ei, de dispută de pe o poziţie 
preconcepută ; Nikolai simţea lucrul acesta şi totuşi nu 
putea să opună argumentelor logice ale lui Ridan nimic în 
afară de „legile“ sale „fizice“, pe care profesorul pasămite 
le ignora. De altfel nici nu merita să discute în contradic- 
toriu pentru că, oricum, tot trebuia să încerce G.M.-ul îna- 
inte de' a-i da „drumul în lume“. 

Nikolai găsi totuşi un punct îndoielnic în propria-i pozi- 
ţie, care putea să constituie pentru început o portiţă de 
ieşire din această controversă. I l-au sugerat cuvintele lui 
Ridan referitoare la frecvenţa oscilaţiilor. Frecvența... În- 
tr-adevăr, ce proprietăţi are această frecvenţă neobişnuită 
care se revarsă din obiectivul G.M.-ului ? Cînd şi-a creat 
generatorul, era în căutarea unei mici porţiuni din spectrul 
energiei radiante, care n-a fost încă studiată aproape de loc. 
Lucru de altfel firesc, atîta timp cît nu exista un generator 
cît de cît stabil. Aceste unde nu puteau fi obţinute cu aju- 
torul mijloacelor - obişnuite ale  radiotehnicii elementare, 
cum nu s-a putut crea, numai cu ajutorul lor, un generator 
de radiaţii infraroşii sau de radiaţii luminoase. Fiecare 
gamă de frecvenţe îşi are principiul ei de generare. Iată de 
ce, pentru a obţine „undele materiei“, Nikolai a fost nevoit 


să-şi construiască aparatul pe principii noi şi să folosească, 

drept elemente radiante primare, elemente chimice pure. 
Radiotehnica i-a fost necesară numai pentru a aduna, a 
concentra, a struni aceste radiaţii a căror existență putea 
fi numai bănuită. 

Asta a şi făcut. G.M.-ul emite acum radiaţii stabile, bine 
reglabile. Dar ce sînt aceste radiaţii ? Care sînt proprietă- 
ile lor, cum acţionează şi cum se propagă ? Acum, în sfîr- 
şit, pot fi studiate! Ridan a găsit principalul: radiaţiile 
cerebrale; Pe cînd el. Nikolai, s-a descurajat după primul 
insucces al ideii sale alchimiste şi s-a apucat de construirea 
uscătoriei, în loc să caute legile fizice cărora li se supun 
aceste unde... | 

De ce nu s-ar .putea ca radiaţiile G.M.-ului să se propage 
aşa cum susține Ridan, pe baza consideraţiilor sale biolo- 
gice ? | Doar s-a mai întîmplat ceva asemănător, nu de mult, 
cu undele scurte radio, deşi atunci generarea lor nu mai 
prezenta nici un fel de greutăţi. Ele au fost „cedate“ radio- 
amatorilor deoarece legile radiologiei susțineau că undele 
scurte nu sînt bune pentru telecomunicaţii, deoarece se 
propagă numai în limitele orizontului vizibil. Iar radioama- 
torii au descoperit că telecomunicaţiile pe distanţele cele 
mari, intercontinentale, se realizează mai uşor cu unde scurte 
decit cu cele lungi şi medii. Abia pe urmă, explicînd această 
descoperire a radioamatorilor, ştiinţa la rîndul său a des- 
coperit proprietatea undelor scurte de a se reflecta pe stra- 
turile ionizate ale atmosferei şi pe suprafaţa pămîntului... 

— Ei, vezi ? rîse Ridan, cînd Nikolai, cedînd în sfîrşit, 
îi expuse noile sale consideraţii. Niciodată. nu trebuie să 
crezi orbeşte în legi. Pentru un savant asta înseamnă piei- 
rea lui. Te poţi conduce după ele, dar întotdeauna trebuie 
să te îndoieşti de adevărul lor! Neapărat trebuie să te în- 
doieşti | adăugă el cu înflăcărare, agitîndu-şi prin aer de- 
getul lung, arătător. 

Nikolai se ridică din fotoliu, considerînd că tema a fost 
epuizată. Dar nu, Ridan „prinsese gust de vorbă“, ceea 
ce i se întîmpla destul de des. 

— Vreau să mai subliniez încă o greşeală a dumitale, 
Nikolai Arsentievici. Cum de te-ai putut gîndi că scopul 
întregii mele munci de ani de zile puteau fi „razele mor- 
ţii“ P Deschis vorbind, prin această suspiciune, dumneata... 
ai fi putut să mă jigneşti... dacă nu te-aș cunoaște și N-aș 

fi sigur că ai căzut într-o greşeală principială... mă rog, 
regretabilă, dar din păcate foarte răspîndită în vremurile 
noastre. Noi n-avem dreptul moral să ne lăsăm prinşi de 
această psihoză, şi să subordonăm ştiinţa noastră ideilor 
nimicirii şi distrugerii. Razele morţii! De ce „razele mor- 
ţii“ P Razele vieţii, în accepţia cea mai largă a acestui ter- 
men, ca simbol al creaţiei şi al progresului ştiinţei, iată ce 
trebuie noi să căutăm ca să fim puternici şi de neînvins 
în orice luptă | Pare un paradox, dar judecă şi dumneata... 
Noi studiem atomul, creştem noi specii de plante, creăm 
noi rase de animale, studiem cauzele aurorelor boreale şi 
ale petelor solare și facem acestea toate nu pentru distru- 
gere, ci pentru creaţie, pentru înflorirea omenirii. Dar toate 
acestea pot servi şi ca mijloace de apărare în caz de război. 
Şi cu cît studiem mai mult, cu cît cunoaştem mai mult, 
cu alte cuvinte cu cît este mai puternică ştiinţa noastră, cu: 
atît mai puternică este puterea noastră militară. lată un 
exemplu la îndemînă! Noi nu am creat G.M.-ul pentru 
scopuri militare. Dumneata ai urmărit să rezolvi o impor- 
tantă problemă fizică, iar eu o problemă biologică la fel de 
actuală. Ca rezultat însă, am obţinut un aparat care are 
perspectivele cele mai creatoare, cele mai dătătoare de viaţă. 
Cu ajutorul G.M.-ului vom învinge moartea, cel puţin în 
acele cazuri cînd ea pătrunde prematur într-un organism 
capabil încă să trăiască; vom desființa primejdia bolilor, 
vom înlătura anomaliile prezente uneori în organism, îl 
vom face pe om să trăiască mult mai mult... Şi astea sînt 
numai cîteva din perspectivele pentru mine de pe acum ne- 
îndoielnice. Cînd mă gîndesc la perspective puţin mai în- 
depărtate, simt că mi se învîrte capul, Nikolai Arsentievici... 
lar acum, vezi ce s-a întîmplat! Aveam urgentă nevoie de 
un atu împotriva cărţii puternice pe care o deţine inamicul. 
Şi am căutat mult aceasta ? Nu. Era chiar în mîinile noastre |! 
Trebuia numai să-l alegem dintre celelalte cărți. Şi aşa va 
fi întotdeauna, dacă nu ne vom distrage de la sarcinile noas- 
tre directe, de la datoria noastră de a pune stăpînire pe na- 
tură, de a cunoaşte legile ei, limbajul ei şi aşa-zisele ei 
„taine“ de care ea singură ne aminteşte la fiecare pas... Şi 
sînt aşa de multe | 

Preţ de o clipă Ridan tăcu, aţintindu-şi privirea undeva, 
departe, peste capul lui Nikolai, probabil pe fereastră, spre 

cerul Moscovei care strălucea într-o orbitoare piclă azurie. 
Ochii lui cenuşii, tiviţi de dunga îngustă a genelor negre, 
erau acum mai luminoşi şi mai strălucitori ca oricînd, iar 
fruntea puternică, albă, radia parcă idei... 

De-abia acum îşi dădu seama Nikolai că în farmecul pe 
care-l răspîndea Ridan, un rol important îl juca înfăţişarea 
lui. Era un om frumos, în adevărata accepţie a cuvîntului, 
plăcut prin întreaga lui înfăţişare: chip, statură, mişcări, 
prin acea uimitoare armonie cu care aceste trăsături exte- 
rioare reflectau bogata lui lume interioară, prin firea lui 
vioaie, expansivă, de gînditor şi de creator. Pentru întiia 
oară Nikolai văzu şi înţelese acest lucru şi pentru întîia oară, 
nefiind în stare să-şi ta privirile de la el, îl admira sincer; 
modestia care îl caracteriza nu-i îngăduise pînă acum să-şi 
examineze interlocutorul, el îşi ferea întotdeauna privirile... 

Ridan continua să gîndească, şi reflecţiile gîndurilor lui, 
neapucînd probabil să ia forma cuvintelor, i se vedeau pe 
faţă. 

De astă dată, în faţa lui Nikolai apăru un alt chip... Ace- 
iaşi ochi cenuşii însă mai mari, mai blînzi, mai încrezători, 
cu puncte aurii pe marginea pupilei. Un profil tot atît de 
fin, dar nu conturat cu un creion bine ascuţit, ci realizat cu 
umbre străvezii de acuarelă — buza de sus uşor răsfrîntă, 
nasul destul de lung, deşi cîrn. Faţa aceasta plutea parcă 
într-o ceaţă şi Nikolai nu reuşea de loc s-o surprindă, să 
adune într-o singură imagine toate trăsăturile cunoscute, să 
și-o închipuie dintr-o dată în întregul ei. Faţa aceasta parcă 
se juca, se ascundea de privirea lui Nikolai şi îl chema la 
ea... 

Ciudat... De cîte ori n-a încercat Nikolai să-şi reprezinte 
în minte chipul Anei, să-l apropie în faţa ochilor în aşa fel 
ca să poată examina fiecare trăsătură, zîmbetul, strălucirea 
ochilor... Putea să-şi amintească pînă în amănunte figura 
cunoscuţilor. Dar chipul cel mai apropiat, cel mai dorit, nu 
reuşea să-l vadă... Ea poate oare să-l vadă pe el în felul 
acesta ? Şi în clipa aceea, în faţa lui Nikolai apăru un al 
treilea chip — propriul său chip — şi. sufletul i se posomori 
dintr-o dată. O faţă grosolană, cu maxilarele late, cioplită 
parcă cu barda de un dulgher; fruntea dreptunghiulară, cu 
nişte cucuie într-o parte şi-n alta, ochii verzi, nu prea mari, 
cu nas cît un nasture, aproape întodeauna bătînd în roşu, 

părul alhicios, lung, ca de ciobănaş... Putea oare cineva să 
arate în mod serios interes pentru un asemenea „chip“ ? 

Nikolai avea o părere foarte proastă despre înfăţişarea lui. 
Îi era jenă de ea şi evita să atragă atenţia unor ochi străini, 
chiar cu propria sa privire. În asta se vădea spiritul lui bol- 
năvicios autocritic, caracteristic tuturor oamenilor cu ade- 
vărat modeşti. 

În realitate însă Nikolai era departe de a fi atît de Wit 
cum se închipuia, deşi în mod formal aprecierea propriilor 
sale trăsături era aproape exactă. Dar, la urma urmei, totul 
depindea de „unghiul de vedere“. Nikolai se privea pe sine 
ca un caricaturist, dispus să scoată în relief şi chiar să exa- 
gereze părţile lui slabe. Un pictor realist însă ar fi reflectat 
în aceleaşi trăsături ale lui Nikolai şi forţa lui de uriaş, şi 
mintea deosebit de pătrunzătoare, şi disprețul pe care-l avea 
pentru bunurile pămînteşti sau blîndeţea lui fermecătoare 
şi curăţenia sufletului său încrezător în oameni... 

Nu, nimic din toate acestea nu vedea Nikolai. Ba i se mai 
părea că întreaga duioşie a sufletului, pe care abia izbutea 
să o ascundă în sine, îi dă o mină tristă, deprimantă... 

— Mda... — începu din nou Ridân, reuşind să-şi stăpi- 
nească în sfîrşit gîndurile care prinseseră aripi. Nu trebuie 
să ne facem iluzii, Nikolai Arsentievici. Ştiinţa este încă în 
leagăn, în scutece. Cunoaştem încă prea puţin, foarte puţin 
natura. În orice domeniu, fie că este vorba de propriul nos- 
tru organism viu, de lumea materiei moarte sau de cosmosul 
care ne înconjoară — pretutindeni, pe orice cărare a cunoaş- 
terii, ne lovim de necunoscut. Omenirea contemporană îmi 
apare ca un copil sugaci, întîrziat în dezvoltarea sa, pe care 
mama-natură nu l-a înţărcat încă. Ori nu-i aşa P Doar ade- 
vărul ăsta este că tot ce mîncăm este rezultatul activităţii 
misterioase a frunzelor vii ale. plantelor. Noi n-am fost încă 
în stare să creăm măcar un gram din hrana pe care am de- 
vorat-o de-a lungul întregii istorii ! Nici nu ştim măcar cum 
s-o facem. Şi ceea ce este mai prost decît orice, nici nu ne 
prea îngrijim să aflăm, deoarece ne-am obişnuit să luăm 
totul de-a gata din natură şi socotim o asemenea situaţie pe 
deplin normală. 

Nikolai îl asculta de data aceasta cu uimire pe Ridan. 

— Cum adică, trebuie să considerăm anormal că natura. 
ne hrănește ? întrebă el. 

— Deocamdată, pînă n-am ieşit din perioada prunciei, 
este bineînţeles normal să fim hrăniţi de mama natură. Dar 
acum tindem să ieşim din acest stadiu de dezvoltare care 
s-a prelungit cam prea mult. E timpul să mergem pe picioa- 
rele noastre. Avem aproape un milion de ani! Primul indiciu 
neîndoielnic şi primul factor al ootiturii care se apropie con- 
sider că este socialismul nostru. Da, Nikolai Arsentievici, noi 
sîntem primii oameni care am început să ne ridicăm copăcel 
pe picioare ; au început să ne iasă şi dinţişorii ! Asta înseamnă 
că omenirea a depăşit stagiul prunciei. În cazul ăsta, orice-ai 
zice, laptele mamei nu ne mai satisface, deşi continuăm să 
ne hrănim cu el... Dar... să lăsăm metaforele. Să trecem la 
fapte. Te-ai gîndit vreodată cîtă energie cheltuieşte omeni- 
rea contemporană pentru a obţine această „hrană naturală“, 
„maternă“ ? Să vedem! 

Ridan dezvălui în faţa lui Nikolai un tablou care îl ului. 
O puzderie de cifre! Enumerarea obişnuitelor îndeletniciri 
omeneşti căpăta deodată un sens cu totul nou şi uimitor. 
Şaizeci la sută dim populaţia globului se ocupă cu agricul- 
tura. Ei depun o muncă titanică: aproximativ de pe a 
şasea parte din întregul uscat ei smulg în fiecare an, cum 
smulgi coaja de pe o portocală, stratul superior al solului 
(cam vreo douăzeci de centimetri) şi-l răstoamă cu susul 
în jos. Apoi — în cîteva rînduri — prelucrează tot acest 
teritoriu de 25 000 000 kilometri pătraţi, cu grapele, culti- 
vatoarele, semănătoarele, îl îngraşă, îl fărîmiţează şi îl irigă, 
îl tratează cu diferite substanțe toxice pentru a salva recolta 
de buruieni, boli şi dăunători. Toate acestea acum se fac 
cu ajutorul maşinilor, e adevărat, dar tehnologia este de aşa 
natură încît fiecare operaţie trebuie efectuată în timpul cel 
mai scurt, de multe mașini dintr-o dată. Fiecare dintre aceste 
maşini lucrează doar cîteva zile pe an, iar restul timpului 
stau neîntrebuimţate. Nicăieri maşinile nu se folosesc atît de 
puţin rentabil ca în agricultură... 

Recolta a fost strînsă. Miliarde de tone de materie primă 
alimentară produsă de natură pe ogoare, pe plantaţii sau în 
păduri, trebuie transpontate acum în alte locuri, uneori foarte 
îndepărtate. Şi iată că grinele, rădăainoasele, fructele sau 
celelalte părți comestibile ale plantelor — tulpina, frunzele, 
florile, rădăcinile — se încarcă în autocamioane sau vagoane, 
în calele vapoarelor şi chiar în cabinele avioanelor şi se 

scurg pe căile ferate, pe apă sau pe şosele, pe drumuri 
continentale sau intercontinentale — spre locurile unde vor 
fi prelucrate, la mori şi uzine care transformă această materie 
primă în făină, pîine, crupe, macaroane, zahăr, uleiuri, ami- 
don, spirt, ceai, cafea, măsline şi multe, multe altele. La 
toate acestea se asociază şi produsele zootehnice, vînatul, 
vitele vii şi păsările, carnea în diferite instalaţii frigorifice, 
laptele, untul, brânzeturile, ouăle, mierea... Flotile de pescuit 
cutreieră mările şi oceanele şi trimit de asemenea pe aceste 
artere producţia lor sub formă de peşte — congelat, sărat, 
afumat sau uscat — icre, untură de peşte, produse de ba- 
lene, foci şi delfini, de crabi, stridii... Culegătorii aduc dim 
păduri produse „sălbatice“, alune diferite, poame, ciuperci... 

Dar toate acestea nu alcătuiesc decît nucleul principal al 
activității pe care o desfăşoară oamenii pentru a se hrăni. 
Această activitate este întovărăşită de maşini, pretutindeni, 
începînd cu prelucrarea pămîntului şi terminînd cu cîntă- 
rirea produsului finit în magazin. Tractoare, unelte agricole, 
autocamioane, vagoane, vapoare, un număr nesfirşit de maşini 
care lucrează în industria morăritului, pastelor făinoase, cru- 
pelor, produselor zaharoase, patiseriei, conservelor, mezelu- 
rilor, peştelui, zahărului, amidonului şi melasei, alcoolului, 
berii, vinului şi în celelalte ramuri ale industrei... Toate aceste 
mașini trebuie fabuicate. Pentru ele se extrage minereu, se 
topeşte metal, se construiesc uzine, se fac maşini-unelte, scule. 
lar pentru ca ele să poată lucra, se extrage combustibil — 
cărbune, petrol, turbă, se produce benzină, se construiesc 
centrale electrice, şi pentru toate acestea de asemenea se 
creează maşini, maşini, maşini... Dar industria care aprovi- 
zionează agricultura cu îngrăşăminte minerale şi chimice | 
Dar producţia de ambalaje! E vorba doar de milioane ge 
saci pentru grîne, făină, zahăr, sare, îngrăşăminte, de butoaie 
pentru peşte, vin şi bere, murături şi marinate, de lăzi pentru 
fructe, macaroane, ouă, păsări tăiate, produse coloniale ; de 
o cantitate uriașă de vase de sticlă — sticle, borcane ş.a.m.d., 
de cutii de metal .pentru conserve, de bidoane de lapte, 
cutii pentru ceai, cafea, bomboane ; de hîrtie, pungi, sfoară, 
staniol, celofan, cuie... 

— „lată dar, Nikolai Amsentievici, ce înseamnă să obţii 
şi să produci hrana în epoca noastră luminată! lată ce 
înseamnă să fii întreţinut de mama-natură |! La cei şaizeci 


439 


Îa: sută din oamenii de pe glob ocupați cu agricultura tre- 
buie adăugaţi cel puţin alţi treizeci la sută care îi „„deser- 
vesc“. Aşadar, aproape nouăzeci la sută din activitatea orea- 
toare a oamenilor este consacrată procurării hranei necesare | 
Îţi dai seama, Nikolai Arsentievici, ce înseamnă asta ?  În- 
seamnă că în esenţă oamenii continuă să trăiască pentru a 
trăi. Ca oamenii primitivi | Aproape ca animalele şi plan- 
tele, conform legii perpetuării speciei... Nu-i păcat P Cită 
energie creatoare, cîte talente şi genii sînt „înghiţite“ de grija 
pentru hrană |! Ce salt în progresul culturii ar săvîrşi ome- 
nirea dacă acest sistem s-ar reduce măcar la jumătate |! 

— Dar deocamdată nu poate fi redus. Ce alt mijloc de 
a obţine hrana poate să existe P Probabil că această etapă 
este necesară tocmai pentru a ajunge la... :tabletele care în- 
locuiesc hrana. 

— Tablete | Ce prostie! Asta-i o simplă fantezie. Orga- 
nismul nu se poate hrăni cu substanţe luate de-a gata. El 
e alcătuit astfel încît să extragă singur substanţele necesare 
din hrană. Dacă-i dai organismului pilule, va începe să-şi 
digere propriile viscere... Nu... După cum văd, nu ţi-ai făcut 
o imagine a viitorului... deşi viitorul este clar! Curînd vom 
stăpîni energia atomică. Asta o ştii. Fără sea, sinteza protei- 
nei, a grăsimilor şi a glucidelor este practic irealizabilă. Ea 
ne va înlocui energia solară nesigură, ale cărei fărîme ne- 
însemnate, de-abia aproximativ doi la sută, noi reuşim acum 
să le captăm cu ajutorul plantelor. Emergia atomică va pro- 
duce această revoluţie grandioasă... N-o să mai mutilăm 
pămîntul cu plugurile, nu o să mai creştem animale. O să 
renunțăm la agricultură! În locul ei o să creăm uzine 
alimentare, întreprinderi automatizate la maximum, în care 
hrana va fi produsă direct din substanţele folosite de plante, 
aer, apă, săruri, şi nu o dată pe an, vara, cum se întîmplă 
acum, ci neîntrerupt, în fiecare clipă, iarna şi vara, iîndi- 
ferent de timp, de climă, de latitudine sau longitudine... O 
hrană sintetică, Nikolai Arsentievici, dar hrană ! Nu trebuie 
să ne fie teamă de acest cuvînt, deşi acum nu prea sună 
atrăgător... Va fi o hrană bună, variată, gustoasă, altfel nici 
nu merită s-o facem, şi mai ales, pentru întîia oară în istoria 
sa, omul va primi exact hrana care-i este necesară organis- 
mului. Căci hrana „naturală“ de acum conţine nu numai 
substanţele folositoare, necesare nouă, dar și multe alte sub- 

stanţe dăunătoare sau pur şi simplu inutile. Organismul este 
nevoit să cheltuiască în permanenţă o anumită energie ca 
să lupte cu ele, se îmbolnăveşte, se degradează, îmbătrîneșşte. 
Hrana sintetică, din punct de vedere principial nu poate să 
aibă acest meajuns. Ea va conţine numai ceea ce este în- 
tr-adevăr necesar organismului şi, bineînţeles, îl va face pe 
om mai putemic, mai sănătos, va prelungi durata vieţii... 
Vezi, aşadar, cît este de important să depăşim această virstă 
a copilăriei... 

De obicei, în timp ce vorbea Ridan se plimba prin cameră, 
gesticula ; acum însă era atît de concentrat în sine încît şi 
în mişcări se arăta zgircit. 

— Dar, bineînţeles, principalul este saltul dialectic, trece- 
rea la o nouă stare calitativă cu care se va încheia această 
etapă de multe milioane de ani a prunciei noastre, etapa 
acumulării de cunoştinţe — corftinuă el. Saltul a şi început 
în 1917. Ce să mai vorbim, fără socialism toate acestea n-ar 
fi decit himere, biete visuri deşarte. Păcat însă că sîntem 
înclinați să ne obişnuim cu orice. Pierdem perspectiva, uităm 
de locul nostru în istonie. Şi doar noi, mulțumită socialis- 
mului, de fapt ne-am rupt de trecut şi zburăm impetuos, 
luăm înălţime | Țara noastră se transformă nestăvilit înţr-un 
stat format numai din intelectuali, asta cu toate că agricultura 
şi întreaga activitate desfăşurată de popor pentru obţinerea 
hranei lasă de fapt un loc meînsemmnat activităţii pur ştiin- 
ţifice şi culturale. Cu totul altfel va fi cînd vom termina 
saltul şi vom elibera, vom descătuşa treizeci-patruzeci la sută 
din energia creatoare a omului! Dar mai sînt multe de fă- 
cut... Trebuie dezlegate multe taine ale naturii, atît în inte- 
riorul organismului viu, cât şi în afara lui... Această sarcină 
ne revine nouă, Nikolai Arsentievici, asta-i datoria noastră. 
Noi, oamenii de ştiinţă, facem parte dintre acei puţini oameni 
scutiţi de orice griji „alimentare“, tocmai pentru a ne putea 
vedea de aceste înalte sarcini ale noastre... Nu ştiu cum 
gîndeşti dumneata ; eu însă simt totdeauna această răspun- 
dere față de cei care ne hrănesc şi, mărturisesc, rareori sînt 
mulţumit de mine însumi. În cazul acesta, spune, n-ar trebui 
să mă socotesc um adevărat criminal dacă m-aş apuca serios 
să caut „razele morţii“ P Dorinţa de a le stăpîni este, de 
fapt, un semn de slăbiciune, de nimicnicie fizică şi morală. 
Victoria aparţine nu aceluia care seamănă moarte şi distru- 

gere, ci aceluia car6 eroează şi afirmă viaţa. Să nu uităm 
acest lucru. 

Ridan tăcu şi iarăşi căzu pe gînduri. Liniştea care se 
aşternuse în cabinet se umblu pe nesimţite de acordurile 
uşoare şi surde, ca din vis, ale pianului, care abia răzbăteau 
din salon. Ana exersa. Arpegiile simple, străbătînd pereţii 
şi uşile bine închise, se transformau aici în mod miraculos 
într-un cîntec neclar, al unor numeroase stoluri de păsări 
care, unul după altul, se înălțau tot mai sus şi mai sus... 

Pentru o clipă cei doi se contopiră într-un singur auz, 
supunându-se acestor sunete chemătoare şi cuceritoare, pînă 
cînd melodia cristalină se topi undeva departe, în înălţime. 

Deodată, Ridan se întoarse brusc, de parcă s-ar fi speriat 
de ceva, şi întrebă : 

— Eşti supărat pe mine, Nikolai Awsentievici P 

— Pe dumneavoastră Pl -De ce? 

— Pentru că... în ultimul timp am cam făcut-o pe mora- 
listul. Şi eu ştiu, asta mu-i întotdeauna plăcut şi nici... 
necesar. | 

Nikolai se văzu nevoit să spună cîteva cuvinte, domoale 
ca întotdeauna, dar precise şi sincere — acum Chiar rostite 
cu linişte — pentru a-l convinge pe profesor că temerile 
sale sînt neîntemeiate. Dimpotrivă, are atîta nevoie de aceste 
lecţii | Nici vorbă nu poate fi de supărare Îi este nespus 
de recunoscător | Doar asta îl ajută să se perfecționeze, să 
iasă din starea de „semiintelectual“ pe care Ridam a iden- 
tificat-o atît de just. Desigur el, Nikolai, mu se va ridica 
niciodată la nivelul lui Ridan — e prea tîrziu pentru asta 
şi... mici aluatul nu-i acelaşi. Ridan ştie să-i dea în fiecare 
discuţie cîte ceva important, care îl ajută să urce o treaptă 
mai sus... i 

— Şi-acum s-a întîmplat acelaşi lucru ? îl întrerupse pro- 
fesorul. 

— Categoric | 

— Sigur ? Interesant! Mă-ntreb cu ce ai putea rămîne 
din această discuţie ? 

— Întotdeauna m-am gîndit că principialitatea înaltă este 
o însușire înnăscută, ca să spun aşa, un dar al maturii, un 
talent. Acum, cînd mi-aţi arătat printr-un exemplu concret 
de unde porneşte una dintre poziţiile dumneavoastră prin- 
cipiale, mi-am dat seama că această idee a mea stătea cu 

capul în jos şi trebuie întoarsă... Principialitatea noastră 
marxistă este înainte de toate un mijloc de realizare a scopu- 
lui propus, un instrument cu ajutorul căruia se obţine succes 
în orice muncă creatoare, e însăşi baza ei tactică. Şi nu-i 
de loc un „dar“ care poate fi oferit numai umora. Principia- 
litatea este accesibilă fiecăruia dintre noi care înţelege lucrul 
acesta... Şi mai e ceva. Înainte mă uimea întotdeauna adîn- 
cimea şi lărgimea gîndurilor dumneavoastră, amploarea lor... 
Acum văd însă că şi felul dumneavoastră de a gîndi este... 
un „instrument“, şi încă unul extrem de puternic. Orice feno- 
men al prezentului vi-l închipuiţi în mişcare, în dezvoltarea 
lui dinspre tmecut spre viitorul posibil şi tocmai de aceea îl 
apreciaţi în mod just... Nu ştiu dacă lucrul acesta se poate 
învăţa... E mevoie de cunoştinţe extrem de vaste. Dar este 
o metodă... şi indiferent de cunoştinţele pe oare le-ai avea, 
nu trebuie să uiţi de ea. 

Pe Ridan îl entuziasmă analiza făcută de Nikolai. El nu 
căutase de loc să pună în cuvintele şi în gîndurile sale un 
sens atît de profund şi de instructiv. Şi e puţin probabil 
că ar fi putut cineva, în afară de Nikolai, să prindă atît 
de bine acest sens — iată o capacitate a lui cu totul spe- 
cifică şi extrem de prețioasă. Ridan, ce-i drept, o observase 
de mult, dar acum înţelese cît de mult s-a dezvoltat şi s-a 
întărit. Avea şi el, Ridan, destule de învăţat! 

Întîlnirea aceasta, începută atît de tulbure pentru Nikolai, 
îi apropiase şi mai mult. Ea se sfîrşi cu discutarea proble- 
melor de „muncă“. | 

— În ceea ce priveşte radiaţiile somnului — spuse Ridan 
— totuşi ai dreptate. Ele trebuie încercate imediat. Sper că 
m-ai să mă acuzi de inconsecvență: nu m-am îndoit nici- 
odată de necesitatea încercării... Dar cum să le încercăm ? 
Să-ţi spun drept, nu mă taie capul. Probabil. că trebuie în- 
cercate afară, pe cîmp, la o distanţă considerabilă şi, bine- 
înţeles, pe oameni, pe un număr suficient de mare de oameni. 
Într-un cuvînt, în condiţii apropiate de ale unui adevărat 
război. Dar oameni n-o să ne dea nimeni, oricît aş încerca 
să-i conving pe cei în drept că nu pățesc nimic. Experienţe 
pe oameni nu poţi face. Deşi fără o asemenea încercare în 
prezenţa reprezentanţilor armatei, radiaţiile noastre nu se pot 
transforma într-un mijloc de apărare.,, 

Văzind că Ridan se pierduse de-a binelea, Nikolai îşi stă- 
pînea zimbetul : iată cum poate greşi un om atît de înţe- 
lept ! Soluţia era mult mai simplă. O asemenea încercare 
nu vor putea, bineînţeles, să organizeze. De altfel nici nu-i 
treaba lor. Să se îngrijească de asta cei care vor întrebuința 
arma pe care ei au creat-ol Acum trebuie doar să comunice 
cui trebuie. 

— Ai dreptate! Prin comisarul poporului! se bucură 
Ridan. Du-te la el chiar astăzi. Povesteşte-i tot, expune punc- 
tul nostru de vedere. Dar vezi... fii prudent. Discuţia trebuie 
să aibă 'oc numai între patru ochil 

LA FRONTIERA DE NORD 


În nopţile întunecate, fără lună, primăvara sau toamna, 
cînd pe Marea Baltică bîntuie furtuna şi ceţurile se tîrăsc 
ca o perdea groasă! şi viîscoasă pe mare şi pe țărm, nue 
greu de loc să te strecori pe pămîntul sovietic. Pe o astfel 
de vreme numai din întîmplare te poţi întîlni cu vreo vedetă 
rapidă, şi-apoi radiolocatorul mavei te avertizează şi goeleta 
are tot timpul să iasă din apele teritoriale sovietice; cît 
despre barcă, după debarcare, o iau valurile în larg ori se 
sfărîmă de stînci. Pe urmă o baie rece, din cap pînă-n pi- 
cioare, la țărm, unde se sparg valurile de stînci, o scurtă 
luptă cu apa, care te mînă înapoi, spre larg, şi cu bolo- 
vanii de granit, alunecoşi, mereu rostogoliţi de hulă, inevita- 
bilele căderi şi lovituri... Dar toate astea sînt fleacuri. Apoi 
treci peste o fîşie tare de nisip, îngustă de vreo douăzeci- 
treizeci de metri, străbaţi un fel de terasă nu prea mare 
şi gata, eşti în pădure |! Astfel de locuri sînt multe pe ţărmul 
Estoniei. | 

Cel puţin aşa susțineau toţi profesorii şcolii de spionaj. 
Din literatura secretă de specialitate şi din povestirile spio- 
nilor cu experienţă, Juhannes Rickert a studiat amănunţit 
toate aceste detalii geografice, tehnica debarcării şi multe 
altele. Băiatul era talentat şi avea o imaginaţie vie, practică 
— în timpul lecţiilor rezolva ou atîta măiestrie diferite va- 
riante operative, încît conducătorii 'organizaţiei ardeau de 

nerăbdare să-l trimită cît mai repede într-o „misiune“ ade- 
vărată. Cu atît mai mult cu cît o asemenea „misiune“ se- 
rioasă şi neapărat încununată de succes, o cereau imperios 
împrejurările : prestigiul şcolii fusese puternic zdruncinat de 
cîteva eşecuri suferite de unii elevi ai «i, iar prestigiul în- 
semna bani, banii ce se scurgeau de la „centru“ şi umflau 
buzunarele conducătorilor acestei organizaţii misterioase. 

Da, incontestabil, „Juho“ promitea mult. Era radiotelegra- 
fist şi radiotehnician excelent, gata format — luonul acesta 
nu a mai fost nevoie să-l înveţe. Ba dimpotrivă, chiar el 
conducea lecţiile practice cu ceilalți viitori spioni. Ura Pu- 
terea sovietică pentru că o muinase pe mătuşa sa, care, după 
moartea mamei, l-a crescut timp de cîţiva ani în minunata 
ei moşie lîngă lacul Vînts-larvi, în apropiere de Tartu. După 
aceea, tatăl său, care era german, l-a luat pe Hans înapoi 
în patrie, în Germania. Mătuşa, care era estoniană, după 
ce şi-a piendut moşia, s-a stabilit într-un cătun izolat, la 
poalele unei păduri, lingă Riîngu, care acum putea fi folosit 
ca bază: mătuşa ţinea mult la nepotul ei Juhannes. În afară 
de toate acestea, el vorbea curent limba estonă. Ce-i drept, 
Juho nu era prea dezvoltat fiziceşte şi la gimnastică rămînea 
în urma multor elevi. Ar fi trebuit să-l mai ţină în regim 
samatorial încă vreo două-trei luni. Acum însă lucrul acesta 
era imposibil. De altfel, nici mu era atit de necesar. Înde- 
mâînarea, isteţimea, iuţeala reacţiilor erau mult mai impor- 
tante decît fonţa fizică. 

Cînd la lecţii profesorii descriau în mod amănunţit cât de 
ușor se poate trece frontiera maritimă a Uniunii Sovietice, 
Juhannes zimbea în sinea lui. Înţelegea cît preţ se poate 
pune pe aceste ştiinţe şi pe aceşti specialişti. Cu excepţia 
unor „discipline“ ca: radio, tragerea cu pistoale de diferite 
sisteme, cifrarea ocomunicărilor, mijloacele de a scăpa de 
cîinii grănicerilor, jiu-jitsu şi alte cîteva, restul — cele care 
se refereau la comportare, la tactică — erau toate născociri. 
De o „ştiinţă a spionajului“ nici nu putea fi vorba, cel puţin 
aici, în această şcoală. 

Da, e adevărat că într-o noapte întunecată, ceţoasă, dacă 
nu dai de la început peste o vedetă de pază sau peste o 
patrulă pe țărm, poţi să te strecori destul de simplu şi repede 
în pădure. Dar pe umnă ? 

Pe urmă ? Profesorii întrerupeau brusc expunerea despre 
cazurile concrete şi începeau să teoretizeze. Poţi să procedezi 
aşa, poţi să procedezi altfel. Să te orientezi aşa, să comunici 
„ezidentului“ ! că ai sosit, să-ţi ştergi urma şi să ajungi în 
punctul dinainte stabilit. | 

Toate astea erau prostii. Juhannes îşi închipuia mult mai 
clar cum se petrec lucrurile tocmai aici, în această pădure 
chipurile salvatoare. Aici începeau greutăţile şi era primejdia 
mai mare. Nu în zadar din acel moment expunerile despre 
adevăratele evenimente se transformau în „teorie“ : aici, se 
vede treaba, majoritatea spionilor îşi găseau sfîrşitul. i 

Era şi firesc să fie aşa. Ca să înţelegi e de ajuns să 
„intri“ în temă. Noapte, ceaţă. Unde anume a dus vîntul sau 
curentul mării barca de lemn ori cauciuc, naiba ştie. Harta 
amănunţită a țărmului nu-ţi poate fi de prea mare folos, 
cu atît mai mult cu cît nu se vede nimic şi mici nu există 
vreun punct de orientare. Ca un pisoi care n-a deschis ochii, 
omul se îndreaptă spre pădure aproape pe dibuite... Şi tre- 
buie neapărat să nu lase urme pe fîşia țărmului. Lucru 
aproape irealizabil | Fiecare bolovan de pe țărm, fiecare 
tufiş, tot ţi se pare şi poate fi într-adevăr un grănicer. Cum 
o să mai stai să-ţi „ştergi“ urmele |... Şi-apoi, ce să ştergi ? 
Mereu trec pe țărm patrule de grăniceri cu cîini. 

Dar, în sfîrşit, să zicem că ajungi în pădure. 

Grănicerii sovietici cunosc desigur foarte bine acest „ge- 
nial“ procedeu de debarcare. Nu înseamnă că şi-au organi- 
zat în mod corespunzător sistemul de observare ? Dar care 
este acest sistem, n-ai de unde să ştii. Prin ce fişie din pă- 
dure să treci pentru a depăşi limita supravegherii, pe unde 
trec în mod regulat patrulele cu cîini ? Şi de fapt, unde te 
duci P Busola o fi ea bună, dar ce faci cu ea dacă nu ştii 
cu precizie pe hartă de unde ai început drumul? Acul ei 
fosforescent îţi arată, bineînţeles, încotro e sudul, interiorul 
ţării, pentru că debarcarea va avea loc pe ţărmul nordic, 
departe, dincolo de Tallin, unde sînt mult mai puţine insule 
care păzesc cu vigilenţă, ca nişte santinele, ţărmul sovietic 
al Mării Baltice. Dar acolo, întocmai ca dinţii unui ferăstrău 
vechi, nenumărate peninsule strimbe, mari şi mici, se înfig 
în mare, şi dacă nimereşti pe una dintre ele, ceea ce este 

foarte posibil, atunci poţi, mergînd spre sud, să nimereşti 
în cea mai primejdioasă zonă a țărmului şi chiar să ajungi 
din nou la mare. 

Dar să zicem că ai reuşit în mod întîmplător să ghiceşti 
direcţia şi să-ţi petreci „cu bine“ restul nopţii, pitit în pă- 
dure, sub ploaia inevitabilă în acest anotimp. S-a făcut di- 
mineaţă. Istovit, ud, rebegit, murdar, omul trebuie să iasă 
din pădure, să vină între oameni, să se transforme într-un 
localnic care să nu iasă prin nimic în evidenţă. Nu poţi nici 
să te speli, nici să faci un foc. Te poţi orienta numai după 
sunete : după sirenele vapoarelor, uzinelor, claxoanelor auto- 
mobilelor, zgomotul trenurilor. Dacă ele nu sînt, trebuie să 
ajungi pînă la ele, păstrînd distanţa cuvenită. Cu ajutorul 
hărţii şi al busolei, acestea pot să-ţi furnizeze unele indicaţii. 
Dar aceste indicaţii trebuie controlate cu prudenţă şi pre- 
cizate, cu riscul permanent de a fi descoperit. Înainte de a 
ieşi între oameni trebuie să găseşti o ascunzătoare unde să 
instalezi antena, emițătorul şi la o anumită oră să iei legă- 
tura cu rezidentul. Apoi să îngropi emițătorul şi tot utilajul 
compromiţător şi să pleci repede din acest loc, pentru că 
foarte probabil ai fost reperat de operatorii radio de servi- 
ciu, cu ajutorul radiogoniometrului. Poate că sectorul a şi 
fost înconjurat de grăniceri... 

Nu... Toate acestea sînt cît se poate de naive şi primitive. 
Aici nu se simte nimic din ingeniozitatea de care au dat 
dovadă clasicii spionajului, cum a fost de pildă Thomas 
Lawrence. 

Tot ascultîndu-şi atent „profesorii“, Juhannes începu trep- 
tat să sesizeze esenţialul : nici unul dintre ei nu crede în 
acest procedeu „uşor“ de a trece graniţa. Chiar dacă unii 
dintre ei au fost într-o „misiune“ adevărată, au scăpat numai 
datorită unei întîmplări fericite. De altfel, dacă te gîndeşti 
bine, asta reiese chiar din expunerile lor. 

lar cea mai prețioasă observaţie era că întreaga organi- 
zaţie de spionaj — şi şcoala şi acest atît de misterios „cen- 
tru“ — aşteaptă cu nerăbdare ca cineva să găsească un 
nou procedeu, mai sigur şi mai de nădejde. 

Juhannes avea scopurile şi sarcinile lui ascunse. El, orice 
s-ar întîmpla, trebuie să se evidenţieze în şcoală, pentru ca 


La 
după terminarea ei să capete imediat o „misiune“ impor- 

tantă. A şi reușit de altfel cîte ceva în acest sens. Este unul 
dintre „cei mai buni“ elevi. Trebuie să devină însă primul. 

Şi iată-l că începe pe ascuns să-şi creeze un proiect al său, 
nou şi original. Totul îi este limpede: planul „şcolii“ este 
greşit chiar la bază, pentru că relativa siguranță a primei 
lui părți — debarcarea la adăpostul nopții, al ceţii şi furtu- 
nii — aduce după sine greutăţi inevitabile şi aproape de ne- 
trecut în etapa următoare, etapa „de pădure“, greutăţi da- 
torite mai ales dificultății de orientare în aceste condiţii. 
Sarcina spionului este de a ajunge printre oameni fără să 
provoace din partea lor nici un fel de suspiciuni. Atunci de 
ce să se creeze această etapă inutilă şi atît de riscantă ? Nu, 
poate fi prima etapă oricît de complicată şi grea, chiar şi 
scumpă la nevoie, numai să-i îngăduie spionului să ajungă 
deodată, fără un risc deosebit şi fără această pădure idioată,. 
printre oameni — ziua, cînd vezi totul în jurul tău şi poţi 
ușor să înţelegi ce ai de făcut şi încotro să o apuci. 

Cum se poate face asta? 

Iată cum... 

Proiectul fu gata după cîteva zile de chibzuinţă încordată. 

Cu trei săptămîni înainte de terminarea cursurilor, cînd 
trebuiau să aibă loc examenele de absolvire, un inspector de 
la „centru“ sosi pentru o nouă verificare, de astă dată ul- 
tima, a activităţii şcolii. Era un fel de examen pentru con- 
ducătorii ei. 

Ținînd seama de situaţie, Juhannes Rickert prinse un 
moment prielnic şi-i spuse în treacăt unuia dintre profesori 
că el are cîteva idei noi cu privire la tactica spionajului. 
După cum se aştepta, urmările fură aproape instantanee şi 
cu un efect vizibil. În aceeaşi zi, Juhannes fu chemat în 
cabinetul directorului, unde se adunaseră toate virfurile 
şcolii, în frunte cu reprezentantul „centrului. 

„„Toţi recunoscură că planul lui Rickert e original şi în- 
drăzneţ, şi că merită să fie imediat verificat în practică. 

— Dumneata, ca autor al proiectului, n-ai vrea cumva să 
înfăptuieşti primul o asemenea operaţie ? îl întrebă inspec- 
torul, dar în vorbele lui se simţea mai mult propunere 
decît întrebare. 

— Voi fi bucuros să justific încrederea dumneavoastră, 
domnule inspector — răspunse Juhannes respectuos, stră- 

duindu-se totuşi să-şi ascundă bucuria câre-l cuprinsese. Ve- 
dea că scopul lui tainic e pe cale de a fi atins. 

Din ziua aceea Rickert fu scutit de lecţii şi trecut pe 
statul agenţilor „centrului“, cu leafa respectivă. Proiectul 
i-l considerară drept examen de absolvire. Mai trebuia, în 
termenul cel mai scurt, să pregătească un plan amănunţit 
şi absolut concret al operaţiei şi să asigure achiziţionarea 
mijloacelor tehnice necesare pentru realizarea ei, pe care 
chiar el le propusese. 


Regiunea Mării Baltice este bîntuită de ploi, vînturi şi 
ceţuri. În Golful Finic cad pînă la o mie de milimetri de 
precipitaţii anual — aşa cel puţin susţin buletinele meteoro- 
logice. lar numărul zilelor cu ceaţă este în medie de aproape 
şaizeci. 

Ce-i drept, cea mai mare parte din aceste zile triste, 
apăsătoare pentru un om neobişnuit, sînt iarna, primăvara 
şi toamna. Dar chiar şi în toiul scurtei veri nordice — în 
iulie-august — cînd nopţile trec în fugă pe deasupra acestei 
regiuni ca umbrele unui nor mare gonit de vînt, şi cînd 
apa mării încălzită pînă la 17—18* de soarele care nu apune 
mult timp, îi îmbie pe înotători şi pe amatorii de băi, chiar 
şi atunci, în această perioadă fericită, se întîmplă să fie zile 
ploioase şi nopţi cu ceaţă, albe ca laptele. 

Într-una din aceste nopţi o goeletă de pescuit, de prove- 
niență necunoscută, probabil dintr-acelea care brăzdează de 
obicei apele Golfului Finic în căutarea bancurilor de scrum- 
bii, se apropie de limita apelor teritoriale ale Estoniei so- 
vietice, mult mai la est de Tallin. Această goeletă nu trecu 
limita apelor teritoriale dar, reducînd viteza la minimum, 
viră şi se îndreptă de-a lungul zonei de litoral, mai departe 
spre est, urmînd cu dibăcie toate şerpuiturile şi cotiturile 
țărmului nevăzut. Peste o oră goeleta, cu motoarele oprite, 
intră în derivă. Un vînt destul de puternic dinspre nord- 
vest a început s-o împingă spre țărm ; iat-o în apele terito- 
riale... Încă vreo zece minute dură această derivă apoi elicele 
începură deodată să funcţioneze, goeleta făcu un viraj brusc 
și în cea mai mare viteză dispăru în apele neutre ale mării, 

Ceea ce s-a petrecut la început, cînd goeleta se apropiase 
pentru întîia oară de zona apelor teritoriale, lată de două- 
sprezece mile marine, n-a putut observa nimeni. De la pupa 
un om îmbrăcat în ceva care aducea de departe cu un cos- 
tum de scafandru a fost coborit în apă. Omul acesta s-a 
culcat pe burtă şi a rămas aşa la suprafaţa apei. În faţa sa, 
ţinea prins de două mînere un obiect ciudat, de forma unei 
ţigări de foi uriaşe, un fel de torpilă cam de jumătate de 
metru lungime. În faţă, această torpilă se termina cu o elice 
mică, de navă. 

Goeleta s-a îndepărtat apoi şi a făcut toate acele manevre 
ca să distragă atenţia de la omul cu torpila, care continuă 
să rămînă cîtva timp nemişcat. 

Ceaţa, tot mai luminată de soarele care răsărea, părea 
acum lăptoasă şi parcă mai transparentă. În sfîrşit, omul 
întinse mîinile şi picioarele şi pentru o clipă rămase vertical 
în apă, ca un flotor. Acest lucru îi dădu posibilitatea să 
ridice capul deasupra valurilor şi să determine limitele vizi- 
bilităţii. Da, ceața începuse să se destrame. Mai avea la 
dispoziţie cel mult o oră şi jumătate, tocmai atît cât îi tre- 
buia să străbată cele douăsprezece mile marine, adică cei 
peste douăzeci şi doi de kilometri pînă la țărm. Era timpul. 

Apăsă pe demaror şi „torpila“ se avîntă pe faţa apei. În 
spatele ei, ţinîndu-se strîns cu ambele mini întinse, gonea 
omul, spintecînd valurile. 

„Aproximativ la un kilometru de țărm el opri motorul şi 
înălțînd capul, privi în toate părţile. Se vedea bine plaja cu 
nisipul alb, strălucind în soare, cu siluetele bronzate, rare 
la acea oră a dimineţii, ale oamenilor veniţi în întimpinarea 
razelor ultraviolete. 

Juhannes ştia ce are de făcut. Peste vreo trei ore plaja 
aceasta, cunoscută nu numai în Estonia, va fi arhiplină. 
Atunci, conform planului său, urma să acţioneze. 

Dar începuse să-l plictisească „jocul“. Pentru ce să mai 
aştepte P Mai ales că acest „plan“ era depăşit. Acum putea 
să treacă la celălalt plan, la cel adevărat, fără ghilimele. 

„Torpila“ plutea aici, lîngă el. Degetele amorţite, înţepe- 
nite de încordare, îşi reveniseră şi se mişcau normal în 
mănușile largi, impermeabile. 

Făcu cîteva mişcări complicate cu mîinile, trase ca pe 
fermoar niște bile mici care se vedeau la încheieturile miîi- 

nilor, la umeri, la git. Apa rece începu să se strecoare în 
interiorul costumului, răcindu-i mîinile, pieptul, pîntecele, 
iar aerul cald, şuierînd şi bolborosind, începu să iasă pe 
lingă gît, afară. Corpul lui se scufunda încet în apă. 

Juhannes apucă de minerele „torpilei“ şi o puse în func- 

Interogatoriul se apropia de sfîrşit. 
Da, era un caz ieşit din comun, o întîmplare neobişnuită 
chiar şi pentru organele securităţii de stat. 

Agentul fascist prins de paza coastei nu numai că n-a 
opus rezistenţă, dar a cerut chiar el să fie dus „unde tre- 
buie“. Din comportarea lui, şi chiar din expresia feței lui, 
din zîmbetul abia perceptibil care îi sălta uşor colţurile gurii, 
din strălucirea ochilor liniștiți, afundaţi mult în orbite, se 
vedea că omul este fericit că şi-a îndeplinit în sfîrşit greaua-i 
misiune despre care le povestise, de a ajunge în Uniunea 
Sovietică. 

Spionii şi diversioniştii care au trecut prin această cameră 
și au stat pe acelaşi scaun nu arătau nici pe departe așa. 

Anchetatorii — un maior şi doi căpitani din organele 
securităţii de stat — au ascultat cu interes povestirea lui 
lungă şi amănunţită. Era o întreagă epopee a unei lupte 
complexe şi foarte periculoase pentru îndeplinirea misiunii 
care-i fusese încredinţată. Omul a vorbit laconic, fără să 
înflorească nimic, despre faptele şi evenimentele care au 
dus la necesitatea de a fi trimis aici, şi toate acestea au în- 
găduit să se contureze chipul unui ilegalist antifascist cu- 
rajos şi plin de abnegaţie. Tot ce a povestit el părea, cel 
puţin deocamdată, verosimil. Unele fapte cu caracter secret 
erau cunoscute ofiţerilor, altele puteau fi controlate. Dar 
scopul principal al agentului — transmiterea unor informaţii 
referitoare la o invenţie de o covîrşitoare importanţă pentru 
apărarea ţării — putea fi apreciat numai după o. verificare 
îndelungată şi după studierea de către specialişti a datelor 
prezentate de el. 

Să-l creadă sau să nu-l creadă ?... Oare toate acestea n-ar 
putea fi, în definitiv, un truc nou, pus la cale cu mult 
talent ? 

— De ce-aţi ales totuși un drum atît de complicat, printr-o 
organizaţie de spionaj, pentru a vă îndeplini misiunea ? în- 
trebă maiorul. Aţi fi putut pur și simplu să treceţi granița 
şi să vă predaţi grănicerilor. 

— La început aşa m-am gîndit să procedez — răspunse 
agentul. Apoi mi-am dat seama că este foarte primejdios. 
Puteam fi prins chiar pe teritoriul nostru... Sau pur şi simplu 
omorît de cei de acolo. Şi atunci scopul meu nu ar fi fost 
atins. Serviciul de spionaj îmi garantează cel puţin dintr-o 
parte securitatea trecerii frontierei... Mai tîrziu, în şcoală, 
am înţeles că putem obţine şi alte foloase.., 

— Voiam tocmai să vă spun. Planul pe care l-am propus 
centrului de spionaj se referea nu numai la tactica pătrun- 
derii pe teritoriul Uniunii Sovietice. I-am convins că o să 
reuşesc uşor să organizez o bază sigură într-un cătun, |îngă 
Rîngu, la mătuşa mea despre care v-am povestit, unde se 
poate lansa dintr-o dată un întreg grup de diversionişti şi 
spioni. Operația a fost elaborată în toate amănuntele. Debar- 
carea grupului urmează să se facă după ce pregătesc aici 
totul. 

— Debarcarea se va face după procedeul propus de dum- 
neata ? 

— Nu întocmai. Deocamdată se experimentează. Vor fi 
folosite doar „torpilele“ pentru trecerea de pe goeletă pe 
țărm, ca să nu fie descoperiţi de radiolocatoare, dar debar: 
carea au hotărît, să o facă noaptea, pe ceaţă, după vechea 
metodă, iar eu trebuie să-i ajut să iasă din pădure. Au găsit 
ei că-i mai sigur aşa... O să puteţi prinde întregul grup şi să 
slăbiți astfel în mod simţitor serviciul lor de spionaj. Dacă, 
bineînţeles... aveţi încredere în mine... 

— Evenimentele ne vor arăta întrucît este adevărat tot 
ceea ce ne-ai comunicat — spuse unul dintre ofiţeri. 

— Vedeţi însă... e aici ceva care complică lucrurile. Grupul 
va sosi pe goeleta de pescuit „Ervalla“, aceeaşi care. m-a 
adus şi pe mine. A fost închiriată la Stockholm ca navă de 
pescuit, dar de fapt o foloseşte centrul de spionaj. De îndată 
ce-am să comunic că pregătirile au luat sfîrşit, goeleta va 
intra în Golful Finic. Mi-au ordonat să mă travestesc în 
pescar și pe o barcă cu pînze s-o întîmpin în largul mării 
şi să trec pe ea. Aici va trebui să raportez şefilor cum a 
decurs debarcarea mea şi ce am reuşit să fac în Estonia. 
Probabil că acolo va avea loc şi o consfătuire cu repre- 
zentanţi ai centrului. Vor discuta experienţa făcută de mine. 
Apoi mă voi întoarce pe țărm, pentru ca în prima noapte 
cu ceaţă să ies în întîmpinarea grupului şi să-l scot din 
pădure. Din păcate n-am putut să refuz această întrevedere 
idioată în largul mării, deşi, după părerea mea, ea este 
o greşeală extrem de periculoasă pentru întreaga operaţie... 
Acum vedeţi că nici un fel de evenimente nu vă pot ajuta 
să verificaţi sinceritatea mea. Dacă nu mă prezint pe goeletă, 
vor deduce că am „căzut“, şi debarcarea n-o să mai aibă 

loc. lar ca să mă credeţi şi să mă lăsaţi să mă duc acolo... 
vă înţeleg... n-aveţi nici un temei. Îmi dau seama foarte bine. 

Multă vreme stărui tăcerea. Privind înaintea lui, în gol, 
maiorul gîndea cît de ciudat e acest om. Oricît i-ar spune 
inima că așa stau lucrurile şi nu altfel, oricît ar crede în 
cineva, tot ar vrea dovezi, indicii care să-i întărească cît de 
cît convingerea |... 

— Spuneţi-mi, e cineva în Uniunea Sovietică care vă 
cunoaşte ? Acum, mai de curînd P întrebă el. 

— Nu. Nimeni... 

Dar deodată fața agentului se lumină. 

— În afară de... o cunoștință din eter... adăugă el. Nu 
ştiu nici cum îl cheamă, nici cine este, dar e un radioamator 
cu multă experienţă. Am întreţinut :cu el o legătură destul 
de îndelungată. Şi agentul povesti amănunţit despre această 
legătură. 

— 'Ţineţi minte cumva indicativul lui ? 

— Cum să nul Eu2bd. 

— Şi ce ştie el despre dumneavoastră ? 

"— Cred că şi mai puţin decît ştiu eu despre el... Dar 
îşi va aduce întotdeauna aminte de mine după acest... 
cifru... Îmi permiteţi ?... El se ridică în picioare, luă stiloul 
pe care i-l întinse maiorul și scrise pe o foaie de hirtie: 


LMRWWAT 


* 
* * 

După ce își legă barca la pupa goeletei, Hans urcă pe 
scara de pisică şi cînd păși pe punte, deodată îl cuprinse 
un sentiment apăsător de nehotărîre, o nelinişte inconștientă. 
Simţi un gol la stomac şi prin minte îi fulgeră un cuvînt 
neplăcut : presimţire. Se miră şi de una şi de cealaltă. De 
ce toate astea ? 

Într-adevăr totul se desfăşura conform planului fixat şi 
știa că n-a făcut nici o greșeală... Ori totuşi... Da, s-ar fi 
cuvenit să se ducă în aceste zile la mătuşă-sa, în cătun, să-și 
împrospăteze măcar impresiile, va trebui doar să raporteze 

despre această călătorie... Ei, dar la urma urmei, totul se 
poate născoci. Nimeni dintre cei cu care se va întîlni acum 
nu poate şti în ce împrejurări a pătruns el pe pămîntul 
sovietic şi ce a făcut acolo în aceste cîteva zile. Le va 
povesti ce va găsi de cuviinţă şi ei vor trebui să-l creadă. 

Îi era, bineînţeles, tare neplăcut să se scufunde iarăşi 
în această atmosferă dezgustătoare de minciună, crimă, 
mascaradă, mai ales după ce sespirase cu atîta bucurie liber- 
tatea pe acest pămînt. Și doar a fost o libertate relativă: 
a continuat să rămînă sub strictă supraveghere, fiecare pas 
al său era controlat ; în schimb pentru întîia dată în acești 
ani din urmă a putut să spună deschis adevărul, să nu 
ascundă nimic despre el, să nu se prefacă... Și ce fericire 
era asta | 

lar astăzi — după ce i se permisese să plece fără înso- 
țitor în largul mării, la „întîlnire“ — simţise deosebit de 
intens această fericire. L-au crezut| Şi doar n-aveau nici 
un temei să-l creadă | 

Acum, într-o clipă, trebuia să se pregătească pentru întîl- 
nirea cu cei de pe goeletă, să facă să dispară toate urmele 
acestei fericiri — şi din suflet, şi de pe faţă — să se trans- 
forme din nou într-un duşman al noilor săi prieteni... 

Cînd se văzu sus, pe puntea cunoscută a goeletei „Er- 
valla“, Hans reuși să se stăpînească pe deplin. 

Pe punte era pustiu şi linişte, ca de obicei noaptea, pe 
vreme calmă. Marinarul care aruncase scara o strînse la 
loc şi, fără să spună o vorbă, dispăru. Privind atent în jur, 
după obiceiul unui conspirator, Hans studia rapid situaţia. 
Totul era acola la fel ca în noaptea cînd a fost coborit îm- 
preună cu „torpila“ sa pe apă. 

Vîntul, parcă mai cald, se înteţise uşor, iar ceața se în- 
groșase în mod vădit. „Asta-i prost“ — se gîndi Hans. Dacă 
se dezlănţuie furtuna, n-o să se mai poată întoarce astăzi 
la mal. 

După cîteva clipe, o siluetă într-o grosolană manta de 
ploaie, cu capişon, apăru pe covertă şi apropiindu-se de 
el, îi privi cu încordare chipul. Hans recunoscu imediat 
ochii mici, sfredelitori ai „instructorului“ și, după strîngerea 
lui puternică de mînă, după zîmbetul lui, înţelese că totul 
este în ordine, că sînt mulţumiţi de el, că este apreciat mai 
mult decît un agent de rînd, începător. Impresia aceasta fu 

confirmată atunci cind intrară în micuța cabină-salon a 
goeletei. La masă şedeau trei oameni; Hans îi vedea pen- 
tru prima oară. 

— El este — îl prezentă instructorul ; probabil că toc- 
mai discutaseră despre el. 

Cei trei nu se sculară, nu-şi spuseră numele, dar îl sa- 
lutară întinzîndu-i mîna peste masă, examinîndu-l cu un 
vădit interes, plin de bunăvoință. După comportarea lor, 
și mai ales după slugăricia prevenitoare a instructorului, 
Hans înţelese că are în faţa lui nişte „rechini“, de la centrul 
de spionaj. Unul dintre ei părea chiar a fi „șef“ cu împu- 
terniciri nelimitate. Probabil că „desanţii“ se odihneau în 
celelalte cabine, înainte de încercările primejdioase care-i 
așteptau. 

Pe masă se aflau o sticlă de coniac abia începută, mai 
multe farfurioare cu felii de lămîie tăiate subţire şi presă- 
rate cu zahăr pudră, păhărele mici şi un singur tacîm, în 
fața căruia fu aşezat oaspetele. „Instructorul“ sună şi apăru 
bucătarul, cu un biftec sfîrîind în tigaie. Gestul prevenitor 
venea la timp; lui Hans i se făcuse foame. În timp ce 
mînca grăbit, gazdele sorbeau coniacul cu înghiţituri mici, 
fumau şi discutau degajat, pe teme care n-aveau nici O 
legătură cu operaţia pentru care se aflau aici, în ceasurile 
acestea de noapte. Vorbeau în cea mai curată limbă ger- 
mană, şi numai în vorbele şefului se strecurau intonaţii 
străine, de tonalitate engleză. 

Mîncînd cu poftă dar în limitele bunei-cuviinţe, Hans 
lua parte la discuţie cu privirea, cu zimbetul sau mimica. 
Părea complet absorbit de discuţie. 

În realitate însă, el îşi muncea creierul în căutarea unei 
explicaţii a ceea ce se petrecea. Atenţia lui ascuţită surprin- 
dea fapte care îl convingeau că în jurul lui nu e totul chiar 
aşa de simplu şi liniştit cum pare. De ce se uită instructorii, 
cînd unul, cînd altul, la ceas ? De două ori în cabina mare, 
în afară de bucătar, a intrat un om cu o hîrtie pe care a 
întins-o celui mai mare dintre „rechini“. Hiîrtia circulase 
din mînă în mînă, dar niciodată n-a ajuns la Hans şi nici 
n-a fost întoarsă cu faţa scrisă spre el. Ascultînd pașii acestui 
om, Hans stabilise că el se duce înapoi la staţia de radio, 


care se afla în spatele punţii de comandă. Aşadar, hiîrtiile 

erau nişte radiograme, dar judecînd după mimica celor care 
le citeau, niciuna nu era aceea pe care o aşteptau ei. 

Şi de ce oare aceşti oameni nu dormeau? Ar fi putut 
doar foarte bine să dea dispoziţie să fie treziţi cînd va veni. 
Probabil că aşteptau o comunicare legată de venirea sa 
pe goeletă, ori de planul debarcării agenţilor. Toate acestea 
nu miroseau a bine şi-l nelinişteau pe Hans. 

Cînd termină să mănînce, „patronul“ întrerupse discuţia, 
îi umplu din nou păhărelul cu coniac şi propuse să se 
treacă la subiect. 

Pentru început, aveau să-i pună cîteva întrebări. Procedeul 
său de debarcare a dat practic rezultatele aşteptate? 
(„Indiscutabil“ — răspunse convins Hans.) Proiectul său ini- 
ţial are nevoie de vreo rectificare P (,,Da, de unele lucruri n-a: 
ţinut seama cînd şi-a întocmit planul, din cauză că nu cu- 
noştea exact realitatea sovietică.“) Consideră că planul de 
debarcare a grupului care se găseşte pe bordul goeletei 
rămîne în vigoare? Operația poate fi efectuată acum? 

— Din păcate operaţia n-a fost proiectată exact după 
planul meu. Depinde de vreme — răspunse Hans. 

— Îmi pare rău — repetă ironic „patronul“ — dar lucrul 
acesta a fost considerat necesar pentru unele considerente. 
Planul dumitale este foarte interesant. Trebuie însă verificat 
în practică şi nu o dată... Chiar dumneata ai constatat unele 
defecţiuni. Să le discutăm, să le înlăturăm, să mai încer- 
căm... Ei, şi-acum raportează totul, punct cu punct! 

Hans povesti cu voce sigură cum s-a desfăşurat cursa sa 
cu „torpila“, cum a ales calm şi netulburat, la lumina soare- 
lui de dimineaţă, un loc potrivit pe plajă, unde era mai 
puţină lume, cum a ieşit pe nisip desfăşurînd în urma sa 
şnurul de kapron de pe mosorul ascuns în slip şi cum a tras 
apoi mai aproape de mal rucsacul pe jumătate scufundat 
în apă... În timp ce se odihnea pe țărm, a scos din slip un 
sac împăturit cu grijă, din mătasea cea mai fină, l-a umflat 
pe neobservate prefăcîndu-se că l-a dezgropat din nisip, și 
cu acest sac, care era o copie a rucsacului său, după ce 
l-a purtat în mod demonstrativ ca să-l vadă toți cei de pe 
plajă, a intrat din nou în apă „ca să-l spele“. Aici nu i-a fost 
greu să înlocuiască rucsacul fals cu cel adevărat, s-a întors, 
şi-a scos, de data aceasta fără să se mai ascundă, rufele, 
hainele şi s-a îmbrăcat. 

Toată această poveste: fantezistă, presărată din belşug cu 
mici amănunte inventate de Hans, dar cunoscute ascultători-. 
lor săi din „celebrul său proiect“, făcea ca expunerea să fie 
vie, interesantă şi convingătoare. Ea distrăgea atenţia, înde- 
părta de la anumite întrebări delicate. 

Apoi, cu aceeaşi ardoare, le istorisi cum a organizat baza 
pentru grupul de spioni. Da, i-a făcut o vizită mătuşei sale 
Laine Toop în cătunul Voorkile, de lîngă Rîngu. Bătrîna 
nutrește și acum o ură bine ascunsă față de Puterea sovietică 
şi s-a bucurat nespus de mult cînd şi-a văzut nepotul şi fiul 
adoptiv. Au avut mare norocl Bătrîna tocmai se pregătea să 
construiască o căsuţă tip vilă pentru fiica sa, care s-a măritat 
anul trecut. A şi căpătat parcela necesară tot acolo, în cătun ; 
o mare parte din materiale sînt pregătite, aşa că — imediat 
ce va face rost de parale — voia să angajeze zidari să înceapă 
lucrul ; Juhannes i-a promis că o ajută cu bani şi a asigurat-o 
că peste cîteva zile, cînd se va întoarce, o să-i aducă meşterii 
de care are nevoie. Cît timp vor lucra, muncitorii or să stea 
la mătuşa sa — e loc suficient. Bineînţeles, n-or să aibă prea 
mult confort, dar e vară. Așa că nimeni nu va fi nevoit să 
se ascundă, cel puţin vreo trei-patru săptămîni... 

Din nou, patronul șe uită la ceas şi „rechinii“ schimbară 
priviri între ei. Cu coada ochiului, Hans surprinse gestul 
unuia dintre ei, care şedea alături: acesta a dat din cap 
afirmativ şi aprobator parcă. 

Şeful se sculă și se apropie de telefon. Hans tăcu. 

— Ei, Erwin, cum e vremea ? 

Membrana vibră cu atîta putere, încît şeful îndepărtă re- 
ceptorul de la ureche, aşa că toţi din cabină auzeau ce-i 
răspunde Erwin șefului. 

— Timpul este foarte bun pentru pescuit, înălțimea 
voastră — se auzi glumind glasul gros, răguşit, al unui lup 
de mare. Cald, umed şi ceaţă. Tocmai bun să arunci năvo- 
dul. Ce porunciţi ? 

— Mai precis, mai precis, Erwin | Şi, te rog, fără glume! 

— Poftim : vîntul trei grade sud-est, cum s-ar zice sovie- 
tic, cu toate astea, blînd şi cald. Temperatura 17,5 grade, 
temperatură de cameră. Valurile de gradul patru, leagăn, 
nu altceva... Cam asta-i totul... 

— Nu mai face pe prostu', Erwin! Dar ceața?! 


În receptor răsună un rîs blajin. 

— Iertaţi-mă, înălţimea voastră, am uitat că preferaţi în 
loc de whisky curat, lapte abia muls. Pot să vă tratez, ieşiţi 
pe punte. Din păcate meteorologii n-au inventat un sistem 
pentru stabilirea gradului de densitate a ceţii, aşa că mai 
precis nu pot... 

— Aşadar, totul e în regulă? 

— În modul cel mai precis, excelența voastră | V-am spus 
doar că putem arunca năvodul. 

Hans înţelese tot. Aşa cel puţin i se părea lui. De altfel, 
evenimentele care urmară îi confirmară bănuiala. Aerul 
cald, dinspre sud, năvălind în Marea Baltică, provocase 
ceața şi operaţia avea să înceapă chiar acum... Pentru „re- 
chini“ era acelaşi lucru dacă el îi va întîmpina pe spioni 
pe țărm sau va debarca împreună cu ei, urmînd să acţioneze 
mai departe conform planului. 

Pentru el însă, această variantă neaşteptată însemna aproape 
sigur eşecul propriului său plan, poate chiar moartea sa. 
Să-i prevină pe noii săi prieteni, nu mai avea cum. Bine- 
înţeles, ei vor descoperi grupul, fiindcă erau preveniţi şi 
cunoşteau locul debarcării. Dar va debarca împreună cu 
ei şi Hans ? Ori îl vor opri pe goeletă, iar spionii vor acţiona 
singuri ? Dacă au schimbat cu totul planul de debarcare ? 
Și, în sfîrşit, ce motive au cei de „acolo“ să-l creadă în- 
tr-atîta încît să nu admită că el, fiind prins la țărm, a trădat 
planul debarcării ca să o poată şterge singur ?... În cazul 
acesta, ei nu vor lăsa grupul să intre în pădure. N-ar avea 
nici un rost| Și dacă se va încinge lupta pe țărm, nu va 
mai scăpa cu viață. Dacă va arunca arma şi va voi să se 
predea, ca să nu-l împuște grănicerii, îl vor omori ai lui. 
Oricînd se va găsi cineva gata să-şi îndeplinească „datoria“, 
conform asprei legi a spionilor, şi în ultima clipă să sfarme 
între dinţi fiola cu cianură de potasiu... 

„Ei — se gîndi Hans — fie şi-aşa. Eu mi-am îndeplinit 
misiunea principală“. Gîndul acesta îl bucură şi-l linişti. Ri- 
dică păhărelul şi-şi bău coniacul dintr-o înghiţitură. 

Discuţia la telefon era pe sfîrşite. 

— Spre locul indicat — porunci șeful. Cînd ajungem 
acolo ? 

— Sîntem în căutarea peştelui, luminăţia voastră! Dar 
dacă v-aţi plictisit de această ocupaţie onorabilă, atunci peste 
vreo treizeci de minute va da domnul să intrăm în derivă. 

— Bine, acţionaţi fără întîrziere. 

— Aţi auzit? întrebă şeful, aşezîndu-se în fotoliul său. 
Va trebui să profităm de ceața aceasta şi, prin urmare, vom 
schimba întrucîtva planul. Dumneata, Juho, ai să pleci îm- 
preună cu ei. Sper că asta nu va aduce complicaţii deose- 
bite... 

Juhannes se arătă de acord. E păcat să se piardă o ocazie 
ca asta. Cine ştie cînd va mai fi aşa vremea... 

„„Pe goeletă începu mişcarea ca într-o alarmă la mijlocul 
nopţii. Pe punte, la pupa, echipajul pregătea mijloacele teh- 
nice pentru coborîrea oamenilor pe apă. Şase spioni treziţi 
de şefii lor, se îmbrăcau în grabă, îşi împachetau rucsacurile, 
îşi? aranjau armele pe ei, pregătindu-se pentru vreo eventuală 
luptă pe țărm. 

Toate aparatele de observare cu care goeleta era înzestrată, 
ca cea mai modernă navă de luptă — radiolocatoare, radio- 
goniometre, receptoare acustice de apă — funcționau con- 
tinuu circular, pentru a preveni la timp primejdia, indiferent 
din ce parte ar fi apărut ea. 

Învăluită în ceața deasă, umedă, „Ervalla“ se furişa încet 
şi cu băgare de seamă, ca o pisică, spre apele teritoriale ale 
statului sovietic. 

- Şi în salon se făceau pregătiri febrile. Hans primea ultimele 
instrucţiuni şi misiunile de spionaj ; învăţa pe de rost adre- 
sele locuinţelor conspirative, numele spionilor a căror existenţă 
în Estonia nici măcar n-o bănuise pînă atunci, datele întîl- 
nirilor şi ale legăturilor prin radio cu centrul. Toate acestea 
el le repeta de cîteva ori cu glas tare, apoi, ca să le memo- 
reze mai bine le nota pe foi mici de blocnotes pe care in- 
structorul, care şedea în faţa lui, i le lua imediat şi le 
ardea într-o scrumieră. | 

Aproape totul era terminat cînd în cabină intră din nou 
radiotelegrafistul cu o telegramă în mînă. În tăcerea gene- 
rală, hîrtia aceasta, ca şi cele de mai înainte, circulă pe la 
toţi, afară de Hans, şi se întoarse la şef. Numai că de data 
aceasta reacţia fu cu totul alta. Înainte, feţele lor spuneau 
destul de vădit: „nu-i asta!“. Acum însă nu mai expri- 

mau nimic. De parcă ar fi privit o foaie de hirtie absolut 
curată. | | 

Hans înţelese : „asta era“. Şi simţi deodată că un perete 
orb, de neînțeles, îl despărţi de toţi ceilalţi, rupînd toate 
firele care îl legaseră de aceşti oameni în cursul acestei în- 
tilniri pe goeletă. | 

În aparenţă însă, totul era ca şi mai înainte. Şeful turnă 
din coniac în păhărelul său, apoi în păhărelul lui Hans, iar 
Hans îl bău imediat ca să umple cu ceva această clipă de 
cumplită nesiguranţă. 

Pe neaşteptate se făcu linişte : maşinile „Ervallei“ se opri- 
seră. Asta se auzea foarte bine şi însemna că vasul a ajuns 
la locul indicat ; dar se pare că în salon nimeni n-a obser- 
vat lucrul acesta. 

Instructorul, care şedea în faţa lui Hans, căuta ceva în car- 
neţelul său de notițe. Şeful îi întinse cu un gest neglijent 
foaia de hirtie primită şi, pentru prima oară îi spuse liniştit 
pe nume : 

— Ei, Gerhardt... acţionează în consecinţă. 

Şi în asta era ceva ameninţător. 

— Imediat — bolborosi acesta. Să-mi notez unele date. 
Aşadar, Juho, cum o cheamă pe mătuşa dumitale ? 

— Laine Toop. 

— Lai-ne To-op — repetă Gerhardt, notîndu-şi. Vîrsta ei ? 

— Patruzeci şi trei de ani. 

— Unde locuieşte ? 

— În cătunul Voorkile, aproape de Rîngu. 

— Acolo te-ai întîlnit cu ea? 

— Da. 

— Cînd? 

— Acum cinci zile. La 24 iulie. 

Hans răspundea cu siguranţa unui condamnat la moarte, 
pentru că acum, în sfîrşit, înţelesese totul. 

— Fi, asta-i tot — spuse tăios Gerhardt, strecurîndu-și 
carnetul de notițe în buzunarul din spate, iar cu mîna 
stîngă îi întinse peste masă foaia de hîrtie adusă de radio- 
telegrafist. Acum citeşte asta 

Numai la ce scria acolo nu se aştepta Hans! 

„«.leri am vizitat cătunul Voorkile, lîngă Rîngu. Com- 
plimente de la Rickert n-am avut cui transmite. Laine Toop 
a murit în aprilie anul acesta de pneumonie — 852“. 

În primele clipe, mintea lui Hans căută cu o încordare 
nebunească o ieşire din situaţie. Reciti din nou şi din nou 
textul ca să-şi mai lungească. timpul. Fără să ridice ochii, 
el văzu totuşi în mîna stîngă a lui Gerhardt, scoasă din 
buzunarul de la spate, unde şi-a virît carnetul, un revolver 
care îşi arăta țeava peste marginea mesei. 

Telefonul zbîrnîi şi şeful ridică receptorul. 

— Nu cumva aţi adormit acolo, luminăţia voastră? se 
auzi glasul gros. 

— La naiba strigă iritat şeful. Mii de draci, auzi, Erwin ? 
Întoarce imediat spre nord şi porneşte cu toată viteza! Cu 
maximum de viteză | 

O linişte neobişnuită îl cuprinse deodată pe Hans. Înţe- 
lese că toate planurile şi speranţele lui s-au prăbuşit şi că 
nu mai poate face absolut nimic. Decît doar să aştepte sfîr- 
șitul. Să aştepte şi, cel mai bine, să tacă. 

— Iar acum, Rickert — rosti cu glas scăzut, ca de plumb, 
Gerhardt — povesteşte-ne cum s-a petrecut totul de fapt. 

Hans îşi ridică ochii şi întîlni privirea lui rece, ameninţă- 
toare... În clipa următoare îl cuprinse o uşoară ameţeală şi 
în toate membrele simţi o slăbiciune de neînvins, capul 
începu să i se plece spre masă şi pleoapele i se închideau 
fără voie. Cunoştinţa îl părăsea repede, îndepărtîndu-se tot 
mai mult de el. 

„M-au otrăvit... — îi trecu prin minte. În ultimul păhărel 

mi-au pus otravă. 


Nici unul dintre oamenii care se aflau pe „Ervalla“ n-a 
ştiut şi nici n-a aflat vreodată ce s-a mai petrecut după 
aceea. 

La vreo patruzeci de minute după ce nava intrase în 
derivă şi pătrunsese în apele care scaldă ţărmul Estoniei, 
ceața fu luminată de proiectoarele puternice de pe două 
vedete de pază sovietice. Una dintre ele se opri la o oare- 
care depărtare, iar cealaltă se apropie de goeletă şi, prin 
semnale, întrebă nava sub ce pavilion se află. Goeleta nu 
răspunse. Părea moartă. Luminile de bord erau stinse, nu 


se vedeau oameni. 

Vedeta se apropie de bordul goeletei şi în aceeaşi clipă 
un detașament de grăniceri înarmaţi, ca un stol de păsări, 
trecu pe „Ervalla“. 

Ciudată privelişte | 

Ceaţa luminată de proiectoare arunca asupra punţii o lu- 
mină cenuşie, de amurg, dezvăluind ici-colo pe ea trupuri 
de oameni întinşi pe spate, cu mîinile date în lături. Con- 
statară însă că toți sînt vii. Nici o leziune nu putu fi 
observată la nimeni, iar feţele lor exprimau sănătate. Părea 
că dorm, dar toate încercările de a-i trezi, de a-i readuce 
la viaţă nu dădură nici un rezultat. 

În aceeaşi stare fură găsiţi ofițerul cu navigația în cabina 
de hărţi, marinarul de cart la timonă, radiotelegrafistul, 
restul de echipaj care se odihnea în cabine, într-un cuvînt 
— toţi cei de pe goeletă. 

Atenţia locotenentului care comanda detaşamentul fu 
atrasă în mod deosebit de priveliştea din salonul goeletei. 
Acolo se aflau cinci oameni. Unul dintre ei, cel mai tînăr, 
cu îmbrăcăminte simplă de pescar, şedea la masă cu capul 
lăsat pe mîinile împreunate. Drept în faţa lui, cu pieptul 
prăvălit peste masă, un altul, îmbrăcat bine ca şi ceilalţi, 
îşi prinsese între piept şi masă mîna dreaptă, din care, vădit 
lucru, scăpase revolverul căzut alături. Un al treilea, mai 
în vîrstă, zăcea în fotoliul căpitanului, cu capul dat pe 
spate, şi sforăia tare. Un al patrulea căzuse pe podea, al 
cincilea lîngă uşă ; şi lîngă ceilalţi doi de lîngă masă găsiră 
revolverele căzute din mîini. Aici prea mirosea a violenţă, 
chiar dacă nu era nimeni rănit, şi locotenentul se hotărî ca 
deocamdată să nu se atingă de cei cinci „adormiţi“. Luă 
numai revolverele şi lăsînd în cabină o pază întărită, urcă 
în goană pe punte. 

Între timp, de celălalt bord al „Ervallei“ se apropie cea 
de-a doua vedetă şi de pe ea trecu pe goeletă un grup 
alcătuit dintr-un maior, doi căpitani de securitate şi un 
civil. Locotenentul, comandant al detaşamentului, raportă 
situaţia : pe goeletă au fost găsiți douăzeci şi opt de oameni, 
toți vii, dar... fără cunoştinţă, într-o stare care seamănă cu 
somnul. N-au reuşit deocamdată să trezească pe nici unul... 

Altă surpriză pentru locotenent, după cele văzute pe 
goeletă | Privind feţele celor veniţi, care exprimau şi uimire, 
şi entuziasm, își dădu seama că ei ştiu despre ce-i vorba. Și 

imediat după ce-i ascultară raportul, îl felicitară cu căldură 
pe civil, pentru extraordinarul succes dobîndit. Apoi, amin- 
tindu-și parcă de o sarcină importantă ce trebuia îndepli- 
nită imediat, ofiţerii se repeziră spre „cadavrele vii“ care 
zăceau pe punte, le examinară în grabă, privind faţa fiecă- 
ruia, de parcă ar fi căutat pe cineva. Locotenentul își dădu 
seama că oamenii din salon i-ar putea interesa, şi-i conduse 
acolo. 

Ofițerii se priviră între ei cînd îl recunoscură pe Hans, 
care dormea liniştit în compania „patronilor“ săi, la o sticlă 
de coniac. Dar această „pașnică“ scenă căpătă altă semni- 
ficaţie cînd locotenentul. raportă despre revolverele pe care 
le găsise aici. Maiorul ridică încet, cu băgare de seamă 
capul lui Hans, îi ascultă respiraţia, îi cercetă pulsul... Pri- 
virea îi fu atrasă de o foiţă de hîrtie care se zărea de sub 
mîinile împreunate pe masă ale tînărului. Citi repede textul 
şi dădu hîrtia celor doi căpitani. Din nou schimbară priviri 
între ei. Apropiindu-se de civilul înalt, cu părul castaniu- 
închis, care urmărea cu atenţie cele ce se petreceau, maiorul 
îi spuse: 

— Ştiţi, tovarăşe profesor, ce s-a petrecut aici ? Pe lîngă 
toate celelalte, aţi salvat viaţa acestui tînăr de treabă... 

Profesorul îşi desfăcu mîinile zîmbind. Nici nu se străduia 
măcar să pătrundă sensul evenimentelor... se pare că altceva, 
cu totul altceva îl interesa pe el aici. 

— Asta e... — răspunse el. Acest fenomen are menirea 
să distrugă tot ce e rău şi să salveze tot ce e bun. 

„Operația fu terminată spre dimineaţă ; oamenii de pe 
vedetă munciră din greu pe „Ervalla“. Toţi „adormiţii“ 
fură percheziționaţi cu cea mai mare grijă, mai ales cei care 
făceau în mod evident parte din rețeaua de spionaj. Asupra 
celor şase spioni diversionişti găsiţi în partea din faţă a 
punţii, lîngă „torpilele“ şi combinezoanele-scafandre pe care 
nu apucaseră să le îmbrace, grănicerii — conduşi acum de 
unul dintre căpitani — găsiră şi fiole cu otravă ascunse în 
colţurile gulerelor, în reverele hainelor, în batiste. Rucsacu- 
rile, cu un utilaj complet şi ingenios de spionaj — aparate 
portative de radio pe unde scurte, aparate de fotografiat 
miniaturale, de forma şi mărimea unor portţigarete, cutii de 
chibrituri sau stilouri, blocnotesuri pentru cifrare, colecţii 
de ţigări somnifere şi otrăvitoare. cerneală simpatică, obiecte 

de travestire, mustăţi, bărbi şi multe altele, documente false, 
iar unele chiar autentice, paşapoarte, certificate, adeverinţe 
ascunse separat, în buzunarele impermeabile ale hainelor şi, 
în sfîrşit, acele mijloace de apărare împotriva oamenilor şi 
cîinilor — substanţe chimice şi arme — de care ar fi avut 
nevoie în primele clipe după debarcare. Toate acestea fură 
adunate la un loc şi puse în ordine după numerele scrise 
cu creion chimic chiar pe corpul spionilor — „pe fund“ — 
cum glumeau ostașii grăniceri intrigaţi de această întîmplare. 

Desanţii ghinioniști, legaţi şi transportaţi jos, într-una din 
cabine, continuau să doarmă acolo, sub pază. Echipajul 
goeletei, în frunte cu căpitanul Erwin, „zăcea“ pe puntea 
inferioară, iar de „rechinii“ din cabina-salon se ocupau ma- 
iorul şi celălalt căpitan, amîndoi anchetatori cu experienţă. 
Percheziţia avu drept rezultat o „recoltă“ bogată. Organi- 
zatorii spionajului antisovietic se simțeau probabil ca la ei 
acasă pe această navă puţin arătoasă, a cărei menire ar fi 
trebuit să fie căutarea şi semnalarea bancurilor de peşti. 

Profitînd de avantajele pe care le ofereau izolarea şi 
inviolabilitatea navei în apele neutre, ei conduceau de aici, 
prin radio, agenţii spioni strecuraţi în Estonia. Asupra „re- 
chinilor“ nu găsiră nici fiole cu otravă, nici arme, în afară 
de revolverele pe care le-au scos în momentul ,„demascării“ 
lui Juho. Se pare că ei n-aveau de gînd să guste din pri- 
mejdie. De aceea ţineau fără grijă în buzunare planurile 
diferitelor operaţii, orarele legăturilor prin radio, numele 
agenţilor, datele întîlnirilor, adrese de case conspirative şi 
multe altele, care îi entuziasmară pe anchetatori. Materialul 
găsit le dădea posibilitatea să reteze de la rădăcină rețeaua 
de spionaj inamic lăsat aici încă înainte de recenta instaurare 
a Puterii sovietice în Estonia. 

Cel de-al doilea căpitan coborî în cabină şi raportă ma- 
iorului că operaţia de „curăţire“ pe navă s-a terminat. 

Tuturor celor care dormeau, în afară de Hans, li se puseră 
cătuşe şi fură lăsaţi pe locurile lor. Privirile ofiţerilor se în- 
dreptară spre civilul care, ca şi înainte, urmărea tăcut 
munca lor. 

— Să-i trezim ? înţelese el. Atunci făceți-mi legătura cu 
farul... Dacă se poate, chiar de aici. 

Radiotelegrafistul venit de pe vedetă pe bordul goeletei 
stabili imediat legătura. 

Întinzîndu-i receptorul telefonului, maiorul îl întrebă pe 
civil : 

— Noi ce facem... trecem pe vedetă ? 

— Staţi liniştiţi |! Nouă nu ne dăunează absolut cu nimic. 
Aşa că, luaţi loc... Alol Farul „Stenşer“ P Daţi-mi-l pe in- 
giner. Dumneata eşti ? Nikolai Arsentievici, schimbă unda, 
așa cum ne-am înţeles... Da, aici totul este gata... Toţi, pînă 
la unul! Şi nu uita să înregistrezi distanţa. Poţi să începil 

Se trase lîngă perete, ca să-i vadă dintr-o dată pe toţi 
cei adormiţi. 

— Durează mult ? întrebă maiorul. 

— Gata, a şi început! Priviţi 

Ceea ce se petrecu după acel „priviţi“ părea curată vră- 
jitorie, cu atît mai înfricoşătoare cînd te gîndeai că porneşte 
de la omul acesta calm şi domol în mişcări. 

Cu toate acestea, nu se întîmplă nimic deosebit. Cei 
adormiţi dădeau semne de viaţă. Şeful nu mai sforăia, toţi 
începuseră să se mişte încet, pe nesimţite ; deschideau ochii, 
mişcau buzele, degetele, umerii... Impresia de înfricoşătoare 
vrăjitorie se datora faptului că toate aceste semne de trezire 
se produceau simultan, dovedind că aici acţiona o forţă 
puternică, de neînțeles şi de neînvins, venită din afară. 

Apoi deodată tabloul se schimbă brusc. Oamenii începură 
să se ridice în capul oaselor, să se trezească realmente, de 
astă dată fiecare în felul său. Comună pentru toţi rămînea 
numai încremenirea plină de tăcere şi groaza din ochi, care 
creştea pe măsură ce-și dădeau seama de situaţia lor. Toţi 
tăceau. 

Numai pe Hans, evoluţia aceasta nu-l atinse. Chiar în 
clipa cînd se trezi, dădu mai întîi cu ochii de feţele cu- 
noscute şi atît de dorite ale maiorului şi ale celor doi că- 
pitani — deocamdată singurii şi adevărații săi prieteni din 
noua lui viaţă. 

Tot mai stăruiau în el sentimentele sumbre ale clipei 
cînd se cufundase în somn: sentimentul că a „căzut“, că 
va muri, că nu va putea niciodată să justifice încrederea 
acestor prieteni... Şi iată că acum, printr-o minune inexpli- 

cabilă, ei veniseră să-l salveze... Văzu cătuşele la încheie- 
turile miîinilor care, cu puţin înainte, îndreptaseră spre el 
ţeava revolverului... la mîinile şefului şi ale celorlalți. Miîi- 
nile lui — le privi, le mişcă — erau libere! 

Întoarse din nou capul și întîlni privirea prietenoasă a 
maiorului... Era prea mult pentru el. 

Neștiind dacă îi este îngăduit să se scoale, dacă trebuie 
să continue rolul de spion şi în general cum să se comporte 
în această situaţie pe care nu o ghicise încă, lăsă capul în 
jos şi-şi acoperi faţa cu mîinile... Şi deodată îşi simţi pe 
degete lacrimile de fericire care-l uşurau. 

Pe la prînz, nava suedeză de pescuit „Ervalla“, care 
violase apele teritoriale ale R.S.S. Estone şi care, conform 
regulilor internaţionale, fusese confiscată de paza de fron- 
tieră, intră, escortată de o vedetă de pază, în golful Kunda 
şi acostă în port. 

Cealaltă vedetă care participase la capturarea goeletei, 
încă de dimineaţă se apropie de insuliţa Stenşer, pe culmea 
căreia se înălța unul dintre numeroasele faruri sovietice din 
Golful Finic şi, luînd pe bord un om, după o scurtă escală, 
se îndreptă spre Tallin. 


E] + 


Ridan şi Nikolai şedeau alături, în avionul de pasageri. 

Ochii lor roşii, feţele cenuşii vădeau oboseala. 

Nu era de mirare: de două zile şi două nopţi, de cînd 
au fost chemaţi pe neaşteptate la telefon şi au plecat apoi 
cu avionul din Moscova, abia au apucat să doarmă cu totul 
vreo trei ore. Şi cîte s-au petrecut, prin cîte au trecut, cite 
impresii neobişnuite au acumulat în acest timp! 

Pe aerodromul din Tallin, înainte de decolarea avionului, 
au apucat să aţipească vreo douăzeci de minute, şi iată că 
acum, cînd ar fi putut să doarmă două ore bune, somnul nu 
li se lipea de gene. 

Ridan privi discret, cu coada ochiului, faţa lui Nikolai şi, 
văzînd că nici acesta nu doarme, îl atinse uşor cu cotul. 

— Totuşi, grozav a ieşit! spuse el. Cît ai spus? Treizeci 
şi unu de kilometri ?... Mda, e cam puţin... Oricum însă... 
Înţelegi ?... Am avut dreptate ? 

— Se pare că aşa e. 

— Se pare! Nu „se pare“, ci precis! Doar n-am avut nici 
un eşec, toţi douăzeci şi opt, ca unul... 

Un timp tăcură amîndoi, apoi începu din nou, tot pro- 
fesorul : 

— În toată fantasmagoria asta, un singur lucru nu înţe- 
leg... Ne-au chemat la Comisariatul Poporului pentru' 
securitatea statului alaltăieri seară. De-abia aflaseră de pro- 
punerea noastră referitoare la încercarea aparatului, de po- 
sibilităţile lui... Ți-aduci aminte ce ne-au întrebat? Dacă 
putem pune în funcţie aparatul în largul mării, noaptea, pe 
ceaţă, iar în cazul că avem ca obiectiv, în larg... nişte oa- 
meni de pe un vas, dacă nu va fi o piedică „bordajul”, şi 
aşa mai departe... Înţelegi ? Iar ieri seară am fost luaţi pe 
sus şi conduşi la acest far cu radiolocator! Ei, nu-i aşa că 
atunci nu era încă ceață? De unde au putut ei să ştie 
dinainte că în această noapte, aşa, deodată, o să se lase ceaţă 
şi că o oarecare navă suedeză se va îndrepta spre ţărmul 
nostru, şi chiar în acest loc? 

— Da, într-adevăr, e de neînțeles... Au şi ei ştiinţa lor... 
pe care noi n-o cunoaştem... Dar cît de ingenios au rezolvat 
problema încercării G.M.-ului... Nu-i aşa ?... 

Nikolai vorbea mai rar ca de obicei, cu o voce surdă. 
Prin vuietul avionului, vocea lui mai că nu se auzea. Ridan 
îl privi din nou cu coada ochiului, se gîndi puţin, tresări. 

— Ascultă, Nikolai Arsentievici — spuse el hotărît, ferm, 
de parcă ar fi vrut în mod intenţionat să opună glasul său 
sonor, de bariton, glasului şters al lui Nikolai. Peste... (se 
uită la ceas) două ore vom fi acasă. Uite ce-ai să faci. Dar 
categoric | Mai întîi o baie, mănînci bine şi... la culcare! 
Fără tăifăsuială, cu atît mai mult cu cît nu putem deocam- 
dată povesti nimic celor de acasă. Ai să dormi pe sătutate. 
De asta o să am eu grijă... Şi chiar astăzi am să dau dispo- 
ziție fetelor să se pregătească de urgenţă pentru plecarea 
pe Ufa. Am să-i telefonez lui Fiodor Ivanovici... şi în două 
zile să vă văd plecaţi, | 

— Dar... acum... G.M.-ul este cunoscut | În orice moment 
ar putea să ne... | 

— Da, ştiu... „ar putea“... — îl întrerupse tăios Ridan. 
Dar pe dumneata n-o să te poată chema! Ştiu precis că 
dacă rămiîi la Moscova n-o să ai linişte şi asta se va termina 
prost. Dacă eu n-am fost în stare să-ți respect odihna, ce să 
mai aşteptăm de la cei care nu ştiu ce-i cu dumneata || Acum 
îmi asum eu toată răspunderea şi gatal Te rog să mă crezi 
că nimeni, absolut nimeni n-o să ştie unde te aflil 

— Bine... fie — răspunse Nikolai. 


Partea a cincea 


OAMENI... ŞI OAMENI 


Capitolul XV 


„CASA PLUTITOARE" 


Într-o zi cu soare strălucitor şi căldură toridă, pe una din 
străzile străvechiului orășel din Ural, Krasnoufimsk, apăru 
un grup de turiști încărcaţi cu bagaje; tocmai ieşiseră pe 
poarta „hotelului“ — o căsuță de lemn, fără etaj. Deşi ba- 
gajele erau grele şi căldura moleşitoare, ei păşeau repede pe 
trotuarul îngust, podit, grăbindu-se probabil să ajungă cu 
povara lor undeva, nu prea departe. 

Curînd ajunseră la capătul străzii ; de aici începea un co- 
borîş abrupt. Jos şerpuia panglica străvezie a rîului Ufa. 
Malul opus, lin, dezvăluia în faţa ochilor vasta privelişte a 
pajiștelor şi-a culmilor împădurite ale munţilor Ural, ce se 
zăreau albăstrii în depărtare. 

Dar panorama aceasta măreaţă nu atrase deocamdată 
atenţia noilor veniţi. De îndată ce-și lăsară jos baloturile, 
valizele și lăzile, îşi aţintiră privirile în jos, spre-malul rîului, 
unde era acostată o barcă. | 

Feţele turiștilor radiau de bucurie. Tot ce făcuseră pînă 
atunci — cumpărarea proviziilor şi a lucrurilor necesare, 
drumul pe calea ferată de la Moscova la Krasnoutimsk şi cele 
trei zile petrecute în acest orăşel pitoresc, cît timp Fiodor 
şi Nikolai căutaseră o barcă potrivită — toate acestea erau 
doar pregătiri în vederea călătoriei care abia acum începea. 
Citeva minute încă, şi vor avea parte de bogății neasemuite : 
aer curat, apă cristalină, libertate, soare, natură sălbatică. 

Pe cărarea abruptă, turiştii îşi duseră cu grijă lucrurile la 
mal, le urcară în barcă, apoi fără să mai întîrzie nici un pic 
îşi ocupară locurile conform indicaţiilor lui Fiodor, iar el, 
care de la bun început fusese recunoscut drept „căpitanul 
echipajului“, se aşeză la pupa cu mîna pe rama de cîrmă. 
Ana şi Wiekling trecură la visle. 

— Mola parîmele | comandă vesel Fiodor. 

Vorbind ca un marinar încercat, lungind cuvintele, Nikolai 
îi răspunse : | 

— Am înțeles! Mola parîmele ! şi împingînd barca, sări 
în ea. 

Călătoria începu. Cîteva lovituri de viîslă şi, ieşind pe 
firul apei, turiştii porniră la vale. 

Vremea era admirabilă. De pe cerul fără pic de nor, soa- 
rele îşi revărsa vipia, dar pe apă nu era cald. Riul te ade- 
menea cu răcoarea lui. În orice clipă puteai să-ţi arunci de 
pe tine plicticoasa îmbrăcăminte de oraş, acum inutilă, să te 
azvirli în apă şi să înoţi cât îţi pofteşte inima, pe lîngă 
barcă... | 

Aşa cum se cuvine unui adevărat şi încercat căpitan, Fio- 
dor păstra un aer calm, nepăsător, dar mereu îşi privea prie- 
tenii cu satisfacţie, aşa cum îşi priveşte un autor dramatic 
chemat la rampă, spectatorii cuceriţi de opera lui străluci- 
toare. | 

Oraşul, rămas în urmă, curînd nu se mai zări. Malul drept 
era din ce în ce mai scund. În depărtare, la poalele unor 
coline nu prea înalte, se mai zăriră un timp stilpii de tele- 
graf ce se înşiruiau de-a lungul căii ferate, apoi trecu, parcă 
tîrîndu-se, un tren lung de marfă şi fluierul lui puternic fu 
ultimul sunet al vieții de oraş... 

Turiştii se odihneau după alergătura prin oraş şi căratul 
bagajelor grele. Uimiţi de liniştea care se aşternuse pe ne- 
aşteptate, urmăreau tăcuţi malurile prin dreptul cărora plu- 
teau. Barca purtată de curgerea apei mergea singură şi destul 
de repede. Dar căpitanul nu lăsa pe nimeni să trîndăvească. 

— Ei, prieteni, gata cu odihna |! spuse el. Mai avem des- 
tule treburi pentru ziua de astăzi. 

— Cum, iarăşi treburi ? 

— Bineînţeles, şi încă foarte importante. N-o să ne scăl- 
dăm şi n-o să ne sorim tot timpul. Trebuie să şi mîncăm, 
deci să pregătim mîncarea, să dormim, să ne adăpostim pe 

timp urît. Toate acestea trebuie pregătite din vreme. Doar 
n-o să stăm înaintea fiecărei mese şi în fiecare seară înainte 
de a ne culca să desfacem baloturile, să scoatem ce ne tre- 
buie şi apoi să împachetăm la loc! În cazul ăsta nu ne-ar 
ajunge nici două luni ca să parcurgem. tot itinerarul. 

— Ce avem de făcut? Dă comanda, căpitane|! 

— Alfred şi Ana, puneţi mîna pe visle şi visliți cum tre- 
buie | Nikolai, urmăreşte flora de pe țărm şi dacă vezi vreun 
desiș de răchită sau fîn uscat, undeva, pe luncă, semnali- 
zează. Nataşa, deschide lada noastră cu scule şi scoate tot 
ce e înăuntru. Deocamdată atît | 

— Înţeles, căpitane ! 

Nu trecu nici o oră și pe malul stîng zăriră un răchitiş 
des. Turiştii acostară într-un golfuleţ liniştit, puţin adînc, 
scoaseră tot ce era de prisos pe ei, ieşiră la mal şi se apu- 
cară de lucru. Fetele pregăteau dejunul. Tuturor li se făcuse 
foame. Alfred răspundea de combustibil şi de focul de 
vreascuri, în timp ce Fiodor şi Nikolai se ocupau cu amena- 
jarea bărcii. 

— Cum, n-o să dormim pe mal, în cort ? se interesă Niko- 
lai, văzînd că Fiodor măsoară ceva în barcă, în raport cu 
înălțimea sa. 

— Nu, Kolea, barca va fi casa noastră plutitoare, bine 
apărată de rouă şi ploaie. N-are nici un sens ca în fiecare zi 
să ridicăm cortul şi să facem paturile. Asta ne-ar lua zilnic 
vreo două ore preţioase şi ar fi mai puţin comod. Iar în 
barcă, ai să vezi tu ce bine o să ne aranjăm. 

Barca era mare — lungă de opt metri şi lată de aproape 
doi metri la mijloc. Sub bancheta de la provă şi sub cea de 
la pupă puteau fi adăpostite lucruri. Meşterul barcagiu de 
la care cumpăraseră barca amenajase aceste „dulapuri“ con- 
form indicaţiilor lui Fiodor. Prin deschizătura circulară din 
bancheta de mijloc se putea instala un catarg într-un lăcaș 
trainic de pe fundul bărcii. aşa că puteau călători şi cu velă, 
cînd vîntul era prielnic. 

De-a lungul bordurilor, Fiodor bătu cîteva scoabe de 
fier pe care le pregătise încă de la Moscova. Apoi fixă în 
ele nişte nuiele lungi, tăiate din răchitiş, pe care — îndoin- 
du-le — le legă două cîte două deasupra bărcii, ca nişte 
arcuri destul de înalte, formînd toate la un loc scheletul 
pentru acoperiş. 

— Aşa| Acum nu ne mai rămîne decît să întindem pre- 
latele şi casa noastră plutitoare va fi gata — spuse Fiodor, 
desfăcînd balotul cu corturile. 

Două foi mari de cort, întinse pe arcurile de nuiele şi 
prinse cu inele mici de nişte cuie bătute în marginea bordu- 
rilor, acoperiră complet barca, făcînd-o să semene cu un 
dirijabil coborît pe apă. Nikolai rămăsese înăuntru. 

— Admirabil, Fedea | strigă el. Aici e un adevărat salon 
de navă | 

— Şi cum ieşim de-acolo P întrebă Ana de pe mal. 

Nikolai vîrî mîna în crăpătura dintre cele două foi de cort, 
scoase un inel din cui şi, dînd în lături colţul foii de cort, 
țişni prin „uşa“ triunghiulară, direct în apă. 

— Poftiţi de admiraţi locuinţa |! strigă el, trăgînd barca la 
mal. 

Fetele se furişară înăuntru şi izbucniră deodată în stri- 
găte de entuziasm, atît de spaţios, de confortabil şi de lu- 
minos era înăuntru: pînza subţire a „acoperişului“ lăsa să 
treacă destulă lumină, iar pe bancheta din mijloc puteai să 
șezi în voie, fără să te apleci. 

— Acum poate să plouă — spuse Fiodor. Ne mai rămîne 
numai să facem rost de fîn şi atunci sîntem definitiv pregă- 
tiţi pentru călătorie. 

— E fîn cît vrei aici — îi anunţă Alfred, care chiar 
atunci se întorsese dintr-o mică excursie „pe uscat“, Dăduse 
peste o fîneaţă, foarte aproape de locul unde se aflau ei. 

Masa era însă gata şi cu toţi întrerupseră lucrul. Călătorii 
se adunară în jurul velei întinse pe iarbă, la umbra unor 
tufe înalte şi începură să mănînce. Omleta cu slănină şi 
roşii se dovedi neobișnuit de gustoasă, iar cartofii fierţi, după 
aprecierea generală, nu se deosebeau cu nimic de castane. 
Chiar şi pîinea, o pîine neagră obişnuită, pe care o mîncară 
cu ceai, puteau să jure că-i tort. Într-un cuvînt, aerul şi 
ambianța începeau să-şi facă efectul. 

— Ehei| se miră Nataşa. Dacă mîncăm aşa timp deo 
lună şi jumătate, n-o să ne mai ţie barca! 

— Ba aşa o să mîncăm, Nataşa — o încredinţă Fiodor. 
Dar n-avea grijă. Cel mult o să fim mai zdraveni, mai vigu- 
roşi, mai veseli | 

După-masă, dădură prelata deoparte şi aranjară „salte- 


lele“. Bărbaţii aduseră trei braţe mari de fin şi îl aşternură 

pe fundul bărcii. Între timp, fetele lichidară bucătăria de 
campanie şi spălară vasele. Toate ustensilele pentru bucătă- 
rie fură aranjate în „cala“ de la proră, iar proviziile în „cala“ 
de la pupă. Fînul moale fu acoperit cu alte foi de cort. În 
„casa plutitoare“ era plăcut, comod şi curat, fundul bărcii 
se transformase într-un pat mare. Bancheta din mijloc împăr- 
ţea barca în două „dormitoare“ bine distincte — la pupă 
unul mai lat, pentru bărbaţi, iar la proră unul mai îngust, 
pentru fete. 

— Acum să nu intraţi în casă cu picioarele murdare |! or- 
donă Ana. 

— Dar cu picioarele ude putem ? întrebă Nikolai, şezînd 
pe marginea bărcii şi scuturîndu-şi apa de pe picioarele des- 
culţe. 
— Cu picioarele ude se poate — răspunse Fiodor. Pînă 
seară totul se va usca. 

— Va trebui să te descalţi şi dumneata, dragă tovarăşe, îi 
spuse Nikolai lui Alfred, care îşi examina îngrijorat pe mal 
bocancii mari, de turist, plini de lut. Era singurul care nu 
se hotărîse încă să-şi scoată încălțămintea. Toţi ceilalţi se 
descălțaseră de mult, bucuroşi parcă să scape cît mai repede 
de bocanci. | 

Există un farmec cu totul deosebit în această senzaţie de 
a .umbla nestingherit, desculț, pe malul apei. Linia apei 
lîngă mal încetează să mai fie un cordon peste care nu poate 
păşi un om încălțat. Iar dincolo de această limită este atît 
de plăcut! Să treci oricînd, să te apropii, mergînd drept 
prin apă, de barca care şi-a înfipt prora în mal, să simţi 
răcoarea care ţi se ridică tot mai mult pe picioare şi sub 
tălpi covorul moale, clisos, de pe fund, care te gidilă între 
degete... 

Dar trebuie să ştii să umbli desculţ. Această deprindere 
se dobîndeşte în copilărie şi apoi nu se mai uită niciodată, 
ca şi arta de a înota. Atunci începe să ţi se formeze mersul. 
Piciorul e parcă mai atent şi mai curios : înainte de a călca, 
pipăie repede pămîntul, controlează dacă nu este ceva as- 
cuţit, şi abia după aceea primeşte greutatea corpului. Spinii, 
ghimpii şi pietrele educă mişcările, piciorul în timpul mersu- 
lui se înalţă mai sus, se avîntă şi atunci omul păşește moale 
şi agil, nu-şi prăvăleşte dintr-o dată întreaga greutate a cor- 
pului pe talpa întinsă înainte și nu-şi tîrşiie picioarele ca 

bătrinii, agăţind cu virful fiecare neregularitate cît de mică 
a drumului. 

În această privinţă s-ar putea spune că Nikolai, Nataşa şi 
Fiodor aveau o „înaltă calificare“. În viaţa fiecăruia dintre 
ei a fost o vreme cînd socoteau că încălțămintea trebuie pur- 
tată numai iarna. lar pe Ana, Ridan o învățase din fragedă 
copilărie să umble desculţă. Alfred însă se dovedi în această 
privință un deplin ignorant. Prietenii îl tachinară cu veselie 
atunci cînd, neavînd încotro, se hotărî să se descalţe şi, bălă- 
bănindu-şi bocancii atîrnaţi de şireturi, o porni şontic pe 
prundiş. 

În sfîrşit, Wiekling se instală pe locul său şi „casa pluti- 
toare“ porni iarăşi la drum, părăsind malul ospitalier al pri- 
mului lor popas. Ca şi înainte, Fiodor continua să conducă 
barca. De la bun început hotărise să-şi ia asupra sa, cel 
puţin pentru un timp oarecare, rolul de cîrmaci, deoarece 
era primejdios să încredinţezi conducerea bărcii unui înce- 
pător. 

Într-adevăr, adîncimea apei scăzuse şi mereu întîlneau 
praguri repezi, peste care barca trecea cu o viteză de pînă 
la patru metri pe secundă. Bolovani uriaşi, acoperiţi de un 
mil verde-deschis, lunecau asemenea unor fiinţe subacvatice 
pe lîngă ei, aproape la suprafaţa apei. Trebuia să observi 
la timp locurile primejdioase, să stabileşti din timp, după 
felul valurilor şi al vîrtejului de apă, cît de adînc se află 
bolovanul şi, la nevoie, să-l ocoleşti. 

Dar, cînd e purtată de curent cu o asemenea viteză, barca 
se supune greu cîrmaciului. Vîslele ridicate nu pot fi de 
folos : ar fi primejdios să se accelereze mişcarea. 

Dar iată că au trecut pragurile, rîul se lărgeşte, fundul dis- 
pare în adîncul verzui. 

-— Cu toată viteza, înainte | comandă căpitanul şi vîslele 
coboară ascultătoare în apă. | 

Acum vislesc Nikolai şi Alfred. Fetele se odihnesc, după 
ce au pregătit mîncarea. Ana stă culcată la proră, mult aple- 
cată, şi priveşte cu încordare şi interes în apa străvezie care 
lunecă pe lîngă bord. Din cauza acestei poziţii simte o ame- 
ţeală plăcută şi i se pare că zboară cu o viteză nemaipome- 
nită deasupra unei lumi necunoscute, ca în vis. 

Fiodor a instituit următoarea regulă : doi se odihnesc, doi 
vislesc. La fiecare jumătate de oră unul dintre cei care se 
odihnesc îl schimbă pe unul dintre vislaşi. 

Priveliştea e mereu alta. Riîul, asemenea unui şarpe, se 
strecoară printre lanţurile de munţi cînd îngustîndu-se în 
defileuri străjuite de stînci cu forme ciudate ce atîrnă ame- 
ninţător chiar deasupra călătorilor înmărmuriţi, cînd se re- 
varsă în lunci, „prelingînd şuviţe limpezi de apă peste bancu- 
rile de nisip. 

Seara se apropie pe furiş. Din nou încep să caute un loc 
de popas, de astă dată pentru noapte. Au destul de lucru: 
trebuie să taie lemne pentru foc, să pregătească cina, apoi 
să-şi aranjeze definitiv paturile, să întindă acoperişul din 
foaie de cort. 

În sfîrşit, totul e gata. O noapte răcoroasă ia locul serii 
calde. Au legat barca lîngă mal, cît mai departe de firul 
apei şi la adăpostul unui banc de nisip, ca să nu dea peste 
ea vreun buştean desprins întîmplător din vreo plută sfări- 
mată de bolovani cine ştie unde, pe cursul superior al rîului. 
Pe mal mai fumuie tăciunii focului ce se stinge, iar scînteile 
se aprind şi se sting ca nişte licurici. 

Călătorii se învelesc mai bine şi, gustînd plăcerea odihnei 
şi o amorţeală plăcută în muşchii obosiţi, se cufundă într-un 
somn adînc şi sănătos. 


+ + 


Primele două-trei zile ale călătoriei, Nikolai le trăi ca în 
vis. După încordata muncă intelectuală dusă fără întrerupere 
timp de mulţi ani, toată această atmosferă i se părea ireală. 

Apa, pămîntul, pădurea trezeau treptat în el senzaţii din 
copilărie, de mult uitate. Recunoştea miresmele puternice 
ale naturii, foşnetele abia auzite ale nopţii, murmurul şi ples- 
căitul apei, aşa cum, după o lungă despărțire, omul recu- 
noaşte o privire cunoscută, strîngerea de mînă a unui prieten 
pe care nu l-a văzut de mult. 

Nikolai trăia cu o deosebită acuitate această reîntoarcere 
la natură, arunca parcă de pe el întreaga povară a anilor, 
redevenind din nou un adolescent. 

Odată, într-o dimineaţă, cînd abia porniseră la drum după 
popasul de noapte şi pluteau încet pe apa liniştită a unei 
meandre, zăriră apărînd la cotitură o plută mare. Pluta, dusă 
de curent, luneca repede pe lîngă malul drept, înalt, pe la 
poalele unui masiv stîncos venit pînă în albia rîului să în- 
frunte năvala apelor. Prinzînd voiniceşte rîul de mijloc, mun- 
tele îl zvîrlea aici spre stînga, aproape în unghi drept. 

Spre acest unghi gonea pluta. Îngustă şi lungă, alcătuită 
din trunchiuri groase de molizi de Ural, pluta se şi îndoise ca 
un arc, pentru că cei doi plutaşi — unul în faţă, celălalt la 
coada plutei — văzînd primejdia, visleau din. toate puterile 
cu cîrmele lor uriaşe, străduindu-se să ţină pluta cât mai 
departe de mal. Apăsînd cu toată greutatea corpului dintr-o 
parte în coada lungă, cîrmeau cît puteau de mult apoi, ridi- 
cînd cîrma din apă, o mutau fuga în cealaltă parte şi, cobo- 
rînd-o în valuri, împingeau din nou cu umărul în coada grea, 
proptindu-se cu picioarele desculţe în buşteni. Dar aceste 
forţe erau insuficiente pentru a învinge inerția plutei care îşi 
luase avînt. 

Fără zgomot şi înfricoşător, pluta se izbi într-un colţ de 
stîincă. Din barcă turiştii văzură cum se răsuci prima tablie 
a plutei, cum se ridicară din apă şi apoi se prăbuşiră înapoi, 
greu, buşteni, cum zbură prin aer coada unei cîrme frînte 
în două ca un chibrit. Plutaşul din faţă abia apucă să sară 
pe o altă tăblie a plutei, rămasă întreagă. Dar şi acolo legă- 
burile de sîrmă începuseră să cedeze. Fliberaţi din strîn- 
soarea legăturilor, buştenii se -răsuceau sub greutatea omului. 
Plutaşul căzu, şi se zbătea deznădăjduit să iasă din apă, pen- 
tru ca buştenii să nu se împreune şi să-l strivească. 

Toate acestea se petrecură în cîteva secunde. 

— Înainte|l Mai repede | strigă Fiodor, îndreptind barca 
-spre plută. Nikolai, treci la proră |! 

Ana şi Alfred vîsleau din răsputeri. 

Manevrînd cu abilitate barca printre buștenii ce trecu- 
seră de stînca perfidă, Fiodor o conduse spre plutaşul care 
se zbătea în apă. Nikolai îl apucă de guler şi, ridicîndu-l cu 
ușurință, îl trase în barcă. 

Pal:d şi sleit de puteri, după ce înghiţise multă apă, flăcăul 
nu izbuti o vreme să scoată nici o vorbă. Nikolai îl dezbrăcă, 
îl înveli cu o pătură, îi stoarse hainele ude şi le întinse pe 
acoperișul „casei plutitoare“. 

— Conduci întîia oară o plută ? îl întrebă el cînd omul 
se mai linişti puţin. 

Flăcăul scutură înciudat din capu-i ud. 

— Da de unde |! Cunosc Ufa cum îmi cunosc măselele, nu- 
mai bolovanu-i de vină! Înainte nu era aici. Pesemne chiar 
acu” s-a prăbuşit. 

Nikolai privi malul drept. Bolovani uriaşi, acoperiţi de un 
covor gros: de muşchi verzui îngrămădiţi acolo, unul lîngă 
altul. Pe bolovanii aceştia şi între ei creşteau copaci. 

Fiodor acostă la coada plutei. Mai bine de jumătate rămă- 
sese întreagă. Cel de-al doilea plutaş, un om vînjos, cu barba 
roşcată, văzînd că tovarăşul lui nu mai are nevoie de ajutorul 
său, îşi continua treaba şi era pe cale să scoată pluta din locul. 
primejdios, pe cursul liniştit de lîngă malul stîng. 

— Tragi la mal ? întrebă Fiodor, ştiind că fără cîrma din 
faţă pluta risca să se izbească din nou de vreo stîncă. 

— Ce pot să fac P răspunse posomoriît plutaşul. 

— Atunci, aruncă... 

Fiodor prinse cu visla capătul frînghiei făcute laţ, pe care 
plutaşul o aruncase în apă. 

Ieşind pe malul cu pantă lină, bărbaţii traseră pluta uriaşă 
şi fixară frînghia pe mal. Plutaşul roşcovan se apropie de 
barcă, mergînd prin apă, şi-l întrebă pe tovarăşul lui : 

— Eşti întreg ? 

— Întreg sînt eu — răspunse flăcăul — numai că acum 
o să ne întreacă ceilalţi. Ce mai udamnici | Fir-ar el blestemat 
de bolovan, că ne-a stricat toate socotelile ! Rîndul trecut nu 
era acolo | 

— Adevărat, e un bolovan nou... Cum să spun... — adăugă 
roşcovanul, privind cu un aer enigmatic în susul apei. Eu 
cred totuşi că n-o să ne-ntreacă. Vasili e mult în urma noas- 
tră... Abia peste vreo trei ceasuri va fi aici. 

Clătinîndu-se uşor, flăcău! ieşi pe mal. Forţele îi reveneau 
repede. 

— Să adunăm buştenii, că altfel nu-i mai prindem nici 
într-o zi | 

Luară căngile, ţapinile şi sîrmă, le puseră în bărcuţa uşoară 
legată la pupa plutei, şi porniră să prindă buştenii care se 
îndepărtaseră. 

Fiodor îl privi semnificativ pe Nikolai. 

— Înţelegi ? 

— E limpede. Probabil că sînt în întrecere. Care duce mai 
repede pluta la destinaţie şi, bineînţeles, întreagă. 

— Da, şi le e teamă să nu-i ajungă Vasili acela, sau cum 
spunea că-l cheamă, care peste trei ceasuri ar trebui să fie 
aici. Sigur îi întrec. Nu string ei buştenii în trei ore, de 
aceea... 

— De aceea — zîmbi ironic Wiekling, roşcovanul speră 
că acest Vasili îşi va rupe şi el nasul de acelaşi bolovan. Halal 
udarnici | 

— Ce-i de ris aici P|! se încruntă Ana. 

— N-avem nici un motiv să credem că le-a trecut aşa ceva 
prin minte. Asta ar fi o crimă — continuă Fiodor. Eu zic mai 
bine să-i ajutăm să strîngă buştenii. 

— Chiar aşa — îl aprobară fetele. 

Wiekling privea nedumerit. Era convins că plutaşul mai 
în vîrstă e un potlogar. | 

— Va fi un exerciţiu de gimnastică minunat pentru muşchii 
dumitale, adresă Nikolai o glumă răutăcioasă. 

Peste cîteva minute plutaşii se întoarseră, trăgînd încet la 
remorca bărcii primul lot de buşteni. Vîsleau tăcuţi şi poso- 
moriîţi — se vede că-i ajunsese oboseala. Propunerea lui 
Fiodor de a-i ajuta îi mai însufleți. Dar roşcovanul, plescăind 
cu cizmele pline de apă, se apropie de „căpitan“ şi-i spuse: 

— Vă mulţumim |! Dar... Cu buştenii om scoate-o noi 
cumva la capăt. Avem însă o treabă mai importantă. Vin în 
urma noastră patru plute şi nimeni nu ştie încă de bolovanul 
aista. Iar locul este aşa că nu poţi să coteşti... Aţi văzut doar. 
Te împinge curentul la mal. Trebuie s-o iei din timp la stînga 
şi să te smulgi de pe firul apei. Aşadar, dacă aveţi timp şi 
bunăvoință, porniţi în sus cam vreo jumătate de.-kilometru de 
la bolovan şi daţi de veste primei plute. Spuneţi-i totul plu- 
taşului, nenea Vasili. Altfel se sparg cu toţii, că vin aproape 
unul de celălalt. 

Fără să mai întîrzie, prietenii îşi ocupară locurile în barcă. 

— Halal udarnici ! spuse Nataşa privindu-l ţintă pe Wie- 
kling, care se simţea cam stînjenit. 

Pe la prînz, urmările accidentului fură lichidate. Plutaşii, 
preveniţi de turiştii noştri, îşi opriră plutele la mal, mai sus 
de locul primejdios, cercetară albia, coborînd cu bărcile la 

vale, pînă la tovarăşii lor accidentaţi, şi-i ajutară să-şi lege 
pluta la loc. Îşi dădea seama că-i datorau roşcovanului şi 
tovarăşului acestuia poate chiar viaţa. 

Plutaşii care suferiseră accidentul îşi luară cu căldură ră- 
mas bun de la turişti şi porniră la drum, ca şi mai înainte, 
în fruntea flotilei de plute. 


Timpul trecea. Străbătuseră aproape 200 de kilometri. Rîul 
era tot mai larg și bogat în apă iar praguri repezi, primej- 
dioase, întîlneau tot mai rar. 

De vreme n-aveau motiv să se plingă. Soarele strălucea cu 
generozitate, iar ploile scurte și rare, cu fulgere şi tunete, nu 
le făceau turiştilor decît plăcere. Trăgeau repede „acoperişul“ 
şi îşi vedeau de drum. 

Uneori începea să bată un vînt tărişor, prielnic. Atunci dea- 
supra „casei plutitoare“ se înălța vela simplă, dreptunghiu- 
lară, catargul se îndoia, apa la pupă începea să clocotească 
şi să susure. Lunecarea impetuoasă îi însufleţea, îi îmbăta, 
îi făcea să respire larg şi liber aerul tare al apei. 

Din cînd în cînd îşi întrerupeau călătoria şi făceau excursii 
pe mal. Peşterile tainice, răcoroase şi răsunătoare, pline de 
foșnetul apei care picura susurînd şi al liliecilor speriaţi din 
somn îi purtau pentru mult timp pe prieteni în adîncurile 
umede ale stîncilor. 

Hăţişuri de zmeură sălbatică, ori de coacăze, pe care pri- 
virea ageră a Natașei le descoperea de departe, erau o com- 
pletare plăcută la raţia obișnuită de hrană a turiştilor. Ana, 
mare amatoare de cules ciuperci, ghicea cu multă dibăcie 
locurile unde puteau fi găsite şi-l privea atît de rugător pe 
„căpitan“, încît acesta îndrepta deîndată barca spre mal. În 
anul acela secetos erau puţine ciuperci şi cu atît mai mult 
se bucurau cînd găseau vreo mînătarcă pitită sub cîte o frunză 
uscată. Căutarea ciupercilor se transforma într-o întrecere în 
care Ana ocupa întotdeauna primul loc. 

Nikolai se pasiona după pescuit şi pentru aceasta aproape 
în fiecare zi se scula înainte de revărsatul zorilor. De obicei, 
în fiecare zi se întorcea dimineaţa cu zece-douăzeci de bibani 
sau crăpceni. Fiodor aproviziona adeseori bucătăria cu rațe 


3[* 483 


sălbatice şi lişițe, pe care le vîna. În felul acesta se stabili 
ocupaţia principală a fiecăruia. Specialitatea lui Wiekling 
rămăsese în continuare procurarea lemnelor pentru foc. 

Nimeni nu ştie cum şi de ce apare dragostea. Cîndva omul 

va înţelege aceasta mai bine... Uneori dragostea îl surprinde 
ca o furtună în plin cîmp şi-l uluieşte cu fulgerele, tune- 
tele şi vijelia ei. Alteori se furişează neobservat, cînd bucu- 
rîndu-l, cînd întristîndu-l cu atingerile ei uşoare. 
__Aceste uşoare atingeri Nikolai le simţea de mult, încă de 
pe vremea cînd lucra la construirea „uscătoriei“, la fabrica 
de instrumente muzicale. Dar la dragoste nu s-a gîndit nici- 
odată. Era un fel de admiraţie a inteligenţei Anei, a tactuiui, 
a spontaneităţii, a graţiei, a talentului ei muzical... Acum 
admira alte trăsături ale ei — felul cum înţelegea natura, con- 
topindu-se cu ea, neobişnuita eleganţă cu care înota, uşor şi 
liber, ca un peşte în apă, precizia cu care trăgea la ţintă cu 
pistoletul de calibru mic, sistem „Monte Cristo“, pe care i-l 
dăruise tatăl ei şi de care nu se despărţea niciodată... Şi cum 
putea să n-o admire cînd în întrecerile pe care ei le organi- 
zau uneori undeva, pe malul pustiu, Fiodor (care era un bun 
ţintaş) nimerea într-un măr la o distanţă de zece metri cam 
două gloanţe din cinci, iar Ana nimerea întotdeauna patru, iar 
uneori chiar toate cinci ? Nataşa se entuziasma de fiecare 
dată şi o strîngea nebuneşte pe Ana în braţe, sufocînd-o. 
Alfred îi strîngea mîna şi, glumind cam din topor, îşi exprima 
părerea de rău că nu-i este îngăduit să se manifeste întocmai 
ca Nataşa. lar Nikolai zîmbea domol, şi inima lui se umplea 
de mîndrie şi respect. Poate că tocmai asta era dragostea ? 

N-a încercat niciodată să se apropie de Ana, şi asta cu atit 
mai mult cu cît observa cît de insistent i se vîra Wiekling în 
suflet, iar faptul că Ana, de fiecare dată, aproape neobservat 
însă cu multă hotărîre tăia de la rădăcină toate încercările lui, 
în loc să-l încurajeze pe Nikolai, îl ţinea şi mai mult deo- 
parte — avea convingerea că ar fi murit de ruşine dacă asta 
i s-ar fi întîmplat lui şşi se silea să-şi stăpînească toate por- 
nirile de duioșie. 

Iar Ana își împărțea atît de egal atenţia între prieteni, încît 
nici cel mai experimentat psiholog nu şi-ar fi putut da seama 
cu câtă încordare aştepta ea dragostea lui Nikolai şi ce vise 
chinuitoare şi fericite în acelaşi timp o copleşeau uneori ; se 
temea în fiecare seară să nu-i pronunţe numele în somn. Ana 
simţea că cea mai mică preferinţă acordată unuia dintre ei ar 
fi putut să strice relaţiile lor prietenești şi atunci minunata lor 
călătorie şi-ar fi pierdut tot farmecul. 

Foarte rar li se întîmpla să rămînă în doi. Vai, cît de ciu- 
dat sînt alcătuiți oamenii |! În astfel de clipe, cînd soarta îi 
împingea spre pragul mărturisirilor fericite, ei se speriau parcă 
unul de celălalt şi de ei înşişi. Nikolai se închidea în el, de- 
venise taciturn, iar Ana, dimpotrivă, lua întotdeauna inițiativa 
în discuţie, nelăsînd să se aştearnă tăcerea, alegînd cu dibă- 
cie diferite teme, destul de „intime“ pentru astfel de întreve- 
deri, dar... atît de îndepărtate de gîndurile şi sentimentele 
lor ascunse | Discutau scrisorile lui Ridan şi ale lui Nîrkin, 
primite în punctele fixate dinainte de-a lungul itinerarului, 
făceau diferite supoziţii cu privire la soarta necunoscutului lor 
prieten din Germania, care dispăruse iarăşi din eter, vorbeau 
despre importanţa lucrărilor lui Ridan, despre planurile lor 
„culturale“, pe care aveau să le pună în aplicare cînd se vor 
întoarce acasă... 

Într-una din aceste întrevederi întîmplătoare, Ana îi po- 
vesti lui Nikolai cum, înainte de plecarea lor din Moscova, 
Ridan a chemat-o seara la el în laborator, a aşezat-o în fo- 
toliu, i-a pus pe cap o plasă rotundă de metal cu conductori 
şi şi-a făcut mult timp de lucru la G.M., notîndu-şi ceva în 
caiet. Apoi a pus-o pe Ana să rezolve în minte diferite pro- 
bleme aritmetice, să citească în gînd fragmente din cărţi, 
să se uite la nişte schiţe. Dar n-a mai apucat să-l întrebe 
pe tatăl ei ce înseamnă toate acestea. 

— Bănuiesc de ce e vorba. Profesorul m-a întrebat dacă 
pot face ca G.M.-ul să poată funcţiona nu numai ca genera- 
tor, dar si ca receptor al radiaţiilor cerebrale — îi explică 
Nikolai. L-am adaptat... Şi probabil că profesorul s-a folosit 
de dumneata ca să vadă variaţia impulsurilor cerebrale în 
funoţie de diferite activităţi ale gîndirii, de impresii. 

— Dar pentru ce asta ? 

— Nu ştiu, Ani. Cunosc numai detalii, numai unele aspecte 
ale muncii profesorului. Ideile lui sînt foarte profunde şi noi, 

iar cunoştinţele mele nu-mi sînt suficiente ca să pot înţelege 
tot... 

„Altfel stăteau lucrurile între Fiodor şi Nataşa. Dragostea 
lor încetase să mai fie o taină cu mult înainte ca ei înşişi să-şi 
fi făcut mărturisiri unul celuilalt. Toţi priveau cu plăcere pe- 
rechea fericită, şi prin glume pline de duioşie sau prin aluzii 
transparente consfinţiseră în mod prietenesc ceea ce încă 
multă vreme ar fi putut să chinuiască prin îndoieli cele două 
inimi îndrăgostite... 


În sfîrşit, călătorii ajunseră la punctul însemnat încă de la 
Moscova cu o cruciuliță pe hartă. Aici Wiekling urma să-şi 
părăsească prietenii pentru două-trei zile, ca să viziteze, din 
însărcinarea Direcţiei generale, noua uzină unde trebuia să 
facă recepţia utilajului electric chiar atunci montat. După in- 
formaţiile pe care le avea Wiekling, uzina se găsea la vreo 
cinci kilometri de rîu. Prietenii se hotăriră să-şi instaleze 
tabăra pe mal şi să folosească acest popas pentru a hoinări 
prin împrejurimi şi pentru a repara „casa plutitoare“ în care 
apa începuse să pătrundă undeva, în „cală“. 

I.ocul ales pentru popas se dovedi a fi excepţional de ta- 
vorabil. Munţii înalţi, cu vîrfuri piramidale, înconjurau din 
trei părţi rîul foarte larg în acest loc. Din stîncile măcinate 
de ape ţişneau în cîteva locuri puternice izvoare cu apă rece 
ca gheaţa, care după ce formau niște ochiuri nu prea mari 
şi limpezi ca cristalul, se revărsau sub formă de pîriiaşe în 
rîu. Într-o parte, lanţul stîncos se prăvălea brusc într-o vale 
pitorească, acoperită de o pădure de foioase ce cobora pînă 
aproape de mal. 

Aici îşi instalară tabăra. Pe malul opus se vedeau construc- 
țiile unui centru de plutărit. Acesta îşi trăia viaţa sa obiş- 
nuită, încordată, grăbindu-se să-şi termine la timp planul de 
vară. Acolo mişunau oameni cu ţapine şi căngi în mînă, pufă- 
iau maşinile de legat plute, iar suprafaţa rîului, lîngă mal, 
era acoperită de crusta întunecată a plutelor ce aşteptau să 
fie expediate, pe cînd aici, lîngă tabără, domnea liniştea, în- 
treruptă doar de ţipetele păsărilor şi de susurul izvoarelor. Din 
cînd în cînd, din aşezarea de pe celălalt mal se desprindea 

o barcă şi cîte cineva, trecînd pe malul acesta liniştit, acosta 
în partea de jos a văii, lîngă drumul care ducea de la riu 
spre sud. 

Wiekling pomi a doua zi dis-de-dimineaţă pe acest drum, 
spre-uzină. 

După ce-l conduseră, prietenii se apucară de treabă. Tra- 
seră „casa plutitoare“ pe mal şi o aşezară pe o rînă. Fiodor 
şi Nikolai aduseră răşină proaspătă din pădure, călăfătuiră 
locurile mai slabe ale bordajului şi turnară peste ele răşină 
topită pe foc. Fetele îşi vedeau de gospodărie ; trebuiau pri- 
menite aşternuturile, schimbat fînul, aveau de spălat, de gătit. 
Pe frînghii întinse lîngă cort atîrnau cearşafuri, pături, rufe, 
focul pilpîia sub ceaunul înnegrit — tabăra căpătă o înfăţi- 
șare plăcută, casnică. Prietenii se grăbeau să-şi termine trebu- 
rile, ca a doua zi să se ocupe de completarea rezervelor de 
alimente ; cîrdurile de rațe sălbatice care treceau mereu pe 
deasupra lor nu-i dădeau linişte lui Fiodor, iar Ana şi Nataşa 
erau sigure că în pădurea de foioase vor găsi din belşug 
ciuperci. 


O zi liniştită, fără vînt şi plină de arşiţă încremenise dea- 
supra văii. Părea că soarele se împotmolise undeva, la zenit, 
şi nu se mai putea urni din loc. Pe o astfel de vreme, în pă- 
dure aerul e înăbuşitor. În văzduhul nemișcat, plin de respi- 
rația grea a plantelor, pluteşte un polen piclos, sclipitor în 
lumina putemică strecurată prin frunziș. 

Ana obosise. Ciuperci erau puţine şi fusese nevoită să 
umble multă vreme ca să umple un coşuleţ. Era lac de su- 
doare şi funigei i se lipeau supărător pe faţă, pe gît. Dorea 
mult să se întoarcă în tabără, la apă, în răcoarea proaspătă 
a rîului. Coti spre apus şi ieşi din pădure. În faţa ei se în- 
tindea o pajişte mare, descoperită, pîrjolită de arşiţă. Părea 
valea pe care plecase Alfred... Da, într-adevăr, iată şi că- 
rarea. Ana ieși la drum şi porni spre rîu ; curînd însă ajunse 
în dreptul unui pîlc mic, singuratic de tufe ce se întindeau 
în stînga drumului. Şi de îndată găsi un pretext să se 
oprească : trebuia să aleagă ciupercile care se cam bătuseră 
şi să arunce gunoiul de pe fundul coşului. Ca să stea la 

umbră, fu nevoită să ocolească tufele şi să se culce în iarbă, 
de cealaltă parte a drumului, chiar la rădăcina lor. 

„De oboseală, îşi simţea picioarele grele ca de plumb. Ana 
închise ochii şi imediat simţi o ameţeală plăcută, aşa cum ţi 
se întîmplă cînd te fură somnul... 

Împrejur, în iarbă, ţirîiau greierii. Unul dintre ei, cel mai 
gălăgios, îşi încerca „glasul“ undeva în frunziş, chiar deasu- 
pra capului ei... 

Şi Ana se lăsă dusă pe aripa visului. Chiar dacă ar fi tre- 
cut cineva pe drum, nu şi-ar fi putut închipui pentru nimic 
în lume că în spatele acestui pîlc singuratic de tufe, ce se 
ofileau din pricina secetei, se află cineva. 

„„De jur împrejur numai apă. Valurile îi mîngîie picioarele. 
Şi ce lumină strălucitoare! Cerul te orbește, apa reflectă 
soarele şi nu poţi să deschizi ochii. Încotro s-o ia P Unde-i 
malul ? 

Ana încearcă să-şi ridice cît de cît pleoapele... Nu, e impo- 
sibil. Lumina o loveşte cu razele-i fierbinţi, înţepătoare. 
Nu se aude nimic în jur... Dar iată, în depărtare răsună un 
glas. E Nikolai... Vorbeşte încet, de parcă ar fi vorbit cu el 
însuşi, dar Ana aude fiecare cuvînt. Îl cheamă pe Nikolai 

— Nu, nu-i nevoie să strigi, Ana. Ştiu tot. Vin la tine... 

Pleoscăitul- apei se aude alături... paşi puternici păşesc prin 
apă. El o ia în braţe, ca pe un copil; şi o duce, iar ea îi 
cuprinde umerii. Ce fericire | Cum îi bâte inima de bucurie | 
Nikolai îi spune : 

— Acum o să mergem împreună... Mereu impreună... lată 
şi malul, culcă-te aici | 

O aşază uşor pe iarbă şi de departe, stins, aude iarăşi glasul 
lui domol : 

— „Ne despărţim aici. Pînă la rîu nu mai e mult și în 
pădure s-ar putea să dăm peste careva dintre... „prietenii“ 
mei. Așadar, Reno... 

„Nu e ell“ îi trece ca un fulger prin minte. Se trezeşte 
brusc, simțind că inima-i bate chiar în gît, dar nu poate 
să deschidă ochii: soarele, care s-a înălțat peste vîrfurile 
tufelor, îi scaldă faţa. Umbra cade acum spre drum. 

Paşi se apropie; ea aude fiecare cuvînt al celui care vor- 
beşte. Ciudat, cât de cunoscut îi pare glasul | Şi totuşi — cine 
poate fi ? 

— Să stăm puţin. Uite, e aici puţină umbră. La naiba! Te 
istoveşte căldura asta blestemată |... 

„E Wiekling |“ îl recunoaște în sfârşit Ana. „La naiba |“ 
este expresia lui favorită. Ea face o sforţare să se ridice cînd, 
deodată, îşi dă seama că Alfred vorbeşte într-un mod cu 
totul neobișnuit : vorbeşte în cea mai curată limbă rusă — 
nici un fel de accent! Ce-nseamnă asta ? El o fi? Ana aş- 
teaptă fără să se mişte şi fiorul spaimei o cuprinde tot mai 
mult, 

— Aşadar, Reno, cred că totul e cît se poate de limpede. 
Darea în exploatare a uzinei a fost fixată pentru ziua de 15 
și trebuie să aibă loc neapărat, ca să spun așa, pentru liniş- 
tirea virfurilor. Bine. Dar pentru trecerea la capacitatea 
proiectată ţi se vor da cel mult zece zile... Ei bine, asta-i 
sarcina dumitale : cele zece zile trebuie să se transforme 
în douăzeci, poate chiar treizeci. Într-un cuvânt, pînă-n ultima 
clipă uzina nu trebuie să lucreze cu capacitatea maximă. Alt- 
fel ştii ce se va întîmpla? Închipuie-ţi dumneata că „ai 
noştri“, acolo... vor întîrzia pentru vreun motiv oarecare. 
Atunci gigantul acesta, pînă la lichidarea lui, va reuşi să pro- 
ducă atîta tehnică aducătoare de moarte încît toată munca 
mea şi a dumitale, aici, va fi aproape inutilă. 

— E clarl răspunse interlocutorul lui Wiekling, cu un 
glas subţire de tenor, aprinzîndu-şi un chibrit. Dar nici să 
tergiversez prea mult nu pot. Mi-e teamă că și aceste două- 
zeci de zile pot da naștere la suspiciuni şi atunci periclităm 
lichidarea uzinei la momentul hotărîtor. 

— Asta nu putem admite! Termenul însă nu depinde de 
NOI... 

— Dar de ce ? De situaţia aparatelor ionizatoare P Apropo, 
ai aflat cumva cum stau lucrurile acolo ? 

— Stau bine. Acum trei săptămîni a fost gata primul lot 
de cincizeci de bucăţi. 

Glasul de tenor chicoti sceptic. 

— Ştii precis, Herr Wiekling P Nu-mi vine să cred Mai 
ales că aceste aparate misterioase sînt unicul lucru care ne 
dă dreptul să sperăm într-un succes. Şi asta numai dacă 
Moscova n-a aflat încă despre noua descoperire. 

— Eşti sceptic, Reno | Eu urmăresc lucrul acesta. Totu-i să 
știi de unde să culegi informaţiile. Uite, de pildă, la nevoie 

e bine s-o faci şi pe postaşul... În mîinile lui Wiekling foşni 
o hîrtie. Vezi? Am avut eu grijă să aranjez încă de la 
Moscova. Scrisorile vin la oficiul poştal local. Poftim : „lo- 
varășului Nikolai Arsentievici Tungusov“... Asta e probabil 
de la radiotelegrafistul Nîrkin, care urmăreşte comunicările 
din eter... Chiar aşa... Ei, la naiba | larăși cifrul | 

— De unde ? întrebă Reno. Cine comunică ? 

— Văd că nu spune... „Prietenul tău misterios a apărut 
în sfîrşit astăzi, dar era foarte grăbit. A transmis un singur 
cuvînt : «Recepție», apoi textul cifrat pe care ţi-l trimit în 
întregime“. | 

— Bineînţeles că n-ai cheia cifrului ? 

— N-o am, Reno... Dar de ce „bineînţeles“ P se aprinse 
deodată Wiekling. 

— Pentru că nu acţionezi aşa cum trebuie, dragă colega. 
Urmăreşti fata ca să obţii cifrul și toate celelalte, ca să spun 
aşa, pe tavă, fără muncă și fără risc. Fata însă, uite că e 
mai tare decît credeai, şi asta ar fi trebuit s-o înţelegi de 
mult. Nu cumva te-ai îndrăgostit de ea de-a binelea? Şi 
această posibilitate trebuia s-o prevezi, doar nu mai eşti copil. 
Decît să faci excursia asta tîmpită pe Ufa, mai bine puneai 
mîna pe cheia cifrului încă la Moscova. S-o fi luat de la 
Tungusov, nu să aştepţi să ţi se ofere împreună cu niscaiva 
sărutări. 

— Aiurea |... Nu cunoşti situaţia concretă. 

Ana s-a făcut una cu pămîntul acolo, după tufă. Discuţia 
aceasta are loc la doi paşi de ea. Orice mişcare, însăşi respi- 
raţia poate s-o trădeze, şi atunci... o vor omori ca să şteargă 
orice urmă, şi nimeni n-o să afle despre crimă. Dal Şi-a 
adus aminte de pistoletul pe care îl ţine, ca întotdeauna, în 
buzunăraşul din dreapta rochiei. Emoţia o strînge de git, 
bătăile inimii o sperie. Simte că leşină din pricina acestei 
cumplite încordări nervoase şi a îngrozitoarelor bătăi de 
inimă. lată că a început să i se înviîrtească totul înaintea 
ochilor... 

„„Linişte | Ce fac ei ? Poate că au observat-o prin golurile 
dintre tufe şi acum... 

Trec cinci minute, șapte, zece... Nici un sunet dincolo de 
tufe. Au plecat oare ? Ana continuă să stea culoată, fără să 
se clintească, simțind că a încremenit din pricina nemişcării. 
Deodată un trosnet răsunător se aude chiar deasupra capului 

ei şi, pentru o clipă, i se opreşte inima. E greierul ! Tulburat 
de venirea oamenilor, s-a pitulat între frunze şi a tăcut. Iar 
acum își reia din nou cântecul. Spaimei îi ia locul explozia de 
recunoştinţă față de acest greier: fără voia lui, greierul o 
ajută — probabil că oamenii au plecat. 

Ana îşi întoarse cu băgare de seamă capul şi privi printre 
crengi în cealaltă parte. Apoi se ridică încet în coate şi văzu 
drumul care se pierdea în pădure, spre rîu. Nimeni. Se ridică 
încet, -cercetă toată pajiştea deschisă în faţa ei, îşi luă coşu- 
leţul şi o rupse la fugă spre nord, spre tabără. 

Dar după câţiva paşi se opri. Nu, nu trebuie să fugă. Pri- 
mejdia a trecut. Acum rolurile s-au schimbat: soarta lui 
Wiekling este în mîinile ei. Numai să nu se trădeze înainte 
de vreme. Acum 0 să dea ochi cu el şi trebuie să fie ca de 
ubicei, egală, plină de tact, calmă. Mai ales calmă. Îi va po- 
vesti totul numai lui Nikolai. Şi nu acum, imediat. Va trebui 
să aleagă un moment prielnic. 

Fişia îngustă de pădure întinsă spre malul rîului începea să 
se rărească ; soarele, scăpătînd, arunca pete strălucitoare pe 
suprafaţa rîului. 

Dinspre tabără venea miros plăcut de fum. 

Nikolai şi Wiekling, numai în chiloţi şi maiouri, tocmai lan- 
saseră „casa plutitoare“ pe apă. Văzînd-o pe Ana de departe, 
îi făcură semne cu mîna. Ana îşi dădea silinţa să zîmbească, 
să se poarte ca întotdeauna. Dar amindoi se apropiară reped> 
de ea şi-i priviră neliniștiţi faţa. 

— Ce-i, ce s-a întîmplat, Ana? 

— Ce-i cu dumneata, Annie ? 

„Ah, ce prostie! E prima greşeală cumplită |... Era nor- 
mal să nu-și revie aşa, dintr-o dată, din emoția prin care 
trecuse : ar fi trebuit să se mai plimbe vreun ceas-două.“ 

— Cum, ce ? N-am nimic. Nu s-a întîmplat nimic — răs- 
punse ea, înfruntînd privirea iscoditoare a lui Wiekling. Şi 
din nou simţi că emoția o strînge de gîtlej. „Ori bănuieşte 
ceva P“ 

— Eşti palidă. i s-a întîmplat ceva în pădure ? 

— Nu. Am obosit. Căldura asta... te înăbuşi, nu altceva 

— Bagă de seamă, Annie, să nu fi făcut vreo insolaţie! 
Răcoreşte-te puţin | 
, i Da, chiar acum intru în apă. De cînd aştept să fac o 

ale 

Deodată, hotărît, Wiekling luă iniţiativa : 

— Bună idee, Annie| Lasă ciupercile, ia prosopul şi urcă 
aici. Aruncă în barcă un braț mare din fînul pregătit pe 
mal, şi-l acoperi cu o pătură. Poftim, trăsura e gata! Am să 
te duc într-un loc admirabil pentru scăldat. Aici nu se poate 
face baie : fundul este oribil, apa-i puţin adîncă şi murdară. 

— Mulţumesc, Alfred, dar nu-i nevoie — se sili Ana să-i 
răspundă frumos. Merge şi-aici... Nu vreau decît să mă răco- 
resc puţin — ripostă ea, fără prea multă hotărîre. 

Să rămînă acum singură cu el? Ar fi o încercare prea 
mare. Dar cum să refuze ?... Nu are argumente. S-ar trăda 
şi ar strica totul. Nu, nu poate să refuzel 

„Cum să facă să-l ia cu ei şi pe Nikolai P“ se întrebă ea, 
căutînd chinuitor un pretext pentru aceasta. Dar Wiekling 
parcă-i ghicea gîndurile. 

— Nu, nu Annie... Tot trebuie să te odihneşti puţin înainte 
de a te scălda. Dă-mi mîna... Aşa | Stai şi te odihneşte! Uite, 
pînă ajungem; citeşte-ţi scrisoarea | Mi se pare că e de la 
Konstantin Aleksandrovici. Nikolai nu poate să meargă. Nu 
vezi ? Pregăteşte masa. Nataşa şi Fiodor au plecat. Iar dum- 
neata, după baie, trebuie să măniînci bine. 

Împinse grăbit barca, se așeză la pupa şi trăgînd: cu o 
singură vîslă, se îndepărtă de mal. 

— Alte scrisori nu mai sînt, Alfred ? 

— Nu, Annie, asta a fost singura. 

Ana sta tolănită, cu faţa spre el, aproape pe fundul bărcii ; 
numai capul i se înălța puţin deasupra banchetei din mij- 
loc. Malul rămînea în urmă. Nikolai le făcu semne cu mîna 
și se îndreptă spre cort. Din desiş apăru Fiodor cu arma în 
mînă şi Nataşa. Ridicînd deasupra capului trofeele vînătorii 
— două rațe sălbatice — Nataşa îi strigă Anei ceva cu glas 
vesel. Dar ea n-o auzi. 

„Singura scrisoare“ — îi stăruia în minte. Aşadar, Wiekling 
are de gînd să reţină comunicarea lui Nîrkin. Nu numai că a 
deschis scrisoarea. A furat-o, ticălosul |... Primejdioasă situa-« 
ţie | În sufletul Anei se dă o luptă complicată. Ura faţă de 
omul care şade în faţa ei şi se preface a-i fi prieten grijuliu 
cînd clocoteşte, cînd se potoleşte înăbușită de un val de 
neobişnuit calm. 

Ana deschise plicul şi din scrisoarea tatălui ei îi căzu pe 
piept o hirție plină de cifre. „Copia radiogramei“ îşi dădu ea 

seama plină de bucurie, şi în aceeași clipă surprinse privirea 
lui încordată, sfredelitoare îndreptată asupra bîrtiei. Ana 
abia se abţinu să nu-i zîmbească şi să-i spună: „„Ai căscat 
gura, Her Wiekling | A avut dreptate acel Reno...“ 

La sfirşitul scrisorii lui Ridan, un post-scriptum : „Îţi tri- 
mit copia radiogramei primite astăzi de Nîrkin (0 trimite și 
el). Asta pentru cazul că în fundul de ţară unde vă aflaţi, 
s-ar pierde una dintre scrisori. 

Wiekling era tulburat, sau poate emoţionat. Cel puţin aşa 
voia să pară. Se simţea asta după mişcările bruşte ale unicei 
visle din mîinile lui, după tăcerea lui prelungită. Dacă a vă- 
zut înşiruirea de cifre, trebuie să fie atentă — ar putea chiar 
acum să întreprindă ceva... Împăturind scrisoarea, Ana o as- 
cunse în buzunarul din dreapta şi totodată trase puţin afară 
pistoletul, pentru orice eventualitate. 

Uneori Anei i se părea că tot ce se petrece este un coş- 
mar. Nu cumva se chinuie în somn ? Ori participă într-ade- 
văr la aceste evenimente înfricoşătoare, fantastice P Mîna. ei 
strînse pistoletul. Ar putea oare să tragă într-am om? Da, 
dacă trebuie... Dacă va fi silită să o facă... 

— Annie — vorbi în sfîrşit Wiekling, dînd impresia că abia 
îşi ascunde emoția — Annie, ai observat probabil că am cău- 
tat să rămîn singur cu dumneata... Cred că ştii de ce... 

— Nu, Alfred, nu ştiu — răspunse Ana, simțind că se 
apropie momentul hotărîtor. 

— Îmi pare foarte rău, Annie că-mi răspunzi aşa. Ascul- 
tă-mă... Aceste două zile pe care le-am petrecut fără dum- 
neata au fost foarte grele pentru mine. Nici eu n-am crezut 
că... te iubesc atît de mult... 

Mişcarea fusese calculată cu multă fineţe. Ana tresări ca 
sub o lovitură de bici. Indignarea i se ridică la cap. Nu se 
mai putea stăpiîni. 

— Eşti un ticălos Un trădător strigă ea cu glas surd, 
uitînd de orice prudență, și mîna ei, parcă singură, scoase 
fulgerător pistoletul. 

Wiekling căscă ochii mari... Acum e cenuşiu la faţă. Tă- 
cerea durează cîteva secunde. Pentru o clipă, Ana îşi dădu 
seama ce greșeală primejdioasă a făcut, nereuşind să-şi joace 
pînă la capăt rolul. Dar... 

— Na înţeleg nimic, Annie... Este prea de necrezut | Oare 


mărturisirea mea ?... — se maimuţări Wiekling, şi un nou 
val de mînie o cuprinse pe fată. 
„Acum e totuna“ — se gîndi ea. 


— Nu mai face pe paiaţa, Wiekling | Poţi să vorbeşti fără 
accentul acesta tîmpit | Și-acum, răspunde-mi, ce-ai făcut cu 
scrisoarea lui Nîrkin ? 

— Care scrisoare a lui Nîrkin? întrebă el cu acelaşi 
accent. | 

— Dacă nu încetezi jocul, trag | Vorbesc despre scrisoa- 
rea pe care ai deschis-o și pe care nu i-ai mai dat-o lui Ni- 
kolai. Ştiu destule ca să nu cred nici un singur cuvînt din 
ceea ce spui. Știu de ce te-ai dus ieri la uzină. Știu cît de 
mult vrei să descifrezi unele radiograme... Îţi ajunge ?... lar 
acum întoarce spre tabără | 

Wiekling privi în jur, parcă pentru a lua direcția necesară. 
Acum reuşea să se stăpînească, faţa lui nu mai exprima ne- 
linişte. Anei, acest lucru i se păru suspect şi adăugă: 

— Bagă de seamă... o singură mişcare de prisos, şi trag! 
Ştii cum trag... 

— Bine, Ana Konstantinovna — rosti rar Wiekling, într-o 
rusească fără accent. Văd că rolul meu s-a terminat. Mă pre- 
dau... Recunosc că am obosit de mult din pricina acestui rol. 
Dar dumneata nu știi totul. Aş putea să-ți povestesc ceva 
mult mai interesant decit activitatea mea de diversionist. 
Vrei ? 

— De ce nu întorci ? 

— Numai puţin, Annie Vreau să mai smulg câteva mi- 
nute din timpul cât mi-a mai rămas de trăit. Doar acum mi-ai 
pronunţat sentinţa. Am dreptul să spun ultimul cuvînt... E 
adevărat că mie nu-mi va fi de folos, dar dumitale o să-ţi 
prindă bine. Oricât ar părea de paradoxal, aş vrea să-ţi fiu de 
folos măcar acum... 

Ochii lui Wiekling, lunecînd pe suprafaţa netedă a riului, 
se opreau mereu pe ceva care se afla dincolo de Ana, în faţa 
bărcii. Poate vrea s-o facă să se întoarcă, pentru a o lovi cu 
visla în cap ? Nu, n-o să-l slăbească din ochil 

Între timp, barca intră pe firul apei şi, prinsă de curent, 
se îndepărtă din nou de malul pe care era aşezată tabăra. lar 
în față — ceva mai la vale — se afla o plută lată, prinsă de 

mal cu un odgon gros. Curentul apei dispărea sub ea, clipo- 
cind lîngă linia din față a buştenilor legaţi. 

— Aşadar, ascultă-mă, Annie — începu rar Wiekling. Peste 
două, maximum trei luni, Uniunea Sovietică va înceta să mai 
existe | Germania va ataca fulgerător şi... 

— Vorbeşti prostii | 

— Nu, nu, de data asta vorbesc serios. Nici eu n-aş fi 
crezut într-un succes atît de rapid dacă n-aş fi ştiut despre o 
nouă şi cumplită armă de luptă pe care încă n-o cunoaşte Ar- 
mata Roşie. 

— Aparatele lui Gross ? 

— Da... Ştii de existenţa lor ? 

— Nu-i treaba dumitale... Dar văd că ai început să baţi 
cîmpii. Trage la mal | 

— Bine, trag la mal. 

Furată de curentul repede, barca se întoarse de-a curmezi- 
şul şuvoiului de apă chiar în momentul cînd se aflau la doi- 
trei metri de plută. Răsună o lovitură surdă în bordul bărcii. 
Barca sughiță parcă, smucită de valurile iscate în legănarea 
plutei şi aplecîndu-se într-o parte, începu să ia apă... 

În clipa următoare se răsturnă împreună cu Ana care, 
pînă să-şi dea seama ce se întîmplă, dispăru sub plută. 

Cu o săritură calculată dinainte, Wiekling căzu mai de- 
parte în apă şi îndată se cățără pe plută. 

Ridicîndu-se la suprafaţă, Ana deschise ochii şi văzu dea- 
supra sa un polog întunecat, străbătut de liniile punctate, 
luminoase, ale crăpăturilor subțiri dintre buştenii plutei. 

„Sfîrşitul |“ îi trecu prin conştiinţă. 

Dînd din miîini, ea se năpusti împotriva curentului, spre 
spaţiul verzui al apei luminate. Dar marginea plutei nu se 
apropia. Atunci se ridică, se apucă de o chingă dintre buş- 
tenii peste care dădu întîmplător deasupra capului şi cu o 
smucitură îşi lansă corpul înainte. Degetele ei simţiră capătul 
retezat al unui buştean. Se întoarse pe spate — lumina o 
lovi în ochi. 

Făcu încă o sforţare să se ridice în muşchii braţelor... Spas- 
mele îi încleştau pieptul... 

„.Wiekling sta în patru labe, nemișcat, aplecat deasupra 
apei, ca o fiară în aşteptarea vînatului. Degetele albe ca hîr- 
tia apărură de sub un buştean, în dreapta lui. El se năpusti 

și cu mişcări repezi împinse aceste degete de pe suprafaţa 
lunecoasă a lemnului. 

Apoi aşteptă din nou... 

Trecu un minut, altul... 

Degetele nu mai apărură. 

Wiekling sări în picioare, apucă vîsla şi vîrînd-o între cră- 
păturile plutei, îi rupse pala, apoi începu să dea din mîlini 
și să strige cu glas cumplit, neomenesc, spre tabără. 

Cei de acolo îl auziră. Trei siluete se desprinseră de lîngă 
cort şi fugind pe un banc de nisip, săriră în apă. Pe Nataşa 
curentul o purtă mai la vale. 

„„Nikolai înțelese ce s-a petrecut cu mult înainte de a fi 
ajuns înot la plută, împreună cu Fiodor. Strigătele lui Wie- 
klimg, atitudinea lui, lipsa bărcii şi a Anei, toate arătau că se 
întîmplase ceva îngrozitor. 

Wiekling şedea jos, pe plută, cu picioarele desfăcute, cu 
mîna stîngă sprijinindu-şi corpul din spate, iar: cu mîna 
dreaptă, răvăşind părul ud, făcea o mişcare lipsită de viaţă 
şi neîntreruptă în jurul capului. Ochii lui larg deschişi pă- 
reau că nu văd nimic în faţa lor. Părea nebun. 

— Ce s-a întîmplat?! Alfred! strigă Nikolai, alergînd 
pe buşteni. 

Wiekling tăcea. Falca de jos îi tremura, sunete ce aduceau 
a hohot înăbuşit de plins îi ieşeau din piept. 

Repezindu-se spre el, Fiodor îl scutură puternic de umeri. 

— Ce-i cu Ania ? Spune mai repedel 

— E... e acolo... Cuvintele lui Wiekling se puteau desluşi 
cu greu. El arăta cu mîna în jos. Viîsla... s-a rupt... Barca... 
Annie... și ea... uite-aici... 

Viîsla ruptă, împinsă de curentul apei, plutea chiar în locul 
unde arăta Wiekling. | 

Prima mişcare a lui Nikolai fu să se arunce sub plută, dar 
Fiodor îl ţinu de mînă. 

— Nikolai, să nu faci.prostii! N-are nici un rost. A dus-o 
apa... acolo. Şi-şi repezi mîna spre celălalt capăt al plutei. 
Fuga | 

Împiedicîndu-se și căzînd, făcînd salturi uriaşe, ei alergară 
iarăşi pe buşteni. Pluta avea vreo cincizeci de metri. Ajun- 
gînd la capăt, o văzură pe Nataşa care alerga pe mal în 
întîmpinarea lor. Săriră amîndoi în apă. Aici apa era mai mică. 
leşind de sub plută, enrentul ajungea la bancul de nisip, iar 

mai departe începea un prag. Dacă şuvoiul ar fi scos-o pe 
Ana pînă atunci de sub plută s-ar fi văzut în apa transpa- 
rentă rochia albastră, cu picăţele albe. 

Palidă, cu buzele strînse şi faţa udă de lacrimi, Nataşa se 
repezise şi ea în căutarea Anei. Toţi trei înaintau în zigzaguri, 
privind cu încordare în apă, de la bancul de nisip spre plută. 
Ana nu era acolo. 

Trăgînd adînc de cîteva ori la rînd aer în piept, Nikolai 
intră sub plută. O pîclă întunecoasă, verzuie, se dezvălui în 
faţa lui. Ca nişte năluci, se mişcau nedesluşit pe fund pletele 
lungi ale algelor, luminate slab din loc în loc de şuvițele de 
lumină strecurate prin crăpăturile dintre buşteni. Cam un 
minut Nikolai înaintă, ţinîndu-şi respiraţia. Mişcările convul- 
sive ale diafragmei îl siliră să se întoarcă înapoi. Şi-n clipa 
aceea, în faţă, aproape de el, apăru o pată difuză, de un al- 
bastru deschis... 

leşi lîngă Fiodor, care stătea pînă la brîu în apă. Înăbu- 
şindu-se, nemaifiind în stare să spună ceva, trase lacom aer 
pe gura larg deschisă, făcu un gest de parcă ar fi vrut să 
strige prietenului său : „Aici !“ 

Și din nou se cufundă sub plută. Fiodor îl urmă. Peste 
cîteva clipe, scoaseră corpul lipsit de viaţă, dar cald încă, al 
Anei. 

Tot ce s-a petrecut după aceea a rămas pentru totdeauna 
în amintirea prietenilor învăluit în pîcla unei dureri nesfîrşite 
şi al neputinței de a schimba ceva. 

Cu multă claritate, ca văzute printr-o lupă, li s-au întipărit 
în minte cele ce se petrecuseră sub ochii lor. Restul lumii 
părea acoperit de o ceaţă, în care dispăru şi soarele, şi ori- 
zontul, şi frumusețea munţilor ce străjuiau rîul. Din ceaţă se 
desprinseră niste oameni — doi plutaşi care.ziua făceau de 
pază pe mal; unul dintre ei porni vîslind iute cu barca lor 
uşoară, să-l aducă pe medicul de la centrul de plutărit. Iar 
aici, pe mal, mărit la maximum parcă, zăcea pe nisip corpul 
Anei, pe care prietenii ei, în încetcările lor desperate şi neîn- 
demînatice de a-l face să respire şi să pulseze, îl mişcau, îl 
răsuceau, îi ridicau braţele. 

Ca prin ceaţă, de după plută, se mai ivi pe neaşteptate, 
cu zgomot şi plescăituri, de parcă ar fi fost vie, „casa pluti- 
toare“, pustie şi întunecată, singurul 'martor al crimei lui 
Wiekling. 

Din ceață apăru doctorul — mai degrabă un felcer de la 
centru — ca să rostească aici, în cîmpul lor vizual şi auditiv 
mărit, simplu şi răsucindu-şi în aer degetele desfăcute : 

— Da... totul s-a sfîrşit | 

Ana fu transportată în tabără, învelită într-o foaie de cort 
și întinsă pe un aşternut moale de fîn. Soarele apusese în spa- 
tele munților. Se întunecase. Natașa intră în cort şi acolo, 
lăsîndu-se pradă durerii, își trase pătura peste cap ca să-şi 
înăbuşe hohotele de plins. 

Tăcuţi, Nikolai şi Fiodor aprindeau focul, ca să facă ceva. 
Apoi se apropiară de Ana, îi descoperiră faţa. Lucirile flăcări- 
"lor împrumutau parcă chipului ei o anumită mişcare ; pieptul 
părea că se saltă încet, datorită respirației... Nikolai atinse 
cu buzele fruntea fetei. Pielea rece îl făcu să se dea înapoi. 
Îşi lăsă capul pe umărul prietenului său şi pentru întîia oară 
lacrimile îi ţişniră din ochi. 

— Nu se poate, Fedea, şopti el. E cu neputinţă | Cu asta 
nu te poţi împăca ! Ce facem acum Pl... 

Gîndul la Ridan, cumplit ca şi moartea Anei, le veni în 
acelaşi timp în minte. Amîndoi se întoarseră spre foc. 

Din cealaltă parte, din întunericul care se îngroşase, se ivi 
Wiekling, vînăt, tremurînd, cu acelaşi aer de nebun, şi se 
aşeză tăcut lîngă foc. Nimeni nu spuse nimic, 

Noaptea scurtă de vară se lăsa repede deasupra rîului. 

Deodată, pe apă se auziră plescăituri de vîslă. urmate peste 
o clipă de foşnetul şi scrîşnetul pietrişului şi pe mal apăru 
botul ridicat al unei bărci. Un om sări cu îndemînare peste 
bordul bărcii şi se apropie grăbit de foc. 

— 'Tovarăşul Tungusov este aici ? întrebă el. 

— Da — răspunse Nikolai, ridicîndu-se în picioare. 

— Sînt radiotelegrafistul de la centrul de plutărit. Aveţi o 
radiogramă din Moscova. Fulger! Ne-au rugat să v-a înmiî- 
năm de urgenţă. 

Nikolai luă foaia de hîrtie şi, aplecîndu-se spre foc, citi: 

„Șefului centrului de plutărit nr. 64 din Koraidel. Cu cea 
mai mare urgenţă, indiferent de oră, căutaţi-l pe turistul 
Tungusov pe rîu, lîngă centrul dumneavoastră. Transmiteţi-i 
următoarele : Înecata să fie ţinută într-un loc cît mai rece, 
dacă nu există gheaţă, în apă rece, curgătoare. Spre ziuă 

aprindeţi focuri de semnalizare pe bărci pentru amerizarea 
a două 'hidroplane. Ridan“. 

— Aţi comunicat ceva la Moscova despre noi ? îl întrebă 
Nikolai pe radiotelegrafist. 

— Nu, nimic. 

Nikolai avu impresia că şi-a pierdut minţile. 

Gheaţă nu -găsiră la centru. Înveliră atunci strîns corpul 
Anei într-o pînză de cort şi-l cufundară într-o bulboană să- 
pată de un izvor, în apropiere. 

Capitolul XVI 


CE ESTE MOARTEA 


În vila lui Ridan viaţa se desfăşoară liniştit, ritmic. Multe 
din laboratoare sînt închise : colaboratorii au plecat în con- 
cediu. Dacă n-ar fi lătrăturile, schelălăielile, răgetele care se 
aud periodic jos, în „menajerie“, şi care arată că Tiîrsa şi-a 
făcut apariţia acolo, s-ar putea crede că Institutul şi-a încetat 
existenţa. 

Dar nu, viaţa îşi urmează cursul, Institutul luorează. În 
fiecare zi doi laboranţi, împreună cu Mămicuţa, intră „în 
seră“ pentru a lua la analiză noi probe din carnea care a tost 
expusă la radiaţii. Aici e cald şi umed. Lăzile, de diferite 
dimensiuni, sînt aşezate în ordine pe stelaje. Unele dintre ele 
sînt deschise în fiecare zi, atunci cînd se iau probele, apoi 
se închid din nou. Microbii au toată posibilitatea să se pla- 
seze pe carnea pusă acolo la păstrare — vite întregi tăiate 
sau bucăţi separate de came. 

Cu toate acestea, carnea nu se descompune. 

Laboranţii iau probe, trec în laboratorul lor şi spre seară 
dau toate analizele lui Ridan. Descompunerea proteinei în 
carne este egală cu zero. Şi e aproape o lună de cînd lăzile 
au fost așezate în această „morgă“ tropicală. Da, aproape 
o lună | 

Mămicuţa, care n-a căutat niciodată să pătrundă esenţa 
ştiinţifică a lucrărilor din Institut, de data asta este intrigat 
peste măsură. Carnea, o carne crudă, obişnuită, pe care el „cu 

mîinile lui“ a adus-o de la abator, stă în căldura asta umedă 
și nu se stricăl De ce? Şi doar nu i-au făcut nimic! Au 
pus-o pentru un minut pe banda transportorului şi au tre- 
cut-o printr-un câmp de înaltă frecvenţă. Şi ce-i cu asta? 
Nefiind în stare să înţeleagă misterul, Mămicuţa se udre- 
sează lui Ridan : 

— Bine, cîmpul electric a omorît bacteriile care se aflau 
pe carne şi în lăzi. Dar noi le deschidem din nou. Atunci ?... 
De ce nu mai apar alte bacterii ? (Că doar sînt atîtea în aer! 

Ridan îl priveşte uimit: Mămicuţa se interesează de 
ştiinţă | 

— De, nu în orice carne „apar“ bacterii — răspunde pro- 
fesorul. | 

— Hm... Tare-aş vrea să văd ce carne nu se strică într-o 
încăpere caldă, dacă o ţii mai mult de două zile ! 

— Cum „ce came PA dumitale se strică? 

— Care a mea? nu-nţelege Mămicuţa. 

— A dumitale proprie, uite asta! şi Ridan îl împunge 
cu degetul în pîntecul rotund. 

Mămicuţa începe să rîdă. 

— Păi asta e vie! 

Ridan se apleacă la urechea Mămicuţei şi  arătînd spre 
„seră“, spune încet: 

”  — Şi carnea aceea este tot vie... 

Discuţia s-a terminat pentru că Mămicuţa încetează brusc 
să rîdă, și îndepărtîndu-se dintr-un salt de Ridan, ca o 
minge, dispare repede. Profesorul glumeşte, bineînţeles... 
Dar... cine ştie ce fel de glume mai sînt şi astea! Te pome- 
neşti c-o să spună că vitele tăiate poţi să le faci s-alerge! 
La naiba | Mai bine să nu se bage unde nu-i fierbe oala! 

lar Ridan priveşte această ieşire a Mămicuţei ca o ilus- 
trare a noilor zguduiri în lumea ştiinţei. „Şi aici, în procesul 
de descompunere a ţesuturilor — se gîndeşte el — microbii 
trec pe planul doi. Din provocatori ai procesului, iată-i doar 
indicii lui. „Apar“, şi totuşi nu provoacă descompunerea. 
Mulţi vor trebui să-şi revadă poziţiile...“ 

În locuinţa profesorului domneşte o ordine severă, cură- 
ţenie, linişte ; vizitatori vin rar. Tuşa Paşa dirijează această 
linişte, apărînd pe neauzite şi întotdeauna la timp, întot- 
deauna precis, acolo unde este necesară prezenţa ei. Are un 
ger grav, gospodăresc : se află în elemenţul ei. Ridan e feri- 

cit : nimeni și nimic nu-l distrage de la lucru. Dispare în 
încăperile Institutului sau lucrează la el în cabinet, iar 
atunci cînd apare în sufragerie glumeşte, ca întotdeauna, cu 
tuşa Paşa, ori stau amîndoi de vorbă, şi atunci află cu iscu- 
sinţă de la ea din tainele înţelepciunii populare. 

De cînd au plecat tinerii, locuitorii vilei s-au mai schim- 
bat. În primele zile Anatoli Nîrkin venea numai în serile 
cînd era de cart în eter, apoi dispărea oricît se străduia 
Ridan să-l mai reţină. Totuşi, peste un timp se obişnui. 
Începu să vină la ceai, apoi rămînea la cină și pînă la urmă, 
cînd pasionat de călătoriile sale prin spaţiul nesfîrşit al uni- 
versului, câ şi Nikolai, uita de timp şi întîrzia mult după 
miezul nopţii, rămînea să doarmă acolo. 

După vreo zece zile, Anatoli Nîrkin se hotărî în sfîrşit 
să urmeze sfatul lui Ridan şi se mută, pe timpul lipsei lui 
Nikolai, în camera acestuia... 

Ciudată este totuşi comportarea profesorului | Preocupări 
noi, care cu greu ar putea fi denumite muncă, au apărut 
în ultimul timp în activitatea lui. Operația de „gradare“ se 
apropie de sfîrşit. Animalele sînt duse la locurile lor, totul . 
este pus în ordine, colaboratorii pleacă. Ridan ia masa. 
Acum S-ar cuveni să se odihnească puţin, conform obiceiului 
introdus de mult. | 

Dar iată că, din nou, se duce în laboratorul său şi închide 
ușa cu cheia. 

Aici s-au operat unele schimbări. Lîngă perete, începînd 
de la podea şi pînă în tavan, se întinde o tijă lungă, verti- 
cală, aidoma unei ţevi .obişnuite de apă. Cam la nivelul 
pieptului unui om, pe această tijă, ca pe un ax, este fixată 
o roată mică de comandă. Alături, pe o policioară, se află 
o busolă cu două ace: unul obișnuit, magnetic, celălalt — 
desenat pe faţa exterioară a geamului. 

Ridan se îndreaptă mai întîi spre masă, cercetează harta 
regiunii Sverdlovsk întinsă acolo şi determină ceva cu aiju- 
torul raportorului. Apoi, privind atent busola, întoarce cu 
grijă roata de comandă, 

Dacă cineva ar urmări „ţeava de apă“ după ce iese prin 
tavan, ar vedea că tija aceasta se termină sus, pe acoperişul 
casei, şi acolo, la capătul ei este fixat ceva care seamănă 
foarte mult cu reflectorul parabolic al vechiului generator 
construit de Tungusov. 

În colţul din fundul camerei se află un fotoliu moale de 
piele ; locul acestui fotoliu era pînă de curînd în cabinet. 
Ridan îl trage din colţ lîngă G.M. Apoi scoate husa şi cu 
cea mai mare grijă schimbă ceva la el, strînge în cleme niște 
fire ; în sfîrşit se aşază în fotoliu, îşi pune în cap un fel de 
scafă de o formă ciudată, făcută din inelușe de sîrmă şi o 
plasă de metal cu ochiuri mici. Profesorul se lasă pe spate 
şi închide ochii. Mîna lui dreaptă, sprijinită pe braţul lat al 
fotoliului, se întinde spre G.M. şi degetele lungi ale pro- 
fesorului apasă pe o pîrghiuţă cu arc aflată pe panoul ge- 
neratorului. 

Astfel şade profesorul, complet nemişcat, zece-douăzeci 
de minute, uneori mai mult. Pare că doarme. În sfîrşit, vine 
un moment cînd mîna lui se lasă fără viaţă în jos, degetele 
îi lunecă de pe întrerupător şi pîrghia sare atunci în sus, la 
loc. 

Ridan se ridică, frecîndu-şi mulţumit mîinile. Asta se re- 
petă în fiecare zi. 

Astăzi, şedinţa s-a prelungit neobişnuit de mult. Ridan 
şade în faţa G.M.-ului de mai bine de o oră. La început a 
fost liniştit, ca întotdeauna, dar cînd degetele lui au dat 
drumul pîrghiei, el nu s-a mai sculat din fotoliu, ci a apucat 
din nou întrerupătorul. Mişcarea aceasta s-a repetat de mai 
multe ori. 

Acum profesorul se comportă cu totul neobişnuit. S-a 
aplecat tot înainte, corpul lui se încordează convulsiv, tre- 
sare ca omul în somn de parcă ar vrea să se repeadă la 
cineva. Respirația i se accelerează, o grimasă îi schimono- 
seşte faţa ca din pricina unei lumini puternice. 

Un geamăt surd, chinuitor, îi iese deodată din piept, mîna 
i se ridică în sus şi-i cade pe cap. Pîrghia e liberă. Încet,i 
se deschid pleoapele şi în ochi se zăreşte groaza, despera- 
rea... Ridan se ridică greu din fotoliu şi, clătinîndu-se, iese 
din laborator şi cîteva minute aleargă agitat prin cabinet, 
dintr-un col în altul, şoptind plin de deznădejde : 

— Ce-i de făcut? | Ce-i de făcut Pl... 

Treptat, reuşeşte să se stăpînească. În locul mişcărilor 
pierdute, încep mişcări precise, repezi, caracteristice lui 
Ridan. Pe masă, într-un vraf de hirtii, găseşte scrisoarea pri- 
mită în ajun, își aruncă ochii în fugă şi găseşte locul de care 
are nevoie. Apoi ridică receptorul. 

— Baza aviaţiei sanitare ? La telefon profesorul Ridan. 
Da, da | Tovarăşe, trebuie neapărat să trimiteţi un avion în 
Ural, regiunea Sverdlovsk. Imediat |... Bine. Câte locuri ?... 
Puţin. Atunci e nevoie de două avioane. Şi să aibă flotoare | 
Acolo nu există teren de aterizare. Vor trebui să amerizeze 
direct pe riul Ufa, lingă Karaidel. Nu, nu-i nevoie de me- 
dic, plec eu. Pregătiţi o ladă cu gheaţă... Da, da, bolnavul 
va fi pus în gheaţă... Bine, în douăzeci de minute sînt acolo | 

Ridan aşeză receptorul în furcă şi imediat îl ridică din 
nou. 

—  Intezurban ? Daţi-mi imediat legătura cu Sverdlovskul ! 
Fulger |... La telefon un medic, profesorul Ridan. Este 
vorba de salvarea vieţii unui om. Nu ştiu numărul. Am ne- 
'voie de stația de radio a Trustului forestier din Sverdlovsk. 
Numărul meu de telefon este... 

Peste cîteva clipe, profesorul năvăli în camera lui Tun- 
gusov. Nîrkin tresări şi se întoarse, scoțîndu-şi casca. 

— Anatoli Vasilievici — i se adresă Ridan pe un ton cu 
care niciodată încă nu i-a vorbit lui Nîrkin. S-a întîmplat o 
mare nenorocire... acolo la ei... pe Ufa. Cred că Anka... s-a 
înecat... Plec imediat cu avionul. Am cerut acum Sverdlov- 
skul la telefon şi i-am dat numărul dumitale. O să-ţi facă 
aici legătura cu stația de radio a Trustului forestier din 
Sverdlovsk. Roagă staţia să ia imediat legătura cu centrul 
de plutărit din Karaidel şi transmite acestui centru radio- 
grama pe care o scriu acum... Dă-mi hîrtie! 

Ridan se aşeză la masă şi scrise textul. 

— Afară de asta, află care sînt indicativele centrului. 
Cred că la ei legătura se face pe unde scurte, și caută să 
prinzi legătura cu ei prin radio. Dacă prinzi Karaidelul, 
transmite radiograma direct... | 

Niîrkin n-apucă să scoată un cuvînt. Abia termină Ridan să 
vorbească, şi telefonul zbîrnii prelung. 

— Uite, sună| spuse profesorul, întinzîndu-i mîna lui 
Niîrkin. Acţionează | 

Alergă în cabinetul său şi din nou telefonă. 

— Slavka, scoate mai repede maşina, plecăm... 

— Furtună, Konstantin Aleksandrovici ? căută să afle 
şoferul. 

— Furtună, Slavka, cumplită furtună | Cum n-a mai fost 
pe la noi... Hai repede, ies în clipa astal 

Pardesiul şi harta; iată tot ce luă Ridan cu el. Silueta tușei 
"Paşa, hotărită, insistentă, îi apăru înainte. 

— Ce-i asta, Konstantin Aleksandrovici ? Ce s-a întîm- 
plat ? 

Pentru o clipă, Ridan se pierdu : Ce să-i spună ? 

— Miîline dimineaţă vin ai noștri, tuşă Paşa — îi spuse 
el posomorît. Numai că... Anei i s-a întîmplat o nenorocire. 
Plec să văd... D 

Douăzeci de minute mai tîrziu, pe aerodromul viu lumi-: 
nat al bazei aviaţiei sanitare, două amfibii de oţel, întin- 
zîndu-şi mult picioarele scurte în lături, porniră să alunece 
pe pista de beton şi, una după alta, se avîntară în albastrul 
întunecat al cerului înstelat. 


ri + 

Singur în cabină, lîngă fereastră, Ridan se avîntă cu în- 
treaga sa ființă înainte, spre răsărit. Încet, vai cît de încet 
zboară avionul|l Dacă priveşti sus, spre cer, nu mai poţi 
suporta : ai impresia că avionul stă pe loc. Numai luminile 
localităţilor care rămîn jos, în urmă, vorbesc despre viteza 
cu care se apropie de Ufa. 

Ufa | Ce se întîmplă oare acum acolo ? Cu insistenţă, în 
ciuda voinţei, în minte îi stăruie tablouri ce-i fac inima să 
freamăte chinuitor. Ridan se străduie fiziceşte să-şi înăbuşe 
imaginația, scuturîndu-se și tresărind din tot corpul. Dar 
asta ajută prea puţin. Atunci începe să-și cheme în ajutor 
îndoiala. Oare e adevărat, oare într-adevăr toate s-au petre- 
cut aşa P De ce a crezut orbeşte în acest generator diabolic ? 
Cine știe ce cauze atmosferice sau cosmice, necunoscute 
încă, i-au înscenat poate această „răbufnire necrobiotică“ şi 
apoi au întrerupt radiaţia ? Poate chiar în aparat, în ampli- 
ficator, s-a petrecut ceva neprevăzut, doar toate acestea sînt 
încă atît de puţin studiate... 

— Nu, nu! Erau gînduri care nu puteau să-i aparţină lui, 
profesorului Ridan, nici măcar în somn, dacă el a adormit 
cumva în timpul şedinţei. Şi-apoi, chiar dacă generatorul 
este imperfect în acest rol, chiar dacă este doar o primă 
realizare încă rudimentară a unui viitor aparat perfect — 
oare nu ideile lui, cărora le-a consacrat întreaga credinţă, 
toate cunoştinţele, fantezia lui de savant sînt concretizate 
în acest aparat şi... confirmate acum într-un mod atît de 
tragic ?| Îndoielile pot consola numai pe un profan. Ah, 
Anka, Anka |! 

„Nu fac doi bani|l strigă în gînd Ridan, încleştindu-şi 
degetele în braţele scaunului. Nu fac doi bani toate ideile şi 
cunoştinţele mele dacă, în ciuda lor, din nou, pentru a 
doua oară în viață, pierd tot ce am mai scump pe lumel“ 

Zboară de două ore. Noaptea scurtă, care ţine doar patru 
ceasuri, e pe sfîrşite. Peste o jumătate de oră se va face 
ziuă. O mie două sute de kilometri se vor fi aștermnut atunci 
între Ridan şi Moscova. Va vedea rîul, tabăra, chipurile schi- 
monosite de durere... şi pe Anka... 

Jos, punctele de foc sînt tot mai rare şi mai palide. Pe 
pămînt, oamenii au stins luminile în locuinţele lor. Şi pe cer 
au început să pălească diamantele albăstrii ale stelelor în 
prag de dimineaţă. În faţa avionului se conturează treptat 
linia neegală a orizontului şi cerul deasupra zării începe să 
se lumineze. Pămîntul este încă întunecat, dar tot mai des 
apar pe el pete albicioase de cer, reflectat în rîuri şi lacuri. 

Rîul Ufa apare pe neaşteptate din dreapta, ca urma unei 
gigantice rime care se tîrăşte printre munţi. Avioanele fac 
un viraj brusc şi continuă să zboare urmînd şerpuirile rîului 
ascuns după picla străvezie a dimineţii. Ridan priveşte în 
jos urmărind acele ceasului. Timpul de zbor calculat de pilot 
se apropie de sfîrşit. Încă două-trei minute... 

Iată-i | 

Şuviţe de fum străbat ceața, luminile roşii ale focurilor 
aprinşe în bărci indică locul şi direcţia de amerizare. Dar 
Ridan nu se uită la aceste focuri. Privirile lui sînt aţintite 
spre mal ; iată cortul, siluetele oamenilor care se mișcă lingă 
apă... 

Altceva nu mai vede nimic... 

Defileul liniştit se umple de huruitul asurzitor al motoa- 
relor. Piloții descriu un cerc, coboară mai jos, încă un cerc, 

apoi al treilea şi din nou încep să coboare, studiind locul 
greu al amerizării... În sfîrşit, unul dintre avioane coboară 
deodată brusc pe faţa îngustă a rîului şi amerizează îm- 
proşcînd valurile cu flotoarele. 

Ridan sare într-una din bărcile ce s-au apropiat în grabă 
şi peste un minut iese pe mal. Nataşa, din fugă, i se aruncă 
la piept. Fiodor şi Nikolai, tăcuţi; se apropie de profesor. Un 
om cu faţa schimonosită într-un mod ciudat, în care Ridan 
cu greu îl recunoaşte pe Wiekling, se îndepărtează încet, 
ca un cîine bătut. 

— Unde-i ? întreabă scurt Ridan. | 

Îl conduc la izvor. Şuviţele reci de apă ce ţişnesc din pă- 
mînt mişcă cutele foii de cort. Scot trupul neînsufleţit afară 
şi îi descoperă faţa... 

Prietenii stau tăcuţi în jur şi deodată o speranţă nebună 
se aprinde pentru o clipă în inima lor. Se va produce o mi- 
nune | O minune!! Pentru o clipă, durerea dă naştere ne- 
huniei. Iată, acum Ridan îşi va ridica mîna, va rosti cu au- 
toritate un cuvânt... şi tot ce a fost pînă acum se va dovedi 
un vis urit. Ana va deschide mirată ochii, se va ridica... 

Ridan se lasă pe nisip, întinde braţul într-o parte şi face 
un gest uşor înapoi. „Plecaţi, lăsaţi-ne singuri“ — spune 
arest gest. Capul Anei e pe mîna lui ; el se apleacă deasupra 
ei din ce în ce mai mult. Prietenii se îndreaptă spre cort. 

Buzele profesorului tremură, se strîmbă. Lacrimi amare 
de părinte îi alunecă pe obraji şi cad pe chipul scump, ud 
al fetei. 

— Anka... Anka mea... — şopteşte Ridan. 

Dar minunea nu s-a produs. 

Ridan se intoarce şi cu o mişcare a capului îi cheamă pe 


prieteni. 

— Să vină mai repede sanitarii — spune el cu glas ferim 
şi acoperind-o din nou pe Ana cu foaia de cort, o cufundă 
în apă. 


Ţine cîteva secunde mîna în apa izvorului şi mîna începe 
să-i îngheţe. 

— Bine — şopteşte el ridicîndu-se, apoi îl întreabă pe 
Nikolai : De mult e aici ? 

— De la ora zece seara. 

— Cît a trecut pînă atunci ? 


— Aproape... două ore — îşi aduce cu greu aminte 
Nikolai. | 

Sanitarii duc pe brancardă corpul Anei în barcă, îl trans- 
portă la avion, apoi brancarda e ridicată cu grijă-şi intro- 
dusă înăuntrul fuselajului. Acolo corpul Anei este pus într-un 
-răcitor de zinc, cu pereţii plini de gheaţă. 

Ridan îşi scoate. capul pe&' fereastra cabinei ; faţa lui este 
cenușie, umbre grele i se aştern în jurul ochilor. Arată acum 
aproape la fel ca şi cei care l-au întîmpinat aici, în tabără. 
Dar în glasul lui răsună din nou autoritatea omului care 
ştie ce are de făcut. 

— Nikolai Arsentievici — spune el, aplecîndu-se deasu- 
pra bărcii — urcă-te aici, ai să pleci cu mine chiar acum. 
Ceilalţi vor veni cu al doilea avion! 

Hidroplanul se desprinde greu de pe apă şi încet, luînd 
înălţime deasupra albiei rîului, dispare după o cotitură a 
defileului. Ridicîndu-se deasupra munţilor, porneşte direct 
spre apus. 

Nikolai şade într-un fotoliu comod, moale şi, pentru prima 
oară după cele întîmplate, îl copleşeşte o nemaipomenită obo- 
seală. Încordarea nervoasă care l-a ţinut pînă în ultimul mo- 
ment pe picioare, începe să scadă. Ridan găseşte în dulă- 
piorul cu medicamente al avionului un somnifer şi i-l dă 
lui Nikolai. 

— Acum aşază-te comod, uite aşa... şi dormi. Dormi, Ni- 
kolai Arsentievici. O să-mai am nevoie de ajutorul dumitale... 
chiar azi. | 

Cuvîntul „dormi“ acţionează magic. Nikolai adoarme 
aproape instantaneu şi nu mai aude ultimele cuvinte ale 
profesorului. 

La ora 5,40 dimineaţa, avionul aterizează la Moscova. O 
maşină sanitară încarcă răcitorul şi goneşte în urma ma- 
şinii în care se află Ridan, spre Ordînka. 

Vila doarme. Lada grea de zinc este ridicată şi dusă sus, 
în camera spațioasă a „,conservorului“. Sanitarii pleacă. 

Peste douăzeci de minute, Nikolai, înţelegînd cu greu 
ce îi cere profesorul, conectează anozii „conservorului“ său,: 
controlează acordul pe „nodul condiţiilor“ şi cuplează apoi 
întrerupătorul transportorului. 

Corpul Anei, într-o husă din țesătură subțire, cauciucată, 


trece prin fluxul de energie radiantă,,, 

Aşa a început una din cele mai îndrăzneţe încercări ale 
omului de a răsturna legile naturii, legi a căror imuabilitate 
era consfinţită de milenii. 

Ridan e de nerecunoscut. S-a închis în sine, nu scoate o 
vorbă, şi chiar la întrebările care i se pun nu răspunde din- 
tr-o dată, desprinzîndu-se, pe cît se vede, cu greu din 
gîndurile lui apăsătoare, complicate. Iar durerea — o du- 
rere profundă, apăsătoare, se simte în fiecare din mişcările 
lui, neobişnuit de prudente. 

Nu vorbeşte nimic despre Ana, nici despre planurile lui. 

Şi nimeni nu intră în camera ,„conservorului“, în afară de 
cîțiva colaboratori ai Institutului, pe care profesorul îi 
cheamă deseori la el. Şi ei tac. E limpede că Ridan nu vrea 
să se ştie şi să se vorbească despre intenţiile lui. Toţi tac, 
respectînd dorința neexprimată a profesorului, şi nimeni nu 
întreabă nimic. 


Fiodor, Nataşa şi Wiekling se întoarseră în aceeaşi zi, cam 
la vreo trei ore după sosirea lui Ridan. Grea şi întunecată 
a fost întoarcerea aceasta | Au tăcut tot drumul; despre ce 
să vorbească ? i 

Minunea nu s-a produs. Ridan a venit să plîngă deasupra 
corpului fiicei sale... 

Mai uşor decît celorlalți îi era Nataşei. Durerea ei se to- 
pea în lacrimi. | 

Sentimentele lui Fiodor însă erau complicate de conştiinţa 
apăsătoare a răspunderii şi a vinei lui. El era iniţiatorul călă- 
toriei, el era conducătorul, „căpitanul“, era datoria lui să 
prevină posibilitatea unui accident! El este vinovat de 
catastrofă şi de durerea prietenilor, a tatălui ! 

Cînd ajunse acasă Fiodor găsi o citaţie — trebuia să se 
prezinte la comisariatul militar. Mai fusese chemat şi alte- 
ori. De obicei, i se puneau cîteva întrebări: unde lucrează, 
funcţia pe care o ocupă, adresa şi pleca acasă. Această ope- 
raţie purta numele misterios de „reînregistrare“. Acum însă 
erau alte vremuri. Ştiri alarmante veneau de la graniţă, şi 
din apus, şi din răsărit. 

Fiodor se agăță de această citaţie cum se agaţă un înecat 
de colacul de salvare. Porni imediat la comisariatul militar 
şi-l rugă pe comisar să-l trimită în cel mai important şi mai 
neliniştit sector al graniţei. 

A treia zi, plecă în Orientul Îndepărtat, plin de o hotă- 
rîre deznădăjduită de a se jertfi, de a înfăptui acte de 
eroism... Nataşa nici nu încercă măcar să-l reţină. 

Wiekling plecă de la aerodrom fără să-şi ia rămas bun, 
fără să spună nici un cuvînt şi urcă în primul taxi care-i 
ieşi în cale. Nici Fiodor, nici Nataşa nu avură puteri să-i 
spună un cuvînt îmbărbătător deşi, vădit lucru, el continua 
să se afle la granița nebuniei. 

Cînd taxiul se mai îndepărtă, Wiekling începu să-şi re- 
vină. Umerii care îi atîrnau neputincioşi se săltară, cutele 
adînci care-i brăzdau fruntea, pornind de la rădăcina nasu- 
lui, se neteziră, sprîncenele strînse cu amărăciune își reluară 
locul obişnuit. Cu mîinile încă murdare de răşină îşi puse 
în ordine părul încâlcit şi răsuflă din adîncul pieptului. Apoi 
repede, de parcă şi-ar fi amintit de ceva important, băgă 
mîna în buzunarul lateral şi scoase un plic. Scrisoarea... foaia 
de hirtie plină de cifre. Totul e în regulă. Băgă plicul din 
nou în buzunar. Totul e în regulă... Şi nici crima nu există, 
pentru că nu există probe, nici măcar suspiciuni. Singurul 
martor e mort. Degetele palide, verzui, care se ridicau spre 
suprafaţa apei, apărură din nou — pentru a cîta oarăl — 
în faţa ochilor lui... Wiekling se cutremură şi o grimasă de 
suferinţă îi trecu peste faţă. 


„Viaţa în casa lui Ridan se dezorganizase. După nişte legi 
noi, haotice şi contradictorii, începură să se desfăşoare toate 
acele procese care alcătuiesc viaţa şi preocupările oame- 
nilor. 

Ridan se comporta ca un om care se pregăteşte să plece 
şi se teme să nu întîrzie la tren. N-avea timp să vină la de- 
jun sau la masă. Mereu se uita la ceas; iar noaptea îl tre- 
zea deşteptătorul şi luînd în grabă ceva pe el, trecea în 
laborator. 

Toată ziua Tîrsa ducea animalele sus şi le aducea înapoi 
jos. Mămicuţa evacua unele camere, transforma altele, adu- 
cea oameni noi care transportau în sala de operaţii nişte 

obiecte grele, pe care le montau acolo, se auzea zăngănit 
de ciocan lovind în metale... 

Toate acestea începură o oră — o oră şi jumătate după 
întoarcerea profesorului şi astfel trecură douăzeci şi patru 
de ore pe care Ridan le-a numărat înfrigurat minut cu minut. 

Nikolai înţelegea că această activitate febrilă se desfă- 
şoară în jurul Anei, şi sentimente complexe luau naştere în 
sufletul lui agitat. Profesorul tăcea; el acţiona. De două- 
trei ori îl consultă pe Nikolai în probleme de electrotehnică, 
fără să-i spună ce urmăreşte să facă — în sala de operaţii 
erau instalate în grabă nişte aparate noi, Ana zăcea acum 
acolo. 

Ce însemnau toate acestea ? Dacă Ridan speră să-i dea 
viaţă, de ce nu-i împărtăşeşte şi lui Nikolai această spe- 
ranţă ? Nimic nu l-ar îndreptăţi să-i ascundă, dacă există 
vreo astfel de posibilitate de necrezut. Dar el tace. Și nici 
o geană de speranţă nu mijeşte în această neobişnuită stare 
de mohorîre care l-a cuprins. Deci nu există această posi- 
bilitate. Şi nici nu poate exista, e de la sine înţeles! 
Atunci ?... Nu cumva profesorul vrea... să folosească corpul 
propriei sale fiice pentru vreo experienţă ?... Ce suflet gol, 
înfricoşător, monstruos trebuie să ai ca să faci una ca asta! 

Nikolai se revoltă împotriva lui Ridan. Nu... Oricît de 
mari şi de importante ar fi problemele lui ştiinţifice, n-ar 
trebui să le jertfească trupul Anei, memoria ei. Asta-i un 
săcrilegiu | 

Copleşit de durere, creierul lui Nikolai nu se mai putea 
descurca din aceste gînduri. Cu cît se gîndea mai mult. cu 
atît mai mult se umplea fiinţa lui de indignare, de mînie. 

În sfîrşit, Nikolai nu se mai putu stăpîni. leşi hotărît din 
camera lui şi porni să-l caute pe profesor. Trebuia neapărat 
să stea de vorbă cu el şi, la nevoie, să-i ceară socoteală... 
Negăsindu-l nici în cabinet, nici în laborator, se îndreptă 
spre sala de operaţii. Întîmplător, uşa era deschisă. Nikolai 
rămase înmărmurit în prag. 

Drept în faţa lui, într-un cilindru mare, închis, dintr-un 
material străveziu şi strălucitor, se rotea încet corpul Anei. 
Prin transparenţa cilindrului, aburit de frigul din interior, 
corpul imobilizat se topea sub priviri ca o fantomă. Cilin- 
drul, fixat în mijlocul unui mare inel metalic, dispus vertical, 
executa simulțan două mişcări lente şi uniforme: în jurul 

axei sale şi în planul inelului, asemenea acului unei gigan- 
tice busole. 

Nikolai încremeni, nefiind în stare să-şi ia ochii de la 
această nălucă nespus de dragă. Ridan apăru pe neaştep- 
tate în faţa lui. 

— Ai treabă cu mine, Nikolai Arsentievici ? întrebă el 
încet, cuprinzîndu-l pe Nikolai cu braţul pe după umeri şi 
împingîndu-l uşor afară. E mai bine totuşi să ieşim de aici. 

Intrară în laboratorul „de plumb“. Nikolai se eliberă brusc 
de sub mîna profesorului, care i se părea grea. 

— Aş... vrea să ştiu... ce înseamnă toate acestea? în- 
trebă emoţionat Nikolai. Socot că am dreptul... 

Se priveau în ochi, amîndoi copleşiţi de durere; numai 
că unul era înţelept, stăpînit, iar celălalt cuprins de emoție, 
miînios. Ceva asemănător cu compătimirea lunecă pe faţa 
lui Ridan. Înţelese că mînia lui Nikolai este primul simţămînt 
care l-a cuprins, căruia el i-a cedat instinctiv, ca să-şi înăbuşe 
insuportabila durere. 

— Da, ai dreptul: ştiu asta chiar mai bine decît dum- 
neata... — răspunse profesorul. 

Nikolai nu acordă atenţie cuvintelor lui. 

— Vreo experienţă ? îl întrerupse el furios. 

Ridan îşi ridică brusc capul, îl privi sever pe Nikolai, 
apoi se uită la ceas. 

— Zece minute putem sta de vorbă, Nikolai Arsentievici. 
Hai la mine! 

Se îndreptă hotărît spre cabinet; acolo îl pofti pe Ni- 
kolai să se aşeze şi, de cîteva ori, tăcut, se plimbă pe covor. 

— Am înţeles ce te frămîntă — spuse el, în sfîrşit. „Expe- 
rienţe pe cadavrul propriei mele fiice“... „pîngărire“, „cru- 
zime“... „Savantul-maniac care îşi calcă în picioare demni- 
tatea de om“... Toate astea, Nikolai Arsentievici, le ştiu 
eu bine, chiar prea bine. Dar ascultă-mă... Aveam vîrsta 
dumitale cînd mi-am pierdut tatăl. Agonia lui a fost lentă, 
a durat mult, cîteva luni. A murit din cauza unui proces 
pulmonar care nu voia să cedeze. Viaţa.i se împuţina în 
organism, deşi se făcea totul pentru salvarea lui: primea 
o îngrijire excepţională, avea o cameră de rezervă în cel 
mai bun spital din Moscova, şi „se bucura“ de îngrijirea 
celebrului şi respectatului specialist, profesorul Kurnakov. 
Profesorul îl vizita pe tata aproape în fiecare zi şi medicii 

curanţi îndeplineau toate indicaţiile lui cu o neobişnuită: 
punctualitate. Eu însumi aproape că nu ieşeam din spital. 
Vegheam şi urmăream tratamentul. La început numai urmă- 
ream. Apoi mi s-a spus că starea lui este desperată... 

Pe vremea aceea nu eram încă medic dar mă pasiona. 
medicina, eram la curent cu ultimele descoperiri în dome- 
niul ei, înţelegeam multe şi credeam profund în posibilită- 
ţile inepuizabile ale acestei ştiinţe. Credeam, cum cred acum, 
Nikolai Arsentievici, că am avut dreptate... Ce absurd mi 
se părea acel tratament „clasic“, la adăpostul căruia oamenii, 
urmînd întocmai litera manualului, ascundeau lipsa de ini- 
ţiativă şi deplina lor neputinţă de a învinge boala. Şi am 
început atunci să acţionez. Alergam prin capitală, căutînd 
medicii cu iniţiativă, curajoşi, înaintați, pe cei care erau 
mereu în căutarea noului — util bolnavilor deşi nu întot- 
deauna puteau să-l explice din punctul de vedere al canoa- 
nelor științei clasice, „universitare“. Oamenii aceştia făceau 
așa-numitele „minuni“, adică vindecau bolnavi socotiți ire- 
cuperabili. Unii dintre ei acumulau energia radiaţiei solare 
în reacţiile chimice din substanţe și le introduceau în orga- 
nismul bolnavului pentru a mări rezistenţa lui faţă de 
acţiuni distructive. Alţii ajungeau la acelaşi rezultat acţio- 
nînd cu minerale radioactive. Alţii demonstrau în mod practic 
justeţea ideii influenţei acțiunilor nervoase asupra bolnavului. 
După ce am ascultat cu atenţie argumentele lor teoretice, 
urmîndu-le sfatul, am venit la spital și am cerut să se aplice 
aceste noi metode de tratament, deoarece vedeam că acolo 
doctorii, în frunte cu profesorul, depuseseră armele, decla- 
rînd sfîrșitul drept inevitabil din punctul lor de vedere. 
M-au refuzat. „Noi facem tot ceea ce în astfel de cazuri 
știința găseşte că trebuie făcut — spuneau ei — şi nu putem 
admite ca în clinică să se folosească metode insuficient de 
verificate“. „Da, dar metodele dumneavoastră bine verificate 
nu ajută la nimic!“ mă indignam eu. Între timp, viaţa se 
stingea treptat în corpul slăbit peste măsură. Desperat, con- 
tinuam să insist. În sfîrşit, am avut o discuţie hotărîtoare cu 
profesorul Kurnakov, fie blestemat acest nume care a însem- 
nat de atunci pentru mine simbolul birocratismului, reacţio- 
narismului şi al limitării în medicină! „Cum aşa, a strigat el 
pe un ton de nobilă indignare. Nu cumva îmi cereţi să fac 
ex-pe-rien-ţă pe tatăl dumneavoastră muribund ?“ 

33 — Generatorul de minuni 


N-am ştiut ce să-i răspund... Tata a murit. Şi abia mai 
tîrziu am înţeles întreaga falsitate a acestui „nnbil“ argu- 
ment al profesorului. Da, Nikolai Arsentievici, ar fi trebuit 
să încerce, să facă experienţă, dacă într-adevăr voia să-și 
salveze pacientul cum voiam eu să-mi salvez tatăl ; şi sînt 
sigur că aşa ar fi făcut dacă nu tatăl meu, ci tatăl lui ar 
fi fost pe moarte... 

Ridan tăcu pentru cîteva clipe, pentru a se elibera 
parcă de sub povara amintirilor. 

— La dispoziţia medicinei se află un imens arsenal de 
mijloace şi metode. Medicul care-şi lasă neputincios mîinile 
şi consideră că starea pacientului este desperată, pentru că 
el a epuizat un anumit program de tratament şi n-a obţinut 
efectul obișnuit în astfel de cazuri, nu este decît un prost 
meșteșugar. În medicină nu există cazuri incurabile şi nu 
există reţete de-a gata, universale pentru salvarea bolnavilor. 
Ele trebuie căutate, încercate, alese. Timpul! lată ce limi- 
tează de obicei posibilitățile noastre de a găsi mijloace de 
luptă care pot să salveze omul. Crezi cumva că acum, cînd 
dumneata însuţi mi-ai dat posibilitatea să birui timpul, am 
dreptul să renunţ la experiență ? | 

Nikolai nu-și lua ochii de la Ridan. Profesorul vorbea ca 
întotdeauna limpede, convingător. Totuşi Nikolai nu-l în- 
țţelegea... Dacă ar fi fost vorba de-o boală... 

— Da, dar... Ania a murit —_bolborosi el, şi un muşchi 
mic îi tremură pe faţă. 

Ridan îşi lăsă capul în jos. 

— Poate — răspunse el încet. Poate... Nu ştiu... Nu sînt 
sigur de asta. Moartea este un proces complex şi destul de 
îndelungat, ea afectează organele treptat, şi pe durate di- 
ferite. Chiar dacă s-a oprit respiraţia, chiar dacă i s-a oprit 
inima, asta încă nu înseamnă că a murit cu adevărat. Şi 
dacă întreg organismul este nevătămat, este suficient să-i 
aplici pentru un timp circulaţia artificială a sîngelui şi el. 
va trăi din nou. 

În ştiinţă a domnit altădată convingerea că o dată cu 
primele simptome ale morţii — încetarea respirației şi a cir- 
culaţiei sîngelui — creierul paralizează pentru totdeauna. 
De aici, mai ales, se trăgea concluzia că moartea este ire- 
versibilă. Apoi a apărut ideea așa-numitei „morţi clinice“, 
moarte reversibilă, ce durează, zice-se, cîteva zeci de mi- 

nute, după care celulele creierului îşi pierd definitiv capa- 
citatea vitală. Ştii însă ce am reuşit eu să demonstrez? 
Că sistemul nervos central, creierul, este organul cel mai 
robust, cel mai stabil dintre toate organele, că el, deşi îşi 
încetează activitatea în momentul „morţii“, totuşi păstrează 
potenţial capacitatea de a funcţiona mai mult timp decît 
toate celelalte organe. El moare ultimul. Iar fiecare organ 
moare cu adevărat numai atunci cînd țesutul său, substanţa, 
proteina sa a suferit o descompunere ireversibilă. Şi-acum, 
gîndeşte-te: avem „conservorul“ care opreşte  descom- 
punerea substanţei organice; avem G.M.-ul care poate 
acţiona asupra creierului... Ce-i cu dumneata, Nikolai Ar- 
sentievici P 

Nikolai își acoperise faţa cu palmele şi printre degete, în 
picături repezi, îi curgeau lacrimile. Nici el însă n-ar fi 
putut spune ce se petrece în sufletul lui. Era o furtună de 
sentimente prinse într-un vîrtej puternic. Speranţa renăscută, 
ideile captivante ale lui Ridan, căinţa amară pentru mînia 
care îl încercase şi care îl adusese aici, toate se încilciseră 
în această pornire înviorătoare. Nikolai se lipi de Ridan, 
care se aşezase lîngă el, şi-i strînse mîinile cu palmele 
lui ude. 

— Dac-aţi şti... — atît reuşi el să spună. 

— Ştiu — răspunse Ridan. Dragostea dumitale... Şi mai 
ştiu ceva ce dumneata nici nu bănuieşti măcar... Se uită la 
ceas. Linişteşte-te, Nikolai Arsentievici |! Să fim tari... To- 
tuși nu trebuie să nădăjduim prea mult. Ți-am vorbit numai 
despre posibilitățile principiale. În practică însă mai sînt 
multe greutăţi şi piedici necunoscute care aproape nu pot 
fi prevăzute. 

— Credeţi totuşi că... 

— Am să lupt, am să ex-pe-ri-men-tez, îl întrerupse cu 
înverşunare Ridan. Pînă nu mă conving că toate încercările 
pe care le-aş mai avea de întreprins n-au nici un rost, nu 
renunţ | Se uită din nou la ceas. E timpul să mergem. Sînt 
gata analizele. Uite ce-i, stai aici vreo zece minute şi caută 
să te linişteşti cum trebuie. Vreau să mai vorbesc ceva cu 
dumneata. 

Ridan se întoarse peste o jumătate de oră. Nikolai dormea 
dus în fotoliul moale. „Admirabil !“ şopti Ridan şi din nou 
ieşi uşurel, Îl întîmpină Natașa, cu un pachet în mînă. Chi- 


33% 515 


nuită de durere, ea îşi găsise în sfîrşit o ocupaţie: despa- 
cheta şi punea în ordine lucrurile aduse de pe Ufa. Printre 
aceste lucruri găsise un pachet lunguieţ, înfăşurat pe cît 
se vede în grabă, într-un cearşaf, şi legat bine cu sfoară. 
Era virit sub curelele balotului în care se aflau corturile. 
Nataşa îşi aminti imediat că Fiodor o rugase să dea acest 
pachet lui Nikolai de îndată ce acesta se va mai linişti 
puţin. | 

— Nikolai e la dumneata, Konstantin Aleksandrovici ? îl 
întrebă ea pe Ridan. 

— Da, Nataşa. A aţipit acolo, aşteptindu-mă pe mine. 
Lasă-l să doarmă. Să nu-l trezeşti. Dar ce vrei cu el? 

— M-a rugat Fedea să-i dau ceva. 

— Ce anume ? | 

— Pachetul acesta. Nu ştiu ce e în el. 

Ridan luă pachetul, îl pipăi, îl examină. Sub sfoară se 
afla o bucată de hîrtie îndoită cu grijă, pe care scria : „Per- 
sonal lui Nikolai“. 

— Bine. I-l dau cînd s-o trezi. 

Punînd încetişor pachetul pe divan, Ridan închise cu 
grijă uşa cabinetului şi aproape în fugă se îndreptă spre 
sala de operaţii. 

Prin multe clipe grele trecuse profesorul în camera asta, 
de nenumărate ori în ultimii zece ani. Aici se hotăra soarta 
oamenilor, propria lui soartă de învăţat, a ideilor lui în- 
drăzneţe şi a nemaipomenitelor operaţii. Dar niciodată încă, 
pînă acum, n-a intrat aici cuprins de o emoție atît de mare, 
aproape de neînvins. 

Chirurgul trebuie să fie tare. Trebuie să ştie să-şi înăbuşe 
mila, nehotărîrea, să evite cea mai mică deviere în mişcarea 
bisturiului, datorită ţipătului neaşteptat de durere. Pacien- 
tul culcat pe masa de operaţie trebuie să fie pentru el un 
simplu „preparat anatomic“. Ridan poseda din plin această 
capacitate. Dar acum simţea că e gata s-o piardă. Cadavrul 
alb-vineţiu care se rotea încet în cilindrul transparent, prins 
din toate părţile de cureluşe, cîrlige, cu sonde şi tuburi de 
cauciuc ce pătrundeau înăuntru, cu tampoane de vată pre- 
tutindeni — cadavrul acesta continua să fie pentru Ridan 
corpul fiicei lui. Utilajul de formă ciudată care acoperea acest 
trup, utilaj creat şi montat de Ridan însuși, îl speria acum, 
cum sperie morga pe omul care intră pentru întiia oară în ea. 

Doi asistenţi, oameni cu experienţă, stăteau de gardă 
neîntrerupt în sala de operaţii şi făceau observaţii din oră 
în oră. Nimeni în afară de ei şi de profesor nu intra acolo. 

Ultimele analize şi obsenvaţii erau gata şi Ridan se cufundă 
în studierea lor. Nici un semn de descompunere a proteinei. 
Gigantica „busolă“ — sistemul care susţinea corpul într-o 
rotire neîntreruptă şi complexă — își justifica scopul: sîn- 
gele, care la înecaţi nu se coagulează, continua să se difu- 
zeze egal în tot corpul. Dacă n-ar fi fost această mişcare. 
sîngele — sub influenţa propriei sale greutăţi — ar fi înce- 
put să se scurgă în jos, supraîncărcînd și distrugînd unele 
vase şi lăsînd goale altele. Acelaşi lucru s-ar fi petrecut şi 
cu celelalte lichide din organism. 

Spuma trandafirie din bronhii dispăruse. Apa, care o su- 
focase pe Ana astupîndu-i alveolele -părţii superioare a plă- 
mînilor, scăzuse simţitor. Peste cîteva ore, dacă nu se va 
deregla procesul de absorbţie şi extragere a apei prin trahee, 
se va putea considera că partea pregătitoare a operaţiei a 
fost terminată. Dar tocmai în acest timp se vor desfăşura 
cele mai simple şi mai de temut procese fizico-chimice : 
nenumăratele substanţe lichide din interiorul organismului, 
pe care natura le-a despărţit cu multă grijă cu ajutorul 
unor învelişuri şi pereţi speciali, vor începe să se interpă- 
trundă, să se amestece. Este vorba de fenomenul numit 
osmoză. Pereţii, adormiţi şi inerţi, îşi vor pierde vigilenţa 
şi vor înceta să le mai reţină. Organele vor începe să se 
umple cu sucuri care le sînt străine şi vor putea să piardă 
capacitatea de funcţionare. Cît de departe poate să ajungă 
acest proces este greu de spus şi imposibil de urmărit. 

Încă o analiză. Analiza serului fiziologic care circulă acum 
în tubul digestiv. În acest lichid, la prima spălătură s-a 
găsit mult sînge. Probabil că sucul gastric acumulat în sto- 
mac şi intestine a început să distrugă pereţii, a început 
autodigestia şi, ca urmare a lor, au apărut ulceraţiile. Acum 
însă Ridan injectase ser fiziologic care conţinea o substanţă 
coagulantă și iată că această soluţie a înlăturat acest suc 
perfid, care la un om viu este atît de strîns legat de apari- 
ţia poftei de mîncare. Procentul de sînge în lichid a scăzut. 
Plăgile erau probabil pe cale de vindecare. Totuşi, ar trebui 
să intensifice puţin circulaţia. 

Ridan îşi împărtăşi consideraţiile asistenţilor săi, mări 
puţin presiunea lichidului şi se întoarse în cabinet. 

Nikolai se trezise. Ţinea în miîini biletul ataşat la pachetul 
adus de Nataşa şi-l citea sau recitea cu un aer uluit: o 
nouă emoție îl stăpînea acum. Ridan observă imediat lu- 
crul acesta. 

— Ce s-a întîmplat? întrebă el 

Nikolai îi întinse nota. 

— Citiţi ! 

Fiodor îi scria : 

„Kolea, dragul meul În timp ce strîngeam ultimele lu- 
cruri pe mal, ca să plecăm cu avionul, m-a chemat încetişur 
în tufişuri unul dintre plutaşii pe care i-am ajutat. Era 
chiar flăcăul pe care — îţi aduci aminte? — l-ai scos tu 
din apă. El mi-a adus aceste două bucăţi ale vislei noastre 
de la cîrmă, din pricina căreia s-a produs accidentul, şi 
mi-a spus că le-a găsit chiar acolo unde s-a răsturnat barca. 
Partea de sus a vislei era întreagă şi plutea pe apă, îm- 
pinsă de curent chiar lîngă plută. El a tăiat-o cu toporul 
ca să o poată aduce mai uşor. Partea de jos a vislei însă el 
spune că a găsit-o înţepenită într-un rest dintre buştenii 
plutei şi abia a scos-o de acolo. Nu ştiu cum s-a putut în- 
tîimpla lucrul acesta. Să nu-l credem pe flăcău? N-avem 
nici un temei. Se vede bine că ne păstrează nouă, tuturor, 
multă simpatie. Numai pe Alfred, ori de cîte ori pomeneşte 
de el, îl înjură. Nu-i pare de loc rău că-i în starea în care 
este şi m-a rugat cu insistenţă să nu-i arăt aceste două bu- 
căţi de vislă şi nici să nu-i spun nimic despre ele. Ei, şi acum 
rămiîi cu bine, dragă prietenel Fii tare, îngrijeşte-ţi sănă- 
tatea şi ai grijă de Nata şi de Konstantin Aleksandrovici. 
Al tău, Fiodor“. 

— A-a-aşa |! rosti mulţumit Ridan. Admirabil! A venit 
tocmai la timp | 

Cînd profesorul citea, Nikolai desfăcu pachetul și exa:- 
mină cu atenţie bucăţile de vislă. Rezultatul acestui examen 
îl ului și mai mult decît conţinutul biletului. 

— Konstantin Aleksandrovici! exclamă el. Pe apă, visla 
nu s-ar fi putut rupe în locul acesta... Priviţi: ruptura e 
puţin mai jos de mijlocul palei. Dacă lucrurile s-ar fi în- 
timplat aşa cum u explicat Wiekling... 

— Lucrurile nu s-au întîmplat aşa cum a explicat 
Wiekling — îl întrerupse Hidan. Ascultă, Nikolai Arsentie- 
vici, aici nu-i vorba de accident, cum ai crezut pînă acum. 
S-a comis o crimă. 

— Crimă?! 

— Da. Wiekling a înecat-o dinadins pe Ana. Am ştiut 
lucrul acesta chiar atunci, în clipa aceea. Ba mai mult, am 
ştiut înainte cu vreo două ore că se poate întîmpla o ue- 
norocire. 

— Dar cum ?... Asta-i de necrezut, Konstantin Aleksan- 
drovici | Cu două ore, chiar cu o oră şi jumătate înainte 
de asta, Ania culegea ciuperci în pădure. Şi-apoi, cine v-ar 
fi putut comunica ? 

— Chiar ea. Mai bine zis, creierul ei. G.M.-ul adaptat 
de dumneata pentru recepţia impulsurilor cerebrale s-a do- 
vedit capabil să acţioneze nu numai în laborator. Este una 
dintre cele mai mari descoperiri ştiinţifice ale timpului 
nostru, Nikolai Arsentievici ! Dar despre asta o să vorbim 
altă dată... Ridan îşi. scoase din nou ceasul. Într-un cuvint, 
G.M.-ul a amplificat şi mi-a transmis unele emoţii ale Ankăi. 
E. adevărat că aceste emisiuni erau imperfecte. Dar eu am 
încercat în fiecare zi să le recepţionez şi, în sfîrşit, am reuşit 
să deosebesc impulsurile creierului chiar cînd era mai puţin 
excitat. Am prins uneori destul de clar, de pildă, te rog să 
mă ierţi, dar asta nu făcea decît să mă bucure, efuziunile 
ei de dragoste pentru dumneata. 

— Pentru... mine? | Ea... mă iubea.... pe mine?! 

— Cum, n-ai ştiut lucrul acesta ? 

— Nu. Nikolai era gata să izbucnească în plins. 

— Stăpîneşte-te | îi spuse aspru Ridan, ca să-şi corecteze 
greşeala involuntară. Discuţia noastră nu s-a terminat, iar 
timpul meu e pe sfîrşite. Așadar, “semnalele cele mai clare 
le-am primit în ziua catastrofei. Am să mă străduiesc să-ţi 
redau pe scurt ceea ce am recepționat din reprezentările 
Anei care ajungeau la mine ca nişte vedenii. 

În clipele încordărilor deosebit de acute ale creierului ei, 
aceste reprezentări ajungeau la: o claritate şi o intensitate atît 
de mari, încît nu le mai puteam deosebi de propriile mele 
reprezentări. Îm; pierdeam pur şi simplu conştiinţa, vedeam, 
gîndeam şi simţeam ceea ce vedea, gîndea şi simţea ea. 

Apoi impulsurile slăbeau, începeau să se amestece cu ale 
mele, dispăreau periodic, interveneau întreruperi... 

Nu ştiu dacă a cules ciuperci, dar cu vreo două ore 
înainte de ultimul semnal — probabil că asta se petrecea 
în pădure — ea se afla alături de Wiekling şi de încă un 
bărbat şi asculta discuţia lor, din care se putea înţelege 
că Wiekling nu este acela drept care se dă. Au pomenit de 
maşinile lui Gross, de o radiogramă cifrată. 

Ana se ascunsese, cuprinsă de groază, şi se temea să se 
miște. A intervenit apoi o întrerupere — poate că şi-a pier- 
dut cunoştinţa. După un timp oarecare am simţit din nou 
emoţiile ei. Era singură. O scurtă explozie de bucurie — 
triumful eliberării de primejdie. S-a grăbit atunci să vină 
la dummeata. Apoi, după o întrerupere destul de îndelun- 
gată, iat-o din nou cu Wiekling, de data asta în barcă... 
O răbufnire de mînie, de dezgust față de el... După aceea 
o spaimă neaşteptată, căderea în apă, groaza morţii, încer- 
cările disperate de a ieşi de sub plută şi, în sfîrşit, răbuf- 
nirea radiaţiei necrobiotice — îngrozitorul şi neasemuitul 
semnal al morţii... lată, pe scurt, ce am aflat atunci. Din 
toate acestea reiese limpede că Wiekling vă urmărea și 
punea ceva la cale împreună cu complicele- său. Apropo, 
ai primit scrisoarea lui Niîrkin ? Ţi-a trimis-o o dată cu 
scrisoarea mea către Ana. N-ai primit-o? Ei, vezi?! Pro- 
babil că Wiekling a pus mîna pe ea. Ana a aflat despre 
aceasta, l-a acuzat şi el, ca să-şi salveze pielea, a înscenat 
acest accident. . 

Ridan se apropie tăcut de masă, mută pe ea nişte obiecte, 
străduindu-se să-şi alunge amintirile apăsătoare şi să-şi înă- 
buşe emoția. 

— Ticălosul | şopti Nikolai. Ah, cît am fost de orb! 

— Da, s-a prefăcut cu multă iscusință — continuă profe-: 
sorul. Şi acum, Nikolai Arsentievici, trebuie să acţionăm. 
Pînă acum n-am întreprins nimic. N-aveam nici un fel de 
dovezi. Îţi închipui ce s-ar fi putut întîmpla dacă în faţa 
organelor de anchetă l-aş fi învinuit pe Wiekling de crimă 
și spionaj numai pe baza informaţiilor: pe care mi le-au 
furnizat impulsurile cerebrale ale fiicei mele care a murit... 
Probabil că m-ar fi închis la casa de nebuni. Acum avem 
însă :dovezi.  Bucăţile de vislă, dispariţia scrisorii... 


520 


— Mai e o dovadă — îşi aminti deodată Nikolai. Cînd 
a plecat în pădure, Ana avea revolverul la ea. Cînd s-a 
întors, nu şi-a mai schimbat rochia, nici n-a intrat măcar 
în cort: Wiekling a dus-o direct spre barcă şi au plecat. 
Apoi... revolverul nu l-am mai găsit în buzunarul ei. Avea 
un buzunar anume făcut, sub cordon. 

— Aşa, aşa... — confirmă Ridan. Înainte de a cădea în 
apă a vrut să tragă în Wiekling, de asta îmi amintesc bine. 
Înseamnă că ţinea revolverul în mînă. Avem dovezi sufi- 
ciente. Acţionează, dragul meu. Eu nu pot să mă ocup de 
asta și, de altfel, dumneata ai să te descurci mai bine decît 
mine. Dar te rog din suflet: fii cît se poate de prevăză- 
tor. Înţelegi acum cît este de primejdios şi de viclean duş- 
manul. Nu uita că ăsta este război. Ar fi mai bine să nu-i 
spui deocamdată nimic Nataşei. Bucăţile acestea de vislă 
'ascunde-le și păzeşte-le ca lumina ochilor. Iar arestarea lui 
Wiekling trebuie să se facă în așa fel ca nimeni să nu-şi 
poată da seama, cel puţin cîteva zile, ce s-a întîmplat. 
Numai aşa o să poată fi prinsă toată banda. Cred că aici 
am să te pot ajuta. E] o să vină la mine, sînt sigur de asta, 
și încă foarte curînd, căci altfel comportarea lui ar putea 
da de bănuit. Şi-apoi radiograma mea, şi tot ce facem acum 
cu Ana, nu se poate să nu trezească în el anumite temeri. 
Uite ce-i... Ia legătura cu cine trebuie şi organizează un 
grup de oameni de nădejde care în orice moment, la un 
semnal convenit, să poată veni aici fără să trezească suspi- 
ciuni, să zicem, sub înfăţişarea unor colaboratori de-ai 
noştri. lar restul, las' pe mine. Am să-l fac pe Wiekling să 
stea aici măcar o săptămînă. Și nu numai că o să accepte 
bucuros propunerea mea, dar o să-i avertizeze pe com- 
plicii lui să nu-i poarte de grijă. În acest fel vom cîştiga 
timp pentru cercetări. Du-te şi anunţă... Chiar acum poți 


să te duci. 


* + 


Previziunea lui Ridan se împlini mai repede decît se 


aştepta. 
Abia părăsi Nikolai locuinţa, că în vestibul se auzi 
soneria — timid, nehotărit. Nataşa deschise. Wiekling 


intră tăcut și aşteptă nesigur pînă îi întinse ea mîna. 

— Bună ziua, Nataşa — o salută: el, strîngînd cu 
recunoştinţă mîna întinsă. | 

-— Bună ziua, Alfred. 

Privi obiectele cunoscute, împrăştiate prin tot vestibulul, 
se aşeză pe colţul uneia dintre lăzi şi îşi lăsă capul în 
palme. | 

— N-am mai putut suporta singurătatea, Nata. Şi 
iată-mă... am venit... Spune-mi, cînd o să fie înmormîntarea ? 


— Nu ştiu. 
— Dar ea unde-i ? 
— Nu ştiu... Undeva, acolo — arătă Nataşa cu capul 


spre Institut. Nimeni nu ştie nimic, în afară de Konstantin 
Aleksandrovici. Face ceva cu ea... nu ştiu... E foarte ocupat, 
noi aproape că nu-l vedem. 

Wiekling îşi ridică fruntea. 

— Ce se mai poate face acum? clătină el din cap cu 
amărăciune. La el am venit. N-ai vrea să-i spui că sînt 
aici ? 

Tăcută, Nataşa ridică receptorul telefonului de interior şi 
apăsă pe unul din butoanele de pe discul aparatului. 

— Konstantin Aleksandrovici, a venit Alfred... Vrea să vă 
vadă... Bine. Puse receptorul la loc. Te roagă să aștepți, 
vine îndată. 

Trecu aproape o oră de discuţii inutile şi apăsătoare pînă 
ce veni Ridan. Cu aceeaşi expresie de recunoştinţă, Wiekling 
strînse mîna ce i se întinse. 

Intrară în cabinet. Ridan închise uşa, îl rugă pe Wiekling 
să ia loc şi cu glas surd se interesă despre starea sănătăţii 
lui. Acesta nu-i răspunse. Părea că nu auzise întrebarea; 
cutele suferinţei îi brăzdau din nou faţa. 

— Iertaţi-mă ! Nici nu ştiu de ce am venit la durm- 
neavoastră — biigui el. Mi-e foarte greu să suport durerea. 
Mai ales că eu sînt vinovat de cele ce s-au întîmplat. Da... 
Voiam să vă rog... să-mi daţi posibilitatea să-mi răscumpăr 
măcar cît de cît vina: Sînt gata... 

— Lasă. Wiekling — îl întrerupse Ridan. Te înţeleg, 
înţeleg starea dumitale şi am să caut să ţi-o uşurez, dar cu 
o singură condiţie: tot ce ai să afli acum să rămină un 
secret... un secret absolut pentru toţi. 

Wiekling se uită la profesor cu o privire tulbure. 

— Sînt condiţii prea uşoare. Am nevoie de o încercare,. 
cea mai grea, să lupt cu greutăţi de: neînvins pentru... 

— lartă-mă că te întrerup! Sint foarte grăbit. Am la 
dispoziţie literalmente secunde numărate. Vor fi şi greutăţi. 
Dar prima condiţie este păstrarea secretului. Eşti de acord ? 

— Mai e vorbă, Konstantin Aleksandrovici ! Jur că am să 
păstrez secretul și am să îndeplinesc tot ce-mi veţi cerel 

— Bine. Ascultă! Încerc să-i redau viaţă Anei! Şi cred 
că voi reuşi... 

Wiekling sări în picioare. În locul cutelor de amărăciune, 
pe faţa lui se aşternu groaza, 

— Asta-i imposibil! şopti el repede. 

— Nu, e posibil! Profesorul vorbea calm. Dar este o 
problemă dificilă. Nu poate fi rezolvată dintr-o dată. Am 
nevoie de timp îndelungat. Am nevoie de timp şi de ajuto- 
rul unor oameni devotați pînă la sacrificiu, de oameni pe 
care să mă pot bizui pe deplin, care să-mi stea la dispoziţie 
în orice clipă din zi sau noapte. Nikolai Arsentievici a şi în- 
ceput să mă ajute, dumneata ai să fii al doilea. Dacă timpul 
o să-ţi permită, bineînţeles... 

— Mai am concediu două săptămîni. Şi dacă va fi nevoie... 

— Foarte bine. Deocamdată ajunge. Aşadar, cea de-a 
doua condiţie : pentru cel puţin o săptămînă trebuie să te 
muţi aici. Nimeni. nu trebuie să ştie. Orice contact al du- 
mitale cu lumea din exterior încetează. Poşta, telefonul să 
nu mai existe pentru dumneata. Poţi să comunici tuturor 
prietenilor şi cunoscuţilor că pleci, să spunem, la Leningrad, 
din însărcinarea mea. Asta-i! Dacă eşti de acord, mîine fix 
la ora nouă seara să fii aici... lar acum, iartă-mă, trebuie să 
plec. 

Wiekling apucă mîna profesorului cu ambele miî.ini, o scu- 
tură cu căldură şi cu un aer uluit ieşi în goană din cabinet. 
Ridan stătu un minut lîngă fereastră şi urmări cum mergea 
el împleticindu-se—prin grădina din faţa casei, apoi pe 
stradă, păstrînd aceaşi înfăţişare a omului descurajat şi 
copleşit de gînduri. 

Spre seară, plăminii umflaţi ai Anei se strinseră pînă la 
dimensiunea lor normală. Pieptul, care se oprise într-o răsu- 
flare spasmodică, peste măsură de largă, se lăsa în sfîrşit. 
Microradiografia arăta că bronhiile şi alveolele şi-au luat o 
formă aproape normală. Aerul uscat introdus prin tuburi, 
sub o presiune foarte slabă, pătrundea tot mai adînc şi 
grăbea eliminarea excesului de umiditate. 

După socotelile lui Ridan, peste vreo două ore se va putea .: 
începe ultima şi hotăritoarea operaţie. 

Ridan era extrem de emoţionat. Peste aceste două ceasuri 
ori se va ivi speranţa unei fericiri cu nimic comparabile, 
de necrezut, ori... va fi o lovitură — ultima, cea mai crudă, 
după care nu-i va mai rămîne nici o speranţă. Gîndindu-se 
la posibilitatea unui deznodămînt fericit, Ridan era, în unele 
clipe, gata să-şi piardă stăpînirea de sine. Gîndul că totul 
se va termina cu un eşec, dimpotrivă, îl făcea să-şi stăpi- 
nească simțămintele şi să transforme energia lor în muncă. 
Ridan observase şi înţelesese acest paradox şi se străduia 
să îndepărteze gîndurile despre un deznodămînt fericit, gîn- 
duri care slăbeau voinţa sa. 

Oare ce mai are de făcut? Ce nu trebuie să scape din 
vedere P Pătrundea cu gîndul în interiorul corpului care 
se rotea în „busolă“, examina, pipăia fiecare organ, îi con- 
trola culoarea, consistenţa, capacitatea de funcţionare. 
Uneori, într-un colţişor al acestui sistem complex se ivea 
ceva neclar. Atunci îl chema în ajutor pe Ivan Lukici sau 
pe Vikenti Sergheevici, care de la bun început fuseseră 
iniţiaţi în tot ce se petrecea aici. Studiau împreună, după 
cele mai mici schimbări, după reacţii chimice insesizabile 
sectorul respectiv care scăpa analizei clare, discutau în 
contradictoriu şi stabileau în comun ce mai este de făcut. 

Aceşti trei oameni, şi Nikolai, care tot se mai emoţiona la 
vederea îngrozitorului dispozitiv al lui Ridan, aproape că 
nu părăseau sala de operaţii, şi nimeni în afară de ei nu 
intra acolo. 

În acea seară, cîţiva „colaboratori“ noi, oameni pe care 
nu-i cunoştea nimeni, sosiră în casă şi, conduşi de Mămicuţa, 
ocupară posturi lîngă toate intrările şi ieşirile din vilă. 

Se făcu noapte. 

Ultimele minute trecură în căutări încordate şi precaute ; 
într-o muncă încordată. Se instală masa de operaţii. În 

jurul ei, ca nişte martori tăcuţi, vegheau aparate sensibile, 
atente, gata să capteze şi să fixeze fiecare mişcare, fiecare 
oftat, fiecare bătaie a pulsului, gata să înregistreze şi să 
stabilească temperatura corpului. Ele puteau oferi serviabil 
în orice moment tot ceea ce era necesar organismului: 
sînge, oxigen, medicamente lichide. 

Un perete al sălii de operaţii fu căptuşit cu o tablă pă- 
trată de plumb. Lîngă peretele opus, Nikolai instală pe un 
trepied aparatul G.M. 

La miezul nopţii Ridan studia ultimele analize. 

— Totul este în ordine — spuse el, stăpînindu-şi emoția. 
Începem... Vikenti Sergheevici, conectează aparatul pentru 
încălzirea sîngelui în termostat. 

Sîngele conservat într-un termostat de şase litri fusese pre- 
gătit pentru eventualitatea că în vasele corpului se vor găsi 
chiaguri de sînge care ar fi putut să astupe inima. Planul lui 
Ridan de a evita operaţia complicată a disecării pieptului 
ar fi eşuat atunci. Începea faza hotărîtoare a acţiunii. Ridan 
deconectă pentru un timp legăturile cu inima: În arterele 
deschise va pătrunde prin tuburi sînge încălzit, saturat cu 
oxigen dintr-un autoinjector — un aparat uimitor, instalat 
tot aici, mai la o parte. Rod al unei idei geniale a savantului 
sovietic, acest aparat putea să înlocuiască inima şi plămiînii 
în timp ce chirurgul va deschide aceste organe, va înlătura 
leziunile şi din nou le va face să funcţioneze. 

Ridan se apropie de „busolă“. Alături, pe un mic tablou 
de distribuţie, răsuci niște robinete mici. 

— Întrerup răcirea şi lichidul — anunţă el. 

Cilindrul continuă să se mai rotească vreun minut. 

— Ajunge | spuse Ridan. Opriţi rotația! Luaţi toate tu- 
burile... conductorii... scoatem cilindrul | 

Oamenii în halate albe luară cilindrul greu, îl duseră 
repede în camera vecină şi, cu grijă, îl așezară pe transporto- 
rul nemișcat al „conservorului“, direct sub reflectorul lui. 
Nikolai aştepta în faţa tabloului de comandă. 

— Nu-i nevoie de condiţii de conservare — îi spuse Ridan. 
La început — o undă slabă pentru încălzirea corpului, apoi, 
în mod uniform, măreşte intensitatea fluxului. 

Linia roşie de pe banda termografului, care înregistra 
temperatura corpului, începu să urce repede. 

Suprafața cilindrului se limpezea treptat. Peste trei mi- 
nute termograful arătă 39. 

La un semn al lui Ridan, Nikolai deconectă generatorul. 
Cilindrul fu din nou adus în sala de operaţii şi i se scoase 
capacul. 

Speranţa care se născuse în sufletul lui Nikolai se stinse 
din nou cînd văzu de aproape acest chip cu ochii pe ju- 
mătate deschişi, acoperiţi de o piclă tulbure, plumburie. 
El semăna ciudat, dar era un chip străin, nu acela pe care 
îl cunoştea şi-l iubea atît de mult. Nu găsi în acest chip 
nimic care să făgăduiască viaţa. 

— O punem pe masă. Apucaţi toţi patru... Nikolai Arsen- 
tievici, stăpîneşte-te sau te scot afară de aici | 

Ana fu aşezată pe masă, pe un strat gros de vată acoperit 
cu un cearşaf. 

Aparatele de înregistrare îşi întinseră repede tentaculele 
mlădioase către corpul ei. 

— Conectează G.M.-ul, Nikolai Arsentievici, şi verifică... 
Aşa... Microfoanele, amplificatorul, difuzoarele... Cred că 
asta-i tot, Ivan Lukici ? 

— Tot — răspunse chirurgul. 

— Tot — repetă încet Vikenti Sergheevici. 

— Puneţi chimograful în funcţiune! Ridan se apropie de 
G.M. şi începu să-l acordeze. 

Pe banda lată a chimografului, cîteva ace subţiri începură 
să traseze linii. Două dintre aceste linii prinseră imediat 
viaţă : linia care fixa timpul în secunde şi linia temperaturii, 
care scădea încet. Celelalte ace, care trebuiau să însemne 
pe bandă pulsul, respiraţia, tensiunea arterială lăsau încă 
în urmă linii orizontale, drepte. 

Ridan șovăia. Mai avea de făcut doar o mică mişcare: 
să întoarcă butonul G. M.-ului acordat pe acea undă a creie- 
rului care excita activitatea inimii. Multă muncă şi inventi- 
vitate a trebuit să depună profesorul ca să găsească această 
undă, şi Simka era cît pe-aci să cadă victimă acestor cău- 
tări, căci pentru a verifioa acțiunea undei asupra inimii 
unui mamifer superior, trebuia în prealabil să o oprească. 
De altfel şi acum Ridan nu era încă pe deplin sigur că 
găsise unda în mod just, din moment ce n-o verificase pe om. 

Şi iată-l acum în faţa generatorului atingînd cu degetele 
butonul comutatorului... şi neavînd curajul să-l apese. Se 

ăplecă încă o dată şi încă o dată spre vizor, verificînd dacă 
fascicolul de radiaţii este îndreptat cu precizie asupra capului 
şi pieptului Anei. 

În sfîrşit, printr-un efort al voinţei, îşi înăbuşi îndoielile. 

— Emit la lungimea de undă. a inimii — rosti el surd şi 
apăsă pe buton. 

O tăcere mormîntală domnea în cameră. Se auzea doar 
scîrțiitul acelor subțiri pe banda chimografului, asupra că- 
reia toți îşi aţintiseră privirile. 

Trecu un minut. Încet, trecu şi al doilea minut. 

Ca și mai înainte, linia inimii continua să fie dreaptă. 

Stăpînindu-și respiraţia pînă la durere în piept, Nikolai 
privea chipul atît de grav şi acum cu totul străin. Fără 
să-şi dea seama de ce, îşi aminti de prima încercare a 
G.M.-ului atunci cînd, îndreptînd fascicolul asupra bucății 
de cupru, aştepta ca acesta să înceteze să mai fie cupru... 

Şi mai chinuitor se scurse cel de-al treilea minut. 

Ieşind brusc din imobilitatea lui, Ridan se aplecă spre 
generator și toţi îşi întoarseră capul. El mări intensitatea 
radiaţiei, se îndreptă din nou de spate şi încremeni ca o 
statuie. 

Încă două minute continuă să se întindă linia mortal de 
dreaptă şi din nou Ridan întoarse, tot cu atîtea diviziuni, 
regulatorul de putere. 

Şi deodată acul care înregistra activitatea inimii tresări 
abia perceptibil şi începu să se ridice... În difuzor se iscă 
un foşnet abia auzit. Toţi tresăriră la auzul glasului răsu- 
nător al lui Ridan : 

— A început contracția | 

Acul chimografului căzu înapoi şi încremeni din nou: 
pe bandă, în urma lui, se desena timid o linie în formă 
de val neregulat... 

Şi din nou așteptarea chinuitoare: ce-a fost asta? Prima 
bătaie a inimii care se trezeşte cu greu sau... Nu, era trezirea | 
lată că din nou se ridică acul, de data asta mai repede şi 
mai sus, apoi încă o dată... Încordarea încremenise pe feţele 
oamenilor: tot nu le venea să creadă... Incontestabil, asta 
era trezirea | Valuri din ce în ce mai uniforme se continuau 
pe bandă... 

— Staţi|! Generatorul nu este încă deconectat — spuse 
Ridan fără să creadă singur îndoielilor sale. Întoarse cu 

zgomot comutatorul, oprind acţiunea gerieratorului, dar 
acul își continua salturile sale vioaie în sus şi în jos, în 
sus și în jos 

Inima Anei începuse să bată! 

Deodată un zgomot puternic, sîsîitor, apoi clocotitor ca 
o cascadă prăbuşită de pe stînci, se revărsă din difuzor şi 
nu mai era necesar să urmăreşti liniile chimografului, pentru 
că toți vedeau cum se mişcă cerculețul strălucitor al mi- 
crofonului lipit de pieptul Anei. 

Prima respiraţie, scurtă, grea.l... 

— Aer uscat! mai că strigă Ridan, repezindu-se spre 
masă. 

Dar Vikenti Sergheevici şi aplicase gura largă a respira- 
torului, fixat pe un suport flexibil, drept pe gura Anei. Mai 
mult de două minute trecură pînă ce pieptul se ridică greu 
din nou. Aerul deshidratat absorbea rapid excesul de umi- 
ditate din plămîni şi-l elimina... 

— Oxigen | spuse Ridan. 

Ana respira slab şi rar, dar uniform. 

Nikolai vedea tot, dar nu-l părăsea un sentiment îngrozitor 
de neîncredere față de toate aceste semne, încă artificiale, 
ale vieţii. Da, inima bătea, plămînii respirau. Dar asta în- 
seamnă oare că Ana trăieşte ? lată, zace întinsă în faţa lui, 
abia acoperită cu marginea cearşafului, de sub care tot mai 
ies ţevile şi conductorii ; zace tot nemişcată, cu ochi între- 
deschişi, care nu văd nimic... Dar unde-i viaţa ? Viaţa ade- 
vărată, vie, nu viaţa aceasta de laborator — cu aparate, 
ţevi, conductori... Nu cumva Ridan se bucură prea devreme ? 

Încet, străduindu-se să nu atragă atenţia asupra sa, Ni- 
kolai ieşi în camera vecină, apoi în coridor. Acolo se aşeză 
pe pervazul ferestrei şi îşi aprinse o ţigară. 

Auzind glasul triumfător al profesorului, se străduia să-şi 
închipuie ce se întîmplă acum în această cameră plină de 
mașini, aparate, dispozitive. Ele, maşinile acestea, făceau 
corpul să respire. Poate că tot ele îl vor face să vadă, să audă, 
să gîndească, să rîdă... Dar ce înseamnă asta ? 

Nikolai nu putea să tragă nici o concluzie. Îl dobori din 
nou oboseala, creierul lui refuza să se gîndească la orice 
lucru complicat. 

— Pupila — doi, tovarăşi! se auzi în sala de operaţii. 
Cofeină în venă... Reflexul corneei | 

Nikolai se întoarse în sală. 

Apropiindu-se de masă, tresări şi se opri. Ce-i asta? În 
faţa lui stătea întinsă o altă Ana. Se schimbase ceva. Piep- 
tul îi freamătă datorită bătăilor inimii! Pielea prinsese o 
nuanţă trandafirie | | 

— Priviţi | 

Ridan îndreptă în ochii ei raza reflectorului de deasupra 
mesei de operaţii. Nikolai se aplecă spre obrazul Anei. Prin 
corneea care strălucea umedă, pupila se îngustase, zîmbind 
parcă, iar în jurul ei jucau scîntei aurii. 

— Trăieşte ! izbucni Nikolai. 

Bucuria clocotea în el. Se aruncă spre Ridan şi îl îm- 
brăţişă cu labele-i de urs. 


Capitolul XVII 


CURBA URCĂ 


Printre aparatele instalate pentru reanimarea Anei era unul 
singur a cărui funcţionare Nikolai abia mai tîrziu a înţeles-o. 
Era un electrocardioscop obişnuit — un aparat care înre- 
gistra curenţii inimii. O cutie nu prea mare. În peretele 
ei din faţă se afla un ochi rotund care emana o lumină 
verde. În centrul acestui ochi se zărea o umbră întunecată, 
al cărui contur semăna cu conturul unui fluture. După 
mişcările „fluturelui“, după freamătul aripilor lui, puteai 
să urmărești ceea ce Ridan numea „curenţii de acţiune“ ai 
inimii, 

Prin el însuşi, acest aparat nu reprezenta pentru Nikolai 
nici un fel de enigmă ; construcţia lui, bazată pe principiul 
oscilografului catodic, era limpede : curenţii inimii captaţi 
de electrozii aplicaţi de-o parte şi de alta a pieptului, ajun- 
geau prin nişte conductori pînă la aparat. 

Ridan a conectat aparatul imediat ce Ana a fost scoasă 
din “cilindru şi pusă pe masa de operaţie. Trecuseră mai 
mult de trei zile şi trei nopţi de la moartea fetei. Şi de în- 
dată „fluturii“ electrocardioscopului începură să se adune şi 
să-şi întindă aripioarele tremurînde. Asta însemna că în inima 
moartă, nemişcată, se desfăşura o încordată viaţă electrică. 
Aşadar inima nu era complet moartă! Viaţa mai pîlpiia 
în ea| 

Acum Nikolai începea să înțeleagă raţionamentele lui 
Ridan referitoare la „moartea adevărată“ şi „„neadevărată“. 
Ceea ce de obicei se numeşte moarte, nu este moartea. Este 
o oprire a funcţiunilor. A avut dreptate minunatul savant 
Bahmetiev care a lucrat asupra anabiozei: un organism ne- 
lezat atins de moarte este aidoma unui ceas a cărui pen- 
dulă a fost oprită. E suficient să mişti pendula şi ceasul va 
începe din nou să funcţioneze. Ridan merge mai departe. 

— Moartea adevărată, ireversibilă, începe atunci cînd se 
descompun proteinele țesutului viu — repetă el. Dacă aceasta 
nu s-a petrecut, viaţa poate fi refăcută. Şi dacă pricina morţii 
este distrugerea unui organ oarecare, fie chiar plămînul, 
inima sau stomacul, organul respectiv poate fi îndepărtat 
imediat și înlocuit cu unul nou, sănătos, luat eventual de 
la un animal, în care caz, organismul va trăi din nou. 
Aceasta teoretic. Ei bine, acum am trecut la aplicarea ei 
practică. Această posibilitate ne-a fost oferită de către „con- 
servorul“ dumitale. Va veni curînd timpul cînd moartea da- 
torită unor „cauze întîmplătoare“ sau îmbolnăvirii diferi- 
telor organe va înceta să mai existe. Vom crea rezerve de 
organe vii, capabile să funcționeze,. şi ne vom folosi de ele 
la nevoie cum ne folosim acum de sînge conservat pentru 
transfuzii în organismele vii. Mai mult decît atît, Nikolai 
Arsentievici, sînt convins că această oprire a funcţiunilor, 
care pînă acum se numea moarte şi în cazul căreia noi ne 
grăbeam să înmormîntăm sau să ardem omul, noi o vom 
folosi ca una dintre metodele cele mai eficace de vindecare. 

— Cum ?| se miră Nikolai, uluit de această avalanșă de 
pronosticuri ale lui Ridan. Să vindecăm prin moarte ? 

— Da, să vindecăm prin moarte. Mortul nu poate fi bol- 
nav. Toate bolile se hrănesc prin funcţiile organismului 
viu. Moartea temporară, oprind, cu foarte mici excepţii, 
toate funcţiile organismului, va întrerupe şi alimentarea pro- 
cesului maladiv. 

— Da, dar cînd omul va învia, boala îşi va găsi din nou 
terenul prielnic. 

— Nu. Dacă procesul maladiv s-a întrerupt într-adevăr, 
atunci este nevoie de influenţa unei cauze externe pentru 
refacerea ei. Pentru că funcția, prin ea însăşi, doar menţine 
şi hrăneşte procesul, dar nu-i poate da naștere. 

Discuţiile acestea îl uimeau întotdeauna pe Nikolai, nou- 
tatea ideilor lui Ridan îl însufleţea, căpăta o credinţă fana- 
tică în puterea rațiunii omeneşti. Şi tare-i prindea bine această 
credință îmbărbătătoare, pentru că în starea de neliniște în 
care se afla acum, oricînd putea să-şi piardă din nou spe- 
ranța. 

Trecu o noapte, trecu o zi, după ce luminiţele aurii din 
ochii Anei sădiseră fericirea în inima lui Nikolai copleşită 
de îndoieli. Curînd, desigur, Ana îl va privi, îi va zîmbi, 
va afla de dragostea pe care el atît de adînc şi atît de multă 
vreme a ascuns-o de ea şi de sine însuşi!... 

Dar nimic din toate acestea nu se petrecu. De douăzeci 
şi patru de ore Ana se afla acolo, pe masa de operaţie. Inima 
îi bătea, pieptul respira uniform, dar era tot atît de nemiş- 
cată şi lipsită de viaţă. Ca şi mai înainte, pleoapele îi erau 
uşor întredeschise şi tremurau numai cînd erau atinse. Nici 
un semn de viață conştientă. 

— Ce-o fi asta? întrebă Nikolai, privindu-l abătut pe 
Ridan. 

— Nimic — răspundea profesorul, şi Nikolai ghicea 
aceeaşi neliniște în glasul lui. Trebuie să mai aşteptăm... 
Ridan era bucuros că putea să-şi mai alunge propriile în- 
doieli şi vorbea, vorbea mereu cu Nikolai... La animalele pe 
care le-am înviat după o moarte de zece minute, funcţiile 
creierului s-au restabilit abia în şapte-opt ore. Simka, tot 
după zece minute de moarte clinică, şi-a revenit abia peste 
douăzeci de ore. Deci cu cît creierul este mai complet or- 
ganizat, cu atît mai profund se lezează celulele lui otrăvite 
de bioxid de carbon. Doar moartea s-a datorat întreruperii 
accesului de oxigen, prin intermediul sîngelui, din plămîni 
în celulele creierului. Creierul omului probabil că-şi reface 
tuncţiile mult mai încet. Să mai aşteptăm. 

La nouă seara Nataşa îi comunică la telefon, în sala de 
operaţii, că a venit Wiekling. 

— A, Wiekling| răspunse Ridan. Condu-l în sufragene, 
vin îndată | 

Nikolai, care așteptase acest telefon, îl urmărea cu pri- 
virea pe profesor. 

— Chiar vreţi să vă duceţi la el? îl întrebă. 

— - Bineînţeles. 

— Nu, Konstantin Aleksandrovici, să nu faceţi asta | Ier- 
taţi-mă, dar operaţia aceasta mi-a fost încredințată mie. 
Acolo totul este pregătit şi prezenţa dumneavoastră nu face 
parte din program. Ar fi o nebunie să vă expuneţi unei pri- 
mejdii. Wiekling înţelege foarte bine că viaţa Anei este în 
mîinile dumneavoastră şi în ultimul moment, văzînd că nu 
mai are nici o altă scăpare, cine ştie ce mai poate să între- 
prindă. 

— Da, s-ar putea... — recunoscu Ridan, stringînd din 
umeri. Și de altfel întrevederea cu el nu mă atrage de loc... 

Între timp, în sufragerie se desfăşuna, aproape mut, scena 
pregătită cu minuţiozitate de noii „colaboratori“, cu ajutorul 
Nataşei. 

Încă din ajun, Nataşa fusese iniţiată, în sfîrşit, în toate 
aceste evenimente misterioase. Nu mai plîngea, dar continua 
să fie abătută. 

Durerii ei i se adăuga un sentiment de jignire: de ce 
Ridan nu-i spune şi ei ce face cu Ana? 

Cînd Nikolai i-a povestit totul şi i-a explicat că Ana res- 
piră şi are puls normal, ea l-a privit mai întîi neîncrezătoare, 
cu ochii ei întuhecaţi, cercetători ; apoi deodată, izbucnind 
într-un hohot ca de rîs, s-a năpustit spre el și a început să 
plingă cu capul pe pieptul lui. Această bucurie atît de puter- 
„nică şi neașteptată i-a topit şi durerea, şi jignirea, cum topeşte 
şuvoiul de apă caldă un bulgăre de gheaţă. Departe de în- 
doielile pe care Nikolai i le ascunsese, ea era convinsă că 
Ana se va întoarce la viaţă şi că totul va fi ca înainte. 

Cu aceeaşi intensitate se aprinse în ea şi indignarea atunci 
cînd Nikolai îi povesti despre Wiekling. 

— Ştiam eul Întotdeauna, de la bun început, l-am urit! 
Dar cum aţi putut voi toţi șă-l credeţi P Doar în fiecare miş- 
care, în fiecare cuvînt al lui se simţea că-i fals. 

Îi jură solemn lui Nikolai că nu se va trăda. Îl va primi 
pe Wiekling ca și cum n-ar şti nimic. 

Şi iată că acum Nataşa îl conduse pe Wiekling în sufra- 
gerie. 

— Stai jos, Alfred 

E] se aşeză, tot atît de abătut și o privi neliniştit pe Nataşa 
în ochi. 

— Ce se-ntîmplă cu Annie, Nataşa ? Dumneata, probabil, 
ştii cite ceva. 

Ah, ce greu e să rezişti ispitei| Prea era mare dorinţa de 
a-l chinui pe omul acesta pe care-l ura ! Ar fi vrut să se joace 
cu el ca pisica cu şoarecele, să înceapă cu el o discuţie 
plină de aluzii, nevinovate dar cumplite pentru el! Doar 
e aşa de uşor să-l faci acum să înţeleagă că a sunat ceasul 
propriei lui pieiri, să te răzbuni pentru minciună, pentru 
crimă, pentru tot... Dar nu, n-avea dreptul, a făgăduit să 
tacă. 

— Nu ştiu nimic — răspunse ea, vorbind pe neaşteptate, 
cu glas tare. 

Acesta era semnalul. În faţa lui Wiekling se deschise uşa 
care dădea în camera fetelor şi din ea ieşi repede şi se postă 
lîngă perete un om într-o bluză militară cu petlițe zmeurii. 
Wiekling îngheţă văzînd petliţele, apoi observă în mîna nou- 
lui venit un revolver. 

Privi repede în jur. În cameră dădeau trei uşi. Lîngă fie- 
care dintre ele se afla un om înarmat. Apoi din camera lui 
Nikolai mai ieşi unul, care se îndreptă cu pas sigur şi hotărît 
spre Wiekling. 

— Dumneavoastră sînteţi Alfred Wiekling, dacă nu mă 
înşel ? îl întrebă el politicos. 

— Da, eu sînt! Dar ce-nseamnă toată mistificaţia asta ? 
strigă provocător Wiekling, pălind. 

— Sînt de la secţia operativă a Comisariatului Poporului 
pentru securitatea statului. — Am ordin să vă arestez. Fiţi 
bun şi ridicaţi mifinile... Percheziţionaţi-l |! ordonă subordo- 
naţilor săi. 

— Dar bine |... continuă Wiekling să fiarbă. Cred că e o 
greşeală la. mijloc. Pe ce bază ? 

— Pot să vă comunic pe ce bază. Sînteţi învinuit de aten- 
tat la viaţa Anei Ridan. 

— Prostii | Nataşa, dumneata ştii cum s-au petrecut lucru- 
rile. Chemaţi-l pe profesor... | 

— Profesorul este ocupat — răspunse Nikolai intrînd în 
sufragerie — şi m-a rugat să-ți transmit că nu-ţi poate fi de 
pici un folos. Doar el însuşi susţine acuzarea pe baza infor- 
maţiilor căpătate direct de la Ana Konstantinovna. 

Ultimele cuvinte ale lui Nikolai căzură asupra lui Wiekling 
ca un trăsnet. Deschise ochii larg, picioarele i se îndoiră de 
la genunchi şi se vedea ce 'sforţări uriașe i-au fost necesare 
ca să facă primul pas spre ușă... 


x 
Yy A 


Trecură încă trei zile de aşteptare plină de -nelinişte. Ana 
zăcea în aceeași stare (aşa cel puţin i se părea lui Nikolai) 
şi din nou speranţele lui făcură loc desperării. 

Între timp, Ridan îşi continua observaţiile, analizele, cer- 
cetările şi în fiecare zi surprindea noi simptome ale vieţii 
care se trezea în organismul fetei lui. Sistemul vegetativ se 
refăcuse. Organele de digestie începuseră să funcţioneze şi să 
hrănească sîngele cu produsele transformărilor tainice ale 
proteinei, hidraţilor de carbon, grăsimilor pe care Ridan, în 
soluţii complicate, le introducea în stomac. Pleoapele între- 
deschise ale Anei, care îl speriaseră cel mai mult pe Nikolai, 
se închiseră în sfîrşit. Tot corpul era gata pentru mişcare. 
Unii muşchi periferici începură să tresară de la sine, încer- 
cîndu-şi parcă forțele înaintea unor contractări mai puternice. 

Dar nici un fel de „impuls“ nu venea „de la centru“, din 
organele superioare de conducere. Cele mai complicate com- 
partimente ale creierului — care conţineau în ele taina gîn- 
dirii, misterul conştiinţei — rămîneau fără viață. Era un 
somn adînc, fără cunoştinţă. 

— Nu-i nimic, Nikolai Arsentievici — spunea Ridan. Să 
mai aşteptăm şi să acţionăm. N-avem nici un motiv să ne 
pierdem speranţa. | 

Biruindu-şi durerea, Nikolai începuse să-şi vadă de treburi. 
Izbutise să-şi aducă aminte de legătura prin radio cu prie- 
tenul din Germania, de ultima radiogramă cifrată ce-i fusese 
trimisă la Ufa... Descifrînd textul, Nikolai se convinse că 
„paza în eter“ era bine organizată la fascişti. E adevărat că 
n-au izbutit să-l prindă pe prietenul lor (de altfel un radio- 
fonist cu experienţă, cînd se ştie urmărit, poate destul de 
uşor să-şi încurce urmăritorii) dar emisia lui era din nou bru- 
iată, de astă dată chiar de la început. N-a apucat decît să 
repete, cu o siguranţă plină de nelinişte, avertismentul că 
fasciştii se pregătesc să atace Uniunea Sovietică, şi să 
transmită cîteva cuvinte care continuau explicarea metodei 

lui Gross, începută mai înainte. Toate acestea însă nu erau 
pe deplin limpezi. Neamţul nu pomenea nimic despre refa- 
cerea de către inginerii fasciști a maşinii lui Gross şi Nikolai 
începuse să se pătrundă de siguranţa că explozia de la 
Miinchen şi-a atins scopul. 

Wiekling ştia despre această explozie numai atît cît se 
comunicase în presă. Ca să descifreze radiograma cifrată i-ar 
fi trebuit cheia, pe care nu izbutise să pună mîna. După 
discuţia cu anchetatorul, speriat probabil de gîndul că Ana 
va putea să-şi revină, Wiekling îşi pierduse speranţa de a 
mai scăpa. N-ar fi crezut, bineînţeles, în această înviere mi- 
raculoasă, dacă nu i s-ar fi strecurat chiar în timpul primului 
interogatoriu anumite informaţii pe care Ridan le căpătase 
prin G.M. Nimeni nu putea să ştie despre aceste fapte în 
„afară de el şi de Ana. | 

Anchetatorul avea impresia că Wiekling se căieşte în mod 
sincer de. activitatea sa de spion şi diversionist — cu atita 
uşurinţă se demască şi pe el, şi pe toţi cei cu care lucrase — 
şi la Moscova, şi la uzina din Urali. 

Era fiul unui mare bancher moscovit care emigrase chiar 
în primele zile ale revoluţiei. Numele nemţesc de Alfred 
Wiekling i-a ajutat să „fugă“ în 1936, fără prea mare greu- 
tate, din Germania în Uniunea Sovietică. Era un truc al 
Gestapoului ; adevăratul Alfred Wiekling, un tînăr anti- 
fascist destul de cunoscut pe atunci în cercurile intelectua- 
lităţii germane, fusese arestat în taină şi probabil ucis. 
Demascarea acestui truc al spionajului german ar fi fost 
aproape imposibilă, cu atît mai mult cu cît adevăratul şi 
falsul Wiekling aveau aceeaşi specialitate și o înfățișare 
asemănătoare cum rar se întîmplă. Aşa că în actele adevă- 
ratului Wiekling, pe care le-a primit spionul, gestapoviştii 
n-au fost nevoiţi să schimbe nici măcar fotagrafia. În afară 
de aceasta „Wiekling trebuia să aibă rolul de rezident cu 
acţiune întîrziată.“ Mulţi ani în şir el n-a îndeplinit nici un 
fel de acţiuni de spionaj, singura lui misiune constînd în 
a-şi face legături cît mai trainice în societatea sovietică şi 
a-şi cîştiga încrederea, ceea ce a reuşit cu mult succes. 

Da, a avut intenţia „să o cucerească“ şi pe Ana Ridan. 
Și nu numai din considerente de afaceri. 

Participarea la diversiunea de la uzina din Urali şi urmă- 
firea legăturii prin radio a lui Tungusov fuseseră primele 

misiuni date de cătr6 patronii lui. Ele himeriseră însă pă. 
un teren cu totul neprielnic. „Wiekling“, care se mai schim- 
base, acţiona în silă; concepțiile antisovietice pe care le 
avusese la început păliseră foarte mult în timpul vieţii duse 
în patrie. Dar teama de moarte era mai puternică. Crima 
asupra Anei, pe care o comisese într-un acces de spaimă 
nebună, apoi demascarea şi arestarea lui, se dovediră a fi 
pentru el o lovitură prea mare. „Cedînd“, el mărturisi sincer 
tot ce ar fi putut să folosească acelora care vegheau asupra 
securităţii statului sovietic. 

Nikolai nu-i povesti nimic din toate acestea profesorului, 
ca să nu-l distragă de la munca lui încordată. Nu află despre 
aceasta nici Nataşa. De ce ar fi trebuit să întunece Nikolai 
această nesfîrşită şi senină bucurie care înlocuise dintr-o 
dată durerea ei adiîncă ? Ce fire fericită ! Nataşa ştia să iu- 
bească simplu, să sufere simplu şi tot atît de simplu să se 
bucure fără să-şi tulbure simţămintele prin îndoieli inutile. 
Tot atît de simplu credea acum că Ana o să trăiască. Ajun- 
sese astfel cel mai zelos ajutor al lui Ridan. 

În schimb, Nikolai... Bietul Nikolai... Cît de greu suporta 
aşteptarea acest om atît de stăpînit, care pentru întîia oară 
simţise duioşia dragostei şi în mod atît de tragic o pierduse. 
În ce viîrtej îngrozitor de suferinţe îl atrăsese soarta, zvîr- 
lindu-l de colo pînă colo, cînd amăgindu-l printr-o fericire 
apropiată, cînd dîndu-i lovituri mortale... 

Îşi ieşise cu totul din făgaşul lui. Se scurgeau zile nesfîr- 
şit de lungi, pustii şi mohorîte. Niciodată nu se simţise atît 
de inutil şi de pustiit ca acum. Nu putea să lucreze. Şi 
nu-i putea fi de nici un ajutor lui Ridan, în afară de gărzile 
pe care le făcea lîngă Ana atunci cînd o înlocuia pe Nataşa 
sau pe profesor. Încercase să citească. Citea conştiincios vu 
pagină şi se convingea că nu poate să-şi aducă aminte nici 
măcar despre ce era vorba acolo... 

Uneori încerca să se gîndească la el însuşi, la comporta- 
rea lui şi nu putea înţelege ce se petrece cu el. De ce nu-i 
în stare să se ocupe de nimic altceva în afară de ce se refe- 
rea la Ana? De ce Nataşa, de pildă, putea să lucreze, să 
înveţe, să rezolve probleme, să citească sau să coasă? De 
ce tuşa Paşa, care-şi luase asupra ei toate grijile gospodăriei, 
le îndeplinea fără să uite nimic, întotdeauna precis şi la 
timp ? Doar cîteva minute, cînd făcea zilnic curat, ea îşi 

îngăduia să stea puţin lingă Ana, tăcută, sprijinindu-și băz- 
bia în palmă, şi să privească atent fața ei umbrită de o li- 
niște de moarte... Nikolai observa uneori cum i se prelin- 
geau lacrimi pe obraji, mistuindu-se în ridurile adînci din 
jurul gurii. 

„Se vede că într-adevăr stau prost cu nervii. Are dreptate 
profesorul“ — conchise Nikolai. „Sau, pur şi simplu, aşa sînt 
eu, o fire,atît de stupidă...“ 

Dimineaţa celei de a zecea zile începu cu o îngrămădire 
tulbure de nori la răsărit. Lumina cenușie se năştea încet 
şi tîrziu. Barometrul cădea. 

Ridan o trimise pe Nataşa să se culce şi rămase singur cu 
Ana. Noaptea, în organismul ei se petrecuse un proces fur- 
tunos de reanimare. Tresăririle izolate, care îi puneau în 
mişcare anumiţi muşchi se repetau tot mai intens, cuprin- 
zîndu-i apruape tot corpul. Muşchii parcă-i.tremurau de do- 
rinţa de a acţiona liberi. Aceasta a durat o oră şi jumătate. 
Apoi, dintr-o dată, s-a întrerupt orice mişcare. Şi din nou 
Ana zăcea, cufundată într-un somn adînc, parcă mai adînc 
decît înainte... 

Ridan, lîngă ea, se străduia să înţeleagă ce se petrece. 
Era vreo etapă pe drumul restabilirii activităţii creierului 
sau, dimpotrivă, o răbufnire a agoniei, drumul înapoi spre 
moarte ?... 

Pe la ora zece dimineaţa norii acoperiseră tot cerul, pri- 
mele săgeți ale fulgerelor brăzdau văzduhul, copacii îmbiîc- 
siţi de praf începuseră să foşnească salutînd furtuna mult 
aşteptată. Începu o ploaie torențială, cu descărcări electrice 
şi vînt, 

Posomorit, nebărbierit, Ridan se desprinse deodată din 
gîndurile lui apăsătoare, se îndreptă de spate, se apropie de 
fereastră şi o deschise larg. Mirosul amărui al furtunii se 
năpusti în sala de operaţii. 

Cu un trosnet uscat o rafală grea de tunete se năpusti 
o dată cu vîntul în odaie, perdeaua tremurătoare a ploii se 
înmuie în aur. 

Ridan se apropie din nou de Ana. 

Şi atunci văzu... sau poate era din nou o părere: în ulti- 
mul timp ochii lui obosiţi îl trădau atît de des... Nu, văzu 
şi auzi un oftat adînc, care pentru întîia oară schimbă rit- 
mul prea uniform al respirației liniştite. Apoi buzele tresă- 
riră şi se întredeschiseră puţin... 


Pe Nikolai îl trezi soneria telefonului, şi încă buimac de 
somn, puse mîna pe receptor. 

— Vino aici! Şi cheam-o pe Nata! răsună triumfător în 
receptor glasul lui Ridan. 

Nikolai înţelese. Îmbrăcîndu-se din mers, se năpusti în 
sala de operaţii. Nataşa, desculță, cu un halat pe ea, îl 
ajunse în prag. Fără să spună nici un cuvînt, Ridan se dădu 
într-o parte, lăsîndu-le lor locul lîngă masă. 

Se aplecară amîndoi asupra Anei, privind îngrijoraţi faţa, 
buzele şi genele umede, chiar atunci închise. 

— Ania | rosti încet dar ferm Nataşa. 

Deodată pleoapele se întredeschiseră şi sprîncenele se 
ridicară puţin. Ana privi, îşi mută privirea .asupra lui Ni- 
kolai, apoi din nou închise ochii obosită. 

— Kolea ! şopti ea, abia auzit. 

Ieşindu-şi din fire de fericire, uitînd totul pe lume, Ni- 
kolai îşi lipi buzele de faţa ei, într-un sărut fierbinte, pri- 
mul sărut. 

Nataşa se sperie de această ieşire nestăpinită — poate nu 
trebuie — și luîndu-i capul în ambele mi.ini, îl îndepărtă cu 
duioşie. Amîndoi se uitară în urmă. Ridan nu era în cameră. 
Nikolai alergă în laboratorul vecin, „de plumb“. În fundul 
laboratorului, sprijinit de pervazul ferestrei, Ridan, cu 
umerii aduşi, îşi apăsa cu amîndouă mîinile batista pe faţă. 
Umerii îi tresăreau, 


* * 


Oamenii năzuiesc întotdeauna spre fericire. 

Fiecare o înţelege în felul său şi fiecare în felul său caută 
să ajungă la ea, o urmăreşte sau o aşteaptă. Dar iată că 
fericirea vine şi, în cîteva zile, sau chiar în cîteva ore, omul 
se obişnuieşte cu ea, aşa cum se obişnuieşte cu bătăile pro- 

priei sale inimi şi încetează s-o mai simtă. Aceasta este o 
fericire personală, izolată. Ea este trecătoare. Ar părea că 
nimic nu poate fi mai scump, mai preţios decât viaţa, viaţa 
care ne dă posibilitatea şi fericirea de a crea, de a făuri 
fericirea altora, de a contribui la această fericire. De cîte 
ori n-am reuşit, aproape fiecare dintre noi, într-un fel sau 
altul, să scăpăm de o primejdie, să ne salvăm viaţa, dar 
oare mult timp a durat senzaţia aceasta de fericire a vieţii 
salvate ? :O clipă doar! 

Fericirea celor din preajma lui Ridan, în schimb, era ne- 
ţărmurită, vastă ca oceanul ; ea cuprinse cu tărie şi pentru 
multă vreme sufletele lor. Fiecare simţea această fericire 
ca o fericire a lui personală: Ana trăia, Ana va trăi, du- 
rerea cumplită care pînă atunci îi stăpînise nu mai exista | 
Toţi se schimbaseră ; se întorseseră parcă la viaţă şi chipu- 
rile lor radiau. Nu mai evitau să se privească în ochi ca oa- 
menii înfrînţi de durere; dimpotrivă, întîlnindu-se mereu 
unii cu alţii, căutau aceste priviri, pentru ca din nou şi din 
nou să se înflăcăreze de fericire, să se îmbrăţişeze, să-şi 
strîngă mîinile. Începură să se iubească mai mult şi mai 
sincer unii pe alţii. 

Dar la toate acestea se adăugase şi sentimentul că s-a 
săvîrşit o minune. Da, minunea se săvirşise totuşi! Ceea 
ce înainte era imposibil, devenise posibil. Rațiunea căpătase 
o nouă putere asupra naturii şi minunea lui Ridan aparţinea 
acum omenirii. lată de unde pornea acest ocean al fericirii. 

Ana nu se sculă dintr-o dată din pat. 

Prima licărire de conştiinţă nu avea întreaga ei complexi- 
tate organizată de memorie. Era numai o simplă percepere, 
o viziune. Şi o nesfîrşită slăbiciune a muşchilor, a nervilor. 
După primul cuvînt, mai mult ghicit decît auzit de Nikolai, 
Ana căzu din nou în neştire şi în somn. Peste şase ore 
deschise iarăşi ochii. Acum în ei se citea teama, iar respi- 
raţia trăda emoția. 

— Unde-i ? |... Asta era tot ce reuşi să audă tatăl care 
se aplecase deasupra ei. 

Înţelese. Pe scurt, în două-trei fraze, îi povesti ce era 
mai important despre Wiekling. Ana se linişti. 

Ridan nu-şi slăbea nici pentru o clipă vigilența. Cu atît 
mai mult acum nu putea admite nici un fel de greşeală, nu 
putea admite complicaţii. Garda lîngă Ana nu înceta, func- 


540 


ţionînd zi şi noapte. Ca şi mai înainte, în fiecare zi i se 
făceau toate analizele. În fiecare dimineaţă, Ridan şi cre- 
dincioşii săi colaboratori, Vikentie Sergheevici şi Ivan Lu- 
kici, o cercetau cu atenţie, o palpau, o ascultau, strîngeau 
şi îndoiau, pipăiau corpul slab al Anei, înțelegînd com- 
plexitatea atît de subtilă a proceselor lui interioare şi luînd 
toate măsurile cînd constatau că ceva nu e în regulă. 

După o altă săptămînă, Ana începu să meargă. Peste 
două săptămîni coborî pentru întîia oară în grădină. Anali- 
zele şi cercetările fură întrerupte. Refacerea ei decurgea 
energic şi destul de repede. 

De îndată ce Ana prinse destule puteri, Ridan îl chemă 
pe anchetatorul care aştepta de mult acest moment, pentru 
a căpăta informaţiile de care avea nevoie direct de la vic- 
timă. Atunci, pentru prima oară, toţi cei din casă aflară de 
la Ana toate amănuntele întîmplării tragice de pe Ufa. 

După întrevederea Anei cu anchetatorul, Nikolai îşi aş- 
tepta cu nerăbdare rîndul să facă de gardă. Nu se mai putea 
stăpîni. Dar pînă acum nu-şi spuseseră nici un cuvînt despre 
ce era mai important. Se străduia chiar să-şi ascundă pri- 
virile care se umpleau de atîta duioşie ori de cîte ori se 
opreau asupra ei. Dacă era necesară această rezervă, N:- 
kolai nu ştia. Dar nu putea să o tulbure. Ridan îi interzisese 
de la bun început să-i amintească de Wiekling, de catastrofa 
de pe Ufa... 

Acum însă nimic nu-l mai împiedica. 

Seara se scurgea încet. Nikolai şedea în sufragerie sin- 
gur. cu ziarul în faţă, şi se gîndea ce să-i spună Anei... Pe 
la ora zece, Nataşa ieşi din camera ei în halat, cu prosopul 
pe mînă, şi îl privi mirată pe Nikolai. 

— Ce aştepţi, Kolea? Nu mai e nevoie să facem de 
gardă. Nu ţi-a spus -Konstantin Aleksandrovici ? 

— Nu, nu mi-a spus nimic — răspunse Nikolai şi Nataşa, 
observîndu-i amărăciunea, îi zîmbi încurajator. 

— Intră, ai o jumătate de oră la dispoziţie. Pînă îmi fac 
eu baia... 

Nikolai se apropie tăcut de pat, şi o privi ţintă în ochi. 
I se părea că Ana i-a ghicit gîndurile şi-l cheamă. Ana tăcea. 
Apoi îi întinse mîna... chiar asta era mişcarea pe care e] o 
aştepta. Luă mîna slabă, subţire, cu degetele lungi, fine, 
îşi lipi obrazul de ea şi-o sărută. Cu ochii ei mari, întunecaţi, : 

Ana îl privea serios şi deschis, vrînd parcă să surprindă ceva 
de necuprins. Se ridică în sfîrşit în capul oaselor şi-şi cu- 
prinse genunchii cu braţele. 

— Nu i-am povestit astăzi tot anchetatorului — spuse 
ea. Am ascuns ceva, dar el n-avea nevoie de asta... De 
altfel e o chestiune care numai pe noi ne priveşte... Atunci 
cînd am adormit, acolo, în spatele tufişurilor, înainte de 
venirea lui Wiekling, am avut un vis. Se făcea că stau în 
apă, iar lumina era atît de orbitoare încît nu puteam să 
deschid ochii şi nu ştiam încotro să merg. Îmi era teamă 
şi te-am chemat. Dumneata ai venit, m-ai luat în braţe, m-ai 
dus pe mal... şi mi-ai spus: „Uite, aşa o să mergem 
împreună... Toată viața împreună...“ Cînd mi-am revenit, 
asta mi-am amintit mai întîi. 

— Aniutka, draga mea, este doar acelaşi lucru pe care şi 
eu voiam să ţi-l spun 

Sărind în picioare, o luă în braţe, învelită în pătură, o 
lipi de pieptul lui şi, sărutînd-o, o purtă prin cameră. I se 
părea că este imponderabilă. 

— Aşa a fost, Ania? 

— Aşa, Kolea|! Deci... pentru totdeauna ? 

—. Pentru totdeauna, Aniutka ! 

— Şi eu... pentru totdeauna! lar acum, aşază-mă înapoi 
pe mal şi pleacă | Pentru astăzi ajunge ! „Da ?... Kolea, dra- 
gul meu, sînt fericită |! 

— Şi eu, Ania. Somn uşor... 

“leşi aproape în fugă din cameră, simțind, acum şi el ne- 
voia să rămînă singur. 


Capitolul XVIII 


TOT MAI DEPARIE 


Viaţa intra treptat în făgașul ei. Fericirea nețărmurită 
care pusese stăpînire pe toţi cei din preajma lui Ridan îşi 
făurea minunile fireşti : odihnea nervii obosiţi, dădea naş- 
tere unor rezerve noi de energie, făcea lumea minunată şi, 
puţin, parcă în glumă, încurca gîndurile şi treburile oa- 
menilor. 

Mămicuţa restabilise ordinea în laboratoare, strînsese tot 
utilajul folosit la reanimarea Anei. Ridan „dădu o raită“ 
prin Institut, organiză cîteva consfătuiri cu colaboratorii, 
puse la punct şi îndrumă munca lor, apoi trecu la con- 
tinuarea „gradării“, rămasă neterminată. 

Nikolai avea multe griji cu producerea în serie a G.M.-ului 
adaptat pentru scopuri de apărare. Schimbările în construc- 
ţia aparatului erau urmările directe ale experienţei pe care 
Nikolai o făcuse cu prilejul operaţiei de la farul Stenşer. 
Crea ca şi înainte, pasionat, cu o precizie elegantă dar fără 
să mai facă excese de meticulozitate în ceea ce priveşte 
finisarea şi documentarea necesară. Ba din cînd în cînd mai 
şi greşea, încurcînd cîte ceva... Asta ca o consecinţă a feri- 
cirii lui. Acum înțelegea prin ce se deosebeşte dragostea 
copleşitoare pentru Ana, de dragostea celorlalți oameni 
apropiaţi faţă de ea. 

Mai prost era pentru Nataşa. Ea se obişnuise mai de- 
vreme decît toţi ceilalți cu reîntoarcerea Anei din neființă, 

fericirea el se cerea Împărtăşită, iar fiodor era atit de de: 
parte | Bineînţeles, Fiodor ştia tot, dar cît de chinuitor de 
mult trecea pînă ajungeau scrisorile la el şi pînă răspundea 
la ele | 

Curînd Ridan primi un telefon de la comisarul poporului. 
Acesta avea nevoie de o consultaţie urgentă cu Tungusov 
referitor la o invenţie „foarte interesantă“. El ceru îngă- 
duinţa să vină personal la Institut împreună cu inventatorul. 

— Vreau, cu prilejul ăsta, să vă văd pe toţi — spuse 
el. Am să vin seara, să stau o oră-două, să mă odihnesc, să 
respir din aerul vostru dătător de viaţă. Se poate? 

Profesorul îi adună pe toţi şi dădu alarma. „Nu vine co- 
misarul numai pentru asta“ — se gîndea el. 

Seara, cînd cei din vilă abia apucaseră să termine pregă- 
tirile în vederea întilnirii, jos răsună un sunet scurt şi ener- 
gic al soneriei. 

Comisarul poporului veni întovărăşit de un tînăr uscăţiv, 
blond. Trăsăturile feţei lui arătau că a trecut prin multe în 
viață. Atenţia gazdelor, care ieşiră în întîmpinarea oaspeţi- 
lor, îl intimidă în mod vădit. * 

—- Salut pe vrăjitorii secolului XX | Uite, abia acum am 
găsit o denumire care vi se potriveşte — exclamă vesel 
comisarul poporului, strîngînd puternic mîinile tuturor. Vi-l 
prezint pe tovarăşul Hans Rickert... Ţi-l încredinţez dumi- 
tale, Ana Konstantinovna. Vorbeşte numai nemţeşte şi l-am 
adus la Nikolai Arsentievici să chibzuiască asupra propunerii 
pe care ne-o face. Aşa că, te rog să-i fii tălmaci| 

— E neamţ ? îl întrebă Nataşa, alarmată, 

Comisarul poporului izbucni în rîs. 

— Şi ce dacă-i neamţ ? Sînt nemți şi nemți. 

Strîngînd mîna profesorului, tînărul îl privi ţintă, de parcă 
ar fi încercat să-şi aducă aminte de ceva... 

Ridan îi sfătui pe Ana şi pe Nikolai să-l invite pe noul 
oaspete în cabinetul acestuia din urmă, pentru ca acolo, 
netulburaţi de nimeni, să lămurească despre ce este vorba. 
Nataşa îi însoţi. Alarmată de amintirile întunecate, îl urmă- 
rea cu atenţie pe străin. 

— Îmi pare cunoscut, l-am văzut undeva... — bolborosi 
Ridan cînd tinerii ieşiră. E o invenţie valoroasă ? 

Comisarul poporului nu se grăbi să-i răspundă. 

— Nu-i vorba atît de invenţie, cît de însuşi tânărul 
acesta — spuse el. De altfel, aveţi puţină răbdare. Se vor 
lămuri ei repede şi vor da buzna aici. M-am gîndit să le 
fac o surpriză. Hai, deocamdată, să vorbim despre altceva. 
Spuneţi-mi, sînteţi foarte ocupat în prezent ? 

„Între timp, în camera lui Nikolai se „lămureau lucru- 
rile“. Tinerii se aşezaseră în jurul biroului. Nikolai îi puse 
oaspetelui în faţă hîrtie şi creion. 

— Ar trebui mai întîi să aflăm cîte ceva despre el — 
spuse Nikolai. Oare ce fel de om o fi P Ania, întreabă-l unde 
lucrează | 

— Deocamdată, nicăieri — răspunse „neamţul“. Abia 
am venit în Uniunea Sovietică. Sînt antifascist. 

— Sînteţi inventator ? Inginer? 

— Nu. Sînt radiotehnician. Dar sînt posesorul unei in- 
venţii care poate să fie de mare folos Uniunii Sovietice. 

Prietenii se priviră. între ei. Aşa spunea şi Wiekling. 

Atenţia încordată, chiar bănuitoare a celor din jur îl in- 
timida şi îl apăsa pe musafir. El şedea într-o poză obiş- 
nuită, strîngîndu-şi palmele între genunchi şi se străduia să 
nu se uite la nimeni. 

Deodată faţa lui se transfigură. Se sculă repede din foto- 
liu şi aplecîndu-se peste masă, îşi aţinti privirea pe perete: 
acolo atîrnau OSL.-urile lui Nikolai, cea mai vie mărturie a 
victoriilor lui din „eter“. 

— Sînteţi radioamator P| exclamă el, adresîndu-se lui 
Nikolai. 

— Da — răspunse acesta. 

— Nu cumva... eu2bd ? 

— Da, ăsta e indicativul meu... 

Tulburat, neamţul îşi trecu palma peste frunte, apoi luă 
creionul de pe masă. 

— Ştiţi asta P Şi scrise cu litere mari pe hîrtie: LMRW- 
WAT. 

— Dumneata eşti ?|! Nikolai îl apucă de mînă. Ochii 
tînărului străluceau. Fetele băteau din palme : dintr-o 
dată, totul se limpezise. 

Nataşa deschise larg ușa şi intră în goană în sufragerie. 

— EI este! ţipă ea. Konstantin Aleksandrovici, el este, 
neamţul nostru, prietenul nostru ! Chiar el! 

„Și iată-i pe toți în jurul mesei, pentru pregătirea căreia 
trudiseră mult în ziua aceea şi tuşa Paşa și Nataşa, şi Ana, 
în faţa cupelor cu şampanie. Comisarul poporului rîdea vesel, 
fără griji; se vede că într-adevăr se odihnea sufleteşte în 
mijlocul noilor prieteni, pe care îi îndrăgise. 

Privind ţintă faţa Anei, el spuse: 

— lată pentru cine am venit mai ales... Lazăr înviat din 
morţi | Aşa minune, mai zic şi eu! Simţi asta, nu-i aşa? 

— De simţit, nu simt, dar înţeleg — zîmbi Ana. 

— Chiar nu simţi nici un fel de urmări ? 

— Profesorul susţine — adăugă pe un ton serios Nikolai 
— că moartea în general îl „înviorează“ pe om. 

Comisarul poporului rîse. 

— Aşa o fi. Sîntem obligaţi să-l credem: cine altul să 
ştie dacă nu el, făcătorul de minuni ? 

Treptat, discuţia se mai potoli, se desfăşura acum mai 
„liniştit, mai sobru. Şi pe neobservate, comisarul poporului 
o îndreptă pe făgaşul dorit. Cu întrebări prudente, el o făcu 
pe Ana să-i povestească, pentru întfia oară viu și amănun- 
țit, despre propria ei moarte, îi făcu pe Nikolai și pe Na- 
taşa — povestind cu emoție, uneori completîndu-se şi co- 
rectîndu-se unul pe celălalt — să înţeleagă unele amănunte 
ale acelei seri şi nopţi cumplite de pe Ufa ; suscită într-atita 
pasiunea lui Ridan pentru propriile sale idei referitoare la 
puterea omului asupra propriului său organism, încît îl făcu 
să dezvăluie tainele „învierii“ fiicei sale, pe care încă nu 
le povestise nimănui. 

Şi iată-i, fără să mai vadă, fără să se mai audă, fără să-şi 
mai simtă încordarea sau stringerea bruscă a miîinilor, urmă- 
rind ca pe o peliculă de film viaţa fără greşeli, fără de- 
formări... 

Hans Rickert asculta şi el cu interes. Cînd Ana, cînd 
Ridan îi traduceau cu glas scăzut sensul celor vorbite. 

Veni apoi rîndul lui să povestească. 

Hans avea un fel cu totul deosebit de a relata fapte la- 
conice, comunicări scurte, informaţii decupate parcă din 
ziar. După povestirile celorlalți — vii, puternic colorate prin 
propriile lor stări de spirit — vorbele lui părură la început 
seci, zgîrcite. 

Dar peste cîteva clipe își dădură toți seama că acesta era 
Chiar felul de a fi al povestitorului: faptele se legau între 


546 


ele şi dădeau naştere unor figuri tot mai însufleţite de oa- 
meni — Gross, Millenberg, naziștii, el însuşi, Hans... parcă 
printre rînduri se contura şi se colora psihologic, în culoa- 
rea tragediei, sensul misterioasei „explozii de la Miinchen“. 

Acum aflară, în sfîrşit, prietenii cum s-a născut în mintea 
acestui tînăr muncitor planul îndrăzneţ de a lua legătura 
prin radio cu necunoscutul prieten sovietic pe care doar îl 
ghicise, îl „simţise“, cum au apărut aceste litere uimitoare 
— LMRWWAT — care au jucat un rol atît de important 
în toate evenimentele vieţii lor din ultimii ani. 

Într-adevăr ! Dacă Hans n-ar fi născocit „această cheie“ 
şi nu i-ar fi transmis-o lui Nikolai, poate că Ridan n-ar fi 
intrat niciodată în posesia „generatorului de minuni“. Şi 
atunci n-ar fi existat nici victoriile ştiinţifice ale lui Ridan, 
nici crima lui Wiekling, nici demascarea lui, nici. pieirea şi 
salvarea Anei. N-ar fi fost nimic din toate acestea | 

— Povestiţi cum aţi reuşit să pătrundeți la noi în Uniune | 
îi sugeră comisarul poporului. 

Hans vorbea, Ana traducea... 

Sint aproape două luni de atunci... Se afla la masă, în 
cabina-salon a „Ervallei“, cînd a înţeles că e pierdut, că l-au 
otrăvit și, pierzîndu-şi cunoştinţa, și-a lăsat capul pe miini 
ca să nu-l mai ridice niciodată. Apoi, cînd l-a ridicat totuşi, 
s-a convins că e viu, sănătos, şi că a fost salvat de prieteni. 

Nimeni nu i-a explicat ce se întîmplase : era un secret de 
stat. Dar mintea lui ingenioasă nu se putea linişti. Unele 
observaţii pe care le-a făcut de îndată ce şi-a revenit în 
simţiri l-au convins că n-a fost otrăvit. L-a cuprins somnul 
ca şi pe toţi cei care se găseau atunci pe „Ervalla“, un 
somn desigur provocat în mod artificial, de la distanţă, fără 
îndoială cu scopul de a captura neatinsă nava spionilor. 
Grănicerii sovietici i-au luat pe toţi ca. din oală. Dar cum 
de au putut fi adormiţi oamenii de la distanţă ? 

Venind azi aici, l-a recunoscut pe profesor : el era civilul 
acela care a venit pe vas cu grănicerii. lar acum, din cele 
auzite, şi-a dat seama că există un generator de radiaţii ce 
acţionează asupra creierului, creat de acest admirabil savant 
sovietic care a reuşit să învingă chiar moartea... 

Acum îşi aminti şi Ridan unde a văzut chipul acesta, ochii 
aceştia duşi adînc în fundul capului. Şi îşi aminti cuvintele 

maiorului, rostite atunci cu căldură : „Aţi salvat viaţa acestui 
flăcău cumsecade...“ Află toate acestea şi Nikolai, care 
atunci rămăsese la far... 

Terminîndu-şi povestirea, Hans Rickert se ridică în picioare 
şi întorcîndu-se spre Ridan şi spre Nikolai spuse: 

— Îmi dau seama că aparatul dumneavoastră care pro- 
voacă somnul este un mare secret al statului sovietic. Şi n-aş 
fi ştiut de existenţa lui dacă n-aţi fi discutat astăzi deschis, 
în faţa mea. Dar vă rog să aveţi toată încrederea. Nimeni, 
niciodată, nu va afla nimic de la mine. lar acum, daţi-mi 
voie — îşi duse mîna la piept — să vă mulțumesc din toată 
inima. Dacă n-aţi fi fost dumneavoastră, n-aş fi putut în- 
deplini ceea ce socoteam de datoria mea să îndeplinesc. 
Fără dumneavoastră aş fi fost acum undeva, pe fundul 
Mării Baltice... cu o greutate legată de picioare. Iar viaţa... 
este totuşi cel mai minunat lucru. 

— Curios [... exclamă Nikolai, abia înţelegînd parcă ideea 
care-l ului. Şi se întoarse spre Hans. Acum două luni aţi 
venit la noi și aţi transmis autorităţilor mesajul lui Miillen- 
berg. Dar ce s-a întîmplat mai tîrziu... după două săptă- 
mîni, cînd noi eram pe Ufa... Nu mai înţeleg nimic! Am pri- 
mit de la dumneavoastră o radiogramă cu textul invenţiei 
lui Gross! Cum vine asta? De unde aţi transmis-o? 

Hans căzu pe gînduri. 

— Aţi primit tot textul calculelor lui Gross ? întrebă el. 

— Nu, numai începutul. Apoi emisiunea a fost bruiată. 

— Ce veste bună îmi daţil Acum sînt liniştit. Deci nu 
l-au prins| Vedeţi, am încredinţat unui tovarăş de nădejde 
misiunea de a rămîne în legătură cu dumneavoastră. Și i-am 
lăsat textul cifrat să vi-l transmită. Pentru orice eventuali- 
tate. Putea să mi se întîmple ceva, să nu ajung pînă aici. 
Mă înţelegeţi... Dar cum aţi primit radiograma dacă eraţi 
într-o călătorie cu barca ? Aţi luat aparatul cu voi? 

— Nu — rîse Nikolai. Dar cînd am plecat, mi-am lăsat 
şi eu un prieten în loc... El mi-a transmis textul... 

— Ştiţi — spuse pe neaşteptate comisarul poporului — 
nici nu vă închipuiţi cît de curată este atmosfera aici, cât 
de bine mă simt printre voi, cît de înviorătoare este priete- 
nia voastră sinceră, trainică... 

— Şi nu numai prietenia — insinuă Ridan. 

— Da?! Aha, înţeleg! Şi comisarul poporului îşi întinse 
amîndouă mîinile, arătînd deodată pe Ana şi pe Nikolai. De 
altfel, să spun drept, am cam băgat de seamă... Ei, atunci 
hai să umplem cupele... Aşadar... 

— Pentru dragoste | toastă Nataşa încet dar ferm, fără 
să zîmbească. 

Mijindu-şi ochii, comisarul poporului o privi şi lăsă 
cupa jos. 

— Staţi niţel, ceva nu-i în regulă aicil 

— Da, într-adevăr — confirmă Ridan. De la masa noastră 
lipseşte Fiodor Ivanovici.. Dar o să vină în concediu și atunci 
totul va fi în regulă. 

— Fiodor Ivanovici ? Cine-i ăsta ? 

— Inginerul Reşetkov... Îl cunoaşteţi, iniţiatorul „uscăto- 
riei“. Vă mai aduceţi aminte ? 

— A, da, cum să nu-mi aduc aminte| Şi o aprob pe Na- 
taşa | Dar unde-i el? 

— În Primorie, locotenent al trupelor de grăniceri. A 
plecat imediat după întîmplarea de pe Ufa. 

— Lasă, Nataşa, nu te necăji, toate la timpul lor | Şi nu 
uita că depinde de noi ca acest timp să vie cît mai repede 
— spuse comisarul poporului. Iar prietenia, chiar şi în dra- 
goste, rămîne lucrul principal... De aceea să ridicăm pa- 
harul pentru dragoste şi prietenie ! lar acum, daţi-mi voie 
să vă fac o comunicare. Astăzi, la o ședință a Prezidiului 
Sovietului Suprem s-au luat cîteva hotărîri care vă intere- 
sează. Prima... comisarul poporului scoase din buzunarul de 
sus al hainei o hîrtie îndoită, o desfăcu şi citi: „Pentru des- 
coperiri ştiinţifice de foarte mare importanţă în domeniul 
fiziologiei şi pentru merite excepţionale în problema apărării 
ţării, se conferă Ordinul Lenin profesorului Ridan Konstan- 
tin Aleksandrovici şi Institutului de fiziologie experimentală 
condus de el...“ 

Ridan sări de la locul lui. Se sculară şi ceilalţi în picioare 
şi zgomotul aplauzelor frînse dintr-o dată tăcerea încordată. 
Comisarul poporului ridică mîna. 

— Staţi, prieteni! N-am terminat! „Pentru descoperiri 
ştiinţifice în domeniul radiotehnicii, de o mare importanţă 
pentru industrie şi apărare, se conferă Ordinul Lenin ingi- 

nerului Tungusov Nikolai Arsentievici...“ Şi mai sînt şi alte 
decorări pentru colaboratorii din Institut. Permiteţi-mi să vă 
felicit, tovarăşi, pentru această răsplată bine meritată. 


Tinerii se adunară în camera lui Tungusov: Hans luă 
cunoştinţă, cu mult interes, de unele perfecţionări în tehnica 
undelor scurte preconizate de Nikolai. 

„Bătrînii““ rămăseseră singuri în sufragerie. Ridan aştepta 
această clipă. Observase de mult urmele unei îngrijorări în 
comportarea comisarului poporului. 

— Sînteţi îngrijorat ? întrebă Ridan. Poate în legătură cu 
Wiekling... 

— Nu, asta-i ceva secundar. Am mult de lucru. Sînt cam 
obosit. 

Ridan nu vru să insiste. 

— Şi care-i soarta lui Wiekling ? 

— Deocamdată se fac cercetările, încă nu se ştie nimic 
precis. 

Ridan îl privi atent pe comisarul poporului, dar tăcu. 
Acesta oftă şi-şi desfăcu miinile : 

— Să nu mai vorbim despre asta, Konstantin Aleksan- 
drovici... lată, vin şi tinerii! E timpul să plecăm | Comisarul 
poporului se sculă în picioare. Haide, Hans! Cred că zilele 
acestea o să-ţi poţi începe munca aici, la inginerul Tungusov. 
Tradu-i, te rog, Ana Konstantinovna... Nikolai Arsentievici o 
să te ajute. Va trebui să daţi viaţă acestei maşini a lui Gross. 
Nu poţi să te plîngi că n-ai de lucru... De altfel şi cu pregă- 
tirile în vederea producţiei în serie a generatorului dumitale 
o să ai destul de lucru. Nu uita că trebuie să te grăbești. 

— De ce? Sînt veşti alarmante ? 

— Mda... oarecum... — răspunse evaziv comisarul po- 
porului. 

— Maşina lui Gross ? 

— A, nu... La ea probabil că au renunţat. E vorba de 
alte arme de exterminare. Dar asta nu trebuie să te îngrijo- 
reze şi să te distragă. Predă documentaţia pentru producţia 
în serie la uzină şi ocupă-te mai departe de treaba dumitale. 
Asta-i deviza noastră acum : tot mai departe... şi mai repede... 

— Dar acolo, la uzină, n-o să tărăgăneze prea mult? 
Dacă întîrziem cu producția în serie... — începu Nikolai, 
încruntîndu-se. 

— Ei şi? îl întrerupse Ridan pe un ton lipsit de orice 
griji. Atunci ne vom folosi de alte „generatoare de minuni“, 
mai desăvârşite. 

— De care?| 

— Uite, de acestea, veritabile generatoare de minuni — 
rise Ridan ducîndu-și palma la fruntea lui Nikolai. Avem 
doar destule... 


ÎN LOC DE EPILOG 


Asta-i tot ce se poate povesti despre acele evenimente 
uimitoare care marchează începutul unei noi epoci din viaţa 
oamenilor. 

Ea încă n-a venit, sau abia vine epoca aceasta. Dar ce 
importanţă are ? Începutul a tot ce creează omul se ascunde 
în adîncul minţii lui, în adîncurile ştiinţei lui. Nu întotdea- 
una acest nou devine dintr-o dată pentru toţi o realitate acce- 
sibilă. Din diferite şi complicate motive, pentru aceasta e 
nevoie uneori de multă vreme. 

Nu-i nimic. Timpul trece. Istoria face paşii săi ireversibili 
și tot acel nou, acel viitor pe care l-am cunoscut acum, va 
fi neapărat prezentul. Şi atunci fiecare va lua cunoștință de 
acest „trecut viitor“. ip 

E ciudat, nu-i aşa P „Trecut viitor“ | Aşadar, viitorul poate 
fi şi trecut P Aşadar există şi acum, în prezent, acest viitor 
care încă n-a venit ? 

— Da, da, dal Există şi acum! El trăieşte în inimile, în 
năzuinţele fierbinţi, în calculele reci, în imaginaţia acelora 
care ştiu să privească înainte, şi nu numai în imaginaţia lor. 

Astfel de oameni există. Pentru noi, ei sînt oameni obiş- 
nuiți, oameni care creează viitorul ; trăiesc alături de noi, 
studiază, muncesc, meditează la ceva şi uneori se comportă 
cam ciudat şi de neînțeles. Dar poate că aşa trebuie. Dar noi 
nu cunoaştem călătoriile lor misterioase în trecut şi în viitor, 
nu ştim cum, de unde, din viitor, scot ei acel nou pe care 
noi, după aceea, atît de liniştiţi î! includem în viaţa noastră. 

Da, există astfel de clarvăzători. Obişnuit, fiecare dintre 
ei vede numai un anumit amănunt al viitorului, căruia i-a 
urmărit drumul de la izvoare, i-a surprins legile dezvoltării, 

l-a înţeles soarta ; pentru că nimic în lume nu cade din cet, 
nu se naște dintr-o dată, într-o clipă, ci creşte încet şi trep- 
tat din rădăcini adînc înfipte în trecut. 

Aşa apare tot ce e nou: orice descoperire ştiinţifică, orice 
invenţie, orice eveniment din viaţa obştească, un nou soi de 
plante — tot, oricît de neașteptată ar părea apariţia lui. 
Totul este rezultatul trecutului şi baza viitorului. Dacă am 
găsi aceste înlănţuiri în trecut, dacă am surprinde legile 
apariţiei acestor înlănţuiri, am putea vedea lucruri şi feno- 
mene care abia urmează să apară. Asta e semnificaţia eve- 
nimentelor din romanul nostru. 

